
lui MIHAI POP 


Străină, străinătate 

Mult mni-ai fo soră şi frate 

Şi mni si pînă la moarte. 

Ediţia românească este dedicată 


Uncbeşului Ştefan şi lui Mişco Pop. 
Dumnezău să-i ierte şi să-i odihnească. 


Mulţumiri 


Datorez mult oamenilor din leud, care, de-a lungul anilor, m-au primit în 
viaţa lor cu bunăvoință, interes, căldură şi prietenie. Lor le dedic această carte — 
interpretarea mea asupra aspectelor esenţiale ale vieţii lor — ca o expresie a 
respectului şi afecțiunii mele. Mulțam fain !* 

Sînt de asemenea îndatorată multor persoane, ale căror încurajări mi-au fost 
indispensabile în realizarea acestei lucrări şi includ aici prieteni şi colegi (de aici 
şi din străinătate), ca şi pe membrii familiei mele. Către voi toţi, prea mulţi 
pentru a vă putea cita aici, îndrept adînca mea gratitudine. În mod special, 
doresc să aduc mulţumiri întregii familii Balea (şi în particular mătuşii Juji şi lui 
Şandri), ca şi următorilor: Dan Chirot, Harvey Goldman, Eric şi Margo Hamp, 
Keith Hitchins, Vlada Ili€, Ken Jowitt, Claude Karnoouh, Albert şi Lori Kligman, 
Michael Kligman, Ben Lee, Kiki Munshi, Jason Parker, Mihai şi Irina Pop, Moishe 
Postone, Brigitte şi Martin Riesebrodt, Marshall şi Barbara Sahlins, Nancy Scheper- 
-Hughes şi familia, Michael Silverstein, Beth Shephard, Theda Skocpol, Mira 
Stevanivi€, Betsy Traube, Ruth Tringham, Beatrice Troyan, Katherine Verdery, 
Susan Woodward şi Jack Zipes, ca şi lui Nicu, loană, Mihai şi Toderău. 

Doresc să mulţumesc următoarelor instituţii pentru ajutorul lor generos, 
acordat în diferitele faze ale acestui proiect: American Council of Learned 
Societies, Centrului pentru Studii Europene al Universităţii Harvard, Centrului 
pentru Studii Slave şi Est-europene al Universităţii California-Berkeley, Federaţiei 
Internaţionale a Femeilor Universitare, Ministerului Cercetării şi Schimburilor 
Internaţionale, Fundaţiei Mellon, Fundaţiei Filantropice Naţionale, Fondului de 
Cercetări din Secţia de Ştiinţe Sociale a Universităţii din Chicago. 

Sînt de asemenea recunoscătoare, pentru sprijinul lor, următoarelor instituţii 
din România: Academia de Ştiinţe Sociale şi Politice, Consiliul Naţional pentru 
Ştiinţă şi Tehnologie, Institutul pentru Cercetări Etnografice şi Dialectologice, 
Ambasadei americane şi, în mod special, Muzeului Etnografic al Maramureşului. 

Mulţumesc lui Eugene Hammel şi Greg Urban pentru asistenţa computerizată. 
Eforturile lor au avut drept rezultat obţinerea fontului românesc folosit în 
manuscris. 

În ceea ce priveşte forma lucrării, doresc să-i mulţumesc Sandei Golopenţia 
pentru a fi examinat, cu atenţie şi amabilitate, varianta finală a textelor rituale 
maramureşene, şi Donnei Buchanan pentru ajutorul dat în ceea ce priveşte 
corectura, precum şi alte sarcini obositoare. 

În final, dar, desigur, nu în ultimul rînd, doresc să-mi exprim aprecierea faţă 
de toleranța şi bunăvoința manifestate de editura Universităţii California, în 
special de Sheila Levine, Mary Renaud şi Barbara Armentrout. 

Mulţimesc tuturor! 





Nota autoarei la ediția în limba română: Doresc să-i mulţumesc lui Mircea Boari care 
a făcut traducerea iniţială a textului cărţii. La fel, le mulţumesc lui West Paul Barbu 
şi fiicei sale Anca Barbu pentru foarte generoasa lor contribuţie la revizuirea 
traducerii, şi Runei Petringenaru pentru traducerea notelor. Georgiana Farnoaga şi 
Stelian Tănase m-au ajutat la rîndul lor. Vladimir Tismăneanu şi Mircea Mihâieş au 
făcut ca un vis să devină adevărat. 

* În Ib. rom. în original (n.ed.). 


Precizări despre graiul maramureşean 


Transcrierea fonetică exactă a graiului vorbit în zonă ar fi necesitat folosirea 
unor semne diacritice speciale. Date fiind dificultăţile tipografice, au fost omise. 
Pe de altă parte, transliterarea textelor conform limbii române standard ar fi avut 
ca rezultat deformarea lor semnificativă, modificîndu-se rimele, ritmurile, nuan- 
ţele şi subtilităţile care ţin de expresia orală. Astfel, din nevoia de claritate şi 
pentru a păstra cît mai mult din reprezentativitatea tradiţiei orale, am optai 
pentru un mod de transcriere pe care l-am considerat un compromis adecvat: 
am păstrat caracteristicile de bază ale graiului vorbit, simplificînd în acelaşi timp 
forma de reprezentare grafică. Pentru generoasa lor asistenţă, în sensul celor 
mai sus menţionate, doresc să mulţumesc lui Mihai Pop, Magdalenei Vulpe, 
Ioanei şi lui Mihai Dăncuş. Mulţumiri şi Iulianei Balea din Ieud şi lui Ronelle 
Alexander din Berkeley. 

Există diferenţe majore în pronunție de la un sat la altul. În carte, transcrierea 
redă vorbirea (graiul) din Ieud. Dar chiar şi în aceeaşi localitate, pronunția diferă 
de la o generaţie la alta. Trebuie reţinute cîteva repere în citirea textului: 


1. În Maramureş există o tendinţă clară de a renunţa la rostirea ultimei silabe 
(mai ales din formele verbale, de vocativ şi în cazul numelor proprii): Ștefan 
= Şte. Prepoziţia fără devine făr, iar consoanele n şi / în poziţia finală sînt 
deseori eliminate: drumul = drumu, nimeni = nime. 

Toate formele pronumelui care încep cu e sînt precedate de un î, conform 

pronunţiei. Acesta nu este un fenomen specific Maramureşului, ci un fapt 

general: ef = iel, eu = ieu. 

3. În Maramureş, distincţia fonetică între pronumele reflexiv se şi particula 
conjunctivului să a dispărut. De regulă, se este pronunţat ca sd. La fel, 
prepoziţia pe, ca pă; de pe = di pă. De asemenea, aşa se pronunţă aşă sau 
dşe, în funcţie de rimă. 

4. Consonantele m, n, /, tau fost supuse palatalizării în poziţii înainte de ș sau 
e: ne în bine; în cazul m+îi = mnii, de exemplu: mire = mnire. La fel, 
consoanele / şi d, urmate de a sau îi sînt pronunţate înmuiat. 


ID 


5. După s, z, ş, [, ifinal (în formele de plural ale substantivelor şi la persoana 
a Il-a a verbului) nu se pronunţă. 
6. Şi devine şi, exceptind situaţia în care urmează un î: şi m-am dus versus şi ieu. 
7. Următoarele corespondențe sînt relativ constante: 
Româna standard în leud Exemplu 
v z vin = zin 
Ss fin = sin 
ch/e ţ chemat = temat 
gb/e d gheaţa = deața 
fo, u gi foc = gioc 
pi pti picior = pticior 
b/i bdi bietu = bdietu 


8. În privinţa pronunțării vocalelor: 
Orice e accentuat este rostit mai deschis decît în limba literară ; diftongul eg, 
în poziţie finală, devine e: mea = me. La fel, diftongul oa se pronunţă ca un 
o deschis: doarme = dorme. 
Pentru mai multe detalii în privinţa graiului maramureşean, vezi Vulpe, 1984. 

Avînd ceva timp la dispozitie pe cînd mă aflam la Londra, am 
vizitat British Museum şi am cercetat lucrările şi hărțile din 
bibliotecă cu privire la Transilvania ; gîndeam că o cunoaştere 
prealabilă a ţării mi-ar putea fi de folos în întîlnirea cu un nobil 
din acea țară. Am descoperit că ținutul la care se referea... se 
află în inima Carpatilor; una dintre cele mai sălbatice şi puţin 
cunoscute părți ale Europei. 
Jurnalul lui Jonathan Harker, 
Capitolul 1, Dracula 


Ne aflăm în Transilvania; şi Transilvania nu e Anglia. Rosturile 
noastre nu sînt rosturile voastre, multe lucruri o să-ţi pară stranii... 


Contele Dracula către Jonathan Harker 


Trebuie să mărturisesc că nu Dracula m-a ademenit spre Transilvania. De 
fapt, contele cu faima sa populară şi literară din Occident, nu face parte din 
nobilimea transilvană. Dracula al românilor a fost un domnitor din veacul 
al XV-lea, Vlad, cunoscut sub numele de Ţepeş, fiul lui Vlad Dracul!. Dracula al 
nostru este un personaj gotic, produsul unei imaginaţii englezeşti, care a adus pe 
lume un om şi un loc ce au pătruns adînc, prin semnificaţia lor simbolică, în 
gîndirea occidentală. Dracula este e-figiiră populară, un om (şi trebuie accentuat, 
om, nu supraom sau mâiistru) prin intermediul căruia se pot înfrunta spaimele 
şi frustrările morţii. Cultură verszs natură, trup şi suflet reunite: Dracula întru- 
chipează şi se luptă cu împletirea înşelătoare a dilemelor fundamentale ale 
existenţei umane — moartea, dragostea, sexualitatea, dorinţa, dominaţia, stăpî- 
nirea asupra naturii. Sfidînd moartea, Dracula sfidează natura. El nu e nici viu, 
nici mort, ci mai degrabă înfloreşte între viaţă şi moarte. După cum inspirat 
sesizează Craft (1984, 117), Dracula „este nosferatu, nici mort, nici viu, ci 
oarecum amîndouă, vizitator frecvent şi mobil al cimitirului şi budoarului”. Dar 
acest Dracula este un construct cultural. El este o figură prin intermediul căreia 
se poate proba relaţia paradoxală dintre sexualitate şi moarte. Pentru că în 
ultimă instanţă este totuşi om, Dracula trebuie să se supună ordinii „naturale” 
prescrise de procesele noastre culturale. Nemurirea este lăsată în seama zeilor. 
Totuşi, date fiind natura şi complexitatea fiinţei sale, acestea îi asigură lui Dracula 
producţia şi reproducţia de-a lungul timpului. La urma urmei, moartea este un 
fenomen universal. 

În schimb, Dracula nu e. El este o construcţie culturală, la fel ca şi imaginea 
noastră despre a sa Transilvanie de origine. Acea Transilvanie concepută ca 
graniţă necivilizată a Europei civilizate (o Transilvanie magică, aceea spre care 
Pied Piper-ul i-a condus pe copiii din Hamelin). Doar în haosul „uneia dintre 
cele mai sălbatice şi mai puţin cunoscute regiuni din Europa” putea Dracula să 
înflorească. Doar în „potcoava” munţilor Carpaţi, acolo unde „s-au adunat toate 
superstiţiile din lume” (Wolf, 1975, 4) putea gîndirea occidentală suspenda 
obiectivitatea raționalismului ştiinţific, iar moartea putea fi negată. Acolo, în 
sălbăticia imaginară a limitei extreme a familiarului, cele mai flagrante şi de 

negîndit transgresări ale normelor sociale devin acceptabile, ba chiar de dorit, 
pentru imaginaţia culturii victoriene tîrzii. Aproape de casă, trebuia să domnească 
puritatea, iar manifestarea desfrînată a dorinţei trebuia ţinută în frîu; ştiinţa şi 
religia conspirau în a aduce sexualitatea şi moartea sub controlul lor ferm. O 
dată sosit în lumea „civilizată” a Angliei, secretul contelui Dracula era hărăzit să 
fie dezvăluit de respectatul om de ştiinţă A. Van Helsing, Doctor în Medicină, 
Doctor în Filosofie, Doctor în Litere. În cele din urmă, slujindu-se de înţelep- 
ciunea ştiinţei infuzate de preceptele moralei creştine, bunul doctor şi Echipa 
Luminii de care e înconjurat pun capăt ravagiilor acestei ființe blestemate. 
Împreună, dar şi separat, în realitate ca şi în ficţiune, ştiinţa şi religia triumfă ca 
arbitri ai contractului social. 

Dracula şi ţinutul său natal, „Transilvania”, au dobîndit o statură mitică în 
cultura occidentalăs. Însă aceasta nu este o carte despre Dracula, după cum nu 
este în intenţia mea să demistific semnificaţia lui în lumea occidentală. Contrar 
părerii multor americani, Transilvania existăS. Deşi folclorul despre vampiri nu 
este localizat exclusiv aici, faptul că el este asociat mai ales cu această regiune 
este mai mult decît o coincidenţă”. Din punct de vedere istoric, Transilvania şi 
Balcanii au reprezentat spaţiul de confluență comercială şi religioasă dintre Est 
şi Vest. În aceste ţinuturi, în secolul al XVII-lea, expansiunea spre est a Bisericii 
catolice a întîmpinat o rezistenţă înverşunată. Pentru a-i influenţa pe convertiţii 
la ortodoxie sau islamism, Biserica catolică a utilizat, pare-se, credinţa în vampiri 
cu un imens succes. După Twitchell (1981, 15), emisarii catolici proclamau că 
„tuturor celor care vor fi îngropaţi în pămînt nesfinţit le va fi refuzată odihna 
veşnică şi vor deveni vampiri”. Mai mult, „dacă Biserica era cea care sublinia 
elementele amenințătoare ale superstiţiei în vampiri, tot ea era cea care oferea 
mîngiiere pentru credinciosul adevărat, luînd asupra sa apărarea populaţiei 
locale. Era un sistem închis, în care instituţia care furniza monstrul oferea de 
asemenea şi protecţia” sub forma bibliilor, a crucilor şi rozariiloră. 

Azi, locul de întîlnire dintre Est şi Vest este Europa de Răsărit în general. 
Politica a înlocuit comerţul şi religia ca o trăsătură definitorie a acestei întîlniri. 
Europa de Răsărit este şi locul unde se află Transilvania — în ţara numită România, 
o localizare şi mai interesantă, dacă luăm în considerare statutul mitic atribuit, 
adeseori, comunismului şi comuniştilor“. În orice caz, credinţele populare (nega- 
tive şi pozitive) despre „Transilvania” şi „comunism”, în mod sigur accentuează 
forţa simbolurilor. Această carte este, în fapt, dedicată unor locuitori ai Transil- 
vaniei, credințelor şi practicilor rituale care le definesc viaţa într-un stat socialist 
contemporan. De aceea, intenţia mea este să trec „dincolo de Dracula”, demistifi- 
cînd Transilvania mitică, prin redarea amănunţită a obiceiurilor venerabilei patrii 
atribuite contelui. Într-adevăr, el nu greşea cînd spunea că „rosturile noastre nu 
sînt rosturile voastre”. Care sînt însă rosturile Transilvaniei, „ţara de dincolo de 
păduri”? 

Istoria Transilvaniei este lungă şi tumultuoasă şi continuă să fie contestată în 
măsura în care statele rescriu istoria şi rivalizează pentru dreptul la „un trecut 
social formalizat”. Transilvania este o punte între Ungaria şi România şi aici 
rezidă esenţa polemicii actuale asupra ei: cîndva parte a Imperiului austro-ungar, 
Transilvania este astăzi una dintre cele trei regiuni care formează România. 
Transilvania este cea mai eterogenă din punct de vedere etnic, fiind, în mare, 
locuită de români, maghiari şi saşi. Carpaţii, ale căror ramuri principale sînt 
orientate dinspre nord spre sud şi de la est la vest, formează un lanţ natu- 
ral, demarcînd limitele de est şi sud ale Transilvaniei. MacArthur (1981, 21) 


* Lucrarea a fost editată în anul 1988. Studiile lui Gail Kligman, efectuate în 
zona Maramureş în anii '70-'80, reflectă realităţile politice din acei ani. Vezi înfra 


(n.ed.). 

notează că „locuitorii României spun în glumă că ţara lor este cu înăuntrul în 
afară, cu munţii la mijloc şi ţinuturile joase, expuse, la margini”. 

Maramureşul, o regiune izolată din nordul Transilvaniei, a fost cel care mi-a atras 
curiozitatea. Zona cunoscută sub numele de „Maramureşul istoric” este înconju- 
rată, cu excepţia nord-vestului, de lanţuri muntoase!. Munţii Maramureşului 
(1500-2000 m altitudine) formează graniţa de nord-est cu Bucovina şi Ucraina; 
munţii Rodnei (2000 m) delimitează regiunea spre sud-est; iar munţii Gutiiului, 
spre vest, se prelungesc în coline ondulate ce separă Maramureşul de regiunea 
învecinată, Oaş. Valea Tisei reprezintă limita nordică şi în acelaşi timp frontiera 
cu Uniunea Sovietică (astăzi cu Ucraina, n. ed.). Am fost fascinată de frumuseţea 
lirică a ținutului, de coloritul şi țesătura veştmintelor, ce feţele brăzdate de 
vreme ale multora dintre locuitorii săi, conferind tonalități umane bogăției 
naturale a peisajului. Case şi biserici cioplite în lemn stau mărturie istoriei şi unui 
fel de a fi specific, unui mod de producţie şi relaţii proprii cu mediul. 

Dar semnele evidente ale modernizării nu pot fi ignorate. Reguli arhitectu- 
rale stricte cer ca noile case să aibă minim două etaje, iar locuinţele din beton şi 
lemn de tip vilă sînt din ce în ce mai numeroase de-a lungul drumurilor principale 
sau în interiorul satelor. Lumina electrică, frigiderele, televizoarele, maşinile — 
toate sînt căutate şi cumpărate de îndată ce este posibil, reflectînd în parte 
dorinţa de a fi „moderni”, de a face viaţa mai uşoară şi mai confortabilă sau, cu 
alte cuvinte, tendinţa de redefinire a identităţii prin bunurile posedate. Semnifi- 
caţia proprietăţii particulare a fost radical alterată în anii comunismului, nemai- 
referindu-se, în special, la pămînt, ci mai degrabă la obiecte!!. Hotarele ce 
separă indivizii, familiile, satul şi regiunea s-au schimbat şi lărgit, articulîndu-se 
cu statul. Istoria este pe cale de a fi revizuită. Dar din al cui punct de vedere? 

Turişti sau specialişti în ştiinţe sociale, cei mai mulţi din Europa de Vest şi 
Statele Unite, sînt încîntaţi de frumuseţea idilică şi modul de viaţă tradiţional 
care, superficial, caracterizează Maramureşul. În acelaşi timp, oficialităţile preo- 
cupate de progres de la Bucureşti, capitala României, vorbesc cu dispreţ despre 
„înapoierea” Maramureşului şi despre aparenta persistenţă a „modului de trai 
necivilizat al ţăranului”. 

Cum pot fi împăcate emblemele evidente ale trecutului — ţăranii şi modul lor 
de viaţă — cu dinamica „modernităţii” prezentului? De la centru spre periferie, 
moroşenii, după cum îşi spun locuitorii acestei regiuni, îndeplinesc rolul de 
păzitori vii ai unei moşteniri culturale, de creativitate românească (vezi şi Marrant, 
1977). Poate ca prezentul ţăranilor a fost supus raţiunii, dar după cum a arătat 
Verdery (1983 a, 428) în legătură cu alte sate transilvane, 


în viitor, tendinţa... nu este către o creştere a antagonismelor dintre ţăran şi 

stat, ci, dimpotrivă, către o simplificare dialectică a cîmpului social în care 

ambii operează, o simplificare ce a acţionat în avantajul statului, slăbind rolul 
țăranilor. În prezent, este proiectată o nouă simplificare viitoare a cîmpului, 
culminînd prin eliminarea ţăranilor înşişi. 

Recunoaşterea relaţiilor dinamice dintre centru şi periferie, indivizi şi stat, 
sisteme locale şi contextele lor lărgite — acestea sînt problemele contemporane 
cruciale pentru înţelegerea gîndirii şi acţiunii umane!?. De-a lungul istoriei, 
centrele puterii s-au grăbit să-l definească pe „celălalt” în încercarea de a se 
legitima pe sine. În grade variate, relaţii sociale, identități şi interacțiuni au fost 
articulate pe baza unor structuri ierarhice ce dominație şi subordonare precon- 
struite. Deşi nu există o definiţie atotcuprinzătoare a „ţăranului”, în general se 
acceptă că „subordonarea structurală a ţărănimii unor forţe exterioare este un 
aspect esenţial al definirii sale” (Mintz, 1973, 74), asigurînd astfel o continuă 
expropriere a surplusurilor şi un acces limitat la poziţiile de putere!?. Pentru 
ţăranii din Maramureş, istoria a dovedit în repetate rînduri caracterul trecător al 
categoriilor determinate oficial; pînă în 1918, moroşenii au fost ţărani în Ungaria 

(fără a fi şi unguri); astăzi, ei pot fi ţărani-muncitori în România (chiar nefiind 
români) sau români aparţinînd unui „muzeu etnografic în aer liber” (Romanian 
News, 15 iunie, 19851), clepinzînd de punctul cle referinţă. Subordonarea lor 
structurală este de aşa natură încît unii autori sugerează că ţăranii vor înceta să 
mai existe!f. 

Ţăranii, principalii subiecţi ai acestei cărţi, au fost întotdeauna obiecte. Ei au 
fost exploataţi de stăpîni şi naţiuni, la fel ca şi de oameni cle ştiinţă şi universitari. 
Deşi populaţia mondială are o majoritate ţărănească, rareori ţăranii au fost priviţi 
ca actori responsabili; doar alţii au acţionat asupra lor, reducîndu-i la tăcere. 
Dar, după cum vom vedea, aceasta nu înseamnă că ei nu au nimic de spus 
(Karnoouh, 1982, 105; Verclery, 1983 a, 371). Experienţa istorică a moroşenilor, 
determinată parţial de relativa lor izolare şi sărăcie, a dat naştere unei identități 
regionale puternice (Marrant, 1977), care înfruntă astăzi interesele naţionaliste 
ale statului român. 

Începînd cu 1981, Partidul Comunist Român a urmat calea construirii unui 
stat socialist, în parte prin intermediul centralizării, educaţiei de masă, instituirii 
unei birocraţii moderne şi cultivării identităţii naţionale române. Proprietatea şi 
relaţiile sociale s-au transformat în ritm accelerat. Iniţial, centralizarea mijloacelor 
cle producţie, cu accent pe industrializarea forţată, a condus la o dezvoltare 
economică spectaculoasă (Jowitt, 1971; Turnock, 1974; Cole, 1976; Chirot, 1978: 
Graham, 1982; Shafir, 1985), însă astăzi se acceptă că respectiva creştere s-a 
făcut în detrimentul sectorului agricol. În plus, datorită faptului că priorităţile de 
planificare ale statului se bazau pe o „mentalitate productivistă”, centrată pe 
transformarea rapidă a sectoarelor economic, politic şi social, transformarea 
culturală a fost considerată drept un fenomen eminamente derivat. Această 
caracteristică aduce în prim-plan dilema pe care Jowitt (1974, 1176) a numit-o 
„paradoxul funda mental al regimurilor constructoare de sisteme” : 


În încercarea lor de a redefini societatea, simultan, regimurile marxist-leniniste 
urmăresc schimbări cu bătaie lungă, funda mentale, decisive în anumite sectoare, 
tolerează persistenţa unor comporta mente şi atitudini politice pre-revoluţionare 
în altele şi întăresc în mal neintenţionat numeroase standarde tradiţionale în 
sectoare care pentru regim sînt adesea prioritare. 


Pe scurt, schimbarea rapidă şi planificată este un proces complex şi adeseori 
confuzi5. 

Implicată în construcţia statului socialist este „făurirea omului nou” (Ceauşescu, 
1976)16. Cine este „omul nou” şi cum ar trebui el „făurit”, rămîne o chestiune 
ambiguă. Ceea ce se ştie e că acest individ trebuie să întrupeze valorile socialis- 
mului, purificate de tendinţele burgheze!?. Peniru a-şi atinge ţelul, ideologii 
trebuie să educe masele şi să supravegheze îndeaproape produsele politice, 
sociale şi culturale (inclusiv muzica, arta, literatura şi vorbirea), pentru a deter- 
mina măsura în care pot fi acceptate (astfel, cenzura este atestată nu numai ca 
fiind legitimă, dar şi critică). Evident, acest proces de creare a unui „om nou 
socialist” nu este o sarcină uşoară. Lenin a avertizat că „transformarea tuturor 
obiceiurilor şi practicilor... este o treabă de decenii”. Nicolae Ceauşescu a 
recunoscut îndreptăţirea acelei observaţii: „După cum putem vedea, a fost o 
sarcină uşoară să construim fabrici. Dar e de datoria noastră să transformăm 
omul în aceeaşi măsură, astfel încît să devină capabil să stăpînească noile 
tehnici... şi noul mod de a gîndi”. După cum observa Karnoouh, „omul nou” încă 
nu a apărut. Mai degrabă, „cetăţeanul ideal al statului comunist post-stalinist este 
o aceeaşi încrucişare ilegitimă între muncitor şi ţăran, în care primul este 
purtătorul promisiunii de bunăstare a unei societăţi viitoare mereu amînate şi 
legitimată de fidelitatea istorică a celui de-al doilea” (1982, 105)15. 

Nu încape îndoială că transformările socio-economice dictate de partidul 
comunist au alterat profund ritmurile vieţii rurale. Într-o privinţă, acest studiu 

reprezintă o încercare de analiză a ideologiei aşa cum e trăită şi nu doar impusă 
de la centru spre periferie, admiţind însă că ambele cadre de referinţă interacţio- 
nează şi se influenţează reciproc. În cadrul fixat de stat al unui sistem de relaţii 
sociale şi de producţie atotcuprinzător, necesităţile vieţii cle zi cu zi încorporează 
raporturile difuze de întrepâtrundere dintre familie şi comunitate, productivism 
şi socialitate. După cum arată E.P. Thompson: „ceea ce se schimbă, pe măsură 
ce modurile şi relaţiile cle producţie se modifică, este experienţa vie a oamenilor” 
(1971, 21). Cum conceptualizează şi se percep pe sine moroşenii şi universul lor 
de viaţă, în vreme ce alţii proiectează alterarea identităţii lor intime? În această 
carte analizez credinţele şi practicile care ţin de ritualizarea anumitor cicluri de 
viaţă — nunţi, înmormîntări şi nunțile mortului — ca mijloace prin care putem 
privi în viaţa acestor oameni. Pentru moroşeni, tradiţiile au fost întotdeauna 
parte integrantă a identităţii lor. Prin aceste structuri familiare ale experienţei, ei 
au dat sens lumii trăite şi au interpretat-o. 

Astfel, această carte descrie aspecte funda mentale ale vieţii contemporane în 
satul maramureşean : cum anumite evenimente semnificative — ritualuri din ciclul 
vieţii — sînt constituite, folosite, înţelese şi încărcate cu sens. Nu intenţionez nici 
să reific, nici să decontextualizez o comunitate locală şi nici să-i neg identitatea, 
alta decît cea determinată ce forţele din afară. Doresc să rămîn sensibilă la 
complexitatea vieţii acestui sat din România, iluminînd din interior relaţia dintre 
necesitatea structurală şi cea istorică. 


Dinamica ritualului 


Ce sens are ca într-un stat socialist, pe cale de modernizare, să ne îndreptăm 
atenţia spre ritualuri care ţin de ciclul vieţii? Ţărani, ritualuri — toate acestea sînt 
reminiscenţe ale trecutului, fiind adeseori asociate cu rezistenţa la schimbare, 
gîndirea mistificatoare şi altele asemenea. Deşi aceste ritualuri sînt componente 
elaborate, vizibile, ale vieţii cle fiecare zi din Maramureş, ele nu mai sînt 
semnificative pentru cea mai mare parte a României!?. În ra port cu orice criteriu 
al modernităţii, Maramureşul este relativ înapoiat. În orice caz, o asemenea 
afirmaţie cere o examinare mai profundă. Aduce oare afirmarea acestei înapoieri 
un plus de relevanţă sau conduce pe o cale greşită? În cursul unei perioade de 
schimbări rapide, tradiţiile rituale au devenit din ce în ce mai mult structuri 
organizatoare, prin care comunităţile cin regiune se reconstruiesc drept comu- 
nităţi. Tocmai aceasta indică profunzimea transformărilor socio-economice. 
Moroşenii îşi respectă „tradiţiile”, dar în acelaşi timp devin şi ei consumatori 
avizi, la fel cle grăbiţi ca oricare alţii să dobîndească bunuri care uşurează 
greutăţile zilnice. 

Statul român a ratificat dreptul Bisericii ortodoxe cle a-şi reprezenta moşte- 
nirea religioasă ; la rînclul ei, Biserica ortodoxă a sancţionat în mod tacit practicile 
rituale populare — într-o regiune care pînă de curînd a fost de orientare unită 
(greco-catolică). Care e relaţia dintre Biserică şi ritual? Şi, de un mai mare interes 
în ceea ce mă priveşte, care este relaţia dintre tradiţiile rituale şi stat? În anu mite 
circumstanţe, rezistenţa la schimbare sugerează sau trădează tendinţe subterane 
contrahegemonice. De ce tolerează, ba chiar cu adevărat preţuieşte statul aseme- 
nea tradiţii — „folclorul” acestei regiuni periferice? Ideea cle periferic furnizează 
un răspuns simplu, dar inadecvat (Marrant, 1977; Karnoouh, 1982). Trebuie 
recunoscut faptul că particularităţile aşezării geografice, graiul „arhaic”, tradiţiile 
„străvechi”, toate acestea adunate în colţul nordic al Transilvaniei servesc intere- 
sele de legitimare politică şi teritorială ale statului. Iar statul, inventîndu-şi 
propriile tradiţii (Hobsbawm şi Ranger, 1983), reclamă participarea purtătorilor 
acestei tradiţii — ţăranii. E clar, atenţia acordată ritualului nu reprezintă doar o 

românizare a trecutului, un trecut pre-socialist în cazul dat. Ci concentrarea 
asupra ritualurilor ciclului vieţii oferă un mijloc de a explora credinţele şi 
practicile reminiscente care dau consistenţă comunităţilor contemporane şi 
localizează indivizii în cadrul acestor comunităţi, clar şi în cadrul statului român. 


Despre ritual 


Ritualul poate fi privit ca o formă dramatică de interacţiune simbolică, 
articulînd un raport între un nivel de înţelesuri construite simbolic şi un sistem 
de relaţii interpersonale şi instituţionale?. Riturile care urmează a fi examinate 
cuprind un sistem de credinţe şi practici care răspund unor anxietăţi existenţiale, 
dar şi complexităţii practice a experienţei sociale cle fiecare zi. Astfel, ele răspund 
unor griji de natură transcendentală şi materială. Ritualurile ciclului vieţii încorpo- 
rează norme, valori şi reguli ale universului social pe care îl reprezintă. Prin 
aceasta, ele reflectă trecutul şi constituie prezentul — astfel jargonul ritualic 
reflectă şi constituie simultan realitatea socială. Prin intermediul reprezentării 
regulilor, normelor şi valorilor, ritualul prescrie şi proscrie coduri care informează 
(dar nu şi determină) conştiinţe şi acţiuni. Astfel, ritualurile sînt at exemplare, 
cît şi constrîngătoare. De asemenea, în interiorul acestui cadru, ele încorporează 
şi ceea ce se află pe tărîmul posibilităţilor normative. Deşi ritualurile, adînc 
fixate în viaţa locală, invită k cristalizarea normelor şi valorilor deja existente în 
variate moduri simbolice, trebuie accentuat că, kh rînclul lor, normele şi valorile 
existente răspund unor circumstanţe socio-istorice. Ele se transformă (deşi, după 
cum o demonstrează materialismul tot mai prezent în dispunerea ritualică, nu la 
fel de repede ca bunurile de consum). Astfel, ritualurile nu prezintă o viziune 
sincronică, statică a culturii în istorie, ci mai degrabă produc o structurare a 
relaţiilor în spaţiu şi timp, sensibilă k transformările istorice. După cum subliniază 
T. Turner: „Ritualul, ca model simbolic al ordinii sociale, care încearcă să fie şi 
un mijloc efectiv de reglare a acelei ordini, se întemeiază pe aceleaşi principii 
structurale şi dinamice ca şi societatea însăşi” (1977, 61, subl.n.). 

Ritualurile impun o perspectivă hegemonică asupra a ceea ce în fapt este o 
realitate paradoxală, ordonînd şi controlîncl astfel tranziţiile şi dezordinea poten- 
ţială asociate acesteia?!. Karnoouh, accentuînd asupra acestui aspect, notează că 
ritualurile sînt capabile să transforme evenimentele în realităţi inteligibile „dato- 
rită forţei charismatice a reprezentărilor pe. care le poartă” (1983 a, 33); în acest 
fel, ritualurile controlează aft dorinţa, cît şi ameninţarea, introducîndu-le în 
ordinea conceptuală şi afectivă a experienţei. 

După cum voi arăta mai pe larg în ultimul capitol al cărţii, în orice caz, 
experienţa nu este atit de consistentă pe cît ar prescri-o idealurile predicate ce 
ritual, deci nu există o corespondenţă între ritual şi practicile cotidiene? ci, mai 
degrabă, se produce o interacţiune dinamică între reprezentările rituale şi 
experienţa cotidiană. Acest aspect este important atit pentru indivizi, ca actori în 
sistemul social, cît şi pentru stările emoţional-afective. După cum ne învaţă 
moştenirea durkheimiană, ritualul „lucrează asupra” dimensiunii afective şi 
conceptuale a acţiunii. Puterea sa constă în abilitatea de a articula esenţa 
conştiinţei sociale, indicînd în acelaşi timp o anexare a experienţei individuale 
la aceasta (Mauss, 1950; Munn, 1974; Bourdieu, 1977). Pe de altă parte, ritualul 
(re)prezintă idealurile organizării sociale. El nu dictează — şi nici nu ar putea-o 
face — comportamentui şi afectivitatea individuală. „Ciclul de viaţă” tratat cle 
aceste rituri este cel al indivizilor plasați în contexte sociale, al indivizilor ca 
ego-uri sociale. Aceste rituri vizează formarea culturală a conştiinţei, emoţiilor şi 
acţiunii. Ele tratează subiectivitatea socială, ca opusă celei individuale (în conse- 
cinţă, indivizi care încearcă să-şi controleze soarta fac apel la practici magice 
private sau realizate de un specialist)?3. Asemenea reprezentări colective se 

focalizează asupra unui comportament convenţionalizat, asupra unei dimensiuni 
sociocentrice mai degrabă decît asupra uneia egocentrice (sau asupra identităţii 
sociale şi nu a celei individuale). În consecinţă, după cum a subliniat (printre 
alţii) Tambiah, „ritualurile, în calitate de comportament convenţionalizat, nu sînt 
concepute şi nu urmăresc să exprime intenţiile, emoţiile sau stările de spirit ale 
indivizilor într-un mod direct, spontan sau «naturab. Elaborarea culturală a 
codurilor constă în «distanţarea» cle asemenea expresii spontane sau intenţionale, 
deoarece spontaneitatea şi intenţionalitatea sînt, sau pot fi contingente, labile, 
circumstanţiale sau chiar incoerente şi dezordonate” (1979, 124). După cum 
am arătat mai devreme, nu controlul este „funcţia” unor astfel de rituri. E 
important să avem mereu în vedere acest lucru pe parcursul lecturii cărţii. Ceea 
ce se spune sau se face efectiv în viaţa de fiecare zi, poate diferi considerabil de 
ceea ce e resimţit la nivel individual. Aceste ritualuri nu reprezintă cu necesitate 
interacțiuni cotidiene, în schimb, ele stabilesc premisele contractului social pe 
care interacţiunile zilnice se întemeiază. 

Ritualurile specifice care urmează a fi analizate în acest text — nunţi şi 
funeralii — sînt momentele cele mai importante din ciclul vieţii, pentru că ele 
produc şi reproduc ordinea socială însăşi, aclunînd laolaltă ciclurile structurale 
ale dezvoltării individuale şi sociale. Ritualurile ciclului vieţii, în particular, pot 
fi privite ca expresii condensate, simbolice, ale naturii şi dimensiunilor relaţiilor 
şi schimburilor sociale. Nunţile şi funeraliile reclirecţionează relaţiile sociale şi, 
astfel, afectează instituţiile economice. Ele reclamă participare socială, reprezen- 
tînd astfel transformarea rituală a indivizilor ca o transformare a colectivităţii. Pe 
parcursul acestor evenimente, categoriile ordonatoare de credinţe, valori şi 
coduri de acţiune sînt reunite laolaltă şi reorganizate. Chiar dacă scopul primar 
al unor asemenea ocazii poate apărea ca fiind „texturarea relaţiilor sociale şi 
domestice” (Thompson, 1971, 7; M. Pop, 1976, 172), „cîmpu/” acestor relaţii nu 
este limitat la local. Riturile de trecere ajută actorii sociali să-şi redefinească 
sinele social în cadrul contextului de transformare a vieţii lor. Acest context este 
România. 

În esenţă, aceste rituri ale ciclului vieţii exprimă un sistem de gînclire şi 
acţiune care structurează relaţiile fundamentale dintre sexe, dintre viaţă şi moarte, 
dintre natură şi cultură. Acest sistem creează condiţii ca dezordinea — boala, 
moartea subită sau răzvrătirea — să fie înglobată în experienţă, într-un mod care 
dă sens şi să devină inteligibilă. Cazul cel mai evident este nunta mortului — 
o căsătorie simbolică desfăşurată în timpul funeraliilor unei persoane nubile, dar 
necăsătorite. Prin intermediul mişcării ciclice a indivizilor în timp şi spaţiu, acest 
complex cle ritualuri privind nunta, înmormîntarea şi nunta mortului constituie 
microcosmosul simbolic al proceselor de continuitate şi transformare culturală. 

Dar ce se întîmplă cu naşterea? De ce nu am discuta-o la fel cle detaliat? 
Desigur, naşterea este un element fundamental al vieţii, însă, în cadrul cultural 
al acestor oameni, naşterea nu este h fel de ritualizată public ca şi căsătoria şi 
moartea, care sînt evenimente prin excelenţă ale ciclului cultural ce dă sens 
transformării biologice şi culturale. Naşterea provoacă încorporarea copilului în 
lumea socială a fiindului şi nefiindului (vezi Karnoouh, 1986). Dar în cadrul 
cosmologiei creştine, aşa cum e ea înţeleasă în comunitate, copiii nu sînt 
persoane depline pînă la prima împărtăşanie. Înainte de primul război mondial, 
apartenenţa de sex nu era diferențiată prin stiluri vestimentare distincte, pînă la 
prima împărtăşanie sau pînă în momentul în care copilul devine capabil să-şi 
deznoacle propriul cordon ombilical păstrat pentru acest prilej. („Prezentarea 
corpului” va fi elaborată de-a lungul acestei analize. Vezi de exemplu Hebdige, 
1979; T. Turner, f. a.) Mai mult, relaţia dintre naştere şi viaţa socială a fost pînă 
nu demult una precară. În timpul perioadei interbelice, atît rata natalității cît şi 
cea a mortalităţii infantile în regiune au fost cele mai ridicate cin Europa 
(Marrant, 1977, 89). Moartea unui copil a fost, şi este încă, înţeleasă ca o mani- 

festare a voinţei dumnezeieşti. Dacă un copil a murit, Dumnezeu va da un 
altul?. Bărbaţii şi femeile sînt sortiţi să se împerecheze. O consecinţă a unei 
asemenea credinţe atit de puternice în voinţa divină este că acest grup de 
români nu împărtăşesc aceeaşi durere resimţită de orăşeni sau de membrii 
generaţiei tinere a unui stat pro-natalist (vezi Nydon, 1984)%. Dacă via şi 
moartea sînt, în ultimă instanţă, expresii ale voinţei divine, în consecinţă naşterii 
nu îi este acordată aceeaşi semnificaţie socială pe care o primeşte ea acolo unde 
„individul” este celebrat încă clin momentul naşterii sale (precum în cultura 
americană). Pentru că această carte reprezintă o încercare de a prezenta practicile 
şi credinţele Celuilalt, naşterea nu va fi tratată explicit. În cercetarea de faţă, 
naşterea va fi considerată aşa cum este ea de fapt: o prezenţă absentă. 


Poezia rituală 


Ritualul în Maramureş exhibă acţiuni şi un limbaj elaborate. Le vom prezenta 
în capitolele 1, II şi IV ; totuşi, sînt necesare cîteva cuvinte despre limbajul ritualic. 
Pe fondul unei bogate şi înfloritoare tradiţii poetice orale, poezia deţine un loc 
privilegiat în România (ca, de altfel, peste tot în Europa de Est)? Ea este utilizată 
şi de către stat în scopuri educaţionale şi ideologice (Pop şi Ruxăndoiu, 1976; 
Kligman, 1983). Ideologii culturii folosesc formele poetice pentru a inocula 
valori progresiste. Poezia de factură comunistă înfăţişează meritele muncii 
socialiste în transformarea societăţii şi a culturii, devotamentul faţă de partid şi 
progresul pe calea raționalismului ştiinţific şi dezvoltării tehnologice?%. Poezia, 
populară şi literară este considerată a fi „muzica aleasă” a cuvintelor. Versurile 
rimate, fixate în tradiţie sau improvizate, reprezintă modul primar de comunicare 
orală în timpul ocaziilor ritualice (cînd sînt cînta te, strigate sau bocite, în funcţie 
de eveniment), clar ele sînt de asemenea folosite în timpul interacțiunilor sociale 
neoficiale şi în corespondenţă (de exemplu, scrisori de dragoste, scrisori de pe 
fronv?. Karnoouh semnalează că în Maramureş oamenii „cîntă cînd beau, cîntă 
pentru găină în timpul nunţii, îşi pling morţii, cîntă colinde de Crăciun, dansează 
şi cîntă pentru mireasă..., dar niciodată nu se gînclesc că fac poezie” (1983 a, 43). 
Poezia e mai degrabă un mod integral de conceptualizare a lumii în care aceşti 
oameni trăiesc; ea nu e recunoscută ca un gen aparte de comunicare. Poezia 
românească este, de obicei, caracterizată prin versuri cu o lungime de şapte sau 
opt silabe (ultimul caz fiind mai frecvent), ocazional fiind întilnite şi cazuri de 
cinci sau şase silabe. Rima binară, terminală, redundanţele interne ale textului, 
inversiunea şi paralelismul sînt de asemenea tipice (Brăiloiu, 1967; 1. Birlea, 1968, 
2:28-74; Barnt6k, 1975, 5-43; Pop şi Ruxăndoiu, 1976, 79-87). 

Poezia rituală, aflată în centrul acestei cercetări, cade în perimetrul categoriei 
mai largi a poeziei lirice. După specialiştii români, „vitalitatea (cântecelor lirice şi 
a Strigăturilor) este determinată de capacitatea lor crescută de a se adapta vieţii 
contemporane” (Pop şi Ruxăndoiu, 1976, 339). „Poezia este un bun tovarăş la 
bucurie şi necaz” a sugerat un copil de clasa a şaptea în 1979. Poezia în formă 
rituală ori scrisă, sau transmisă la raclio sub formă de cîntece moderne este parte 
a unei tradiţii vii. În Maramureş, nunțile sînt însoţite de strigături* şi cîntece ; 
înmormîntările, de bocete* (acestea vor fi discutate în capitolele despre nunţi, 
funeralii şi nunțile mortului). Oricine, bărbat sau femeie, este familiarizat şi 
înţelege codurile şi convențiile acestei tradiţii poetice. Judecăţile estetice se 
bazează pe capacitatea versurilor de a să văji, de a merge împreună sau de a se 
armoniza, în sens mai larg. După cum sublinia Karnoouh, armonizarea „prin 
intermediul comparaţiei între doi sau mai mulţi termeni nu este doar o problemă 


* În Ib. rom. în original. În repetate rînduri, autoarea foloseşte expresii şi termeni în 
limba română, îndeosebi specifici graiului localnic. În ediţia de faţă, termenii în limba 
română din ediţia originară -au fost semnalizaţi prin utilizarea literelor cursive (n.ed.). 

de simplu acord formal al unei serii de versuri ci, mai mult decît atât, stabileşte 
o corespondenţă complexă (semantică, metaforică şi simbolică) între o situaţie 
concretă... şi exigenţele unei Legi” (1983 a, 43). Poezia rituală, care va fi 
discutată de-a lungul acestei cărţi, reprezintă în primul rîncl, deşi nu exclusiv, 
vocile femeilor, pentru că femeile sînt participanţi rituali centrali în riturile 
ciclului vieţii. Femeile sînt în mod predominant expuse în timpul secvenţelor 
ceremonialului, mai puţin în stabilirea preţului miresei. În timpul funeraliilor, 
cdloar femeile bocesc. Cu toate acestea, discursul poetic nu este doar un domeniu 
al femeilor. De obicei, femeile nu „strigă” în timpul dansului. Atît bărbaţii, cît şi 
femeile sînt deosebit ce competenţi în discursul poetic al celebrării (în timpul 
nunţii sau al altor sărbători). Faptul că femeile au un rol mai evident în timpul 
ritualurilor ciclului vieţii, şi ca atare şi în această carte, este consecinţa unor 
premise culturale ce vor deveni mai clare pe măsură ce vom înainta cu prezen- 
tarea materialului. Atît bărbaţii, cît şi femeile sînt purtătorii tradiţiei. Există o 
complementaritate imanentă, chiar dacă un sex sau celălalt par să aibă un rol 
mai activ. În astfel de cazuri (ceea ce e valabil pentru naştere), sexul opus este 
o prezenţă-absentă de importanţă vitală. Aceste ritualuri aparţin comunităţii, 
sinelui social. 

Versurile rimate ale limbajului ritualic sînt reprezentări colective prin exce- 
lenţă. Ele sînt de asemenea înţelese ca forme obiectivate (Jakobson, 1960; 
Silverstein, 1979). Astfel, ele sînt în general acceptate ca texte nesemnate, fără 
autor, adică exterioare intenţiilor individuale. Conţinutul lor acoperă o arie 
vastă, de la exprimarea unor atitudini fundamentale despre viaţă, norme şi 
valori, la probleme specifice şi dispute, traume personale şi schimbări sociale. 
Astfel, aceste versuri oferă un discurs versificat despre moralitate, sexualitate, 
băutură, dragoste, rudenie, vîrstă şi moarte sau despre schimbările sociale, 
politice şi economice. Conţinutul lor este intim legat de circumstanţele în care 
sînt invocate, dar el poate, la fel de bine, să se adreseze unor preocupări sociale 
transcendente, oferind astfel un forum pentru critica socială şi politică (în cazul 
acesta numai istoriceşte). În orice caz, trebuie remarcat că, totuşi, contextul 
ritual în care se dă glas acestor preocupări creează doar o pseudo-sferă publică 
în care opinia poate fi prezentată, dar nu şi susţinută cu convingere. Caracteristi- 
cile formale ale poeziei orale şi rituale creează o anumită anonimitate, clar 
indivizii trăiesc în cadrul unui stat, iar locuitorii statului sînt mereu conştienţi cle 
prezenţa acestuia. Astfel, discursul local există în relaţie cu discursul dominant. 
Sătenii pot vorbi despre poezie şi pot protesta — ca potenţial contra-hegemonic, 
dar această funcţie este circumscrisă cle natura relaţiilor cle putere şi de posibilele 
consecinţe. Nu am auzit exprimată cle-a dreptul o critică politică în timpul 
ocaziilor ritualice. La acest nivel al interpretării, cunoaşterea intimă a contextului 
este crucială pentru traducerea intenţiilor şi a sensului”?. 

Relaţia dinamică dintre text şi context este fundamentală pentru înţelegerea 
limbajului simbolic (atît la nivelul general al vorbirii şi acţiunii, cît şi la cel 
particular al poeziei şi actelor ritualice). În ceea ce priveşte poezia orală, limbajul 
figurat colorează „imaginaţia poetică” (vezi în special Friedrich, 1979 a). În mare, 
limbajul comunică prin intermediul proceselor metaforice care includ metafora 
şi metonimia. Acestea reflectă procesele conceptuale primare implicate ce 
gîndire, acţiune şi expresie“; ele sînt esenţiale unei analize a limbajului şi 
acţiunii rituale. Metafora, descrisă pe scurt, este de obicei asociată cu similarita- 
tea; ea este „un mijloc de a concepe un lucru în termenii unui alt lucru, fiind în 
mod primar o funcţie a înţelegerii (Lakoff şi Johnson, 1980, 46). Metonimia, 
intrinsec legată de metaforă, este bazată pe contiguitate; „conceptele metonimice 
ne îngăduie să conceptualizăm un lucru prin intermediul relaţiei sale cu un altul” 
(ibid, 39; metonimia este în general discutată în termenii relaţiei parte-întreg). 
Metonimia este înrădăcinată în experienţa empirică şi, astfel, este puternic 

referenţială în funcţia sa. Luate împreună, metaforele şi metonimiile „formează 
sisteme coerente în termenii cărora ne conceptualizăm experienţa” (îbid., 41). 

Ritualurile ciclului de viaţă analizate în această carte formează un sistem 
coerent prin intermediul căruia viaţa şi moartea sînt fă cute inteligibile şi încărcate 
cu sens. Eficacitatea acestor ritualuri depinde de contextualizarea lor culturală — 
de relaţia dinamică text-context menţionată mai sus. Limbajul (în vorbire şi în 
act) ritului nunţii împrumută din plin clin vocabularul cultural al negoţului; 
căsătoria generează schimburi între familii, iar relaţiile de schimb antrenează 
negociere. În acest sens, în Maramureş se spune că „o mireasă este ca o găină”. 
Însă limbajul morţii nu poate împrumuta din vocabularul negoţului. Moartea nu 
stă la negocieri. În schimb, vocabularul morţii este unul al transformării stărilor 
fizice sau emoţionale (precum pierderea sau putrefacţia). Şi astfel, moartea este 
caracterizată drept un pîntec nesătul. Limbajul „dragostei” (căsătoria) trimite şi el 
la metaforele separării şi abandonului. Dar, în cel din urmă, aşa cum vom vedea 
în capitolul IV, căsătoria şi moartea sînt inextricabil legate. O explorare a acestui 
limbaj simbolic bogat şi extrem de condensat oferă o înţelegere privilegiată a 
modului în care moroşenii îşi conceptualizează propria lume. Aşa cum semna- 
lează Sahlins, „simbolurile sînt simptome, directe sau mistificate, ale adevăratei 
forţe a lucrurilor” (1981, 7). 

Analiza acestor rituri particulare se concentrează asupra semanticii culturale 
a vieţii şi a morţii: relaţia dintre viu şi mort, bărbat şi femeie, natură, cultură şi, 
mai recent, civilizaţie. (Distincția uzuală dintre cultură şi civilizaţie asumă cultura 
ca fiind o practică locală sau regională; ea presupune un sens implicit al 
posibilităţilor limitate”. Civilizaţia este asociată cu tehnologiile dezvoltate şi 
cunoaşterea. Cea clin urmă nu este limitată la succesiunea istorică: ea este 
utilizată pentru a se referi la români, la fel ca şi la Occidentul contemporan sau 
la civilizaţia românească promisă de Ceauşescu.) Nu mă voi angaja într-o analiză 
formală a poeticii rituale în sine, ci mă voi concentra asupra interpretării generale 
a semnificaţiilor culturale. 

Studiul începe cu un capitol despre viaţa satului în Maramureşul contempo- 
ran, reliefînd caracteristicile fundamentale ale relaţiilor şi organizării sociale, 
trecute şi prezente. Capitolele doi, trei şi patru reprezintă analize detaliate ale 
ritualurilor ciclului vieţii în sine: nunţi, funeralii şi, respectiv, nunţi ale mortului. 
Capitolul ultim plasează analiza ritului în contextul mai larg al statului. 


Munca de teren în România 


Relaţia dintre text şi context, la fel ca şi interpretarea sensurilor culturale, 
este relevantă pentru o înţelegere a cercetării în România. Acest studiu se 
bazează pe şaptesprezece luni de muncă de teren într-un sat din Maramureş, 
cercetarea primară fiind realizată pe parcursul a treisprezece luni”, în 1978-1979. 
Pentru străini, cercetarea în România este un privilegiu, nu un drept. Înţelegerile 
privind schimburile bilaterale dintre Statele Unite şi România facilitează aranja- 
mentele de cercetare pentru americani*, clar tensiunile generate de dezbaterea 
internaţională asupra comunismului şi capitalismului influenţează puternic clima- 
tul cercetării în România”. În 1978-79, condiţiile internaţionale, la fel şi cele 
interne, au fost mai favorabile decât la sfîrşitul deceniului nouă, iar schimburile 
academice funcționau destul de bine. Anii '80 au adus noi confruntări ideologice 
de ambele părţi şi o puternică deteriorare a relaţiilor. Cercetarea a devenit tot 
mai dificilă; la data cînd scriu această carte, ea este virtual imposibilă. 

Acest proiect a fost început într-o perioaclă de toleranţă mutuală, temperată 
de un scepticism în creştere. În 1978, oficialul din regiune care m-a însoţit 
pentru prezentarea cerută la autorităţile locale m-a sfătuit neoficial să îmi fac 

provizii pentru contactul cu o realitate complicată. Mi s-a confesat că în acest sat 
cooperativizarea a fost „problematică” şi că cicatricile lăsate cle acel episod s-au 
vindecat lentf; a solicita accesul la statisticile locale ar fi probabil futil; mai 
mult, este posibil ca oamenii să fie indispuşi cle posibilele urmări ale discuţiilor 
cu mine, un străin dintr-o ţară capitalistă ; în cele clin urmă, eram americancă, pe 
deasupra şi o femeie singură, făcîncl cercetări cle capul ei într-o regiune apropiată 
de graniţa sovietică. După obiceiurile locale, femeile singure nu călătoresc 
neînsoţite ; comportamentul meu e diferit şi poate demn de chestionat; cle fapt, 
ce făceam eu acolo? 

În România, întîlnirea cu străinii este descurajată în mod deschis. Interdicţia 
este exacerbată la Bucureşti şi în alte zone urbane, fiind întărită la toate nivelele 
societăţii româneşti. Cetăţenilor li se cere să raporteze conţinutul convorbirilor 
purtate cu străinii unor persoane anume desemnate la locul lor de muncă, din 
comunitatea sau din cartierul lorf!. De asemenea, în 1980, decretul 225 care 
interzicea găzduirea străinilor, cu excepţia rudelor cle gradul întîi, în locuinţele 
românilor, a fost modificat, interzicînd şi camparea în curţi. Infracţiuni de tipul 
acesta îi pot costa scump pe românii bine intenţionaţi, iar preţul nu este 
întotdeauna sub formă de amenzi. Pentru cercetătorii care au nevoie de rezidenţă 
în sate, excepţiile de la această lege sînt de obicei aprobate prin intermediul 
unei proceduri complicate, implicînd autorităţile naţionale şi locale“?. Într-o 
măsură mai mare sau mai mică, oricine trăieşte în sau vizitează România este 
supus unor neplăceri birocratice. Dificultăţile pe care le-am întîmpinat în munca 
de teren nu sînt neapărat reprezentative pentru experienţele altora“; unele din 
problemele mele au fost atipice. De exemplu, nu am reuşit să dobînclesc acces 
la registrele locale consultate regulat de alţi cercetători străini, lucrînd în comu- 
nităţi diferite. Aceasta nza fost din cauza oficialilor guvernamentali care, dimpo- 
trivă, mi-au acordat tot sprijinul. Din nefericire, anumite autorităţi cle la nivelul 
satului preferă să interpreteze istoria locală şi relaţiile cu centrul conform 
propriilor lor interese, iar eu am devenit victima inocentă a orgoliilor altora. 
Astfel se întîmplă că nu am avut datele adecvate privind pattern-urile de locuire, 
producţie (cooperativă sau privată), titlurilor asupra pămîntului, relaţiilor de 
proprietate şi cle rudenie. Deşi atît eu cît şi oficialii cle la nivel naţional am avut 
de tras eventuale învăţăminte din această decepţie, la vremea aceea a fost 
imposibil să fac uz de respectivele materiale“. 

Faţă de avertismentul primit de la oficialul de regiune, preotul satului clin 
acea vreme s-a lămurit curînd în ceea ce mă priveşte şi s-a oferit să răspundă 
întrebărilor mele. El mi-a atras atenţia că am o „umbră” lungă, lucru sesizat şi de 
alţii”. Mulţi oameni au refuzat amabil să discute cu mine anumite probleme 
(despre pămînt, organizarea cooperatistă, chestiuni economice, despre moşte- 
nire, istoria locală de după al doilea război mondial); înțelegeau că nu le era 
permis să o facă, cel puţin nu la modul direct. Totuşi, cle-a lungul celor 
treisprezece luni am învăţat multe despre problemele lor, pe măsură ce identi- 
tatea mea icleologizată, „capitalistă”, a dispărut treptat în spatele relaţiilor de 
familiaritate şi prietenie. Dar aceste cunoştinţe mi-au fost oferite în dar abia după 
o lungă cumpănire şi cel mai adesea sub forma unor cuvinte învăluite — creaţii 
poetice. În mod cert, trebuia să dăm dovadă de o discreţie reciprocă. Astfel că 
limitele cercetării au fost în cele din urmă determinate de amploarea respon- 
sabilităţii faţă de cei care m-au primit cu braţele deschise, şi-au împărtăşit 
experienţele cu mine, m-au ajutat şi care, fără intenţie, ar putea fi făcuţi responsa- 
bili pentru curiozitatea mea culturală. 

Acceptarea acestei responsabilităţi, la urma urmei de natură etică, explică 
focalizarea asupra ritualurilor (ca acţiuni reprezentative colective) mai degrabă 
decît asupra vieților individuale. După cum am amintit deja, practicile rituale sînt 
deosebit de elaborate şi răspînclite în Maramureş; în plus, Maramureşul este 

renumit pentru tradiţiile sale bogate. Moroşenii sînt mîndri d.e ei înşişi, în special 
datorită rădăcinilor lor în trecut şi dinamicii pline de miez a prezentului. Deşi 
folclorul nu este în nici un caz neutru din punct de vedere politic, totuşi el este 
construit în mod legitim ca domeniu de cercetare (să ne amintim că în prezent 
folclorul este considerat a reprezenta o moştenire a vitalităţii creatoare a poporu- 
lui român. Ritualurile sînt clasificate în categoria folclorului)“. Astfel încît studiul 
lor era perfect îndreptăţit pentru cel ce doreşte să-şi satisfacă interesul pentru 
semnificaţia expresiei simbolice în societatea socialistă contemporană, minimali- 
zînd în acelaşi timp pericolele la care erau expuşi alţii”. 

Obţinînd permisiunea să fac cercetări şi să trăiesc într-un sat, trebuia să-mi 
asigur o cazare potrivită“%. În cazul meu, etnografii locali au negociat pentru 
mine o locuinţă, în vreme ce eu aşteptam nerăbdătoare în altă parte. Femeia care 
urma să-mi fie gazdă mi-a spus mai apoi că iniţial a ezitat să mă ia la ea. Trebuia 
să se ocupe de soacra sa imobilizată la pat, semi-paralizată şi simţea că nu ar 
avea timpul şi energia să se dedice la două persoane. Imaginea ei despre mine, 
înainte dle a mă fi văzut, era cea despre o femeie americană crescută la oraş, 
avînd deci nevoie cle o îngrijire maternă atentă; în mod sigur aş avea pretenţii, 
aşteptîndu-mă la stilul de viaţă cu care fusesem obişnuită, un stil cle viaţă pe care 
nu l-aş fi putut găsi în casa ei. Ei pot să-mi ofere un pat acoperit cu o saltea de 
paie, o lampă cu petrol, privată în curte şi apă încălzită pe un cuptor cu lemne, 
care dădea în acelaşi timp şi căldură în timpul iernilor geroase; oare nu aş avea 
nevoie de mai multă intimitate? Camera „mea” era situată între bucătărie şi 
dormitorul familiei, unde dormeau toţi ceilalţi; era camera cle oaspeţi. Cele mai 
frumoase icoane şi scoarţe ţesute erau etalate acolo”. Aşa cum avea să-mi repete 
în timpul primei săptămîni, „noi nu avem condiţii pentru domni” (intelectuali- 
tatea urbană, în vorbirea ei) — o dilemă complicată şi mai mult de originea mea 
americană. Ipotetic, ea îşi expunea astfel o reprezentare mai degrabă luxoasă 
despre lumea mea. 

„Condiţiile” preocupau de asemenea autorităţile locale. Nesatisfăcute pe 
de-a-ntregul de alegerea mea, pretindeau că m-aş simţi cu mult mai confortabil 
într-o casă avînd curent electric (precum ale lor). Asta poate că era adevărat, dar, 
în acelaşi timp, dacă aş fi locuit la una din autorităţile locale, nu aş mai fi putut 
intra în relaţie cu nimeni. Motivele ascunse ale preocupării lor erau bazate pe 
evenimente trecute, combinate cu clorinţa unui venit suplimentar obţinut cu 
uşurinţă (chiria a fost achitată fie de Consiliul Naţional pentru Ştiinţă şi Tehnolo- 
gie, fie de Academia de Ştiinţe Sociale şi Politice, depinzînd de an). Am rămas 
neclintită în refuzul meu de a-mi schimba domiciliul. Gazda mea şi cu mine 
ne-am înţeles imediat după sosire, cînd americanca mult-pomenită a devenit 
realitate. Cînd reprezentanţii locali şi regionali care m-au însoţit au plecat, m-a 
prezentat soacrei sale suferinde. Către seară, s-au hotărît să mă primească. 

Stăteam pînă tîrziu cle vorbă, în timpul acelor prime zile. Nu aveam nici o 
dorinţă să mă mut, decît dacă familia mi-ar fi cerut-o. Poate că faptul cel mai 
important a fost că am stabilit raporturi imediat, ceea ce a contribuit la sentimen- 
tul de confort şi la diminuarea celui de solitudine, într-un mediu altfel complet 
nefamiliar (întotdeauna m-a impresionat faptul că relaţia cercetător-cercetat este 
răsturnată în timpul perioadei iniţiale de „asimilare” în comunitate şi că, în tot 
restul timpului, există o curiozitate mutuală)”. Ulterior, a reieşit că această 
gospodărie a fost o alegere fericită pentru cercetarea mea. Soacra era o naşă 
respectată în sat; gazda era recunoscută pentru agilitatea sa în limbajul ritual şi 
propria sa mamă fusese înainte vreme moaşă. Datorită condiţiei fizice a soacrei, 
finii veneau să o viziteze regulat. Femeile o consultau adeseori pe gazdă în 
materie de pregătiri rituale (mîncăruri sau idei despre exprimări rituale). Soţul 
era de asemenea apreciat, astfel încît bărbaţii se puteau informa despre mine. 

Venind din afară, întîlnirea cu oamenii a fost mult uşurată de locul în care 
stăteam (aceasta a şi fost intenţia etnografilor locali cîncl mi-au propus să locuiesc 
acolo. În ciuda îngrijorării mele faţă de ceea ce venea ca impus din afară, le-am 
fost într-adevăr recunoscătoare pentru insistenţă). Desigur, aş fi preferat „con- 
diţii”, în special o cameră numai a mea. Dar avantajele (personale şi privind 
cercetarea) au depăşit cu mult clezavantajeles!. Nu m-am mutat. 

Există o bază istorică în grija faţă de condiţiile asigurate pentru domni. 
Organizarea socială ierarhică specifică pentru această regiune este evidentă încă 
şi azi. Faptul că eram educată şi că eram străină, evoca toate conotaţiile legate 
de clasa şi starea asociate categoriei cle domn, determinînd modul cle comportare 
al familiei gazdei5?. Deferenţa şi respectul se situau pe primul plan. În acea 
primă săptămînă şi în următoarea, am fost servită separat în camera mea (acolo 
unde sînt serviţi toţi oaspeţii cle seamă). Faptul că eram femeie complica lucrurile. 
Pentru ei, eram o curiozitate culturală care le contrazicea toate categoriile 
familiale. Eram o femeie care trebuia să fi fost deja măritată, singură, într-un colţ 
neştiut cle lume, dar eram şi un învăţat care, evident, avea şi alte preocupări în 
viaţă. Nu mi s-a îngăduit să particip la treburile gospodăreşti, chiar clacă acestea 
cad în mod obişnuit în sarcina femeilor. Gazda sau una dintre cele două fiice ale 
sale îmi făceau patul. Trebuia să fiu slujită. Înţelegeam motivațiile culturale ale 
acestui comportament faţă de mine, clar mă simţeam foarte stînjenită (după cum 
niciodată nu m-am simţit confortabil cu opinia generală conform căreia mama ar 
trebui să slujească pe toată lumea, în special pe fii). Comensualitatea — împărţirea 
hranei şi a băuturii — stabileşte relaţii sociale. Modul în care hrana şi băutura sînt 
oferite deosebeşte oaspeţii cle familie cle prieteni. Urma să fiu acolo pentru mult 
timp şi deferenţa trebuia să însemne mese cle una singură. 

Era clar că statutul meu cle oaspete respectat trebuia să fie transformat şi, în 
ceea ce mă privea, cu cît mai curînd, cu atît mai bine. Încît, am început 
negocierile; am obţinut compromisuri rezonabile. Puțin după aceea, mîncam 
laolaltă cu familia, deşi locul meu trebuia evidenţiat cu o broderie pusă întot- 
deauna pe scaunul meu (nu mi se îngăduia să mănînc din vasele comune sau cu 
ustensile de lemn). Îmi făceam singură patul şi a m sugerat că fetele ar putea face 
acelaşi lucru, fiind femei tinere şi mama lor avînd destule de făcut! Dar curînd 
am obosit auzind argumentele lesne cle prevăzut privind care dintre fete ar 
trebui să îndeplinească o asemenea sarcină. Din partea băieţilor, pur şi simplu 
nu se aştepta nimeni să facă aşa ceva; în schimb, ei tăiau lemnele. Au fost doar 
cîteva ocazii cînd am participat la treburile gospodăriei, şi atunci gazcla a avut cle 
suportat mustrarea verbală (nemeritată) a celorlalţi. De exemplu: Paştele este 
precedat de marea curăţenie cle primăvară. Familia întreagă urma să fie prezentă, 
k fel şi cîţiva colegi străini ce-ai mei. Erau multe de făcut şi timpul era scurt. Aşa 
că mi-am tras cizmele cle cauciuc şi am luat strachinile şi oalele la pîrîu să le frec. 
Acolo, multe femei făceau aceeaşi treabă. La vremea aceea, -eu şi gazda mea 
eram ca în familie şi nu ne-am gînclit la contrarierea simțului comun despre ceea 
ce se cade şi ce nu (încorporarea unor femei clin afară în familie este un element 
critic al sistemelor patriliniare şi va fi discutat mai tîrziu în carte). Într-un fel, era 
normal ca gazcla să-mi îngăduie să ajut în treburile gospodăreşti. Dar, clin punctul 
cle vedere al comunităţii, eu. nu eram nici fiică fictivă, nici mireasă, ci un oaspete 
străin. În aceeaşi seară chiar, zona a fost inundată cu torente cle bîrfă, con- 
Ca mnînclu-mi gazda că trăgea folos cle pe urma mea. Din acel moment, m-am 
abținut s-o mai ajut; consecinţele sociale au fost prea mari pentru ea. De-a 
lungul acestui proces de încorporare a mea, un outsider neobişnuit în familie, 
m-am angajat adeseori în discuţii înclelungate cu diverşi membri ai familiei 
lărgite, despre relaţiile dintre sexe şi dintre generaţii. A fost o bună experienţă 
cu învăţăminte reciproce, fapt valabil pentru comunitate, în ansamblul ei, clar 
îndeosebi în contextul familiei, unde detaliile vieţii cle fiecare zi au fost constant 
analizate în comun. 

„Identitatea” mea cle sex a fluctuat între cea a unui bărbat simbolic şi cea a 
unei femei curajoase, caldă şi plină cle grijă. Ambiguităţile identităţii mele aveau 
ramificații şi în alte domenii. Nu eram percepută la fel de pretențioasă precum 
se credea că ar trebui să fie domnii. Dar statutul meu cle intelectual străin cerea 
o recunoaştere formală. Cum să mi se adreseze? Relativa mea tinereţe şi deschi- 
dere ţinea să contrazică formalismul celor mai mulţi termeni cle adresare (se 
consideră că profesorii sînt mult mai în vîrstă). Am găsit formalul „domnişoara 
Kligman” ca nepotrivit în convorbirile zilnice. Cei mai mulţi oameni s-au decis să 
mi se adreseze simplu: domnişoară. Aceasta a diminuat din aspectul ierarhic şi 
formal, pe care numele de familie îl adăuga, nefiind totuşi atît cle neoficial sau 
familial cum ar fi presupus-o folosirea numelui mic. Deşi cuvîntul „domnişoară” 
mă atingea puternic în sensibilităţile mele feministe, în cultura şi în limba lor a 
reprezentat un compromis acceptabil5. Dar găsirea unei formule de adresare a 
fost problematică şi pentru copiii gazdei, a căror virstă era cuprinsă între 
paisprezece şi peste treizeci dle ani. Aceşti tineri şi adulţi trebuiau, prin tradiţie, 
să mi se adreseze protocolar şi erau pedepsiţi dacă mi se adresau pe nume. 
Discuţiile noastre despre acest aspect trimit către graniţele transculturale ale 
comunicării şi la tensiunile dintre adresarea protocolară şi familiaritate. Într-un 
mediu social schimbător, prezenţa mea reprezenta o dilemă pentru tinerii care 
experimentau „modernitatea” prin întîlnirea noastră. Eu, desigur, aş fi preferat 
identitatea mea familiară în toate dimensiunile»ei, deoarece ar fi redus distanţa 
„alterităţii” pe care în mod necesar am trăit-o. Lecţia cle bază care trebuie reţinută 
e că, într-adevăr, identitatea este socialmente construită în timp şi spaţiu. 


Reprezentări şi sensuri 


Ajung astfel la o ultimă chestiune privind munca de teren, şi anume analiza 
şi prezentarea ei în format cle carte. Prezentul studiu este bazat pe observarea 
participativă intensivă a vieţii zilnice şi rituale într-o comunitate nord-transilvană. 
Notele mele provin din peste şaizeci de ore de înregistrări în situ a ritualurilor 
ciclului vieţii, de interviuri intensive, note de teren legate de impresii, culese din 
ascultarea atentă a bîrfei mundane (adeseori obositoare, dar întotdeauna revela- 
toare), revederea literaturii şi aşa mai departe. Relatarea care urmează este 
interpretarea mea asupra acestor date extrem de bogate; reprezintă înţelegerea 
mea asupra vieţii altora. Desigur, înţelegerea mea este profesională şi, totodată, 
lămuritoare, dar este totuşi a mea. Am ales să spun povestea lor prin intermediul 
ritualurilor ciclului vieţii. Riturile din ciclul vieţii pot fi privite ca naraţiuni despre 
oameni, despre idealurile şi identitățile lor sociale, despre modul cum ei înţeleg 
relaţiile dintre sexe, dintre viaţă şi moarte. Într-adevăr, în acest sat transilvan, 
tradiţiile — ritualuri, discursul poetic oral şi altele asemenea — au fost întotdeauna 
părţi integrante ale vieţii oamenilor. Prin intermediul acestor structuri ei au dat 
sens şi au interpretat aspectele importante ale experienţei lor. De asemenea, 
ritualul şi limbajul le-au permis să comenteze asupra unor practici mai ample, 
chiar dacă astfel ce practici au fost înţelese în termenii unui lococentrism care 
situează comunitatea în centrul universului. De cînd cu instituţionalizarea socia- 
lismului românesc (aşa cum este el), punctul central a fost deplasat. În ultimele 
patru decade, toate aspectele societăţii româneşti au fost fundamental trans- 
formate, afectîncl fiecare cetăţean într-un mod esenţial. În orice caz, după cum 
ne aminteşte E.P. Thompson, „schimbarea istorică survine nu pentru că o «bază» 
dată trebuie să dea naştere unei «suprastructuri» corespunzătoare, ci pentru 
că transformările relaţiilor cle producţie sînt experimentate în viaţa socială şi 
culturală, reflectate în ideile şi valorile oamenilor, afirmate în acţiunile, opţiunile 
şi credinţele lor” (1979, 22). Deoarece riturile ciclului vieţii reliefează continuită- 
ţile şi schimbările trăite de indivizi, familii şi comunităţi, de-a lungul ciclului cle 

viaţă, ele pot să servească de asemenea drept context dinamic pentru analiza 
continuității şi schimbării culturale. Asemenea ritualuri sînt adînc înrădăcinate în 
viaţa comunitară a acestui sat transilvan (la fel ca orice alt ritual în viaţa oricărei 
alte comunităţi din lume). Astfel, ele ne oferă o lentilă puternică prin care putem 
arunca o privire în intimitatea preocupărilor practice şi simbolice derivate clin 
experienţa acestor oameni clin România. 

Dar viaţa şi moartea, dorinţa şi moartea sînt fenomene universale, familiare 
tuturor. În timp, diferitele voci au dat sens ciclului vieţii în diverse moduri. 
Această carte doreşte să oglindească vocile ţăranilor transilvani. După cum 
spunea contele Dracula, drumurile Transilvaniei nu sînt şi drumurile noastre şi 
„multe lucruri o să-ţi pară stranii”. Însă, aş mai adăuga, vor fi şi multe lucruri 
familiare, care rezonează profund cu propriile noastre preocupări. Şi poate că 
analiza acestor rituri ne va îngădui să aruncăm o privire în interiorul propriilor 
noastre practici culturale. 

Oamenii întîi cîntă, pe urmă scriu. 
N. Bălcescu 


Satul: trecut şi prezent 


În timpul unei veri secetoase, trei oameni s-au pierdut într-o 
pădure. Însetaţi fiind, se duseră în căutare de apă. Unul dintre 
ei ajunse pe vîrful unui deal — acolo unde se afla Biserica din 
Deal... şi auzi susurul apei curgătoare. Strigă: „Eu aud!” şi puse 
numele de Ieud locului în care se afla. 


Culeasă de autor, 1978 


Cînd românii s-au stabilit pentru prima oară aici, ei trăiau în 
chiţimii, de la Bîrsana pînă în sus pe Iza. La început, fuseseră 
doar cinci cei care se aşezaseră prin aceste meleaguri. Numele 
lor erau Vlad, Balc, Mariş, Pleş, Chindriş. Şi primiră drepturi 
asupra pămîntului şi munţilor... Trei dintre ei se aşezară chiar 
în locul pe care îl numim „la mînăstire”, către pîrîu (la răsărit 
de Ieud) şi făcură de-ndată o cruce mare de lemn pe care o 
puseră în pământ. Într-o noapte, crucea dispăru... şi o găsiră 
taman în locul unde Biserica din Deal se află acum. Oamenii 
câutară crucea prin pădure pînă ce au dat de ea — şi s-au mulal 
acolo. În tot acel loc (cunoscul sub numele de Băleşti) era foarte 
puţină apă, aşa că cei trei se puseră să caute un izvor mai bun, 
ca să poată să-şi păşuneze animalele şi să-şi facă o moară. Unul 
din ei se urcă în vîrful unui copac şi auzi susurul apei curgă- 
toare către apus — şi strigă la ceilalți: „Îi, veniţi încoace că icu 
aud... asta e apă”. Un altul, aflat departe în jos, auzi, dar nu 
înțelese bine ce spusese cel din deal, aşa că strigă pe al treilea: 
„Vino, întoarce-te spre răsăril de deal pentru că acolo i ud”. 
Cînd se regăsiră, au rîs de neînțelegere şi mai tîrziu, înapoi în 
vale, spuseră în glumă numele de „leud”. 

Culeasă în 1893 de P. Bilţiu-Dăncuşi! 


* 


Conform legendei, acestea ar fi originile numelui de Ieud, unul dintre 
cele mai vechi şi mai pitoreşti sate din Maramureş?. Biserica din Deal 
datează din 1364. Documentele scrise atestă apoi existenţa leudului în 
secolul al XIV-lea, lui Balc, fiul prinţului Sas, fiu al domnitorului Dragoş 
Vodă fiindu-i acordate titlurile în 1365 (Mihaly, 1900, 57; Filipaşcu, 1940, 
98; Popa, 1970, 87-89). Familiile fondatoare din Ieud îşi revendică titlurile 
și pămînturile acordate prin diplome de regele ungur Ludovic 1 în 1419 

şi 1427 (Mihaly, 1900). Asemenea celor mai multor sate din Maramureş, 
leudul are o aristocrație rurală, ai cărei membri cunoscuţi sub numele de 
nemeşi (nobili) posedă drepturi tradiţionale şi ereditare asupra pămîntului, 
prestigiului şi puterii politice locale, consfinţite de diplomele regale?. Astfel, 
încă de la începuturile sale, relaţiile sociale din leud erau ierarhic aşezate 
(Pop, 1976, 17). E 

Şi alte distincţii de rang sînt relevante pentru leudul istoric. In zonă, el 
este cunoscut drept sat „intelectual” datorită generalilor, avocaţilor şi, în 
trecut, a maicilor şi preoţilor proveniţi de :aici. Ceea ce este în general 
recunoscut ca documentul românesc scris cu cea mai mare vechime — 
Manuscrisul de la Ieud — a fost găsit în Biserica din Deal; în plus, unii 
autori pretind că primele scrisori personale în limba română (privind 
tranzacţiile comerciale) ar fi fost trimise de un ieudan în 1595. Literatura 
turistică de azi contribuie la această reputaţie, sugerînd că „aici a funcţionat 
prima şcoală în limba română” şi că „istoricii consideră locul ca leagăn al 
scrierii în limba română” (Romanian News 14, 1981, 159). 

leudul mai este privit şi ca sat religios. Din 1701 pînă în 1948, leudul a 
aderat la Biserica greco-catolică ; de atunci, preoţii au urmat ritul ortodox 
sancţionat de stat. Religia a avut o influenţă puternică în Maramureş şi în 
Ieud în particular : pentru aceasta mărturisesc nu numai cele două biserici 
de lemn datînd din secolele XIV, respectiv XVIII, dar şi o a treia biserică, 
largă şi făcută din ciment, recent sfinţită în centrul satului. leudenii atribuie 
natalitatea locală înaltă şi absenţa divorţului trăiniciei tradiţiilor religioase 
şi seculare. 

De obicei, leudul era considerat unul din cele mai bogate sate din 
Maramureş. Locuitorii lui erau în principal angajaţi în activităţi pastorale şi 
agricole. Cooperativizarea forţată din anii 1950-1962, precum şi naţionaliza- 
rea pădurilor i-au alterat radical statutul; astăzi leudul este unul din cele 
mai sărace sate. Rațiunea principală a cooperativizării în leud nu a fost 
legată de potenţialul economic sau productiv. Ea a fost mai degrabă menită 
să altereze autoritatea Bisericii unite şi să distrugă clasa bogată a ţăranilor 
posesori de pămînt, a chiaburilor*, acuzaţi pe atunci de a fi exploatatori 
rurali, acuzaţie nu tocmai corectă, deoarece nu reflecta întotdeauna o 
exploatare reală (Chirot, 1978; Verdery, 1983 a, 36-39). Deşi datele istorice 
nu sînt documentate de o manieră concluzivă, în general se consideră că 
Maramureşul a fost o regiune de ţărani liberi; şerbia feudală nu era o 
regulă. În general, consătenii îi considerau pe aceşti „duşmani de clasă ai 
statului” ca fiind persoane care muncesc din greu; de asemenea, acordau 
chiaburilor un respect idealizat istoric, de descendenţi ai nemeşilor. Chiaburii 
erau naşi în numeroase familii de ţărani săraci. De aceea, pe timpul 
colectivizării, numeroşi săteni au ajutat țărănimea deţinătoare de pămînt în 
rezistenţa sa de a-şi păstra proprietatea. Însă amenințările, arestările şi 
cotele imposibile au avut ca rezultat supunerea. În 1962, chiaburii au fost 
înrolați în cooperativele agricole. Cu toate acestea, cooperativizarea nu a 
fost dusă mai departe, lăsînd leudul un sat semi-cooperativizat. 

leudul se află în Valea Izei, una din cele patru văi (celelalte fiind Mara, 
Cosăul şi Vişeul) care constituie „vechiul Maramureş”, cu oraşul principal 
Sighetu Marmaţiei, la circa 45 km nord-vest de leud. leudul, avînd o 
populaţie de 5.000 de locuitori în 19856, constă din satul propriu-zis şi din 


* În lb. rom. în original (n.ed.). 

patru cătune marcînd hotarul spre exteriorul zonei locuite. Cele două 
cătune mai mari, Gura leudului şi Plopşor marchează începutul şi sfîrşitul 
drumului principal care trece prin leud. Gura Ileudului leagă satul de 
şoseaua care trece prin Valea Izei. Autobuzele opresc la „gura” leudului. În 
1979, drumul a fost asfaltat pînă în centrul satului, de unde redevine un 
drum noroios, trecînd prin Plopşor şi apoi, mai departe, în pădure. Toate 
celelalte drumuri şi treceri din sat sînt noroioase. 

La intrarea în leudul propriu-zis, curînd poate fi observată cooperativa 
agricolă. Alături se află clădirea veterinarului. Mergînd mai departe pe 
drumul principal, ajungi în zona centrală a satului, unde sar în ochi diverse 
clădiri ale statului: clădirea consiliului şi oficiul poştal alăturat, telefonul şi 
telegraful, două blocuri de apartamente ocupate de birocraţi şi învăţători 
locali, o şcoală generală mergînd pînă la clasa a zecea, cofetăria*, librăria 
cu hîrtie de scris şi alte rechizite, biblioteca comunală şi o croitorie. Ceva 
mai departe, poţi întîlni magazinul „universal” (de fapt un magazin cu de 
toate) şi bufetul*, sau barul local, care, ca o ironie, se află-peste drum de 
reşedinţa preotului. Mai încolo, se află: căminul cultural, un dispensar 
medical cu săli de naştere, un magazin mixt, cu bunuri mergînd de la 
alimente — puţine, pînă la unelte de curte şi gospodărie, un magazin cu 
mărfuri industriale şi, în sfîrşit, o creşă. Biserica cea nouă şi Biserica din 
Şes, din lemn, sînt situate central, de o parte şi de cealaltă a drumului 
principal. Biserica din Deal se află imediat pe malul opus al pîrîului care 
coboară de pe culmile din jur şi, după ce traversează satul în întregime, se 
varsă în Iza. Majoritatea caselor sînt grupate pe ambele maluri ale pîrîului 
şi ale drumului principal, paralel cu acesta. Cele mai multe sînt de lemn, 
dar structurile de ciment concurează cu cele de factură mai tradiţională. 
Casele noi folosesc lemnul doar pentru ornamente în stil maramureşean. 
(Naţionalizarea pădurilor, reducînd accesul la cherestea, ca şi modernizarea 
au contribuit în egală măsură la reducerea folosirii lemnului pentru case.) 
Multe din casele aflate la drum sînt electrificate ; deşi electricitatea este rară în 
zonele mai îndepărtate de sat, cele mai multe locuinţe din leudul propriu-zis 
au această facilitate. Eventual, vor apărea din ce în ce mai multe antene de 
televiziune: în 1985, erau 250 de familii cu televizor, comparativ cu 20 un 
deceniu mai devreme. Apa curentă însă aparţine viitorului. 

În mod tradiţional, în România, satele sînt divizate în două jumătăţi: 
jumătatea de sus, sau susani, şi jumătatea de jos, sau giosani, denumirile 
indicînd fie altitudinea, fie proximitatea unei surse de apă (Papahagi, 1925, 
ix; H. Stahl, 1980, 21). În Ieud, cea de-a doua este metoda de apreciere. 
Spaţiul este împărţit în dealuri şi văi sau şesuri. Iniţial, aceste diviziuni 
defineau relaţii şi activităţi sociale. De obicei, în leud există doi preoţi, 
unul pentru fiecare din cele două faimoase biserici de lemn (Biserica din 
Deal şi Biserica din Şes). Cîte un preot şi ajutoarele sale (diaconul şi 
paracliserul) erau asociaţi şi deserveau colectivităţile din susani şi giosani 
de-a lungul ciclului de viaţă şi al momentelor din calendarul ritual. Astăzi 
există un singur preot în leud, dar ajutoarele sale încă îşi mai împart 
responsabilităţile în modul tradiţional”. 

Zonele locuite din satul cle jos şi din cel de sus sînt delimitate de 
hotarele satului prin cîmpuri care separă, dar şi alătură cele patru cătune 


* În lb. rom. în original. Vezi şi nota de la p. 16 (n.ed.). 

cu centrul vital al aşezării (Kligman, 1981, 116). (Distanţa dintre Gura 
leudului şi Ieud scade pe măsură ce de-a lungul drumului principal sînt 
construite noi case; celelalte cătune rămîn aproape neafectate.) În vreme 
ce drumul naţional de la Gura Ieudului şi pădurile de după Plopşor delimi- 
tează graniţele de la nord şi de la sud, pe direcţia est-vest teritoriul este 
definit cle nouă dealuri în semicerc, legîncl leudul cu satele din spatele lor. 
Aceste dealuri asigură pămînt pentru fîn, păşuni pentru vite şi oi, precum 
şi fructe de pădure. Dealurile şi pajiștile din jur sînt indicatori ecologici 
clari ai unor interese pastorale şi agricole. (Produsele agricole primare 
includ porumbul, cartofii, finul, ovăzul şi orzul; porumbul şi cartofii sînt 
cele mai importante azi. Producţia de mere şi prune a scăzut. Numărul de 
oi proprietate privată s-a redus drastic. Multe din acestea, se spune, sînt 
consecinţe ale cooperativizării. Cooperativa deţine jumătate din pămîntul 
arabil al leudului. Deoarece cea mai mare parte a acestui pămînt aparținuse 
ţăranilor bogaţi, el reprezintă totodată cel mai bun pămînt.) 

Fiecare deal are un nume. Aceasta prezintă importanţă în raport cu 
preocupările pastorale : un deal comunică nu doar ideea cle direcţie sau cle 
loc, ci şi pe cea a utilizării de către un grup specific de familii. Numele dealu- 
rilor sînt la fel de semnificative ca şi ale persoanelor: „Dacă nu ar avea nume, 
de unde să ştii pe unde să o iei?” Dealurile localizează acţiunea şi discursul 
în termeni spaţiali şi temporali. Cîmpul funcţionează într-un fel asemănător. 
Însă, spre deosebire de dealuri, care sînt distincte spaţial, şesurile nu sînt 
împărţite în nici un mod imediat accesibil percepţiei (prin garduri sau 
pietre de hotar) şi drept urmare nu sînt desemnate prin nume individuale. 
În schimb, ele sînt identificate după cel care le munceşte şi după ceea ce 
creşte pe ele: careva merge pe la „locul lui X de cartofi” sau „pe lîngă 
pămîntul cooperativei”. În felul acesta, cîmpurile şi dealurile dobîndesc identi- 
tăţi social construite; spaţiul geografic este personalizat cultural. 

Astfel impregnate cu personalitate, spaţiile largi care delimitează hotarele 
satului dau la rînclul lor contur şi formă organizării sociale fundamentale a 
satului. Unitatea socială de bază este gospodăria (P. Stahl, 1979 b). O 
gospodărie constă într-un grupaj domestic format din familie — în gene- 
ral părinţii, copiii şi bunicii, împreună cu grădina şi curtea: pe scurt, 
oamenii şi proprietatea necesară care să dea o unitate relativ suficientă 
sieşi (Karnoouh, 1980). Este important de accentuat relaţia integrativă 
dintre un teritoriu particular şi grupul uman care îl ocupă şi utilizează (Musset, 
1981, 22). Numele proprii sînt bazate pe gospodărie şi nu pe familia de 
bază, perse. Asemeni dealurilor şi şesurilor, spaţiul gospodăriei este asociat 
cu un grup uman. Unitatea familiei originează şi consolidează identitatea 
socială nu în termenii unei sume de indivizi care constituie o gospodărie, 
ci mai degrabă în termeni de grup productiv şi reproductiv. 

Gospodăria este microcosmosul organizării sociale a satului”. Probabil 
că cea mai accesibilă abordare a structurii şi activităţilor sale este prin 
intermediul însemnelor care o definesc. Fiecare gospodărie este mărginită 
de un gard, de obicei făcut din stîlpi verticali şi scînduri verticale sau 
orizontale plasate între ei (p4/lanți), sau din crengi împletite (gard). Intrarea 
principală în aria împrejmuită este o poartă largă, meşteşugit sculptată. 
Porţile de lemn din Maramureş sînt faimoase în întreaga ţară (Nistor, 1977). 
Sculptarea tradiţională a stîlpilor de poartă. reprezintă astăzi baza stilului 
maramureşean ; sculpturile pot fi văzute împodobind intrările şi balcoanele 

noilor clădiri, atît ale celor în stil vechi (din lemn), cît şi ale celor în stil 
nou. Poarta reprezintă o reconstrucţie permanentă a valorilor şi a identităţii, 
în context naţional şi local. Funcţional, porţile se deschid spre curtea 
interioară. Prin ele, oameni, animale, căruţe şi maşini pătrund înăuntru. 
Din comoditate, oamenii mai pot folosi o poartă mai mică sau o porţiune 
joasă de gard situată alături de poarta cea mare; mai există cel puţin încă 
o astfel de portiţă situată în fundul proprietăţii!. 

În interiorul curţii pot fi văzute o mulţime de structuri de depozitare: o 
şură de fîn, un grajd pentru vite, boi, cai şi alte animale — dacă familia le 
mai păstrează —, pentru rațiile de porumb, poiata păsărilor şi coteţul pentru 
porci. Aşezarea acestor structuri variază considerabil, la fel ca şi cea a 
casei. Numeroase case posedă fintîni din care e scoasă apa pentru băut, 
pentru gătitul şi spălatul uşor; spălătura mare a rufelor, a vaselor sau a 
inului, precum şi adăparea animalelor se face la piîrîu, pe toată durata 
anului. (Iarna, femeile pot fi văzute tăind găuri în gheaţă, astfel încît să 
poată splăla. Adeseori soţii le admonestează pentru această practică ce se 
bănuieşte a creşte suferinţa de pe urma reumatismului. Ei îşi îndeamnă 
soțiile să încălzească apa în cazane, deasupra cuptoarelor în care este 
aprins un foc de lemne, dar femeile apreciază că rezultatul pur şi simplu 
nu e satisfăcător.) Gospodăriile fără fintînă se descurcă prin relaţiile de 
vecinătate (Kideckel, 1981, 41). Unele gospodării mai au în curte şi stupi. 

Aproape de casă, se află grădina. Aceasta are de obicei două sau trei 
hectare, fiind închisă de un alt gard care descurajează distrugerea ei de 
către oameni sau animale. Grădina este importantă pentru viaţa din gospo- 
dărie. Produsele necesare pentru subzistenţa de bază a familiei sînt cultivate 
aici (Karnoouh, 1980, 81). Porumbul, materie primă pentru oameni şi 
animale!!, este plantat aici, laolaltă cu alte grîne, fasole, sfeclă şi varză. Mai 
aproape de casă, pe bucata cunoscută sub numele de grădiniță, se găsesc 
legumele, precum salată verde, castraveți, ceapă, morcovi, roşii, usturoi, 
vinete şi ierburi aromate. Acestea din urmă sînt folosite în ritualuri, terapie 
şi la gătit. În cele din urmă, dar nu ultimele ca importanţă, în grădină mai 
sînt plantate flori. Semnificaţia grădinii şi a florilor ca simboluri „cheie” ale 
raportului viaţă-moarte, câ şi pentru cel dintre natură şi cultură va deveni 
evidentă de-a lungul analizei ciclurilor rituale. 

Din gospodărie fac parte atît cele însufleţite, cît şi cele neînsufleţite: 
curtea şi recoltele, clădirile şi animalele — toate contribuind la bunăstarea 
elementului principal, oamenii, la unitatea familiei. Între elementele com- 
ponente ale gospodăriei se stabileşte o legătură dinamică din punct de 
vedere cultural; relaţiile sînt „întrupate” sau personalizate!?. Cînd o per- 
soană moare, nu numai membrii familiei poartă doliu, dar şi obiectele 
jelesc pierderea — „casa plînge”, „masa plînge”, „ograda plînge”. Gospodăria 
este întregul din care familia, la fel ca şi membrii individuali, îşi derivă 
identitatea socială. După cum satul este definit spaţial, la fel şi elementele 
sale sînt spaţial localizate : gardul, înconjurînd gospodăria, defineşte simbo- 
lic limitele dintre relaţiile corporatiste din familie şi restul comunităţii. 
Astfel că, pentru a înţelege ordonarea lor în general, trebuie examinată 
ordonarea relaţiilor sociale în sînul familiei. 

Structura familiei şi relaţiile sociale 


Nuanţele noţiunii de neam sînt esenţiale pentru înţelegerea identităţii 
maramureşene, o identitate derivată din mîndria descendenţei din ţărani 
liberi şi nu din şerbi. În Maramureş, ordonarea ierarhică a relaţiilor sociale 
izvorăşte din organizarea din secolul al XIV-lea a satului, bazată pe nemeşie, 
care a persistat pînă în secolul XX (M. Pop, 1976, 20; comunicare perso- 
nală). Rădăcinile acestei organizări mai pot fi încă trasate pînă la conducă- 
torii locali medievali, cnejii. Satele maramureşene au format unităţi politice 
conduse de aceşti cneji şi, în baza dreptului ereditar, de descendenţii lor. 
Mai tîrziu, domnitorii sau voievozii Maramureşului au continuat această 
formă de conducere ierarhică, ereditară (astăzi încă, 57 din cele 76 de sate 
menţionate în documentele din secolele XIV şi XV se mîndresc cu legături 
de familie cu aceşti conducători timpurii. Vezi Popa, 1970, 177, 180). În 
general, statutul, rangul şi autoritatea sînt conferite unei familii prin recu- 
noaşterea relaţiilor ierarhice. Familia cuprinde toate persoanele, vii sau 
moarte, care sînt consanguin, contractual şi ritual legate (înrudirea rituală 
se realizează în primul rînd prin instituţia nâşiei). 

Un neam este clasificat drept bun, slab sau râu (rdu fiind adeseori 
folosit în loc de s/ab). Aceste atribute sînt trecute de la o generaţie la alta, 
cu sau în absenţa vreunei justificări contemporane. Deoarece bun, slab sau 
rău se referă şi la tipurile de sînge, factorul biologic este şi el, la rîndul său, 
implicat. Sîngele este legat de ereditate şi de trecerea evolutivă dintre 
generaţii. Bunătatea sau slăbiciunea/răutatea unui neam se referă la un 
anumit statut moştenit, nemeş sau ne-nemeş. Astfel, familiile recunoscute 
ca fondatoare ale leudului sînt considerate „familii bune”: printre ele, 
Balea, Gorzo, Pleş şi Ivaşcu. Familiile de nemeşi erau numite şi gazde, 
adică bogate şi cu proprietate. În vreme ce nemeş şi gazdă erau sinonime 
şi „familie bună” era îndeobşte echivalat cu apartenenţa la o clasă socială 
înaltă (nemeşii), aceste atribute luate izolat nu erau suficiente ca să 
determine reputaţia unei familii. Alte trăsături cerute erau onoarea, tăria 
morală, credinţa religioasă, munca grea, înţelepciunea, prudenţa şi omenia 
(credinţa dreaptă, bunătatea şi cuviința). După cum a arătat-o Musset, 
cineva moşteneşte mai mult clecît interese materiale ; el/ea dobîndeşte ce 
asemenea caracteristicile spirituale ale strămoşilor, virtuţiile ca şi viciile 
(1981, 59). Trecutul rezonează profund (deşi nu în mod necesar cu acura- 
teţe). Astfel, a proveni din rădăcini bune sau rele este o chestiune de 
mîndrie sau ruşine!3; familia cuiva poate fi un obiect de mîndrie şi 
venerație, după cum poate fi o povară de purtat în tăcere şi de contracarat 
printr-un comportament ireproşabil. Strigătura care urmează, auzită frecvent 
la nunţi înainte de cooperativizare, subliniază corelaţia pozitivă dintre 
clasa socială (nemeş, gazdă) şi familie (neam bun): 


Trăia neamurile mele 

Şi ieu să trăiesc cu iele. 
Să trăiască mult şi bine 
Că mni-i cinste nu ruşine. 
Tăte neamurile mele 
Tăte-s gazde cu avere. 

Nici ieu nu le fac scădere. 
Tăte-s gazde şi stau bine 
Nici ieu nu le fac ruşine. 


Maramureşul este una dintre puţinele regiuni în care dictatul ierarhiei 
sociale rămîne tenace. Acele familii care pretind o relaţie ereditară cu un 
trecut prestigios culeg beneficiile mîndriei şi respectului. Fiecare familie 
din Maramureş este conştientă de identitatea sa şi de faptul că este inclusă 
într-o reţea de raporturi sociale locale, de care se distinge prin desemnarea 
cu „noi” şi „ei”. Dacă cineva provine dintr-o familie rea sau bună încă mai 
joacă un rol semnificativ în formarea alianțelor. Astăzi, deşi cea mai mare 
parte a familiilor, cîndva bogate şi deţinătoare de proprietăţi, au devenit 
parte din cooperativă, ele îşi păstrează încă statutul de descendenţi din 
ţărani nobili, din membrii unui neam buni'f. După cooperativizare, oamenii 
încă se mai căsătoresc după neam, şi nu după avere. (A se nota disocierea 
dintre familie şi avere, anterior coincidente.) Ierarhiile tradiţionale preva- 
lează, adînc înrădăcinate în cultura locală şi în ciuda modificărilor evidente 
ale condiţiilor materiale!5. Această ierarhizare este evidentă şi în alte sfere, 
în special în biserică. Odinioară, nemeşilor le era acordat privilegiul de a 
lua loc în scaune, de-a lungul pereţilor laterali ai bătrînelor biserici de 
lemn (Eretescu, comunicare personală). Astăzi, bărbaţii încă mai iau loc în 
biserică pe neamuri, în ordinea rangului. Aceste locuri, nemarcate în mod 
vizibil, sînt cunoscute drept Jocul lui X şi sînt moştenite de la o generaţie 
la alta. Ele au fost transferate şi la noua biserică. Prestigiul familiei tinde să 
prevaleze asupra bogăției actuale, deşi aceasta poate îmbunătăţi poziţia 
cuiva provenit dintr-o linie mai „slabă”. 

În general, opţiunile matrimoniale sînt influențate de deosebirile de 
stare: cel mai adesea, căsătoriile sînt contractate între familii de acelaşi 
rang; survin şi căsătorii la nivel mai ridicat sau mai coborit, dar ele nu 
reprezintă norma!'6. Următoarele versuri tradiţionale arată cum căsătoriile 
între indivizi aparţinînd unor ranguri diferite sînt nu numai descurajate, dar 
şi imposibile: 

Că noi nu ni-om mesteca 
Şohan cît a si lumea. 
C-a ta ziţă-i de harbuz 
P-îng-a me de grîuţ tuns. 
A ta ziţă-i de ovăz 
P-îng-a me de grîu ales. 
Ziţa me cu ziţa ta 
Şohan nu-i deasemenea. 
(. Bîrlea, 1968, 55) 


În aceste versuri, tenacitatea diferenţierilor de statut bazate pe ascen- 
denţă şi sînge este legitimată pe baze naturale, prin invocarea unei ierarhii, 
culturaliceşte constituită de altfel, între produse naturale. Haârbuzuleste o 
varietate de dovleac pe care o are toată lumea ; este la fel de comun ca şi 
ovăzul. Grîul, pe de altă parte, în special cel ales, nu este la îndemîna 
oricui şi reprezintă un simbol al unei familii bune, al prosperității şi al 
mîndriei. Cele două plante sînt atît de diferite, încît ele nu pot fi combinate 
natural. În mod similar sînt deosebite şi speciile de oameni unele de altele. 

Căsătoria este exogamă (de la rudele de gradul trei în sus), dar în 
cadrele unor preferinţe endogamice locale (M. Pop, 1976, 16). Constrîn- 

gerile impuse de linia genealogică şi gradul de rudenie sînt recunoscute şi 
general acceptate. Alte versuri sugerează că reconstrucţiile culturale ale 
acestor constrîngeri, menite să diferenţieze între acceptabilul natural sau 
cultural, sînt conştient înţelese: 

Hai mîndrule să giurăm 

Pă cruce verde de lemn. 

Că la popă nu putem 

Că veri al doilea sîntem. 

De n-aş si cu mîndra neam 

Ne-am si cununat de-un an. 

Da cu mîndra sîntem neam 

Nu ni-om cununa şohan. 


Crucea verde de lemn este o metaforă care indică o legătură naturală, 
sancţionată de biserica naturii, pădurea, dar nu şi de cea a culturii. Cîndva 
un moroşan semnalase că, în ciuda constrîngerilor, „comunităţile din 
Maramureş şi mai ales cele de pe Valea Izei sînt toate legate între ele prin 
alianţe”. M. Pop sugerează (1976, 17) că familiile de stare inferioară (cele 
mai numeroase) se căsătoresc în interiorul satului ; cele de nivel intermediar 
pot merge în afara satului, dar cel mai adesea nu mai departe decît satele 
din vecinătate. Familiile cu stare însă, avînd mai puţine posibilităţi, extind 
frontierele endogamiei intravilane la nivelul regiunii. Dată fiind mărimea 
leudului, norma endogamiei săteşti era mai uşor de realizat decît în alte 
părţi şi încă este considerată de dorit. Cu toate acestea, transformările în 
organizarea familiei aduse de schimbările socio-economice din ultimele 
decenii au afectat într-o oarecare măsură alegerea partenerilor, endogamia 
regională cîştigînd popularitate. De pildă, tinerii bărbaţi, muncind sau 
trăind în oraşul învecinat, Sighetu Marmaţiei, au posibilitatea să întîlnească 
fete eligibile din alte sate. Proximitatea oferă posibilitatea ca familiile să 
facă uz de reţelele proprii pentru verificarea stării fiecăruia (acest tip de 
acţiune detectivistă punînd capăt multor căsătorii potenţiale). În orice caz, 
deşi menţinerea nivelului social prin căsătorie este încă normal (un munci- 
tor în fabrică se poate căsători cu o învăţătoare, dar nu cu o doctoriţă, chiar 
dacă sînt din acelaşi sat), există spaţiu de manevră pentru adaptarea la 
exigenţele vieţii de fiecare zi, în special la oraş. 

Cele mai vizibile transformări în grupele de rudenie şi în consideraţiile 
legate de stare au survenit însă în instituţia năşiei!/. Obiceiul era ca familiile 
cele mai de vază din leud să devină naşi pentru majoritatea familiilor din 
sat; astfel că numai trei sau patru persoane deveneau naşi pentru tot satul. 
Obiceiul s-a pierdut. Statutul a fost reconsiderat şi manipulat. În parte, 
faptul putea fi prevăzut din punct de vedere structural. Năşia instituţionali- 
zează o legătură ritual-spirituală între două familii, predicată în principal 
pe baza unor obligaţii sociale şi economice (vezi Marian, 1892, 161-73). 
Naşii oficiază în momentele semnificative ale riturilor de trecere: naştere 
sau căsătorie. În general, naşul ritual al căsătoriei este şi naşul ritual al 
copilului născut din acel cuplu. Relaţia dintre naşi şi fini este trainică şi de 
natură corporatistă ; de asemenea, ea stabileşte o relaţie de rudenie simbo- 
lică între cele două familii. (Întotdeauna soţia naşului este naşa.) În 
eventualitatea că naşul moare, ar urma ca poziţia să treacă asupra fiului 
mai mare al acestuia — sau asupra unuia dintre ceilalţi copii (M. Pop, 1976, 
15; Hammel, 1968, 41-50). Căsătoria dintre cele două familii este exclusă 
pe motive de înrudire rituală. 

Aici e nevoie să introducem o distincţie între legea canonică ortodoxă 
şi practica populară. Legea canonică cere ca un copil să aibă naşi la botez 
şi naşi la căsătorie. 

Legea canonică nu prescrie, nici nu proscrie modele de înrudire între naşi, 

metodele prin care aceştia sînt aleşi sau relaţiile sociale care urmează a fi 

create între aceştia, copilul botezat şi rudele sale, exceptînd faptul că năşia de 
botez (dar nu şi cea matrimonială) interzice căsătoria dintre naş şi fin, ca şi 
între rudele lor pînă la cele de gradul al treilea. În legea canonică, martorii la 
căsătorie nu sînt rude spirituale cu mirele şi cu mireasa — adică ei nu sînt naşi, 
în înţelesul religios al cuvîntului, astfel că nu este creat nici un fel de impedi- 
ment de natură matrimonială (Hammel, 1968, 8). 


În interpretarea laică însă, a fi naş la căsătorie sau la naştere este ceva 
sacru. 

În chip tradiţional, naşii joacă un rol mediator. În cadrul unui cuplu, 
ei arbitrează disputele conjugale (părinţii fiind părtinitori datorită relaţiilor 
de sînge). La fel de important, naşii facilitează schimburile economice. 
Datorită acestei funcţii, spuneam că există un anumit grad de predictibilitate 
structurală în schimbările curente din instituţia năşiei. Naşii realizează 
redistribuirea resurselor şi achită costurile, în special ale căsătoriei. Beck 
notează, pe bună dreptate, că ei sînt concepuţi drept sponsorii nunţii 
„datorită capitalului şi a relaţiilor sociale pe care le deţin”, descriind 
apoi mecanismele socio-economice care survin în raportul naş-sin (fin) 
(1976, 368): 

La un anumit nivel, el egalizează, transferînd capital de la cel bogat la cel mai 

puţin bogat; la un alt nivel, conservă, prin accentuarea raportului asimetric 

patron-client şi, la un alt nivel, mobilitatea socială poate fi implicată în măsura 
în care statutul naşului se îmbunătăţeşte prin investiţii crescînde în mai mulţi 
fini [sini], iar statutul finului se îmbunătăţeşte la rîndul lui. 


Astfel, relaţia în cauză presupune atît onoare, cît şi obligaţie. Eforturile 
şi cheltuielile naşilor sînt recompensate ritual. Se aşteaptă ca finii să facă, 
din respect, vizite naşilor la sărbătorile importante, precum Crăciunul, 
Anul Nou, Paştele şi la ziua numelui. Finele bocesc la decesul naşului. De 
asemenea, naşii îşi pot invita periodic (dar nu mai des de 6 dată pe an) toţi 
finii să-i sărbătorească împreună, într-un ritual cunoscut ca „adunarea 
finilor”. În ziua desemnată, toţi finii vin la casa naşilor pentru masă, fiind 
o sărbătoare generală. La sosire, fiecare cuplu de fini oferă naşilor conţinutul 
unei traiste cu : făină, fasole, porumb, ţuică de prune. La vremea serii, fiecare 
fin cumpără pentru consort cîte două pahare de ţuică (patru pe cuplu); 
plata se oferă naşilor. În felul acesta, naşii recuperează o parte din costuri. 

Astăzi, la fel ca şi înainte, alegerea naşilor se bazează pe utilitate, 
financiară sau de alt tip. Totuşi, criteriile de determinare a utilității au fost 
alterate. Un bătrîn dintr-un sat comenta cu tristeţe: „nu mai contează în 
vremurile acestea dacă un naş este moralmente corupt” (interviu, 1978). 
Regulile care guvernează năşia se schimbă. Există o tendinţă, în accentuare, 
ca noile cupluri să-şi selecteze naşii pentru căsătorie, în loc să continue 
tradiţia relaţiilor corporatiste moştenite (vezi şi Musset, 1981, 95). Pînă 
recent, doar mirele alegea naşii, dar acum mireasa îi poate invita pe ai săi, 
deşi cu titlu onorific; naşii mirelui botează copiii cuplului. Păstrînd linia 
distincţiilor de stare între familiile mirelui şi miresei, naşii acesteia sînt 
denumiți naşii mnici (mici). Mirele poate decide să urmeze obiceiurile 

tradiţionale faţă de naşi, dar poate să invite, cu titlu mai mult sau mai puţin 
onorific, şi alte cupluri să-i fie naşi. Este un mod eficient, chiar dacă bătător 
la ochi, de a maximiza beneficiile sociale şi economice. 

Ca regulă, chiar dacă familiile invitate să năşească nu sînt „de rangul 
întîi”, ele posedă un capital cultural (bogăţie sau statut) cle un anume tip. 
Adeseori, cuplurile aleg o rudă de la oraş, un oficial, un intelectual sau 
chiar un străin — cineva capabil să doteze cuplul cu prestigiu; diferenţierea 
de statut persistă. Poziţia este recunoscută şi onorată ritual; primarul 
satului şi preşedintele cooperativei sînt adeseori invitaţi să devină naşi. 
Alegerea acestora reflectă în parte atitudinile manipulativ-aclaptative sem- 
nalate de Jowitt (1974, 1179), care păstrează şi protejează interesele 
private ale individului. Atît primarul, cît şi preşedintele cooperativei au 
roluri mediatoare în sat şi dincolo de hotarele acestuia. Acceptarea năşiei 
stabileşte o înrudire rituală, care creează o dublă legătură pentru naş: el va 
fi constrîns atît de obligaţiile faţă de autoritatea politică, cît şi de forţa 
legăturii de înrudire rituală (vezi, de asemenea, Cernea, 1976, 273). În 
Maramureş, se mai întîlnesc încă ecouri ale modalităţilor străvechi: „ser- 
viciile nu se fac pe baza unor reguli impersonale, ci a recunoaşterii 
personale” (Jowitt, 1974, 1184). 

După ce am analizat familia în termeni sociali largi, este momentul să-i 
examinăm în detaliu structura. Majoritatea raporturilor sociale din interiorul 
familiei sînt organizate ierarhic şi stratificate după vîrstă şi sex. Solidaritatea 
de generaţie este mai puternică decît cea de sex. Ierarhia relaţiilor este 
reflectată în modul de adresare practicat între membrii familiei. Pe toată 
durata vieţii, copiii se adresează părinţilor şi celor în vîrstă cu dumăta 
(familiarul lui „dumneavoastră”) şi voi (forma ceremonioasă pentru per- 
soana a doua plural). Femeile utilizează dumăta şi cînd li se adresează 
soţilor, cel puţin în public. Bărbaţii însă, utilizează zu, atît faţă de copii, cât 
şi faţă de neveste. 

Societatea de tip patriarhal, patriliniaritatea şi rezidența patrilocală 
predomină; sistemul este masculin-orientat. Totuşi, succesiunea este 
bilaterală, atît fiii, cît şi fiicele primind părţi egale de pămînt ca zestre la 
căsătorie, în cazul fetelor, şi ca moştenire, la moartea părinţilor sau la 
bătrîneţe, pentru băieţi (Beck, 1976, 368; interviuri, 1978; Friedl, 1963). 
Cooperativizarea însă, a afectat distribuţia pămîntului, numeroase familii 
avînd ca singură proprietate curtea. Pentru a evita complicațiile, adeseori 
surorile vînd partea lor de curte unui frate, la un preţ rezonabil. Urmînd 
regulile de ultimogenitură, fiul cel mai mic rămîne în gospodăria familiei, 
moştenind-o laolaltă cu tot ceea ce conţine, inclusiv echipamentul agricol. 
De obicei, el se şi căsătoreşte ultimul, de vreme ce obiceiul prescrie ca toţi 
copiii să se căsătorească în ordinea vîrstei. Această normă tinde să fie 
aplicată mai strict fetelor decît băieţilor (Musset, 1981, 54). În esenţă, 
gospodăria se cuvine mezinului. În schimb, el şi soţia lui trebuie să aibă 
grijă de părinţii în vîrstă. Există excepţii de la această regulă, printre ele 
numărîndu-se incompatibilitatea, caz în care un alt fiu poate alege sau 
poate fi solicitat să rămînă în casa părintească. Este, de asemenea, posibil 
ca mezinul să dorească să se stabilească la oraş. Ca formă instituţională, 
ultimogenitura, ca şi năşia, se modifică în funcţie de transformările socio- 
-economice rapide. 


ORGANIZAREA SOCIALĂ 35 


La sat, mezinul rămînînd în casa părintească, este de datoria tatălui să-i 
înzestreze pe ceilalţi fii cu case, atunci cînd se însoară. Fiicele sînt înzestrate 
cu cele necesare gospodăriei!s. Dacă e posibil, casele fiilor sînt construite 
pe proprietatea familiei, dacă nu, se cumpără teren. Noile case sînt finanţate 
colectiv, membrii gospodăriei contribuind reciproc, în timp, cu fonduri şi 
muncă. În termeni formali, întemeierea unei noi familii nu rupe în mod 
necesar unitatea gospodăriei. Dacă un fiu şi soţia lui locuiesc în casa 
părintească sau în altă casă (sau în alte cîteva case, în funcţie de numărul 
fiilor şi de resursele disponibile), dar împart curtea cu restul familiei pentru 
scopuri productive, ei încă fac parte din gospodărie şi se află sub autoritatea 
tatălui, atîta vreme cît acesta mai este capabil să o exercite. Ierarhia relaţiilor 
de familie este demarcată simbolic, în termeni spaţiali, prin garduri. Cînd 
un fiu se mută la o proprietate separată, cu o curte separată, atunci el a 
format o nouă gospodărie!?. Capul fiecărei familii conduce o gospodărie, el 
„gospodăreşte”, independent de rînduielile productive şi de trai. Această formă 
verbală se referă la procesele de stabilire a unui nucleu familial individual, 
prin intermediul relaţiilor conjugale. Substantivul gospodărie defineşte 
nucleul familial din punct de vedere spaţial şi temporal, în raport cu 
legăturile din cadrul familiei lărgite şi cu relaţiile de producţie. 

Preponderenţa factorului paternal sau tendinţa patriliniară reverberează 
în totalitatea sistemului de relaţii sociale. Aceasta poate fi cel mai bine ilus- 
trată de nume şi de modul de construire a identităţilor. Încă de la naştere, 
fiecare individ are un nume oficial, care reprezintă o legătură cu familia. 
Acesta constă dintr-un nume de botez şi un patronim (există aproximativ 
şaptezeci şi unu de patronime în Ieud). Numele oficiale sînt cunoscute şi 
ca numele scrise, deoarece indivizii sînt recunoscuţi prin intermediul lor în 
cadrul sistemului de relaţii juridice la nivel local, regional şi naţional. 
Numele scris este legătura pe care individul o are cu statul. Datorită 
populaţiei numeroase, există o redundanţă considerabilă a numelor scrise. 
De aceea, fiecare are şi un nume zis şi acesta este numele sub care 
oamenii sînt cu adevărat cunoscuţi?!. Numele „zise” identifică o persoană 
cu mai multă precizie decît numele scrise. „Numele sînt rezultatul necesităţii 
de diferenţiere” (interviu, 1979). Astfel, majoritatea numelor „zise” derivă 
din două sisteme. Primul reprezintă porecle, care îşi au originea fie în 
numele de familie moştenit, fie într-o caracteristică sau activitate anume a 
unui strămoş — de exemplu ştiop, deacu. Dacă există mai mulţi oameni cu 
acelaşi nume „zis”, se pot adăuga şi alte porecle, care se referă de obicei 
la trăsături ale familiei (vezi Salzmann, 1981, 11-26). 

Al doilea sistem de nume „zis” se bazează pe asociaţii ierarhice ale 
numelor de botez, care, la rîndul lor, evidenţiază stratificarea generaţională 
şi sexuală?2. În general, o persoană este identificată pe linie paternă prin 
utilizarea genitivului numelui de botez al tatălui. Aceasta se poate extinde 
pînă la patru-şase generaţii. De exemplu, Gheorghe este identificat ca 
Gheorghe a lui Ştefan a lui Văsîle, adică Gheorghe, fiul lui Ştefan, care e 
fiul lui Văsîle; sau, Marie este identificată ca Marie lui Ştefan lui Văsîle, 
adică Marie, fata lui Ştefan, fiul lui Văsîle. Genitivul numelui de botez al 
mamei este utilizat numai cînd soţul moare la o vîrstă tînără şi o lasă 
văduvă cu copii. Atunci, copiii sînt de obicei numiţi Gheorghe lui Nuţa lui 
Ştefan (lui Văsîle şi aşa mai departe), adică Gheorghe, fiul lui Nuţa, nevasta 
lui Ştefan. 

Fetele şi femeile sînt recunoscute ca persoane numai în relaţie cu 
bărbaţii. Înainte cle măriţiş, o tînără este cunoscută ca „fata lui...”, dle pildă 
Marie lui Ştefan. După cununie, ea îşi schimbă atît numele, cît şi identitatea 
socială, preluînd numele soţului şi al familiei acestuia; Marie lui Ştefan 
(Marie fata lui Ştefan) devine Marie lui Petre sau Marie lui Petre Pleşului 
(Marie nevasta lui Petre sau Marie nevasta lui Petre fiul lui Pleş). Concen- 
trarea patriliniară şi patrilocală a relaţiei este evidentă şi în termenii folosiţi 
pentru a indica viitoarea căsătorie a cuiva (sau căsătoria deja petrecută). 
Un bărbat tînăr se însoară (îşi ia soră ; vezi Levi-Strauss, 1969 ; cle asemenea 
Heusch, 1981, 29-81) sau se căsătoreşte şi, fie rămîne în casa tatălui, fie se 
mută în a sa proprie; o femeie tînără se mărită (îşi ia un soţ) sau este luată 
în căsătorie şi se mărită „după” cineva, adică devine nevasta cuiva, transfe- 
rîndu-i-se şi numele. Excepţiile de la virilocalitate scot şi mai bine în 
evidenţă părtinirea sistemului de înrudire. Dacă o familie are un singur 
copil şi acesta este fată, sau are mai mulţi, dar diferenţa de vîrstă dintre fiul 
cel mic şi fiica cea mică este considerabilă, atunci fiica nu se va mărita în 
afară, ci va rămîne în casa părintească. Regula ultimogeniturii masculine 
este modificată pentru a rezolva această situaţie ; soţul fetei vine să locuiască 
la familia acesteia. Situaţia este semnalată prin inversarea termenilor de căsă- 
torie de mai sus, spunîndu-se despre el că s-a măritat, deci aplicîndu-i-se 
verbul în versiune feminină (M. Pop, 1976, 18). Ginerele adoptă, în acest 
caz, numele de familie al socrului, cel puţin pînă la moartea acestuia. Dar 
chiar şi acum, deşi numele de familie al ginerelui este legat de cel al familiei 
nevestei, nevasta este identificată totuşi în raport cu bărbatul: după ce 
Gheorghe lui Chindriş s-a căsătorit („măritat”) cu loană Deacului, el devine 
Gheorghe Deacului iar soţia lui devine Ioană lui Gheorghe Deacului. 

Constituirea unui cuplu matrimonial este semnalată prin expresiile 
sinonimice: se cunună sau se căsătoresc. Primul termen înseamnă „a fi 
încoronat” şi se referă la obiceiul ortodox de a plasa coroane pe capetele 
mirilor în timpul serviciului religios. Coroanele sînt mutate de pe capul 
miresei pe cel al mirelui şi înapoi, de trei ori, după care cuplul este 
„cununat”. A se căsători este desemnarea actului matrimonial la modul 
propriu, avînd ca rezultat formarea unui cămin, o casă. Mariajul, însă, 
înseamnă nu numai unirea a doi indivizi, ci şi alianţa familiilor lor, care se 
spune că se încuscresc. Părinţii cuplului devin cuscri unii faţă de alţii (iar 
copiii lor devin cumnaţi; nevestele copiilor de sex masculin sînt identi- 
ficate prin feminizarea formei masculine: cumnat-cumnată, feminizarea 
fiind regula). Mireasa este noră pentru familia soţului; mirele este ginere 
pentru părinţii fetei. Raportul ierarhic recunoscut dintre cele două familii 
este o altă dovadă a relaţiilor patriliniare şi patrilocale ale sistemului: 
părinţii mirelui sînt cunoscuţi ca socrii mari; cei ai miresei ca socrii mnici 
(M. Pop, 1976, 20; Masson, 1982, 48). Aceste distincţii de statut care 
favorizează familia bărbatului se aplică şi naşilor, ai lui fiind nănaşii mari, 
iar ai ei nănaşii mnici. 

Datorită preferinţei pentru reşedinţa patrilocală, cînd o tînără se mărită, 
ea, nu soţul ei, este cea care îşi părăseşte casa pentru a trăi între străini. 
Ideea de înstrăinare este centrată noţiunii de străin, ea descriind în limba 
română experienţa mireselor, a soldaţilor şi a străinilor propriu-zişi ; toate 
aceste experienţe evocă ideea de martiraj şi moarte. Căsătoria înstrăinează 
mireasa de familia sa şi o încorporează în cea a soţului (după cum vom 

vedea, ritualul nunţii dramatizează public schimbările ce survin în cele 
două gospodării corporatiste). Observaţia lui Levi-Strauss se aplică oriunde 
în sud-estul Europei: „bărbaţii sînt cei care fac schimb de femei şi nu 
invers”, iar rezultatul schimbului este întemeierea gospodăriilor dominate 
de bărbat. O mireasă se alătură familiei soţului şi contribuie la existenţa 
acesteia prin munca ei şi prin copiii pe care îi aduce pe lume. Deşi 
introducerea miresei, o persoană din afară, în obiceiurile stabilite ale familiei 
reprezintă o ameninţare pentru organizarea gospodăriei, continuitatea şi 
dezvoltarea gospodăriei depinde de succesul încorporării din exterior a 
femeilor (Denitch, 1974; Rheubottom, 1980, 233). Denitch numeşte aceasta 
„paradoxul patriliniar», în sensul că structura neagă existenţa formală a 
femeilor, deşi însăşi supraviețuirea grupului depinde de ele” (1974, 260). 

Femeile sînt în, dar nu fac parte din patrigenealogie. Noua mireasă intră 
în familia soţului cu un statut insignifiant. Identitatea ei este cea de nevastă 
a lui „X” sau noră, cu tot ceea ce aceasta conotează. Deşi nu este o poziţie 
de invidiat, totuşi se aspiră la ea; principala preocupare a fetelor între 
şaisprezece şi douăzeci de ani este să se mărite. Să rămîi nemăritată la 
douăzeci şi unu de ani înseamnă să fii fată mare. Următoarele stihuri 
descriu tranziţia de la fiică la noră: 


De-acasă cînd am plecat 
A mnei părinţi m-o-nvăţat 
Să mă uit unde-oi păşi 

Să nu-ntorn vorba soacrii. 
Unde păşesc să mă uit 

Şi de-a mnei socri s-ascult. 
Că Dumnezău aş-o lăsat 
Pă pămînt să crească flori 
Noi să merem de nurori. 
Pă pămînt să crească stini 
Noi să merem la străini. 
Pă pămînt să crească iarbă 
leu să siu noră de treabă. 

Situaţiei fetei în schimbare i se conferă legitimitate prin juxtapunerea 
cu fenomenele naturale. Pline de speranţă şi cle viaţă, fetele sînt comparate 
cu florile pînă ce „merg de nurori”; din acest moment însă, viaţa printre 
străini devine spinoasă şi dificilă. Acum, comportarea nurorii este compa- 
rată cu caracterul comun al ierbii. 

După ce nora îşi părăseşte mama, interacţiunile ei vor fi în primul rînd 
cu soacra. În ritualul nunţii, noua situaţie este semnalată de aducerea 
miresei pentru prima dată în casa mirelui. Participanţii la petrecere strigă 
la soacră să-i ureze bun-venit: 

leşi afară soacră mare 

Că-ţi aduc o noră tare. 

Nici pre mnică, nici pre mare 
Făr pă voia dumnitale. 

Nici la iarnă friguroasă 

Nici la vară călduroasă. 

Este de cea mai mare importanţă pentru noră să aibă relaţii convenabile 
cu soacra. Conform tradiţiei şi ideologiei curente, soacrele sînt de la natură 
rele, iar mireasa este privită ca o victimă. 

Soacră soacră poamă acră 

De te-ai coace-o un an şi-o vară 
Tăt îi si acră şi-amară. 

Că din străin pînă faci frate 
Nu-ţi rămîne sănătate. 

Pînă faci o mamă dulce 
Sănătatea ţi să duce. 

Reiese clar că relaţia dintre noră şi soacră este extrem de dificilă23. 
Lamphere semnalează faptul că gospodăria dominată de tată, patriliniară, 
încurajează structural conflictul dintre femei şi nu cooperarea. Vina este 
întotdeauna aruncată asupra femeii (Hammel, 1968, 15; Benedict, 1972, 
24). După cum am arătat mai sus, deşi asigură continuitatea familiei, 
mireasa ameninţă solidaritatea gospodăriei şi, semnificativ, autoritatea 
soacrei în cadrul ciclului de dezvoltare a grupului domestic. (După cum o 
arată şi versurile de mai sus, cînd conflictul este adus la termeni rezonabili, 
femeile sînt prea bătrîne pentru a mai trage vreun folos.) Toate femeile sînt 
membri participanţi în gospodărie, dar ele nu fac parte în mod simultan (şi 
inerent) din ea. 

Doar o dată cu naşterea copiilor, preferabil de sex masculin, reuşeşte o 
femeie să-şi îmbunătăţească statutul şi, ca urmare, puterea şi autoritatea. 
Naşterea unei fete este întîmpinată cu dezamăgire. 

Măicuţă cînd m-ai făcut 
Cît de bine ţi-o părut. 
C-ai gîndit că-i fă fecior 
Şî-ai făcut jele şi dor. 
Dacă m-ai văzut că-s fată 
Ti-o durut tăte deodată. 


Fetele nu întăresc poziţia mamei lor, ci le provoacă durere. 


Că mama care face fată. 
Că străinu-i ca şi stinu 
Mai amar decît pelinu. 


Deoarece toate femeile împărtăşesc soarta grea a înstrăinării, legătura 
dintre mamă şi fiică este foarte preţuită. Căsătoria fiicei rupe însă această 
legătură. O astfel de relaţie dihotomică duce adeseori la comentarii de 
genul: „o fată este o pacoste; după toate celelalte, mai poate rămîne şi 
gravidă din flori. Doamne fereşte...! Pe cînd băieţii beau şi fac altele..., dar 
asta-i altceva”, mi-a spus o săteancă. Există o acceptare implicită a subordo- 
nării femeii faţă de bărbat şi, prin el, faţă de soacră. Mama plină de 
compasiune faţă de fiică nu ar recunoaşte că, la rîndul ei, este soacra 
tiranică a nevestei fiului ei. Deoarece rata natalității în sat este ridicată, 
majoritatea femeilor au cel puţin o fiică pentru care să simtă milă şi o noră 
care poate să le fie ţap ispăşitor. O soacră i-a urat noii nurori următoarele : 

Săracă mamă cu fete 

Mult le ţine pă scumpete 
Şî le dă şi nu le vede. 

Şi ieu spun că le-am ţinut 
Le-am dat şi nu le-am avut. 
Am rămas cu cinci feciori 
Şi cu tăţi mni-oi lua nurori. 

Ţine-mni Doamne ce-am luat 
Să nu siu de ris în sat. 


Schimbul de femei apare implicit în acest text. Mai mult, „luîndu-şi” o 
noră, soacra dă expresie drepturilor pe care le are asupra noii mirese; cu 
toate acestea, soacra îşi dă seama că propria ei poziţie este relativă din 
punct de vedere ierarhic. Comunitatea în ansamblu recunoaşte dreptul soacrei, 
dar dacă nora nu-şi ascultă soacra, nu munceşte din greu şi îşi înşală 
bărbatul, batjocura publică va ţinti în egală măsură în noră ca şi în soacră. 

Uneori este destul de dificil de aflat sensul real al relaţiilor din cadrul 
unei gospodării. Soacrele pot apela la atitudini publice pozitive pentru a 
masca relaţiile tensionate. O soacră îşi felicită nora cu prilejul adunărilor 
de familie (de exemplu la nunţi) — probabil ca să-şi uşureze sentimentul de 
culpă, deoarece nora mărturisea că ea şi soacra nu se înțelegeau deloc. 
Iată urarea soacrei: 


Frunză verde frunzul€ 
Să trăiască nora me. 
Să trăiesc şi ieu cu ie. 
De ne sfădim cîteodată 
leu o iert şi ie mă iartă 
Iară sîntem laolaltă. 

O soacră în vîrstă îşi mărturisea speranţa ca soţul să nu moară înaintea 
ei; îi era teamă să rămînă la mîna norei, pe care o tratase prost. Subînţelesul 
era că nora ar fi putut să dorească răzbunarea, iar bătrîna nu avea cum să 
o împiedice. 

Este necesar să analizăm „ideologia” cu privire la soacre în funcţie de 
condiţiile concrete de viaţă. Spre deosebire de zadruga balcanică, toţi fiii, 
cu excepţia celui mai tînăr, trebuie să se mute. Dacă doi sau mai mulţi fii, 
împreună cu nevestele lor, locuiesc în casa părintească, se consideră că e 
temporar; o soacră locuieşte împreună doar cu una dintre nurori pentru o 
perioadă mai lungă de timp. Deoarece fiii se căsătoresc de obicei în 
ordinea naşterii (dacă nu în urma unei decizii, atunci cel puţin ca o 
consecinţă a obiceiului general de a satisface stagiul militar înaintea 
căsătoriei), fiecare noră trebuie să trăiască în calitate de membru al familiei 
soţului cel puţin pînă cînd tînărul cuplu are o casă proprie. Foarte puţine 
fete consimt să se mărite înainte ca alesul lor să-şi facă stagiul militar. 
Folclorul şi conversațiile zilnice atestă soarta tristă a mireselor — în relaţiile 
lor cu soacrele — în timpul absenței unor soţi recent dobîncdliţi (1. Bîrlea, 
1968, 54-58). Unele fete rezistă propunerilor unui băiat care le place, 
datorită reputației mamei lui. În vreme ce familia unei fete poate încă să o 
oblige să se mărite, în prezent, majoritatea părinţilor respectă dorinţele 
copiilor (deşi se aşteaptă ca şi copiii să ţină cont de obiecțiile părinţilor). 

Soacrele nu sînt atît de mult subiect de glumă, cît obiect al fricii şi 
dispreţului: 

Mîndruluţ cu patru boi 

Nu mă-mbdi noră la voi. 
Casa voastră-i sus pă ptiatră 
Şî-ai o mamă blăstămată. 

Chiar dacă peţitorul fetei este bogat, avînd patru boi şi o casă ridicată 
deasupra solului, ca să o ferească de frig, avantajele materiale nu compen- 

sează dezavantajele emoţionale. În poezie (culeasă de la un bătrîn şi 
referindu-se la perioada anterioară cooperativizării), tînăra femeie se adre- 
sează cu familiaritate iubitului, dar recunoaşte că măritîndu-se cu el ar 
însemna să se alăture familiei lui — casa voastră. Este important de observat 
lipsa corespondenţei dintre ideologie şi practică. „Textele” culturale — în 
acest caz versuri rituale — reifică normele patriliniarităţii. Ele nu ilustrează 
particularităţile experienţelor zilnice, individuale. 

O tînără este scutită de durerea despărțirii de mamă şi a traiului împre- 
ună cu soacra doar dacă este copil unic sau ultimul din familie, caz în care 
soţul îşi urmează soţia? În această situaţie, poziţia de ginere este la fel de 
proastă ca şi cea a norei care locuieşte cu familia soţului. Ambele situaţii 
duc la pierderea sinelui social şi la schimbarea identităţii ; ginerele care „se 
mărită” primeşte numele gospodăriei soţiei. Într-un fel, condiţia ginerelui 
este mai rea decît a nurorii, pentru că ea violează normele acceptate ale 
patrilocalităţii. De aceea, în timpul festivităților de cununie, o femeie 
dojeneşte mireasa ce rămîne acasă: 

Taci mnireasă nu zdera 
Nu te duci din casa ta. 
Da las să zdere mnirele 
Că zine de ginere. 

Şi pune clopu-ntr-un cui 
Şi nimnică nu-i a lui. 

Această mireasă a scăpat de soarta celorlalte. Deşi tradiţional miresele 
plîng intens în timpul nunţii, faptul nu este justificat în cazul celei care nu 
părăseşte casa părintească. Punerea clopului în cui sugerează imaginea 
bărbatului care se întoarce acasă după o zi de muncă; dar, întrucît e 
ginere, el nu e de fapt acasă. Din punct de vedere simbolic, autoritatea lui 
e diminuată; în consecinţă, tinerii sînt avertizaţi: 

Măi bădiţă bădiţel 
Fă-ţi căsuţă din nuiele 
Numai ginere nu mere. 
Fă-ţi casă lîngă părău 
Că ginere-i tare rău. 

Într-o lume a priorităţii masculine, orice e mai bine decît a merge 
ginere25. Se sugerează ca tînărul să-şi facă o locuinţă din nuiele, asemănă- 
toare celor folosite la gardurile împletite care împrejmuiesc gospodăria. 
Casa poate fi mică (căsuţă) sau fără grădină (Karnoouh, 1980, 80). Poate 
fi şi într-un loc prost, dacă în acest mod ar evita să meargă ca ginere, 
situaţie ce-i compromite autoritatea simbolică masculină (Simi€, 1969). 

Dacă bărbatul nu este încurajat să meargă ca ginere, el este totuşi mai 
bine văzut astfel decît dacă rămîne singur (cd ginere încă îi bine, că să aibă 
orişicine). Căsătoria raţionalizează viaţa şi moartea. Scopurile ei sînt multiple: 

de-a ave o consorte... spre împărtăşirea binelui şi a reului, a bucuriei şi 

întristării în decursulu întregei vieţi; de-a ave urmaşi legitimi, carii să păstreze 
numele de familie, ca sîngele şi seminţia loru să nu se stingă nici-odată... mai 
departe să aibă cine a se îngriji de dînşii şi a-i sprijini la betrîneţe, ear după 
morte să aibă cine a-i jeli şi înmormenta creştinesce, a-i pomeni şi a le da de 
pomană şi a se ruga pentru iertarea păcateloru sale. În fine, ca să nu li se 
facă aruncare că numai de giaba s-au născutu şi trăitu în lumea acesta, după 
cum prea adese-ori se-ntemplă că li se face celoru ce remînu necăsătoriți. 
(Marian, 1890, 1-2). 

Căsătoria formează baza ideologică a relaţiilor sociale şi sexuale prin 
restructurarea identităţii şi acţiunii sociale, adică prin transformarea rela- 
ţiilor sociale şi sexuale. Deoarece căsătoria implică cicluri productive şi 
reproductive de ordin cultural, ea este percepută ca aparţinînd esenței 
acestei ordini (dialectic fiind legată de moarte) şi astfel este puternic 
accentuată (vezi, de asemenea, MacCormack, 1980, 11). Încercări de a 
asigura -o căsătorie se fac încă de la naştere. Apa de la prima scaldă a 
băiatului este aruncată peste „un strat cu flori, ca să nu trebuiască să 
meargă în mai mult de un loc pentru a cere mîna cuiva; apa de la prima scaldă 
a fetei este aruncată peste nenumărate flori, ca să aibă nenumărați peţitori”. 

Relaţiile sociale nu numai că sînt ordonate ierarhic, în funcţie de vîrstă 
şi sex, ele sînt diferenţiate şi în funcţie de statutul marital. (Căsătoria este 
atît de preţuită, încît dacă persoane de vîrsta cununiei mor prematur, fără 
să se fi căsătorit în lumea aceasta, ele sînt cununate în cealaltă. Subiectul va 
fi tratat în capitolului IV.) Cei de vîrsta cununiei care decid să rămînă singuri 
sau care nu au peţitori (o minoritate distinctă)? sînt supuşi unei ridiculizări 
rituale. În noaptea de Anul Nou: o figură de paie, îmbrăcată ca o babă, 
este plasată în faţa casei unui bărbat singur; în sacul ei de pînză se află o 
însemnare obscenă. O figură masculină, un moş, este lăsată în faţa casei 
unei tinere singure ; şi el este emisarul unei însemnări obscene şi insultă- 
toare, iar un falus în erecţie iese din pantalonii lăbărţaţi (Dăncuş, 1973). 
Tinerii cărora le sînt adresate aceste figuri de paie nu le apreciază deloc; 
atît baba, cît şi moşul reprezintă o ruşine publică şi personală?. Noaptea 
Anului Nou este momentul de regenerare anuală, reamintind comunităţii de 
propria ei putere generativă. Figurile mascate scot în evidenţă eşecul celor 
care nu şi-au îndeplinit rolul; inversiunile rituale îi fac pe strămoşi să-şi bată 
joc de cei care se eschivează ciclurilor normale de dezvoltare (Kligman, 
1981; Karnoouh, 1986, 80-81). Însemnările, ca aceea care urmează, consi- 
deră că statutul de om singur este rezultatul unui comportament antisocial 
inacceptabil, căci el e o inversare a ceea ce trebuie să se întîmple. 

1o-s fecior de la Vişeu 

Cu liceu ieu stau cam greu. 
Şi la Unitate am plecat 

Pă trei oameni am întrebat 
Unde sînt fete de măritat? 
Şi iel la m-o minat 
Că-i fată de măritat. 

Că nu-i fată cu avere 

Da îi fată cu plăcere. 

Şi la lucru cînd i de lucrat 
Să pune în pat 

Dar nu sîngură 

Şi ieu de acolo am plecat. 





(Culeasă în Breb, Maramureş, 1978) 


Poezia conţine alte patruzeci şi cinci de versuri. WVnitatea din versul al 
treilea este o fabrică din Sighetu Marmaţiei unde lucrează multe tinere. 
Tinerele eligibile sînt bune lucrătoare şi, desigur, virgine. Poezia neagă în 
mod implicit posibilitatea ca o persoană să prefere să rămînă necăsătorită. 
Obiceiul atestă că, în general, comportamentul ritual reprezintă sistemul 
normativ, dar el poate tolera şi alternative rezonabile. Devierea, în funcţie 
de grad, poate fi considerată sau nu o practică social-sexuală acceptabilă. 

Relaţiile sociale şi relaţiile dintre sexe 


Relaţiile dintre sexe sînt structurate prin generalizarea delimitărilor pe 
bază de sex din domeniul cle activitate publică şi cel privat, acestea 
reflectînd organizarea distinctă a relaţiilor de producţie (Kligman, 1981, 
123-25). Cu toate că diviziunea muncii în funcţie de sex pare să accentueze 
separaţia dintre sexe, ea subliniază totodată complementaritatea activităţilor 
productive cu cele reproductive (vezi, dle asemenea, Friedl, 1967). Bărbaţii 
tind să activeze în sectorul public ; femeile, în cel privat. În conformitate cu 
tendinţele patriliniare şi patrilocale, pînă recent, bărbaţii erau reprezen- 
tanţii formali ai gospodăriei, arbitrii publici ai relaţiilor interfamiliale, în 
timp ce femeile erau administratorii neoficiali ai afacerilor casnice, media- 
torii privaţi ai relaţiilor intrafamiliale. După cum notează T. Turner, bărbaţii 
se ocupă în principal de „raporturile grupului ca întreg cu mediul exterior”, 
în timp ce femeile îşi concentrează atenţia asupra „stabilităţii interne a 
grupului” (1976, 434). Această diviziune a acţiunii sociale este reiterată 
dramatic în ciclurile ritualice: bărbaţii au un rol proeminent în obieciurile 
care ţin de ciclul anual; femeile, în riturile ciclurilor vieţii (Kligman, 1981, 
136). Tradițiile calendaristice sînt asociate cu perioadele specifice ale anului 
religios şi cu ciclurile productive: Crăciun, Paşte, riturile păstoreşti de la 
mijlocul primăverii. Întrucît astfel de evenimente tind a fi sărbătorite de 
întreaga comunitate, bărbaţii servesc ce obicei drept reprezentanţi rituali 
de ordinul întâi. Riturile ciclului vieţii, după cum am văzut, se concentrează 
asupra evenimentelor familiale şi individuale. 

Diferenţierea spaţială este asociată cu diviziunea sexuală a muncii. 
Bărbaţii sînt mai mobili, lucrînd mai departe de casă, la cîmp, la pădure, în 
mină, pe munte sau, mai nou, la oraş (printre navetişti sînt disproporționat 
de mulţi bărbaţi; Chirot, 1978; Moskoff, 1978). Bărbaţii sînt cei care merg 
la tîrgurile lunare de animale şi, în general, cei care cumpără animale mari : 
porci, Oi, cai şi vite (astăzi, majoritatea ţăranilor cumpără porci şi oi, 
nemaiavînd mijloacele necesare pentru creşterea animalelor. Dar, în special 
astăzi, şi femeile pot cumpăra porci, aşa cum vom vedea în ultimul capitol.) 
Atît în termeni geografici, cît şi sociali, experienţa bărbaţilor e mai vastă 
decît a femeilor (vezi Ardener, 1975, 6). Femeile lucrează în primul rînd în 
sfera domestică, ele fiind responsabile pentru buna funcţionare a gospo- 
dăriei. Sarcinile zilnice includ asigurarea hranei pentru membrii gospodăriei 
(oameni şi animale), spălatul, curăţitul şi îngrijirea curţii şi a grădinii. 
Femeile merg şi la pieţele locale, unde vînd sau cumpără produse alimen- 
tare (ouă, varză, pui şi alte lucruri necesare gospodăriei). În orice caz, 
mişcarea femeilor este relativ limitată. Se aşteaptă ca ele să-şi îndeplinească 
sarcina şi apoi să se întoarcă acasă. Aceasta se referă şi la activităţile de pe 
teritoriul satului: a merge cu o treabă anume nu presupune o oprire de 
douăzeci de minute pentru a sta de vorbă cu o prietenă. Pentru absenţe 
mai lungi, femeile trebuie să dea socoteală soţilor, soacrelor sau mamelor. 

Deşi există o diviziune sexuală a muncii, categoriile activităţilor produc- 
tive nu sînt neapărat exclusive. Femeile lucrează la cîmp cot la cot cu 
bărbaţii, plantînd cartofi, riclicînd stoguri de fîn şi aşa mai departe, dar, în 
general, nu dau la coasă. Deoarece răspund de hrănirea membrilor familiei, 

femeile sînt cele care, zilnic sau o dată pe săptămînă, duc mîncare rudelor 
bărbăteşti aflate la muncă pe cîmp. Bărbaţii vor ajuta la plantarea grădinii 
mari, dar nu şi la sădirea grădiniţei cle flori. Un exemplu de complemen- 
taritate a sarcinilor îl reprezintă sacrificarea şi pregătirea porcului, înainte 
de Crăciun (dacă familia este suficient de bogată, şi în restul anului). 
Bărbaţii sînt cei care taie porcul. De obicei, se angajează un specialist, un 
măcelar, care este ajutat de bărbaţii din gospodărie. Porcul este măcelărit 
în frig, în orele timpurii ale dimineţii (zorile sînt anunţate de ţipetele 
porcilor înjunghiaţi). După tranşarea animalului, femeile din gospodărie, 
sînt cele care se ocupă de prepararea întregului porc, fără ca nimic să fie 
risipit sau aruncat. În general, ele muncesc pînă a doua zi dimineaţa. Din 
porc sînt pregătite produse de bază şi specialităţi: s/ănina este imediat 
pusă în saramură, unde rămîne pentru cîteva zile; cotletele sînt tăiate şi 
sortate; mai sînt făcute şunci, cîrnaţi şi altele. Slănina este principalul 
produs animal din alimentaţie ; ea se găseşte din belşug. Toate celelalte 
sînt considerate produse deosebite, datorită rarităţii lor. 

Deşi există riscul unor generalizări prea largi, cred că se poate afirma 
că bărbaţii sînt cei care produc sau achiziţionează bunurile pentru familie 
(din care fac parte şi femeile), iar femeile sînt cele care transformă aceste 
bunuri în vederea consumului culinar sau de altă natură. Pînă recent, 
femeile erau singurele responsabile pentru producerea de îmbrăcăminte 
pentru toate sezoanele, ele prelucrînd lîna de la început pînă la produsul 
final. Unele dintre aceste sarcini erau îndeplinite într-o formă socială: 
femeile se adunau în şezători pentru a toarce, ţese sau broda împreună. În 
zilele noastre însă, nu mai este profitabil ca îmbrăcămintea să fie produsă 
acasă, în gospodărie, ca o activitate domestică; costul muncii şi timpul 
neplătit este prea mare. Fetele mari, în aşteptarea măritişului, încă îşi mai 
confecţionează singure elementele componente ale zestrei: pături, carpete, 
prosoape etc. (vezi nota 18). Familiile înstărite angajează de obicei pe 
cineva să se ocupe de unele articole sau chiar de toate. 

Pentru îmbrăcămintea zilnică, oamenii cumpără haine de gata, mai ales 
cămăşi. Însă portul „tradiţiona!” continuă să fie cel preferat în sat. Bătrînii 
şi copiii îmbracă astfel de straie zilnic; femeile poartă îmbrăcămintea 
tradiţională sau variante ale acesteia. Aproape toţi sătenii folosesc în mod 
regulat anumite elemente ale costumelor tradiţionale, în special vesta sau 
jacheta de lînă. Femeile poartă şorţuri, confecţionate azi, de obicei, din 
materiale sintetice în loc de lînă, care este mai scumpă. Pe timpul lunilor 
de iarnă, bărbaţii îmbracă pantaloni groşi, călduroşi, de lînă. La ocazii rituale 
sau duminica, mai toată lumea — inclusiv cei care nu trăiesc în sat— „se 
îmbracă”, adică îşi pun cele mai bune haine „de sat”. Muncitorii urbani, 
veniţi acasă pentru sfîrşitul de săptămînă, poartă hainele „de sat”, cupă 
cum fac şi tinerii de la liceul din Sighetu Marmaţiei. îmbrăcămintea tradiţională 
şi festivă marchează identitatea locală, într-o epocă de schimbări rapide. 
Cei care nu se îmbracă niciodată „de sat” sînt fie cei din afara comunităţii, 
fie „intelectualii” (sau cei ce se consideră astfel). Distincția de statut este un 
rezultat intenţionat. Tinerii şi cei ajunşi la vîrsta căsătoriei se angajează 
avizi în „campanii” avînd drept ţel lauda de sine. Bîrfa e iute în a da de 
ştire cine, ce a cumpărat, unde şi pentru cît. Standardele estetice locale sînt 
aplicate nemilos, în timp ce, concomitent, suferă transformări. Femeile 
caută mereu modele noi, complicate, pentru ciorapii şi sveterele pe care le 
împletesc, care mai apoi vor fi scrutate de ochii curioşi şi invidioşi ai celorlalţi. 

Unele femei operează ca antreprenori individuali, achiziţionînd maşini 
cle împletit şi cleschizîncl afaceri private. Altele călătoresc hăt-departe pentru 
a-şi procura basmale şi materiale pentru vînzare. Venitul suplimentar 
realizat pe aceste două căi variază în limite largi; în orice caz, el permite 
femeilor să participe la economiile familiei. Din aceste fonduri, pot fi 
satisfăcute unele nevoi personale (ca îmbrăcămintea) sau, în cazul unei 
ţesătoare sau împletitoare iscusite, venitul rezultat poate contribui la 
construirea unei case noi sau la cumpărarea unei maşini. Accesul la piaţa 
muncii salarizate oferă femeilor un anumit grad de autonomie, deşi în 
termeni relativi, numărul femeilor salariate fiind redus. Importantă este 
participarea femeilor la strategiile familiei de maximizare a resurselor 
într-o epocă de schimbări socio-economice fundamentale. 

Desigur, influenţele impuse din exterior, datorate şi planurilor cincinale 
ale partidului, au transformat structura economică şi ocupaţională a satului, 
făcînd economia de subzistență neadecvată (Cernea, 1969 şi 1976; Drăgan, 
1973). Faptul a condus la diversificarea familiei, una sau două persoane 
intrînd în cîmpul forţei de muncă salarizate pentru a suplimenta venitul 
(Beck, 1976; Cernea, 1976; vezi, de asemenea, Fried, 1959; Simi€, 1973). 
În România, industrializarea rapidă a avut loc în acelaşi timp cu urbani- 
zarea, care a transformat anumite sate în oraşe sau centre industriale 
(Sampson, 1980). Centrele industriale sînt mai degrabă răspîndite în întreaga 
ţară şi nu concentrate în cîteva zone. Unul din rezultatele acestei strategii 
a fost creşterea numărului de navetişti spre şi de la fabrici, mine şi şantiere 
de construcţii. Contactul rural-urban este zilnic (20% din totalul forţei de 
muncă navetează zilnic). Strategia navetei a eliminat unele dintre proble- 
mele pe care le-ar fi generat lipsa infrastructurii în zonele urbane noi (vezi 
Konrad şi Szelenyi, 1976), dar a produs dificultăţi în sectorul rural. Navetiştii 
sînt în mod preponderent bărbaţi, astfel că agricultura este puternic femini- 
zată. În prezent, femeile reprezintă aproximativ 70% din forţa de muncă 
din agricultură (vezi şi Fedorova, 1982; Chirot, 1978; Moskoff, 1978), iar 
productivitatea scăzută a sectorului agricol este parţial atribuită compo- 
ziţiei predominant feminine a forţei de muncă (New York Times, 9 martie 
1981, A4). Pînă şi Ceauşescu a recunoscut că guvernul său a neglijat 
dezvoltarea agriculturii în favoarea industriei şi în detrimentul întregii 
naţiuni (vezi Jowitt, 1978). Proiecte de redresare a acestei situaţii presupun 
creşterea atractivităţii muncii agricole pentru bărbaţi. Justificările implicite 
din aceste afirmaţii, cu referire la sex, reprezintă o scuză şubredă — dar 
convenabilă — pentru greşelile de planificare, dezvoltare şi implementare. 

În Maramureş, feminizarea agriculturii a consolidat în mod neintenţionat 
roluri şi norme tradiţionale din trecut. Bărbaţii mergeau la pădure; acum 
merg la oraş. Femeile, constrînse de obligaţiile gospodăreşti şi de creştere 
a copiilor, au ajuns să hrănească nu numai familia, dar şi statul. Acest mod 
de integrare a femeii în economia naţională a accentuat multe dintre 
pattern-urile relaţiilor tradiţionale şi a amplificat nivelul lor tensional. 
Femeile rămîn subordonate din punct de vedere economic, deşi, după 
cum se şi intenţiona, structura relaţiilor de familie se schimbă încetul cu 
încetul (Cernea, 1969; Jowitt, 1978, 63-73). Un nucleu feminin este prezent 
în sat, mai mult sau mai puţin continuu. Pe de altă parte, bărbaţii, prin 
pierderea contactului cu treburile zilnice ale satului, ca rezultat al navetei 
sau al muncii sezoniere, îşi pierd şi autoritatea în comunitate sau chiar în 

familie. Deoarece bărbaţii nu mai îndeplinesc rolul de organizatori şi 
contributori de rangul întîi la economia familiei, taţii pierd o parte din 
puterea pe care o aveau, în special asupra fiilor. Diminuarea autorităţii 
patriarhale nu înseamnă însă o creştere generalizată a statutului şi autori- 
tăţii femeii. Femeile pot fi responsabile pentru finanţele şi administrarea 
gospodăriei, dar afacerile satului continuă să fie conduse ce bărbaţii din 
sat sau din alte părţi. 

Toţi membrii familiei contribuie la bunăstarea acesteia, chiar dacă nu 
toţi locuiesc în sat. Reciprocitatea intrinsecă relaţiilor sociale din sat se 
extinde şi asupra celor urban-rurale (Simi€, 1973; Konrad şi Szelenyi, 1976). 
Legăturile de familie sînt folosite pentru rezolvarea presiunilor oficiale şi 
maximizarea avantajelor personale şi familiale. Majoritatea ieudenilor sînt 
încă angajaţi în activităţile din agricultură sau pastorale. 50% dintre ei sînt 
membri ai cooperativei şi produc grîu, porumb, ovăz, cartofi, sfeclă. 
Zootehnia. este preocupată de creşterea oilor şi a vitelor. Forţa de muncă 
a cooperativei este în principal feminină; dar majoritatea posturilor de 
conducere sînt ocupate de bărbaţi. Oficialităţile locale estimează că mai 
puţin de 700 de persoane au alte ocupaţii. Printre acestea sînt industria 
forestieră (circa 100); fabricile de produse finite sau subansamble, industria 
uşoară şi de construcţii (450); minerit (80); transport (40). Trăsătura 
caracteristică a forţei de muncă ieudene este faptul că 90% din locuitorii 
sănătoşi participă la munci sezoniere. De la al doilea război mondial 
încoace, familiile au ajuns să depindă de veniturile suplimentare rezultate 
din munca migrantă sezonieră, precum cositul şi culesul. Aceşti ţărani 
harnici au descoperit că, deşi munca este foarte grea, ea poate fi extrem de 
lucrativă cînd este contractată şi desfăşurată în echipe bazate pe relaţia de 
rudenie. În plus, prezenţa cu funcţii de control a rudelor permite participa- 
rea fiicelor nemăritate, dar apte de muncă, utilizate ca forţă de muncă 
sezonieră. Adeseori fetele îşi imploră părinţii să le lase să lucreze pentru 
a-şi strînge bani pentru haine noi (desigur, o anumită parte din cîştigurile 
lor merge în coşniţa familiei). Din acest motiv, nu rareori, fetele care merg 
la liceu la oraş, lucrează cîteva săptămîni, vara, pe ogoarele unei coopera- 
tive agricole, undeva în România. (Atractivitatea muncii sezoniere pentru 
cîştig reprezintă un dezavantaj considerabil pentru educaţia locală. Numai 
25-30% din elevi trec cle cele zece clase obligatorii şi termină liceul. De 
asemenea, întrucît mulţi dintre potenţialii aducători de salariu lucrează în 
alte părţi, mamele solicită de multe ori ajutorul copiilor de vîrstă şcolară. 
Absenteismul este, aşadar, o problemă permanentă.) 

Bogăția acumulată, atît în materii prime (cereale, porumb, sfeclă), cât şi 
în bani este folosită în mod ostentativ, fiind risipită pentru etalare rituală. 
Proprietatea socialistă asupra pămîntului şi fabricilor nu permite investiţii 
în altfel de întreprinderi ; prin urmare, veniturile băneşti sînt folosite pentru 
creşterea consumului în mod public. Oamenii caută bunuri şi confort 
material. Ei speră să achiziţioneze televizoare, aparate ce radio, caseto- 
foane, frigidere, aragaze, congelatoare, maşini de tricotat. Ei economisesc 
pentru biciclete şi maşini. Tinerii sînt înnebuniţi după blugi şi muzică sau 
ţigări occidentale. Totodată, ei aleg materiale costisitoare pentru îmbră- 
cămintea tradiţională. Vestele brodate pentru bărbaţi şi femei au devenit 
mai elaborate şi înzorzonate ; o vestă nouă este un motiv de mare admiraţie. 
De asemenea, casele sînt mai elaborate şi mai mari (parţial şi datorită 

normelor impuse în construcţie). Mobila nouă şi luxoasă este achiziționată 
treptat şi umple cel puţin camera rezervată oaspeţilor sau pentru ocazii 
speciale (aceasta este o cameră de „expoziţie”, folosită doar în onoarea 
cuiva sau pentru a-i impresiona pe alţii). Carpetele de lînă atîrnă pe pereţi, 
prezentînd modelele cele mai recente — /a modă. Culorile s-au schimbat, 
de la nuanţe naturale la tonuri ţipătoare, şocante. Toate acestea eviden- 
ţiază o reconstrucţie continuă a valorilor legate de statut şi a modurilor de 
prezentare a sinelui. Pare că toată lumea trebuie să-şi anunţe modernitatea. 
Din ce în ce mai mult, identitatea pare a se defini dramatic, prin obiecte. 

Creşterea consumului ostentativ, pentru a fi văzuţi de ceilalţi, devine 
evidentă la ocaziile rituale, în special la nunţi. Invitaţii trebuie să contribuie 
cu bani gheaţă (100-500 lei sau aproximativ 8-40$) ; darurile uzuale cîndva, 
precum cozonacii împodobiţi sau sticla de Porincă, nu mai sînt suficiente. 
Cei care nu-şi pot permite darul în bani, adeseori nu se duc la nuntă 
(relaţiile de rudenie înseamnă că aceeaşi persoană poate avea obligaţii 
multiple pe timpul sezonului nunţilor). Costul pentru rudele apropiate, la 
fel ca şi pentru naşi, ca să nu-i mai pomenim pe părinţi, este considerabil. 
Cheltuielile de nuntă sau funeraliile pot fi şi ele ridicate, pentru fiecare 
ocazie (la nuntă, nu numai că trebuie asigurate şi pregătite cantităţi 
suficiente de mîncare şi băutură, dar trebuie angajaţi şi muzicanţi)?. 
Anumite elemente ale nunţilor din alte sate nu sînt practicate în Ieud decît 
printre ţigani. De pildă, mireasa nu este dansată pentru bani (în alte sate 
musafirii plătesc pentru privilegiul de a dansa cu mireasa), de unde ar 
putea rezulta o sumă importantă pentru tinerii miri. leudenii dispreţuiesc 
acest obicei, considerîndu-l drept țigănesc; este o insultă la adresa femeii. 
Deşi sumele impresionante de bani ce se pot strînge la o nuntă nu sînt 
tipice pentru Ieud, fondurile adunate acoperă unele cheltuieli, dacă nu 
chiar toate. Participanţii îşi recuperează darul prin viitoarele schimburi 
reciproce. 

Schimburile reciproce au loc nu numai în interiorul familiei, dar şi în 
alte domenii ale organizării sociale : între vecini sau în cadrul unor grupuri 
definite după vârstă sau sex. În ceea ce priveşte primele, familiile extinse 
locuiesc adeseori în aceeaşi zonă a satului. Împreună, ele alcătuiesc 
vecinătățile (Cernea, 1974 b, 52-53; Chirot, 1976 b, 139). După Chirot, 
aceste familii au „funcţii economice, sociale şi politice limitate... Ele 
organizează anumite munci, în particular cele legate de curăţenia sectorului 
lor de sat, colectarea gunoiului de grajd pentru fertilizări şi întreţinerea 
drumurilor”. O asemenea configuraţie de familii nu există în leud; totuşi, 
vecinii joacă un rol important din punct de vedere social şi economic?. 
Vecinii participă la cele mai importante rituri de trecere; în plus, ei 
contribuie cu muncă la pregătirea acestor evenimente. Ei mai ajută la 
însămînţatul şi culesul ogorului (pentru care sînt răsplătiți cu produsele 
respective sau cu alte bunuri). Ei participă la munca voluntară colectivă 
(derivată istoric din corvoada impusă). Se organizează grupuri care ajută la 
construirea caselor sau la transportul îngrăşămintelor pe cîmp — pe scurt, 
la îndeplinirea acelor sarcini care sînt mai bine realizate împreună. Persoana 
care solicită efortul colectiv oferă o masă îmbelşugată la sfîrşitul zilei de 
lucru (Lenghel-Izanu, 1973, 68; de asemenea Kâroly, 1969, 231-4). 

Relaţiile de vecinătate sînt importante, îndeosebi pentru femei, datorită 
mobilităţii lor limitate. Interacțiunile cu alte persoane decît membrii gospo- 

dăriei sau cei care vin în vizită, au loc în primul rînd între vecini (Musset, 
1981, 25; vezi şi Flandrin, 1976, 41). Femeile coc pîinea împreună, cos, 
torc, împletesc sau ţes şi, în general, se ajută unele pe altele. Aceste 
activităţi au loc pe bază ce reciprocitate şi, dacă nu este respectată, pro- 
voacă o ceartă sau o dibonie. În timpul serilor lungi şi reci de iarnă, fetele 
şi femeile obişnuiau să organizeze şezădtori (un grup de lucru sau cle şezut 
împreună). Acestea mai au loc şi astăzi, dar şi-au pierdut din importanţa de 
odinioară. Femeile foloseau şezătorile în special pentru a rezolva mai 
rapid sarcina cle a-şi îmbrăca familiile. Fetele învățau deprinderile necesare 
pentru tors, ţesut, brodat, cusut şi pentru pregătirea zestrei. Surorile 
contribuiau cu muncă pentru zestrea celorlalte; apoi, efortul era plătit în 
natură (similar contribuţiei în muncă şi bani a fraţilor la construirea caselor). 

Activităţile sociale sînt şi ele organizate după vîrstă sau sex. Hora 
duminicală şi şezătoarea au o semnificaţie specială atît pentru adolescenţi, 
cît şi pentru comunitate, în general3%. Aceste evenimente reprezintă ocazii 
ritualizate nu numai pentru muncă sau joc, ci şi pentru a face curte. 
lerarhizarea relaţiilor sociale este prezentă şi în acest caz. Hora avea loc în 
fiecare duminică (nu şi în postul Paştelui). Pregătită cle bărbaţii tineri, hora 
era un eveniment public local, care se desfăşura sub „ciupercă” (o platformă 
acoperită din lemn, amplasată în aer liber, undeva în zona centrală a 
satului). La încheierea slujbei religioase şi a mesei duminicale cu familia, 
un grup de tineri chemau muzicanţii să-i însoţească la joc. Pe drum, aceştia 
cîntau din instrumente, acompaniaţi de tineri prin cînt sau strigături în 
versuri rimate. Muzica anunţa comunitatea că e vremea să se adune la joc. 
Hora interesa pe toată lumea: copiii veneau să privească, să se joace şi să 
danseze, fără să încurce, pe la margini ; adolescenţii veneau să se distreze, 
cu speranţa cle a face curte sau de a fi curtaţi; femeile de toate vîrstele şedeau 
pe margini atente la nuanțele celei mai scurte ocheade. Gesturile, reacţiile 
erau considerate extrem de semnificative; abilitatea de a le interpreta 
umplea bîrfa satului cu informaţii recente. Bărbaţii nu erau atît de interesaţi 
în dinamica formelor de a face curte; ei profitau de ocazie ca să stea de 
vorbă cu prietenii sau rudele şi să joace cărţi nestînjeniţi. 

Acţiunea majoră avea loc pe ringul cle joc. Supravegheat cle femeile mai 
în vîrstă, jocul de duminică este controlat însă de flăcăi. Aceasta era regula, 
dată fiind autoritatea publică a bărbaţilor. Intrarea în horă era însoţită de 
un sentiment de nelinişte; trebuia să stai alături de grupul potenţialilor 
candidaţi la căsătorie. Un băiat sau o fată trebuiau să fie invitaţi cle un 
„iniţiat” pentru a putea participa prima dată la joc (acest lucru este valabil 
şi pentru „străini”, adică vizitatorii din alte localităţi). În plus, fetele aveau 
nevoie şi de permisiunea mamelor. În mod ideal, datorită ordinii tradiţio- 
nale a contractării căsătoriei, intrarea tinerilor în joc se făcea în ordinea 
naşterii, aceasta reprezentînd un fel de iniţiere, un rit de pubertate. Dansul 
permitea tinerilor bărbaţi să dea expresia ultimă a virilităţii lor. Adeseori, 
strigăturile lor versificate improvizate puteau deveni instrumente de insultă 
la adresa tinerelor femei. Ocazional, îşi găseau locul şi versurile romantice. 
De asemenea, flăcăii îşi puteau exprima propriile sentimente prin această 
modalitate de comunicare permisă în public. Ţinta bărbaţilor erau tinerele, 
ele trebuind să fie pasive şi ascultătoare. O fată era invitată la dans fie 
chemînd-o pe nume, fie printr-o simplă privire sau semn. Ea era astfel 
obligată să-şi urmeze partenerul la locul unde se afla acesta. Un flăcău nu 

invita niciodată aceeaşi fată la două dansuri consecutive. Dacă nu dorea să 
fie asociat cu o anumită fată (alegere considerată a fi cea mai înţeleaptă), 
el încerca să danseze cu cît mai multe. O fată nu avea dreptul să refuze un 
bărbat decît dacă promisese dansul altcuiva ; dacă refuza fără motiv, ea era 
ostracizată şi nu mai putea să participe la dans pînă ce nu era din nou 
invitată să o facă (lucru care putea să nu se mai întîmple niciodată). 
Evenimentul jocului releva solidaritatea publică a bărbaţilor în opoziţie cu 
individualitatea fetelor, care erau puse în competiţie directă una cu cea- 
laltă — un alt exemplu de dinamică a paradoxului patriliniar. 

„Acestea erau regulile curtării publice — erau, pentru că hora de duminică 
devine în leud un eveniment al trecutului. Modificarea condiţiilor econo- 
mice a dus la scăderea numărului de adolescenţi de sex bărbătesc din sat, 
făcînd imposibilă organizarea dansului (jocul mai continuă, deşi sporadic, 
în satele necolectivizate). Totuşi, jocul mai are loc la ocazii speciale, mai 
ales în a doua zi de Crăciun sau în a doua zi de Paşte (ambele sărbători sînt 
celebrate timp de trei zile — trei fiind un număr cu semnificaţii rituale, legat 
de Sfinta Treime : ziua întîi pentru biserică şi familie, a doua pentru joc, iar 
a treia pentru relaţii comunitare). Jocul marchează şi sfîrşitul perioadei de 
post care precedă Crăciunul şi Paştele (postul Naşterii Domnului şi Postul 
Mare), cînd bărbaţii pot începe din nou să facă curte în mod activ. În plus, 
întrucît cu toţii revin acasă pentru sărbători, se adună destulă lume pentru 
a organiza evenimentul. 

Dacă hora ţine de domeniul public şi este asociată cu bărbaţii, şezătoa- 
rea este de domeniul privat şi este asociată femeilor?!. Şezătorile sînt 
organizate de femei şi de fete. O familie îşi dă acordul să găzduiască 
grupul de lucru pentru o perioadă de timp (o săptămînă sau mai mulv, pe 
parcursul căreia sînt invitate să participe rudele şi prietenele. În sat pot 
exista mai multe şezători concomitent. Seara, femeile şi fetele se adună să 
toarcă, să coase şi să brodeze. Ele discută chestiuni sociale, bîrfă locală şi 
despre noile modele; se spun poveşti, se cîntă. Orele de muncă susţinută 
trec nebăgate în seamă. Ca şi hora duminicală, şezătorile reprezintă ocazii 
de a face curte conform ritualurilor: seara tîrziu, flăcăii umblă pă la fete. 
Însă ei nu mai deţin controlul, cum se întîmpla la horă. În sfera domestică, 
femeile sînt cele care exercită autoritatea şi îşi asumă responsabilitatea 
pentru activităţile gospodăreşti. În consecinţă, interacţiunile sociale din 
cadrul şezătorii sînt conduse de femei şi de fete. Controlul se manifestă în 
mai multe feluri. În trecut, fetele făceau în grup farmece rituale de dragoste 
pentru a atrage flăcăii3?. Următoarele versuri sînt tipice: 

— Ce torci? 

— Nu torc, că-ntorc: 
Feciorii de prin tăte şezătorile 
Di pă tăte uliţăle 
De la tăte câsele. 
Cîţi-s cu optinci 
Tăţi să zie aici. 

Să aibă: 

Şoareci în cioareci 
Furnici în optinci 
Şi fuga să zie aici! 
Că de n-or zini — 
Boala i-o stropşi. 

Nime şi nimnic să nu-i poată opri 
Pînă la Anuţa or sosi. 
(Lenghel-Izanu, 1971, 70) 


Tinăra femeie cu rol de clescîntătoare întreabă fiecare fată nemăritată pe 
rînd, pînă ce toate au fost întrebate. Descîntecele sau farmecele procedează 
întotdeauna în maniera de mai sus, adică prin inversiune (Rosetti, 1975). 
Dacă semnificatul (băiatul) acţionează altfel decît i se cere, îl va ajunge 
blestemul din ritual. Din nou este evidentă competiţia dintre femei pentru 
bărbaţi — să cucereşti un fecior, făcîndu-l să renunţe la celelalte torcătoare. 
Această competiţie este o consecinţă structurală a paradoxului patriliniar. 

Sosirea feciorilor încurajează conversaţia, glumele şi cîntecele. Nu după 
multă vreme însă, aceştia se pregătesc de plecare. Natura despărțirii este 
lăsată la discreţia tinerelor femei. Există mai multe convenţii operaţionale 
pentru a atrage atenţia unei fete. În general, o privire subtilă dă de ştire că 
tînărul doreşte ca fata să-l conducă afară. El va ieşi, lăsînd uşa uşor 
întredeschisă. Dacă tînăra vrea să dea urmare cererii lui, ea va ieşi încetişor 
prin uşa crăpată, aceasta fiind natura invitaţiei. Sau tînărul poate lăsa uşa 
deschisă, îndreptîndu-se spre fereastră (dacă se întîmplă ca femeia dorită 
să stea în preajmă). El va bate uşor în geam, urmînd ca ea să iasă afară 
dacă doreşte. Cuplul va petrece cîteva minute vorbind între patru ochi (sau 
sărutîndu-se). În aceste situaţii, femeile controlează relaţiile sociale şi, mai 
mult, pot să refuze avansurile tinerilor — ceea ce este imposibil la horă. În 
orice caz, un refuz trebuie făcut cu grijă; altfel, fata riscă represalii în 
timpul jocului, cînd poate deveni victima unor strigături insultătoare. Astăzi 
se întîmplă mult mai rar, întrucît hora are loc sporadic. Şezătorile însă, 
persistă, chiar dacă funcţia lor de curtare s-a diminuat ca importanţă. 

Hora şi şezătoarea sînt ocazii de curtare ritualizate şi controlate. Prima 
survine în spaţiul public masculin; a doua, în spaţiul domestic feminin. 
Autoritatea relativă din aceste domenii se exercită în mod corespunzător. 
Femeile pot refuza bărbaţii în intimitatea sferei domestice, dar nu o pot 
face în public, sub privirea întregii comunităţi, fără consecinţe serioase 
(pentru cuplurile căsătorite, ofensele pot duce la bătaie; bătaia femeii este 
destul de obişnuită). Atît şezătoarea, cât şi hora produc şi reproduc organi- 
zarea ierarhică a relaţiilor sociale şi diviziunea muncii în forme condensate 
simbolic. 


Religie şi organizare socială 

Structura organizării sociale este reiterată simbolic în credinţele şi 
practicile religioase. Prin decret de stat, ieudenii sînt ortodocşi ; însă cîteva 
secole de predominanţă a Bisericii unite au lăsat urme puternice în Ieud. 
Acestea sînt îndeosebi vizibile în practicile legate de cultul Mariei (care nu 
este la fel cle complex în ortodoxie) din Postul Mare, cînd femeile se roagă 
la cea de-a paisprezecea oprire a crucii, precum şi în studierea catehismului 
(străin ortodoxiei). Altfel, ritualurile ortodoxe şi greco-catolice sînt destul 
de asemănătoare, cu excepţia unor diferenţe doctrinare. Atît în Biserica 
ortodoxă, cât şi în cea unită, femeile şi bărbaţii sînt segregaţi spaţial: 
bărbaţii ocupă secţiunea frontală mai lată a bisericii; femeile stau în spate. 
În micile biserici de lemn, astăzi monumente istorice, spaţiul rezervat 

bărbaţilor este mai larg ; femeile rămîn în spaţiile mai mici din spate, care 
servesc şi ca intrări în biserici. La sărbătorile anuale importante — Crăciun, 
Paşte, Rusalii, Sfinta Maria — femeile se adună în jurul bisericii, cu urechea 
lipită de peretele de lemn, ca să-l asculte pe preot (de Crăciun ele stau 
adunate ciorchine, înghesuite laolaltă în gerul biciuitor al iernii). Bisericile 
mai vechi sînt prea mici pentru a permite tuturor femeilor să intre; ironia 
constă în aceea că femeile sînt cele mai credincioase în practica zilnică. În 
noua biserică ce deserveşte azi comunitatea nu mai există diviziuni formale, 
cu excepţia a două măsuţe amplasate în spatele spaţiului rezervat bărba- 
ţilor, pe care femeile le folosesc pentru pomeni sau aprinderea lumînărilor. 

În esenţă, bărbaţii îşi reprezintă familia în faţa lui Dumnezeu, la fel cum 
îşi reprezintă şi gospodăria în sat. Femeile sînt situate la marginea sacrali- 
tăţii, dar şi a spaţiului public. Astfel, religia joacă un rol important în 
încurajarea şi formarea ierarhiei relaţiilor. Dumnezeu este legat de oamenii 
de rînd prin practici seculare ori sacre (icoanele împodobesc camerele 
gospodăriei şi fac parte din practicile zilnice semnificative ale ordinii 
cosmice). Relaţiile ierarhice dintre animale, oameni, fiinţe supranaturale şi 
Dumnezeu sînt implicite în structura cosmosului. Aceste relaţii sînt diferen- 
ţiate în continuare după sex. Bărbaţii primesc cuvîntul lui Dumnezeu 
înaintea femeilor (de o manieră direct spaţială în biserici şi literar-meta- 
forică în Scripturi): dacă egalitatea dintre sexe ar fi putut fi aprobată de 
sacru, păcatul Evei a negat o astfel de posibilitate. 

Cu siguranţă, credinţa religioasă se află la baza ideologiei populare 
indigene cu privire la sexe. Centrale concepţiilor asupra bărbatului şi 
femeii sînt noţiunile de puritate şi necurăţenie. Corpul omenesc manifestă 
dorinţă carnală; periodic, plăcerea trupească trebuie temperată. Corpul 
cere curăţenie, pentru a menţine echilibrul dintre bunăstarea trupească şi 
cea spirituală. Religia controlează acest echilibru prin prohibiţii alimentare 
şi prescrierea posturilor. Fiecare săptămînă se împarte în 2;/e de post şi zile 
de dulce. Miercurea şi vinerea sînt zile de post, în care oamenii nu au voie 
să mănînce carne, lapte, ouă, unt, ulei de măsline sau peşte (mulţi postesc 
şi lunea). În schimb, sînt permise pîinea de grîu, coleşă, ceapă, cartofi, 
fasole, castraveți acri, varză (vezi Lenghel-Izanu, 1939, 271-75). Atiît tinerii, 
cît şi bătrînii mai respectă aceste restricţii. De vreme ce zilele de post sînt 
zile de abstinenţă, în aceste zile nu au loc nunţi sau alte ocazii festive. 

Dintr-o perspectivă mai largă, ciclul anual este punctat de perioade de 
post (incluzînd zilele de post din fiecare săptămînă, există un total de 
200 de zile de post; vezi Benedict, 1972, 37;<Kligman, 1981, 108-12; 
Musset, 1981, 87). Posturile mari au loc de Paşte (40 de zile), de Crăciun 
(40 de zile, de la 15 noiembrie), de Sfinţii Petru şi Pavel (25-28 iunie) şi de 
Sfinta Maria (1-15 august). În aceste perioade, oamenii trebuie să respecte 
regimul de post. Astăzi, însă, doar bătrînii mai menţin, cu stricteţe, obiceiul. 
Totuşi, căsătorii, hore şi alte festivități nu au loc în asemenea zile. Sînt 
încurajate manifestările spirituale, în vreme ce manifestările sociale sînt 
temporar restrînse. Prin alternanţa dintre exces şi înfrînare, dintre mîncare 
şi post, ideologia religioasă se legitimează pe sine. Se crede că astfel 
corpul şi sufletul sînt spiritualiceşte curăţite, factor important în construcţia 
şi reprezentarea de sine. 

O primă componentă a discursului religios despre viaţă şi moarte, 
despre puritate şi necurăţenie, este sîngele. Sîngele reprezintă forţa vieţii 

(un factor semnificativ în puterea atribuită menstrelor — vezi mai jos); pierderea 
excesivă a acestei substanţe slăbeşte sau omoară. Sîngele menţine viaţa şi, 
ca atare, reprezintă un element critic al creştinismului. „Sacramentul comu- 
niunii se bazează pe transferul de energie prin sînge” (Twitchell, 1981, 13) 
iar drept-credincioşii se împărtăşesc din puterea lui Hristos asimilînd ceea 
ce dă forţa vieţii acestuia — sîngele comuniunii: „cel ce mănîncă trupul Meu 
şi bea sîngele Meu are viaţă veşnică ; şi Eu îl voi învia în ziua cea de apoi” 
(loan 6, 54). Dar, după cum pierderea excesivă de sînge este periculoasă, 
la fel este şi excesul asimilării. Biblia avertizează împotriva înclinaţiei faţă 
de această forţă puternică ; pofta în şi pentru sine este un păcat, iar poftirea 
sîngelui altuia este un păcat mortal33. 

În ceea ce priveşte puritatea şi necurăţenia, corpurile femeilor sînt mai 
problematice decît ale bărbaţilor. Femeile sînt considerate constituţional 
becişnice (slabe ; în sens vernacular, poluate) şi spurcate (murdare, pîngă- 
rite). După învăţăturile Bisericii, Eva a fost cea care a păcătuit, dovadă 
supremă că, în esenţă, sexul femeiesc este asociat cu ispita şi pofta3%. Din 
perspectiva patriarhal-creştină care a format imaginea despre lume a 
acestor ţărani din Transilvania, diavolul prezidează asupra înclinaţiei de a 
fi îngăduitor cu propriile slăbiciuni şi îşi găseşte un auditoriu receptiv în 
rîndul femeilor, care se crede că „prin natura” lor sînt victime ale relaţiei cu 
el. Astfel, această ideologie a sexelor, derivată din legenda religioasă 
despre sexualitate, vină, păcat şi rău, leagă femeia de ispitele diavoleşti. 
Întrucît femeile au fost şi sînt considerate sexul slab (caracterizare cu care 
multe femei încă sînt de acord), ele au fost destinate teritoriului diaboli- 
cului, alăturate fiind diavolului în acţiune. Dorinţa ţine de diavol şi, printre 
muritori, femeile sînt cele care manipulează potenţialităţile dorinţei sau 
sînt cu uşurinţă manipulate de aceasta. În Ieud, atît bărbaţii, cît şi femeile 
afirmă cu emfază că tăte femeile sînt a dracului, însemnînd că femeile au 
calităţi asemănătoare cu ale diavolului şi că este greu să tratezi cu ele36 
(aceasta reprezintă o aluzie la căderea din rai — femeia fiind tentată de 
păcat şi ducînd în ispită şi pe alţii. Diavolul şi femeia sînt medii simbolice 
prin care poate fi explorată devierea de la normă). leudenii invocă vocea 
autoritară a Bisericii pentru a da greutate acestui „truism”. Se susţine că, 
lăsate în voia propriilor dorinţe, femeile nu vor respecta normele inter- 
acţiunii sociale şi, cu atît mai puţin, ale celei sexuale (acestea vor fi 
discutate în a treia secţiune a capitolului referitor la asocierea dintre femeie 
şi moarte). „Diavolul, principiul său activ — feminitatea — şi încarnările 
sale — femeile — reprezintă aspiraţia către o libertate, cea a dorinţei care 
duce la dezintegrare socială” (Karnoouh, 1983 a, 110)%. Dorinţa scăpată 
din frîu creează fel de fel de fiinţe monstruoase, aducătoare de nenorocire 
pentru cei vii. „Civilizaţia” este recursul la care apelează societatea35. 

În credinţa populară, prin transformări ale logicii simbolice, zînele rele 
şi spiritele sînt de sex feminin (Kligman, 1981, 48-58). Moroşenii sînt 
îndemnați să nu se lase înduplecaţi de farmecele stăruitoare ale fetei 
pădurii. Bolile intră în casă sub forma unei fiinţe feminine care îi „slăbeşte” 
pe cei dinăuntru, dîndu-ie, cle pildă, ciumă (vezi Vulpesco, 1927, 36). 
Conform tradiţiei, în ziua Anului Nou sau de Paşte trebuie să se facă tot 
posibilul pentru a nu îngădui ca prima persoană care intră de afară într-o 
gospodărie să fie o femeie. În caz contrar, familia va fi bîntuită de boală 
sau de ghinion. În aceeaşi ordine simbolică, moartea se crede a fi o ferneie 

care vine şi îi taie pe oameni cu o coasă (aceasta reprezintă o inversiune 
interesantă, întrucît de obicei femeile nu folosesc coase). Nu în mod 
surprinzător, femeile, rudele simbolice ale fiinţelor periculoase, sînt şi 
primii clienţi ai practicilor magice (precum farmecele de dragoste asociate 
curtării unei femei, menţionate anterior); în mare parte şi vrăjitoria este o 
îndeletnicire feminină (Kligman, 1981; Karnoouh, 19833). În lumina acestor 
credinţe, caracterul femeii este adeseori pus sub semnul întrebării sau 
denunţat. Se întîmplă deseori ca virginitatea miresei să fie verificată în 
timpul ritualului nunţii, dar nimeni nu întreabă de cea a mirelui. Povara 
purității este plasată pe umerii femeii, care trebuie să menţină normele 
sociale şi, implicit, patriliniaritatea. În ultimă instanţă, diavolul şi dorinţa 
sînt două elemente supuse prin forţa voinţei patriarhale manifestată prin 
Dumnezeu şi bărbat. 

Credinţa în necurăţenia femeii se datorează în bună parte realităţii 
menstrelor şi înzestrării naturale pentru procreaţie. Există cercetători care 
se întreabă dacă femeile ar avea un potenţial intrinsec de a ameninţa 
ordinea socială (Levi-Strauss, 1966, 82-94; Ortner, 1974; MacComack şi 
Strathern, 1980). Actul de a naşte, obligaţie sacră a femeii, este colorat de 
sînge natural, profan. Deşi sîngele este valorizat pozitiv datorită faptului că 
reprezintă esenţa sănătăţii, el este valorizat şi negativ, datorită asocierii cu 
procese naturale percepute ca amenințătoare şi poluante: menstruaţia, 
naşterea, moartea. Mulţi cred că „o femeie nu este curată cînd naşte”. În 
acelaşi timp, femeile sînt încurajate să aibă mulţi copii, deoarece se crede 
că sîngele mamei se schimbă cu fiecare copil, ceea ce o face mai sănătoasă 
(deşi oarecum mai slabă fizic). Naşterea este legată de păcatul sexual. 
După naştere, nici mama, nici copilul şi nici moaşa nu pot intra în biserică 
timp de patruzeci de zile. În acest timp, mama şi copilul trebuie să stea pe 
lîngă casă, ca să nu se spurce tot sâtul. Cele patruzeci de zile reprezintă o 
perioadă obligatorie de purificare, după care preotul citeşte rugăciuni, reinte- 
grînd social mama şi moaşa şi primind copilul în mediul social al satului. 

Sîngele de la naştere şi legătura sa cu păcatul creează o înrudire 
simbolică între mamă şi moaşă. Interesant, moaşa este cuvintul folosit şi 
pentru desemnarea bunicii, femeia care a dat naştere femeii care a născut 
copilul (în mod similar, o bunică poate fi numită mamă dulce de către 
nepotul ei). Moaşa este recunoscută drept bunică sau naşă simbolică. 
Legăturile de înrudire rituală sînt, din nou, extinse corporatist. Ea şi soţul 
ei sînt numiţi moâşă, respectiv moş, cle către femeile (şi familiile acestora) 
pe care le-a ajutat la naşteri. Pentru moaşe, femeile sînt nepoate, adică atît 
fine, cît şi nepoate propriu-zise. Copiii născuţi cu asistenţă moaşei îi sînt 
nepoți şi, simultan, şi fini. La moarte, moaşa va fi bocită de „finele” 
respective şi regretată de toţi „nepoţii” (vezi cap. III). Termenii moaşă şi 
moş mai înseamnă şi „strămoş”. Naşterea introduce nou-născutul în lume — 
în cea a viilor, ca şi în cea a morţilor — asigurînd astfel reproducerea 
patriliniei (vezi Karnoouh, 1986). 

Datorită naturii sarcinilor îndeplinite de moaşă, se spune că ea umblă 
cu păcatele (n alte părţi ale României expresia are conotaţia adițională de 
efectuare a unui avort). Dacă o femeie începe travaliul în timpul nopţii, 
soţul ei trebuie să meargă să aducă moaşa. În virtutea sincretismului 
simbolic dintre întuneric, rău şi păcat, soţul este obligat să cheme moaşa 
de trei ori. În caz contrar, există temerea că moaşa ar putea fi înşelată sau 

ispitită de diavol, cel mai mare păcătos (trei este considerat număr „sacru” ; 
de unde anumite acte de vrăjitorie cer ca persoana să nu răspundă pînă nu 
e chemată de trei ori). Moaşa lucrează cu păcatele; prin urmare, ea însăşi 
este într-o situaţie precară. 

Pentru îndepărtarea pericolului potenţial, pe lîngă rugăciunile de purifi- 
care din partea bisericii, finele rituale participă şi ele la purificare. O dată 
pe an, în ziua de Paşti sau de Rusalii, finele moaşei o sărbătoresc (în 
acelaşi fel în care finii îşi sărbătoresc naşii rituali, dar sporadic). Sărbătoa- 
rea nepoatelor este o festivitate care celebrează solidaritatea feminină în 
ceea ce priveşte capacitatea comună de a da viaţă; în acelaşi timp se 
purifică acel aspect al feminităţii considerat a fi poluat şi poluant. Finele se 
îndreaptă spre casa moaşei după-amiază, tîrziu. La intrare, fiecare femeie 
purifică ritual moaşa ; după ce-şi cufundă mi:inile într-un vas cu apă sfinţită, 
fina îşi plimbă de trei ori mîinile pe deasupra moaşei, din creştet pînă-n 
tălpi, spunînd: „Jerte-ţi Dumnezău păcatele, dumnitale şi a cui ti-o făcut 
pă dumăta”. Fiecare fină aduce moaşei în dar grîu, carne, zahăr sau făină. 
În schimb, moaşa oferă mîncare şi băutură. Femeile sărbătoresc împreună. 
Se cîntă, se strigă şi se birfeşte în tihnă. Seara, tîrziu, soţii vin să-şi ia 
nevestele acasă, deoarece unele dintre ele s-au întrecut cu băutura şi au 
nevoie de ajutor. Bărbaţii savurează ocazia căci, de obicei, soţia este cea 
care trebuie să-şi recupereze soţul de la crîşmă%”. 

Sărbătoarea nepoatelor are loc şi astăzi, în ciuda schimbărilor aduse de 
regimul comunist. Deşi moaşelor fără pregătire medicală nu li se mai 
permite să practice, moaşele instruite special asistă în camera de naştere 
din sat. Întrucît ele ajută la naşterea pruncilor, li se acordă respectul ritual 
cuvenit. În ziua stabilită, tuturor moaşelor din sat li se acordă recunoaşterea 
de către finele lor. 

Femeile nu sînt privite doar ca fiinţe impure; ele sînt „considerate şi 
bune şi rele, iar ambele evaluări pot fi reprezentate ca decurgînd din 
naturalitatea lor” (Jordanova, 1980, 66). Acesta este un fapt semnificativ, 
deoarece tendinţa de a localiza „feminitatea în biologic” (MacCormack, 
1980, 18) şi în ordinea naturală duce la analize ale relaţiilor natură-cultură- 
-sex în care (oricît de atrăgătoare ar fi acestea) abundă suprageneralizările. 
Femeile sînt impure de la natură datorită menstrelor, dar ele sînt şi pure 
datorită laptelui (vezi Harrell, 1981). Dacă menstruaţia este asociată cu 
sexualitatea şi impurul, lactaţia este asociată cu maternitatea şi funcţia 
nutritivă“. Lactaţia este considerată purificatoare, în special datorită faptului 
că suprimă temporar fluxul sanguin. Prin urmare, în leud (ca şi în mare 
parte din restul lumii catolice înrudite), femeii ce duce în ispită îi ia locul 
mireasa virgină. Dimensiunea sacră a facerii este imortalizată în icoana 
pruncului hrănit cu generozitate de mama sa pură. Este o imagine ce 
împodobeşte pereţii fiecărui cămin (din nou, venerarea Mariei este un 
fenomen catolic şi nu e tipic ortodoxiei. Continuarea cultului Mariei în 
Maramureş, în particular pelerinajele de ziua sa, 15 august, este o dovadă 
a rădăcinilor istorico-religioase ale credinţei, în opoziţie cu practica orto- 
doxă curentă). Virginitatea şi puritatea sînt fetişizate şi sacralizate. După 
cum vom vedea în capitolele următoare, concepţiile complexe despre 
impuritate, cinste, virginitate şi ruşine au fost construite ca un fel de auto- 
apărare culturală faţă de manifestările fizice ale maturității feminine (vezi 
Campbell, 1964; Douglas, 1966; Herzfeld, 1980; Kligman, 1981, 123-38). 

Paradoxul patriliniar este un astfel de caz. Onoarea şi prestigiul familiei 
rezidă în virtutea femeii, a celei care se află în familie, dar nu este parte din 
ea. Naşterea este învăluită în necurăţenie şi puritate prin intermediul 
sîngelui şi al laptelui. 

Conceptele de sacru şi profan, de puritate şi impuritate sînt folosite pentru 
a „explica” şi pune în legătură categorii de relaţii cum sînt cele dintre sexe 
(masculin, feminin), specii (animal, om), ordine (natură, cultură) şi activităţi 
(domestice, agricole/pastorale). Mulsul oilor oferă un exemplu interesant 
de logică culturală care aruncă o lumină asupra ambivalenţei din ierarhia 
relaţiilor deja enumerate. Aproape peste tot în Maramureş, femeilor nu le 
este permis să mulgă oile, deşi ele mulg vacile. Oile, nu vacile sînt sacre 
(vezi Campbell, 1964, 26). Întrucît oile sînt animalele lui Dumnezeu, mielul 
este sacrificat şi mîncat la Paşti. Nu se poate risca poluarea prin sex şi 
sînge. Un păstor a explicat în termeni evident sexuali de ce femeile nu au 
voie să mulgă oile. Argumentul său era bazat pe consideraţii practice. 
Vacile se mulg dintr-o parte, dar oile trebuie ţinute între picioare. Dacă 
femeile ar mulge oile în prezenţa bărbaţilor (mulsul avînd loc la stînă, în 
public), cum ar putea ciobanii să reziste ispitei? (Doar recent, majoritatea 
femeilor au început să poarte chiloţi sub fustele ţărăneşti.) Însă majoritatea 
oamenilor atribuie tabuul menstrelor. Astfel, femeilor aflate la menstruaţie 
li se interzice să se apropie de stînă. Se crede că sîngele lor ar covăsi 
laptele de oaie. Femeile şi oile sînt puse în opoziţie: menstruaţie, femeie, 
impur versus lactaţie, oaie, puritate. Bărbaţii se situează la mijloc. Poveştile 
despre rivalitatea dintre femei şi oi abundă. Într-o variantă secularizată a 
poveştii lui Adam şi Eva, un păstor cedează sexualităţii femeii, pierzînd 
astfel ajutorul unui miel năzdrăvan capabil să prezică („Siu Oii”, culeasă în 
1978, leud). Femeile mai sînt acuzate că „fură” laptele oilor; altfel spus, 
prin vrăjitorie, ele fac oile „sterpe” şi incapabile să dea lapte (ciobanii 
trebuie să fie atenţi la starea oilor ; ei recurg la contra-vrăji pentru a reme- 
dia situaţia). Trebuie semnalată motivaţia economică a acestor concepţii. 
Cantitatea de lapte pe care o dau oile în ziua în care ciobanii pleacă spre 
păşunile înalte determină cantitatea de lapte şi brînză obţinute mai tîrziu în 
vară. Stînele sînt compuse din mai multe familii, prieteni, rude. Între ele 
sau între stîne diferite poate să apară concurenţa. Toate problemele privind 
lactaţia oilor sînt atribuite farmecelor rele făcute de femei. Astfel, din nou, 
femeile sînt considerate responsabile pentru necazurile, bolile şi disensiu- 
nile din şi dintre gospodării. 

Pe lîngă faptul că asigură un cadru pentru geneza unei ideologii bazate 
pe sex, religia mai influenţează organizarea generală a activităţilor zil- 
nice şi diviziunea muncii. Nu este vorba de o relaţie deterministă, ci, mai 
degrabă, de o forţă culturală atotcuprinzătoare, care oferă simboluri şi 
metafore centrale prin care oamenii îşi orientează existenţa şi derivă semni- 
ficaţii. Activitatea zilnică se desfăşoară în funcţie de cîteva „supra-cicluri”, 
toate implicînd o schimbare continuă: ciclul anotimpurilor controlează 
activităţile agricole şi pastorale ; alternanţa zi-noapte controlează timpul de 
lucru şi cel de după lucru; iar viaţa lui Hristos structurează perioadele de 
muncă şi de odihnă, sărbătorile şi interdicțiile. Deşi aceste cicluri sînt 
corelate (vezi şi Kligman, 1981, 110-13), viaţa lui Hristos este cel mai 
cuprinzător ciclu, reglînd discursul şi activitatea religioasă, rituală, precum 
şi cea cotidiană. 

La nivelul de bază, viața lui Hristos constituie legătura socială cea mai 
generală dintre ieudeni (şi moroşeni, în general); prin Hristos, există o 
relaţie de înrudire spirituală şi de acţiune. Străini, cunoscuţi, rude, indife- 
rent de clasă sau deosebiri de statut, împărtăşesc această legătură, stabilită 
şi restabilită la fiecare nouă întîlnire, pe drum sau în casă. Deoarece se 
consideră că legătura fundamentală dintre oameni este cea întru Hristos, 
viaţa acestuia determină formele de salut şi de interacţiune“!. De-a lungul 
anului, oamenii folosesc următoarele formule de salut şi de răspuns: 


Laude-se Isus (sau Laudăm pe Isus) 
— În veci, amin. 


De Paşti, formulele se schimbă: 


Hristos o-nvialt. 
— Adevărat c-o-nviat. 


De Ziua Înălţării, patruzeci de zile după Paşti, salutul devine: 


Hristos s-o înălțat. 
— Adevărat s-o înălțat. 


Acest din urmă salut este folosit doar timp de trei zile. Apoi, salutul 
obişnuit pînă la Paştele următor este Laude-se pe Isus. 

Aceste formule sînt importante în procesul de evaluare a sinelui (sinele 
„comunitar”) şi a alterităţii. Ele leagă şi separă în acelaşi timp. Incapacitatea 
de a participa la schimbul de saluturi îi distinge pe „ceilalţi”, pe cei din 
afară. Un sătean care nu foloseşte acest salut este considerat antisocial; în 
orice caz, nu am auzit nici o persoană din Ieud, incluzînd membrii de 
partid, „intelectualii” sau cei locuind la oraş, să folosească altă formă de 
salut (indiferent dacă se întîlnesc în sat sau în altă parte). Caracterul 
„segregaţionist” al acestui salut în termeni de clasă, statut sau religie este 
demn de menţionat. Înainte de cel de-al doilea război mondial, în Ieud 
existau circa o sută de familii de evrei. Faptul că în mod evident aceştia nu 
puteau folosi salutul, îi diferenţia de populaţia predominant creştină şi 
funcţiona ca o formă de antisemitism cultural“. Ţiganii, consideraţi „alţii”, 
dar neproscrişi religios, erau scutiţi de acest afront (deşi au fost şi sînt 
supuşi altora). Astăzi, la fel ca şi înainte, salutul de inspiraţie religioasă îi 
demarchează instantaneu pe moroşeni de locuitorii oraşelor. Pentru aceştia 
din urmă, sătenii folosesc formulele de salut obişnuite, bazate pe momentul 
zilei: bună dimineaţă; bună ziuă; bună seară (pînă ce am ajuns să fiu 
cunoscută în sat, oamenii mă salutau şi pe mine în acest fel; mai tîrziu, am 
fost acceptată ca ieudeancă de onoare). De asemenea, cînd ieudenii merg 
la oraş (altele decît Sighetu Marmaţiei), folosesc forma standard de salut. Ei 
ştiu (fie că sînt ţărani, fie că au devenit muncitori) că ceilalţi privesc forma 
de salut din sat ca necultivată. Dar în Ieud, salutul religios marchează 
identitatea, este un semn că persoana care îl foloseşte aparţine pentru 
eternitate Bisericii şi satului. Această formă cle salut a fost introdusă de 
Biserica unită sau greco-catolică în secolul XVIII (vezi nota 4); nu este o 
practică ortodoxă. A susţine că persistenţa ei sub regimul comunist şi sub 
ortodoxie este o formă de protest simbolic ar reprezenta o exagerare; în 
orice caz, relevanţa acestei practici în contextul exprimărilor simbolice ale 
identităţii a fost semnalată de cei interesaţi în deosebirile de doctrină 
dintre Biserica unită şi cea ortodoxă$. 

Există o legătură între ciclul vieţii lui Hristos şi ciclul sezonier. Paştele, 
momentul Învierii, corespunde în mare cu sosirea primăverii. Atît Hristos, 
cît şi natura renasc. Cînd Hristos urcă la ceruri, recoltele încep să crească. 
Dacă anotimpurile determină anumite aspecte ale relaţiei dintre om şi 
natură (vezi Marx [1957] 88), Biserica îşi reclamă la rîndul ei relaţia cu 
omul prin restricţii (independente de anotimp) impuse muncii la marile 
sărbători, în special la Crăciun, Paşti, Rusalii şi Sfinta Maria (partidul 
încearcă să nege influenţa Bisericii, refuzîncl să recunoască aceste zile ca 
sărbători oficiale, dar oamenii manipulează sistemul în propriul lor avantaj. 
Sărbătorile creştine nu sînt ignorate de majoritatea populaţiei.) Sărbătorile 
creştine fac parte din ciclul tradiţiilor calendaristice, care, la rîndul lor, sînt 
asociate cu ciclul anotimpurilor. 

Relaţia dintre obiceiurile calendaristice şi cele care ţin de ciclul vieţii 
este complexă, recapitulînd structura generală a organizării sociale. În 
obiceiurile calendaristice, bărbaţii sînt mediatorii primari. Ei sînt cei care 
reprezintă public familia în faţa lui Dumnezeu şi a comunităţii. Obiceiurile 
calendaristice tind să fie asociate cu bunăstarea generală a comunităţii. 
„Adeseori, ele se desfăşoară în momente clar delimitate din ciclul productiv 
anual, atestînd trecerea de la lipsă la belşug şi de la belşug la lipsă” 
(V. Turner, 1969, 169). Obiceiurile calendaristice permit bărbaţilor să-şi 
îndeplinească rolul de protectori sociali şi să asigure „binele public prin 
viaţa pe care o dau în mod metaforic comunităţii: ei vindecă pe cei bolnavi, 
binecuvîntează cîmpul cu abundență şi femeile cu copii” (Kligman, 1981, 
138). Femeile joacă rolul principal în ritualurile ciclului vieţii. Ele sînt 
responsabile pentru bunăstarea familiei şi pentru viaţa cosmică. Ritualurile 
ciclului vieţii se adresează domeniului privat al vieţii cle familie în contextul 
mai larg al comunităţii. Femeile aduc copii pe lume; înstrăinarea femeilor 
tinere de familiile lor la căsătorie continuă acest proces; femeile bocesc şi 
poartă de grijă morţilor, în lumea aceasta şi în cea de dincolo. 

Ritualurile calendaristice şi cele ale ciclului vieţii implică reproducţia 
spirituală şi socială a colectivităţii ca întreg, precum şi a indivizilor care o 
alcătuiesc. Misiunea riturilor religioase este în bună parte aceeaşi, o ten- 
siune existînc între aceste cicluri corelate. Există obiceiuri şi sărbători 
aparţinînd strict ciclului religios ; în orice caz, nu există rituri calendaristice 
sau ţinînd de ciclurile vieţii care să nu fie aprobate cle Biserică într-un fel 
sau altul, chiar dacă aceasta se manifestă doar prin semnul crucii sau o 
binecuvântare rostită (excepţia o reprezintă vrăjitoria, dar multe din formele 
ei reclamă o binecuvîntare religioasă sau invocarea forţelor diavolului). 
Din punctul de vedere al preotului, există numeroase elemente păgîne, 
legate de secole de practică, în obiceiurile religioase“î. Predominanţa 
religiei este recunoscută în distincţiile ierarhice dintre sacru şi secular. 
Credinţele şi practicile religioase amplifică dimensiunea sacră a riturilor 
calendaristice şi ale ciclului vieţii, adică tot ceea ce este poruncit cle sus. 
Prin ele, se cinsteşte gloria şi voinţa Domnului. Viaţa şi moartea sînt 
sacralizate ; în plus, slăbiciunea umană este exonerată ideologic. 

Acestea se referă în particular la ritualurile ciclului vieţii. În realitatea 
seculară, impurul şi păcatul sînt considerate ca elemente inerente vieţii. 
Ciclul dezvoltării umane presupune în chip natural „necurăţenia” : naşterea, 
maturitatea sexuală şi moartea. În mod corespunzător, procesele naturale 
oferă simboluri şi metafore „naturale” prin care ciclul biologic cle viaţă al 

omului devine inteligibil (vezi Weiner, 1980). Pentru exemplificare, în 
cazul femeilor, florile sînt un simbol de vitalitate, speranţă şi virginitate. 
Despre o fată se spune că înfloreşte” (ajunge la pubertate). Eufemismul 
pentru menstruaţie este de a avea flori pe poale. Fetele virgine poartă 
cămăşi strălucitor colorate, cu modele florale. O mireasă este întotdeauna 
„O floare” în „grădina mamei sale” pînă ce „îmboboceşte”. Atunci mama „o 
vinde” (o mărită; metaforele schimbului vor fi discutate în capitolul urmă- 
tor). Fetele, asemeni florilor, se află pe culmea vitalităţii atunci cînd sînt 
„culese” de viitorul soţ. Pentru femeile tinere, căsătoria reprezintă o moarte 
simbolică. În mod similar, „viaţa omului” este descrisă într-un bocet ca 
viaţă a unei „flori de cîmp : azi e, mîine s-a dus”. Căsătoria şi moartea induc 
amîndouă schimbări de statut şi identitate. Într-un sistem preferenţial 
masculin, viaţa bărbatului descrie formal condiţia umană în termeni mai 
larg cosmologici (să ne amintim că femeile sînt dependente de bărbaţi — 
taţi şi soţi — în dobîndirea identităţii). La acest nivel de organizare, oamenii 
(reprezentaţi de bărbaţi) trăiesc şi mor asemeni florilor. Procesele naturale 
înving construcţiile culturale. 

În orice caz, religia reînvie speranţa. Prin învăţăturile sale, ea oferă 
simboluri culturale şi metafore prin care procesele umane fizice, sociale şi 
spirituale capătă sens. Separarea dintre suflet şi trup raţionalizează vulgari- 
tatea condiţiei materiale a proceselor naturale ale vieţii şi morţii. Dinamica 
relaţiilor dintre viu şi mort, sacru şi profan, rezolvă dilemele biologiei, ale 
impurificării şi păcatului. Împreună, ciclurile rituale religioase şi cele 
seculare dau sens, la nivel simbolic, contradicţiilor experienţei umane. Ele 
oferă mijloace de negociere între individ şi societate într-un mediu în 
rapidă schimbare. Statul a devenit din ce în ce mai prezent în viaţa tuturor 
(Verdery, 1983 a; 1983 b; Shafir, 1985). Transformarea socialistă a proprie- 
tăţii, a modului şi mijloacelor de producţie a impus redefinirea relaţiilor 
dintre individ şi stat. Exigenţele industrializării rapide şi ale modernizării 
au afectat negativ structura familiei, diviziunea muncii, relaţiile dintre sexe 
şi, în multe cazuri, pattern-urile de locuire. Ca rezultat al angajării în cîmpul 
muncii salariate, al educaţiei superioare sau al formaţiei specializate (care 
în general nu există în sat), membrii familiei sînt din ce în ce mai dispersaţi. 
De-a lungul anului, leudul este populat mai ales de femei, copii şi bătrîni. 

Ritmurile vieţii de fiecare zi au fost afectate în mod radical. Surprinzător, 
în leud sistemul de ritualuri s-a impus ca un factor organizaţional stabil, 
într-o viaţă sătească profund modificată. Muncitorii sezonieri părăsesc satul 
la începutul Postului Mare, ca să se întoarcă de Paşti. Lucrurile se repetă de 
Rusalii, de Sfinta Maria, în august şi la Crăciun. Sătenii rămîn pe loc în 
iernile reci, cînd au loc cele mai multe nunţi. Moartea unui membru al 
familiei anulează orice alte obligaţii în orice moment. În astfel de ocazii 
rituale, identitatea şi legăturile sociale sînt reconstruite şi reafirmate. 
Oamenii au rădăcini în organizarea socială a familiei şi comunităţii. Dintre 
aceste ritualuri, nunțile şi funeraliile facilitează îndeosebi comentarii elabo- 
rate asupra a ceea ce înseamnă viaţa, aşa cum e ea trăită în termeni 
personali, locali şi naţionali. Astfel, ele reprezintă medii puternice, prin 
care poţi arunca o privire asupra preocupărilor practice şi asupra celor 
care dau înţeles vieţii de zi cu zi în România contemporană. 

- Să trăiască mireasa 
Pentru ie i vesălie. 
Căsătoria este un schimb negociat, ca la piață; dacă te tîrgui 
cu ocbii închişi, o să plăteşti amarnic. 
Interviu, leud, 1978. 


Simbolurile sînt simptome, directe sau mistificate, ale forței reale 
a lucrurilor. 
M. Sahlins, 1981, 7. 


Căsătoria constituie baza ideologică pentru relaţiile sociale şi sexuale, 
transformîndu-le prin restructurarea identităţilor şi a acţiunii sociale. Dato- 
rită semnificației sale culturale (Van Gennep, 1960, 116), nunta — momentul 
realizării publice a unei căsătorii — este bine pusă în evidenţă. Nunta 
celebrează ciclurile reproductive (biologice) şi productive (sociale) ale 
ordinii culturale; ea reprezintă un eveniment social care reifică norme şi 
valori sociale. În mod obişnuit, nunta durează trei zile, fapt ce demar- 
chează, dar şi facilitează într-o manieră dramatică transformările complexe 
de rol şi de statut social suferite de participanţi; nunta exemplifică „relaţia 
iconică dintre structura ritualurilor şi a tranziţiei sociale pe care acestea le 
mediază” (T. Turner, 1977, 54). Ritualul nunţii ordonează şi controlează 
aceste tranziţii, asigurînd o modalitate de reorganizare a aspectelor sociale, 
economice şi politice ale relaţiilor sociale şi de rearticulare a naturii 
conştiinţei sociale prin încorporarea experienţei individuale (Mauss, 1950; 
Munn, 1974; Bourdieu, 1977, 104; T. Turner, 1977). „Pe scurt, ritualul 
determină colapsul nivelelor sociocentric (adică relativ «obiectiv») şi ego- 
centric (adică «subiectiv») ale reprezentării iconice într-un singur vehicol 
simbolic condensat. Astfel, ea prezintă o modalitate de impregnare a 
ordinii obiective sociocentrice cu înțelesurile subiective pe care le codifică 
şi dle manipulare a ambelor dimensiuni ale înţelesului ca funcţii reciproce” 
(T. Turner, 1977, 63). Ritualurile, ca meta-forme ale organizării sociale, 
afectează orientarea subiectivă a participanţilor ; în cazul de faţă, a neamu- 
rilor (familia extinsă), a mirelui şi miresei, a vecinilor apropiaţi, a musafi- 
rilor de onoare şi a tinerilor de aceeaşi vîrstă cu mireasa şi mirele. 

Datorită organizării sociale patriarhale (inclusiv preferința pentru reşe- 
dinţa patrilocală) viaţa miresei este percepută ca fiind cea mai afectată de 
căsătorie. În consecinţă, ritualul nunţii se concentrează asupra miresei şi a 
reconstrucției publice a persoanei sale sociale, într-un mediu socio-cultural 
de orientare masculină. Nunta evidenţiază comportamentul normativ. După 
cum a arătat Munn, „ritualul trebuie văzut ca... un mediu generalizat de 

interacţiune socială, legînd individul de o comunitate a unor alţi semnifi- 
canţi, prin mobilizarea simbolică a unor înţelesuri de viaţă împărtăşite” 
(1974, 605; sublinierea mea). Astfel, cu greu se poate spune că nunta este 
organizată din grijă pentru sentimentele personale ale miresei. Mai degrabă, 
este vorba de identitatea colectivă a femeilor. Ritualul nunţii dă acestora 
ocazia de a reflecta public asupra condiţiei lor de femei, pe măsură ce 
mireasa este introdusă în noul ei rol şi statut. Bourclieu observă acelaşi 
lucru: „categoriile sociale dezavantajate cle ordinea simbolică, precum 
femeile sau tinerii, nu pot decît să recunoască legitimitatea clasificării 
dominante (în cazul de faţă, a relaţiilor sociale într-o ordine patriarhală), 
deoarece singura lor şansă de a le neutraliza efectele cele mai pernicioase 
intereselor proprii constă în supunere, în scopul exploatării acesteia în 
propriul lor folos” (1977, 105). În Maramureş, lumea domestic-privată este 
teritoriul femeii şi, pentru că în familia extinsă femeile din gospodărie 
interacționează predominant unele cu altele, ele îşi exercită şi dominaţia 
una asupra celeilalte. Nunta promovează reproducerea acestei structuri a 
relaţiilor. Ritualul reprezintă simultan un vehicol pentru legitimarea poziţiei 
femeii şi pentru expresia catarctică colectivă a atitudinii feminine faţă de 
această poziţie. 

Pe parcursul nunţii, se subliniază tranziţiile aduse de căsătorie, scoţind 
în prim-plan preocupările principale ale comunităţii, precum şi valorile 
culturale centrale ale ei, cu toate tensiunile interne inerente. Aceste teme 
şi valori sînt reiterate în timpul secvenţelor ceremoniale ale ritualului, cu 
accentele diferind în funcţie de scopul particular specific fiecăreia. Această 
reiterare dă naştere unui caracter redundant, atît de des menţionat al 
ritualului (Bloch, 1974; Tambiah, 1979, 134-42). Deoarece căsătoria, ca şi 
moartea, presupune schimbări radicale în sinele individual şi colectiv, atât 
în termeni biologici cât şi sociali, cele mai elaborate scheme culturale ale 
nunţii se referă la dimensiunea multistratificată a înstrăinării, separării, 
morţii, precum şi la onoare şi ruşine. Locul simbolic al fuzionării acestora 
este mireasa. Datorită ordinii sociale patriarhale, de obicei mireasa este 
cea înstrăinată de familia ei natală; ea este „vîndută” de mama sa şi 
„cumpărată” sau „tîrguită” de mire. Mai mult, trecerea de la starea de fată 
nemăritată la cea de femeie măritată presupune o transformare fizică, 
marcată cultural : pierderea virginităţii. Pierderea virginităţii mirelui nu este 
recunoscută cultural şi nici validată ritual. Mireasa este cea care îşi oferă 
sîngele patriliniei. Astfel, dispariţia uneia dintre fazele ciclului vieţii este 
cea mai evidentă în persoana miresei. Onoarea celorlalţi se sprijină pe 
onoarea ei — ca fată virtuoasă, mireasă virgină, nevastă şi noră (vezi 
discuţia paradoxului patriliniar din capitolul D). Într-adevăr, ceea ce se 
transmite prin ritualul nunţii este dreptul asupra puterilor reproductive ale 
miresei (vezi Rheubottom, 1980, 242). Preocuparea implicită pe parcursul 
nunţii este sexualitatea sau, mai precis, virginitatea miresei, pentru că ea 
reprezintă potenţialul de a da naştere la o viaţă sacră, garantînd astfel 
continuitatea în timp a familiei şi onoarea acesteial. 

Intrarea în lumea sexualităţii aprobate cultural prin căsătorie semnifică 
intrarea în lumea adulţilor. Zilele lipsite de griji ale tinereţii s-au dus. 
Căsătoria demarează procesul de îmbătrînire, rezultat al tribulaţiilor vieţii, 
care se consideră a începe cu adevărat după căsătorie. Căsătoria înseamnă 
responsabilitate. Viaţa se încarcă de responsabilitate. După cum spunea o 

femeie, constituindu-se ca ecou pentru multe altele, „cupă ce te-ai măritat, 
nu mai eşti liberă. Ai un soţ. Unde să te duci? De unde să vii? Trebuie să 
faci mîncare, copii; grijile, necazurile şi problemele vin peste tine”. Urmă- 
toarele versuri descriu, într-un mod mai glumeţ, pe tînărul lipsit de griji în 
contrast cu adultul: 


Bine-i tînăr şi holtei 

Că meri sara unde vrei. 
După ce te-ai însurat 
Stai cu nevasta în pat. 


Nu te însura măi vere 
Că nevasta mult îţi cere. 
Şi ciorapi şi izmene 

Şi la noapte p-îngă ptele. 


Pe scurt, căsătoria duce la copii, bătrineţe şi moarte. Căsătoria este 
înţeleasă ca o moarte simbolică, diferitele pierderi impuse (precum virgini- 
tatea şi tinereţea) fiind deplînse cu voce tare pe durata nunţii. 

În capitolul de faţă, voi trece în revistă cele trei zile ale nunţii ţărăneşti. 
Majoritatea cuplurilor, chiar cele care locuiesc la oraş, preferă încă să-şi 
sărbătorească nunta în acest fel (deşi, datorită programului de lucru, un 
număr tot mai mare de cupluri optează pentru o ceremonie de o zi. 
Această formă a devenit deja standard şi va fi tratată pe scurt). Chiar dacă 
ceremonia s-a schimbat în timp şi prezintă variaţii performative de la caz 
la caz, aici voi prezenta episoadele de bază ale unei nunţi „ideale”?. 
Datorită structurii formalizate a principalelor segmente ceremoniale, acţiu- 
nile rituale sînt suficient de constante pentru a suporta generalizarea ; în 
orice caz, textele rituale incluse în analiză sînt obţinute de la mai multe 
nunţi (dacă nu se menţionează altceva, textele au fost înregistrate la nunţi 
din iernile anilor 1978 şi 1979 în satul leud). Riscul unei descrieri idealizate 
a nunţii ţărăneşti pare justificat nu numai de caracterul transformativ al 
ritualului, ci şi de faptul că ritualul defineşte o relaţie normativă între 
individ şi colectivitate. 

O lămurire privind textele se impune. Majoritatea sînt strigături, versuri 
rimate strigate, care reprezintă principalul mod de comunicare şi celebrare 
pe parcursul nunţii (la fel ca şi în timpul sărbătoririi naşilor sau a moaşei, 
la plecarea unui fiu în armată etc.). La nunţi, cupletele sînt uneori cîntate, 
nu strigate, datorită preferințelor individuale ale participanţilor, dar, în majori- 
tatea cazurilor, se preferă strigarea lor. Deşi unele strigături sînt asociate cu 
oraţii ceremoniale specifice, precum borea găinii sau închinarea miresei, 
cea mai mare parte se limitează la aceste ocazii“. Versurile pot fi „tradiţio- 
nale” (adică mai formalizate) sau improvizate. Conţinutul lor relevă în general 
preocupări culturale majore — băutura, bătrîneţea, moralitatea, dragostea, 
socializarea — dar ele se pot referi şi la disputele curente sau la problemele 
personale. (Deşi nu o vom face sistematic, vom reda în mod ilustrativ aseme- 
nea versuri). Temele asociate ale înstrăinării, ruşinii, onoarei şi morţii sînt 
reiterate pe tot parcursul nunţii.: De exemplu, strigăturile despre schimbarea 
statutului miresei de la cel de fată nemăritată la cel de femeie măritată se 
aud aproape în toate secvențele rituale, cu variaţiuni ce depind de persoana 
care strigă şi de funcţia fiecărei secvenţe. Pentru a evita redundanţe inutile 
în descrierea unui eveniment ritual, care este în mod structural repetitiv, 

versurile caracteristice pentru două sau mai multe segmente rituale vor fi 
citate o singură dată. Alte versuri vor apărea în capitolul despre nunta 
mortului, pentru a exemplifica relaţia simbolică dintre căsătorie şi moarte. 

Fazele ritualului nunţii înstrăinează simbolic mireasa de familia părin- 
tească, încorporînd-o în cea a soţului. Ritualul dramatizează acest proces 
complex, care determină nu numai crearea unei noi unităţi familiale, ci şi 
stabilirea de noi legături între familii (dar şi negarea implicită a anumitor 
tipuri de relaţii de către altele; vezi şi Belmont, 1982). Nunţile sărbătoresc 
reconstituirea relaţiilor sociale descrise de Van Gennep (1960). Prima fază 
include rituri de despărţire şi cuprinde pregătirile, Jocul steagului mirelui 
şi al Cununii miresei, primele dintr-o serie de negocieri pentru mireasă, 
gătirea miresei şi iertarea obţinută de la părinţii fiecăruia. Faza liminală sau 
tranziţională constă în ceremonia bisericească, mesele de după ceremonie 
la casele miresei şi mirelui, schimburile rituale dintre cei care vînd şi cei 
care cumpără mireasa şi vînzarea găinii. Faza finală a încorporării presu- 
pune aducerea miresei la casa mirelui, sosirea ulterioară a alaiului şi 
dezbrăcarea miresei. Un element integral al fiecărei faze este comensuali- 
tatea (Cohen, 1981; Kideckel, 1981). Mîncarea şi băutura creează şi menţin 
relaţiile sociale; ele asigură suport pentru corpul fizic, ca şi pentru cel 
socio-politic. Nunţile se ocupă de relaţiile sociale; în consecinţă, mîncarea 
şi băutura ţin de esenţa lor. 

Fiecare nuntă este legată de evenimente care iniţiază şi conchid recon- 
strucţia relaţiilor sociale. Astfel, toate nunțile sînt precedate de logodnă şi 
urmate de o celebrare postnupţială, cu participarea principalelor familii. 
Logodna anunţă în mod oficial relaţia dintre viitoarea mireasă şi viitorul 
mire ; petrecerea postnupţială recunoaşte formal relaţia subsecventă dintre 
cuscri. Logodna este o cerinţă pentru căsătorie, dar şi o discuţie preliminară 
despre ritualul nunţii. Cînd un tînăr vrea să ceară pe cineva în căsătorie, O 
persoană (de obicei naşul) merge în pețit (în Ieud, cererea nu este atît de 
formalizată ca în alte sate. Vezi, de exemplu, Meiţoiu, 1969, 133-35; 
Şeuleanu, 1985). Reprezentantul, peţitorul, trebuie să ceară consimţămîntul 
tatălui miresei şi să anticipeze dacă acesta va fi sau nu de acord. 

Onoarea şi ruşinea sînt sentimente centrale tensiunii inerente propu- 
nerii. Negocierile au un caracter cît se poate de privat — în eventualitatea că 
nu urmează un accept. (Motivele de refuz sînt numeroase şi nu reflectă cu 
necesitate interese economice, deoarece ierarhiile sociale adînc înrădăci- 
nate tind să reducă discrepanţele prea mari privind condiţiile materiale. 
Cel mai adesea, refuzul decurge din vechile conflicte dintre familii, din 
vîrsta prea mică a miresei sau din calitatea ei de fiică unică.) Un bărbat îşi 
rememora experienţa mersului în peţit. Ajuns la casa miresei, acolo se 
aflau persoane care nu făceau parte din familie. Pentru a risipi curiozitatea 
legată de sosirea lui, pretendentul a susţinut că ar fi auzit despre un porc 
de vînzare şi că voia să arunce o privire asupra lui. Tatăl fetei l-a însoţit pe 
tînăr afară în şură, unde au discutat (cu succes) posibilul aranjament. 
Insinuant, tatăl miresei a declarat musafirilor că tînărul venise de fapt după 
o purcea, nu după un porc. Disimularea în spatele metaforei salvează 
aparențele. În scopul păstrării onoarei, adeseori chestiunile practice servesc 
drept pretext pentru a scoate afară un membru al familiei, asigurînd astfel 
caracterul privat al discuţiei. Astăzi, mulţi tineri merg ei înşişi în peţit la fata 
dorită. Ceea ce nu înseamnă că onoarea e mai puţin importantă. 

O dată ce s-a căzut de acord asupra nunţii, trebuie să treacă cel puţin 
trei săptămîni între înţelegere şi nuntă. În acest timp, preotul citeşte 
anunţurile de căsătorie (Pirditişiu) în biserică, ceea ce creează premisele 
pentru eventualele obiecţii cu privire la căsătorie sau pentru a comunica 
posibilele anulări. În repetate rînduri, ambele părţi îşi exprimă dorinţa ca 
lucrurile să meargă aşa cum trebuie: „să fie pînă la capăt (nunta); nu 
azi într-un fel, mîine în altul”. Este o perioadă liminală bîntuită de 
anxietate. 

Citirea anunţurilor informează comunitatea despre căsătoria plănuită şi 
reprezintă de obicei un bun indiciu public al realizării acesteia. În orice 
caz, în particular, între cele două familii nu se ştie niciodată cu certitudine 
dacă nunta va avea loc pînă ce nu va fi „semnată” înțelegerea între mireasă 
şi viitoarea soacră. Aceasta are loc cînd cele două femei îşi dau mîna prin 
fustele de lînă trase peste cămaşă. Taţii, capii economici ai gospodăriilor şi 
reprezentanţii lor publici, pot cădea de acord, dar nu există nici o consfin- 
ţire simbolică pentru aceasta. În mod tradiţional, bărbaţii încheie o tran- 
zacţie printr-o strîngere de mînă şi un toast (P. Stahl, 1979 a, 38; vezi, de 
asemenea, Kideckel, 1981), care conferă autoritate socială schimbului (vezi 
Burgui€re [1982, 10] despre fides manualis menţionate în dreptul roman). 
Deoarece mireasa va întreţine relaţii în primul rînd cu soacra şi nu cu soţul 
sau socrul ei, gestul părînd inocent al strîngerii de mînă dintre cele două 
femei simbolizează public colaborarea dintre ele; în acelaşi timp însă, 
semnifică şi supunerea miresei faţă de autoritatea viitoarei soacre. Zadiile 
trebuie să fie de Iînă, pentru că lîna simbolizează prosperitate”. Că femeile 
trebuie să-şi strîngă mîna prin şorţuri este de asemenea simbolic. Oile sînt 
îngrijite de bărbaţi, iar femeile utilizează produsele oii — lapte, lînă, carne — 
în mod secundar. Secundară este şi legătura dintre soacră şi noră; femeile 
nu sînt înrudite direct una de alta, ci prin intermediul bărbaţilor. Strîngerea 
de mînă este un gest de solidaritate şi competiţie. Astăzi, multe soacre dau 
şi bani nurorilor, astfel încît căsătoria să fie prosperă. Apoi cele două femei 
beau ţuică de prune şi mănîncă prăjituri. 

După acest schimb, are loc petrecerea de logodnă, cunoscută sub 
numele de credinţă (sărbătorire în bună credinţă) sau tomală (petrecere 
de tocmeală). Petrecerea de logodnă este corespondentul laic, popular, al 
citirii anunţurilor. Logodnele nu pot fi sărbătorite în perioadele de post. De 
aceea, sezonul căsătoriilor din iarnă şi petrecerile de logodnă au loc 
începînd cu a doua zi de Bobotează. Petrecerea se ţine la casa viitoarei 
mirese. Mirele se îngrijeşte de muzicanți, deşi astăzi unele cupluri tinere 
folosesc radioul, casetofoane sau pick-up-uri (mulţi, însă, se plîng că o 
petrecere nu e adevărată fără muzicanți în carne şi oase ; muzica înregistrată 
diminuează sentimentul participării active). Sînt invitaţi prietenii şi rudele. 
Fiecare tînăr aduce jumătate de litru de horincă de prune; un cuplu (soţ şi 
soţie) aduc un litru întreg. Mireasa oferă sarmale, prăjituri, şi alte feluri de 
mîncare. Petrecerea continuă toată noaptea. Înainte vreme, majoritatea 
petrecerilor aveau loc sîmbătă noaptea (sau marţea şi joia — zile de dulce). 
Astăzi, însă, ele au loc duminică seara, astfel încît, după dorinţa preotului, 
cei ce petrec să nu participe la slujba de duminică în stare de ebrietate. O 
dată cu încheierea petrecerii de logodnă încep pregătirile amănunțite 
pentru căsătorie. 

Pregătirile de nuntă 


În paralel, au loc pregătiri la casa mirelui şi la cea a miresei”. Activităţile 
cele mai importante sînt angajarea muzicanţilor, pregătirea mîncărurilor şi 
invitarea oaspeţilor. Cuplul invită personal oaspeţii, eventual cu ajuto- 
rul principalelor persoane care le asistă la nuntă sau al rudelor (vezi 
Meiţoiu, 1969, 135). Fiecare familie angajează patru muzicanți: doi cîntă la 
vioară, unul la chitară şi unul la acordeon sau bas. Fiecare familie angajează 
o bucătăreasă şefă, socăcița, pentru a supraveghea pregătirea cantităților 
generoase de mîncăruri şi băuturi (pentru cantităţi şi costuri, vezi nota 28, 
capitolul I) (mai rar, serviciile femeilor din sat recunoscute ca bucătărese 
pricepute pot fi solicitate şi pentru festivități mai restrînse). Socăciţa este 
plătită pentru munca sa, ceea ce sporeşte veniturile familiei sale (nu toate 
femeile care îşi asumă această responsabilitate o fac din motive financiare; 
unele sînt pur şi simplu bucătărese talentate, pricepute la organizarea unor 
mari festivități). Echipa bucătăresei constă din prietenele şi rudele de parte 
femeiască ale familiilor mirelui sau miresei. Marţea de dinaintea nunţii 
(dacă aceasta are loc sîmbătă seara, de pildă), toate femeile se adună la 
casa mirelui sau a miresei. De-a lungul zilelor următoare, vor pregăti sub 
îndrumarea socăciţei următoarele feluri, în cantităţi care să ajungă pentru 
trei zile: băluşte sau curecbi umpluți (sarmale), tăieței sau laşte în zamă 
(supă cu tăiţei, aceştia fiind făcuţi în casă), carne (cel mai adesea porc sub 
formă de şniţele, uneori friptură), găină, pită (pîine albă de grîu) şi 
prăjituri (mari şi mici). Astfel de mîncăruri sînt consumate şi la alte ocazii 
festive, precum şi duminica, ziua de odihnă şi recreere. Pe lîngă mîncare, 
trebuie pregătite bere şi horincă. Ţuica de prune trebuie să fie tare pentru 
bărbaţi şi îndulcită cu zahăr şi scorţişoară pentru femei, care pretind că o 
preferă pentru că e mai slabă decît Porinca tare (cînd există, se oferă şi 
vin, dar aceasta nu se întîmplă prea des). 

Săptămîna de dinaintea nunţii este plină de sarcini gospodăreşti. La 
încheierea lor, bucătăreasa şefă ciocneşte în cinstea femeilor care au 
ajutat-o (şi care vor continua să o ajute pe tot parcursul nunţii). Ea le 
mulţumeşte, urîndu-le de bine şi urînd mirelui şi miresei noroc, să fie 
într-un ceas bun. Sînt oferite în mod obligatoriu cîte două păhăruţe de 
femeie, dar conţinutul nu trebuie golit, ci doar acceptat, fie chiar şi simbolic. 
Sînt necesare două pahare pentru că „la o nuntă trebuie să ai însoţire!”. 


Jocul steagului şi Jocul cununii 


Nunta începe în mod formal prin cusutul şi Jocul steagului. Acestea au 
loc în seara de dinaintea ceremoniei religioase sau, mai adesea, sîmbătă 
seara. Prietenii mirelui se adună la casa acestuia special pentru a coase 
steagul. Steagul este un simbol important al căsătoriei ; el este un simbol 
masculin de vitalitate şi putere, în care relaţiile dintre bărbat şi femeie, 
viaţă şi moarte, precum şi valorile patriarhatului sînt codificate cultural 
(vezi şi Kligman, 1981, 8; Musset, 1981, 11). Steagul cade în responsabili- 
tatea stegarului, vărul cel mai apropiat al mirelui din partea tatălui. Aspectul 

militarist al steagului şi al stegarului este evident în limbaj şi în acţiune. 
Mirele devine „prinţul” sau „împăratul” nostru, iar stegarul îl însoţeşte pe 
tot timpul nunţii, expunînd cu mînclrie „forţa şi vitalitatea” lui: stegarul 
este cel acceptat în căminul miresei atunci cînd anturajul mirelui merge să 
O ceară ; agită steagul în timpul procesiunii prin sat a grupului mirelui ; stă 
solemn în spatele mirelui în timp ce acesta depune jurămîntul în biserică. 
Stegarul reprezintă pur şi simplu virilitatea masculină. În cuvintele unui 
jeudan, steagul pe care îl poartă este „un semn că. mirele (pe care îl 
semnifică) este un băiat bun”, adică unul care, pentru a-şi da expresie 
propriei virilităţi, a luat o femeie în căsătorie, punîndu-şi dorința sexuală în 
slujba responsabilităţii sociale. 

În seara desemnată, stegarul are grijă ca prietenii mirelui să se adune 
pentru cusutul steagului, ce va fi ataşat unei lănci de aproximativ doi metri. 
Se spune că odinioară, cînd erau cu turmele sus la munte, tinerii sculptau 
cu delicateţe crengi, care deveneau furci de ţesut pentru iubitele lor, fiind 
mai apoi folosite la steagul de nuntă. Astăzi este utilizată o lance simplă, 
pe care sînt legate baticuri oferite de prietene, batiste brodate şi coliere 
legate peste năframe. Acestea trebuie să fie negre, albe, verzi şi roşii. Negrul 
este culoarea pălăriei mirelui şi este o aluzie la tema morţii; albul este 
culoarea cununii miresei şi simbolizează virginitatea ei şi caracterul sacru 
al uniunii sexuale; verdele reprezintă creşterea şi prospeţimea naturii; iar 
roşul, dragostea aprinsă. Baticurile sînt cusute împreună doar cu aţă roşie, 
pentru că, într-o căsătorie, dragostea înfocată este puterea care leagă. De 
fiecare parte a steagului, batistele şi colierele sporesc „bogăţia” acestuia. O 
oglindă poate fi discret adăugată, pentru alungarea spiritelor rele. Verdeaţa 
proaspătă este legată de părţile steagului, acoperind locul în care sînt 
prinse năframele. Verdeaţa (împletită şi în cosiţele miresei) formează 
„cununa” steagului (cununa este păstrată pînă la sosirea pe lume a celui 
dinti născut; atunci, coroniţa se fierbe şi se pune în prima apă de baie a 
copilului, pentru ca acesta să fie norocos). Cununei i se pot adăuga 
clopoței, care sună atunci cînd stegarul „joacă” steagul, sau luminiţe 
intermitente. Steagul e terminat cînd se consideră că arată destul de bine. 
Astăzi, un steag „de bază” poate fi închiriat de la biserică. Acesta devine un 
obicei din ce în ce mai răspîndit, „cusutul” steagului însemnînd mai mult 
împodobirea lui. Cu baticurile deja amplasate, prietenii mirelui îl înfru- 
museţează cu batiste, bijuterii şi panglici. 

După ce steagul a fost „cusut”, seara începe Jocul steagului. Stegarul 
este cel care se ocupă de aceasta, alegîndu-şi o fată care să joace împreună 
cu el. Prietenii mirelui formează un cerc în jurul lor. Stegarul scutură 
steagul în ritmul muzicii, pe măsură ce înaintează, cu paşi mici, împreună 
cu partenera lui, în sens orar, „cum merge soarele”. Muzica este cea de la 
hora duminicală a tinerilor, deşi pot să participe şi bărbaţii mai în vîrstă. 
Dar niciodată femeile. Cusutul şi Jocul steagului reprezintă despărţirea 
rituală a mirelui de prietenii lui holtei, de ocaziile de a face curte (hora 
duminicală) şi de prerogativele tinereţii. Ele subliniază moartea acelei faze 
a ciclului său de viaţă!. 

Pe timpul Jocului steagului se aud continuu strigăturile tinerilor bărbaţi, 
subliniind gravitatea tranziţiei pe cale să se producă. Cineva poate avea 
multe iubite, dar numai o soţie (divorţul este pînă acum practic necunoscut 
în acest sat, deşi e comun în satele învecinate). Căsătoria, ca şi moartea, 

este o tranzacţie definitivă. Însă, spre deosebire de moarte, căsătoria este 
considerată a fi un tip de „schimb negociat”, iar discursul festiv al nunţii 
este încărcat de vocabularul cultural asociat cu negoţul. Căsătoria este 
tîrgul prin excelenţă, care în viaţă trebuie făcut cu îndemînare ; în cazul ei, 
„bunul” achiziţionat nu poate fi schimbat, cel puţin în teorie. Astfel, tinerii 
vor striga: 

Hop tri şi iară tri 

La cusutu steagului 

Gioacă ruja macului. 

Gioacă ruja să scutoară 

Mîndru fecioraş să-nsoară. 

Gioacă ruja să clăte 

Mîndră mnireasă să ie. 

La luat şî la ibdit 

Nu trebe omu silit 

Să să afle celuit. 

La ibdit şi la luat 

Nu trebe omu mînat 

Să să afle înşelat. 

Aiesta nu-i tîrg de ţară 

Să dâi şi să cumperi iară. 

Aiesta nu-i tîrg de boi 

Să iei şi să dâi-napoi. 

Ochişori mîndri-nvărgaţi 

Luaţi samă ce luaţi 

Ca să nu. vă înşelaţi. 

Hop tri şi iară tri este o formulă folosită pentru a marca ritmul sau 
pentru a-l stabili, dacă strigăturile nu sînt făcute concomitent cu muzica. 
Formula introduce şi urmează fiecare vers. În plus, tinerii o folosesc 
pentru a semnala că sînt pe cale de a face o strigătură. Dacă la jocul dle 
duminică strigăturile pot fi simultane, la Jocul steagului ele sînt consecu- 
tive. O persoană poate începe prin a striga cîteva versuri, iar alta termină 
antifonal cupletul. Textul este relativ standardizat; dar se pot adăuga sau 
substitui versuri. Nu se fac eforturi de improvizare. Scopul textului este de 
a face cunoscut că un tînăr din grupul de prieteni este pe cale să se 
căsătorească. Textul înregistrează şi necesitatea de a fi prudent; nu mai 
este loc pentru nebuniile tinereţii sau judecata pripită. Inversiunile structu- 
rale din cadrul textului oglindesc inversiunile calitative existente în situaţiile 
de negociere. Într-un /îrg obişnuit, termen conotînd atît locul (piaţa), cît şi 
actul esenţial (negocierea) care se desfăşoară acolo, există întotdeauna 
riscul de a fi înşelat sau de a judeca greşit calitatea lucrului. În cele mai 
multe cazuri, pierderile suferite pot fi recuperate printr-o administrare 
abilă şi prin revînzare. Însă aceasta nu este o posibilitate reală în „luarea” 
unei neveste. 

Cînd Jocul steagului ia sfîrşit prin consensul mutual dintre dansatori şi 
muzicanți, stegarul ridică steagul sus deasupra capului şi îl învîrte încet de 
trei ori. Din toată inima, el recită următoarea zicală, încireptîndu-şi mesajul 
către mire: 

Pă cînd să pline anu 

Să sie gata Danu. 

Pă cînd s-o plini doi ai 

Să sie un Mihai şi un Nicolai. 

Bucuriile căsătoriei într-o societate patriarhală sînt cel mai uşor de asigurat 
(din punct de vedere ideologic) prin naşterea unor copii de sex masculin, 
un fapt cultural reamintit insistent cuplului pe timpul ritualului nunţii. 

După Jocul steagului, mirele, însoţit cle stegar şi de prieteni, pleacă la 
casa miresei pentru a participa la /ocul cununii!!. Pe drum, tinerii into- 
nează cîntece deplîngînd pierderea prietenului, mirele. Ei sosesc la casa 
miresei seara tîrziu (10 seara sau mai tîrziu). După ce intră, mirele şi 
stegarul sînt aşezaţi la masă. Stegarul pune steagul deasupra, la vedere, 
într-un colţ. Se serveşte mîncare şi băutură. Între timp, prietenii, vecinii şi 
rudele miresei continuă să danseze, pînă cînd începe Jocul cununii. 

Cununa este albă. Ea poate fi făcută de mînă, din flori de plastic, de 
hîrtie, sau o combinaţie de flori artificiale şi naturale; sau poate fi cumpă- 
rată de la magazinele din Sighetu Marmaţiei, adăugîndu-i-se flori. Cununa 
miresei este de obicei „jucată” cle druşca miresei, domnişoara ei de onoare. 
Ea este o verişoară apropiată din partea familiei miresei (după cum stegarul 
era un văr din partea familiei tatălui mirelui). Druşca plasează coroana pe 
un blid acoperit cu un ştergar alb cu margini brodate sau croşetate. Ea şi 
un partener pe care îl alege ţin coroana deasupra capului şi conduc un 
cerc de tineri şi tinere în dansul cununii. Mirele şi stegarul privesc. Dansul 
are loc pe melodia unui joc de doi (spre deosebire de Jocul steagului, care 
se desfăşoară pe muzica de la hora tinerilor). Cununa este simbolul 
virginităţii miresei şi este prezentată pentru aprecierea prietenelor miresei — 
şi a viitorului soţ. Virginitatea miresei este înmînată mirelui pe un blid, 
gest ce va fi repetat pe parcursul nunţii, în timpul Horii găinii, act cere- 
monial mult mai explicit în intenţia lui. La Jocul cununii pot participa atît 
bărbaţi, cît şi femei: virginitatea miresei este elementul critic pe care se 
sprijină cinstea şi ruşinea atît a bărbaţilor, cît şi a femeilor. Deloc surprin- 
zător, cinstea mirelui este presupusă de la sine; steagul proclamă „onestita- 
tea” virilităţii sale. Însă virginitatea miresei trebuie supusă verificării publice 
şi în special celei a viitorului soţ. De aceea, el şi ajutorul lui privesc Jocul 
cununii. După obicei, doar bărbaţii strigă. Ei formează nucleul legitim al 
patriarhalităţii şi al relaţiilor sociale publice. În plus, bărbaţii sînt cei care 
pun stăpînire pe sexualitatea femeii (şi nu invers). Strigăturile sînt practic 
identice cu cele din Jocul steagului; funcţional, ele sînt interschimbabile, 
iar mesajul este acelaşi. Următoarele versuri au fost înregistrate la aceeaşi 
nuntă cu cele din Jocul steagului: 

Hop tri şi iară tri 

Cine-o făcut aici gioc 
Dăie-i Dumnezău noroc 
Ca sămînţa-n busuioc. 
Dăie-i Dumnezău tihneală 
Ca sămînţa-n astă vară. 

Versurile urează ca Dumnezeu să binecuvînteze cuplul cu noroc, astfel 
încît căsătoria lor să fie bună (să fie binecuvîntată ca seminţele busuiocului, 
o plantă sfintă) şi ambii tineri să continue să dovedească aceeaşi înţelegere 
şi bunăvoință care au condus şi la uniunea lor. Alte versuri povestesc cum 
dragostea celor doi a fost aprinsă „astă-vară la cules” şi că înţelegerea 
mutuală a culminat în căsătoria prezentă. Semințele verii sînt cele care 
înfloresc şi ajung la recoltă. Din nou, fenomenele naturale oferă modelul 
pentru procesele sociale. 

Încheierea Jocului cununii termină activităţile serii pentru cei mai mulţi 
dintre participanţi. Prieteni, rude şi vecini merg acasă la culcare, întrucît 
s-ar putea ca în ziua următoare, cînd festivitățile se vor desfăşura în plină 
forță, să nu aibă ocazia de a se odihni. La casa miresei nu rămîn decît 
muzicanţii, familia restrînsă, domnişoara cle onoare, stegarul, mirele şi 
mireasa. Acum începe una dintre cele trei tîrguieli simbolice pentru mireasă. 
Aceasta este singura interacţiune ceremonială care are loc direct între 
actorii principali, mnireasa şi mnirele. Mirele poate fi ajutat dle stegar, iar 
mireasa iniţiază schimbul. Conţinutul nu este formalizat, dar discursul 
împrumută din nou din limbajul tocmelii de la piaţă. Stilul poate fi înviorat 
de tachinări amicale. Evenimentul se încheie cu oferirea de către mire a 
unor panglici cumpărate pentru acest prilej, cu care mireasa îşi va lega 
cosiţele. Stegarul dăruieşte panglici asemănătoare druşcăi. În schimb, 
mireasa pune un bucheţel (struţ) de frunze şi flori la pălăria mirelui; 
druşca împodobeşte pălăria stegarului. Este ultima oară cînd mireasa mai 
poate pune flori la pălăria unui tînăr, pentru că a înstruța feciori este 
privilegiul fetelor; este un dar de speranţă şi afecţiune vitală şi mai poate 
indica faptul că un tînăr „a luat-o către logodnă”. Pe lîngă buchet, mireasa 
oferă mirelui manşete de lînă împletite de ea, ca să le poarte pe sub 
mînecile înfoiate ale cămăşii. Pînă cle curînd, soacra era cea care dăruia 
astfel de manşete ginerelui atunci cînd îl întîmpina înainte de cererea 
ceremonială a miresei (eveniment care are loc mai tîrziu, în cursul nunţii). 
Schimbul de panglici şi buchete încheie festivitățile serii. Mirele, stegarul şi 
druşca merg la culcare la casele lor. Stegarul trebuie să o conducă pe 
druşcă acasă, căci femeile tinere nu umblă niciodată singure noaptea şi 
poate fi mult după ora 1 cînd prima seară a nunţii ia sfîrşit. 

În cadrul mai larg al ritualurilor de despărţire, Jocul steagului şi al 
cununii, precum şi negocierea simbolică formează un complex ritual care 
poate fi înţeles drept o condensare a procesului căsătoriei destinată anume 
mirelui şi miresei. Focalizarea acestor acte este egocentrică, referindu-se la 
tranziţia imediată la care mirele şi mireasa s-au angajat. Jocul steagului 
subliniază despărţirea de prieteni şi de activităţile sociale anterioare : hora 
duminicală, vizitele la serile de şezătoare. Mireasa nu participă la coaserea 
steagului, iar mirele nu ia parte în mod activ la Jocul steagului. Dar ambele 
dansuri sînt pentru şi despre ei. Strigăturile „vorbesc” despre seriozitatea 
căsătoriei, căci ea înseamnă constiturea unei noi unităţi familiale şi presu- 
pune dobîndirea unor drepturi asupra capacităţii reproductive a miresei. 
Jocul cununii declară public virginitatea miresei, în special logodnicului, 
alăturînd astfel cinstea ei virtuoasă celei a mirelui. În sfîrşit, oferirea 
reciprocă a unor simboluri de dragoste — panglici, buchete, manşete — 
reprezintă un schimb de jurăminte sau angajamente între mire şi mireasă. 

Însă căsătoria, unirea dintre un bărbat şi o femeie, nu este o chestiune 
privată; ea este fundamental socială, celebrînd unirea dintre familii şi 
reproducerea ordinii socio-culturale. Stegarul şi druşca sînt succesorii sim- 
bolici ai mirelui şi miresei; căsătoria este generativă în timp. Astfel că, pe 
măsura desfăşurării, nunta de deplasează de la egocentrism la sociocen- 
trism. În cursul primei seri, mirele şi mireasa îşi negociază activ căsătoria, 
prin negociere rituală. De aici înainte, în negocierea ceremonială, ei devin 
observatori într-o dramatizare culturală pe viu referitoare la căsătoria lor şi 
la căsătorie în general. 

Cununia religioasă nu poate fi oficiată înainte de terminarea slujbei şi 
de servirea mesei de prînz de către preot. Cînd nunțile au loc duminica, 
majoritatea persoanelor angajate într-un fel sau altul la pregătirea nunţii 
participă la slujba de dimineaţă înainte de a începe activităţile legate de 
nuntă. Singura excepţie o fac cei de la casa miresei, dacă aceasta locuieşte 
la o distanţă considerabilă de biserică. Îmbrăcarea miresei durează cîteva 
ore şi, dacă se consideră că mersul la biserică ar întîrzia nunta prea mult, 
atunci ei nu mai participă la slujbă. 


Gătata mniresii 


La sfîrşitul slujbei de dimineaţă, muzicanţii şi prietenele miresei, veci- 
nele şi rudele apropiate de sex feminin, tinere şi bătrîne, se adună la casa 
miresei. Gătata mniresii, numită şi îmbrăcarea mniresii este pe cale să 
înceapă. Aceasta cere un minim de două ore, mare parte din timp fiind 
necesar împletirii părului miresei şi împodobirii cu verdeață a cosiţelor, 
care vor fi legate cu panglici albe dăruite de mire!?. Femeilor în vîrstă le 
revine onoarea îmbrăcării miresei, după cum mai tîrziu tot ele vor răsuci 
cozile împletite în jurul capului, indicînd prin aceasta statutul de femeie 
măritată al noii mirese!3. Panglicile mirelui, care leagă cosiţele miresei 
laolaltă sînt un simbol al revendicării de către acesta a fecioriei ei ce va fi 
în curînd pierdută. 

Înainte ca părul să-i fie împletit, mireasa este îmbrăcată. Ea poartă o 
cămaşă albă bogat brodată, un jupon, iar deasupra acestuia, fusta albă 
nupţială şi un şorţ alb. Acestea din urmă sînt ornate cu straturi de încreţituri 
aplicate. Este datoria druşcăi de a confecţiona sau împrumuta fusta nupţială. 
Gătitul miresei se încheie cu îmbrăcarea unui sveter nou, alb, ornat, 
(majoritatea nunţilor au loc iarna), dedesubtul unei veste împletite sau 
brodate, tot noi. Pe umeri poate fi pusă 6 eşarfă. Mireasa poartă zgărdanul, 
un fel de guler din mărgele pe care îl poartă zilnic, precum şi mărgele 
cusute pe pieptul costumului (acestea au înlocuit zgarda scumpă sau 
şiragul de mărgean care anterior era o piesă de zestre; numărul de şiraguri 
indica bogăţia familiei). Cînd mireasa este gata, începe împletirea părului. 
Frunze proaspete de pospan şi, uneori, mici flori albe îi sînt cusute în păr. 
Din nou, ca şi la steagul mirelui, se foloseşte doar fir roşu, simbolul 
dragostei arzătoare. 

Pe timpul gătitului miresei, muzicanţii cîntă melodii specifice ocaziei. 
Prietenele şi rudele femeieşti nemăritate acompaniază muzica prin cîntece 
de despărţire sau strigături. Multe dintre acestea sînt despre mireasa care 
îşi părăseşte căminul ca să trăiască între străini şi despre pierderea statutului 
de fecioară. La fel cum Jocul steagului marca despărţirea mirelui de prietenii 
săi, la fel, Gătata miresei marchează formal ruperea ei de lumea fetelor. Se 
cuvine ca numai fetele să cînte (strige) cu prilejul acesta ; femeile măritate 
tac. Fetele „bocesc” după şi pentru mireasă, resprezentîndl vocea colectivă 
a femeilor nemăritate. Prin intermediul lor, este obiectivizat sentimentul de 
durere al plecării (vezi M. Pop, 1976, 189). Este un moment încărcat din 

punct de vedere emoţional; se plinge intens. De fapt, mireasa este cea 
obligată să plîngă ; este prescrisul plins ritual (p/însul mniresii) (vezi Graur, 
1976, 286-88; M. Pop, 1976, 189; şi lucrarea de faţă, mai sus, cap. l). 
Femeile în vîrstă sînt gata să-şi provoace lacrimile cu ajutorul unor foi de 
ceapă sau ace dacă nu le apar spontan ; în orice caz, rareori este nevoie de 
asemenea măsuri!î. De obicei, cuvintele strigăturilor sau cîntecelor sînt 
suficiente, aşa cum se poate vedea din următoarele exemple. Primele texte 
indică schimbarea de statut de la fată nemăritată la femeie măritată. Ele sînt 
similare cu strigăturile de la Jocul steagului prin faptul că pun în contrast 
responsabilitatea căsătoriei cu existenţa anterioară lipsită de griji. 


Minresucă ce-ai făcut? 
Ce-ai făcut n-ai făcut bine 
Nu mai ieşti fată ca mine. 
Mnireasă din doi părinţi 
Ce gîndeşti că te măriţi? 
Măritată nu-i p-o sară 

Să grăieşti cu feciori iară. 
Cununiţa ta ce verde 
Cum te scoate dintre fete 
Şi te bagă-ntre neveste. 
Bine-i fată cu drăguţi 
Rău îi cu coconi mnicuţi. 
Bine-i fată a feti 

Rău a sta şi-a ciupăi. 

„Cununa verde” se referă la coroniţa albă a miresei împodobită cu 
frunze verzi. Este folosită pentru a crea rima terminală pentru dubletul 
fete-verde (în loc de a/bă, cum ar fi fost mai potrivit). De asemenea, 
coroana. verde aminteşte de cea a lui Hristos şi simbolizează existenţa 
martirizată a miresei. Fiecare dintre aceste strigături juxtapun statutul 
anterior cu cel posterior cununiei. Căsătoria e altceva decit flirtul cu băieţii ; 
ea presupune responsabilităţile fidelității şi ale întemeierii unei familii. 

Textele următoare subliniază înstrăinarea miresei de familia părin- 
tească şi de prietenele nemăritate: 


Mniresucă cu ciurcei 
Sărută-ţi părinţii tăi 
C-amu te duci de la iei. 
Mniresucă cu mărgele 

Şi p-a tale surorele 
C-amu te duci de la iele. 


Paralelismul construcţiei subliniază despărţirile simultane pe care tre- 
buie să le îndure mireasa. Este semnalată găteala specială a miresei; preţul 
plătit pentru frumoasa găteală este schimbarea survenită în viaţa sa, preves- 
tită tocmai de această ţinută. Pentru a ajunge la bucuriile dragostei şi ale 
căsătoriei, mireasa trebuie să suporte ruptura de toţi cei care i-au fost 
dragi!5. Bucuria şi tristeţea sînt ingredientele paradoxale ale dragostei. 
Tulburarea miresei la plecarea de acasă este exprimată în numele ei de 
prietenele nemăritate, în următoarele versuri: 

Rămas bun mamă şi tată 
Hai să vă sărut o dată. 
Să vă sărut p-amîndoi 

C-apoi mă duc de la voi. . 
Vă mulţămesc de crescut 
ŞI de tt ce mni-aţi făcut. 
Îi vide pă mîni p-alaltă 
Cum ţi-a si fără de fată. 

Îi vide pă mîni pă gioi 
Cumpăra-m-ai înapoi. 

Versurile se referă la plecare şi conduc spre următorul moment ceremo- 
nial dinaintea ceremoniei religioase: bun-rămasul (vezi primul rînd al 
poeziei de mai sus), cînd mireasa şi mirele îşi iau rămas bun de la familiile 
lor. Este subliniată plecarea iminentă a miresei din familia ei părintească, 
precum şi absenţa ei, care va fi resimţită, dacă nu imediat, atunci foarte 
curînd. „Ea” (prin vocile prietenelor) sugerează că părinţii vor voi să o 
răscumpere. £ 

Numeroase versuri sînt adresate mamei, care şi-a „vîndut” fata (aşa cum 
am discutat în capitolul I). Există un ton disimulat de supărare, după cum 
există şi unul manifest de tristeţe. Aceste sentimente, evidente în versurile 
următoare, sînt expuse colectiv de fetele nemăritate şi fac parte dintr-un 
strat normativ-ideologic al ritualului care legitimează o ordine masculină. 
Ele nu sînt neapărat sentimentele personale ale miresei — sentimente pe 
care ea nu are ocazia să şi le manifeste în timpul nunţii'6. Într-adevăr, ea 
este un actor relativ pasiv în spectacolul dramatic al căsătoriei. Sentimentele 
miresei sînt generate structural. 

Mămucă dacă m-ai dat 

Mni-a si rău şi mni-a si banat. 
Mă duc mamă de la tine 

Şi dorul mneu îţi rămîne 

le-l mamă şi-l pune bine. 

Şi-l pune deasupra-n ladă 

Şi-l mai cată cîteodată. 

Nu-i bai mamă că mă dai 
Ştiu că nu mai mei în rai. 

În versurile următoare, care fac parte deseori din replicile de rămas- 
-bun, despărţirea este prezentă în mod proeminent. 


Rămîne drumu cu flori 

Plin cu fete şi feciori. 

leu mă duc p-un drum cu stini 
Şi-oi trăi între străini. 

Mireasa îşi plînge soarta. Ea va pleca din rîndul fetelor de-o seamă cu 
ea şi din rîndul familiei, îşi va pierde virginitatea. Calea cu flori, simbol 
al virginităţii, semnifică vitalitatea tinereţii şi înflorirea sexualităţii (vezi 
Brătulescu, 1981, 91). Calea va rămîne în urmă, iar ea porneşte pe o alta, 
presărată cu chinuri. Trebuie să-şi piardă fecioria şi să trăiască printre 
necunoscuţi. După cum vom vedea în capitolul următor, aceste versuri sînt 
similare celor clin bocetele funerare. 

Îmbrăcarea miresei culminează cu aşezarea cununii. Un copilandru i-o 
aranjează pe cap, gest care va asigura un prim-născut cle sex bărbătesc. 
Este echivalentul simbolic al momentului culminant din Jocul steagului, 
cînd stegarul învîrte steagul deasupra capului, urînd cuplului moştenitori 

de sex masculin (Lampland [1977, 79] notează că la nunțile ţărăneşti clin 
Ungaria, cu puţin înainte de retragerea cuplului, „în patul nupţial este 
aruncat un băieţaş pentru ca primul născut să fie bâiat”). Cam pe la vremea 
la care mireasa e gata cu îmbrăcatul, un mesager va fi sosit deja de la casa 
mirelui, anunţind că acesta a pornit spre biserică. Înseamnă că mireasa 
trebuie să-şi ia rămas bun dle la ai săi şi să se îndrepte către biserică. 


Belciug, Iertăciunea sau Rămas bun 


Mireasa şi mirele trebuie să-şi ia rămas bun în mod formal de la 
familiile lor. Acest moment este cunoscut sub numele de iertăciune deoa- 
rece membrii familiei care se pregătesc de plecare cer iertare pentru orice 
greşeli vor fi făcut; sau de be/ciug (belşug, bogăţie) deoarece fiul sau fiica 
primesc binecuvîntarea părinţilor; sau de rămas bun (urarea de a rămîne 
cu bine). Deşi mesajul poate varia de la casă la casă, forma lui e standardi- 
zată. Este o ocazie foarte solemnă, punctată doar de melodii scurte la 
vioară. Doar actorii principali ai nunţii participă la acest eveniment: mirele, 
respectiv mireasa, familia restrînsă, stegarul, respectiv druşca, naşii şi 
bucătăreasa. Oaspeţii sînt martori la eveniment, alăturîndu-li-se cu plinsul 
lor. Un prieten respectat al familiei, de obicei diaconul, rosteşte un mic 
discurs asemeni unei predici, despre sfinta cununie. El vorbeşte despre 
darurile secrete ale căsătoriei şi avertizează că aceasta nu este doar o conti- 
nuă beatitudine — cei doi vor întîmpina bucurie şi tristeţe, fericire şi greutăţi. 
Cînd termină, el închină cu mirele (respectiv mireasa ; pentru a simplifica, 
descrierea ne vom referi la cazul mirelui). Apoi mirele se adresează tatălui. 
Ţinînd în mînă paharul, îi cere să-l ierte. O poate face direct: „te rog să mă 
ierţi”; sau sub o formă mai elaborată, cerînd iertare şi urînd familiei 
sănătate, noroc şi cele bune. Gradul de control emoţional pare să dicteze 
lungimea toastului; nu este neobişnuit ca bărbaţii să verse lacrimi. Tatăl 
răspunde cu binecuvîntarea sa — „Dumnezeu să-ţi dea noroc, o minte 
sănătoasă şi bună înţelegere în viaţă. Bagă de seamă la cuvintele pe care 
le-ai auzit (n.a. în predică). Dumnezeu să-ţi dea viaţă.” Mirele se întoarce 
apoi către mama sa şi închină din nou. El poate să-i ceară şi ei iertarea, 
deşi cea a tatălui, capul familiei, este suficientă. Mama răspunde la toastul 
fiului. Închinarea continuă pînă ce toţi actorii principali au ciocnit paharele. 
Fiecare toast este acompaniat de acorduri de vioară, solicitînd atenţia 
asupra fiecărui moment. 

În general, iertarea are loc mai întîi la casa mirelui, deoarece gătirea 
acestuia nu durează atîtea ore ca a miresei!”. Găteala sa cle nuntă constă 
într-o pălărie neagră, cămaşă albă cu aplicaţii şi broderii bogate, pantaloni 
groşi de lînă albă (pantalonii de iarnă) şi o vestă nouă împletită sau 
brodată. După îmbrăcarea ginerelui, are loc belciugul, iar cineva merge 
să anunţe mireasa că logodnicul ei va pleca în curînd spre biserică. Mirea- 
sa trebuie să-şi cîntărească timpul în mod corespunzător; dacă distanţa 
pînă la biserică e considerabilă, bun-rămasul ei nu poate fi prelungit 
prea mult. 

După îiertăciune, mirele (respectiv mireasa la casa ei) primeşte ceva de 
mîncare pentru ca să nu jure flămând, să nu sie viață goală ; se crede că 
mîncatul înainte de ceremonie va da posibilitatea cuplului să asimileze 

bogăţia slujbei de cununie. Apoi mirele pleacă la biserică împreună cu 
Suita sa, să aştepte mireasa. Dacă mirele este dintr-un alt sat, el merge 
călare în satul miresei, unde va avea loc nunta. El este însoţit de prieteni 
şi de stegar. Toţi caii sînt împodobiţi cu flori şi panglici. Pe o zi însorită de 
iarnă, sosirea mirelui, pe fundalul înzăpezit, formează un spectacol colorat, 
strălucitor. De obicei, mirele se îndreaptă direct spre biserică, unde îşi 
aşteaptă mireasa, sau spre casa ei, de unde pleacă împreună. După 
ceremonia religioasă, nunta este sărbătorită la casa miresei, pînă ce soseşte 
timpul ca ea să fie dusă la casa mirelui. 

Drumul spre biserică este un eveniment memorabil: în scurtă vreme, 
viaţa mirelui va fi transformată radical. În vreme ce alaiul înaintează pe 
drumul principal, steagul este purtat cu mîndrie, dar în tăcere. Pe drum, 
prietenii mirelui cîntă un cîntec asemănător cu un bocet. Căsătoria este un 
fel de moarte simbolică; astfel că nu e deloc surprinzător că următorul 
cîntec, înterpretat pă drum, seamănă cu bocetele interpretate şi ele pă 
drum. Asocierea de idei produce o similitudine evidentă. 


Pă drumu care mărg ieu 
Nu-i fîntînă nici părău 
Sâ-mni stîmpere doru mneu. 
Nu-i fîntînă nici vîlce 
Să-mni stîmpere jalea me. 
Lung i drumu Clujului 

Da mai lung a dorului. 
Drumul Clujului să gată 

A dorului niciodată. 


Versurile se bazează pe echivalenţele simbolice cu acţiuni şi teme 
frecvente la funeralii. Atunci cînd sicriul este purtat spre cimitir (urmînd 
bun-rămasului de acasă), se spune că morţii se pun la drum. În mod 
similar, mirele pleacă pe o cale necunoscută, caracterizată de lipsa de 
elemente sigure (la funeralii se spune că „nu există... fereastră, uşă, vînt”) 
şi de un dor nesfirşit. Cei vii îi plîng pe cei morţi şi tînjesc după ei. Mirele 
plînge pierderea burlăciei, a familiei, a tinereţii. Dar dorul său este mai 
ambiguu; el tînjeşte după ceea ce a pierdut, dar doreşte dobîndirea 
prerogativelor sexuale. 

La sosirea în biserică, alaiul mirelui se adună în secţiunea destinată 
femeilor, pentru a aştepta mireasa. Între timp, mireasa şi-a început şi ea 
procesiunea către biserică. Din nou, atmosfera de bocet subliniază echiva- 
lenţa simbolică cu moartea. Tradiţia îngăduie miresei să meargă pe cît de 
încet vrea ; este ultima dată în anii săi de tinereţe cînd ea poate determina 
momentul în care lucrurile vor fi făcute. Este ultimul gest de independență 
înainte de a deveni nevastă şi noră. Însă tot tradiţia este cea care recomandă 
miresei să nu meargă prea încet, ca să nu prelungească aşteptarea mirelui 
şi a mamei acestuia. Cînd alaiul miresei ajunge la biserică, ambele părţi iau 
loc înăuntru, cu excepţia prietenilor necăsătoriți ai cuplului. Aceştia rămîn 
afară, unde dansează, în timp ce cuplul face jurămintele care îl vor scoate 
din rîndurile celor necăsătoriți. Viaţa merge înainte. În timpul dansului, 
tinerii necăsătoriți fac, probabil, curte, ceea ce va conduce la o altă viitoare 
căsătorie. Afară, sistemul se autoreproduce în timp şi spaţiu. 

Ceremonia religioasă: Cununia 


Ceremonia are loc în faţă, în secţiunea destinată bărbaţilor. Cinstea, 
păstrarea ierarhiei relaţiilor, este indicată spaţial. Mirele, sau împăratul stă 
puţin mai în faţă decît mireasa, aflată în partea sa stîngă. Nănaşii mari (din 
partea mirelui) stau în spatele cuplului, deoarece ţine de responsabilitatea 
naşilor să-şi însoţească finii prin căsătorie. Dacă mireasa a invitat şi ea naşi 
(ndnaşii mnici), aceştia stau în spatele ei, în vreme ce naşii mirelui stau în 
spatele lui. Întrucît naşii sînt figurile centrale în vieţile finilor lor, ei primesc 
semne de onoare şi respect specifice înrudirii rituale, sub forma toasturilor 
rituale şi a curtoaziei în general. Stegarul stă în spatele tuturor, „cinstind 
prezenţa naşilor”. Ceilalţi participanţi se adună pe laturi şi în fundul 
bisericii. 

Pe timpul ceremoniei, mireasa şi mirele se ţin de o pînză albă lungă. 
Atiît ei, cît şi naşii ţin în milini lumînări albe, înalte, primite de la paracliser. 
Se spune că dacă lumînarea naşului se stinge, mirele va muri; dacă se 
stinge lumînarea naşei, va muri mireasa. Întrucît naşii se presupune a fi 
păzitorii finilor, ei au o deosebită grijă ca lumînările să rămînă aprinse. 

Înaintea slujbei sfintei cununii, preotul aşază coroanele pentru nunţi 
ale bisericii pe fruntea mirelui şi a miresei. Serviciul religios îşi ia numele 
de la aceste coroane: cununie (încoronare)!8. Coroanele sînt purtate pe 
toată durata slujbei. Căderea oricărei dintre coroane este considerată un 
semn fatal. Pe timpul slujbei, preotul schimbă coroanele între mire şi 
mireasă de trei ori, de fiecare dată binecuvîntîndu-i. Apoi, cei doi schimbă 
inelele. Mirele, mireasa, druşca, stegarul şi naşii îl urmează pe preot de trei 
ori în jurul altarului, în acelaşi timp ţinîndu-se de pînza albă de care mirii 
s-au ţinut de-a lungul slujbei. Cînd toată lumea a revenit la locurile iniţiale, 
preotul ţine o scurtă predică şi rosteşte jurămîntul de căsătorie — întîi către 
mire. Îngenunchind, mirele jură pe cruce şi pe Biblie că va trăi cu soţia sa 
în pace şi bună înţelegere, că o va iubi şi nu o va părăsi, la bine şi la rău, 
pînă la capătul zilelor sale. El făgăduieşte „fidelitate, sprijin şi protecţie” 
(Musset, 1981, 120). Mirele sărută crucea şi Biblia pentru a-şi pecetlui 
promisiunea. Scenariul este repetat de mireasă. Ea făgăduieşte „fidelitate, 
ajutor şi ascultare” (Musset, ibid.). În acest moment, cuplul este considerat 
cununat în faţa lui Dumnezeu. (În Biserica ortodoxă, schimbul de coroane 
pecetluieşte sfînta cununie ; jurămintele de legare sînt specifice ceremoniei 
unite. Legămîntul nu poate fi dezlegat, pentru că Biserica catolică de care 
aparţin uniţii interzice divorţul. Astăzi, s-a ajuns la un compromis: cuplurile 
pot decide să nu presteze jurămîntul — dar toată lumea o face.) 

Primul care iese din biserică este stegarul. Curtea răsună de bucurie şi 
exuberanţă, mulţimea aşteptîndu-i nerăbdătoare pe proaspeţii miri să iasă 
afară. Femeile se adună lîngă pragul bisericii să surprindă momentul în 
care cuplul se pregăteşte de plecare: dacă femeia păşeşte înaintea soţului, 
ea va fi cea care va conduce gospodăria. Înainte vreme, un colacritual era 
ţinut de naşi în faţa cuplului la intrarea în biserică. Cuplul privea la soare 
prin gaura din mijloc; apoi cei doi rupeau colacul în două. Cel care avea 
jumătatea mai mare urma să aibă autoritate mai mare în căsnicie. Nume- 
roase acte magice sînt folosite pentru a influenţa viitorul: numărul de 
copii, sexul primului născut etc. (vezi Musset, 1981, 120). 

După cununie, mirele şi alaiul său revin la casa lui: cel al miresei, la 
casa acesteia. Nunta continuă să se desfăşoare în paralel. Marşul spre casă 
al mirelui este triumfător ; stegarul înflăcărat aruncă în aer steagul de nuntă 
sau îl scutură viguros în ritm cu muzica. În contrast evident cu solemnitatea 
procesiunii către biserică, întoarcerea este electrizantă. Dispoziţia este una 
de sărbătoare; aerul răsună de cîntece şi strigături vioaie, atît în alaiul 
mirelui, cât şi în al miresei. La sosire, fiecare alai (atît la casa miresei, cât şi 
la a mirelui) este întîmpinat de bucătăreasă pe scara de la intrare. De 
acolo, ea aruncă boabe de grîu asupra mirelui (respectiv miresei) şi asupra 
celor aflaţi în preajmă. Acesta este fipatul grîului sau belciugul (belşug), 
adică ritualul binecuvântării din inimă, simbolul familiei, al prosperității şi 
căldurii ; bucătăreasa, temporar oficianta acestuia, urează bun-venit proas- 
peţilor miri. În timp ce aruncă boabele, ea pronunţă o strigare asemenea 
celei de mai jos, care e fipatul grîului pentru mire; la fel ca în jocul 
steagului sau al cununii, strigătura poate fi folosită şi pentru mireasă: 


leu ţîp grîu din tălgerel 
Mnirele îi frumuşel 

Şi mnireasă ca şi iel. 

leu ţîp grîu din farfurie 
Mnirele-i de omenie 

Şi mnireasa aşă să sie. 
leu ţîp grîu roşu ca focu 
Mîndru să le sie norocu. 
leu ţip floarea grîului 
Bun îi neamu mnirelui. 
leu ţîp grîu nu ţîp săcară 
Mnirele-i un cap de ţară. 
leu ţîp grîu pîngă colaci 
Păste mniri păste nuntaşi 
Şi păste scumpii nănaşi. 
Noroc să dăie Dumnezău! 

Textul este similar ca structură cu descîntecele sau farmecele, în a căror 
categorie se şi include. Bucătăreasa declară întîi ceea ce face şi apoi, prin 
asociere pozitivă, semnificaţia actului (aruncarea grîului este similară 
farmecului ca discurs, dar nu ca sens). Grîul este un simbol al abundenței, 
fertilităţii şi fecundității. Comparîndu-l cu grîul, bucătăreasa atribuie mirelui 
cele mai valoroase calităţi: el este atractiv fizic (după cum este şi mireasa), 
provine dintr-o familie bună, este un conducător şi un om cumsecade. 
Poezia, punînd în opoziţie grîul cu secara, face o interesantă referire la 
ierarhie; precizarea bucătăresei că ea aruncă grîu, cea mai bună sămînţă, 
reprezintă o metaforă pentru conducere (este important de notat că aceste 
versuri formalizate au o redusă legătură cu contextul de viaţă şi calităţile 
specifice ale cuplului, dar toţi mirii şi miresele sînt trataţi privilegiat timp 
de o zi). Cît despre mireasă, se spune în glumă că numărul de grăunţe 
prinse în şorţul întins indică numărul de copii ce vor fi zămisliţi de cuplu 
(vezi, de asemenea, Meiţoiu, 1969, 143). Aruncarea separată a grîului este 
o variantă recentă a ritualului. În alte sate şi în nunțile cle o singură zi, 
soacra miresei este cea care aruncă grîul. În trecut, în leud, acest eveniment 
avea loc în casa mirelui, după ce virginitatea miresei fusese verificată în 
timpul ritualului intitulat Dansul găinii. Logica ritualului nunţii a fost 
distorsionată pentru a accentua efectul dramatic. 

Cînd aruncarea griului a luat sfîrşit, alaiul intră în casă. Muzicanţii se 
aşază într-un colţ, pe o platformă special construită, sau pe bânci ampla- 
sate pe margini ; ceilalţi participanţi la petrecere îşi găsesc loc la mese, care 
sînt tăblii lungi aşezate pe căpriori şi amplasate în formă de „U”. Deoarece 
oaspeţii stau de ambele părţi ale meselor, este loc pentru multe persoane. 
Dacă e vorba de o nuntă deosebit de mare, se adaugă mese la capătul 
„U”-lui. De asemenea, dacă există, pot fi folosite două camere (majoritatea 
caselor constau dintr-o bucătărie, o cameră de oaspeţi sau de primire şi un 
dormitor; ultimele două se pot adapta pentru nunţi sau funeralii). Pe 
fiecare masă se găsesc boabe de grîu, un fus cu lînă şi pîinea rituală, colacul, 
cu busuioc în mijloc. Sînt semnele magice, simbolizind abundența şi 
fertilitatea (grîul), prosperitatea (lîna) şi sfinţenia (colacul ritual cu busuioc). 
Se urmăreşte ca, prin apropriere simbolică, aceste simboluri să determine 
rezultate pozitive pentru proaspeţii miri (în special pentru mireasă) şi 
musafirii lor. Semnificaţia plasării pe masă a acestor elemente constă în 
faptul că ingestia este cel mai fundamental mod de apropriere. Şi, într-ade- 
văr, O dată ce toată lumea s-a aşezat, începe servirea primei mese. 

Înainte ca lumea să înceapă să mănînce, păbarnicii fac înconjurul 
meselor. De obicei, cîţiva bărbaţi sînt însărcinaţi cu supravegherea paharelor, 
astfel ca fiecare să aibă îndeajuns de băut. Între timp, muzicanţii au început 
să cînte. Cu excepţia pauzelor de masă, ei cîntă continuu. Deoarece strigă- 
turile sînt principalul mijloc de comunicare, muzica permanentă reprezintă 
o necesitate. Muzica determină ritmul şi inspiră creativitatea : „Cînd mergi 
la o nuntă, apăi ştii, toate îţi vin în minte”, spunea o femeie. „Auzi vioara 
şi poţi să faci strigătura.” Următoarea strigătură descrie rolul muzicii: 

Ceterucă glas cu dor 
Soţiă gîndurilor. 
Ceterucă glas cu jăle 
Soaţă a gîndurilor mele. 

Aşteptînd servirea bucatelor, oamenii beau şi rostesc strigături, indivi- 
dual, antifonal sau colectiv. Acesta este felul în care sărbătoresc ieudenii. 

Masa durează cîteva ore. Cînd strîng farfuriile, bucătăreasa şi ajutoarele 
sale au grijă să nu treacă prin faţa mirelui sau miresei cu farfurii sau 
castroane goale. Belşugul este anulat de vacuitate; vasele goale sînt un 
semn că „lucrurile nu vor merge bine”. (Să ne reamintim că cei doi nu pot 
face jurămintele pe stomacul gol. În general, orice recipient gol este 
considerat că aduce ghinion. În mod similar, dacă cineva cu o găleată 
goală în mînă se întîlneşte cu o altă persoană, primul va pune găleata jos, 
pe pămînt, contactul cu pămîntul neutralizînd efectul rău.) În cea mai mare 
parte a festivităților, mirele şi mireasa (individual sau, mai tîrziu, cînd vor 
lua masa, împreună) stau între naşi. Localizările spaţiale sînt asemănă- 
toare cu cele din timpul slujbei religioase: naşul stă alături de mire, iar 
naşa alături de mireasă. Dacă există două perechi de naşi, cei ai mirelui 
stau lîngă el; ai miresei, lîngă ea. De obicei, cuplul şi naşii stau la capătul 
din dreapta al mesei din centrul „U”-lui. Din acel punct privilegiat, ei se 
pot bucura pe deplin de sărbătoare. Din cînd în cînd, musafirii vin în faţa 
mirilor cu o sticlă sau un pahar şi închină în sănătatea lor. 

În timp ce nuntaşii mănîncă, sosesc trimişii de la casa mirelui la cea a 
miresei, cu daruri simbolice de mîncare sau băutură. O rudă apropiată, de 
sex bărbătesc, a mirelui aduce doi litri de hornică de prune; o rudă 

apropiată de sex femeiesc duce în braţe doi colaci (Burgiere [1982, 10] 
face legătura dintre împărţirea pîinii şi a vinului cu tradiţia romană, 
argumentînd că acest ritual popular are valoare juridică : „el legitimează o 
înrudire prin celebrarea ei prin forme de comportament ce îi întăresc 
caracterul public... sau prin gesturi şi formule simbolice care atestă caracte- 
rul ei irevocabil”). Sosind la casa miresei, solii mirelui merg direct la 
cămară ca să-şi prezinte darurile. Darul este o expresie a interacțiunii 
sociale şi un mijloc prin care se recuperează o parte din resursele epuizate 
de enormele cheltuieli suportate. Toţi oaspeţii oferă un dar — ţuică, făină, 
ouă — şi, în plus, o sumă de 200 de lei sau mai mult (circa 17$; la cursul 
anilor '70 — n.t.). Nimeni nu vine la nuntă cu miinile goale. Darurile nu sînt 
doar aşteptate; ele au un caracter obligatoriu. Obligaţia este mutuală, 
creîndu-se astfel un sistem de reciprocitate ciclică (şi totodată de repro- 
ducere a sistemului)!?. 

După ce au transmis ofrandele rituale din gospodăria mirelui, solii se 
alătură petrecerii miresei. Ei ciocnesc în cinstea acesteia, după care formează 
un cerc şi pronunţă strigături. Puțin mai tîrziu, ei se reîntorc la casa mirelui, 
pentru a aştepta sosirea unor membri ai familiei miresei, ce îşi achită 
obligaţia reciprocă în natură. Între timp, sărbătoarea este în toi. Deseori, 
solii îşi descriu misiunea prin strigarea următoarelor versuri standard: 


Bine-am mărs bine-am zinit 
Dragu mni ce-ai tîrguit. 
Bine-am mărs bine-am întrat 
Dragu mni-i ce-ai cumpărat. 
Drumu-i lung şi tăt cu tină 
L-am făcut de la inimă. 


Reprezentanţii familiei mirelui complimentează mireasa, apreciind cali- 
tăţile de bun negociator ale mirelui, care a achiziţionat o soţie minunată. 
Versurile sînt legate de altele, care se referă la neamul celui care face 
strigarea: 

Dragu mni-i la vesălie 
Cu oameni de omenie. 

Există numeroase variante ale acestei teme de bază; ele sînt auto- 
-apreciative, deoarece persoana care face strigarea este înrudită cu gazda 
evenimentului. 

Schimbul ritual de pîine şi ţuică este denumit a da de pominoc (fiind 
înrudit structural cu pomenile din timpul riturilor funerare). Ordinea în 
care au loc aceste prestații obligatorii este neechivocă, reflectînd rela- 
ţiile idealizate de putere între cei care dau şi cei care iau nevasta. Dife- 
renţierea de statut în funcţie de ierarhizarea relaţiilor după sex este 
codificată formal în termenii folosiţi la adresarea sau referirea la capii celor 
două gospodării : socrii mari (părinţii mirelui) şi nănaşii mari (naşii mire- 
lui), respectiv socrii şi nănaşii mnici (părinţii şi naşii miresei). Ofrandele 
echivalente reciproce stabilesc legături de schimb între cele două familii 
(Levi-Strauss, 1969, 52-68). 

Avînd constituită o bază de interacţiune — relaţia dintre gospodării — se 
cuvine acum ca mirele să meargă după mireasă, să negocieze simbolic 
pentru ea. Încă o dată, trebuie notat că orice căsătorie presupune un schimb 
care rezultă în achiziţionarea puterii reproductive a miresei (în termeni de 

statut, indiferent de prestațiile simbolice echivalente, schimbul este asime- 
tric). Într-o situaţie idealizată cum este nunta, se presupune că normele se 
referă la ceea ce există; virginitatea miresei este o realitate de la sine 
înţeleasă, pe baza căreia onoarea şi ruşinea sînt puse în joc. În acest punct 
nodal al nunţii, două momente rituale subliniază preocuparea culturală 
faţă de sexualitate şi virginitate prin intermediul unui lexicon simbolic 
articulat în principal într-un duel verbal. Dacă virginitatea miresei a fost 
simbolic prezentată mirelui în jocul cununii, acum este momentul ca ea să 
fie proclamată public. 


Cererea mniresii 


Secvența rituală cunoscută sub numele de cererea mniresii este unul 
dintre episoadele cele mai dramatice ale ritualului nunţii. Ea dramatizează 
într-o formă înalt condensată achiziţionarea miresei de către mire. Jocul 
ritual începe o dată cu sosirea alaiului mirelui la casa miresei, în jur de ora 
1 noaptea. Pe măsură ce acesta se apropie, sunetul muzicii şi al voioşiei 
alertează familia miresei. Mama miresei, soacra mnică, merge afară să-şi 
salute ginerele. Ea îl întîmpină cu cîte o sticlă de un litru ce horincă în 
fiecare mînă şi îl sărută pe amîndoi obrajii. Este o nouă ipostază a pominocu- 
lui — după cea care a stabilit simbolic raporturile dintre cele două familii —, 
de data aceasta între membrii familiilor mirelui şi miresei sau, mai precis, 
între mama care îşi vinde fiica şi mire, ginerele ei. În timpul acesta, stegarul 
şi cele două ajutoare masculine ale lui încearcă să intre în casa miresei. În 
vremurile trecute, se dădea o luptă rituală, reminiscență a vechii răpiri a 
miresei (vezi M. Pop, 1976, 150; şi de asemenea Konstantinovi€, 1973; 
Lockwood, 1974), între membrii de sex masculin ai grupului miresei şi 
grupul mirelui, primii rezistînd la eforturile celorlalţi de a înainta. Deşi 
lupta se presupunea a fi doar una rituală (trebuia opusă doar o rezistenţă 
simbolică), adeseori ea rezulta într-o încăierare serioasă. Eventual, „fami- 
lia mirelui îşi impunea controlul în casa (miresei)” (relatare din secolul 
al XVII-lea în Dăncuş şi Katz, 1973, 123). Simbolismul relaţiilor de putere 
în cadrul unor relaţii sociale şi sexuale patriarhale este foarte transparent. 
Astăzi însă, intrarea stegarului şi a ajutoarelor lui semnalează în mod 
paşnic că musafirii miresei trebuie să iasă şi să facă loc alaiului mirelui. De 
dragul ospitalităţii, musafirii miresei îi onorează pe ceilalţi, chiar dacă 
ezitant, şi pleacă; ulterior, ei se adună la uşa de la intrare şi la ferestre ca 
să privească ritualul cererii. 

Cererea este un duel verbal complex. În numeroase zone din România 
sînt recitate oraţii poetice formalizate, destul cle lungi (vezi Marian, 1890, 
452-97); dar în Ieud, formule poetice fixe nu sînt specifice — deşi recent, 
un ieudan a compus un asemenea text pentru a ilustra un film făcut în leud 
despre nunţi. Tatăl miresei şi naşul mirelui (tatăl lui simbolic sau naşul lui 
ritual) sînt actorii principali. Lucrurile se întîmplă exact aşa cum trebuie să 
se întîmple, căci în afacerile publice bărbaţii sînt reprezentanţii gospodă- 
riei corporatiste; ei oficiază chestiunile interfamiliale. Pretextul iniţial al 
schimbului verbal este pierderea în noapte a alaiului mirelui. Acesta mergea 
la tîrg sau la pădure (depinzînd de localizarea casei miresei). Dacă alaiul 
era în drum spre pădure, lucru ce indică localizarea casei miresei în satul 
de sus — susaâni —, atunci călătorii istoviţi pretind că sînt în căutarea primelor 

flori de primăvară (de vreme ce mare parte a nunţilor au loc iarna)”. Dacă 
alaiul era în drum spre piaţă, ei pretind că doreau să achiziţioneze un miel 
alb bun.. 

Atît florile, cît şi mielul sînt simboluri ale purității şi vitalităţii. O 
ambivalenţă implicită este asociată ambelor simboluri. Mieii şi oile sînt 
animale sacre; după cum am arătat în primul capitol, datorită impurităţii 
naturale, femeilor nu li se permite să mulgă oile de teamă că laptele se va 
prinde. În ceea ce priveşte florile, să ne amintim că unul dintre eufemismele 
descriind menstrele este „a avea flori pe poale”. Femeile tinere virgine 
poartă fuste cu modele florale strălucitor colorate; de obicei, femeile 
măritate nu (exceptînd cazul în care culoarea de fond e ştearsă, preferabil 
neagră). În cadrul acestei secvenţe rituale, alaiul mirelui îşi justifică întîrziie- 
rea apariţiei prin preocuparea de a fi primii care să descopere floarea sau 
mielul. Acest aspect îndreaptă atenţia asupra chestiunii competiţiei femeilor 
eligibile, ca şi asupra chestiunilor de onoare (virginitatea). (Să ne reamintim 
că apa de la prima baie a nou-născutului băiat este aruncată peste un strat 
de flori, astfel ca el să dobîndească de prima dată fata pe care o doreşte.) 

Tonul schimburilor verbale de deschidere este politicos. Gazda oferă 
ospitalitatea obişnuită: pîine, băutură şi adăpost. Cu toate acestea, ea 
interoghează insistent cu privire la adevărata natură a intenţiilor vizitato- 
rilor; noaptea, străinii sînt foarte suspecți, mai ales că satul vecin era 
cunoscut ca fiind unul de hoţi. Naşul va continua să susţină că ei merg la 
pădure în căutarea primelor flori de primăvară (de dragul simplităţii, 
această prezentare se va referi numai la floare, tema cea mai comună, chiar 
şi atunci cînd mireasa e din satul de jos). Dacă nu au noroc să găsească ceea 
ce caută, se vor întoarce cel puţin cu un brad — dar nu cu orice uscătură de 
desiş. Onoarea şi prestigiul neamului mirelui sînt invocate metaforic prin 
opoziţia dintre cele două feluri de lemn. Bradul este considerat a fi un 
copac nobil, viguros, care, în plus, reprezintă continuitatea ciclului vieţii. 
Lemnul de tufă, pe de altă parte, este subţire şi arde prea iute. Onoarea şi 
prestigiul mirelui trebuie neapărat să rivalizeze virginitatea miresei?1. Orice 
altceva este de neacceptat (deci căutarea ar fi lipsită de succes). 

O dată ce mirele şi alaiul său au pătruns în casă, naşul imploră gazda 
să caute o floare chiar acolo în casă. Este prima sugestie clară a ceea ce 
caută cu adevărat. Se ştie din strigături că „mireasa-i ca o floare”. 


Fost-ai rujă de Rusalii 
În grădina maicii tale. 
Cînd ai înflorit mai tare 
Mă-ta ţi-o făcut vînzare. 

Floarea creşte în grădina mamei, creîncl între aceasta şi fiică o legă- 
tură ce nu poate fi înlocuită niciodată, dar care trebuie ruptă cînd vine 
vremea (Rusaliile sînt primăvara tîrziu). Versiunea versificată a cererii 
miresei face aluzie la procesul de înstrăinare şi apropriere, ultimul distin- 
gîndu-se prin schimbarea statutului sexual. Expediția este „explicată” în 
următorul mod: 

O mîndră garofă 
Care de crescut creşte 


Şi de-nflorit înflore 
Da de rodit nu rode. 

Scopul este găsirea acestei flori împlinite ; catrenul merge mai departe 

spunînd: 
ŞI s-o răsădească 
În grădina împărătească. 

Naşul arată către eşarfa albă din steagul mirelui, definind astfel culoarea 
şi puritatea florii căutate. Gazda răspunde politicos şi se întoarce cu o fetiţă 
cle patru sau cinci ani. Aceasta este îmbrăcată într-o ţinută nupţială albă, cu 
excepţia fustei înflorate. Integritatea sistemului simbolic, la fel ca şi ambiva- 
lenţa acestuia sînt evidente. Fata este prezentată în faţa mirelui şi a alaiului 
său (în orice situaţie de tîrguială, clientul trebuie să examineze marfa). 
Fetiţa recită următoarele versuri, singurul text fix din acest montaj ritual: 

De vă plac, vă plac 

De nu, silă nu vă fac. 
C-oi pune cununa-n ladă 
Ş-oi feti o vară-ntreagă. 

Textul este fix, la fel ca şi desfăşurarea ideală a existenţei unei fete. 
Acest episod ilustrează speranţa oricărei fete de a deveni cîndva mireasă. 
Naşul o examinează, dar refuză politicos: „e drăguță — să fie sănătoasă; fie 
să ajungă odată mireasă”. 

Apoi cere tatălui miresei să caute ceva mai alb. Priceperea în negociere 
cere o doză de manipulare subtilă. Intensitatea schimbului verbal creşte cu 
acuzaţia gazdei că musafirii au pretenţii nejustificate. „Unde s-a mai pome- 
nit ca un om să vă primească în casa lui, să vă pună la masă şi apoi voi să-i 
spuneţi ce să facă în casă la el”, spune gazda cu sarcasm. Le-a oferit 
mîncare şi găzduire, iar ei sînt tot nemulţumiţi. „Ca în orice duel — notează 
M. Pop — adversarii încearcă să se intimideze unii pe alţii prin vorbe 
zeflemitoare; ei se insultă reciproc, într-un stil popular” (1976, 150). 
„Cine-i ţigan, ţigan rămîne”, supralicitează tatăl miresei. Aceasta este o 
lovitură la adresa legitimităţii pretențiilor de prestigiu şi onoare ale mire- 
lui. „Dar încercarea moarte n-are”, răspunde naşul la insolența gazdei 
(însemnînd că în acest caz nici nu-şi va mai da osteneala să ceară; pur şi 
simplu va fura -— ne reamintim că mirele nu mai trebuie să recurgă la 
practica anterioară a furtului miresei) şi face din nou comentarii la adresa 
reputației discutabile a celor din satul vecin şi a ţiganilor. În ace- 
laşi timp, nănaşul sugerează că tatăl miresei va fi răsplătit pentru efor- 
turile sale. Trebuie semnalat că înfruntările din timpul negocierii rituale 
sînt rezolvate prin proverbe care includ norme comportamentale. Aceste 
proverbe au funcţia de a constrînge amenințările să se conformeze progre- 
siei transformative a structurii rituale şi scopului său ultim (Silverstein, 
1979, 207-16)72. 

O dată calmată, gazda este convinsă să mai caute prin casă după o 
floare albă şi se întoarce în cele din urmă cu druşca. La fel ca fetiţa, aceasta 
poartă o fustă cu model floral. Deşi ea este desemnată ca proprietate 
viitoare a stegarului (schimbul cle panglici şi buchete dintre cei doi în 
cursul primei seri avînd tocmai această semnificaţie), nu este chiar ceea ce 
musafirii căutau. Dar, în acest fel, are loc o logodnă simbolică, asigurînd 
reproducerea ordinii sociale. 

Scena se repetă şi, la a treia încercare, tatăl intră însoţit de fata sa, 
mireasa. Ea este îmbrăcată complet în alb, mai puţin juponul, care poate fi 

cu un model floral; încă e virgină. Fustele pestriţ-florale ale vîrstei tinere 
au lăsat loc albului pur; mireasa este pură şi sacralizată astfel pentru 
„sacrificiu” (să notăm din nou relaţia dintre căsătorie şi moarte). Floarea 
cea albă s-a deschis. Simpatia socială de care beneficiază tatăl este semna- 
lată vocal. Ajungînd la înţelegere, tatăl şi naşul îşi strîng mîinile, după care 
naşul propune un toast în cinstea florii care tocmai fusese culeasă de mire. 
Este acum sarcina alaiului mirelui să „planteze, să răsădească -floarea»”. 
Mireasa se alătură mirelui la masa acestuia. În sfirşit, ei au fost uniţi. 

A fost astfel stabilită o înţelegere între gospodării. Întrucît tîrguiala 
depinde de succesul manipulativ, textele rostite nu sînt formalizate, lăsînd 
fiecărui participant libertatea de a-şi exercita priceperea şi ingeniozitatea. 
Desfăşurarea evenimentelor este punctată de discursul metaforic. Dacă 
duelul verbal continuă la nivelul metaforelor, actele metonimice restrîng 
ambiguitatea conţinutului simbolic. Desigur, obiectul negocierii este totuşi 
material, nu doar simbolic. 

Încheierea primului act al scenografiei rituale satisface curiozitatea 
participanţilor la nuntă; scopul declarat al participării lor este „să vadă ce 
a cumpărat mirele”, „să vadă cum a târguit”. În orice caz, naşul mirelui este 
cel care negociază mireasa în acest scenariu public. Mirele interacționează 
direct cu mireasa doar în prima seară, atunci cînd se tîrguie pentru struț şi 
panglici în intimitatea familiei restrînse a miresei. Pe măsură ce ritualul se 
desfăşoară, el devine din ce în ce mai simbolic; discuţia se deplasează de 
la una despre căsătoria unei anume mirese şi a unui anumit mire, la una 
despre căsătorie în general. 

Deci, în scena Cererii miresei, mirele, reprezentat de naş, încearcă să 
dobîndească puritatea, o mireasă virgină. După tîrguieli considerabile, 
gazda îşi oferă fata. Ca în orice situaţie de negociere, cumpărătorul caută 
ceea ce e mai bun; povara îi revine vînzătorului, care trebuie să-l convingă 
pe clientul prospectiv că ceea ce el oferă este cel mai bun. Tîrguiala este o 
artă verbală veche de cînd lumea şi totuşi lucrul „cel mai bun” are de cele 
mai multe ori mai puţin de-a face cu calitatea reală, cît cu abilitatea 
verbală. Toate fetele trebuie să fie virgine, chiar dacă e nevoie de sîngele 
unui pui pentru a o dovedi?. 


Horea găinii 


Pentru că onoarea o cere, virginitatea miresei trebuie să fie certificată 
public. Lucrul acesta e realizat într-un al doilea montaj ritual, Horea găinii?, 
care urmează mesei şi toasturilor ce însoțesc cererea. Horea găinii începe 
de obicei pe la patru dimineaţa, la casa miresei. Mama simbolică a miresei, 
femeia care pregăteşte mîncarea pentru nuntă (şi care îi hrăneşte pe cei ce 
vin după mireasă, la modul literal şi metaforic totodată), atestă virginitatea 
„fiicei” ei în timpul unui dialog versificat cu soacra simbolică, naşa mirelui. 
La fel ca în Cererea mniresii, negocierea a trecut de la forma schimbului 
interpersonal dintre mireasă şi mire la forma unui schimb simbolic social 
dintre bucătăreasă şi naşa mirelui. Prin camera plină de oamenii mirelui 
(aşezaţi la mese), bucătăreasa, în rolul simbolic al mamei miresei, poartă o 
găină gătită, cu verdeață şi mărgele din pîine. După cum cosiţele miresei 
sînt împodobite cu verdeață, iar gîtul ei cu bijuterii, la fel şi găina este 
ornată ca un fel de imagine a miresei. Pe măsură ce bucătăreasa înaintează 

prin camera aglomerată, ea se tîrguie prin strigături cu „soacra”, vrînd să-i 
vîndă găina. După multe replici glumeţe, naşa cumpără găina care apoi e 
consumată. În parte, acest montaj dramatizează din nou procesul de luare 
în posesie: gătitul mîncării poate fi privit ca o metaforă pentru procesul cle 
reproducție socială. Bucătăreasa, la fel ca mama unei fete nemăritate, 
transformă carnea crudă în carne gătită (Levi-Strauss, 1970, 336-37). Găina 
este pregătită în bucătărie, apoi dusă la locul unde va fi consumată. 
Aproprierea echivalează cu consumul. (Marian, 1890, 649, relatează că în 
Bucovina un pui sau o găină prăjită a fost pusă în faţa mirelui care a tăiat-o 
în bucăţi, distribuind apoi bucăţile oaspeţilor, naşa fiind prima servită. 
Mireasa a fost singura care nu a gustat nici măcar o bucăţică. Simbolic, ea 
era cea mîncată.) 

În prima scenă rituală, actorii principali au fost tatăl miresei şi naşul 
mirelui care, în domeniul public, sînt capii gospodăriilor. Prin intermediul 
lor s-a realizat demararea căsătoriei şi aprobarea publică a schimbului 
ritual. Dar pe tărîm privat, în casă, femeile sînt cele care domină. Simboli- 
zată pentru prima dată de strîngerea de mînă prin şorţuri, supunerea 
miresei faţă de soacră este subliniată din nou. O dată ce mireasa îşi ia 
rămas bun de la mamă, interacţiunile ei primare vor avea loc cu soacra — 
relaţii tradiţional dificile. În vreme ce prezenţa miresei asigură continuitatea 
familiei, simultan, ea ameninţă solidaritatea gospodăriei şi autoritatea 
soacrei. Deoarece căsătoria semnifică sfîrşitul legăturii dintre mamă şi fiică 
şi iniţierea celei dintre noră şi soacră, se cuvine ca tîrguiala pentru „găină” 
să aibă loc între mama simbolică a miresei (bucătăreasa) şi mama simbolică 
a mirelui (naşa). De asemeni, dacă vînătoarea este tipică pentru secvenţa 
Cererii miresei, care este dominată de spiritul masculin, bucătăria este 
centrul Dansului găinii. 

Horea găinii, la fel ca şi Cererea miresei, este aşteptată cu mare nerăb- 
dare. Ambele evenimente sînt extrem de spectaculoase şi sînt judecate 
după calitatea performanţei. În vreme ce Cererea miresei ilustrează transfor- 
marea prin căsătorie a relaţiilor sociale, Dansul găinii evidenţiază transfor- 
marea relaţiilor sexuale. Normele sociale nu permit discutarea pe faţă a 
chestiunilor sexuale; deci, discuţia este purtată sub forma discursului 
metaforic. Conţinutul conversaţiei dintre cele două femei dă naştere la 
efecte satirice. Dintre toate secvențele ceremoniale, aceasta încurajează cel 
mai mult improvizaţiile poetice (negocierea în cadrul Dansului găinii 
este făcută în versuri, în timp ce Cererea miresei permite improvizaţia 
conversaţională). Dacă bucătăreasa nu este bună de gură ?, atunci o altă 
femeie poate să o secondeze, suflîndu-i ce să spună (sau poate înlocui pur 
şi simplu bucătăreasa). Horea găinii este considerată ca fiind cea mai 
amuzantă parte a ritualului (gre ba2) şi musafirii aşteaptă să se distreze. Ei 
doresc un spectacol bun şi o „umbră” este o modalitate de a-l asigura, deşi 
prin înlocuire, bucătăreasa rămîne la discreţia naşei ce poate profita de 
situaţie. O naşă o ironiza pe socăciţă cam aşa: 


Frunză verde şi una 

Să strîge socăciţa. 

Frunză verde cle acaţi 
Mnie nu-mni trebe avocaţi. 
Că avocaţi-s la Vişeu 

Nu-s aici pe capul mneu. 

lei stau şi sci sfătuiesc 
Şi ieu găină tîrguiesc. 


Aici naşa atrage atenţia că bucătăreasa este îndrumată ce să spună, la 
fel cum avocaţii își îndrumă clienţii. Ea ironizează bucătăreasa pentru 
adoptarea unei practici citadine (avocaţii sînt la Vişeu, oraş la est de Ieud). 
Tranzacţiile juridice presupun intermedierea avocaţilor; altfel, procesul 
este „o bătaie de cap”. Iar tot ce vrea naşa este să se tîrguie pentru găină. 
Imaginea unui avocat în piaţă, ajutînd la tîrguiala pentru o găină, este 
amuzantă ; de asemenea, ea minimalizează aspectele juridice ale căsătoriei. 
Dar, desigur, femeile — care se ocupă de achiziţionarea păsărilor la piaţă — 
nu participă la treburile juridice (cel puţin în teorie). 

Cînd muzicanţii cîntă primele acorduri ale muzicii care acompaniază 
Horea găinii, musafirii se înghesuie în încăpere. Bucătăreasa poate fi 
precedată de paharnic, care îşi anunţă sosirea în versuri, deschizînd cale 
liberă pentru ca bucătăreasa să poată să ajungă astfel la naşa aşezată la 
masă în cealaltă parte a camerei. În următoarele versuri, paharnicul prezintă 
bucătăreasa prin codificarea unei serii de evenimente care jalonează drumul 
spre căsătorie: 

Zî-mi ceteraş un ptic mnie 
Am un leac de vesălie 

La oameni de omenie. 
Faceţi-mni un drum de ţară 
Că noi zinim de az-vară. 
Noi de az-vară am plecat 
Că zinim de la Arad. 
Dac-am gătat de lucrat 

Şi grîu de săcerat 

C-am ştiut că-i nuntă-n sat. 
Faceţi-ne drumul bun 

Că zinim de la Crăciun. 

Că noi am plecat de atunci 
Pă vineri am fost în Cluj. 
Şi-am zinit cîtilin tare | 
Sîmbăt-am fo în Baie Mare. 
Şi-am zinit cîtilinaş 
Duminică am fo în oraş 
Vrem să merem la nănaş. 
Cu un ptic de băutură 

Şi cu o leacă de friptură. 
Uitaţi-vă nănaşi bine 

Că şi socăciţa zine. 

Cu zadie sufolcată 

Şi cu gâina-nstruţată. 
Nănaşu şî mnirele 

Scoateţi portofelele 

Şi plătiţi gâinile. 

Paharnicul îi cere ceteraşului, vioristul întîi, să cînte pentru el, pentru 
că e fericit. El cere să se facă drum pentru el şi însoțitorii lui, adică să li se 
facă loc de trecere prin încăperea aglomerată. Acesta este de asemenea un 
joc de cuvinte pe tema „drum de ţară” (zară fiind cuvîntul pentru statul- 
-naţiune, dar şi pentru zona rurală). Menţiunea că au călătorit încă din vară 
face aluzie la noţiunea clişeu după care idilele înfloresc vara, în special pe 

timpul muncii în aer liber, iar calea dragostei care înmugureşte conduce de 
obicei la căsătorie. În vreme ce trimiterile la povestea de dragoste sînt doar 
aluzive, condiţiile contemporane care au modificat ritmul vieţii satului sînt 
descrise clar. Calea dragostei este şi calea drumului înapoi la Ieud. Pahar- 
nicul susţine că ei vin tocmai de la Arad, oraş unde mulţi ieudeni lucrează 
în echipele din cooperativele agricole, practică foarte lucrativă dar şi 
obositoare. După ce-şi termină treaba (de pildă, seceratul), tinerii îşi iau 
plata şi se întorc în sat; de obicei, momentul coincide cu o situaţie rituală. 
Paharnicul cere un drum bun pentru că ei sînt pe drum înainte de Crăciun, 
iar drumurile de ţară sînt nesigure iarna. Crăciunul marcheză şi începutul 
sezonului de iarnă al nunţilor; după sărbători, au loc logodnele. De aceea, 
se presupune că mirele şi mireasa s-au îndrăgostit în timpul verii, s-au 
logodit după Crăciun şi în curînd îşi vor încheia drumul către viaţa de 
familie. Paharnicul descrie drumul de la Arad — prin Cluj, Baia Mare, 
capitala administrativă a Maramureşului şi apoi Sighetu Marmaţiei. De 
obicei, oamenii se întorc acasă după sezonul de muncă, încărcaţi cu 
provizii, bani şi cadouri; paharnicul afirmă că ei vor să ofere naşilor 
băutură şi carne friptă. Alcoolul semnifică sărbătorirea unui tîrg încheiat; 
carnea friptă se referă la mireasă (găina friptă). Apoi oraţia devine abstractă. 
Paharnicul anunţă sosirea bucătăresii cu găina. Şorţul suflecat este un 
simbol răspîndit pentru ispita sexuală, anume sexualitatea miresei, cea pe 
care mirele o cumpără, prin intermediul naşului. Şi despre aceasta este 
vorba în Horea găînii. 
Dinspre bucătărie, socăciţa îşi anunţă sosirea către muzicanți: 


Zî măi ceteraş cu drag 
Să mă pot sui pă prag. 
Zi măi ceteraş cu dor 
Di pă prag să mă cobor. 


Dragostea şi dorinţa ajută femeia să treacă un prag — părăsirea mamei 
şi alăturarea de mama-soacră ; dragostea şi dorinţa reduc ezitările. Bucătă- 
resa înaintează lent, cu găina pe un blid ţinut deasupra capului, astfel ca 
toată lumea să o poată vedea. Găina, ca reprezentare iconică a miresei, nu 
este aleasă în mod arbitrar; ea reprezintă o asociaţie metonimică cu 
domeniul economicului. Păsările — îngrijirea, gătitul, vînzarea — cad în 
responsabilitatea femeilor. Găinile sînt deosebit de preţioase în gospodărie, 
căci ouăle lor asigură atît hrană, cât şi venituri suplimentare (pentru a primi 
bunuri raţionalizate, ţăranii trebuie să dea la schimb un număr de ouă). La 
fel este şi cu mireasa. Similaritatea simbolică este recunoscută: „o mireasă-i 
ca o găină”. Este demn de semnalat că atît cununa miresei, cît şi găina sînt 
jucate şi cîntate în modalităţi similare. Ele etalează virginitatea miresei. 

Bucătăreasa laudă virtuțile „găinii” sale, incluzîndu-le în prezentarea 
mărfii pe acelea care sînt cele mai de dorit la o mireasă: 

Găina i bună tare 

I-am dat bine de mîncare. 
Găina i grasă tare 

Cu slănină pă stinare. 


Cu alte cuvinte, mireasa e o femeie bună, bine hrănită şi sănătoasă. În 
Maramureş există o preferinţă pentru femeile grase şi frumoase. Mai mare 

înseamnă mai bun şi o rezistenţă sporită la muncă şi la creşterea copiilor. 
Constituţia fetei este întotdeauna scrutată cu atenţie înaintea căsătoriei. 
Laudele bucătăresei continuă: 

Gâina i bine gătată 

Şi de nuntă înstruţată. 

Găina i bine tomnită 

Şi de nuntă-i pregătită. 


Aceste versuri pot fi comparate cu următoarele, cîntate sau strigate în 
timpul îmbrăcării miresei: 

Mniresucă mîndră ieşti 

N-ai oglindă să te vezi. 

Să te vezi cum ieşti gătată 

Nu îi mai si supărată. 
sau: 

Ai mai sta la mă-tă fată 

Şi ai si nemăritată. 

Mireasa şi găina sînt echivalate simbolic: virginele se pregătesc pentru 
sacrificarea sexuală şi responsabilităţile căsniciei, ambele valorizate pozitiv 
sau negativ, aceasta fiind la latitudinea socăciţei. 

În acest moment, naşa poate striga: 

Nu ştiu găină-i ori rață 
Nu să vede din verdeață. 

Naşa sugerează că virtuțile găinii nu trebuie judecate numai după ce se 
vede. Virginitatea miresei-găină este crucială pentru susţinerea normelor 
sociale şi bunăstarea comunităţii (vezi Musset, 1981, 64-67). Regulile de 
etichetă sexuală asigură menţinerea unor relaţii paşnice între femei. Deşi 
se admite că bărbaţii sînt mai promiscui, femeile cred că ele însele sînt 
promotoarele corupţiei sexuale, care duce la neînţelegeri sociale. Naşul 
continuă: 

Nu ştiu cum i găina 
Nici-i siartă nici-i friptă 
Numa” o leacă cîrcălită. 

Alte strigături despre frigere susţin că femeile nu pot să meargă la 
pădure pentru că este un spaţiu rezervat bărbaţilor, femeile fiind atacate 
sexual de pădurari. În ultimă instanţă, discuţia este despre sexualitate. 
Astfel, în apărarea onoarei familiei sale, bucătăreasa poate răspunde: 

Da nu-i friptă găina 

Că pădurile-s departe 
N-am avut lemne uscate. 
Păduraru-i tare rău 

Şi ne spune la bdirău 

Şi fă bine şi-i-ierta 

De nu-i friptă găina. 
C-am fript-o cum am putut 
Că unsoare n-am avut. 
Amu-i lume de năcaz 
Pune unsoarea pă obraz. 
Şi ieu am pus-o pă obraz 
Că să siu la drăguţi drag. 

Acest grupaj de versuri foloseşte tema pregătirii găinii ca pretext pentru 
a comenta schimbările survenite o clată cu modernizarea adusă de statul 
comunist. Motivul deriziunii este dificultatea garantării calităţii găinii. O 
dată cu extinderea urbanizării şi a navetismului, reţelele sociale au fost extinse 
dincolo de graniţele familiare; nu este uşor să afli fapte despre familia 
unui potenţial partener de cuplu. Socăciţa dezvoltă această temă; găina nu 
este atît de bine friptă cum ar fi putut fi, pentru că bucătăreasa nu a avut 
tot ce-i trebuia ca să o pregătească. Naţionalizarea pădurilor a retezat 
accesul la sursele vitale de lemn pentru construcţii, încălzire şi pregătirea 
hranei. Astăzi, lemnul poate fi cumpărat doar în zilele anume desemnate. 
Dacă cineva este prins de pădurar luînd lemne din pădure, infracţiunea 
este imediat raportată. Lucrurile nu mai sînt la fel cle accesibile ca pe 
vremuri. Bucătăresei i-a mai lipsit şi grăsimea de gătit; nici aceasta nu este 
uşor de obţinut. Ea mai adaugă că acum femeile folosesc unsoarea ca să 
şi-o întindă pe faţă (cremele); este o referire la reputaţia de odinioară a 
moroşencelor pentru înfăţişarea lor sănătoasă. Moda de azi e respinsă; 
femeile sulimenite sînt acuzate de bătrîni că sînt uşoare. Ultimul vers 
îndepărtează dublul înţeles. E vorba doar cle a plăcea iubitului. 
Apoi socăciţa sugerează că ar fi bine ca cele două femei să înceapă 

tîrguiala : 

Hai nănaşă de gînde 

Şi cu mine tîrguie. 

Şi m-ascultă ce ţi-oi spune 

leu mai las dumneată pune. 

Că tîrgu n-are mînie 

leu mai las dumneată-mbdie. 


Naşa poate face oferta : 
leu ţi-oi da vreo zăce lei 
Şi ţi cumpăra ciurcei. 
leu ţi-oi da vreo zăce zloți 
Şi ţi cumpăra chiloţi. 

Cerceii sînt de podoabă; chiloţii aduc în discuţie elementul sexual, 
sugerînd că sexul trebuie ascuns. Prin aluzii, naşa pune la îndoială compor- 
tamentul socăciţei. O fată poate fi discreditată prin comportamentul mamei 
(şi invers). O socăciţă inteligentă nu va permite ca astfel de insinuări să 
rămînă nesancţionate: 

Chiloţi mni-o cumpăra bărbatu 
Nu trebe să-mni ieie satu. 

Bărbatul ei are drepturi exclusive asupra sexualităţii sale; acesta este 
un precept fundamental al căsătoriei. 

Pînă recent, femeile nu purtau chiloţi, cu excepţia lunilor de iarnă, cînd 
purtau nişte pantalonaşi flauşaţi. Femeile în vîrstă evită şi acum să-i 
folosească: „numai stau în cale, mai ales vara cînd lucrezi la cîmp. Cum 
să-ţi dai drumul fără să se vadă? Înainte trebuia doar să stai cu picioarele 
desfăcute”. Se consideră că nevoia cle a acoperi intenţionat organele 
sexuale reflectă decăderea morală sau neglijarea curăţeniei, mai ales în 
cazul cracilor cin ce în ce mai scurţi. O naşă a folosit prilejul cle a o tachina 
pe socăciţă, care nu a dat destulă atenţie purtării sale în public. Afirmînd 
că îi va da bani pentru izmănuţe, explica de ce: 

Socăciţă de la oale 

Cînd te duci în ptiaţa mare 
Trage-ţi sumna pă pticioare 
Săi nu iei amendă mare. 

Că tu în ptiaţă cînd te-ai dus 
Ţ-ai lăsat sumna în sus. 
Miliţianu cînd s-o dus 

Ie] la tine s-o uitat 

Şi ti-o văzut cum ai stat 
Şi-atuncea ti-o amendat. 
leu găina oi cumpăra 

Mulţi bani pă ie nu ţi-oi da. 
Ţi-aş da numa de chiloţi 
Chiloţi să-i iei pă tine 

Să nu faci poftă la nime. 

Bucătăreasa fusese la piaţă în Sighetu Marmaţiei şi, aplecîndu-se cu 
picioarele desfăcute, organele genitale ajunseseră la vedere. Într-adevăr, 
miliţianul a amendat-o. Naşa a profitat de acest episod stînjenitor, bătîndu-şi 
joc de socăciţă printre prieteni şi rude. După cum am menţionat mai sus, 
acţiunile mamei afectează receptarea publică a fiicei; acest incident a fost 
suficient pentru a justifica scăderea ofertei pentru găină şi nu a fost 
contestat. „Tîrgoveţii” manipulează frecvent unele teme generale pentru a 
insulta sau critica pe cineva. Unul dintre ţelurile duelului verbal este să-l 
laşi pe celălalt fără glas, cu gura căscată. În cazul de mai sus, naşa a reuşit 
să o facă. 

Tocmeala la preţ poate să mai continue o vreme. Naşa poate spune: 

leu ţi-oi da douăzăci şi cinci 
Şi ţi-i cumpara optinci. 
Iar socăciţa răspunde: 
leu optincă nu prea port 
Că nu cîntă cînd eu gioc. 
Foie verde din cărare 
Să-mni dăi bani să-mni ieu sandale 
Cînd oi mere la plimbare. 
Ca să vadă orişicare 
Ce-o făcut nănaşa mare. 
Şi să-mni dai o sută două 
Că să-mni cumpăr cizme nouă. 
Tare mîndru m-oi tomni 
Cu nănaşu m-oi ibdi. 


Naşa oferă socăciţei bani să-şi cumpere sandale noi, clar aceasta respin- 
ge imediat oferta, căci sandalele cu toc jos nu fac zgomot în timpul 
dansului. Portul opincilor ţine de trecut. Socăciţa vrea sandale „de oraş”, 
astfel încît să poată fi elegantă cînd iese la plimbare ; persoanele nemăritate 
flirtează în timpul promenadelor şi la dans. Socăciţa, o femeie măritată, 
introduce elementele de bază ale flirtului pentru a sublinia flirtul sexual, 
implicit în mariaj. Construcţia paralelă a textului sugerează că naşa, cumpă- 
rîndu-i finei lucruri (şi dominînd-o. astfel), îşi dă bărbatul altcuiva (socă- 
ciţei). Preţul pentru fină este soţul. Cu banii de pe vînzare, socăciţa cumpără 
cizme noi şi îl seduce pe naş. 

Socăciţa poate da din nou tonul: 

Preţu la găină-i pus 

Tăt de o sută-n sus. 

Că ieftină nu ţi-oi da 
C-amu s-o scumtit carnea. 


Socăciţa se bazează pe înţelesul simbolic al miresei, de „carne” sexuală, 
pentru a critica creşterea preţului la carne şi la alte alimente de bază. 

Respectînd strategia generală a tocmelii de piaţă, naşa încearcă să 
coboare preţul prin descoperirea de noi defecte: 


Frunză verde a rugului 

Astă nu-i găină-i pui. 

Găina i cît o cioară 

Şi-mni cere bani de o moară. 


Cedînd puţin, socăciţa e de acord: 


Nu ţi-oi cere mare plată 
Numa pă nănaşu-o dată. 

Anticiparea pierderii virginităţii miresei la sfîrşitul nunţii aduce la 
suprafaţă tensiuni sexuale altfel nemenţionate. În Horea gâinii sînt explo- 
rate codurile care guvernează sexul şi sexualitatea. Sub protecţia ritualului, 
strigăturile schimbate între cele două femei devin din ce în ce mai suges- 
tive. Versurile sînt în mod obligatoriu glumeţe, gluma fiind un vehicol 
convenabil pentru a da glas unor stări a căror normalitate este de supresie, 
dacă nu de reprimare. Femeia, persoana care ispiteşte, reprezentată de 
socăciţă, tachinează: 

De-acasă cînd am plecat 
Doamne multe m-o mîncat. 
Şi m-am lozit la un pticior 
Nănaşule de nu mă crezi 
Rădică sumnă şi vezi. 


Dar cuviinţa prevalează, căci ea avertizează : 


Nănaşule si cuminte 
Nu rădică dinainte. 

Ridicarea poalelor din faţă i-ar da în vileag sexul, ceea ce, din cuviinţă, 
nu se face. 

Horea gădinii validează public virginitatea miresei, căci onoarea mirelui 
se bazează pe condiţia ei imaculată. Ca în orice situaţie de negociere, 
există întotdeauna teama de a fi înşelat?6. Astfel că nu e surprinzător că în 
strigăturile referitoare la sex, infidelitatea este o preocupare constantă. 
Adeseori, aceste strigături îl au destinatar pe naş: 

Hai nănaşule-n grădina 
Şi-om pune preţ la găină. 
ŞI nuntaşii nu nior-şti — 
Că cu cît ni-om tîrgui. 

Da nănaşule ce ni-om fa? 
Că-i aicea nănaşa 

Şi tare s-a supara. 

Nănaşa i frumuşe 

Da mai dulce-i gura me. 

Nănaşu multe ibceşte 

Şi nănaşa nu priveşte. 

leu găina ţi oi da 

Da numa dacă mni-i săruta. 
Hai în şura cu iarba 

Şi mni plăti găina. 

Socăciţa propune nănaşului să meargă afară şi să facă tîrgul (de obicei 
oamenii discută afacerile personale afară; să ne amintim relatarea celui 
care merge să ceară mîna miresei). Socăciţa urmăreşte să fie recompensată 
sexual. Desigur, femeia este cea care seduce; bărbatul, pur şi simplu nu 
poate rezista. Relaţia dintre sex, femei, păcat şi rău este evidentă. Sexul ca 
mijloc de plată evocă prostituţia şi ambivalenţa complexului mamă-prosti- 
tuată : socăciţa este atît mamă hrănitoare, cît şi femeie lipsită de scrupule; 
ea este cea care oferă hrană şi sex, care este mamă şi soacră. 

Aceste strigături devin adeseori neruşinate, chiar pornografice, spre 
hazul tuturor. Florile sînt în principal simbolul virginităţii ; găina este un 
simbol multivalent al sexualităţii miresei virgine, dar este şi simbolul 
organelor genitale femeieşti: 

Am găină huhuietă 
Şi-i întisă subt lăcată. 
Adă teia s-o descui 
Să o dau nănaşului. 

Păsările trebuie jumulite înainte să poată fi gătite şi mîncate. Socăciţa 
anunţă că are o găină de oferit nănaşului; aceasta este gata, îi trebuie doar 
cheia ca să i-o poată da. Strigătura, aparent inocentă, se referă la sexuali- 
tatea fizică a miresei; ea va trebui să-şi piardă virginitatea. Lacătul aminteşte 
centura de castitate. 

Că să puşte găina? 
S-o puşte-ntre pticioare 
C-acolo-i carnea mai moale. 


Evident, găina trebuie mai întîi omorită (din nou, relaţia dintre căsătorie 
şi moarte). Împuşcarea şi înjunghierea sînt adeseori folosite pentru a 
exprima mişcarea penisului înainte şi înapoi; locul acţiunii nu lasă nici o 
îndoială asupra naturii sexuale a discuţiei. 

Versurile următoare sînt o descriere şi mai explicită a găinii ca simbol 
pentru organele sexuale ale femeii?” : 


Socăciţa cu chiloţi 
Ţi-i găina tătă floci. 
În ţipă chiloţii gios 
Şi o curăţă frumos. 
Rădîcă sus rotiţa 
Şi curăţe găina. 
Naşul extinde această ofertă şi asupra socăciţei. El este un domn şi va 
„jumuli” găina pentru ea. El va face treabă bună; adică o va satisface. 
„Găina”, sau femeia pregătită sexual, este ispititoare pentru naş (şi 
pentru orice bărbat) şi multe versuri exprimă această condiţie naturală: 
Vai săracu nănaşu 
Că i-am adus găina. 
I-am adus-o-n ptele goală 

La nânaş am făcut boală. 
Nănaşu-i om cuminte 
Pune şurţ pă dinainte. 


Adică îşi ascunde erecţia. Tonul zeflemitor al acestei strigături produce 
multă veselie: 

Găina-i cu nouă ouă 

Nânaşu-i numa cu două. 

Şi alea nu-s de găină 

Că-s ouă cu rădăcină. 

Cine şti bine-ai gicit 

Gîndeşti că le-ai tipăit. 


Aceste versuri indică o cunoaştere practică a organelor sexuale ale 
bărbatului şi femeii. Mirele pune stăpînire pe sexualitatea miresei, care 
apoi poate produce multe „ouă” (copii). „Ouăle” mirelui sînt înrădăcinate, 
fixe (testicule). Implicită în text este înţelegerea patriliniarităţii şi patriarha- 
tului: femeile produc copii pentru continuitatea familiei soţului. 

Cunoaşterea sexuală este dobîndită prin experienţă. În textul precedent, 
versurile utilizează informaţii anatomice generale pentru a inocula stînje- 
neală în ascultător: oamenilor nu trebuie să le stea gîndul la sex. Astfel, 
sugestia trimite către comportamentul păcătos. Similar, cînd socăciţa îi 
propune naşului să iasă afară, ea îl previne că nu trebuie să fie auziţi, 
pentru că se angajează într-un comportament adulterin : 

Hai nănaşule-n grădină 
Şi-om pune preţ la găina. 
Hai în şura cu iarba 

Şi mni plăti găina. 

Numa nu o tipăi 

Găina s-a cîrcăi 

ŞI or auzi oamenii. 


Durata tîrguielii depinde de capacitatea creativă a femeilor şi de ambi- 
anţa generală. Dacă socăciţa este bună de gură, mulțimea este deosebit de 
entuziastă. În calitate de vînzătoare, ea trebuie să vorbească cel mai mult. 
În final, ea se roagă: 

Placă nânaşă şi ie 
Găina din mîna me. 


Naşa răspunde politicos: 


leu ţi-oi da vreo tri griţari 
Nănaşu-i cu sălar. 

Noi găina vi-om lua 

Şi pă ie plată v-om da. 


Naşa se mîndreşte cu posibilitatea ei de a cumpăra găina — soţul ei este un 
om modern ; are salariu. Socăciţa poate profita de acest moment de fudulie: 


Hai nănaş nu te scumpti 
Că n-ai atîţa coptii. 

Că ai numa un fecior 

Şi li-i face profesor. 


Pentru că naşii au bani (motiv pentru care, parţial, au şi fost rugaţi să 
fie rude rituale), naşul nu trebuie să fie strîns la pungă. În ciuda costului 

crescut al vieţii, acest om „modern” nu are aceleaşi obligaţii financiare ca 
majoritatea „ţăranilor”. Familia modernă nu are decît unul sau doi copii; 
familia ţărănească „tracliţională” are mulţi copii de hrănit. Acest naş modern 
nu are decît un copil, şi acela băiat (conform tradiţiei), care va fi capabil 
să-şi construiască o viaţă pentru sine. 

Naşa primeşte găina şi plăteşte socăciţei. (Inflaţia a crescut plata rituală 
la echivalentul a circa 9 dolari. Aceşti bani vor fi păstraţi de socăciţă. Nu 
există nunţi cu dar în Maramureş.) 

După ce socăciţa e plătită, ea flutură bancnota, astfel încît toată lumea 
să o vadă. Ea proclamă cu mîndrie: 


Uitaţi-vă măi nuntaşi 

Cîţi bani are un nănaş. 

Cu banii di pă găină 

Poţi trăi o săptămînă. 

Că nu-i lumea ca-nainte 

Pă bani să cumperi pemînte. 
C-amu-n lume-i mai uşor 
Vreau să-mni ieu televisor. 


Consumerismul evident stimulează inovaţia poetică. Socăciţa glumeşte, 
declarînd că se poate descurca o săptămînă întreagă datorită preţului 
crescut al „găinilor”; creşterea costului vieţii a făcut ca puiul să devină o 
prezenţă mai puţin frecventă la mesele obişnuite. Înainte de coopera- 
tivizare, banii erau folosiţi pentru a achiziţiona pămînt, dar în urma 
schimbării drepturilor de proprietate, oamenii nu mai au pămînt de lucrat, 
aşa că dispun de ceva mai mult timp liber — ca să privească la televizor (am 
făcut această înregistrare la o nuntă din 1979). Înainte, o femeie s-ar fi 
lăudat cu cumpărarea unei perechi noi de ghete pe care să le poarte la 
hora duminicală, forma tradiţională de distracţie. 

Mai recent (în 1985), o socăciţă se fălea cu elementul situat pe primul 
loc la acea dată pe lista dorințelor sale: 

Cu bani di pă o găină 
Mni-oi cumpăra o măşină. 
O măşină Dacia 

Cu ie să mă pot căra. 

Cu mîndru alăturea 

C-amu mni-i dragă lumea. 
Că nu mni-i hie de nimnică 
Numă o mâşînă mnică. 


(În ultimii ani, numărul familiilor posesoare de maşini a crescut semnifica- 
tiv, în special la oraş). 
Cînd găina ajunge pe masă, în faţa naşilor, socăciţa poate „boci” pierde- 
rea găinii (o parodie parţială a obiceiurilor de înmormîntare) : 
Săraca găina mea 
Râu îmi pare după ie. 
leri ierai pă după şură 
Azi ieşti cu ţîgare-n gură. 
În aceste versuri, socăciţa parodiază stilul bocetelor funerare. Ea îşi 
exprimă simpatia pentru „decedată”. Cu o zi înainte, „găina” umbla liberă 
prin curte. Acum „găina” se află în lumea celor activi sexual. De fapt, găina 

decorată vine cu ţigară în gură. Pare a fi o glumă sexuală, pe care toată 
lumea o apreciază (în orice caz, miresele vorbesc despre stînjeneala lor 
extremă ; toată lumea ştie că după nuntă mireasa se va culca cu soţul ei şi, 
puţin mai tîrziu, pîntecul îi va deveni proeminent — dacă totul merge bine. 
Multe femei afirmă că abia după naşterea primului copil se simt mai în 
largul lor la auzul acestor afirmaţii). 

Socăciţa îşi continuă „bocetul” : 

Focu-o bată găina. 
Bine c-am scăpat de ie. 
Asară pîngă vălcea 
Trăge un căţel de ie. 

Terminînd cu vînzarea, socăciţa se făleşte acum cu îndemînarea ei de 
vînzătoare. Ea dezvăluie faptul că „găina” nu a fost chiar atît de inocentă. 
Înşelăciunea sexuală este o preocupare constantă, subliniată de teama de 
a fi înşelat specifică negoţului. Onoarea pare să se bazeze pe agilitatea 
verbală. Naşa neagă dezvăluirile socăciţei: 

Pentr-un păhar de la masă 
Mni-ai vîndut găină grasă. 


Naşa toastează în cinstea socăciţei, pentru a-i fi livrat o găină aşa de 
grasă — „grasă şi frumoasă”, preferința moroşenilor; graviditatea este şi ea 
implicată. Apoi descrie locul găinii în propria-i familie : 


Aripa-i a mnirelui 
Clonţu-a ceteraşului. 

Da la mnireasă ce rămîne 
Şti-oa mnirele mai bine. 


„Găina” este pe cale de a fi consumată?. 
În cele din urmă, socăciţa poate întreba: 


Unde i a mneu bărbat? 
Să-i arăt ce-am cîştigat. 

Naşul poate răspunde cu prefăcătorie : 

Pă bărbat l-ai îmbătat 
Că să sie angajat 
Să nu sie cu mine-n sat. 

Naşul reintroduce tema sexuală şi duplicitatea sexuală a socăciţei. În 
mod deliberat ea s-a asigurat că soţul ei e beat, astfel încît să se bucure în 
voie de naş, amantul ei. Evident, femeile sînt de o şiretenie diavolească. 

În aproape toate vesurile de mai sus, „mama” miresei acţionează ca o 
seducătoare neruşinată; naşa mirelui reinstituie ordinea. Fidelă tradiţiei, 
partea femeii (familia miresei) este nevirtuoasă ; cea a bărbatului, virtuoasă 
(chiar şi femeile din ea); acest raport mai subliniază şi relaţia idealizată 
superior-inferior dintre cei care iau femeia şi cei care o dau. Căsătoria este 
necesară pentru continuarea ordinii morale. Şi aşa va şi fi. În final, sînt 
reinstaurate normele şi valorile tradiţionale. Spre uşurarea tuturor, pre- 
ceptele religioase şi morale sînt reafirmate ; ordinea socio-culturală este 
sărbătorită. 

De obicei, ultimul cuvînt este acordat socăciţei: 

Hai bărbate la bufet 
C-amu-am bani să mă îmbăt. 
N-am fo bată niciodată 

Nici fată nici măritată. 

Da amu m-oi îmbăta 

Că mni-am vîndut găina. 


Socăciţa ignoră remarcile insinuante ale naşului la adresa „onoarei” 
sale. Ea se opune şi îşi invită soţul la o băutură zdravănă (este o circum- 
stanţă rară în care soţia e determinată să-şi încurajeze soţul să bea pînă la 
ebrietate ; în astfel de situaţii, bărbaţii au tendinţa să-şi bată nevestele). 
Femeia declară că şi ea va „cinsti” îmbătîndu-se împreună cu el. Ea ar urma 
să-şi înece în băutură vina şi supărarea de a-şi fi „vîndut” fiica. 

Cererea mniresii şi Horea găinii dramatizează public procesul de luare 
în posesie a femeii de către bărbat. Hora găinii prezintă aspectele sexuale 
ale aproprierii. În aceste scenarii este inclusă chintesenţa normativă a naturii 
şi dimensiunilor relaţiilor sociale şi sexuale — diviziunea muncii (vînătoarea 
şi pădurea sînt domenii masculine; casa şi grădina, feminine). Tranzacţia 
publică din Horea găinii finalizează public schimbarea de statut şi de 
apartenenţă domestică a miresei. Feminitatea presupune sexul, un subiect 
discutat fără perdea prin strigături, pentru a o iniţia pe mireasă şi pentru a-i 
încorpora pe proaspeţii miri universului cuplurilor căsătorite. Schimbările 
din cadrul structurii gospodăriilor sînt astfel semnalate şi demarcate simbolic. 


Toasturile 


La sfîrşitul mesei care celebrează vînzarea găinii, mirele şi alaiul său 
însoțesc mireasa la noua casă. Este pentru prima dată pe durata ritualurilor 
de cununie cînd mireasa merge la casa mirelui; acest eveniment marchează 
începutul secvenţei încorporative a ritului. O dată intraţi în curte, unul 
dintre nuntaşi se adresează mamei mirelui, chemîncl-o afară: 

Hai ăfară socră mare 
Că v-aducem ajutoare. 


Bucură-te soacră mare 

Că-ţi vine chieptenătoare. 

Să te chieptene pe capu 

Cu două lemne de fagu. 
(Marian, 1890, 631) 


Invitaţia adresată mamei mirelui poate fi privită ca un anunţ politicos că 
i-a fost adusă nora şi că aceasta, desigur, îi va servi soacrei ca ajutor. 
Strigăturile pot fi şi caustice, dînd glas complexităţii relaţiilor. Mamei soacre 
i se spune să se bucure de norocul dat peste ea, de a-i veni cineva care să 
o ajute. De obicei, versurile menţionează că nora o va ajuta să-şi îngrijească 
părul, o sarcină neplăcută, presupunînd îndepărtarea păduchilor şi împle- 
titul. Resentimentul miresei în legătură cu poziţia ei subordonată este 
diminuat de glumă, spunîndu-i-se că va pieptăna părul soacrei cu două 
bețe (cu două bite în unele variante) mai degrabă decît cu piepteni. Cu alte 
cuvinte, ea mai curînd îi va da peste cap soacrei, scăpînd astfel de ea (şi 
nu numai de păduchi). Fagul din strigătură este un lemn asociat cu sufletele 


morţilor. 

Soacra iese afară şi stă în picioare pe treptele de la intrare (la fel ca 
bucătăreasa la casa miresei cînd urase bun-venit musafirilor după cere- 
monia de la biserică). Soacra poate să ureze şi ea bun-venit oaspeţilor: 


Să trăieşti că mîndră ieşti 

Cu gura bine grăieşti 

eşti mîndră şi de-omenie 
Tumnai cum îmi place mnie. 
Frunză verde verdice 

Să trăia noruca me. 

De-a si mîndră şi cumnite 
Cu tăte a si înainte. 


Soacra îşi laudă nora cu procedee tradiţionale: e frumoasă, este la 
locul ei (nu vorbeşte prea mult), este de treabă. Îi urează viaţă lungă 
(verdele este culoarea vieţii şi a creşterii) şi menţionează că atîta vreme cât 
noruca (formă diminutivală) ei cea dragă va face aşa cum vrea ea, totul o 
să fie bine (dacă ceea ce-i va cere va fi imposibil, nora s-ar putea să fie 
pusă în situaţia de a-i da peste cap, aşa cum se sugerează în versurile 
precedente). 

Soacra ţine pe braţe doi colaci şi două sticle de horincă, pe care le dă 
nurorii. Toată lumea urmăreşte cu atenţie să vadă dacă soacra îşi sărută 
nora pe obraz. Dacă nu o face, augurii nu sînt prea buni pentru notă. 

Oferirea colacilor şi a ţuicii este ultimul dar ritual de pominoc. Primul 
stabilise o relaţie rituală între două familii; cel de-al doilea recunoaşte 
afinitatea dintre mire şi mama miresei. Darul iniţial constă în schimburi 
reciproce şi echivalente între cei care oferă şi cei care cumpără mireasa; 
celelalte două sînt unidirecţionale, incluzînd ceea ce va fi dramatizat 
în secvenţa rituală ce urmează. Astfel, în Cererea mniresii, mama (cea 
care oferă mireasa) îşi salută ginerele, venit să-i ia fata. În continuare, 
mama mirelui (cea care primeşte mireasa) îşi salută nora care i-a fost 
dată. Ordinea acestor schimburi exemplifică structura ierarhică a relaţiilor 
stratificate după vîrstă şi sex (discutată în capitolul 1), rezultate în urma 
căsăţoriei: 


Cei care iau mireasa Cei care dau mireasa 
(statut superior) (statut inferior) 
familia mirelui familia miresei 

mirele mama miresei 

mama mirelui mireasa 


Apoi, mireasa, mirele şi alaiul mirelui intră în casă şi iau loc la mese. Se 
dă un alt ospăț, de data aceasta în cinstea sosirii miresei (la multe nunţi, 
este repetată Horea găinii, pentru amuzamentul celor care nu au urmărit-o 
la casa miresei. În acest caz, socăciţa este bucătăreasa mirelui. Horea 
găiinii este reluată numai pentru amuzament). Pe parcursul mesei, nuntaşii 
continuă sărbătorirea căsătoriei, prin strigături şi toasturi în cinstea miresei. 

Strigăturile tind să se concentreze asupra unor teme ca bătrîneţea (pusă 
în evidenţă de căsătorie şi responsabilităţile pe care aceasta le iniţiază), 
băutul, dragostea, rudenia şi cinstea (vezi Karnoouh, 1983 a). Toate aceste 
fațete ale vieţii sînt centrale sărbătoririi unei căsătorii. Următoarea strigătură 
se referă la înaintarea în vîrstă: 

Cînd ieram mai tînerel 

leu mîncam carne de mniel 
Şi sărutam frumuşel. 

Şi-amu dac-am bătrînit 

leu mînînc carne de capră 
Şi sărut gură de babă. 


Versurile deplîng schimbările sociale şi biologice care survin pe măsură 
ce îmbătrîneşti. Construcţia paralelă opune tinereţea şi bătrîneţea. Mielul 
este asociat animalelor tinere şi fetelor virgine; capra este asociată cu 
vîrsta înaintată şi femeia bătrînă. Privilegiile tinereţii fac loc limitelor vîrstei 
înaintate; 

Beitrîneţe haine grele 

Rău mă tem c-oi cădea-n iele. 
Cîtilin pă drum mă duc 
Bătrîneţele m-agiung. 
Bătrîneţe haine rele 

Rău mă tem c-oi cădea-n iele. 
Aşă mă trec din viaţă 

Ca roua de dimineaţă. 

Aşă mă trec din lumuţă 

Ca şi roua di pă frunză. 

Stadiile ciclului vieţii sînt marcate vizual de schimbările de culoare şi 
stil în ţinută (vezi Bogatyrev, 1971). Astfel, vîrsta înaintată utilizează un 
anumit set vestimentar. În special la femei, căsătoria modifică vestimen- 
taţia şi permite determinarea vîrstei oricui. Oricât de lent ar înainta cineva 
pe drumul vieţii (drumul fiind metafora obişnuită pentru schimbarea de 
statut: de la necăsătorit la căsătorit, de la tînăr la bătrîn, de la viaţă la 
moarte), bătrîneţea soseşte oricum. În ultimă instanţă, viaţa şi tinereţea sînt 
trecătoare ca roua, care se evaporă atît de repede. După obicei, ciclul vieţii 
este comparat cu ciclul naturii. Tinereţea este doar o etapă, iar pierderea 
ei este vrednică de plîns: 

Săracă tinereţe 

Nu ştiu ce-am făcut cu ie. 
Că pă bani nu o-am vîndut 
Nici în crîşmă n-o-am băut. 
Şi-aş da bani şi-aş teltui 
Tînără de-aş putea si. 

În general, oamenii pierd o posesiune pentru că au vîndut-o sau, în 
cazul bărbaţilor, pentru că au „băut-o”. Există un element de control sau 
responsabilitate personală în pierderea proprietăţii. Dar pierderea tinereţii 
este dincolo de orice plan uman; este un proces natural ce nu poate fi 
manipulat nici măcar cu bani. 

Băutul este creditat.ca uşurînd durerea vieţii. Băutura moderată este 
panaceul pentru necazuri şi libaţie pentru dragoste şi prietenie. 

Uiăguţa şi păharu 
Stîmpâră doru şi-amaru. 


Oamenii beau din motive sociale, nu din motive de auto-distrugere — 
cel puţin în teorie: 


Nu beu pălincă si mor 
Numa cu cine mni-i dor. 

Nu beu pălincă să zac 
Numa cu cine mni-i drag. 


În orice caz, se consideră că băutura face ca moartea să pară mai puţin 
dureroasă: 
De-aş muri cînd oi si bat 
Nu m-aş tare supăra. 
Da mă tem c-oi muri treaz 
M-a mînca mare năcaz. 


Anulînd suferinţa fizică şi de conştiinţă, beţia poate fi benefică. Dar 
efectele dăunătoare ale băutului sînt recunoscute: 


Şi ieu beau şî mîndru be 
Cum om si noi gazde-aşe? 
leu beau zin mîndra pălincă 
Şi de noi n-a si nimnică. 

leu beau zin mîndru be bere 
Cum om strînge noi avere? 


Şi aşa mai departe. Depăşeşte scopul lucrării de faţă prezentarea sutelor 
de strigături adunate în ani de muncă pe teren. 

Cinstea este o temă preponderentă pe parcursul nunţii. Cineva dă 
cinstea altcuiva — miresei, mirelui, unei rude, naşilor — prin toasturi. 
Persoana care toastează şi cea care primeşte această onoare stau faţă în 
faţă, fiecare ţinînd un pahar sau o sticlă. După toast, care poate fi o simplă 
urare cle viaţă lungă sau un text mai complex, cei doi ciocnesc, beau „o 
înghiţitură” şi apoi schimbă paharele (sau sticlele). Spun /a mulți ani, 
ciocnesc din nou, mai iau o gură şi îşi iau înapoi paharul (sticla). Toastul 
trebuie să fie cu soț (în sens figurativ). Un toast pentru naşa care îşi 
însoţeşte copiii prin căsătorie şi botez poate suna astfel: 

Să trăiască nănaşa 

Că mni-i cinste cu dînsa. 
Nănaşucă să trăieşti 

Să cununi şi să botezi. 

Onoarea şi ruşinea sînt preocupările centrale ale relaţiilor sociale şi ale 
chestiunilor de statut, aşa cum am văzut în Cererea mniresii şi Horea 
găinii. Într-un schimb improvizat de replici, o femeie tînără „discută” cu 
mama sa diferenţele de opinie legate de cei care fac curte folosindu-se de 
strigături, ambiguitatea situaţiei făcînd posibil dialogul: 


Laszi-mă mămucă lasă 

Să grăiesc cu cine-mni place 
Că ruşine nu ţi-oi face. 
Lasă-mă mămuca me 

Să grăiesc cu care-oi vre 

Că ruşine nu-i ave. 


Fata o roagă pe mamă să o lase să flirteze cu un tînăr, promiţind că 
onoarea (virginitatea) şi reputaţia ei vor rămîne intacte. Mama nu are 
încredere în asigurările pe care (cu toate bunele intenţii) tinereţea le dă 
împotriva dorinţei : 

Dragu mamii ti-oi lăsa 
Numa cînd ţi-a si vremea. 

Dragu mamii este o expresie standard; în cazul acesta, există în ea o 
urmă de ameninţare. 
Tînărul era şi el de faţă şi s-a alăturat „discuţiei”: 


Leagă mîndră cînele 
Să nu saie pă mine 
Cînd oi mere la tine. 


Cele mai multe familii au cîini şi, deoarece aceştia sînt răi în majoritatea 
cazurilor, în curte se intră cu precauţie. Tînărul echivalează simbolic cîinele 
care muşcă cu mama fetei. lubita răspunde: 


Cînele ieu l-aş lega 
Da nu mă lasă mămuca. 


Răspunsul ei acceptă insulta, afirmînd ambiguu că mama nu o lasă să-l 
vadă. În acest fel, fiica îşi exprimă nemulţumirea, dar evită să riposteze la 
insulta mamei. Mama încheie conversaţia adresîndu-se tînărului : 


Cînele nu l-oi lega 
Pă tine l-oi amuţa 
Diptce îmi zii la mîndra. 


Autoritatea parentală trebuie respectată, iar onoarea fetei nu trebuie atinsă. 

Strigăturile sînt o formă de comunicare conversaţională pe timpul 
sărbătorilor. Cel ce le strigă le poate lansa pentru el însuşi sau pentru cine 
se nimereşte să asculte, ori ca parte a unui dialog. Strigăturile pot fi 
executate şi în grup, asemeni unui cîntec. Mai multe conversații pot fi 
purtate în acelaşi timp. Dar, mai toţi se vor opri pentru a asculta toasturile 
adresate miresei, în special dacă ele sînt făcute de o rudă apropiată (care 
ar putea fi sarcastică) sau de cineva cunoscut ca fiind bun de gură. Desigur, 
nu doar cîteva toasturi sînt adresate miresei, ci majoritatea sînt în cinstea 
ei. Ea este sărbătorita. De obicei, bărbaţii închină în cinstea miresei sau a 
cuplului cu strigături nespecifice, legate de bucuria de a avea oaspeţi, 
urînd cuplului, naşilor şi tuturor celorlalţi noroc, viaţă lungă şi fericire. 
Preocuparea bărbaţilor este bunăstarea comunităţii. În public, bărbaţii 
reprezintă familiile individuale ca unităţi discrete nediferenţiate. Dar în 
interiorul gospodăriilor individuale, relaţiile sînt diferenţiate, iar femeile 
folosesc prilejul oferit de nuntă pentru a da glas acestei diferențieri. Întrucât 
o căsătorie transferă o femeie de la o gospodărie la alta, condiţiile de limită 
puse în joc în timpul ritului de trecere produc breşe în graniţele dintre 
unităţile gospodăreşti discrete. În acest mod sînt înlăturate constrîngerile 
impuse zonei interne a privatismului. 

Astfel, pe timpul nunţii, toasturile principale sînt cele adresate de femei — 
măritate şi nemăritate — miresei. Femeile ridică problemele intragospo- 
dăreşti la nivelul interesului comunitar. Toasturile lor reprezintă o formă 
de expresie catartică şi comunitară, care legitimează condiţia femeii, dar şi 
protestează împotriva ei. Astfel, spre deosebire de toasturile adresate de 
bărbaţi, toasturile femeilor sînt specifice: ele comunică miresei exact cum 
o fost sau cum îi. Pe tot parcursul ceremoniilor, mireasa se scaldă în lacrimi 
auzind care îi va fi soarta. Acest tip de toastare poate continua neîntrerupt, 
venind de la oricare dintre femei, timp de zece, cincisprezece minute. 

Surorile sau prietenele nemăritate toastează în cinstea miresei cam în 
acelaşi fel în care o făcuseră atunci cînd „boceau” plecarea ei, în timpul 
îmbrăcării. Ele subliniază avantajele condiţiei cle fecioară pe care mireasa 
a decis să o abandoneze: 

Cînd ai fo la mă-ta-acasă 

Tu ai mîncat numa mniere 
Şi pă obraz puneai ruminele. 
Şi amu mînînci căpşiuni 

Şi pă obraz pâlmi şi pumni. 


Viaţa la mama acasă este dulce ca laptele şi mierea, în vreme ce 
între străini, viaţa devine spinoasă şi amară. Mireasa e mereu prevenită că 
soţul nu-i este frate, că mama-soacră nu-i este mamă şi că amîndoi o 
vor bate3”. 

Decît măritată rău 

Mai bine în copîrşeu 

Ori fată pă traiul tău, 

Că cum fac ieu aşă rămîne 
Şi nu-mi porunceşte nime. 

Este mai bine să fii nemăritată sau moartă decît prinsă într-o căsătorie 
proastă (se subînţelege că majoritatea sînt astfel). Fetele nemăritate rămîn 
virgine, adică... fete. Sexualitatea cere supunere faţă de pretenţiile unui soţ 
sau ale unei soacre. O fată nu este supusă unor astfel de constrîngeri; ea 
este liberă să facă ce-i place. Totuşi, aceasta este o percepţie idealizată. 
Fetele sînt mai libere, dar nu într-atât încît să poată merge cu cine vor şi 
cînd vor. (Femeile încă nemăritate la vîrsta de treizeci de ani trezesc milă; 
ele au o poziţie dificilă. Totuşi, una dintre ele mi s-a confesat pentru că 
eram „din aceeaşi categorie”. Ea a recunoscut că nu a vrut să se mărite 
pentru că nu voia să dea seamă nimănui; iar la bătrîneţe, avea destui 
nepoți şi nepoate care să-i poarte de grijă.) 

Se consideră că strigăturile adresate de femeile măritate miresei au cea mai 
mare valoare didactică. Femeia care face strigătura se poate alătura cu plînsul ei 
celui al miresei, în timp ce dă glas durerii proprii şi a femeilor în general: 


Săracile fetele 

De-ar muri cu tătele 

Să le-ngroape mamele. 
Să le-ngroape dîntre flori 
Să nu margă de nurori. 
Să le-ngroape-ntre mălini 
Să nu margă la străini. 

Femeile măritate deplîng soarta fetelor care, în majoritatea cazurilor, o 
sfirşesc la fel cum au sfirşit-o şi ele şi cum o va sfirşi mireasa pentru care 
închină. Prin măritiş, fetele trebuie să suporte poziţia de noră; ele trebuie 
să trăiască între străini şi nu între cei apropiaţi, în familiile părinteşti. O fată 
nemăritată care moare rămîne asociată, în lumea celor morţi, neamului ei; 
de aceea, unei fete îi este mai bine moartă printre ai ei decît vie printre 
străini. 

O altă femeie enumeră regulile de bază ale comportamentului unei 
femei măritate: 

Mniresucă draga me 
Ascultă-mă dacă-i vre. 

Unde-i mere nu şede 
Ca bărbatul nu ibde. 
Ca bărbatu-aşă ibde 
Din pticoare să păşeşti 
Din gură să nu grâieşti. 
Din pticoare să mei tare 
Din gură să nu sii mare. 
Astfel, femeia îi atrage atenţia miresei, din experienţa ei proprie de 
căsătorie, că nevasta trebuie să-şi vadă de treabă şi să nu se angajeze în 


bîrfă fără rost. 

Un toast mai lung îi arată miresei ce înseamnă măritişul, ce se va 
petrece cu ea de-acum încolo (deoarece femeia care recita toastul era 
admirată pentru creativitatea ei în materie de strigături, toată lumea a 


ascultat-o cu atenţie). 
Mniresucă mnireasă 
Ascultă-mă dacă-i vre. 
Ce ţi-oi spune n-oi minţi 
Da îi videa c-aşă a si. 
Mnireasă cununa ta 
Împletită mînînţel 
Şi purtată puţinel. 
Cununiţa ta ce verde 
Cum te scoate dîntre fete 
Şi te bagă-ntre neveste. 
Mîndru-i numele nevastă 
Da nu-i ca fată niciodată. 
Oricît de bine ţi-a si 
Nu-i mere şi nu-i zini. 
Unde tu dragă-i dori 
Că bărbatu ţi-a porunci. 
Că bărbatu nu ţi-i frate 
Să gîndeşti că nu te-a bate. 
Nu te-a bate cu bota 
Da te arde cu vorba 
De te-a dure inima. 
Mnireasă de bună samă 
Dai cununa pă năframă. 
Şi năframa-i tare gre 
Tăte grijile îs subt ie. 
N-ave grijă draga me 
Ca cu tăte facem aşe. 
Că mnirele-i din neamul mneu 
leu gîndesc că n-a si rău. 
Mnireasă mnirele tău 
Sie ca bărbatul mneu 
Ş-apoi las să sie rău. 
Că ieu de cînd m-am măritat 
Nici o palmă nu mni-o dat. 
Şi de cînd îs măritată 
Nu m-o bătut niciodată 
Bine-am trăit laolaltă. 


Niciodată nu sînt utilizate apelativele personale, indiferent de natura 
textului. Toasturile, de exemplu, sînt îndreptate spre categoriile imperso- 
nale de „mireasă”, „mire” sau „naş”. Ritualul de nuntă nu este interesat de 
indivizi ca atare; el este normativ în cuprinderea sa. Ceea ce se petrece cu 

o mireasă se va întîmpla şi cu următoarea; sistemul se autoreproduce. 
Versurile acestui toast sînt reproduse şi în timpul îmbrăcării miresei. 
Diferenţa constă doar în faptul că la Găzata miresei, colegele ei de generaţie 
nemăritate cîntă pentru a deplînge schimbarea de statut a prietenei lor şi 
despărţirea de ea ; în toasturile în cinstea miresei, femeile măritate strigă 
pentru a mărturisi, din proprie experienţă, ceea ce se întîmplă miresei şi 
pentru a-i ura bun-venit în rîndurile lor. 

Un toast din partea surorii mirelui adresat fratelui ei deplînge schim- 
barea statutului acestuia şi, de data aceasta, „despărţirea” de el. 


Sa trăieşti măi frate dulce 
Înainte de-a te duce. 

Să trăieşti mîndră ţi-i faţa 
Mîndră-ţi sie şi viaţa. 

Da un cuvînt te-aş ruga 
Dacă de-aici îi pleca 

Nici de noi tu nu uita. 
Că ni-o fost dragă lumea 
Pînă am fost la mama. 
Că îi ave nevasta ta 

Şi de surori îi uita. 

Că îi ave a ta soţie 

Şi cine să te mîngiie. 


Sora îşi roagă fratele să nu o uite — cerere care este mai degrabă 
figurativă decât literală. În realitate, mirele nu pleacă din casa părintească; 
însă, întrucît se căsătoreşte, el stabileşte o nouă unitate familială, care nu 
include, în sens strict, familia părintească. 

După ce au închinat pentru mireasă, femeile măritate oferă toasturi 
lungi şi mirelui. Ele manifestă empatie faţă de poziţia lui: 


Măieran bociulios [n.. înfloritor] 
Să trăieşti mnire frumos. 

Să trăieşti să ai noroc 

Rălele să ardă-n foc. 

Cite târguri tîrguieşti 

Şohan nu te celuieşti [înşeli)] 
Ca cînd te căsătoreşti. 

Că vinzi boi şi cumperi cai 
Că meri-n tîrg i iară-i dai 

Cu de aiestă tăt să stai. 
Măieran crescut în strat 
Ţine-ţi bine ce-ai luat. 


Versurile sînt similare cu cele strigate în timpul Jocului steagului şi al 
cununii. Mirele este avertizat că mariajul presupune o vînzare finală ; este 
deosebit de orice altă situaţie similară. Mirelui i se spune să aibă grijă de 
cumpărătura pe care a făcut-o: 

Uită-te măi mnire bine 
Cine şede lîngă tine. 
Şede o violă-nflorită 

Să nu-o ţii bănuită. 
Astă vară la cosît 
Mîndră floare ţi-ai găsit 
Astă vară la săpat 
Mîndră floare ţi-ai aflat. 

Ai rupt-o şi-ai pus-o-n clop 
Dumnezău dăie-ţi noroc. 
Dacă-i duci-o străine 

N-o ţine supărăţe. 

De ar curge apă zin 

Rău îi tînăr şi străin. 

De ar curge apă lapte 
Rău i tînăr şi departe. 

Că sărăcuţa de ie 

La voi a si străine 

N-ave mamă cu ie. 

leu te rog mnire pă tine 
De asta ai grijă bine. 

Că săraca-i tinere 

Te rog ai bine grijă de ie. 
De ţi-a greşi cîteodată 
Sărută-o şi o iartă. 

Da de nu îi şti-o cruța 
Floarea-ndată s-a usca. 
Fetele-s ca florile 
Toamnă cînd cad brumele. 
Astăzi îi mîndră înflorită 
Miine vezi că-i veştejită. 

Mirele este sfătuit de o femeie care ştie din proprie experienţă care este 
condiţia miresei. Alienarea acesteia este descrisă mişcător prin imagini ce 
o arată ca pe o străină, o floare ce se poate ofili. Nici un miracol (apa care 
se transformă în lapte sau vin) nu poate schimba dificultatea de a fi tînăr 
şi singur printre străini. Fără sprijinul mirelui în stabilirea unei relaţii, în 
special cu soacra, mireasa îşi va pierde vitalitatea şi va „muri”. Numeroase 
toasturi atrag atenţia mirelui asupra „florii” de lîngă el, reamintindu-i că în 
casa lui ea nu va avea pe nimeni altcineva decît pe el. 

În acest timp, mireasa plînge intens, pe măsură ce îşi află soarta. 
Femeia care închinase cu aceste versuri, fiind cauza stării emoţionale de 
care e cuprinsă mireasa, poate încerca să-i potolească nefericirea : 


Mniresucă nu zdera 
C-acoale-o fo zina ta 

Că ţi-ai dat mîna cu badea. 
Că ţi-ai dat mîna subt nuc 
Şi ţi-ai luat ce ţi-o plăcut. 


În aceste versuri, femeia îi reaminteşte miresei că ea a fost cea care a 
consimţit la căsătorie. Nimeni nu i-a spus să se îndrăgostească de el. 

Sau femeia măritată îi poate ordona: 

Taci mnireasă nu zdera! 
Las să zdere celelalte 
C-o rămas nemăritate. 

În ciuda aspectelor negative ale vieţii de nevastă, fetele nemăritate 
aspiră la căsătorie. Orice judecată poate fi contrazisă, se pare, atunci cînd 
dragostea ia forma atracției sexuale. De aceea, mireasa ar trebui să-şi 
recunoască norocul; ea este acum măritată. 

Sau femeia măritată îi poate sugera prin implicaţie că acum are şansa 
de a da frîu liber sexualităţii: 

Mniresucă nu si nebună 

Nu zdera după cunună. 

Pune cununa în cui 

Şi dă-i gura mîndrului 

Că tătă huc îi a lui. 

Simbolismul sexual este evident. Iar punerea cununii în cui trebuie 

pusă în contrast cu imaginea fetei tinere punîndu-şi cununa înapoi în 
cufăraş, în timpul Cererii miresei. 


Venirea după mireasă 


Ospăţul şi sărbătorirea generală continuă. Luni dimineaţa tîrziu (a treia 
zi de nuntă), lipsa ce somn combinată cu excesele de mîncare şi băutură 
încep să-şi facă simţite efectele la mulţi dintre oaspeţi. Pentru a supravieţui 
toasturilor, mirele şi mireasa nu beau prea des conţinutul paharelor sau al 
sticlelor ; ei ciocnesc doar politicos şi abia ating paharele cu buzele. Nunta 
este o corvoadă epuizantă pentru miri; nu se doarme aproape deloc, iar ei 
sînt mereu în picioare pentru a răspunde toasturilor care li se fac. Cu toate 
acestea, nunta este un moment special al vieţii lor şi va deveni o amintire 
mult îndrăgită. 

Către 11 dimineaţa, soseşte vestea că alaiul de nuntă al miresei — 
familia ei apropiată şi oaspeţii rămaşi la ea acasă după ce ea a plecat cu 
mirele şi alaiul lui — se apropie de casa mirelui. Se ştie că vin după mireasă 
ca să o fure. O vor înapoi. Această parte a ritualului nunţii, alături de 
cererea miresei (cînd mirele şi anturajul lui o „fură” pe mireasă de la casa 
ei) pot fi privite ca o expresie a luptelor de putere asupra dreptului de 
proprietate. În Cererea miresei, alaiul mirelui soseşte prin surprindere la 
miez cle noapte, pătrunde în casa miresei şi pune stăpînire pe aceasta. Mai 
apoi, cu steagul sus, proclamîndu-le puterea, ei revin triumfători la casa 
mirelui (casa împăratului), aducînd mireasa cu ei. Dar casa miresei nu 
acceptă cu uşurinţă pierderea şi face o ultimă încercare să o captureze. 
Mirele şi musafirii săi sînt gata să răspundă la provocare (în ultimă instanţă, 
nu este vorba de un „atac-surpriză” în miezul nopţii, ci ziua în amiaza 
mare). Pe măsură ce grupul miresei se apropie, nuntaşii de la casa mirelui 
ies afară în curte. Ei încep un dans în cerc, acompaniat de muzicanţii mire- 
lui. Mirele şi mireasa conduc dansul. Grupul miresei intră fără dificultate în 
curte. Ei joacă acelaşi dans, dar muzica este interpretată de muzicanţii 
miresei. Cercurile sînt separate; rudele miresei încearcă să o „răpească” în 
cercul lor — dar în zadar. În cele clin urmă, acceptă înfrîngerea. Cercurile 
fuzionează, la fel şi orchestrele. Avantajul de putere al celor care iau 
mireasa este afirmat din nou. Cooperarea poate exista atîta vreme cît 
dominaţia masculină este recunoscută. 

După dans, fuziunea celor două familii este sărbătorită printr-o masă în 
casa mirelui. După cîteva ore, rudele miresei se întorc acasă. Grupul este 
însoţit de tînărul cuplu, de nănaşii mirelui, de părinţii acestuia şi de toţi cei 
care vor să mai facă drumul pînă acolo. Nunta este aproape gata. Mireasa 
a fost introdusă în noua sa familie şi reşedinţă, iar cele două familii au fost 
unite. Rămîne doar ca mireasa să fie ritual dezbrăcată şi, o dată cu aceasta, 
să-şi pună năframa femeilor măritate“!. 

Dezbrăcatul mniresii 


Dezbrăcatul miresei are loc la casa părinţilor ei. Este reversul îmbră- 
catului. Mireasa este aşezată pe un scaun, în mijlocul camerei, fiind 
înconjurată de femei măritate, mai tinere sau mai bătrîne, care dansează în 
jurul ei, strigînd sau cîntînd pe măsură ce mireasa este „dezbrăcată”. Naşa 
mirelui este cea care efectuează acţiunea, în timp ce soacra miresei priveşte 
(ea trebuie să fie de faţă). În timpul îmbrăcatului, prietenele miresei erau 
cele care cîntau sau ziceau strigături de despărţire. Acum, femeile măritate 
cîntă cîntece de încorporare : 

le-ţi mnireasă cunună 

Şi o dă de-a rotiţa 

Prin grădină la mă-ta. 
Unde-a sta cununa-n loc 
Să răsară busuioc 

Că nu-i si fată la gioc. 
Să răsară tămiliţă 

Nu-i mai Si fată-n uliţă. 
Nu-i mere şi nu-i zini 
Că barbatu te-ar ibdi. 

Şi bărbatu nu ţi-i frate 
Să gîndeşti că nu te-a bate. 
Nici soacra nu ţi-i mamă 
Sa gîndeşti că nu-l îndeamnă. 
Mnireasă de-amu-nainte 
Drumurile ţi-s oprite 
Numa tri ţi-s năpustite. 
În grădină după ceapă 
La fîntînă după apă. 

Şî la mă-tă cîteodată 
Cînd îi si mai supărată. 

Femeile măritate îi recomandă miresei să-şi lase cununa la casa mamei 
sale deoarece de-acum ea se alătură lor. Mama va îngropa în grădină 
cununa fiicei. În amintirea fecioarei care nu mai este, vor creşte flori: 
busuioc, o plantă sfintă, şi /dmiiță, o plantă medicinală. Încă o dată, 
miresei i se reaminteşte că ea nu va mai participa la activităţile fetelor 
nemăritate. Acum, în loc să flirteze cu feciorii pe uliţă, ea va sta acasă şi va 
face: dragoste cu bărbatul ei. Soţul este cel învinovăţit pentru limitarea 
libertăţii miresei, dar în realitate soacra e cea vinovată (în cazul în care 
locuiesc împreună). Ea este cea care dictează unde şi cînd va merge 
nevasta, iar dacă este nemulțumită de comportamentul norei, îl poate 
îndemna s-o pedepsească. În schimb, mamele îşi protejează copiii împo- 
triva pedepselor paterne. De asemenea, căile pe care va umbla de-acum 
înainte mireasa nu vor mai fi presărate cu flori şi nici însemnate de 
vitalitatea zilelor de feciorie, ci de lacrimi şi supunere. Ceapa determină 
lăcrimarea ; să ne amintim că dacă o mireasă nu plînge de la sine, este 
folosită ceapa în acest scop. Mersul după apă nu este o corvoadă agreată 
de mulţi, mai ales iarna. Este rezervat tinerelor mirese, subliniind statutul 
lor inferior în cadrul familiei (în orice caz, aceasta este o afirmaţie generală ; 
dacă tînăra femeie este ocupată cu altceva, apa poate fi adusă de un copil 
sau un frate. Dar dacă ei se plîng că sînt trimişi după apă, mireasa trebuie 
pur şi simplu să se conformeze.) 

Pe întreaga durată a dezbrăcatului, femeile măritate continuă cu vorbe 
de descurajare. Ele oferă prelucrări ale versurilor şi toasturilor recitate în 
timpul Îmbrăcatului miresei: că îşi va schimba cununa de mireasă cu 
basmaua de nevastă; că trebuie să- şi ia rămas bun de la familie; că viaţa 
ei va fi foarte grea ca Străină. La fel ca în secvenţele ceremoniale anterioare, 
mireasa plînge intens. În timp ce naşa miresei încearcă să-i pună basmaua 
pe cap, femeile încep să cînte: 

Mnireasă nu te lăsa 

Ca să-ţi ieie cununa 

Şi să-ţi puie năframa. 

Că năframa-i tare gre 
Tăte grijile-s subt ie. 
Cununa-i haină uşoară 
Zine mîndru şi-o doboară. 
Mnireasă de bună samă 
Dai cununa pă năframă. 


Afară ninge şi plouă 
Noi avem nevastă nouă. 
Afară plouă şi tună 

Noi avem nevastă bună. 

Primele versuri o sfătuiesc pe mireasă să nu renunţe cu atîta uşurinţă la 
virginitatea ei. Însă cununa e prea uşoară ca să fie şi stabilă (să ne 
reamintim versurile din timpul Imbrăcării miresei despre cununa care e 
trainică, dar mică, ceea ce e adevărat în raport cu ciclurile vieţii) ; este uşor 
pentru un bărbat să o îndepărteze, ceea ce şi urmează să se întîmple. 
Ultimele versuri celebrează încorporarea miresei în rîndul femeilor mări- 
tate. Pentru mireasă, tranziţia este „furtunoasă” şi natura pare să se solidari- 
zeze cu starea ei de zbucium. În timpul acestei secvenţe ceremoniale, 
mireasa refuză de două ori năframa, aruncînd-o pe jos. Dar la a treia 
încercare, naşa reuşeşte să aşeze basmaua femeilor măritate pe capul 
miresei. Este un moment memorabil. A devenit o femeie măritată, la fel ca 
oricare din cele care o înconjoară. 

După ce coroana începe să fie desfăcută (verdeaţa fiind deja îndepărtată 
din părul miresei), o fetiţă de trei sau patru ani este ridicată în braţe pentru 
a o desprinde de pe capul miresei. Coroana e pusă apoi pe capul copilei, 
pentru a o ajuta ca să o poarte cîndva ca mireasă. Îndepărtarea cununei 
este inversul plasării sale. La îmbrăcarea miresei, un băiat tînăr îi pune 
cununa; la dezbrăcare, o fetiţă i-o ia. Primul act „magic” este menit să 
aducă un prim-născut băiat; al doilea e menit să producă o nouă mireasă — 
care, la rîndul ei, va trebui să producă un alt descendent masculin. În acest 
fel, paradoxul patriliniar e perpetuat în timp. Nunta reuşeşte să aducă 
mireasa în rînd cu celelalte femei. Nici cea de azi nu face excepţie: 

Cînd ai înflorit mai tare 
Mă-ta ti-o făcut vînzare. 


D-aşă-i rîndu la fete 
Nu la una ca la tăte. 

Poziţia şi statutul tinerei femei se va îmbunătăţi pe măsură ce ea va da 
naştere la copii şi va parcurge etapele ciclului vieţii. În final, ea însăşi va 
deveni nu numai mamă, dar şi soacră. Sistemul se produce şi se reproduce 
pe sine însuşi. 

Întilnirea cuscrilor 


După cum am arătat la începutul capitolului, ritualul nunţii este marcat 
de evenimente care iniţiază şi încheie reaşezarea relaţiilor sociale. În 
prima duminică după nuntă, are loc întîlnirea cuscrilor; părinţii miresei şi 
ai mirelui se „întrunesc” (părinţii mirelui sînt cuscri pentru părinţii miresei 
şi viceversa). Respectînd ordinea ierarhică a relaţiilor sociale şi principiile 
patriarhatului, familia mirelui e cea care găzduieşte sărbătorirea finală. În 
acea după-amiază, proaspeţii miri, familiile lor, druşca, stegarul şi naşii se 
adună la casa părinţilor mirelui. Dacă este posibil, sînt invitaţi şi muzicanți. 
Petrecerea cu mîncare, băutură şi veselie, durează întreaga după-amiază şi 
seară. Strigăturile şi dansurile ocazionale umplu camera. Dacă mariajul, ca 
proces dinamic, începe în casa miresei, el ia sfirşit în casa mirelui. Logodna 
consfințea relaţia dintre mire şi mireasă; întîlnirea cuscrilor recunoaşte 
relaţia dintre părinţi ca rezultat al căsătoriei dintre copii. Întîlnirea cuscrilor 
(cunoscută şi ca ospăp) este o sărbătoare în cinstea acestei legături. 


Nunta /aol/altă 


Dacă majoritatea oamenilor încă se căsătoresc în maniera tradiţională — 
urmînd elaboratul ritual al nunţii ţărăneşti, o versiune trunchiată a acesteia 
dobîndeşte popularitate, ca răspuns la programul de muncă al celor angajaţi 
la stat, la creşterea costului vieţii şi la accesul diminuat la resurse. Acest tip 
de nuntă, mai puţin elaborat, are antecedente în rîndul celor mai sărace 
familii din sat, care nu-şi puteau permite cheltuiala nunţilor tradiţionale, la 
fel ca şi în rîndul „intelectualilor” (domn) care au adoptat obiceiuri străine, 
de oraş pentru a se distinge de ţărani, ale căror obiceiuri le dispreţuiau:?. 
(Astăzi, tot mai multe mirese îşi pun văluri la cunună, deşi restul ţinutei de 
nuntă a rămas aceeaşi. Inovația reprezintă o apreciere pozitivă a „culturii” 
orăşenilor.) 

Acest tip de nuntă se deosebeşte de cea ţărănească. Jocul steagului şi 
al cununii au în continuare loc în noaptea dinaintea ceremoniei religioase. 
După cununie, alaiul mirelui şi al miresei merg împreună la căminul 
cultural, închiriat pentru această ocazie. În acest fel, nunta se desfăşoară 
laolaltă — nu în două festivități distincte, la casa mirelui şi a miresei, cînd 
cele două petreceri ajung doar treptat laolaltă. La sosirea la căminul cultural, 
cuplul este întîmpinat de către bucătăreasă, cu fipatul grîului. O dată ce 
oaspeţii iau loc înăuntru şi muzica începe să cînte, se serveşte masa. 
Deoarece familiile sînt deja împreună, oferirea de pominoc nu-şi mai 
găseşte locul, deşi oaspeţii vor contribui cu daruri la un moment dat. 
Cererea miresei este de asemenea omisă, căci mireasa s-a aflat la casa 
mirelui încă de la terminarea slujbei. Într-un fel, ceremonia sacră religioasă 
compensează omiterea uniunii seculare a cuplului, realizată de cererea 
miresei prin ceremonia tradiţională. Dar Florea găinii are loc fără excepţie. 
(Aceasta poate fi inclusă sau nu în nunțile de la oraş; cînd e inclusă, este 
de dragul rudelor de la ţară şi pentru amuzamentul tuturor.) Horea găinii 
este aşteptată cu nerăbdare; e distractivă. În plus, reprezintă secvenţa cea 
mai explicită despre realităţile sexuale ale căsătoriei. După aceea, toasturile 
pentru cuplu şi în special pentru mireasă continuă fără oprire. Sărbătoarea 

durează pînă noaptea tîrziu sau toată noaptea. Sfirşitul nunţii este marcat 
de rituala dezbrăcare a miresei, care se face într-un un colţ neocupat al 
încăperii, unde mireasa este înconjurată cle femei măritate. Aşezarea năfra- 
mei femeilor măritate pe capul miresei încheie festivitățile. Cei care sînt 
suficient cle treji pot să prindă autobuzul muncitoresc cle la 5 dimineaţa. 

Ideile centrale ale acestei versiuni abreviate de nuntă sînt tot cinstea, 
ruşinea, virginitatea, alienarea şi încorporarea — teme reiterate pe parcursul 
ceremoniei rituale. Modificările şi omisiunile unor evenimente rituale 
reflectă considerente de natură practică. Schimbul de pominoc, Cererea 
miresei, încercarea de a o recaptura — aceste secvenţe rituale şi-au pierdut 
„forţa perfomativă” (Tambiah, 1979, 162) atunci cînd nunta e /aolaltă. 
Dacă ritualul nunţii este un spectacol dramatic şi este apreciat ca atare, el 
este de asemenea creativ şi reflexiv ; astfel, el nu e doar spectacol, ci şi 
rezultatul unui joc dinamic între reprezentările constitutive şi experienţele 
ieudenilor (vezi Comaroff, 1980, 42-44). 


Rezumat 


Nunta, cu tot ritualul ei, constituie şi celebrează în acelaşi timp uniunea 
matrimonială. Procesul care se desfăşoară pe durata a trei zile defineşte şi 
reordonează relaţiile sociale dintre indivizi şi grupuri care trăiesc într-un 
univers socio-cultural guvernat de principiile patriliniarităţii şi ale patriarha- 
tului. În lumea aceasta, relaţiile sociale sînt structurate şi stratificate după 
vîrstă şi sex. Căsătoria cere transformarea categoriilor şi a relaţiilor, în special 
a celor între băiat-fată, bărbat-femeie, căsătorit-necăsătorit. Prin intermediul 
experienţei dramatice a ritualului, limitele sînt desfiinţate secvențial şi 
reconstruite (vezi T. Turner, 1977, 67-68). Nunta dirijează şi controlează 
aceste transformări prin declanşarea unor procese sociale ai căror termeni 
pot fi înţeleşi de participanţi : o femeie se întrăinează de familia sa şi este 
încorporată în cea a soţului. Cel puţin din punct de vedere ideologic, 
aceste transformări — biologice şi sociale — sînt considerate ireversibile. 

Structura ritualului îi asigură eficacitatea (T. Turner, 1977, 62-63; 
Tambiah, 1979, 124-30). Scopul principal al ritualului este producerea şi 
reproducerea ordinii sociale. La nivelul de bază, nunta dramatizează uniu- 
nea dintre doi indivizi şi relaţia ce rezultă între familiile lor. Astfel, dintr-o 
perspectivă mai largă, logodna care precedă nunta şi întîlnirea dintre 
părinţii cuplului care o urmează marchează limitele procesului; logodna 
catalizează transformările care rezultă din stabilirea relaţiilor dintre părinţii 
cuplului. Nunta mediază aceste două evenimente discrete. Nunta propriu- 
-zisă începe cu confecţionarea steagului şi cu jocul lui de către colegii 
necăsătoriți ai mirelui (o declaraţie cle virilitate masculină) şi sfîrşeşte prin 
dezbrăcarea rituală a miresei de către femeile măritate (o apropriere a 
reproductivităţii feminine). Între cele două episoade au loc o serie de 
transformări care permit conectarea lor semnificativă. Pentru a realiza 
aceasta, participanţii trec printr-un şir de acte şi nivele de separare şi 
încorporare, sexualitatea fiind un element constant (şi care diferenţiază 
starea finală de cea iniţială). Reiterarea rituală constrînge şi creează. 

Temele separării şi încorporării sînt prezente în fiecare segment ritual, 
deşi gradul de intensitate diferă. Există trei nivele de separare: 1” — de 
colegii de generaţie necăsătoriți, 2* — de familie şi 3” — de „sinele” familiar, 

compus din roluri şi acţiuni asociate cu poziţia de membru al primelor 
două grupuri. Al treilea nivel de separare poate fi considerat ca o alienare 
faţă de sine, fără de care noua persoană socială nu poate fi construită la 
capătul procesului de transformare. Separarea presupune o moarte socială, 
de unde raportul metaforic dintre căsătorie şi moarte. Tema separării este 
dominantă în Jocul steagului şi Îmbrăcarea miresei, iar separarea cle familie 
domină lertăciunea. De asemenea, ea este subliniată şi înaintea ceremoniei 
religioase. 

Nivelele încorporării sînt 1* — în rîndul cuplurilor căsătorite, 2” în gospodă- 
ria şi familia mirelui (cel mai adesea) ca unitate matrimonială, 3* — integra- 
rea celor două familii şi 4* — în noua persoană socială. Încorporarea 
presupune o renaştere socială, de unde ecuaţia metaforică dintre moarte şi 
căsătorie (care va fi analizată mai departe în capitolul IV). Tema încorporării 
predomină cînd mireasa este adusă la casa mirelui şi anturajul ei vine să o 
captureze (încorporare în şi de către familie), precum şi în timpul ritualului 
dezbrăcării miresei (încorporare în rîndul femeilor măritate). Preponderenţa 
masculină a întregului sistem este subliniată de asimetria fazelor încorporative 
precum şi de accentul pus pe negarea şi reconstrucţia de sine a miresei. 

Nunta este în primul rînd în onoarea miresei; ea este obiectul înstrăinării 
şi al aproprierii. Persoana ei fizică şi spirituală este cea asupra căreia se 
acţionează, şi nu cea a mirelui (sau a altcuiva). Mireasa este îmbrăcată şi 
dezbrăcată de alţii; ea este pregătită social (prin Îmbrăcarea miresei) pentru 
a fi transformată (în Horeagăinii) şi reconstituită (în Dezbrăcarea miresei). 
Procesul de transformare survine în „faza liminală”, care constă din Cererea 
miresei şi Horea găinii. În timpul acestor secvenţe, mireasa trăieşte pasiv 
propria ei metamorfoză, prin intermediul a/ter ego-ului său simbolic, găina. 
Elementul principal al nunţii, care stă la temelia căsătoriei, este virginitatea 
ei. În Horea găinii, secvenţa rituală care validează virginitatea miresei şi 
anticipează sacrificiul iminent al acesteia, se acţionează doar prin interme- 
diul termenilor simbolici asupra fizicului miresei. 

Se poate argumenta că Cererea miresei şi Horea găinii reprezintă faze 
încorporative în raport cu finalitatea căsătoriei : achiziţionarea miresei. Din 
această perspectivă, ritul nunţii poate fi considerat rit de separare pentru 
cei care furnizează femeia (şi care pierd un membru) şi ca unul de 
încorporare pentru cei care o preiau (şi care cîştigă astfel un membru). 
Progresiunea rituală este pozitivă pentru aceştia din urmă şi negativă (din 
perspectiva în discuţie) pentru primii (să ne amintim că familia miresei 
încearcă să o ia înapoi, dar fără succes). În mod clar, structura rituală 
codifică structura organizării sociale. Ea este, într-adevăr, o metaforă a 
acesteia. Construcţiile şi inversiunile paralele ale secvenţeior rituale facili- 
tează şi controlează procesul transformării sociale şi sexuale în cadrul 
prescris de ordonarea ierarhizată a relaţiilor. 

Jocul steagului şi al cununii, precum şi schimbul de panglici şi buchete 
pot fi considerate ca echivalente simbolice pentru prestațiile rituale dintre 
familii, precum şi pentru Cererea miresei şi Horea găinii. Toate aceste 
secvenţe sînt construcţii paralele la diferite nivele, cu referire ia procesul 
aproprierii masculine şi certificarea virginităţii miresei — în consecinţă, al 
aproprierii sexualităţii ei specifice. Schimbul de panglici şi buchete şi 
prestațiile rituale sînt inversiuni simbolice paralele. Stabilirea relaţiilor 
dintre mireasă şi mire (a se nota similitudinea cu logodna) face posibile 
relaţiile dintre familiile lor (similar cu Întâlnirea cuscrilor). Toate compo- 
nentele căsâtoriei sînt inserate şi reiterate în aceste secvențe. 

Îmbrăcarea şi dezbrăcarea miresei reprezintă, una pentru cealaltă, 
inversiuni paralele (sau structurale). Îmbrăcarea separă mireasa de mediul 
domnişoarelor necăsătorite, care o pling; dezbrăcarea miresei o încorpo- 
rează în rîndul femeilor măritate, care îi urează bun-venit. Conţinutul 
cîntecelor este similar, relevînd nivelele multiple ale înstrăinării miresei. 
Cei care interpretează cîntecele sau strigăturile le conferă şi forţa performa- 
tivă. Aşezarea şi îndepărtarea cununei de pe capul miresei de un băieţaş, 
respectiv de o fetiţă, asigură regenerarea sistemului. Ambele secvenţe sînt 
supravegheate şi controlate de femeile măritate, care sînt produsul şi 
producătorii (de copii şi mirese) ai acestor evenimente rituale (se poate 
face comparaţie cu dominaţia masculină din secvențele legate de despărţire 
şi încorporare). Urmărirea miresei de către familia mirelui şi a sa proprie 
sînt şi ele inversiuni paralele, cu o finalitate pozitivă pentru primii şi 
negativă pentru ceilalţi. 

Amplasarea temporală şi spaţială a fiecărei secvenţe accentuează semni- 
ficaţia ei proprie. De exemplu, Jocul steagului şi Jocul cununii introduc 
explicit sexualitatea în procesul căsătoriei, drept ce distinge acest tip de 
interacţiune (şi negocierea pentru „obiectul” ei) de oricare alta ; jocurile 
steagului şi cununii au loc noaptea, perioadă asociată cu relaţiile sexuale 
matrimoniale. Steagul mirelui, simbol al virilităţii şi puterii, este întotdeauna 
ţinut sus şi etalat cu mîndrie. Cei necăsătoriți sînt excluşi de la serviciul 
religios şi rămîn afară, unde dansează, adică participă la o activitate asociată 
cu curtarea; cuplurile căsătorite sînt martorii celebrării din interiorul 
bisericii. Mai tîrziu, cînd alaiul mirelui merge să ceară mireasa, este noapte 
(se accentuează din nou elementul sexual). Mai mult, pentru ca misiunea 
lor să fie încununată de succes, aceasta are loc după miezul nopţii. Apoi, 
alaiul mirelui ocupă şi pune stăpînire pe casa miresei. Cînd alaiul miresei 
merge să o recaptureze la lumina zilei, misiunea eşuează. Horea găinii are 
loc aproape de ivirea zorilor (la cîntatul cocoşului), în momentul în care 
bucătăreasa se îndreaptă. de la bucătărie spre mese cu găina ei. În sfirşit, 
dezbrăcatul miresei are loc după-amiaza tîrziu sau seara devreme, astfel 
încît ea să fie gata pentru pat în acea noapte. 

Pe scurt, examinarea ritualului nunţii relevă modul în care ritul se 
deplasează de la personal sau interpersonal la sociocentric, transformînd 
simultan individul şi reificînd socialul drept context al acestei transformări. 
Prima secvenţă a nunţii (de la Jocul steagului la Cererea iertării) accentu- 
ează interacţiunea interpersonală dintre mireasă şi mire, dintre familiile şi 
prietenii lor. Secvența ultimă (de la prestațiile rituale pînă la sfîrşit) accen- 
tuează „negocierea” sociocentrică a căsătoriei. Pe măsura desfăşurării 
nunţii, „discuţia” despre căsătoria dintre mire şi mireasă devine o discuţie 
despre căsătorie în general. În ultimă instanţă, societatea generează căsăto- 
ria prin intermediul naşilor, deplasînd accentul de pe relaţiile interperso- 
nale la nivelul comunităţii. După cum comenta Bourdieu, „rudele practice 
sînt cele care fac căsătoria; rudele oficiale sînt cele care o sărbătoresc” 
(1977, 34). Am afirmat mai devreme în acest capitol că mariajul presupune 
ceva mai mult decît suma individualităţilor componente (mireasa şi mirele). 
Căsătoria este fundamental socială, onorînd sub formă ceremonială sinele 
colectiv. Prin obiectivizarea experienţei, nunțile sărbătoresc reconstituirea 
relaţiilor sociale; ele „dau sens” experienţei. Astfel, nunta reprezintă un 
mediu puternic, prin intermediul căruia se poate înţelege — din perspectiva 
normativă — lumea în care trăiesc participanţii. 

Mult ieşti moarte blăstămaltă... 


Da viața omului 
Îi ca floarea cîmpului. 
Azi ieşti lînăr şi voinic 
Şi pă mîni nu ieşti nimic. 
Înregistrată la Ieud şi Săliştea 
de Sus, Maramureş, 1980 


Ieu sînt mai tare ca tine 
Uită-te bine creştine. 

Că ieu sînt urita moarte 
Pă rînd voi duce pă toate. 


Inscripţie pe cruce, 
Cimitirul Vesel, Maramureş 


Moartea, eternul blestem al viului, este o realitate biologică, sociologică, 
cosmologică şi existenţială. Decesul fizic al corpului uman — cadavrul fiind 
manifestarea materială a distrugerii „sinelui” — ameninţă înseşi funda- 
mentele societăţii. Moartea întrerupe „echilibrul dinamic al vieţii sociale” 
(Blauner, 1966, 379). Persoana care cîndva exista nu mai participă activ la 
interacţiunile sociale, nu mai contribuie fizic la producţia şi reproducţia 
societăţii. Astfel, moartea este profund nimicitoare; ea cere un răspuns. 
Individualitatea rigidă a cadavrului concentrează atenţia asupra relaţiilor 
complexe dintre individ şi societate, o relaţie care trebuie lămurită pentru 
a putea da sens morţii. Fără discuţie, moartea este provocarea ultimă în a 
conferi sens existenţei umane!. 

Contradicţiile înţelegerii umane evocate de moarte, fie ele cele dintre 
mortalitate şi dorinţa de a fi nemuritor sau dintre nevoia socială de a 
îngropa morţii dar şi de a-i ţine în viaţă, au dat naştere pretutindeni unor 
procedee culturale elaborate pentru a trata problema morţii şi a morţilor. 
„Dramele de elimare” (riturile funerare) şi religiile rezolvă simbolic dilema 
esenţială a condiţiei umane: „spiritul” tinde să fie unul dintre răspunsurile 
culturale la moartea fizică; monumentele, pietrele funerare, precum şi 
mărturiile orale şi scrise sînt altele (vezi Humphreys şi King, 1981). În 
ultimă instanţă, ritualul şi religia glorifică mortul ca să celebreze viaţa şi 
viul (Huntington şi Metcalf, 1979, 1). 

În România, forma care oferă salvarea de la extincţie este „sufletul”. 
Creştinismul a definit esenţa acestuia, la fel ca şi cadrul în care se desfă- 
şoară interacţiunea dintre trup şi suflet, acţiune şi gîndire, viaţă şi moarte. 
(Tratarea simbolică a sufletului reprezintă pentru înţelegerea morţii în 
România ceea ce tratarea simbolică a cadavrului reprezintă pentru înţele- 

gerea morţii în Borneo şi Indonezia ; vezi studiul clasic al lui Hertz [1960]). 
Religia -ocupă o poziţie centrală în gestiunea morţii; ea oferă o ideologie 
asupra morţii, care generează prescripţii pentru viaţă. Viaţa şi moartea sînt 
legate în mod dialectic. Dihotomizarea acestor două aspecte, atît de 
căracteristice pentru giîndirea şi practica occidentală modernă, nu a survenit 
încă în România (Ari&s, 1981). Deşi moartea este în mod distinct antiprogre- 
sivă, în termenii presiunii statului în direcţia modernizării şi raționalismului 
ştiinţific (vezi Kligman, 1981, 150-51), administrarea sa a fost lăsată în 
seama Bisericii ortodoxe şi nu a partidului comunist?. În acest domeniu, 
Biserica mai păstrează încă o autonomie relativă, ca şi cînd existenţa sa ar 
putea fi parţial explicată ca o instituţie destinată a întreţine raporturi cu 
ceia lume*. Partidul comunist şi-a definit teritoriul în „această lume” şi, 
deocamdată, nu-şi permite să trateze problemele filosofice şi existen- 
ţiale ale morţii ca probleme prioritare (teoretic, cei4 lume ar trebui să-şi 
piardă credibilitatea pe măsura modernizării şi creşterii gradului de educa- 
ţie. Vezi Lane, 1981, 83). 

Deşi nu poate fi negată influenţa puternică a creştinismului, este demn 
de observat că „mai mult decît oricare alte rituri legate de momente 
importante din viaţa omului, ritualurile asociate morţii au păstrat în folclorul 
român credinţe. şi practici mai vechi, pre-creştine” (M. Pop, 1976, 157%. 
Preotul satului este în general de acord cu această constatare academică; 
el recunoaşte existenţa a numeroase elemente „păgîne” în cultura populară 
asociate obiceiurilor religioase de-a lungul secolelor de practică. Ceia 
lume reprezintă un amalgam de credinţe şi practici derivate atît din 
ideologia religioasă, cît şi din exigenţele practice impuse de moarte. După 
cum vom vedea, armonia dintre cele două continuum-uri nu este perfectă; 
există un număr considerabil de contradicții şi fricţiuni. Doctrina creştină 
este considerată fundamentul pe care se sprijină principiile organizatoare 
ale vieţii şi morţii; încât, înţelegerea concepţiior indigene despre viaţă şi 
moarte devine esenţială. Depăşeşte, însă, scopul cărţii de faţă examinarea 
conţinutului formal al riturilor Bisericii române ortodoxe. Pentru analiza 
noastră, este suficient să notăm că rugăciunile şi alte acte liturgice au drept 
ţintă nevoia de purificare a sufletului, de iertare a păcatelor şi încorporarea, 
cu aprobarea Bisericii, a decedaţilor în lumea de dincolo. 

Acest capitol, la fel ca şi următorul, va analiza credinţeie şi practicile 
asociate cu moartea ca modalităţi necesare explicării relaţiilor fundamentale 
ale ordinii cosmice şi, în special, relaţiei dintre viaţă şi moarte, dintre 
natură şi cultură (Tambiah defineşte ordinea cosmologică drept „totalitatea 
concepţiilor care enumeră şi clasifică fenomenele componente ale univer- 
sului, normele şi procesele care le guvernează ca elemente ale unui întreg 
ordonat” — [1979, 121]). Ritualul funerar oferă un cadru narativ prin inter- 
mediul căruia se structurează un cod semantic fundamental. Tambiah 
notează că „proiecţiile, constructele cosmologice sînt încorporate în rituri 
(deşi nu în mod exclusiv), iar riturile, la rîndul lor, generează concepţii 
cosmologice” (ibid.). În plus, desfăşurarea ritualului funerar dă „sens” 
cultural proceselor afective ale durerii. Trebuie să ne amintim din capitolul 
precedent că ritualurile nu exprimă în mod necesar emoţiile individuale 
ale participanţilor; mai degrabă, ele canalizează sentimente articulate 





* În lb. rom. în original (n.ed.). 

cultural. Prima secţiune a capitolului cle faţă va explora modurile de 
comunicare dintre lumea aceasta şi cealaltă lume. În continuare, vor fi 
descrise şi analizate componentele esenţiale ale ritualului funerar. Pe tot 
parcursul capitolului, se va acorda o atenţie deosebită bocetelor, ca expresii 
ale cosmologicului şi ordinii sociale. 


Comunicarea dintre vii şi morţi 


Pentru cei vii, atît viaţa cît şi moartea trebuie să aibă un sens. În această 
căutare, este necesară o legătură între ele, după cum este necesară, 
conştient sau nu, conştiinţa materială de sine. Moartea neagă existenţa 
fizică a sinelui şi împiedică orice comunicare dintre vii şi morţi, negînd 
astfel viul, a cărui creştere se bazează pe comunicare şi cunoaştere empirică 
a morţii. Simplul fapt că se crede că lumea „de dincolo” există, este o 
dovadă a proiectării viului dincolo de el însuşi. Împrumutînd observaţiile 
lui Vernant asupra epicului grec, lumea celor morţi poate fi înţeleasă ca 
efect al „încercării eroice a celor vii de a împinge cît de departe posibil, 
dincolo de un prag ce ar mai putea fi trecut, oroarea haosului, oroarea de 
ceea ce nu are formă şi înţeles şi de a afirma, î în ciuda oricărei evidențe, 
permanenţa socială... (a viului care), (prin) însăşi natura sa, urmează să fie 
distrus şi să dispară” (1981, 291). Se crede că morţii trăiesc în lumea lor, 
care este legată, dar totuşi diferită de lumea aceasta. Se pare că morţii 
comunică unul cu celălalt, dar nu şi cu cei vii. Ruptura dintre cele două 
lumi elimină complet comunicarea dintre vii şi morţi şi subliniază disjuncţia 
radicală dintre viaţă şi moarte. 

Comunicarea dintre vii şi morţi este posibilă numai în forme mediate: 
bocetele, pomana, visele. Aceste interacțiuni subliniază relaţiile dinamice 
ierarhice dintre vii şi morţi, în care cei dintii trebuie să îndeplinească 
anumite obligaţii faţă de ceilalţi. Îndeplinirea acestor sarcini dă cinstea 
cuvenită sufletelor morţilor. În acest mod, se îmbină diverse practici pre- 
-creştine şi credinţele creştine despre moarte şi suflet. 

Imediat după moartea cuiva, rudele de sex femeiesc (consanguine, prin 
căsătorie şi rude rituale) trebuie să înceapă să jelească mortul, bocind. 
Bocetul este o obligaţie rituală (la fel ca plînsul pentru mireasă în timpul 
ceremoniei nupţiale) şi este îndeplinit numai de femei. Se crede că a nu 
boci mortul este un păcat; fiecare persoană îngropată fără a fi bocită este o 
sfidare pentru Dumnezeu. Una dintre cele mai rele ocări care poate fi 
îndreptată către cineva este sd dea Dumnezeu să n-ai pe nime să te 
bocească! Femeile aflate în casa decedatului trebuie să bocească de îndată 
ce clopotele bisericii încep să tragă pentru mort. De obicei, aceasta se 
întîmplă de trei ori pe zi, pe toată durata celor trei zile ale perioadei funerare 
(care începe din momentul decesului). Femeile, în special rudele apropiate, 
pot boci şi în alte momente. În ziua funeraliilor propriu-zise, bocetul 
continuă pînă la sfîrşitul îngropăciunii, deşi această expresie a durerii este 
întreruptă de perioade obligatorii de tăcere, atunci cînd preotul oficiază 
ritualurile şi rugăciunile specifice. 

Asemeni altor forme poetice populare din România, bocetele sînt 
compuse din versuri rimate, alcătuite de obicei din şapte-opt silabe. Deşi 
repertoriul tradiţional de bocete se bazează pe anumite reguli structurale şi 

stereotipuri tematice, există o doză considerabilă de improvizație şi expri- 
mare individuală (vezi Pop şi Ruxăndoiu, 1976, 213-14). În esenţă, limbajul 
morţii se concentrează asupra dinamicii fizice şi emoţionale induse de 
moarte şi asupra călătoriei ca modalitate de trecere din lumea viilor în cea 
a morţiilor. Bocetele reamintesc circumstanţele specifice ale decesului, 
precum şi relaţia dintre mort şi bocitoare sau dintre mort şi comunitate ; ele 
descriu lumea morţilor şi menţionează procesul cle putrefacție, procesul 
separării dle această lume şi al încorporării în cealaltă. De asemenea, 
bocetele facilitează comunicarea imaginară dintre vii şi morţi. Majoritatea 
temelor sînt repetate în oricare moment al secvenţelor rituale ale funera- 
liilor. Aceasta contribuie la redundanţa generală a ritualului”. Unele versuri, 
însă, sînt asociate temporal şi spaţial cu anumite acte rituale, ca de pildă 
scoaterea sicriului din casă sau apropierea cortegiului de intrarea în cimitir. 
Pe scurt, anumite versuri sînt recitate numai în anumite circumstanţe. 

Aceasta ridică o problemă importantă cu privire la relaţia dintre acţiunile 
rituale şi limbaj, ca şi despre nivelele semnificației. Într-o discuţie despre 
simbolurile indexicale şi reprezentările iconice, Tambiah (1979, 153-60) notea- 
ză că un „icon indexical” posedă două dimensiuni ale înţelesului : „simbolic 
sau iconic” şi „existenţial sau indexical”. Aceste distincţii sînt utile deoarece 

„ne permit să apreciem în ce măsură segmente importante ale perfomanţei 

rituale au un înţeles simbolic sau iconic asociat planului cosmologic al conţinu- 

tului şi, în acelaşi timp, cum aceleaşi părţi sînt legate existenţial sau indexical 
de participanţii la ritual, creîndu-le, afirmîndu-le sau legitimîndu-le puterea şi 
statutul social. Astfel, concomitent, dualitatea se realizează în două direcţii — în 
direcţia semantică a presupoziţiilor culturale şi a înţelesurilor convenţionale şi 
în direcţia pragmatică a contextelor sociale şi interpersonale ale acţiunii rituale, 

a alinierii participanţilor şi a proceselor prin care ei stabilesc sau inferează 

înţelesuri (ibid., 154%. 

Deşi practic este imposibilă izolarea acţiunii de limbajul ritual, Tambiah 
fiind cel care a analizat şi evidenţiat unitatea lor, este totuşi utilă exami- 
narea bocetelor din această perspectivă duală. Bocetele sînt utilizate atît 
referenţial, cît şi indexical. Primul aspect se adresează semanticii ordinii 
cosmologice (de exemplu, relaţia dintre cei vii şi cei morţi); cel de-al 
doilea, unor chestiuni „pragmatice” (precum circumstanţele individuale ale 
morţii). Aşadar, prin această formă de exprimare colectivă, femeile dau 
glas preocupărilor lor existenţiale, precum şi celor legate de continuitatea 
relaţiilor sociale. Crezînd că morţii vorbesc între ei, cei vii mai cred de 
asemenea că toţi cei recent decedați, în calitatea lor de mesageri, pot 
transmite ştiri din această lume în cealaltă. Prezumția implicită că morţii se 
interesează de cei vii leagă în mod necesar viii de morţi şi atenuează 
realitatea rigidă a morţii. Astfel, prin bocete, femeile îl sfătuiesc pe cel pe 
cale de a fi îngropat ce ar trebui să-i comunice lui X din partea lor sau a 
familiei. De obicei, o bocitoare îl va îndemna pe mesager să le relateze 
„celorlalţi” despre rudele lor rămase în viaţă, dar într-un mod care să nu le 
provoace îngrijorare: 

Dacă te-a întreba 
Cum îi rîndu p-aicea. 
Rîndu-i bun şi tăte-s bune 
Doru lor ne duce-n lume. 
Spune-i cât îi socoti 

Să vă puteţi hodini. 

Aceste versuri ilustrează ambele aspecte ale indexialităţii, atît cel existen- 
ţial, cît şi cel pragmatic. Bocitoarea se adresează cu familiaritate mesageru- 
lui (zu) care e trimis dincolo (îngropat). În ultimul vers, însă, ea recunoaşte 
unidirecţionalitatea călătoriei folosind pluralul voi, care încorporează mesa- 
gerul în lumea morţilor. 

Unele femei încearcă să nege ruptura totală a legăturilor, deşi asemenea 
afirmaţii se aud mai rar: 

Şi cu tăţi ti-or întreba 
Cum îi rîndu p-aicea. 
Nu spune tăte să creadă 
Zie-acasă să le vadă. 

Deşi cei vii tînjesc după cei morţi şi le sugerează motivele pentru a se 
întoarce, ei ştiu că înapoierea nu va avea loc. Femeile bocesc pentru a-şi 
alina durerea şi recunosc că aceasta este funcţia rugăminţilor lor; cu 
siguranţă, nimeni nu a răspuns chemării de a se reîntoarce şi nimeni nu o 
va face. Viii trebuie să îndure frustrarea eternei lor tăceri”. 

Bocetele, ca limbaj „privilegiat” operînd într-un context „privilegiat” 
(ritualul), pot fi utilizate şi pentru a exploata funcţia indexicală, pragmatică 
a comunicării, reprezentînd astfel un mediu eficient pentru comentariu şi 
protest social. Contextul funerar facilitează vehicularea publică a nemulţu- 
mirii sătenilor, aceasta fiind legitimată de funcţia primară a ritualului: 
comunicarea cu cei morţi. Astfel, încorporate cu grijă în structura tradiţio- 
nală a bocetului, pot fi comunicate „noutăţi” rudelor din ceia lume (acest 
aspect va fi discutat în ultimul capitol). 

Calitatea dublă a bocetelor priveşte de asemenea şi modelarea culturală 
a durerii. Moartea nu îl afectează doar pe defunct, ci şi familia acestuia şi 
comunitatea în ansamblu. În Maramureş, nu există substantiv pentru 
„plingerea mortului” (în alte zone din România se foloseşte termenul de 
bocet sau cîntec de jale*). Cînd o femeie boceşte, se spune că ea se cîntă; 
ea cîntă pentru sine însăşi, dar şi pentru alţii. Ea cîntă despre moarte în 
mod general şi particular; bocetul este iconic şi indexical. 

În vreme ce jelirea morţilor este determinată atît religios, cît şi ritual, 
intensitatea manifestării subiective este prescrisă ideologic. Se consideră 
nepotrivită jelirea prea îndelungată şi manifestarea unei dureri neînfrînate 
la dispariţia copiilor mici sau a bătrînilor (M. Pop, 1976, 160). De vreme ce 
copiii sînt îngeri fără de păcate, cei vii nu trebuie să sufere excesiv la 
moartea lor. De asemenea, dacă se plînge prea mult, se crede că sufletul 
copilului se poate îneca în timpul călătoriei către rai, căci lacurile întîlnite 
în cale se vor revărsa datorită excesului de lacrimi (vezi şi Marian, 1892, 400). 
La celălalt capăt al ciclului vieţii, se consideră că bătrînii au trăit o viaţă 
plină ; aşadar, „le sosise timpul”?. Moartea vârstnicilor este considerată ceva 
obişnuit. Cele mai dureroase morţi sînt ale celor aflaţi în floarea vieţii: 
persoanele la vîrsta căsătoriei (subiectul capitolului care urmează) sau care 
au copii încă nematuri. Pentru ei, se exprimă jalea cea mai profundă: 

După tînăr şi-n putere 
I mai mult năcaz şi jele. 


* În traducere, am folosit, din motive de concizie, termenul de „bocet” (n.tr.). 

În general, perioada doliului activ durează un an. Ea este prescrisă de 
practica creştină, dar modul cle desfăşurare al credințelor şi practicilor este 
clar supus influențelor laice sau celor pre-creştine. Pe parcursul perioadei 
de doliu, rudele apropiate ale decedatului nu. pot participa la manifestări 
sărbătoreşti precum nunţi şi hore. (Marian, 1892, 400, notează credinţa că 
dansul din această perioadă este pedepsit în iad, unde diavolii dansează 
pe spatele celor care nu respectă interdicţia.) De asemenea, femeile trebuie 
să poarte doliu mai mult timp clecît bărbaţii. O văduvă care se recăsătoreşte 
în timpul doliului este acuzată de lipsă de dragoste pentru fostul ei soţ; pe 
de altă parte, bărbaţii se pot recăsători în cursul primului an după deces 
fără să fie vorbiţi de rău. Aceasta sub „pretextul că nu sînt capabili să 
conducă gospodăria şi să aibă grijă de copii” (Marian, 1892, 406; pretextul 
este valabil şi astăzi). În realitate, majoritatea femeilor nu se mai mărită, ci 
rămîn văduve. 

Doliul este metoda prin care cei vii aduc cinstire morţilor. Pe parcursul 
funeraliilor, sufletul mortului veghează ca nimic să nu fie omis. Dacă “Szăr 
întîmpla aşa ceva, se crede că sufletul s-ar întoarce şi i-ar pedepsi pe cei 
vii. Aici poate fi regăsită originea pre-creştină a fricii de strigoi, vampiri şi 
de alte entităţi înrudite. Pentru a evita nenorocirile, viii sînt 6Bligăţi să 
ofere pomană morţilor, în principal sub forma meselor comemorative şi a 
rugăciunilor, pe lîngă actele care au loc în mod obişnuit pe timpul riturilor 
de îngropăciune. Aceste acte de comunicare simbolică satisfac cerinţele 
mortului, sporind ospitalitatea şi întărind relaţiile sociale dintre vii şi morţi. 
Ca răspuns la astfel de dovezi de consideraţie, morţii rămîn liniştiţi în 
lumea lor. Se mai crede că pînă la Judecata de Apoi, morţii au nevoie de 
hrană, ca orice călător (Kligman, 1981, 166, n. 3). Astfel, viii refac periodic 
resursele celor morţi. Pomana se oferă în numele mortului, iar fraza sie de 
sufletu mortului însoţeşte orice rugăciune sau toast (mortul cere şi băutură). 
Mesele comemorative sînt oferite la: încheierea funeraliilor şi apoi la trei 
zile, nouă zile, şase luni şi un an după eveniment, la fel ca şi în zilele 
consacrate memoriei colective, precum ziua morţilor (în Ieud, sărbătorile 
religioase greco-catolice, ca de pildă Moşii, încă se mai ţin. Sfînta Maria 
este o altă sărbătoare, ea nefiind specifică numai ortodoxiei). Pe timpul 
mesei, se invită orice trecător să ia parte, „de sufletul mortului”. Invitaţia 
trebuie acceptată pentru că altfel sufletul mortului va fi jignit. (Turiştii, care 
iau adeseori loc la masă, sînt impresionați în mod naiv de ospitalitatea 
„spontană” a localnicilor.) De asemenea, nici unul dintre participanţii la 
înmormîntare nu poate pleca fără un colac oferit ca semn al ospitalităţii 
mortului. La fiecare înmormîntare se oferă o pomană specială, cea a 
copiilor. Copiilor li se împart bomboane sau covrigi şi mulţi vin tocmai în 
acest scop. Celor care conduc funeraliile li se împart pîini speciale. 

Comensualitatea este un mediu cheie al socialităţii. Pe această cale se 
stabilesc şi se menţin relaţiile dintre cei vii şi cei morţi. Comensualitatea 
mediază „religia şi ordinea socială” (Ortner, 1978), permiţînd viilor să-şi 
îndeplinească obligaţiile faţă de cei morţi şi, de asemenea, să umanizeze 
lumea cealaltă. Dacă pomenile nu sînt oferite aşa cum se cuvine, mortul va 
găsi mese goale. Unii cred că este de rău augur să mori într-o zi de post, 
deoarece morţii vor avea parte în eternitate numai de mese de post 
(ambivalenţa este ciudată: postul îl venerează pe Dumnezeu şi curăţă 
sufletul, deci ar trebui să fie binevenit, date fiind circumstanţele). 

Dacă mîncarea este „hrană pentru corp”, rugăciunile sînt „hrană pentru 
suflet”. Este esenţial ca viii să se roage pentru morţi. Rugăciunile mîngiie 
sufletul şi-l întăresc pentru milă şi mîntuire. Rudele aprind lumînări în 
biserici în cinstea morţilor, oferindu-le lumină în noaptea morţii alături de 
ofranda rugăciunilor. În particular, rugăciunile sînt făcute după voie. Rudele 
mortului pot de asemenea să plătească pentru anumite slujbe care să fie 
citite în cinstea mortului sau să plătească văduve (considerate mai „pure”) 
care să postească pentru mort, în ideea de a-l ajuta să-şi curețe sufletul. 
Morţii îşi plătesc datoria în natură. Cînd viii li se alătură, morţii din rai se 
roagă pentru sufletele celor care s-au rugat pentru ei. 

Legătura simbolică de acest tip presupune obligaţia de a da şi de a 
primi pe lungi perioade de timp, adîncind astfel schimbul. Conform 
paradigmei lui Mauss, totalitatea schimburilor creează relaţiile şi semnifica- 
ţiile sociale!%. Accentul pus de Weiner (1980) pe „perspectiva reproductivă”, 
ca opusă abordării mizînd pe reciprocitate, oferă un cadru util pentru 
localizarea în spaţiu şi timp a obligaţiilor mutuale dintre vii şi morţi. Cei 
vii, colectiv şi individual, îi cinstesc pe decedați în mod individual şi pe 
morţi în general, în mod colectiv. Moartea unui individ devine un prilej de 
a da pomană pentru toţi, mărind astfel beneficiul viitor al ofertanţilor. 
Acesta fiind un proces continuu, morţii, în general, la rîndul lor, se roagă 
pentru sufletul individual ajutîndu-l să înainteze în călătoria sa, precum şi 
pentru alte suflete aflate deja pe drum. Neglijenţa dovedită de cei vii în 
oricare dintre funeralii determină răzbunare din partea celor morţi. În 
astfel de cazuri, se crede că persoanele recent decedate se vor întoarce 
curînd după înmormîntare şi vor crea dezastru într-o formă vizibilă, boala 
fiind modalitatea cea mai frecventă. Dacă morţii nu sînt recompensaţi 
corespunzător (de exemplu, prin pomeni suplimentare), viii îşi compromit 
şansele de existenţă tihnită în lumea de dincolo. În această privinţă, în 
ciuda nevoii de mediere, comunicarea dintre vii şi morţi este obligatorie şi 
determină consecinţe pozitive sau negative. (Doliul şi îndeplinirea obliga- 
ţiilor faţă de morţi au o asemenea importanţă încât sînt oficiate în sat chiar 
dacă decesul a survenit în altă parte şi mortul nu poate fi adus înapoi 
pentru înmormîntarea fizică, precum în cazul soldaţilor care pier pe front — 
M. Pop, 1976, 160.) Astfel, pomana reglează caracterul relaţiilor sociale, 
pacea între vii şi morţi, menţinîndu-i pe cei morţi în graţia lui Dumnezeu. 
Aceste acte sînt mutual benefice, realizînd separarea şi integrarea viilor şi 
a morţilor, o dată cu respectarea ordinii relaţiilor sociale. 

Speranţa de comunicare cu cei morţi reflectă dorinţa de a-i menţine în 
viaţă. Un deces amplifică nevoia imediată de a comunica. Prescrierea rituală 
a jelirii este modul obişnuit de comunicare; visele reprezintă altui. Pe 
timpul perioadei oficiale de doliu de un an de zile, cei vii îşi exprimă 
dorinţa de a-i visa pe cei morţi. A visa mortul se consideră a fi un semn 
bun şi serveşte drept dovadă a persistenţei sufletului după moarte. Visul 
elimină absenţa comunicării dintre vii şi morţi. Contextul împărtăşit al 
„somnului” asigură canalul prin care se crede că decedatui vine să vor- 
bească cu cei rămaşi în viaţă. Cel ce visează mortul va povesti rudelor şi 
prietenilor despre vis; pentru subiect este o recompensă, care-i satisface 
dorinţa de a-şi aminti şi de a fi amintit. Astfel, într-o bună dimineaţă, fina 
unei persoane recent decedate din familia la care am locuit apare şi 
povesteşte cuprinsă de emoție visul pe care l-a avut: „Mătuşa Maria mi-a 

spus să vinsă vă spun că e bine şi că ar trebui să vă ajut să puneţi cartofii”. 
Femeia în cauză o ajuta întotdeauna pe Maria să pună cartofi; Maria era 
nănaşa ei, astfel că ea s-a simţit obligată să-şi achite obligaţiile faţă de ea. 
Cartofii nu fuseseră încă plantați şi era timpul ca acest lucru să fie făcut. 
„Vezi, e tocmai cum a visat”, comenta gazda mea!!. Se consideră că visele 
arată că morţii poartă de grijă celor vii, dorind să-i revadă. De asemenea, 
se crede că acest tip de comunicare privilegiată dintre cele două lumi 
îndepărtează îndoielile şi temerile privind obligaţiile neîmplinite. 


Ceia lume: concepţii „sacre” şi „laice” 
despre moarte şi morţi 


Modelul tripartit 


Înainte de a trece la ritualul funerar propriu-zis, este necesar să descriem 
organizarea „lumii de dincolo”, aşa cum se crede că este ea. Lumea morţilor 
cuprinde trei nivele? rai], iadul şi purgatoriul. Modelul este împrumutat 
din dogma creştină, mai precis din cea catolică; purgatoriul nu face parte 
din credinţa ortodoxă. Deşi această regiune din Transilvania a fost timp de 
secole (după 1701) asociată cu religia unită sau greco-catolică, astăzi, la 
nivel oficial, populaţia trebuie să adere la practicile ortodoxe. Cu toate 
acestea, sistemul local de credinţe este şi acum derivat din teologia unită 
(rămîne de văzut ce se va întîmpla cu această tradiţie după cîteva generaţii 
de învăţătură ortodoxă). Aceste credinţe sînt ele însele amestecate cu 
credinţele populare care, la rîndul lor, derivă din învăţăturile religioase 
despre viaţă şi moarte. Conform mentalităţii populare, există trei „biserici” 
pe pămînt: biserica luptătoare pentru cei care se află în iad, biserica 
suferitoare pentru cei din purgatoriu şi biserica triumfătoare pentru cei 
din rai. 

Se crede că raiul este o grădină minunată, plină de flori şi de îngeri; 
raiul oferă fericire eternă, aşa după cum grădina maternă. oferă securitațe 
şi hrană. Raiul este populat de cei care nu au păcătuit sau, cel puţin, nu au 
făcut păcate grele. „Nimic pătat nu intră aici”, îmi spunea o bătrînă credin- 
cioasă. Unii merg direct în rai: copiii sub şapte ani, călugărițele şi cei care 
mor între Paşti şi Rusalii. Se crede că pruncii botezați sub şapte ani sînt 
îngeri puri, care nu au păcătuit „greu”. (De obicei, prima spovedanie are 
loc la opt ani. Este relevant faptul că înainte de primul război mondial 
fetiţele şi băieţii erau îmbrăcaţi la fel pînă la vîrsta de şapte ani, cînd 
deveneau capabili de păcat.) Cei ce mor între Paşti şi Rusalii profită de 
faptul că porţile raiului sînt deschise cu ocazia învierii lui Hristos şi a 
urcării sale la ceruri. Cei care nu merg direct în rai, dar care au dus o viaţă 
creştinească, sînt ajutaţi corespunzător de rudele în viaţă şi vor fi în cele 
din urmă admişi din purgatoriu în rai. La rîndul lor, locuitorii raiului se 
roagă ca Dumnezeu să-i ierte pe cei care nu se află acolo şi să le grăbească 
ispăşirea din purgatoriu. 

Păcătoşii merg în iad sau în purgatoriu, în funcţie de felul de viaţă pe 
care l-au dus. Iadul reprezintă destinaţia celor „fără de Dumnezeu”. Este 

antiteza raiului, caracterizat de foc şi suferință veşnică. Diavolii îi înţeapă 
continuu pe colocatarii umani cu furci ascuţite. Pedepsele pentru ofensele 
aduse lui Dumnezeu pe pămînt sînt severe. Anumite păcate nu pot fi 
niciodată absolvite, iar cei care le-au comis sînt condamnaţi la damnare. 
Păcatele grele includ unirea sexuală ilicită (prostituție, homosexualitate, 
codoşlic), furtul neînapoiat sau nemărturisit, crima, sinuciderea şi vrăjitoria. 
Cei nebotezaţi sînt consideraţi victime nefericite ale neglijenţei părinţilor; 
încît ei pot scăpa din purgatoriu dacă cei rămaşi în viaţă îşi îndeplinesc 
obligaţiile. Pe de altă parte, nu există un consens privind felul cum poţi 
scăpa din iad. Unii credincioşi susţin cu tărie că aşa ceva e imposibil; 
anumite păcate nu pot fi niciodată exonerate, iar cei ce le-au săvîrşit sînt 
condamnaţi la damnare. 

Cei care nu merg direct în rai sau în iad ajung în purgatoriu. Printre 
aceştia se află şi cei care au scăpat de condamnarea iadului: de exemplu, 
hoţii şi păcătoşii sexuali care au mărturisit şi şi-au corectat comportamentul 
deviant în timpul vieţii. Se crede că purgatoriul este un loc neplăcut, în 
care focul arde continuu (la fel ca în iad). Din cînd în cînd, însă, sufletele 
din purgatoriu o zăresc pe Fecioara Maria, ca o licărire de speranţă. Pentru 
cei aflaţi într-o asemenea situaţie-limită, natura şi gravitatea păcatelor de 
pe pămînt determină durata pedepsei — „care depinde de ceea ce porţi în 
sac” (care cum are în traistă), aceasta referindu-se la totalitatea experien- 
ţelor din timpul vieţii. Se spune că a te afla în purgatoriu este sinonim cu 
„a fi la închisoare; acolo stai doar pentru o vreme”. Cineva poate fi iertat 
de purgatoriu la îndeplinirea pedepsei. Aceasta se întîmplă după ce sufletul 
a trecut prin vămile pe care le întîlneşte după ce părăseşte definitiv corpul 
ce se odihneşte în groapă. Vameşii trebuie satisfăcuţi prin răspunsuri la 
întrebările lor, înainte ca ei să permită sufletului să se îndrepte către 
Judecata de Apoi. Pentru a cîştiga bunăvoința vameşilor, cei în viaţă pun 
monezi în sicriu, astfel încît fiecare taxă să poată fi plătită. După ce sufletul 
trece cu succes prin vămi, el ajunge la o bifurcaţie. Drumul din dreapta 
este calea de flori ce duce spre rai; cel din stînga este calea cu spini care 
duce în iad. Dihotomia dintre iad şi rai dă naştere la confuzii în privinţa 
localizării purgatoriului. Purgatoriul nu poate fi determinat geografic, însă 
el este clar locul unde sînt pedepsiţi cei care au comis păcate mai mici şi 
unde ei se vor întoarce după Judecata de Apoi, dacă nu vor lua drumul 
raiului (se crede că evreii stau în purgatoriu — şi nu în iad — deoarece ei sînt 
„botezaţi”). Din nou, diversele concepţii despre moarte şi lumea de dincolo 
sînt adeseori contradictorii. 


Structuri laice binare: lumea de aici şi cea de dincolo 


Modelul tripartit al lumii morţilor reflectă o viziune de inspiraţie creştină 
a lumii de dincolo în care raiul, purgatoriul şi iadul reprezintă o metastruc- 
tură a tripartiţiei binelui, răului relativ şi răului absolut, care dă oamenilor 
posibilitatea să facă faţă problemelor fundamentale ale existenţei. Universul 
morţilor nu este însă perceput doar în termenii acestui model diferențiat 
moral; el este văzut şi ca o entitate distinctă, legată de lumea viilor, dar 
fiind esențialmente o inversiune a acesteia. Distincția dintre „modelele” 
binare şi tripartite nu pare a fi problematică pentru cei care le trăiesc şi 


RITURI FUNERARE 117 


care gîndesc în cadrul lor. Versiunea creştină mai poate fi privită şi ca un 
mod de a trata aspectele existenţial-religioase ale morţii ; cea laică (în lipsă 
de termeni clasificatori mai buni) tratează dimensiunea material-culturală 
(cu alte cuvinte, cele două „modele” circumscriu şi dimensiunea indexicală 
a simbolurilor; relaţia dintre credinţe şi practici este bine articulată.) În 
ambele versiuni, relaţiile dintre lumea de aici şi cea de dincolo, dintre 
morţi şi vii, sînt dinamice. 

Ceia lume se referă mai degrabă la „lumea aceea”, decît la „altă lume”, 
datorită: relaţiilor semantice care există între expresiile ceia lume şi astă- 
-lume. Dacă expresia „lumea cealaltă” este corectă din punct de vedere 
idiomatic, ea presupune totuşi o relaţie bazată mai mult pe opoziţie şi 
diferenţă decît pe similaritate şi inversiune. De asemenea, aceasta şi aceea 
menţin structura conceptuală a paralelismului negativ, caracteristic poeticii 
române“. 

Bocetele care colorează ritualul funerar se concentrează în primul rînd 
asupra cosmologiei laice a morţii şi a lumii de dincolo; de aceea, restul 
discuţiei de faţă se va referi la acest cadru interpretativ. În ceia lume, se 
confirmă ordonarea ierarhică a relaţiilor. Astfel, cînd mor, oamenii merg în 
lumea de dincolo la familiile lor. Aceasta înseamnă că o văduvă se alătură 
familiei soţului ei şi nu familiei părinteşti, pe care a părăsit-o cînd s-a 
cununat; în vreme ce o fată nemăritată, aflată la vîrsta măritişului, merge 
la familia părintească. Relaţiile sociale stabilesc o continuitate a relaţiilor 
între vii şi morţi. 

Ceea ce diferă semnificativ în lumea morţilor este mediul natural şi 
„stilul de viaţă” pe care aceasta îl promovează. Lumea morţilor reprezintă 
principala inversiune simbolică a lumii celor vii. În mod tipic, inversiunea 
este asociată cu sistemele de clasificare şi negare (Babcock, 1978, 13-36), 
sistemele de clasificare fiind constructe culturale care ordonează experienţa 
umană. Din această perspectivă, cultura distinge existenţa umană de natură. 
Prin acţiune orientată spre un scop, oamenii controlează mediul. Astfel, 
cultura este constituită din consumatori — de natură şi de produse ale 
activităţii umane. Dar natura îşi ia revanşa de pe urmă asupra centrismului 
cultural al viului: moartea neagă viaţa. Lumea este privată de construc- 
tele culturale familiare ; binefacerile şi elementele culturale fundamentale 
dispar. Următoarele versuri semnalează că în lumea morţilor 

Nici ară nici cară 

Nici nu-l suflă vînt de vară. 
Nici îi pat de să culcă 
Numa pă lutu uscat. 

Nici îi scaun clă şăzut 
Numa pă glie şi lut. 

Nici îi foc nici îi lumnină 
Nici nu fă nime de cină. 

Cealaltă lume este tot ceea ce nu este lumea viilor. Timpul şi spaţiul 
rămîn continuităţi naturale, neordonate de gîndirea umană. Lumea aceasta 
şi cealaltă pot fi comparate în termenii contrastelor spaţiale şi temporale 
care structurează cultural organizarea socială a celor vii!? (vezi figura) : 





*  Discuţia autoarei vizează aici probleme de sinonimie lexicală cu termeni echivalenți 
din engleză ; dar remarcile general-semantice se aplică în egală măsură traducerilor 
intralingvistice, de la româna dialectală la limba standard (n.tr.). 

Lumea celor vii Lumea morţilor 





Timp: Progresiune temporală (ciclu de viaţă) Staţionar 
Ciclicitate: diurnă, sezonieră, anuală Eternitate 
Producţie şi reproducție socială Linişte spirituală 
Spaţiu: Sub soare În pămînt 
Sat Cimitir 
Casă Groapă, sicriu 






În lumea celor vii, ciclul vieţii este marcat de progresiunea temporală, 
producţia şi reproducţia socială petrecîndu-se în acest cadru. Timpul este 
ordonat de o manieră ciclică, în funcţie de secvențele diurne, sezoniere şi 
anuale. Prin contrast, în lumea morţilor există mai curînd stagnare decît 
mişcare şi creştere. Predomină liniştea spirituală, iar timpul este etern, 
neschimbător, nedivizat în unităţi distincte de măsurare. Demarcaţiile 
spaţiale divizează topologia specifică a celor două lumi. Printre cei vii, 
fiinţele umane sînt supuse încadrărilor în unităţi elementare: ei trăiesc 
în sate sau în oraşe, locuiesc în case. Pe de altă parte, lumea morţilor 
este adînc ascunsă în pămînt. Morţii „locuiesc” în cimitir, în gropile şi în 
sicriele lor. 

Ciclul de viaţă al naturii este auto-regenerativ şi asigură cadrul în 
interiorul căruia se juxtapun acţiunile umane. Stările naturale şi timpul 
natural schimbător modelează activităţile umane pe parcursul ciclului vieţii. 
Însă, ciclul vieţii umane se sfirşeşte în moarte; nu urmează nimic după 
aceasta. În lumea de dincolo nimic nu se mai schimbă, nimeni nu îmbătri- 
neşte. Moartea dă credibilitate observaţiei tranşante a lui Marx, după care 
conştiinţa este determinată de existenţă!3. 

Lumea celor vii este asociată cu vitalitatea şi productivitatea, ambele 
putînd avea loc doar sub soare. Tot ceea ce se află sub pămînt este 
misterios, întunecat precum noroiul şi nămolul, care ascund orice vederii. 
Acolo, în întunecimea pămîntului, este locul unde se află moartea. Viaţa 
are nu doar un timp al său, ci şi un spaţiu propriu, care este altfel decît 
spaţiul din lumea morţilor. Cel din urmă este necunoscut celor vii. Viii 
însoțesc mortul doar pînă la intrarea în această lume necunoscută: în acel 
loc ei depun corpul în pămînt. Degradarea fizică a corpului trebuie să se 
producă în mod firesc; incinerarea este respinsă, căci astfel este ars şi 
sufletul, nu numai corpul, ceea ce anulează posibilitatea nemuririi!$. 

Locul de îngropăciune este cimitirul satului, construit în jurul bisericii. 
Biserica reprezintă centrul moral şi spiritual al lumii celor vii, iar cimitirul, 
satul morţilor, organizarea sa fizică asemănîndu-se cu organizarea socială 
a satului. De fapt, cimitirul reprezintă o referinţă genealogică de primă 
importanţă ; generaţii întregi de membri ai familiei sînt îngropaţi unii peste 
alţii, construindu-se astfel o reprezentare spaţială a istoriei familiei (vezi şi 
Bernabe, 1980, 69). Există şi o aparentă organizare ierarhică : familiile cu 
statut superior sau cu mijloace materiale sînt îngropate în imediata vecină- 
tate a bisericii; cei de condiţie mai umilă sînt aşezaţi către margini. 

Celor care nu cinstesc comunitatea creştină a lui Dumnezeu nu li se 
permite să fie îngropaţi în cimitirul satului (nu se percepe, însă, nici o 
contradicţie în efectuarea ritualului funerar; majoritatea membrilor de 

partid sînt însoţiţi de acest ritual pe ultimul lor drum şi sînt îngropaţi în 
cimitir). În categoria proscrişilor intră copiii nebotezaţi, sinucigaşii, vrăjitoa- 
rele şi, în trecut, evreii, care se deosebeau cle primele trei grupuri. Deşi nu 
erau creştini, ei erau consideraţi ca persoane profund religioase şi aveau 
un cimitir separat!5. Deşi copiii nebotezaţi nu pot fi înmormântați în cimitir, 
ei sînt compătimiţi, întrucît nu ei sînt responsabili pentru starea lor. Astfel, 
cei vii adoptă anumite atitudini, clin consideraţie pentru cei inocenți. De 
exemplu, se spune că o stea căzătoare arată că undeva moare un copil 
nebotezat. Despre copiii sub şapte ani se crede că merg direct în rai. O 
stea căzătoare înseamnă că drumul copilului este stînjenit: copilul nu va 
ajunge la cer dacă nu se întreprinde ceva. Aşadar, cînd cineva vede căzînd 
o stea, el trebuie să-şi exercite dreptul civil de a „boteza” copilul, spunînd: 
„Dacă e băiat, să se cheme Ion; dacă e fată, să o cheme Ioană”. În mod 
similar, dacă moaşa vede că nou-născutul poate muri înainte de sosirea 
preotului, ea are autoritatea de a boteza copilul. Ea îl stropeşte cu apă 
sfinţită, spunînd: „În numele Tatălui, îl botez pe robul Tău...” (fiecare 
gospodărie păstrează o sticlă cu apă sfinţită de la Bobotează pe tot timpul 
anului). Apoi, moaşa înscrie copilul la preot. 

Sinucigaşii şi vrăjitoarele sînt slugile diavolului; pentru aceştia, nu se 
poate face mai nimic. Ei sînt consideraţi devianţi, marginali cultural în cel 
mai bun caz şi, ca atare, sînt dispreţuiţi. În consecinţă, sînt îngropaţi în 
afara culturii, în mijlocul naturii, într-un colţ de cîmp desemnat anume 
pentru ei. Respectivele zone sînt lăsate în părăsire (în realitate, este o 
practică acceptată ca proscrişii să fie îngropaţi de-a lungul perimetrului 
cimitirului, dar acest lucru nu este de dorit). Cînd această practică este 
violată, cei vii se tem de consecinţe neprevăzute. Într-un sat, de exemplu, 
preotul a acceptat ca o vrăjitoare să fie îngropată la marginea cimitirului. 
Numeroşi săteni îngroziţi şi-au justificat reacţia povestind cum, de îndată 
ce sicriul a fost acoperit cu ţărînă, din pămînt a răsărit un şarpe negru 
(simbol al diavolului), care s-a întins de-a curmezişul mormîntului, unde a 
rămas cîteva săptămîni. (Veracitatea acestei povestiri este mai puţin impor- 
tantă ; semnificativă este puterea explicativă a sistemului de credinţe). 

"Cimitirul are o identitate a sa proprie. Este un loc unde vin oamenii, dar 
din cu totul alte motive decît dacă s-ar duce în altă parte: 

Cîtă lume mere-n ţară 
De sărbiitori zine iară. 
Da din tine ţîntirime 
Cine mere nu mai zine. 


Astăzi, deşi un segment însemnat al populaţiei lucrează în alte zone 
(sau „mere în ţară”) în cea mai mare parte a anului, majoritatea revine 
acasă de sărbători. Cei care nu părăsesc satul ştiu că lucrătorii se vor 
întoarce la anumite ocazii şi că, între timp, vor trimite scrisori. Moartea 
distruge acest model. Cimitirul este o staţie terminus către care oamenii 
pleacă, dar de unde nimeni nu se mai întoarce. 

Nu te păzi cu drumu 

Ştiu că nu mei la lucru. 

Nu mei la gostat în ţară 
S-aşteptăm că să zii iară. 

Ştiu că nu mei la gostate 
S-aşteptăm să-mni trimiţi carte. 

Că te duci a putrezi 
Şi-napoi nu-i mai zini. 


Limbajul morţii se concentrează asupra trecerii şi asupra proceselor pe 
care le suferă corpul. Textul anterior descrie cimitirul ca mediu de trecere. 
Dar el este şi un loc de rezidenţă. La fel ca satul celor vii, cel al morţilor 
este format din „case”. Fiecare mort are casa lui: 

Groapa-i casa omului 
Şi tătă averea lui. 

Din nou, lumile celor morţi şi celor vii sînt similare, dar diferă în 
aspecte esenţiale. Casele morţilor sînt localizate sub pămînt şi nu deasupra. 
Cuvintele folosite pentru a le descrie sînt mormînt (de aceea funeraliile 
reprezintă o înmormîntare) sau groapă. Groapa este un simplu adăpost, 
spre deosebire de casa celor vii, care reprezintă statutul social şi resursele 
economice şi este locul unde se desfăşoară interacţiunile sociale din cadrul 
familiei şi cu prietenii. Interiorul şi stilul unei case reflectă procesul de 
reconstrucţie a valorilor şi a sinelui locuitorilor ei. Moartea are ca efect o 
deconstrucţie radicală a sinelui şi a „stilului de viaţă”. În satul morţilor, 
toate „casele” sînt identice (această remarcă nu se referă la monumentele 
ridicate de cei vii pentru morţii lor; ele nu fac decît să perpetueze diferen- 
ţierea socială prin ornarea artificială a mormintelor). În cimitir, nimeni nu 
are mai mult decît ceilalţi, indiferent de statutul anterior. 


Strînge omu ca furnica 
Cînd moare n-are nimnica. 
Patru scînduri într-un cui 
C-atiîta-i averea lui. 

Tu ____ cât ai lucrat 

Tăte aici le-ai lăsat. 

Viaţa societăţii este predicată pe baza producţiei materiale. Astfel, 
oamenii lucrează din greu în timpul vieţii, dar moartea le reduce toate 
achiziţiile la scîndurile care formează pereţii ultimei „case”. Nimic altceva 
nu poate fi luat dincolo. 

Casele morţilor sînt uniforme din punct de vedere arhitectural. La fel ca 
în viaţă, rudele şi prietenii vin să vadă noua „locuinţă”. Aceasta nu este 
niciodată agreată. 

Am zinit să-ţi văd casa 

Să văd plăce-mni-a ori ba. 
Fără uşă şi fereastă 

A Si tare-ntunecoasă. 

Că mîndră casă ai avut 
Ş-aceia nu ţi-o plăcut 

Ş-ai făcut alta de lut. 

Fără uşi fără fereşti 

Cu nime să nu grăieşti. 

Casele servesc drept locuri pentru schimburile sociale. Uşile şi ferestrele 
pot încuraja sau descuraja interacţiunile, urînd bun-venit sau împiedicînd 
conversaţia, curtarea sau socialitatea în general. Noaptea, de exemplu, 
uşile şi ferestrele sînt încuiate ; cînd corpul mortului este scos din casă, ele 
se închid de asemenea, pentru a preveni întoarcerea acestuia printre cei 
vii. În lumea morţilor însă, nu există uşi şi ferestre care pot fi închise sau 

deschise. Interacțiunea socială a încetat. Comunicarea, elementul funda- 
mental al culturii umane, devine imposibilă. „Conversaţia” pe care se 
sprijină viaţa încetează!€. Viii rămîn în afara lumii morţilor. Formele mediate 
de comunicare dintre cele clouă categorii — bocetele, pomenile, visele — 
sînt constituite şi dotate cu sens doar de către cei vii. Întotdeauna bocitoa- 
rele imploră cadavrul (înainte de îngropare) să „se ridice şi să vorbească” 
cu ele sau, dacă nu, cu oricine altcineva. Dar aceste îndemnuri nu primesc 
răspuns. Cei vii se pot adresa morţilor, nu şi invers. Viii pot vizita „casa” 
mortului, dar nu sînt invitaţi înăuntru. Ocupantul este închis înăuntru 
pentru vecie ; vizitatorii rămîn afară pentru tot restul vieţii (numeroase 
bocete menţionează porţile închise). Nu există nici o posibilitate cle schimb 
direct. Moartea neagă viaţa sub toate aspectele ei importante. 


Petrecanie : ritul de trecere 


După cum am văzut, moartea este inextricabil legată de noţiunea de 
trecere. Decesul fizic al corpului semnalează începutul trecerii sufletului 
din această lume spre cealaltă. Riturile de trecere simultane şi paralele 
pentru cei morţi şi cei vii realizează procesele de separare şi de integrare. 
În final, sufletul se separă de corp, defunctul este încorporat în lumea 
morţilor, iar cei care îl jelesc se reintegrează în lumea viilor. Pe întreg 
parcursul acestui proces de trecere, relaţiile dintre cei vii şi cel de curînd 
decedat suferă o transformare, începînd să se afirme noile relaţii dintre vii 
şi mortul abia îngropat. Termenii ritului funerar recunosc elementul esenţial 
al trecerii, adică participarea viilor şi a mortului: înmormîntarea se referă 
la actul cle îngropare a decedatului, de punere a corpului în mormânt, de 
unde sufletul pleacă în călătorie şi în care corpul se descompune ; petreca- 
nia, cuvîntul folosit în Maramureş pentru funeralii, se referă la însoţirea şi 
cinstirea mortului pe acest ultim drum, ca şi la dificultatea perioadei 
respective pentru cei vii (cuvîntul „petrecanie” avînd şi un înţeles autoreflexiv. 
În general, verbul intranzitiv a petrece înseamnă a sărbători, a se amuza — 
de unde substantivul petrecere. Însă forma tranzitivă a verbului înseamnă 
a suferi sau a îndura. Astfel, „petrecanie” cuprinde ambele sensuri indexicale.) 

Funeraliile, la fel ca şi nunțile, durează trei zile. Îngroparea are loc în 
a treia zi de la deces (a treia zi după moarte a fost recunoscută ca ziua 
învierii lui Hristos). Primele două zile sînt în general dedicate pregătirilor. 
Imediat clupă confirmarea morţii, rudele apropiate încep să se ocupe de ceea 
ce se cuvine. Cineva merge să anunţe preotul şi să asigure tragerea clopotelor 
la biserică. Un anumit fel de a bate clopotele aduc la cunoştinţa comuni- 
tăţii că s-a stins unul dintre membrii ei. Dacă moartea survine în timpul 
nopţii, clopotele vor fi trase în zori. De obicei, clopotele se bat de trei ori 
pe zi, serviciu pentru care clopotarul primeşte bani. Urmează comandarea 
sicriului (cunoscut sub numele de copirşeu sau sălaş). Anunţat, dulgherul 
începe ce îndată fabricarea acestuia. De obicei, sicriile se confecţionează 
din lemn, iar preţul variază în funcţie cle decoraţii (sculptate sau pictate). 

Între timp, în casă se desfăşoară diverse activităţi. De îndată ce viaţa s-a 
stins, se aprind lumînări cu scopul de a îndepărta spiritele rele şi alte 
pericole care pîndesc corpul, precum şi de a lumina drumul sufletului 
mortului către cealaltă lume. Se consideră că e o mare nenorocire ca să 

moară cineva „fără lumină”. Situaţia este semnalată în bocetele pentru cei 
care au murit departe de casă, în special soldaţii morţi în război: 

Da aşă frătiucu mneu 

N-ai avut nici copîrşeu. 

Rău ne doare la inimă 

C-ai murit fără lumnină. 

Uă fără lumnină de sziu 

Departe de satul tău. 

Astăzi, tema morţii fără lumină se aplică şi celor care mor în spital; 
devenind mai frecvente, asemenea cazuri au fost incluse în bocete. Pe 
lîngă lumînările obişnuite din casă, se mai fabrică o lumînare specială de 
ceară; ea are lungimea corpului decedatului şi este trasă într-o formă 
circulară. Cunoscută sub numele de zoiag sau lumina trupului, această 
lumînare trebuie ţinută aprinsă pînă la îngroparea corpului. Toiagul asigură 
lumină pentru călătoria mortului ; se crede că este periculos pentru suflet 
ca această lumină să se stingă (mai demult se credea că, pînă la înmormîn- 
tare, această lumînare ardea păcatele mortului, astfel încît el să poată trece 
în lumea cealaltă cu un bilanţ curat. Vezi Marian, 1892, 150). 

Ca procedură profilactică, se acoperă toate oglinzile din casă, dar e 
discutabil în ce scop. Există o explicaţie oferită de mai toţi ieudenii : pentru 
ca preotul să nu-şi vadă imaginea reflectată; încît, acoperirea nu ar fi 
făcută pentru mort. Preotul, însă, a afirmat că este o confuzie din partea 
populaţiei laice; nu există nici o prescriere conform căreia preoţii nu ar 
avea voie să-şi vadă imaginea în oglindă. El a sugerat un alt motiv al 
acţiunii: oamenii să nu vadă reflectarea „fantomei” mortului. Este o 
măsură menită să protejeze sufletul decedatului, care la moarte se separă 
de trup”. 

Desigur, trebuie pregătit şi cadavrul. Corpul este spălat de persoane de 
acelaşi sex cu mortul. Aceasta este practica uzuală, dar există şi numeroase 
excepţii, iar regula nu se aplică întotdeauna copiilor. În general, relaţia de 
sex prevalează asupra celei de rudenie; persoana care spală corpul nu 
trebuie neapărat să fie o rudă. (Se crede că cei care au spălat şapte sau mai 
mulţi morţi, merg direct în rai. Deşi toată lumea aspiră la aceasta, oamenilor 
le este frică de puterea de contaminare a morţii şi de confruntarea cu 
moartea pe care o implică spălarea cadavrului.) După spălatul corpului, 
apa este aruncată afară din casă. Oamenii au grijă să o azvirle într-un colţ 
al proprietăţii unde nu pune nimeni piciorul — „ca nu cumva să ajungă 
precum mortul, fără putere”. Se mai spune că „dacă vrei să faci cuiva rău, 
stropeşte-l cu apa de la spălatul mortului; nimic nu se va mai lipi de el — 
decît moartea”!ă. Principii asociative asemănătoare dictează soarta patului 
în care a dormit mortul: paiele sînt scoase şi arse, astfel ca nimeni să nu 
mai doarmă pe ele — căci va dormi ca un mort. 

Pînă la confecţionarea sicriului, corpul, îmbrăcat în haine de duminică, 
este întins pe o bancă sau pe o masă lungă de lemn. Unii oameni, însă, îşi 
pregătesc haine special pentru înmormîntare. Printre mîinile decedatului e 
petrecut de obicei un rozariu. La căpătii este fixat toiagul. O dată confecţio- 
nat, sicriul este şi el pregătit. Salteaua şi perna se umplu cu rumeguşul 
obţinut de la geluirea lemnului din care e făcut sicriul. (Rudele sînt sfătuite 
să nu folosească pene, umplutura normală pentru perne ; se crede că altfel, 
în lumea de dincolo mortul va trebui să alerge să adune penele, nepu- 

tîndu-se odihni.) În interiorul sicriului se aşterne un cearceaf. Apoi, corpul 
este întins în noua sa „casă”. Se mai pun alături: un colăcel, în a cărui cocă 
s-a introdus un ban — pentru plata vameşilor; un beţişor — pentru ajutor la 
mers pe drumul către lumea de dincolo - şi flori, în a treia zi. 

Pe parcursul celor trei zile de funeralii, moartea, trecerea şi transfor- 
marea identităţii sînt desemnate simbolic prin prezenţa fizică a mortului, 
dar şi a rudelor apropiate în viaţă (pînă la gradul trei). Toţi sînt îmbrăcaţi 
în negru — culoarea morţii — sau în alte culori închise. Rudele de sex feminin 
au părul despletit; bărbaţii sînt nebărbieriţi; ei şi băieţii umblă cu capul 
descoperit. Se spune că părul despletit, barba nerasă sau capul neacoperit 
ajută ca obstacolele din calea mortului să fie evitate. Totodată, fiind îndea- 
proape legate de mort, rudele apropiate poartă însemne distinctive, menţi- 
nîndu-se mai aproape de starea naturală a corpului. În acest fel, membrii 
comunităţii ştiu că ele au un mort în familie. (Să ne amintim că schimbarea 
de statut era marcată şi fizic în timpul nunţii. Împletitul părului miresei este 
un simbol al calităţii ei de femeie măritată. Inversiunea simbolică a împleti- 
tului în aceste rituri este demnă de semnalat. Împletitul părului generează 
relaţii ; despletirea ajută la întreruperea lor.) La încheierea ritualului, rudele 
apropiate revin la o conduită mai obişnuită, femeile îşi împletesc iarăşi 
părul, iar bărbaţii îşi acoperă capul şi se bărbieresc. Doliul continuă de-a 
lungul întregului an prin îmbrăcăminte de culoare neagră şi abţinerea de la 
petreceri. La capătul unui an de zile, cei rămaşi în viaţă îşi reiau identitatea 
lor anterioară, renunţînd la însemnele de doliu; doar după un an de zile 
este mortul încorporat complet în lumea de dincolo. 

Pregătirea hranei şi a băuturii pentru veghetori şi bocitoare, precum şi 
a cozonacilor şi colacilor pentru pomană ocupă cea mai mare parte a 
timpului înainte de ziua îngropăciunii. Ca şi la nunţi, se angajează o 
bucătăreasă pentru supravegherea acestor activităţi. Din nou, ajută rude de 
sex feminin şi vecinele. Mesele au loc în noaptea dinaintea înmormîntării, 
imediat după aceasta, în a treia zi şi după şase luni. Meniul este determinat 
în mare măsură de ziua în care se dă masa, dacă este zi de post sau nu. 
Felurile tradiţionale sînt ciorba de fasole sau supa de tăiţei, sarmale, pîine 
şi desert. În zilele „de dulce”, supa este făcută pe bază de lapte sau zeamă 
de pui; în zilele „de post”, supa e făcută cu apă şi oţet sau doar cu apă. În 
umplutura de sarmale intră ulei, carne şi un amestec de orez sau fiertură 
de porumb, în zilele de dulce ; uleiul şi carnea lipsesc în zilele de post. 
Desertul poate fi o patiserie de tipul gogoşilor sau un compot de fructe, 
din nou, ţinînd cont de zi. La toate mesele se bea ţuică de prune, două 
pahare de persoană — un pahar pentru meseni şi unul pentru sufletul 
mortului (dar „nimeni nu trebuie să se îmbete; este ruşine la o înmor- 
mîntare”)!?. 

Se spune că nu trebuie să existe „înmormîntare fără pîine”. Pe lîngă 
pîinea consumată la masă, toţi cei care participă la înmormîntare trebuie să 
ia cu ei un colăcel pentru sufletul mortului. Cantități suplimentare trebuie 
să fie la îndemînă pentru vizitatorii neaşteptaţi. Copiilor li se oferă chifle, 
covrigi sau bomboane. În prezent, colacii şi restul patiseriei sînt de obicei 
cumpărate de la brutăria din Sighetu Marmaţiei. Faptul este deosebit de 
util, dacă înmormântarea va fi una mare (cu cîteva sute de participanţi); în 
caz contrar, bucătăreasa îşi roagă ajutoarele să coacă. Deşi cea mai mare 
parte din patiserie este procurată de la brutărie (familia trebuind să se 

îngrijească de asta, lucru nu totdeauna uşor), colacii rituali pentru cei care 
oficiază înmormîntarea şi pentru oaspeţii le onoare se coc în casă. Aceşti 
colaci sînt mai mari decît cei oferiţi participanţilor obişnuiţi şi sînt ornaţi cu 
simboluri creştine. Un alt tip cle pîine mică, avînd o formă cu şapte colţuri 
(prescura) este pregătită pentru diferiţi reprezentanţi ai Bisericii. Împreună, 
colacii şi prescurile reprezintă pomenile. În general, ele sînt împărțite în 
următorul mod (exceptînc piinile pentru oaspeţii de onoare, al căror 
număr variază de la o înmormîntare la alta): 


preot 3 colaci, 1 prescură 

diacon 2 colaci, 1 prescură 

gropar 1 colac 

clopotar 1 colac 

purtătorii catafalcului 1 colac de persoană (total, şase persoane) 
purtătorii de lumînări 1 colac de persoană (total, patru persoane) 
purtătorii de steaguri 1 colac de persoană (total, trei persoane) 


Pîinile pentru reprezentanţii Bisericii sînt învelite într-un prosop ţesut; 
în mijlocul pîinii de deasupra se înfige o lumînare (aprinsă de la cea a 
preotului). La mesele de trei zile şi de şase săptămîni se oferă numai 
colaci, dar aceştia nu mai sînt înveliţi în ştergar. 

Majoritatea cheltuielilor survin în timpul pregătirii funeraliilor. Preotul 
(preoţii) vor primi o anumită sumă, la fel şi bucătăreasa, clopotarul şi 
dulgherul care a confecţionat sicriul. Mîncarea, băutura şi lumînările trebu- 
iesc cumpărate ; la fel sicriul şi coroanele de flori; steagurile şi prapurii se 
închiriază de la biserică. Cheltuieli adiţionale includ costul meselor rituale 
din timpul zilelor obligatorii de doliu, precum şi cel al unei pietre de 
mormînt sau al unei cruci sculptate. O înmormântare este la fel de scumpă 
ca şi o nuntă (mai mult decît salariul pe două luni — calculat pentru o 
economie socialistă) ; de obicei, fiecare familie include aceste cheltuieli în 
alcătuirea bugetului pe termen lung. 

Pe parcursul celor două zile ce preced înmormântarea, rudele, vecinii şi 
prietenii vin să-şi prezinte condoleanţele. Femeile care se află la faţa 
locului încep să bocească atunci cînd sună clopotele. În seara dle dinaintea 
înmormîntării, acasă, are loc o slujbă de binecuvîntare pentru sufletul 
mortului (parastas). În timpul acesteia, sicriul se închide (mai tîrziu el 
poate fi deschis la dorinţa familiei apropiate) şi se acoperă cu o pătură 
ţesută pe care se aşază lumînarea mortului, o farfurie cu o lingură şi un 
colac ritual avînd în mijloc o lumînare aprinsă, o icoană, un ştergar ţesut 
şi o cruce. Preotul şi diaconul oficiază rugăciunile cle rigoare. După 
slujbă are loc o masă pentru veghetorii invitaţi, de obicei rude sau per- 
soane apropiate mortului. Aceasta este ultima cină ce va fi împărţită cu 
mortul în casă. Dimineaţa următoare marchează începutul înmormîntării 
propriu-zise. 


Ziua înmormântării 


În ziua înmormîntării, în timp ce oalele cu supă şi cu sarmale se 
încălzesc pe cuptorul cu lemne, iar în curte sînt aşezate mesele din scînduri 
susţinute de căpriori (dacă vremea o permite), participanţii la înmormîntare 
aduc ultimele omagii mortului, rugîndu-se în tăcere pentru acesta şi ascul- 
tînd bocetele nemîngiiaţilor dinainte de sosirea preotului. Aşa cum o 

prescrie tradiţia, femeile se apropie de sicriu şi bocesc. Membrii familiei 
restrînse pot boci continuu timp de mai multe ore, dacă împrejurările şi 
starea lor emoţională o permit. În timp ce boceşte, bocitoarea repetă 
fiecare vers. De asemenea, fiecare vers este punctat de hohotele de plîns 
ale bocitoarei, mai mult sau mai puţin controlate, în funcţie de capacitatea 
ei de stăpînire. În cele ce urmează vor fi prezentate şi analizate cîteva 
bocete caracteristice. 

Moartea evocă imagini multiple şi cu mai multe nivele semantice; în 
chinul lor istovitor, unii veghetori pot petrece ultimele ore filosofind despre 
moarte. Moartea este un element activ: ea implică trecere şi transformare. 
Totodată, moartea este obiectivizată : ea are formă în spaţiu şi timp. Moartea 
are şi gen: cuvîntul moarte este de gen feminin. În consecinţă — sau prin 
coincidenţă —, se crede că moartea ar fi o femeie (la fel cum sînt cele mai 
înfricoşătoare figuri din folclorul românesc; vezi Kligman, 1981). Genul 
morţii nu pare a fi obiect de dispută, dar există un dezacord considerabil 
în ceea ce priveşte înfăţişarea şi vîrsta ei. Unii pretind că moartea ar fi o 
femeie tînără şi frumoasă, o seducătoare ; alţii afirmă că e o scorpie bătrînă. 
În orice caz, moartea este de sex feminin. 


De-ar arde focu moartea 
Că de ie nu poţi scăpa. 
Că ie zine ciîtilin 

La tineri şi la batrîni. 

Întrucît moartea este blestemul etern al viului, la rîndul ei, este bleste- 
mată de cei vii, care sînt lipsiţi de putere în faţa ei. „Arz-o focul” sau 
„lovească-te focul” sînt blesteme tipice adresate morţii, ea însăşi un agent 
de distrugere. Focul poate fi atît constructiv, cît şi distructiv. Blestemele 
invocă elementul distructiv. Focul poate distruge corpul fizic, transfor- 
mîndu-l în cenuşă. Incinerarea nefiind practicată, ea e invocată în blesteme. 
În acest context, focul arde fiinţa emoţională a celui în viaţă. El este asociat 
cu procesul de transformare a corpului dintr-o fiinţă plină de viaţă într-un 
obiect mort. Întrucît moartea este considerată, pe tărîmul ei, ca o fiinţă vie, 
ea devine un receptor adecvat pentru ca blestemele să-şi atingă scopul — 
dar totul este în zadar. 

Tu moarte, săcere re 

Rău poţi tu pă om tăie 
Tare fuga putreze. 

Mult ieşti moarte-nşelătoare 
Cînd îi omu ca o floare 
Cum îl iei di pă pticioare. 
Şi îl tomneşti la răcoare 

Ca să nu-l agiungă soare. 
Cum îl pui câtă pămînt 

Că să nu-l mai bată vînt. 

„Moartea” este o prezenţă familiară celor vii, deci vorbitorii i se adre- 
sează cu fu. Femeile sînt cele care aduc oamenii pe lume şi îi scot din ea; 
viaţa şi moartea fac parte din lucrarea lor. Oamenii spun că moartea are o 
seceră cu care taie gâtul victimelor: „cineva care moare îşi duce adeseori 
mîna la gît; e ceva aici, să ştii”. (Dacă moartea survine într-o casă care se 
zugrăveşte, zugrăvitul trebuie să înceteze imediat ; altfel, pereţii vor fi văruiţi 
cu sîngele mortului.) Femeile lucrează adeseori cu secera la cîmp ; bărbaţii 

poartă coase (în numeroase locuri, moartea este imaginată ca o femeie 
bătrînă cu o coasă — o inversiune. Ea, ca figură pişicheră, este Femeia cu 
coasa). Fiind femeie, moartea poartă un instrument feminin. Cu secera, ea 
retează pe cineva din picioare exact ca şi cînd ar lucra la cîmp. Analogia dintre 
ciclurile naturii şi cele ale culturii face din moarte un personaj inteligibil. 

În bocet, asemănarea dintre moarte şi dragoste este implicită. Adeseori, 
vorbind despre iubire, bărbaţii menţionează că nu se poate face nimic 
împotriva puterii seducătoare a femeilor. Sexualitatea este un element 
important în lipsa lor de apărare. Se crede că femeile, ca şi moartea, nu pot 
fi satisfăcute (femeile nu sînt de acord cu această apreciere a apetitului lor 
sexual). Atît femeia, cît şi moartea sînt figuri înşelătoare. Bărbaţii glumesc 
despre fetele care încearcă să controleze viitorul, „luîndu-şi bărbat” prin 
farmece şi magie. Şi îi ironizează pe tinerii care îşi pierd astfel libertatea. 
Dar nu numai bărbaţii sînt cei „păcăliţi” de femei: la fel sînt şi femeile 
(Kligman, 1984). Întotdeauna mama este cea vinovată că „şi-a vîndut” fata 
pe vremea cînd era „ca o floare” (după cum am văzut, toasturile de nuntă 
subliniază acest fapt). Din punct de vedere ideologic, femeile înşală : ele 
„realizează” moartea propriilor lor fiice, căsătoria fiind considerată un fel 
de moarte?!. La scară extinsă, Moartea, ca femeie, „administrează” moartea 
tuturor. În bocet, expresia „cînd un om e ca o floare” se referă la a fi viu, 
indiferent de vîrstă sau sex (în strofele din cadrul nunţii, această comparaţie 
se referă la o femeie tînără, virgină). „A lua omul de pe picioare” înseamnă 
inactivitate şi, în cele din urmă, moarte. Viaţa cere activitate. Moartea 
situează decedatul în lumea morţilor, la adăpost de elementele vieţii: 
soarele şi vîntul (să ne amintim că viaţa se desfăşoară sub soare; moartea, 
sub pămînt). 

Ultimele versuri din bocetul de mai sus ating şi o altă faţetă a morţii. 
Aceasta nu reprezintă răul pur şi simplu. Moartea, la fel ca şi femeia, 
hrăneşte : „ea” protejează. Astfel, moartea şi femeia sînt legate prin „natura” 
lor. Însă, spre deosebire de femei, moartea este şi-o parte a culturii, fiind 
simultan înăuntru şi în afara acesteia?2. Moartea, ultima dintre femei, griju- 
lie, nu face deosebiri. Ea nu favorizează pe nimeni în baza vîrstei, sexului, 
clasei, rasei sau religiei. Nu are preferinţe. În vreme ce moartea exemplifică 
natura hrănitoare a femeii, ea exercită concomitent şi prerogativele femi- 
nine, necontrolabile şi nesocializabile23. Moartea, în lumea ei, este antiteza 
femeii care, în lumea socială a celor vii, este supusă controlului şi sociali- 
zării. Moartea face ceea ce îi place, cui vrea şi cînd vrea. 


Moartea-i tare blăstămată 
O zinit la noi în casă 
N-am dorit-o niciodată. 

Şi ie la noi o zinit 

Batăr că nu o-am dorit. 
Şi în casă o întrat 

Batăr că nu o-am temat. 
Că poate vede orşicine 
Că la tăţi vremea ne zine. 
Că poate vede orşicare 
Că nime n-are scăpare. 
Nici sărac da nici domn mare 
Moartea grijă nu-o are. 

N-are frică de-mparaţi 
Nici de-armată-nconjuraţi. 
De bătrîni nu i ruşine 

Ie şi la cel tînăr zine 

Că nu i frică de nime. 
Numa tu moarte faci bine 
Că te duci la orişicine. 

Moartea este marele uniformizator social, singurul fără idei preconcepute 
(deloc surprinzător, acesta este un clişeu prezent şi în poezia occidentală). 
Moartea este cel mai bun creştin, pentru că îi „iubeşte” în mod egal pe toţi. 
Astfel, ea neglijează flagrant structura relaţiilor sociale existente între cei vii. 
Proprietatea şi respectul îi sînt străine: tînăr sau bătrîn, sărac sau bogat, 
puternic sau slab, moartea nu face discriminări. Ea îşi urmează instinctul şi 
legile propriei sale lumi, de dincolo, care este legată — dar atît de diferită — 
de aceasta. . 

Întrucît lumea mortului este diferită de cea familiară viilor, bocitoarele 
încearcă să-l convingă pe decedat să nu plece. Să ne reamintim că, în 
timpul îmbrăcării, înainte de ceremonia din biserică, mireasa este şi ea 
rugată să nu plece; cîntecele o previn de consecinţele acţiunii sale, iar 
tovarăşele ei încearcă zadarnic să o împiedice să se aştearnă la drum pe 
calea vieţii de femeie măritată. Pragurile de trecere prin viaţă sînt comparate 
cu mersul pe un drum. Sînt drumuri unidirecţionale; o dată purces, nu e 
loc de dat un pas înapoi. Moartea nu face excepţie. 

Aiesta-i un drum mare 
Şî-napoi n-are cărare. 
Cine mere-aiesta drum 
Nu zine-napoi nicicum. 
Cine mere astă cale 
Inapoi cărarea n-are. 

Trecerea culminează cu schimbarea de statut şi de identitate precum şi 
cu schimbarea relaţiilor dintre indivizi şi grupuri. Naşterea aşază omul pe 
calea vieţii. Căsătoria defineşte identitatea socială în cel mai larg sens; 
moartea duce la pierderea acestei identități. Bocitoarele îi amintesc mereu 
mortului de acest fapt, dar eforturile lor se adresează unor urechi surde: 

Dacă de-aicea îi pleca 
Urma ţi s-a astupa 
Numele ţi s-a uita. 

În cazul morţii, schimbarea de identitate este substanţială, ducînd la o 
completă dispariţie. Versurile de mai sus pot fi comparate cu unele strigături 
de nuntă adresate miresei: 

Mîne-ta atît îi lasă 

Numa lacrimi tri pă masă 
Urmele pă lîngă casă. 
Lacrimile s-or usca 

Urma ţi s-a astupa. 

Asemănarea dintre moarte şi căsătorie este frecventă şi ea va fi discutată 
mai pe larg în capitolul următor. Este însă nimerit să punctăm aici o altă 
analogie între ele. Pentru o femeie, căsătoria este concepută ca aşternerea 
la drum, pe „calea plină de spini” a traiului printre străini. Unele mirese 
călătoresc cu bine, dar cele mai multe pică în foc. Moartea este privită 
într-un mod similar în următoarele versuri: 

Sînt două drumurele 
Unul îi bătut cu spini 
Care duce la străini. 
Altulu-i bătut cu flori 
Care duce la surori 
Şi la scumpii frăţiori. 

Drumul cu spini duce în iad, iar căsătoria este în general considerată un 
iad pentru femei; drumul cu flori duce în rai. Florile reprezintă un simbol 
al creşterii şi vitalităţii, în contextul dragostei familiale; de asemenea, ele 
împodobesc cerul. Înstrăinarea de familie este comparabilă cu iadul — este 
dificilă şi „spinoasă”. Nerespectarea normelor sociale în viaţă înstrăinează 
individul de familia sa prin moarte; deviantul este pedepsit în iad?4. 

Pe măsură ce se înaintează pe drumul vieţii, în cadrul ciclului vieţii, 
aceasta devine din ce în ce mai împovărată de greutăţi. Bucuriile tinereţii 
fac loc necazurilor şi responsabilităţilor căsătoriei. Căsătoria înseamnă că proce- 
sul îmbătrînirii a început deja, ceea ce face ca moartea să fie mai aproape. 
Maturitatea socială (viaţa adultă) este însoţită de sarcini fizice. Moartea, 
asemenea tinereţii, se consideră a fi o etapă lipsită de griji şi necazuri: 

De-ar şti pruncu cînd să naşte 
Cîte rele l-or mai paşte. 

N-ar mai suge ţiţă dulce 
Ce-ar muri şi-n rai S-ar duce. 
Că şi ieu de-aş si ştiut 

Cîte am de petrecut 

Ţiţă dulce n-aş si supt 

Făr-aş si murit demult. 

Acest bocet accentuează noţiunea de viaţă ca trecere dificilă (petrecere), 
care putea fi evitată dacă moartea ar fi survenit în copilărie, deoarece se 
crede că, dacă sînt botezați, copiii care mor înainte de prima împărtăşanie 
merg direct în rai. 

Suferințele decedatului din timpul vieţii, la fel ca şi ale bocitoarei, au o 
prezenţă predominantă în „discuţia” pe care o poartă cu mortul, pe măsură 
ce ea retrăieşte aceste evenimente, înainte de scoaterea sicriului din casă. 
Funeraliile soacrei din familia la care am locuit ilustrează cu pregnanţă 
această rememorare a dificultăţilor vieţii?5. Moartea mătuşii Marie a fost o 
ocazie deosebită. Ea fusese stimată în comunitate, năşind un mare număr 
de persoane. Pe lîngă rudele clin familia părintească şi cele din partea 
soţului, toţi finii ei au venit să-i aducă ultimul omagiu?%. Una dintre surorile 
Mariei (şaptezeci şi doi de ani), cunoscută în toate satele din zonă pentru 
priceperea ei la cuvinte, a atras atenţia veghetorilor. Niţa s-a aşezat lîngă 
sicriu, adresîndu-se surorii sale: 

Uă ti-o mîncat Mări năcaz 
Uă că nime nu poate şti 
Că Doamne-i greu a văcluvi. 
Uă de mine tu Mări 
Doamne greu ţi-o putut si 
Sîngură-n lume-a trăi. 

Uă sîngură şi-n sat străin 
Zilele ţi-o fo de chin. 

Uă văduvă şi-n altu sat 

Uă n-ai la cine cere un sfat 
Dacă n-ai avut bărbat. 

Marie nu a avut o viaţă uşoară. După cum am discutat în capitolul 
anterior, prin măritiş, o femeie pleacă din familia ei părintească, spunîn- 
du-se că merge să trăiască printre străini. În plus, Marie s-a măritat în afara 
satului natal. În mod tragic, şi-a pierdut soţul pe vremea cînd copiii erau 
destul de mici, rămînînd văduvă într-un sat care nu era al ei. Versurile 
codifică ideologia patriliniarităţii. Cu mama ei într-un alt sat, cu soţul mort, 
în cine putea Marie să-şi găsească sprijin? În acel mediu străin, ea nu avea 
pe nimeni de partea ei. Respectarea convențiilor prevestea mari greutăţi. 
În ciuda situaţiei sale de neinvidiat, însă, mediul în care s-a găsit aruncată 
Marie nu a fost atît de aspru pe cît ar fi putut să fie. Ea a dus o viaţă 
virtuoasă şi a fost profund respectată. Peste cinci sute de oameni au 
participat la funeraliile sale pentru a-i cinsti sufletul cu durerea lor. 

Aşezată lîngă Marie, sora sa şi-a continuat bocetul dinaintea înmormîntării : 


Uă de mine tu sorucă 

Uă să si fo cu mine-n sat 
Doamne ieu te-aş si cătat. 
Uă nu si soră cu bănat 

Că Doamne bine ti-o cătat 
Uă o noră desfatată 

Ti-o cătat ca şi o fată 

Uă de-ai si avut o fată 

Uă mai bine nu te-ar si cătată. 
Uă şi cumva de ţi-o greşit 
Iartă-o că ti-o doicit 

Uă cîte nopţi nu o durnit. 
Uă Mări de ţi-o supărat 
Iartă-o că ti-o cătat. 

Sora Mariei subliniază faptul că măritişul a fost cel care le-a despărţit; 
cea mai mare parte a vieţii, au trăit în sate diferite. Prin urmare, contactele 
dintre ele au fost limitate de împrejurări. Dacă ar fi fost în acelaşi sat, Niţa 
ar fi avut grijă de Marie; oricum, nora Mariei, Juji, a avut grijă cle Marie ca 
şi cînd ar fi fost propria ei fiică. (Concepţia generală este că la vîrstă 
înaintată, soacra ajunge pe mîna nurorii, mai ales dacă soţul soacrei este 
deja decedat. Se consideră că aceasta este o formă cle răzbunare socială 
faţă de lipsa cle generozitate a soacrei pentru nora sa. Deşi se ştia că relaţia 
dintre Marie şi nora sa nu a fost lipsită de „spini”, Marie a fost cu adevărat 
norocoasă ; grija de care a dat dovadă nora a fost lăudată cle mulţi.) Compor- 
tarea lui Juji a fost atît de exemplară, încît numeroase bocitoare atrăgeau 
atenţia Mariei asupra acestui fapt; în repetate rînduri, ele o sfătuiau să o 
ierte pe nora sa pentru orice rău i-ar fi făcut fără voie. Meritele lui Juji au 
depăşit cu mult cadrul comportamentului politicos ocazional. A cere iertare 
este, ca şi în acest bocet, un element component de bun-rămas adresat în 
toate riturile ciclului vieţii; acest aspect va fi reluat ceva mai jos”. 

Limbajul morţii, indicînd transformarea iminentă, conţine sfatul cle a nu 
pleca, de a nu porni, de a nu se grăbi pe ultimul drum. De asemenea, se 
previne mortul cle ceea ce urmează a i se întîmpla dacă-i pleca. Călătoria 
de-a lungul drumului vieţii este, însă, inevitabilă. Astfel, bocitoarea, ştiind 
că în curînd mortul va părăsi gospodăria, îi oferă — la fel ca oricărui 
drumar — mîncare pentru drum: 

Scoală mîndră de-aicea 
Că ţi-am făcut merindea 

Să vezi place-ţi-a ori ba. 

Mîndră ce nu ţi-a plăcea 

Cu noi îi mai rămiînea. 

Dar toate încercările de a negocia cu decedatul sînt destinate eşecului. 

Ceea ce s-a pierdut nu mai poate fi recuperat?. 

Vai de mine ce-am ptierdut 

Nu ieste-n tîrg de vîndut. 

Vai de mine ce-am scăpat 

Nu-i în tîrg de cumpărat. 

Uă oricîtă lume-ai plăti 

Mamă-n tîrg nu poţi găsi. 

Oricât în lume ai da 

Mamă-n tîrg nu poţi afla. 

Uă tu te plîngi plingei cu tine 

Nu te spune cătă nime. 

Tu te plîngi plînge şi ie 

Uă nimănui nu-i poveste. 

Nu există nici o modalitate de a aduce mortul înapoi. Ciclul vieţii este 

o devenire, iar transformările sînt ireversibile. Transformările sinelui sînt 
substanţiale, atît din punct de vedere social cît şi, adeseori, fizic: pierderea 
virginităţii este ireversibilă ; pierderea vieţii fizice a mortului desfide reîn- 
vierea în lumea viilor. Transformarea prin putrezire e definitivă. Pe scurt, 
nu e loc de a negocia cu moartea?. 

Vai tu moarte cît ţi-aş da 

Zile să pot cumpăra. 

Vai de mine şi de mine 

Cum zîle nu vinde nime. 


Spre deosebire de limbajul căsătoriei, limbajul morţii nu împrumută atât 
de amplu din vocabularul cultural al comerţului (vezi cap. II; şi Kligman, 
1984). În vreme ce căsătoria este considerată un eveniment natural în 
ciclul vieţii, construcţia sa este preeminent culturală. Astfel, căsătoria este 
supusă acţiunii şi controlului omenesc; termenii săi sînt deci negociabili. 
Moartea, însă, este un eveniment natural (cu excepţia unor intervenţii 
umane neprevăzute); nu se poate negocia cu nimeni. Astfel, limbajul 
morţii exploatează prelucrarea corpului, acesta fiind materialul transformat 
cle moarte. Corpul este vehicolul prin care se constituie social sinele şi 
identitatea acestuia. Limbajul morţii atinge problema negării identităţii, a 
alterării stării fizice (a mortului) şi emoţionale (a viilor). Mortul rămîne 
„tăcut”; numele sînt uitate; corpul se evaporă „precum roua”. Inimile 
veghetorilor sînt „arse”, „fripte”. Corpul lor „se topeşte” de clor. Inima este 
locul vieţii fizice şi al stării emoţionale. Încetarea funcţionării inimii înseam- 
nă moartea fizică ; aceasta declanşează un răspuns emoţional empatic în 
inimile veghetorilor. Inimile lor ard pe măsură ce corpul mortului se usucă. 
Avem de-a face cu un proces paralel de transformare, centrat pe separare. 
Pentru decedat, moartea înseamnă separare fizică; pentru cei vii, ea 
presupune separare emoţională. Mediul este focul. Pus în slujba culturii, 
focul este un element constructiv ; el aţiţă dragostea înfocată care conduce 
la căsătorie şi transformă produsele naturii pentru bunăstarea culturii (prin 
gătit). Pus, însă, în slujba morţii, focul devine un element distructiv. El 
distruge fiinţa fizică a decedatului şi energia emoţională a celor vii (despre 
moarte şi consumaţie vom discuta mai departe în acest capitol). 

Întrucît moartea este considerată un eveniment natural în ciclul vieţii, 
ciclul de viaţă al naturii devine o metaforă pentru cel al vieţii umane. 
Bocitoarele vor elabora această metaforă pentru a descrie ciclul vieţii în 
general şi cauza morţii în special. Astfel, Niţa descria dispariţia mătuşii 
Marie în următorul mod: 

Uă fosta-i mîndră ca o floare 
Uă că te-ai toptit pă pticioare. 
Uă ş-ai fo floare din fereşti 
Te-ai toptit de nu te vezi. 

Uă fost-ai floarea de sansiu 
Te-ai toptit pînă la briîu. 

Uă şi din brîu pînă-n grumaz 
Te-ai toptit de n-ai rămas. 

Cu aproximativ şase luni înaintea morţii, Marie a suferit de un atac 
cerebral care, iniţial, i-a paralizat picioarele. În lunile următoare, starea ei 
s-a înrăutățit: paralizia s-a extins spre brîu şi, în final, Marie a decedat. Niţa 
a ales imaginea unei flori care se veştejeşte pentru a ilustra stadiile 
degradării condiţiei Mariei şi cauza finală a morţii sale. Este demnă de 
subliniat relaţia dintre text şi context şi dimensiunea duală a indexicalităţii. 
Bocetele se referă la evenimente din viaţa comunităţii; acestea sînt în 
general cunoscute participanţilor. Limbajul simbolic condensează complexi- 
tatea referenţială a detaliului, care, simultan, ridică potenţialul hermeneutic 
al acestui mediu. Astfel, cineva venit din afară va putea înţelege semnifi- 
caţia cosmologică a acestei poetici, dar referenţii pragmatici rămîn de 
domeniul cunoaşterii locale. (Ar fi dificil de discernut specificitatea intenţiei 
Niţei — şi, în consecinţă, întreaga frumuseţe a talentului său — dacă nu ai fi 
fost părtaş la context. Corpul Mariei, asemeni unei flori, „s-a ofilit” încet; 
treptat, ea şi-a pierdut puterile.) 

Cauza morţii poate fi prezentată în felurite moduri. În timp ce bocea 
pentru Marie, una dintre finele sale improviza despre boala naşei: 

De şăse luni ce-o zinit 
Tu din casă n-ai ieşit. 
N-ai ieşit din cas-afară 
C-ai avut o mare boală. 
Şăse luni ai stat pă pat 
Numa cînd ti-o înturnat. 
Nora bine ti-o cătat 

Nu s-o clătit d-ingă pat. 

Aceste versuri se referă la paralizia Mariei, care i-a făcut imposibilă 
deplasarea, ieşirea din casă. Ea a fost constrînsă la pat, depinzînd de 
ajutorul celorlalţi pentru a-şi schimba poziţia. Din nou, bocitoarea atrage 
atenţia asupra norei Mariei, care a avut mare grijă de ea. Ea s-a devotat 
nevoilor Mariei, în ciuda necazurilor din viaţa ei. Juji a remarcat: „asta e 
ceea ce trebuie să facă o persoană cumsecade”30. 

Pînă la sosirea preotului, femeile contrazic necontenit caracterul final al 
morţii, solicitînd mortului să se comporte ca o fiinţă vie. Astfel, nora Mariei 
începea din nou: 

Uă de mine hăi mătu 

Uă scoală-te de-aici. 
Scoală-te şi ti uita 

Uă cine o zinit p-aicea. 
Ţi-o zinit surorile 

Uii scoală grăi cu dînsele. 

Că cloară mult le-ai mai dorit 
Şi amu nimnică nu zici. 

Uă scumpa me şi buna me 
Uă rău îmi pare clupă ie 

Uă ca şi după mama me. 
Uă bunucă hăi mâtu 

Uă fă mătu cum i fa 

Şi din casă nu pleca 

Că altu nu-i înturna. 

Uă cît de bine te-am cătat 
Nu ştiu dipt ce te-ai supărat. 
Uă c-amu te duci şi ne laşi 
Uă mătu cu drag te strig 

Şi Dumăta nimnic nu zici. 
Uă şi de nu-i grăi cu mine 
Uă mătuşică ai cu cine. 


În acest fragment, Juji îşi roagă soacra să se ridice şi să ia parte la ceea 
ce se întîmplă. Este ca şi cînd s-ar afla pe marginea patului bolnavei; o 
anunţă pe Marie că are musafire care doresc s-o vadă. Sînt surorile Mariei 
sosite în vizită. Deoarece căsătoriile le-au despărţit, nu s-au întîlnit prea 
des. Acum, că au venit, Marie nu le mai vorbeşte. Inversiunile poetice 
reflectă inversiunea dintre viaţă şi moarte precum şi ruptura survenită în 
comportamentul social familiar. Cum să înţelegi acţiunile Mariei? Nora i-a 
purtat de grijă, dar Mariei pare că nu îi pasă; ea îi părăseşte. (Fragmentul 
redă complexitatea emoţiilor legate de dispariţia unei fiinţe iubite. Adese- 
ori, cei rămaşi în viaţă se simt vinovaţi şi se-ntreabă dacă sînt de condam- 
nat; în acelaşi timp, ei sînt supăraţi pe mort pentru că i-a părăsit.) Juji o 
cheamă pe Marie cu dragoste, dar ea, nepoliticoasă, nu-i răspunde. Dacă 
soacra nu vrea să-i vorbească ei, nurorii, să o facă cel puţin cu surorile 
sale, ca să spargă tăcerea morţii. Ca şi celelalte bocitoare, Juji intercalează 
din cînd în cînd formule de adresare directă către mort. Acestea oferă 
iluzia temporară că bocitoarea şi mortul sînt angajaţi într-o conversaţie. 

Pînă se anunţă sosirea preotului, femeile continuă să bocească — de 
obicei succesiv şi nu simultan; ele se ascultă una pe alta, împărtăşindu-şi 
expresia durerii, şi încorporînd-o în cele din urmă în propriul lor discurs 
funerar. Deşi nu există o regulă în acest sens, veghetorii tind să respecte 
nevoile emoţionale ale rudelor apropiate ; în prezenţa unei rude apropiate 
care vrea să bocească, orice altă femeie îşi va amîna propriul bocet. Cele 
care nu pot să se stăpînească, ies afară, în curte, în timp ce altele bocesc 
în casă. (La o înmormântare, una dintre surorile mortului a dat ocol curţii 
timp de mai multe ore neîncetat, pînă cînd a fost doborită cle epuizarea 
emoţională.) 

În timpul funeraliilor Mariei, nepoata ei adolescentă a bocit pentru 
prima oară în viaţă. Plînsetul ei trist, o iniţiere în riturile feminine, era 
însoţit de expresia mai elocventă a durerii mamei sale. În această situaţie, 
ocazia rituală a servit ca vehicol pentru transmiterea tradiţiei orale de la o 
generaţie la alta. (În plus, de la o mamă care locuia în sat, către fiica sa, 
care locuia mai tot timpul în oraşul învecinat, unde era elevă.) Alături de 
mama sa, nepoata Mariei i-a plins astfel sfîrşitul: 


Uă mămucă şi hai ma 
Uă rău îmi pare după ie. 

Că una mamă ni-o făcut 

Şi Dumăta ne-ai crescut. 
Mama s-o clus şi-o lucrat 
Vai şi cu drag ne-ai legânat. 
Uă pă cînd o zinit mama 
Pă masă i-ai pus cina 

Uă du-te mîndră şi-i mînca 
Vai că o fost mare ziua. 
Uă că bine ne-ai-învăţat 
Uă să nu sim cu bănat. 

Uă de cîte ori am zinit 

Uă mămucă ne-ai sfătuit. 
Ne-ai sfătuit numa bine 
Uă că să nu sim de ruşine. 


Vai de mine mama me 

Rău îmi pare după ie. 
Doamne multe ti-o mîncat 
Că tata s-o dus ti-o lăsat. 
Uă cu doi bdieţi de copilaşi 
Pînă cînd i-ai învăţat 

Mult năcaz ti-o mai mîncat. 
Uă mămucă şi hâi ma 

Mai stai mamă nu pleca. 

Nepoata include în bocetul său elemente fundamentale care ţin de 
organizarea familiei extinse. Ea se adresează bunicii cu „mămucă”, forma 
diminutivală de la „mamă” (bunicile sînt numite şi mamă bună sau mamă 
dulce). Distincția este între mama care i-a dat naştere şi cea care a crescut-o. 
În această familie lovită de restriște, bunica şi-a asumat responsabilitatea 
îngrijirii copiilor pe timpul zilei, cînd mama lucra la cîmp. Această „mamă” 
pregătea cina pentru nepoți şi noră; ea i-a învăţat preceptele iubirii şi ale 
comportamentului creştinesc?!. În bocet, nepoata îşi mărturiseşte recunoş- 
tinţa şi îşi exprimă compasiunea pentru viaţa grea, de văduvă, a bunicii 
sale. Asemeni celorlalte bocitoare, nepoata o roagă pe „mama dulce” să nu 
plece; zadarnic, ruga sa rămîne fără ecou. 

Într-adevăr, nici măcar progresele medicinii actuale nu sînt în stare să 
satisfacă asemenea cereri. Deşi, teoretic, forțele malefice nu mai sînt consi- 
derate responsabile pentru boală, e la fel de neclar cine sau ce se face 
vinovat. Îngrijirea în caz de boală este asigurată de stat: practicanţilor 
medicinii li s-a delegat responsabilitatea pentru sănătatea fizică a cetăţe- 
nilor. Dar explicaţiile ştiinţifice (vezi Foucault, 1972 şi 1975; Aries, 1982, 
396-406) nu oferă un cadru de referinţă capabil să ofere sens unor expe- 
rienţe atît de distrugătoare cum sînt boala sau moartea. Mistificînd puterea 
şi cunoaşterea, ştiinţa operează într-un mediu tot mai alienant şi raţionali- 
zat; mistificările nu sînt localizate într-o „rețea a înţelesurilor” accesibile 
sau familiare. Lipsiţi oarecum de referent, cei care încearcă să găsească 
totuşi o soluţie pentru o dilemă de neînțeles — moartea —, reconstituie 
„structurile înţelesului” astfel încît ele încorporează practici transformate : 


La om cînd zine vremea 

Nime leac nu-i poate da. o. 
Cînd zilele s-o gătat : 
Nu-i doftor să aibă leac. 

Contribuţa ştiinţei face parte din sfera căutărilor lumeşti ; singur Dumnezeu 
este atotputernic. Dar, deşi oamenii nu pot să-şi desfidă destinul prescris, 
prelungirea vieţii a transformat natura morţii (vezi, de exemplu, Ari€s, 
1982, 559-601; Mitford, 1963); acest proces influenţează treptat şi practi- 
cile mortuare din Ieud, spre consternarea ieudenilor înşişi : 


Scoală şi ni-i povesti 

Cum o fost cu străinii. 

De cînd de-acas-ai plecat 
Tăt la telefon am stat 

Şi de tine-am întrebat. 
Doftorii ni-o poruncit 

Tu Mări că ai murit. 
Mni-o spus doftoriţa mnie 
Nu-s leacuri să-ţi treacă ţie 
Numa în pămînt subt glie. 
Uă de mine tu Mări 

Unde ai putut tu muri 

În spital cu doftorii. 


Practica modernă obligă ca bolnavii să fie trataţi la spital. Dacă nu e 
vorba de ceva grav, dispensarele medicale locale sînt suficiente; aşadar, 
cînd cineva este transferat la spitalul din oraşul învecinat sau dintr-o altă 
parte a ţării, înseamnă că boala e gravă. Fragmentul de bocet de mai sus 
se referă la o femeie numită Marie, care a murit de cancer. Incidenţa 
crescută a afecţiunilor fatale cum sînt boala cardiacă sau cancerul, combi- 
nată cu dezvoltarea medicinei, au făcut să apară fenomenul morţii în 
singurătate, „fără lumină” şi departe de casă. Familia bolnavului trebuie să 
petreacă ore întregi la telefon, încercînd cu disperare să obţină informaţii 
care nu reuşesc, însă, să lămurească mai nimic (considerînd că au reuşit să 
„obţină o legătură telefonică”). În cazul Mariei, o rudă insistă ca Marie să-i 
povestească noua sa experienţă — aceea de a muri departe de casă —, un 
eveniment cotidian deosebit de cel aparte, al soldaţilor morţi pe front. 
Bocitoarea recurge la asemănarea simbolică dintre căsătorie şi moarte. 
Pentru femeia tînără, căsătoria înseamnă traiul „printre străini” (vezi capi- 
tolul II); spitalizarea înseamnă adeseori moartea „printre străini”. Este o 
situaţie blestemată??. 

Se crede că această situaţie blestemată este perpetuată de doctori. Ca şi 
moartea, doctorii sînt consideraţi agenţi distructivi (dacă încercările lor 
eşuează). Ei devin astfel, ţinta mîniei. 


Arde-ar doftorii din lume 
Că nu ţi-o dat leacuri bune. 
Iei ţi-o dat tăt leacuri răle 
Nu ţi-o trecut după iele. 
De-ar arde poticile 

Cu tăte leacurile. 

Ardă şi doftorii-n iele 

Că nu ţi-o trecut după iele. 
Nu ţi-o trecut tu Mări 

Să mai poţi cu noi grăi. 

Uă ardă tăţi doftorii 

Cum înşală oamenii. 

Că pă unu doi îi scoală 

Şi pă tri patru-i omoară. 

În acest lung fragment se subliniază, prin repetiţie, asocierea dintre 
doctori şi moarte3. Moartea „pune omul la pămînt”, astfel încît el nu mai 
poate să comunice cu cei vii; doctorii administrează tratamente care 
adeseori au acelaşi efect. De aceea, doctorii sînt alăturaţi categoriei cle 
personaje care înşală (alături de moarte, de preoţii care, prin promisiuni de 
fericire, cunună mirese fericite şi „le pun în jug” şi de mamele care îşi 
„vînd” fetele). Versul „că pă unu doi îi scoală” cere şi el cîteva adnotări. 
Sensul lui „a scula” este aici cel de a învia mortul, de a-l aduce înapoi din 
moarte: boala este considerată a fi o stare „între” viaţă şi moarte (vezi 
Kligman, 1981, 71). 

Starea celui recent decedat este „între” lumea de aici şi cea de dincolo. 
Pe măsură ce se apropie momentul ca drumeţul să-şi înceapă călătoria, 
intensitatea emoţională a veghetorilor se accentuează. Înainte de scoaterea 
trupului din casă, acţiunea care produce o tristeţe profundă este închiderea 
sicriului, întrucît acest act fixează corpul în noua sa „casă”, unde va rămîne 
izolat pe vecie. Pe măsură ce scîndurile sînt bătute în cuie, o femeie sau 
alta se tînguie plină de jale: 

Copiîrşeu cu ţintă neagră 
Să nu-ţi sie lumea dragă. 
Copîrşeu ţintăluit 

Cum ni-i nouă mai urât. 


Pereţii exteriori ai sicriului îl identifică imediat drept sălaş al mortului. 
Culoarea neagră este culoarea morţii, iar casa mortului este vopsită simbolic 
în negru. De fapt, deşi puţine sicrie sînt vopsite, simbolismul culorilor este 
foarte puternic. În general, oamenilor nu le place culoarea neagră pentru 
ceea ce ea semnifică. Dar, în timp, efectele ei se diminuează. 

Realitatea neaşteptată a morţii provoacă o suferinţă acută, deşi doliul va 
reduce treptat durerea. În ultimă instanţă, decedatul va fi integrat în lumea 
morţilor. Dar, analiza noastră se ocupă de începutul acestui proces. Cînd 
cineva anunţă că preotul se apropie de intrarea în curte, bocetele din casă 
ating un nou moment culminant. La funeraliile mătuşii Marie, nora sa se 
jeluia cu disperare: 

Mătuşă popa sose 

Nu ştiu ce-aş fa cu ie. 
Uă bunucă buna me 
Nu ştiu unde o-aş biga 
Să nu o ducă popa. 

Că de-aici dacă-i pleca 
Altu nu-i mai înturna. 
Şi de-aici dacă-i porni 
Altu-acasă nu-i zini. 


După cum indică şi textul, sosirea preotului semnalează că în curînd 
corpul urmează să plece de acasă. (Să ne reamintim că în ceremonia 
nunţii, mireasa este ascunsă cînd se află că a sosit mirele cu anturajul său. 
Acest fapt declanşează căutarea miresei. În ritul funerar, însă, nu există 
partener de negociere sau loc de ascuns.) Cînd preotul intră în casă, 
femeile sînt reduse la tăcere ; în acest moment începe rugăciunea finală de 
acasă. Apoi, preotul va binecuvînta găleata plină cu apă de la fintînă; o 
parte din această apă va fi turnată într-un vas în care este fixată o lumînare 

aprinsă. Preotul va lua lumînarea şi o va stinge în apa sfinţită, gestul 
simbolizînd stingerea vieţii. De asemenea, va stropi veghetorii cu apa 
sfinţită din găleată; în curte, el va binecuvînta şura, poiata şi cocina 
porcului. 

În casă, diaconul efectuează apoi sfeştania sau sfinţirea casei. Aceasta 
constă în desenarea unei cruci pe perete, însoţită de cuvenitele rugăciunii. 
Crucea în cinstea mortului va rămîne pe perete pînă la masa de pomenire 
de un an de zile; se crede că acest simbol marchează prezenţa în casă a 
sufletului mortului, care nu şi-a încheiat călătoria, precum şi faptul că 
gospodăria e îndoliată. Această practică explică şi interdicţia de a zugrăvi 
interiorului pe timpul perioadei de un an a doliului. 

După sfinţirea casei, se scoate afară sicriul. De obicei, sarcina cade în 
seama a şase rude de sex masculin sau a unor persoane importante din 
viaţa mortului (prieteni sau colegi de serviciu). Toţi trebuie să fie căsătoriţi. 
Este periculos ca persoanele necăsătorite să slujească drept purtători ai 
catafalcului ; seducătoare, moartea, îi va cere pentru sine. Excepţii se fac 
pentru femeile bătrîne singure şi pentru morţii necăsătoriți. Pentru cele 
dintii, escorta este formată din alte femei nemăritate sau din femei foarte 
credincioase; pentru cei din urmă, mortul este însoţit de persoane de 
acelaşi sex către „măritiş” sau „însurătoare” (nunta mortului va fi subiectul 
următorului capitol). 

Mourtul trebuie scos din casă cu picioarele înainte, astfel încît „drumeţul 
să fie îndreptat încotro îi e drumul” şi „să nu afle cale de-ntoarcere”. Moar- 
tea este unidirecţională ; astfel, ea trebuie să purceadă în direcţia adecvată. 
(Marian, 1892, 75, îl citează pe Plinius în privinţa simetriei structurale a 
ciclului vieţii: „Natura a dispus ca omul să intre în această lume cu capul 
şi să o părăsească cu picioarele înainte”.)% În timp ce preotul iese din casă, 
iar purtătorii sicriului se pregătesc să-şi transporte greaua povară, femeile 
reiau exprimarea pasionată a durerii. Vaietul este asurzitor. Din nou, 
bocitoarele imploră mortul să facă tot ce-i stă în putinţă ca să nu plece, dat 
fiind că plecarea e definitivă: 

Scoală-te şi ti uita 

Fă bunucă cum i fa. 
Din căsucă nu pleca 
C-altu nu-i mai înturna. 


În ciuda dorinţei fierbinţi a celor vii ca mortul să se întoarcă, se iau 
măsuri de siguranţă pentru a împiedica o asemenea eventualitate, căci 
numai „morţii vii” (nenaturali) îşi găsesc drumul înapoi. Astfel, de îndată ce 
sicriul a depăşit pragul casei, uşa este închisă de trei ori, pentru siguranţă. 

În vreme ce cărăuşii îşi croiesc drum prin curte, femeile îşi continuă 
exhortaţia funebră. Acesta a fost momentul în care, în timpul funeraliilor 
mătuşii Marie, nora s-a hotărît să se împace public cu soacra sa. Covîrşită 
de o emoție intensă, ea s-a lamentat: 

Scoală-te şi ti uită 

Că-n ocol îi lume multă. 
La dumăta o zinit 

Că lumea tare ti-o ibdit. 
Mâătuşică-amu mă iartă 
Că mătuşă te iert şi ieu. 

De la tt sufletul meu 
Ne-a ierta şî Dumnezău. 
Poate că ţi-am mai greşit 
Iartă-mă la despărţit. 

Nu ţi-am greşit de buiacă 
Ţi-am greşit de supărată 
Şi de mult năcaz mîncată. 
Uă bunucă buna me 

Că şohan nu ni-om vide. 
Nu ni-om vide niciodată 
Uă pînă la giudecată. 

La fel cum înaintea nunţii mirele şi mireasa cer iertare familiilor lor, 
relaţia dintre vii şi morţi trebuie să se încheie cu binecuvîntarea de ambele 
părţi. Dacă toate chestiunile sînt rezolvate, nu există nici un motiv pentru 
cei rămaşi în viaţă să se teamă de răzbunarea mortului. Aşa cum vom 
vedea mai jos, de vreme ce relaţia dintre vii şi morţi este reciprocă, la 
rîndul lui şi mortul cere iertare celor vii. 

Purtătorii sicriului îl aşază în centrul curţii. În faţa participanţilor, 
preotul, prin culoarea odăjdiilor, anunţă stadiul din ciclul de viaţă al 
mortului mult iubit. Dacă anteriul este alb sau albastru deschis, atunci cei 
prezenţi veghează un copil. Roşul arată că are loc o cununie simbolică; 
mortul este la vîrsta căsătoriei. (Preotul mai poate purta un anteriu roşu şi 
pentru o fecioară mai în vîrstă sau pentru o.văduvă deosebit de credin- 
cioasă). Însă, în cele mai multe cazuri, anteriul este negru, culoarea 
obişnuită a morţii. 

S-au distribuit lumînări tuturor celor prezenţi. Strălucirea lor sporeşte 
luminozitatea zilei şi luminează calea mortului. Membrii familiei restrînse 
îngenunchează lîngă sicriu în timp ce preotul recită rugăciunile cuvenite. 
Apoi, el citeşte adunării numele celor care au cerut ca tristeţea şi binecuvîn- 
tarea să le fie menţionate în public. După terminarea listei, diaconul cîntă, 
în numele mortului, bun-rămasul acestuia. Aceşti verşi sînt compuşi de 
diacon sau, în unele cazuri, de învăţător ; poetica este influenţată de tradiţia 
literară şi tinde să aibă un caracter moralizator (vezi M. Pop, 1976, 171-72; 
Ari&s, 1982, 143-45; de asemenea, Martino, 1975, 36-72, 111-63). Versu- 
rile reprezintă rugăciunea cle iertare a mortului pentru cei faţă de care el 
poate să fi greşit; ea reprezintă despărţirea formală de comunitate (vezi 
Anexa C, ], Il, II). 

La încheierea slujbei, se formează cortegiul funerar, sau probodul/%. În 
frunte, se află preotul şi ajutoarele sale, precum şi cei care poartă prapurii 
şi o icoană. Rudele cele mai apropiate se aliniază imediat după sicriu. 
Liniştea după-amiezii este sfişiată de poezia remuşcării interpretată pe 
melodia lacrimilor. Din nou, cineva invocă tema zădărniciei : 

Uă Doamne măi Ştefănuc 
Du-te tu numa-nainte 

Şi porţile le-întide. 

ŞI întide portiţa 

Să nu iasă mama ta. 

Fiul mortului este îndemnat să o ia înaintea cortegiului şi să închidă 
ieşirea, se încuie atît poarta mare, cît şi portiţa. Se încearcă orice mijloc 
pentru a păstra mortul în mediul cultural al viilor, dar moartea nu poate fi 
închisă. 

Alţii, mai resemnaţi în faţa inevitabilei călătorii impuse de soartă, descriu 

dimensiunea despărțirii. 
Vai plînge masă plînge casă 
C-amu soruca vă lasă. 
Vai plîngeţi şi voi păreţi 
C-amu rămîneţi săcreţi. 
Vai cine-o locuit în voi 
Cum să duce de la noi. 
Uă cine-n voi o locuit 
Nu-i nădejde de zinit. 
Uă plînge mîndră livegioară 
Că sorucă te-nconjoară 
Că de-ătîţa ani de zile 
Uă singură fără nime. 


Acest fragment face şi el parte din funeraliile Mariei. Sora Mariei dă glas 
plînsetului casei, al curţii, al mesei; fiecare dintre acestea au avut relaţii 
personalizate sau însufleţite cu Marie. Faptul are un sens particular, deoa- 
rece Marie, rămasă văduvă la o vîrstă tînără, îşi împărțea singurătatea cu 
aceşti „prieteni”. În jur, totul este cuprins de doliu, pentru că mortul se 
desparte de întregul mediu. 

Se speră că cel plecat va lăsa ceva în urmă, o temă ceva mai familiară 
nouă datorită tradiţiei anglo-saxone a baladelor”: 

Cînd îi ieşi din ocol 
Lasă-mni doru în ocol 

Să răsară-un merişor. 
Merişoru mere-a fa 

Şi de-a tău dor n-om uita. 


Merele sînt simboluri ale dragostei. Rodirea mărului reproduce ciclul 
regenerativ viaţă/moarte şi neagă simbolic moartea celui pe care îl come- 
morează. Fără asemenea „amintiri”, urmele celor dispăruţi s-ar şterge din 
memoria colectivă. Este în interesul celor vii ca morţii, şi prin aceştia ei 
înşişi, să fie menţinuţi pururea vii în amintire. 

Procesiunea funebră îşi croieşte drum din curtea casei către cimitir. Pe 
parcurs au loc numeroase opriri în timpul cărora preoţii oficiază rugăciuni 
pentru sufletul mortului. (Ele oferă purtătorilor sicriului un moment de 
odihnă şi o ocazie de a-şi potrivi povara.) Cortegiul trebuie să urmărească 
acţiunile preotului; femeile se abţin de la a jeli. Numărul de opriri ale 
cortegiului depinde de dorinţa şi de punga familiei decedatului; preotul 
este recompensat pentru fiecare rugăciune pe care o rosteşte. Nu există un 
număr obligatoriu, dar în virtutea credinţei că rugăciunile hrănesc şi aduc 
alinare sufletului, precum şi a faptului că ele se reflectă benefic asupra 
celor rămaşi în viaţă, cu cît mai multe opriri, cu atît mai bine. Pauzele 
survin în locuri specifice : pîraie sau izvoare, răscruci, praguri (de pildă la 
poarta curţii sau la intrarea în cimitir). Locurile acestea au în comun, drept 
caracteristică, ambiguitatea ; ele oscilează între două posibilităţi. Rugăciu- 
nile ajută mortul să se deplaseze în siguranță peste obstacole. Spațiile 
periculoase întilnite de cortegiu în drumul spre cimitir ilustrează metonimic 
trecerea mortului din această lume în cea de dincolo. La fel cum cei vii 
plătesc preotului pentru rugăciuni „intru iertarea păcatelor”, şi mortul 
plăteşte vameşilor „lumei de apoi” cu obiectele aşezate în sicriu. 

În această parte a funeraliilor, femeile bocesc simultan. Cuvintele lor 
sînt punctate de suspine ostenite; aerul răsună de ţipetele lor stridente, 
înlăcrimate de durere şi alean. Temele bocetelor sînt cele menţionate 
anterior, plus cele specifice acestei acţiuni rituale. Bocetele despre înain- 
tarea în timp şi spaţiu a cortegiului tind să se concentreze asupra preocu- 
părilor celor aflaţi pe drum, de exemplu asupra vremii, momentului zilei 
sau (ca în exemplul următor), asupra apropierii de cimitir. 


Mîndră vreme ţi-ai ales 

Uă în ceia lume de mărs. 

Uă nici nu plouă nici nu nînge 
Da la inimă ne frige. 

Uă nici nu nînge nici nu-i ploie 
La inimă rău ne doare. 


Bocitoarele menţionează că drumul mortului a început într-o zi minu- 
nată (pe vreme proastă, aceste remarci sînt omise). Versurile se referă la 
ambele nivele ale referinţei indexicale : cel cosmologic (în lumea morţilor 
nu există noţiunea de vreme) şi cel al experienţelor cotidiene ale celor vii 
(unde vremea, la momentul respectiv, este minunată). De vreme ce apa 
(ploaia, zăpada) stinge focul şi reduce dogoarea, vremea bună împiedică 
stingerea durerii. Moartea presupune procese paralele de transformare: 
inimile celor îndoliaţi ard pe măsură ce corpul mortului se usucă. Dar, în 
final, durerea îndoliaţilor se diminuează, iar transformările fizice ale cada- 
vrului dispar. Imaginile despre apă şi foc mai posedă o conotaţie : îndolia- 
ţilor li se atrage atenţia să aibă grijă ca nu cumva lacrimile să cadă pe 
obrajii mortului, pentru că se crede că ele îi vor veşteji sufletul. Este o 
relaţie inversă decît cea dintre viaţă şi moarte. 

Pe măsură ce cortegiul avansează spre destinaţie, o bocitoare, care a 
acceptat deja că procesul este ireversibil, deci nu poate fi negociat, încearcă 
să prelungească măcar clipele rămase pînă la despărţire*: 


Roagă-te cui ti-i ruga 
Roagă-te cătă popa 
Tare să nu să păza 
Uă că ziuă-i bugăt de mare 
Şi-i ave vreme a mere. 
leste vreme a sosi 
Uă şi vreme a putrezi. 
Tătă lume mere-n rînd 
Numa tu frătiuc în pămînt. 
Tătă lume mere-n paşi 
Uă numa tu în sălaş. 
Uă de mine măi frătiuc 
Cine mere-aiestă drum 
Nu zine-napoi nicicum. 
Aiesta-i un drum secret 
Nu-i nădejde să te văd. 
Aiesta-i un drum pustii 
Nu-i nădejde să mai zii. 
Înainte de a se face orice pas decisiv către despărţirea definitivă, precum 
scoaterea cadavrului din casă sau îngroparea lui, se încurajează mortul 


prin bocete să facă totul pentru a amîna clipa inevitabilă. În acest exemplu, 
cererea este de a profita cît mai mult de ultimele ore. Ziua este timpul 

celor vii; noaptea este timpul morţilor. Mai sînt cîteva ore pînă cînd mortul 
va ajunge la ultima staţie, satul morţilor; nu e nevoie de grabă, atîta vreme 
cît timpul din lumea de dincolo e etern. Versurile pun în contrast înaintarea 
cortegiului (deplasîndu-se în ordine, pas cu pas) cu cea a mortului (în 
pămînt, în sicriu) şi subliniază pentru toţi certitudinea morţii: moartea îi ia 
pe oameni „pe rînd” sau „unul cîte unul” (a se vedea şi inscripţia de pe 
cruce care serveşte drept motto acestui capitol); acum este rîndul acestui 
mort. Din nou, versurile se referă atît la circumstanţele particulare, cît şi la 
realităţile cosmice mai ample, ruptura dintre această lume şi cea de dincolo 
fiind cea mai misterioasă. Locul unde cele două lumi se întîlnesc este 
necunoscut celor vii; spre deosebire de orice altă trecere, acesta este un 
drum cu o singură direcţie. 

Tot ce se ştie despre acest drum este că punctul său de pornire îl 
constituie cimitirul. Pe măsură ce procesiunea se apropie de intrare, femeile 
vor începe să „converseze” cu cimitirul însuşi şi cu morţii, despre care se 
crede că vin să ureze bun-venit rudei lor. Astfel, o femeie începe: 


Bucură-te ţintirim 

Cu mîndră floare zinim 
Aici să o răsădim. 

N-o răsădim să-nflorea 
O-ngropăm să putredea. 
N-o răsădim ca să zie 
Făr-aicea să rămiie. 

Acest bocet utilizează şi el procesele naturale ca metafore şi termeni de 
comparaţie pentru procesele biologice şi sociale din ciclul vieţii. Viaţa este 
asemănată cu florile. O persoană, ca şi o floare, creşte, înfloreşte, începe să 
se usuce şi apoi moare. Atît florile, cât şi oamenii cresc din seminţe (cuvîntul 
sămânță desemnînd în acelaşi timp sămînţa florii şi sperma). Oamenii 
plantează seminţe pentru a încuraja şi stăpîni produsele naturii şi „produ- 
sele” femeilor (copiii sînt esenţiali pentru „susţinerea” spiţei). Florile 
sălbatice cresc pe cîmpuri care pot fi cultivate; florile de casă cresc în 
grădiniţa din gospodărie îngrijită de femei. Copiii cresc în „grădina mamei” 
lor; căsătoria rezultă în urma culegerii unei flori (mireasa) din grădina 
mamei, replantată apoi în cea a „împăratului” (mirele) pentru a naşte copii 
(vezi Kligman, 1984). Cuvîntul floare este utilizat pentru decedat, care a 
încetat să mai trăiască, dar şi pentru mireasă, care va muri simbolic la 
părăsirea casei părinteşti. Mireasa este plantată în casa soacrei pentru a 
„Muri” ; morţii sînt „plantaţi” în cimitir, „grădina morţilor”. 

Asemeni tuturor grădinilor, cea a morţii este înconjurată de un gard. Şi 
ea are o poartă sculptată din lemn, pe unde se intră. Apropiindu-se 
de intrare, o bocitoare va atrage atenţia asupra locuitorilor acestei grădini. 
La înmormîntarea mătuşii Marie, sora acesteia striga către soţul ei (decedat 
de mul: 

Uă uă mâi Ştefânuc 
Hai destide poarta larg 
Uâ că zine cine ţi-i drag. 
Uă că ie de multti-o dorit 
Uă şi tîrziu ti-o mniruit. 
de mult ti-o aşteptat 
şi tîrziu ti-o cîştigat. 

Uă de mine tu sorucă 

Uii sorucă bine ti-a si 
C-amu sîngură nu-i si. 
C-amu-ai zinit la bărbat 
Uă ai la cirie cere un sfat. 

Soţul Mariei a lăsat-o văduvă la o vîrstă tînără ; acum, la moartea ei, în 
sfîrşit se vor reuni. Relaţiile dintre vii şi morţi sînt continue; astfel, în ceia 
lume, Marie se va alătura familiei soţului şi nu familiei părinteşti, pe care 
o părăsise la căsătorie. Sora îi cere lui Ştefan să vină să-şi întîmpine soţia, 
deschizîndu-i poarta. 1 se spune că soţia i-a dus mult timp clorul. (Verbul 
a mnirui are două înţelesuri: ele sînt legate de untdelemnul folosit pe 
timpul ritualurilor, dar există şi un sens peiorativ privind asocierea unui 
cuplu găsit împreună.) Apoi, sora Mariei o împacă, spunîndu-i că, de-acum, 
chinurile ei au luat sfîrşit: va fi împreună cu soţul ei, nu va mai trebui să 
stea şi să lupte singură în această lume. 

La apropierea de intrarea în cimitir, nora Mariei a reacţionat într-un 
mod asemănător. Şi ea a început să-i vorbească lui Ştefan, socrul ei: 


Uă de mine hăi unte 
Uă ieşi numa înainte 
Şi porţile destide. 
Destide porţile larg 
Că zine cine ţi-i drag. 
Uă că zine Mătuşa 
Unteşu la dumăta. 

Şi bine vi-ţi sfătui 
Supărat altu nu-i si. 
Nu ştiu pă care v-aş striga 
Că amîndoi-îs aicea. 


Juji dă glas aceleiaşi noţiuni ca şi cele din bocetul surorii Mariei. 
Încadrarea spaţio-temporală a conţinutului bocetului este decisivă şi, într-o 
mare măsură, determină elementele de formulare”. Acest pasaj exprimă 
totodată şi ideologia căsătoriei: în lume este greu de unul singur; cu un 
partener, viaţa se împlineşte. Marie şi Ştefan nu au împărţit multă vreme un 
astfel de privilegiu în această lume; acum, reuniți în ceia /ume, dorinţele 
lor vor fi împlinite. 

Inversiunea simbolică din bocetele lui Juji de-a lungul zilei consfinţeşte 
natura legăturilor consanguine şi de alianţă din sistemul patriliniar; de 
asemenea, ea caracterizează şi schimbările survenite în aceste relaţii — 
aspectele specifice ale separării şi integrării. Cînd cortegiul se pregătea să 
iasă din curte, Juji şi-a implorat soţul, Ştefan, să o ia înainte şi să-nchidă 
poarta, să nu-şi lase soacra să iasă. Ajungînd însă la cimitir, ea cere socrului 
să deschidă poarta ca să-şi întîmpine soţia. (Procesul paralel de rupere a 
relaţiilor şi de constituire a unora noi survine şi în ritualul de nuntă.) 

O dată intraţi în cimitir, preotul se roagă pentru sufletul răposatului cure 
tocmai a ajuns în satul morţilor. Această oprire are loc în toate funeraliile. 
Apoi, cortegiul pătrunde în biserică. ZDez/egarea mortului, sau absolvirea 
de păcate, va avea loc fie în faţa bisericii, fie în interior. În oricare dintre 
variante, coşciugul, înconjurat de familia îndurerată, este depus jos; preotul 
citeşte slujba cuvenită. (Dezlegarea se mai desfăşoară şi în zilele cerute cle 
ritualul doliului pe parcursul primului an.) Imediat după încheierea acestor 

rugăciuni importante, tînguirile femeilor erup din nou. Unele sînt prea 
epuizate sau prea răguşite pentru a-şi mai cînta durerea ; în schimb, ele îşi 
strigă suferinţa. La altele, torentele de lacrimi au încetat, sursa lor fiind 
epuizată. Dar exprimarea verbală a durerii va continua, încetînd doar la 
cererea preotului, în momentul în care sicriul este coborit în groapă. Una 
dintre femei şi-a îndreptat atenţia asupra fratelui ei mort. Prin cuvintele ei, 
ea încerca să-i diminueze neliniştea la intrarea în noul spaţiu: 


Vai de mine măi fratiuc 
Nu te teme n-a si rău 
C-amu ieşti în copîrşeu 
Şî-amu ai scăpat de greu. 
Nu te teme râu n-a si 

Tu cu fraţii ti-i-ntîlni. 

Şi bine ti-i hodini 

Şi altu nu-i văduvi. 

Bocitoarea încurajează mortul (de fapt, pe cei vii) cu o descriere a 
binefacerilor pe care i le va aduce lumea de dincolo. În siguranţă în sicriu, 
el nu va întîmpina dificultăţi. Mai mult, nu va mai fi singur acolo, ci îşi va 
întîlni rudele şi soţia, care l-au precedat în moarte. „Viaţa” în lumea de 
dincolo va fi mai bună. Aceasta este o afirmare a speranţei care combate 
realităţile neîndurătoare ale condiţiei umane, nu ultima dintre ele fiind 
nimicnicia morţii. 

În timp ce femeile bocesc, purtătorii sicriului se pregătesc să-l coboare. 
Ei sînt ajutaţi şi îndrumați de către gropari şi preot. Sicriul este suspendat 
între două fişii lungi de pînză dens ţesute. Acoperămîntul care a împodobit 
sicriul pe drum este dat deoparte (ţolul aparţine familiei sau este împru- 
mutat de la biserică). Încet, sicriul este coborit în groapă; „frînghiile” sînt 
recuperate. Durerea exprimată prin viu grai se amplifică din nou în clipa 
cînd groparul stabileşte definitiv poziţia noului locatar“. Apoi, preotul ia 
lopata de la gropar şi împinge ţărînă peste sicriu, deasupra capului. El face 
acest gest în toate cele patru puncte cardinale. Între timp, rosteşte 
rugăciuni pentru sufletul mortului. Femeile nu-şi găsesc liniştea. După ce 
preotul a aruncat pămînt pe sicriu, marcînd astfel etapa finală a înmormîn- 
tării, toată lumea procedează la fel; se consideră un păcat neonorarea 
mortului în acest mod. 

Pe măsură ce groparii îşi încheie treaba, participanţii încep să pără- 
sească cimitirul. Bărbaţii tind să plece mai repede decît femeile, care rămîn 
în urmă. Bocetele persistă şi după slujba îngropării. Conţinutul lor reflectă 
toate temele discutate pînă acum, mai puţin cele specifice anumitor secvenţe 
rituale. În continuare, voi da exemple de bocete ale căror teme nu au fost 
încă prezentate. Deloc surprinzător, pe timpul înmormîntării, groapa şi 
cimitirul au devenit centrul atenţiei. Imediat după ce preotul a binecuvântat 
sicriul din groapă, sora unui decedat insistă: 


Vai de mine măi fraţiuc 
Nu şăde aici deloc 

Lasă copîrşeu-n foc. 
C-acasă-ai durnit în pat 
Da aici pă lut uscat. 
C-acasă-ai durnit pă cergă 
Da aici te culci pă ţărnă. 

Într-o groapă cu izvor 

Şi noi n-om pute de dor. 
Într-o groapă cu vălcele 
Şi noi n-om pute de jele. 
Vai de mine greu ţi-a si 
Pînă cînd tu ti-i cumti 
Asta noapte ţi-a si gre 
Pînă ti-i cumti cuie. 
Cine ţi-o făcut casa? 
Dumnezău sfintu-l trăia. 
Numa nu ţi-o pus fereste 
Să grâieşti frate cu mine 
Cînd oi trece pîngă tine. 


Bocitoarea îşi roagă insistent fratele să părăsească acest nou sălaş, 
sugerîndu-i să-l dea focului (să ne reamintim că focul este mediul de 
distrugere frecvent invocat în blesteme). Ea compară confortul fostei lui 
case cu lipsa acestuia în casa cea nouă. (Comparaţia este adeseori utilizată 
şi pentru mireasă, amintindu-i-se că soacra nu va fi îngăduitoare cu ea 
precum mama.) Structura internă a acestor rime le pune în raport una cu 
cealaltă sub formă de pereche: în comparaţia despre confortul material al 
celor două „case”, se arată că patul este mai confortabil; în groapă, mortul 
va dormi pe pămînt uscat. Versurile următoare, însă, se referă la localizarea 
gropii, care neagă ideea de pămînt uscat. „Într-o groapă cu vălcele” 
înseamnă că acest individ a fost îngropat în cimitirul care înconjoară 
Biserica din Şes şi nu în cel din jurul Bisericii din Deal. Gropile din vale 
sînt uneori inundate, astfel că pămîntul este arareori uscat.. Unele bocete 
includ menţiunea că mortul se va îneca. Rima implică ideea că îndoliaţii 
vor muri de-attea lacrimi ; imaginile sînt logice. În sfîrşit, în acest fragment, 
bocitoarea îşi compătimeşte fratele, recunoscînd că trebuie întotdeauna 
timp pentru acomodarea cu o nouă reşedinţă. Construcţia acesteia este 
diferită de cea de-acasă (bocetul citat la pagina 120 este repetat adeseori 
la groapă — ea a venit să-l vadă la casa cea nouă, să vadă dacă îi place sau 
nu. Răspunsul este categoric negativ). Absența ferestrelor opreşte comuni- 
carea dintre cei vii şi cei morţi; moartea exclude orice legătură socială 
între această lume şi cea de dincolo. 

Dacă faptul este cunoscut, el nu este şi agreat. Bocitoarele vor propune 
diverse posibilităţi pentru continuarea relaţiei sociale. Pe lingă cererea 
adresată decedatului de a povesti despre una sau alta, sau de a trimite o 
scrisoare (vezi bocetul de la pp. 119-120), cei rămaşi în viaţă mai pot 
sugera: 

Fă-ţi cărarea pîn grădină 
Şi zină la noi la cină. 

Că ieu cina oi găta 

ŞI cu tăţii om cina. 

În vreme ce comensualitatea figurează la loc de frunte în strategia 
stabilirii şi menţinerii relaţiilor între vii şi morţi (discutată în prima secţiune 
a acestui capitol), mortul îi însoţeşte pe cei dintii la masă doar la modul 
figurativ. 

Întrucît se crede că morţii vor fi prezenţi pentru a saluta sosirea noului 
tovarăş, cei vii folosesc prilejul pentru a se angaja în conversații cu ei. Este 

una dintre formele de bază de interacţiune mediată dintre vii şi morţi. 
Următorul exemplu face parte tot din funeraliile mătuşii Marie; bocetul 
aparţine nurorii sale: 


Uă de mine hăi mâătu 
Dac-acolo ti-i sosi 

Cu fraţii mnei ti-i-ntâlni. 
Fraţii mnei ti-or întreba 
Cum îi rîndu p-aicea. 
Spune-le ce-i socoti 

Să să poată hodini. 
Spune numa lui lulci 

De cînd de-acasă o plecat 
Coconi mnici i-o lăsat. 

Şi ie la iei nu-o înturnat 
Batăr cît o aşteptat. 

De cînd aici o zinit 

Doi i s-o căsătorit 

Ile la nuntă n-o zinit. 

Noi tare mult o-am dorit 
Şi ie de fel n-o zinit 

Nici o carte nu ni-o scris. 
Vai de mine măi Văsi 

De cînd aici ai zinit 

De mămucă n-ai gîndit. 
Că săraca mămuca 

Tot mnereu te aştepta 
Că ie o gîndit aşă. 

Că ie pă cînd a slăbdi 
De ie bine i griji 

Şi ie de năcaz n-a si. 

Ie în tine s-o bdizuit 

Şi tu Văsî ai murit. 

Că fecior n-o avut altu 
Numa tu ai fost unu. 
Du-te moarte şi-n alt neam 
Nu face din noi haram. 
Că nu ştiu trece-un an ori doi 
Mortiţa iară-i la noi. 
Moarte asta i nebună 

Nu ştiu de-o trecut o lună 
De cînd o luat pă tata. 
Şi-o zinit la dumăta 

Şi rău ni-o rupt inima. 
Uă de mine hăi mătu 

Uă Doamne bunuca me 
Aici dacă-i sosi. 

Cu tătuca ti-i-ntîlni 

Şi bine vi-ţi sfătui. 

Vă luaţi amîndoi de mînă 
Ziniţi la mine la cină. 

Şi v-oi pune după masă 
Şî-om cina cu tăţi în casă 
Nu ne-a si inima arsă. 


Acest fragment de bocet contribuie cu o coloratură aparte la discuţie. El 
reprezintă doar o mică parte a celor 113 versuri pe care le-am înregistrat 
la locul de îngropăciune (înainte de a mă întoarce la sora Mariei). Juji îi 

spune mamei-soacre să-şi folosească propria judecată în privinţa a ceea ce 
le va spune fraţilor ei în lumea cealaltă ; ei trebuie să afle destul pentru a 
fi informaţi, dar nu prea mult, pentru a nu fi îngrijoraţi (folosirea cuvîntului 
fraţi ilustrează tendinţa patriliniară ; termenul masculin este termenul cel 
mai cuprinzător). Juji îi cere Mariei să o dojenească cu blîndeţe pe sora ei lulci 
pentru că nu s-a întors să aibă grijă de copiii ei. Speranţa era că va apărea 
cel puţin la nunțile celor doi copii care se căsătoriseră pînă în acel moment, 
dar ea nu a dat curs invitaţiei. Apoi Juji îşi întoarce atenţia către fratele său, 
Văsîle (visul despre el a fost relatat în nota 11). Ea îl mustră pentru că şi-a 
abandonat mama. Dată fiind practica ultimogeniturii (şi poziţia sa de fiu unic), 
era de aşteptat ca el să rămînă în casa familiei şi să poarte de grijă părinţilor la 
bătrîneţe. Murind, el s-a eschivat de la această responsabilitate. Exasperată 
de duritatea evenimentelor vieţii sale, Juji îşi întrerupe dialogul şi blestemă 
moartea, proiectîndu-şi egoist furia asupra unei alte familii. Se pare că 
moartea a simţit o deosebită atracţie faţă de familia ei extinsă. Aproximativ 
cu o lună înainte de moartea Mariei, Juji plînsese pierderea propriului său tată. 
Aşadar, în bocetul său, ea îşi roagă soacra să vină împreună cu tatăl ei la 
cină. Amîndoi vor fi bineveniţi. Dacă vor veni, cei vii nu vor mai suferi de 
inimă „arsă” şi vor avea cu toţii parte de o masă pregătită ca pentru cei dragi. 
În realitate, moartea este cea care se bucură de masă. Moartea, simboli- 

zată de cimitir, este conceptualizată ca mediu al transformării fizice : 

Vai săracii fraţii mnei 

Ţintirimu-i plin de iei. 

Încă nu s-o umplut bine 

Pînă s-a umple cu mine. 

Foc te bată lut cernit . 

Multă lume-ai îndiţit 

Şi tât nu te vezi hrănit. 

Încă nu te-ai umplut bine 

Pînă ti-i umple cu mine. 


Cimitirul este locul în care sînt îngropate cadavrele; „pămînt cernit” şi 
„lut cernit” sînt formule expresive folosite pe rînd pentru ţărîna cimitirului. 
Moartea este felul de a fi al mortului, dar este şi o fiinţă activă în sine. Ea 
este imaginată în termeni fizici, posedînd funcţii corporale: ea poate 
„înghiţi”, avînd propriile sale nevoi „vitale”, cea mai importantă fiind 
nesaţul. Cimitirul devine astfel un sac fără fund, un pîntec infinit de 
primitor: el nu se umple niciodată. Sub forma cimitirului şi a pămîntului 
negru, moartea consumă pe toată lumea clupă bunul ei plac. (A se revedea 
discuţia de la începutul acestei secţiuni cu privire la asocierea dintre 
moarte şi sexualitatea feminină.) În acest caz, relaţia dintre natură şi cultură 
este inversă. Dacă oamenii profită de bunurile naturii pentru a se hrăni în 
timpul vieţii, moartea îi devorează pe cei vii pentru a-şi menţine forma fizică. 
(Trebuie menţionată aici şi relaţia metaforică dintre sacrificiul corpului 
omenesc, adus pămîntului, şi cel al lui Hristos, adus lumii spiritului. Această 
relaţie este subliniată la fiecare slujbă sau practică rituală; prin cinstirea. 
adusă sufletului mortului se venerează sufletul lui Hristos)%2. 

Întrucît buzele pămîntului sînt pecetluite, femeile care încă se mai află 
în preajma mormântului îşi iau ultimul rămas-bun. Interacțiunile finale sînt 
cu atît mai mişcătoare cu cât ele sînt mai marcate de resemnare în faţa 
sorții. 

Scoală-te să te mai văd 
Că ne despărţim de tăt. 
Dă mîna să ţi-o sărut 
Că nu ni-om vide mai mult. 
Bocitoarea îşi exprimă dorinţa de a revedea pentru ultima dată mortul 
şi de a-i aduce cinstirea cuvenită. La orice plecare, se sărută mîna celui mai 


în vîrstă sau a celui considerat că are un statut superior. 
O altă bocitoare îşi ia rămas bun într-un mod diferit: 


Vai de mine unde-i durni 
În grădină cu morţii. 
Pus-ai spate la pămînt 

Ca să nu te sufle vînt. 
Pusa-i spate la răcoare 

Ca să nu te-agiungă soare. 
Dacă-i aşă şi-i aşă 

Noapte bună de-acole. 

Grădina morţilor este protejată de vitregia elementelor naturii. Din nou, 
nu se face nici o diferenţiere după timp, spaţiu, anotimpuri sau simţuri; 
există doar o identitate continuă a lucrurilor. Dacă mortul ia acea cale, nu 
mai e nimic de făcut. 

Starea morţii este considerată ca un fel de somn, un somn veşnic. 
Pentru cei vii, somnul de noapte este condiţia de repaus a ansamblului 
corp-suflet. Somnul morţilor, însă, este diferit atît din punct de vedere 
calitativ, cît şi cantitativ. Nu există trezire dimineaţa. Aşadar, cei lăsaţi în 
urmă spuri rămas-bun răposatului, urîndu-i noapte-bună întru veşnicie: 

Noapte bună pă viaţă 
Nu pînă mîni dimineaţă. 
În lumea morţilor, timpul nu mai structurează acţiuni; el nu „trece”. La 
fel şi viaţa. 
Tăte cîte îs subt soare 
Tăte huc îs trecătoare. 
În lume cît om lucra 
Tăte huc îs degeaba. 
Noi în lume cît ne-am zbate 
Nu facem numa păcate. 


Dintr-o perspectivă cosmologică, viaţa este iluzorie, deoarece are caracter 
temporar. Spre deosebire de moarte, viaţa trece şi, pînă la urmă, ajunge la 
un capăt. Deşi oamenii lucrează din greu pentru a construi lumea din jurul 
lor — material şi simbolic — eforturile lor nu au o semnificaţie reală. 
Singurele lucruri care contează la trecerea în lumea de dincolo sînt păcatele 
săvîrşite în această lume, pentru care se dă socoteală acolo. Astfel rezolvă 
creştinismul dilema existenţială a fragilităţii umane. 

Un alt fragment dle bocet comentează în mod asemănător lupta zadar- 
nică împotriva morţii: 

Tât aşă gînde omu 

Că trăie cîti pămîntu 

Şi a face ce i gîndu. 

Şi-a zidi ziduri de piatră 
Şi n-a muri niciodată. 


RITURI FUNERARE 147 


Da viaţa omului 

Îi ca floarea cîmpului. 
Azi ieşti tînăr şi voinic 

Şi pă mîni nu ieşti nimic. 

Uneori, o bocitoare epuizată va fi împiedicată de altele să se mai 
chinuie“. Celelalte o vor ajuta să plece de la groapă. În timp ce este 
smulsă ce lîngă mormînt, ea mai poate striga cu o voce sugrumată: 

Noapte bună pă viaţă 
Nu pînă mîni dimineaţă. 
Că ieu nu vă pot strîga 
Că mă doare inima. 

Nici nu te mai pot strîga 
Dumnezău te hodinea. 


Majoritatea participanţilor părăsesc cimitirul şi pleacă spre casă sau la 
casa mortului, dacă au fost invitaţi la masa funerară. Dar nu toate femeile 
se împrăştie imediat. Unele mai rămîn să „stea de vorbă” cu proprii lor 
morţi, care locuiesc în această grădină. La o înmormîntare, pe cînd partici- 
panţii plecau la treburile lor de fiecare zi, o femeie s-a îndreptat spre 
crucea de lemn de pe mormîntul unchiului ei. Lăsîndu-se greu pe ea, 
femeia şi-a descărcat toate sentimentele dureroase legate de dispariţia 
fratelui în timpul celui de-al doilea război mondial: 


Hai moşu ti-aş întreba 
Zinit-o-aici cineva? 

Uă de mine şi de mine 
Uă de mine măi fratiuc. 
Nu ştiu puşcă ti-o puşcat 
Şi-n pămînt ti-o astupat 
De bunuc n-ai înturnat. 
Uă Dumnezău te hodinea 
Sie-ţi uşoară ţărna. 


Moartea unei persoane trezeşte tristeţea pentru toţi răposaţii. Astfel, o 
înmormâîntare devine prilej de cinstire a tuturor strămoşilor satului trecuţi 
în lumea de dincolo. În acest mod, se transformă şi se reafirmă relaţiile 
sociale. La sfîrşitul înmormîntării propriu-zise, se redeschide prăpastia dintre 
lumea aceasta şi cea de dincolo. Răposatul începe să se obişnuiască cu mediul 
diferit, iar cei rămaşi în viaţă, la rîndul lor, se adaptează noilor condiţii. În 
timp ce porţile cimitirului se închid încet, alte versuri se imprimă în memorie: 


Ua de mine măi bunuc 
Amu-ai lăsat tăte huc. 
Că ţintirimu-i îngrădit 
N-ai nădejde de zinit. 
Îngrădit şî cu lăcată 

Şi nu-i zini niciodată. 

Mortul a plecat pe vecie. 

Dar călătoria mortului abia a început şi ea nu se va desfăşura în mod 
corespunzător fără participărea celor vii. În acest scop, invitaţii se întorc la 
casa familiei îndurerate unde vor lua parte la masa mortului, cinstindu-i 
astfel sufletul“. În general, sînt prezente rude, prieteni, vecini. În curte se 
întind mese lungi de lemn, aşezate paralel (dacă vremea nu o permite, 
mesele sînt aliniate înăuntru; este necesar ca toată lumea să aibă loc). 

Adeseori o masă pentru oaspeţii de onoare — reprezentanţii Bisericii, 
intelectualii — uneşte la un capăt rîndurile. cle mese paralele. Colacii rituali 
destinaţi preotului, diaconului şi paracliserului sînt aşezaţi pe masa princi- 
pală, indicînd locul fiecăruia. Se recurge şi la alte forme de recunoaştere 
materială a statutului deosebit al unora dintre participanţi. Intelectualii, de 
pildă, nu sînt serviţi din castroanele obişnuite şi nu folosesc nici tacîmuri 
de lemn (vezi nota 19). Treptat, musafirii se aşază la masă. În Ieud, mesele 
sînt încă diferite după sex (deşi femeile de rang mai înalt stau împreună 
cu bărbaţii). Copiilor nu li se permite să mănînce la masa mortului şi nici 
să fie purtători de sicriu. 

Cînd toată lumea şi-a ocupat locurile, bucătăreasa şi ajutoarele ei aduc 
mîncarea. Mai intii, ele distribuie linguri de lemn şi felii de pîine făcută fie 
din porumb, fie din făină albă de grîu. Castroanele pline cu supă sau 
sarmale sînt aşezate la fiecare două sau trei persoane. Preotul, observînd 
că masa e gata, se ridică şi recită rugăciunile cuvenite, binecuvîntînd 
sufletul mortului şi dedicîndu-i masa. După rostirea unui „amin” şi a urării 
„Dumnezeu să-l odihnească”, începe masa. Cîţiva paharnici oferă băutură 
oaspeţilor — două pahare de fiecare —, unul pentru cei vii şi unul „de 
sufletul mortului”. Fiecare închină pentru mort, însoţindu-şi gestul de 
urările rituale: „sie de sufletul mortului”, „Dumnezău s-o hodinească” sau 
O variantă a acestora. Femeile se îngrijesc de nevoile celor de la masă. 
După servirea felurilor principale, se aduc căni de compot ca desert. Masa 
se încheie cu o nouă rugăciune; apoi preotul pleacă, cu colacul ritual în 
mînă. Deoarece „nu există masă fără pîine”, nimeni nu poate părăsi ospăţul 
funerar fără un colac ritual. După cum am arătat mai sus, colacii oferiţi 
oaspeţilor sînt în general mici; important este ca ei să existe. Cineva 
verifică dacă groparul şi clopotarul au primit colacii. Este considerat drept 
un păcat ca o persoană aflată în preajma mortului (de voie sau din 
întîmplare) să nu beneficieze de un tratament egal cu al membrilor familiei 
acestuia ; aşa se explică şi invitaţiile spontane adresate trecătorilor de a 
accepta colacii oferiţi ca pomană. În mod similar, se desfăşoară şi „pomana 
copiilor”, mai ales pentru copiii familiilor sărace, care nu au participat 
neapărat la funeralii. Aceasta este o formă de caritate” prin care se glorifică 
sufletul mortului: este unul dintre scopurile principale ale mesei. De 
asemenea, se reafirmă astfel legăturile sociale dintre cei vii. Comensuali- 
tatea hrăneşte fiinţele acestei lumi şi ale celeilalte, simultan dizolvînd, 
creînd şi reafirmînd relaţiile sociale dintre vii şi morţi. 


Doliul postfunerar 


Relaţiile dintre vii şi morţi nu poate fi definitivate pe parcursul celor trei 
zile de funeralii*. Ele se stabilesc de-a lungul întregului an de doliu; cele 
trei zile de ritual facilitează controlul rupturii iniţiale, care reprezintă 
momentul cel mai intens, precum şi instituţionalizarea procesului complex 
de transformare. Ciclul următor constă din alte forme „instituţionale” 
(rituale), precum rugăciuni, mese şi pomeni. Bocetele sînt specifice doar 
celor trei zile ale ritualului funerar. Întrucît această formă de comunicare 
este specifică pentru stabilirea unui dialog dinamic, cadavrul este un 

participant obligatoriu. Deşi se crede că în acest interval de timp revin şi 
strămoşii, prezenţa lor este legată de cea a cadavrului (ca vehicol). Mai 
tîrziu, interacţiunea mediată dintre vii şi morţi este realizată prin intermediul 
viselor, a ofrandelor de mîncare şi a rugăciunilor. Prima ocazie de acest fel 
se iveşte în ziua a treia după înmormântare, cînd se oferă o nouă masă (la 
acest ospăț ritual vin mai puţini participanţi). Preotul, diaconul şi paracli- 
serul primesc din nou o ofrandă, deşi de data aceasta colacii se oferă 
„nelegaţi” (fără ştergare), iar prescura lipseşte. Toată lumea prezentă 
primeşte din nou colaci. 

În ziua a noua după funeralii, se face o slujbă specială pentru sufletul 
mortului. În casa acestuia se adună nouă văduve. Ele petrec ziua postind 
şi rugîndu-se; seara, vor cina o masă de post: supă de fasole, sarmale cu 
orez şi fiertură de porumb sau doar orez (fără carne) şi compot. Prescrierea 
ca ele să fie văduve este legată de părerea că văduvele ar fi „mai pure”; ele 
nu mai sînt ispitite de păcatele cărnii (de aceea pot participa şi fetele 
bătrîne). Femeile, îngenuncheate în jurul unei cămăşi a mortului, rostesc 
rugăciuni cu mătăniile în mînă, pe toată durata zilei. După ce au terminat 
rugăciunile şi au mîncat, femeile se întorc la casele lor. La plecare, fiecare 
primeşte cîte un colac „de sufletul mortului”. Darul e deci reciproc. 

Se consideră că această practică este o formă de „vrăjitorie creştină”, 
legată de categoria mai largă a mătaniei făcute viului pentru a asigura 
dragoste, fericire şi sănătate“. Sistemul logicii simbolice este de asemenea 
natură încît actele asociate cu diavolul şi nu cu partea bună a lucrurilor îşi 
realizează efectele prin inversiune. Astfel, un practicant al artei vrăjitoriei 
sau un grup de femei, ca în cazul de faţă, vor face incantaţii în jurul cămăşii 
persoanei incriminate, plasată în faţa lor; cămaşa este întoarsă pe dos 
pentru a se asigura efectul invers (sau malefic, după caz). 

În săptămînile care urmează, doliul devine o problemă personală. 
Oamenii se roagă şi aprind lumînări la biserică, după cum simt nevoia; în 
acelaşi timp, ei încep să se obişnuiască cu absenţa feţei familiare. Recu- 
noaşterea publică a acestui proces are loc la şase săptămîni după decesf5. 
Cu această ocazie, are loc o slujbă urmată de o masă comemorativă. În ziua 
desemnată, familia 'se prezintă cu colacii rituali la biserică. Preotul fusese 
deja plătit pentru a citi dezlegarea mortului; la încheierea slujbei, familia 
iese afară şi oferă cîte două pahare de ţuică şi o îmbucătură de pîine celor 
prezenţi. Momentul este folosit pentru a invita lumea să cinstească memoria 
mortului, la o masă oferită la casa celui dispărut. Acesta este primul ospăț 
la care sînt primiţi şi copii. (Mai demult, copiii nu aveau acces la nici una 
dintre comemorările anului de doliu; astăzi, toată lumea poate să participe 
la evenimentele care au loc după primele şase săptămîni.) Ca şi în celelalte 
ocazii, toţi cei care se împărtăşesc din ospitalitatea mortului primesc colaci 
rituali. Copiilor nu li se oferă colaci mari; ei primesc covrigi şi gogoşi. Cu 
această masă, se împrospătează proviziile mortului. 

Masa care marchează integrarea finală a decedatului în ceia lume are 
loc la un an după deces. Această masă rituală este dedicată tuturor membri- 
lor morţi din familie, recunoscîndu-se astfel încorporarea celui decedat în 
rîndul lor. Din nou, se oferă colaci slujitorilor Bisericii şi tuturor partici- 
panţilor. Este o ocazie importantă la care „trebuie să fie mîncare din 
belşug”, atît pentru cei din această lume, cât şi pentru cei din lumea de 
dincolo. Este o problemă comună ambelor. La încheierea mesei de pome- 

nire, au luat sfîrşit şi prohibiţiile rituale privind doliul familiei îndurerate. 
În paralel, are loc şi o transformare a relaţiilor sociale. Astfel, masa 
semnifică nu numai asimilarea mortului în lumea de dincolo, dar şi reinte- 
grarea familiei rămase în viaţă în activităţile zilnice din lumea socială. Dacă 
cicatricile produse de moarte nu vor dispărea niciodată cu totul, ele vor 
deveni, măcar, mai puţin evidente. 

Este demnă de semnalat frecvenţa însemnelor ritualice ale acestui 
proces de transformare (care-i priveşte atît pe vii, cît şi pe morţi). Intensita- 
tea activităţilor rituale iniţiale se reduce pe măsură ce inimile „arse” ale 
celor vii sînt alinate, iar decedatul înaintează pe drumul său. Relaţia 
cognitivă dintre timp şi spaţiu facilitează această transformare paralelă. 
Creşterea distanţei şi a timpului contribuie la însănătoşirea, la „normali- 
zarea” procesului. Absența devine treptat familiară ; durerea se diminuează. 
În acest fel, procesul ritual defineşte durerea şi, în acelaşi timp, dă un sens 
morţii. El structurează imaginea mediată social a sinelui public. Ciclul 
practicilor legate de moarte codifică într-o formă culturală norme ale 
comportamentului social care asociază sinele societăţii. De asemenea, ele 
asociază pe cei vii morţilor. Cei din urmă, deşi pierduţi din vedere, nu vor 
fi niciodată pierduţi din memorie. Amintirea lor este comemorată periodic 
prin respectarea riturilor calendaristice şi ale ciclului vieţiit?. Fiecare dintre 
aceste ocazii evocă bucuriile şi necazurile condiţiei umane. Se crede că 
asemenea bucurii şi necazuri sînt împărtăşite atît de vii, cît şi de morţi. 
Spre confluenţa acestora, ca practică superioară a „logicii culturale” şi a 
forţei emoţionale, ne vom întoarce acum atenţia — prin discuţia din cadrul 
capitolului despre nunta mortului. 

NUNŢI 1. Jocul steagului în seara dinaintea ceremoniei de nuntă. Cu această 
ocazie, familia şi prietenii se adună la casa mirelui (toate fotogra- 
fiile sînt luate în leud, dacă nu este specificat altfel). 





2.  Împletitul părului miresei este aproape terminat. 

3. Înainte de a pleca spre biserică, mireasa îşi ia formal rămas-bun 
de la familie. Ea cere iertare pentru toate greutăţile pe care le-ar 
fi putut produce de-a lungul anilor şi aşteaptă binecuvîntarea 
părinţilor. O altă despărţire emoţională a avut deja loc la casa 
mirelui (prin bunăvoința lui Gavrila Chindriş). 





4. Mirele depune jurămîntul de căsătorie în timpul consacrării religi- 
oase a acesteia (fotografie luată în satul Breb). 

În secvenţa rituală Cererea mniresii, naşului mirelui i se oferă 
mai întîi o fetiţă, ca răspuns la cererile sale insistente. Ţinută 
astfel ca toată lumea să o vadă, ea recită singurul text fix din tot 
ritualul nunţii. 


În continuare, domnişoara de onoare a miresei este prezentată 
naşului. Nici ea nu este aceea pe care naşul o caută. 

În cele din urmă, mireasa iese în faţă. După un toast, ea se 
alătură soţului şi naşilor la masă. 


ti | 





sv e alis 30 


8. Horea găinii face ca musafirii să se înghesuie în încăpere. Toată 
lumea savurează persiflarea metaforică a virginităţii miresei. Bucă- 
tăreasa ţine sus, în aer, găina împodobită cu colaci şi verdeață în 
jurul gîtului; o ţigară îi este viritză în gură în mod provocator. 

9. Această nuntă are loc la căminul cultural local, ceea ce explică 
afişele şi simbolurile de partid care decorează pereţii, în locul 
prosoapelor ţesute şi a icoanelor din case. 


10. În secvenţa rituală Venirea după mireasă, familia şi prietenii 
acesteia vin la casa mirelui cu intenţia de a o „fura” înapoi. Cele 
două alaiuri de nuntă dansează în cercuri separate. Cei din antu- 
rajul miresei încearcă să o prindă între ei. În cele din urmă, se 
resemnează cu pierderea şi fuzionează cu cercul mirelui. Căsăto- 
ria realizează alianţa dintre aceste două familii, pe care ritualul 
nunţii o anunţă şi simbolizează. 

FUNERALII 


11. În ziua funeraliilor, aşteptînd sosirea preotului, două femei îşi 
bocesc sora dispărută. Cuprinse de durere, ele se plimbă în sus 
şi în jos prin curte, plîngînd. Fotografia ilustrează posturi tipice 
pentru bocete. 





12. Decedatul a fost mutat din casă în curte, unde se fac ultimele 
rugăciuni înainte de plecarea spre cimitir. Pentru că acesta a fost 
un personaj important în comunitate, funeraliile au fost slujite de 
numeroşi preoţi, pe lîngă mulţimea de jelitori (fotografie luată la 
Sâpînţa, prin bunăvoința lui M. Dâncuş). 

13. La această înmormîntare, decedatul a fost aşezat în sicriu şi sicriul 
a fost închis înainte de a fi scos din casă. Rugăciunile finale sînt 
rostite în curte (prin bunăvoința lui M. Dâncuş). 





14. Participanți la înmormîntare aşezaţi la masă, cinstind sufletul 
mortului. În general, bărbaţii şi femeile stau separat (prin bunâă- 
voinţa lui M. Dăncuş). 

NUNTA 15. Steagul negru atîrnat afară anunţă decesul unei persoane necăsă- 
MORTULUI torite, de vîrstă potrivită căsătoriei. Comunitatea află astfel că o 


căsătorie simbolică va avea loc în timpul funeraliilor. Steagul 
negru contrastează izbitor cu cel de nuntă din fotografia 1. 

16. Domnişoara de onoare trage cu ochiul la aparatul de fotografiat, 
în timp ce stă alături de „mireasa” decedată. 


PE 
stă ei ad 


i) 





17. Durerea şi oroarea se reflectă pe feţele participanţilor la scoaterea 
sicriului în curte. „Mireasa” era tînăra fata a cărei ucidere este 
discutată în capitolul V (fotografie luată în Botiza). 


MORTULUI 


18. După închiderea sicriului, mama „miresei” continuă să bocească 
îndurerată (fotografie luată în Botiza). 


19. Persoanelor necăsătorite nu li se permite să poarte sicriul — mai 
puţin într-o nuntă a mortului. Atunci, cărăuşi de acelaşi sex cu 
decedata o poartă la groapă, exaci aşa cum ar fi însoţit-o ca 
mireasă la biserică, pentru căsători 

20. Dacă distanţa e lungă, sicriul poate fi purtat pe cea mai mare parte a drumului de 
bărbaţi necăsătoriți. Acesta este cazul în nunta mortului fetiţei ucise. La cortegiu a 
participat aproape. întreg satul. Deşi dificil de sesizat, steagul negru de nuntă se 
poate vedea în dreapta sicriului (fotografie luată la Botiza). 


. Membrii familiei „miresei” moarte sînt uşor de recunoscut. Tatăl şi fratele acesteia 
sînt nebărbieriţi şi cu capul descoperit. Sora ei, epuizată de orele de bocet, continuă 
să se lamenteze pe măsură ce cortegiul se apropie de intrarea în cimitir. 

22. Urmînd înmormîntării verişoarei sale, care fusese domnişoară de 
onoare la nunta mortului propriei sale surori, această tînără femeie 
se întoarce spre groapa surorii dîndu-şi frîu liber durerii. 





23. Mama ei face acelaşi lucru. Durerea mamei, care a cunoscut greută- 
ţile vieţii, contrastează puternic cu inocenţa copilului, care încă 
nu ştie de amărăciunea acesteia. Îmbrăcămintea albă a copilului 
simbolizează puritate şi speranţă. Această fotografie ascunde o 
întreagă poveste despre generaţii şi sexe. 


CapiroLu. |V 

O bunu mîndru fecior 

Nu ţi-o fo vremea să mori. 
Ţi-o fo vremea să te-nsori 
Uă scoald-te şi te uită 

Cd la noi îi lume multă 
C-o gîndit că facem nuntă. 
Tu bine te-ai însurat 

Ţi-ai luat fată de-mpărat. 
N-am văzut aşă o mnireasă 
Să zie popa acasă 

Să te cunune pd masă. 
Mnireasa-i-n copiîrşeu 
Mnirele-i la Dumnezău. 


După cum s-a văzut în capitolul precedent, ritul funerar facilitează transfor- 
marea relaţiilor sociale dintre vii şi morţi, precum şi diferenţierea relaţiilor 
dintre corp şi suflet, deosebind manifestările fizice ale vieţii de imortalizarea 
ei postumă. Rigiditatea morţii întrerupe continuitatea temporală cerută de 
o ontologie a individului şi a colectivului prin care societatea se reasigură 
de existenţa sa. Moartea sfidează producţia şi reproducţia umană. Proiecta- 
rea experienţei umane dincolo de sine (adică în viaţa de dincolo) depăşeşte 
problemele ridicate de o concepţie strict materialistă a lumii. Ceia lume 
hărăzeşte viața unei realităţi veşnice. Cosmologiile, genealogiile şi istoriile 
redau „viaţa” temporalităţii unui timp imemorial, ca să spunem aşa. 

În acest capitol, vom analiza practicile rituale şi credinţele cosmologice 
asociate morţii „nevîrstnice” — adică a unei persoane necăsătorite aflate la 
vîrsta căsătoriei. O astfel de moarte este timpurie, pentru că survine 
devreme în raport cu „vremea” morţii specificată în ciclul vieţii (sexul şi 
moartea au propriul lor „timp”). După cum evidenţiază versurile de la 
începutul unui bocet din Ieud: 

Nu ţi-o fo vremea să mori 
Da ţi-o fo vremea să te-nsori. 

După H. Stahl, „a muri necăsătorit reprezintă o moarte periculoasă, 
deoarece nu s-a realizat aspectul cel mai important al vieţii. În consecinţă, 
are loc o cununie simbolică a mortului” (1983, 160)!. Această practică 
complexă are menirea de a îmblînzi sufletul mortului; este una dintre 
numeroasele practici considerate a fi de folos atît celor vii, cît şi morţilor, 
moartea fiind un pericol pentru toţi cei implicaţi. Deosebit de periculoase 
sînt acele morţi care ridică „ameninţări izvorîte din vieţi neîmplinite” (îbid.). 
Pe scurt, se crede că persoanele care lasă în urmă un duşman de moarte, 
o dragoste neîmplinită sau alte treburi neîncheiate vor reveni în trupurile 


164 NUNTA MORTULUI 


pe care nu le mai locuiesc. Aceste fiinţe sînt în general cunoscute sub 
numele de strigoi (spirite, morţi-vii)?. În cazul morţilor aflaţi la vîrsta 
căsătoriei se crede că dacă nu se realizează o nuntă simbolică în timpul 
funeraliilor, „persoana” se va reîntoarce în căutarea unei perechi, pentru 
a-şi împlini destinul social şi dorinţele sexuale frustrate. Dacă sufletul nu 
este satisfăcut, el nu-şi găseşte odihnă şi rămîne o ameninţare pentru 
societate. Nunta mortului are rolul de a tempera tensiunea produsă de 
împerecherea paradoxală a sexualităţii cu moartea. Sexualitatea şi moartea 
sînt dimensiuni fizice şi sociale fundamentale ale ciclului vieţii şi ale 
crizelor existenţiale asociate acestuia. Ele fac continuu obiectul religiei, 
politicii, medicinii, filosofiei, jurisprudenţei, literaturii şi culturii populare?. 
Obsesia evidentă pentru acest „duo mortal” atestă capacitatea sexualităţii şi 
a morţii de a atrage şi a respinge concomitent. Dorinţa şi frica sînt doi 
parteneri puternici ai acţiunilor umanef. 

În Maramureş, vieţile lui Hristos şi a Fecioarei Maria rămîn paradigme 
care motivează limitarea forţelor amintite. Discursul divin a hărăzit sexuali- 
tatea căsătoriei, iar moartea ceii lumi. Practicile rituale (religioase şi laice) 
fac ca aceste pericole, care ameninţă bazele ordinii sociale, să pară „famili- 
are”. Deoarece riturile ciclului vieţii constituie un sistem ritual referitor la 
regulile şi normele sociale de conduită, ceea ce se profesează nu coincide 
neapărat cu practica zilnică. „Ideologia” dictează ca experienţa sexuală să 
aibă loc în cadrul familiei. Astfel, persoanele necăsătorite, dar aflate la 
vîrsta căsătoriei sînt marcate de statutul lor social; rolul lor este să-şi caute 
un partener cu care să se căsătorească. Dacă o persoană din această 
categorie moare, trebuie întreprinse două acţiuni : persoana trebuie căsăto- 
rită şi apoi înmormântată corect (nunta mortului le face pe amîndouă). 
Însă, în această situaţie, logica sistemului ritual favorizează statutul social 
al unei persoane în cadrul mai larg al cosmologicului; ea nu recunoaşte 
specificitatea experienţei sexuale. (Transgresările sînt rezolvate în confe- 
sional, între preot şi enoriaş; consecinţele rituale sînt resimţite în ceia 
lume.) Sexualitatea este recunoscută doar în cadrul căsătoriei. De aceea, în 
anumite regiuni, „fetele” (femeile nemăritate) care au avut copii nelegitimi 
sînt măritate simbolic. Ele sînt „duse la o salcie şi măritate cu una din 
crengile sale; sau are loc o nuntă a mortului, fără să le fie pusă cununa 
rituală pe cap” (comunicare personală, profesor Mihai Pop, 1985). Normele 
sociale cer ca necăsătoriţii să meargă în mormînt căsătoriţi. Şi normele 
societăţii sînt cele care se găsesc reificate în practicile rituale ale ciclului 
vieţii. În mod similar, inversiunea simbolică de statut este posibilă şi la 
celălalt capăt al spectrului. Dacă o văduvă se recăsătoreşte, Horea gdinii 
nu mai are loc la cea de-a doua căsătorie. Acea secvenţă rituală se referă 
la sexualitate, iar văduvele sînt deja iniţiate în secretele ei. Mai mult, dacă 
o văduvă se recăsătoreşte în timpul perioadei de doliu (o transgresare a 
prescripţiilor rituale), atunci prima ei căsătorie va fi „anulată” ritual. Văduva 
merge la cimitir îmbrăcată ca mireasă. Acolo, ea trece cununa de nuntă 
peste mormîntul soţului şi apoi o oferă unei fete tinere aflate la vîrsta 
măritişului. (Să ne amintim că, la sfirşitul nunţii, cununa miresei este 
aşezată pe capul unei fete tinere.) În acest fel, cea dintii căsătorie a 
văduvei este desfăcută simbolic, acesta fiind preţul plătit pentru nerespec- 
tarea normelor sociale. Sexualitatea şi moartea merită respectul social, - 
dacă nu beneficiază de cel individual. 

În continuare, vom analiza relaţia rituală a conjuncturii dintre sexualitate 
şi moarte. Nunta mortului furnizează un cadru comprehensibil (dacă nu şi 
exhaustiv) pentru aceste două elemente generatoare de experienţă. Pe 
calea căsătoriei simbolice a mortului, „celălaltul” morţii nevîrstnice este 
socializat dramatic prin includerea în ciclul vieţii. Acest ritual creează o 
interfaţă simbolică între categorii care ordonează relaţiile dintre vii şi 
morţi, dintre cultură şi natură, dintre bărbat şi femeie. Ce ne poate spune, 
dacă ne va spune ceva, o analiză a nunţilor-în-moarte dintr-un sat izolat 
din Transilvania despre propriile noastre practici culturale? Poate că prin 
intermediul „alterităţii” „celuilalt” ne vom putea reprezenta propria noastră 
fascinaţie mitică pentru sex şi moartef. 

Înainte de a analiza nunta mortului, este necesar să ne oprim asupra 
relaţiei dintre căsătorie şi moarte. În studiul său asupra riturilor morţii la 
greci, Danforth se întreabă: „Ce poate fi mai diferit decît aceste două 
evenimente dintre care unul, nunta, este o celebrare veselă a vieţii, iar 
celălalt, funeraliile, o comemorare tristă a morţii? Ce poate fi mai contras- 
tant decît îmbrăcămintea albă a miresei şi cea neagră a văduvei; prima 
dobîndind un soţ, cealaltă pierzînd unul?” (1982, 74). Ritualul căsătoriei şi 
al morţii reprezintă constituirea şi dizolvarea relaţiilor sociale. Deşi (lăsîn- 
du-ne în voia generalizărilor şi a simplificărilor) căsătoria conduce la 
reproducere biologică, în timp ce moartea la distrugere biologică, ambele 
rezultă în forme de reproducție socială. Riturile vieţii şi ale morţii sînt 
înrudite atît în structură, cît şi în conţinut. Ele reliefează procese succesive 
de separare şi încorporare. De pildă, într-un sistem patriliniar, mireasa îşi 
părăseşte familia părintească şi tovarăşele pentru a se alătura familiei 
soţului şi celor înrudiţi cu el; decedatul îi părăseşte pe cei vii şi se alătură 
rudelor din ceia lume. În fiecare rit există secvenţe paralele. 


Nuntă Funeralii 

îmbrăcarea miresei îmbrăcarea cadavrului 
iertarea cerută de la familie iertarea cerută de la cei vii 
procesiunea la biserică procesiunea la capela cimitirului 
oferta de daruri: pominoc ofrandele: pomenile 
mese rituale de celebrare mese rituale comemorative 
toastul ritual pentru toastare rituală pentru 

mire şi mireasa sufletul mortului 


Există asemănări evidente; în orice caz, există şi diferenţe importante, 
după cum o semnalează opoziţia culorilor: albul reprezintă viaţa, negrul 
moartea. Relaţia dintre viaţă şi moarte este astfel paradoxală, caracterizată 
de opoziţie şi identitate, diferenţă şi asemănare -— toată ambiguitatea 
caracteristică metaforelor?. De aceea, deloc surprinzător, relaţia este expri- 
mată metaforic. „Metaforele ne obligă să vedem lucrurile într-o lumină 
diferită... Puterea metaforelor rezidă în capacitatea lor de a schimba modul 
în care percepem lumea” (Danforth, 1982, 82); Herzfeld, în scrierea sa 
despre Grecia, subliniază faptul că relaţia dintre căsătorie şi moarte este 
una de analogie structurală şi nu de identitate: „Analogia asigură forţa 
expresivă a tropilor” (1981, 53). Căsătoria şi moartea nu sînt identice ; ele 
nu pot fi echivalate. Însă ele pot fi — şi sînt — comparate. 

Asocierea metaforică dintre moarte şi căsătorie nu este specifică României. 
Şi nici nunta simbolică a mortului. Credinţe şi practici asemănătoare au 
fost semnalate în mai toate colţurile lumiiă. Pentru discuţia de faţă, însă, 

este pertinentă semnificaţia specifică a acestei relaţii metaforice din perspectiva 
gîndirii creştine (în primul rînd catolice). Se crede că relaţia dintre Hristos 
şi Biserică este una de nuntă: „Ci precum Biserica se supune lui Hristos, 
aşa şi femeile bărbaţilor lor, întru totul” (Efeseni 5, 25). Pavel s-a referit la 
Biserică tot în termeni de dragoste conjugală (Feeley-Harnik, 1981, 109, 
citînd din 2 Corinteni 11, 1). Deci Biserica este feminină. Sufletul este de 
asemenea feminin. După von Hildebrand (1970, 102), relaţia dintre Hristos 
şi suflet este una nupţială (el îl mai citează pe C. Gay, 1887: „Oricare ar fi 
poziţia unui om în alte privinţe, oricare ar fi relaţia care îl leagă de pămînt, 
din momentul în care sufletul său ajunge în grațiile Domnului, el devine 
mireasa lui Hristos”). Warner scrie că „lisus este mirele oricărui suflet care 
face parte din corpul său mistic şi care e botezat” (1959, 366). Hristos, ca mire 
al Bisericii şi al sufletului este o noţiune stabilită în Psalmii lui Solomon şi în 
Cîntarea Cîntărilor (ibid., 168)!0. În nunta mortului, fetele necăsătorite sînt 
întotdeauna măritate cu Hristos, fiul lui Dumnezeu. (Acesta nu este neapă- 
rat cazul bărbaţilor tineri, dar valoarea căsătoriei divine se păstrează totuşi.) 
Bazele teologice ale acestei credinţe populare pot fi găsite în practicile 
asociate de „fecioarele hirotonisite” (vezi von Hildebrand, 1970, 87-142). 
„Fecioara sanctificată este soaţa nuntită a lui Hristos, în unire eternă cu el. 
Căsătoria perfectă pe pămînt anticipează ceea ce va continua să fie ea în 
ceruri după moarte” (Warner, 1959, 370). Nunta mortului reprezintă „căsă- 
toria perfectă” a mortului pe pămînt, în anticiparea unei „vieţi” împlinite şi 
în pace după moarte — atît pentru morţi, cît şi pentru cei vii. 


Nunta mortului 


Desfăşurarea nunţii mortului este asemănătoare cu cea a oricărei cere- 
monii funerare ; secvențele ritualice sînt identice: parastasul, sau serviciul 
pre-funerar, scoaterea corpului din casă şi din curte, cortegiul, îngroparea, 
pomenile, mesele comemorative. Conţinutul de bază al bocetelor este de 
asemenea identic (vezi Anexa D). De aceea, în loc să reluăm conţinutul 
capitolului precedent, vom prezenta nunta mortului mai mult tematic 
decît schematic. Nunta mortului diferă de funeraliile obişnuite prin elabora- 
rea asociaţiei dintre moarte şi căsătorie, asociaţie care îşi găseşte o formă 
metaforică. În această privinţă, merită amintită remarca lui Fernandez, 
după care „complexitatea experienţei expresive rezidă în jocul dintre 
asociaţiile de contiguitate şi de similaritate” (1974, 125). Scriind despre 
poezie, Jakobson nota că „acolo unde similaritatea este suprapusă contigui- 
tăţii, orice metonimie devine uşor metaforică şi orice metaforă are o tentă 
metonimică” (1960, 370). 

În cazul nunţii mortului, transformarea prin care trebuie să treacă 
răposatul presupune actualizarea fenomenologică a funeraliilor ca metaforă 
a nunţii juxtapusă realizării metonimice a procesului funerar. Această 
juxtapunere este realizată prin utilizarea codurilor simbolice. Astfel, mortul 
care e pe cale de a fi căsătorit în moarte este îmbrăcat în ţinuta de nuntă; 
miresele — vii sau moarte — sînt îmbrăcate în alb. Domnişoara de onoare 
este şi ea îmbrăcată potrivit rolului. Însă ceilalţi participanţi care „sărbăto- 
resc” această nuntă sînt îmbrăcaţi de doliu; ei poartă haine negre. Deşi 
stegarul poartă un steag, ca simbol al nunţii, acesta este alcătuit din baticuri 
negre de văduvă, :simboluri ale morţii, în locul eşarfelor viu colorate ale 

fetelor nemăritate!!. (La fel cum moartea este ca o nuntă, şi nunta este un 
fel de moarte.) Deşi „mireasa” sau „mirele” poartă cunună, participanţii vor 
urma convențiile uzuale pentru înmormântare ; de pildă, bărbaţii vor avea 
capul descoperit. Ca orice mire sau mireasă, mortul este însoţit la „biserică” 
de tovarăşii săi pentru ceremonia „nupţială”, adică la cimitir, pentru îngropă- 
ciune. Escorta fiind formată din purtătorii catafalcului, procesiunea repre- 
zintă, în acelaşi timp, şi despărţirea formală de tovarăşii de generaţie 
social-sexuală a mortului!?. Este singura împrejurare în care celor necăsă- 
toriţi (adică celor care nu sînt activi sexual, deci nepîngăriţi) li se permite 
să vină în contact public cu mortul. În timp ce prietenii îşi însoțesc fostul 
tovarăş spre împlinirea destinului său, tristeţea misiunii lor devine evidentă: 
mireasa sau mirele se află într-un sicriu purtat de o escortă cernită. Muzica 
„este asigurată de plînsetele disperate ale femeilor. m 

Pe parcursul ceremoniei, asemănarea dintre moarte şi căsătorie este 
subliniată prin contraste şi inversiune simbolică (albul strălucitor al nunţii 
contrastează cu negrul întunecat al morţii). Această inversiune survine atît 
în fapt, cât şi în versuri Bocetele sînt predominant caracterizate de parale- 
lism negativ — „respingerea stării metaforice în favoarea celei factuale” 
(Jakobson, 1960, 369). Paralelismul permite explorarea relaţiei dintre 
sensuri, iar paralelismul negativ propune o relaţie contextualizată ulterior 
prin elemente contrastive. În analiza bocetelor de la nunta mortului, atenţia 
va fi concentrată asupra nivelului semantic!5. Majoritatea „textelor” au fost 
culese la nunţi ale mortului la care am participat în Ieud, precum şi în 
satele Botiza şi Breb. Regret că litera scrisă nu poate transmite încărcătura 
emoţională care caracterizează acest ritual!f, 

Se spune că bocitoarele se află în comunicare cu mortul; totuşi, vorbele 
lor tînguite sînt de obicei adresate anumitor persoane. Adresarea pe nume 
presupune implicit participarea acelei persoane la „conversaţie”. Cele mai 
frecvente forme de adresare includ nume individuale — Mări, Geo, precum 
şi termeni de înrudire — mamă, tată, frate, soră!5. Dar pentru nunta 
mortului există un alt set de termeni care subliniază statutul social al 
decedatului, precum şi relaţia metaforică dintre moarte şi căsătorie. Boci- 
toarele se referă la decedat ca mnireasă sau mnire. Asemenea tuturor 
mirilor şi mireselor, şi mortul va fi cununat într-o ceremonie „la biserică”. 
Versurile următoare sînt tipice pentru această temă. 


N-am văzut aşă un mnire 
Mâi Dumni ca şi pă tine 
Să zie popa acasă 

Să te cunune pă masă. 
Mnirele stzi-n copirşeu 
Mnireasa-i la Dumnezău. 
Cu haine albe-mbrăcată 
N-om vide-o niciodată. 
N-am văzut aşă o mnireasă 
Să zie popa acasă 

Să te cunune pă masă. 
Mnireasa-i-n copîrşeu 
Mnirele-i la Dumnezău 
Druştile ti-or ntreba 

Zine mnirele ori ba? 
Mnirele-i fecior de crai 
Te-a duce de mînă în rai. 

Acest fragment de bocet identifică imediat decedatul şi subliniază natura 
extraordinară a „nunţii”. La nunta mortului, practica obişnuită a nunţii este 
inversată. Preotul este cel care vine la casa mirelui sau a miresei pentru a 
oficia ceremonia şi nu invers. „Să te cunune pe masă” se referă la practica 
slujbei ortodoxe nupţiale reprezentată de aşezarea de către preot a unor 
coroane pe capul celor doi, care sînt mai apoi schimbate. „Încoronarea” şi 
„cununarea” efectuate în sanctitatea casei mortului (spre deosebire de 
sanctitatea casei lui Dumnezeu, biserica) semnifică, de fapt, efectuarea 
riturilor ultime. „Mireasa” sau „mirele” se odihnesc într-un sicriu. 

După cum o arată versurile, alesul decedatului este fiul sau fiica lui 
Dumnezeu, în funcţie de sexul celui mort. Soţul unei mirese moarte este 
întotdeauna Fiul lui Dumnezeu (Domnul lisus, Împărat în glorie) sau un 
prinţ amintind de vechii domnitori ai Maramureşului (ambii termeni invocă 
imagini de putere şi divinitate). Mireasa, fecioară, devine „mireasa lui 
Hristos”, asemeni fecioarelor sanctificate!6. Căsătoria ei este una „perfectă”, 
neîntinată de păcat. Mireasa o va urma pe Maria. Aşadar, domnişoarele de 
onoare îngrijorate sînt liniştite reamintindu-li-se faptul că mirele este fiu de 
împărat şi că îşi va purta mireasa în rai. Raiul este prezentat drept o grădină 
minunată. Căsătoria rezultă în despărţirea miresei de familia părintească şi 
încorporarea ei în cea a soţului; astfel, mireasa se va muta din grădina 
mamei sale în cea a soţului. În jocul ritual al Cererii miresii, se spune 
deseori că mireasa va părăsi grădina mamei, unde a îmbobocit, pentru a fi 
plantată în cea a prinţului, unde va înflori (a se referi la pp. 78-79). În ritul 
funerar, însă, decedatul este plantat în cimitir „nu pentru a creşte, ci pentru 
a putrezi” ; cimitirul este considerat „o grădină închisă cu lacăt”. În cadrul 
nunţii mortului, mireasa este cununată cu Fiul lui Dumnezeu şi „plantată” 
în grădina acestuia. Este o grădină la care nimeni nu are acces şi din care 
nimeni, niciodată, nu mai pleacă. În parte, nunta mortului previne posibili- 
tatea unei reveniri. Warner, discutînd teme similare din cultura americană, 
arată că „Maria este încununarea naturii, floarea minunată a unei noi 
rînduieli cereşti... Dumnezeu s-a născut în lume, dar fecioara purcede mai 
departe în sanctitatea sa — nu există om s-o atingă. Ea devine mamă şi 
rămîne totuşi o grădină închisă” (1959, 383). Virginitatea înseamnă puritate. 
În nunta mortului, simbolurile pure se referă la divinitatea creştină : Dumne- 
zeu, Hristos, Fecioara Maria. Pentru motive care vor deveni clare, căsătoria 
acestei mirese este considerată „ideală” ; este o formă de căsătorie divină!7. 
Mireasa moartă reproduce virtuțile imaculatei Maria : virginitate şi mater- 
nitate. 

După cum se arată în primul vers, un mire mort este de asemenea 
căsătorit cu o fiinţă divină. Deşi faptul este semnificativ din punct de 
vedere metaforic, în leud, mirele este de obicei cununat cu o imitație de 
mireasă moartă. Aceasta înseamnă că o fată nemăritată va servi drept 
mireasă mortului pe timpul nunţii-în-moarte. Tatăl „miresei” unui mort 
observa că „o mireasă este «dată» pentru tineri; dar niciodată nu se «dă» un 
mire (pentru o fată) — ci doar o cunună”!&. Dacă tînărul a avut o iubită, ea 
este cea care îndeplineşte rolul; pot cle asemenea să se ofere o verișoară 
sau o vecină. Căsătoria simbolică cinsteşte sufletul mortului; dar pentru că 
nu a fost consumată, ea nu leagă. Mireasa mortului este liberă să se mărite 
şi, într-adevăr, cea de la prima nuntă la care am asistat în leud fusese 
mireasă a mortului cu numai cîteva săptămîni înaintea propriei sale nunţi. 

Un alt distih indică natura neobişnuită a acestei nunţi: 


N-am văzut aşă-o mnireasă 
Să o ducă cîte şăsă. 

De obicei, în drumul spre biserică, mirele şi mireasa sînt însoţiţi cle 
prieteni. La această nuntă însă, „mireasa este condusă” numai cle şase 
prietene: purtătoarele catafalcului. 

Multe bocitoare de la nunta mortului se concentrează asupra coiiira- 
dicţiilor create de o moarte nevirstnică. Stadiul ciclului vieţii prevedea o 
căsătorie şi trezea aşteptări asociate cu celebrarea unei nunţi: 


O bunu mîndru fecior 

Nu ţi-o fo vremea să mori 
Ţi-o fo vremea să te-nsori. 
Ţi-o fo vremea să trăieşti 
Şi să te căsătoreşti. 

Uă scoală-te şi te uită 

Că la noi îi lume multă 
C-o gîndit că facem nuntă. 
S-o strîns fete şi feciori 
C-o gîndit că tu te-nsori. 
Scoală-te şi îţi ale 

O fată pă care-i vre 

Nouă la tăţi ne-a plăcea. 
Bunuc cum te-ai însurat 
Nici la unu nu ni-i drag 
Dipt ce n-ai zinit cu steag. 
În loc de steag de mătasă 
Stau prapurii lîngă casă. 
În loc de steag împodobdit 
Steagu negru de jelit. 

Funcționarea paralelismului negativ la nivel semantic este un fapt uşor 
de sesizat în acest lung fragment!?. Accentul predominant al „textului” 
cade pe metafora nunţii; însă subtextul morţii este o prezenţă puternică. 
Bocitoarea afirmă că nu era timpul de a muri, ci de a nunti; apoi, ea 
descrie ceea ce se întîmplă la o nuntă. Aici, analogia structurală dintre 
nuntă şi riturile funerare este deosebit de evidentă. Atenţia se îndreaptă 
asupra numărului mare de oameni care au venit în casă. Acest lucru se 
întîmplă atît la nunţi, cât şi la funeralii. În plus, cînd la casa cuiva se adună 
prieteni tineri, aceasta se întîmplă de obicei pentru socializare (să ne 
reamintim şezătorile de seară, la fel şi divertismentele mai recente precum 
ascultatul muzicii sau privitul la televizor). Versurile sugerează că tinerii 
veniseră pentru a sărbători nunta prietenului, cînd, de fapt, ei trebuie să-i 
plîngă moartea. Tînărului i se cere să se ridice şi să-şi aleagă o soaţă — aceasta 
ar bucura pe toată lumea. În timpul nunţii, oaspeţii afirmă că veniseră „să 
vadă cum se tîrguie mirele”, adăugînd propriile lor încurajări. Acest act de 
aprobare socială încorporează cuplul în categoria persoanelor căsătorite. 
Căsătoria este aprobată laic prin încuviințarea familiei şi a comunităţii. 
Metafora este demistificată doar în versurile finale. Nimeni nu este de 
acord cu căsătoria tînărului în această formă. Nu este prezent steagul viu 
colorat, simbol al speranţei care proclamă vitalitatea mariajului de fiecare 
dată cînd stegarul îl ridică voios în aer; în schimb, sînt prezenţi prapurii 
bisericii, care sugerează legătura vizibilă cu Dumnezeu, pe măsură ce procesiu- 

nea îşi face intrarea solemnă în cimitir. Şi mai e şi steagul negru de nuntă 
cu tăcuta sa cunună cle flori, care adînceşte şi mai mult tristeţea, căci reamin- 
teşte participanţilor că această floare de bărbat va putrezi şi nu va înflori. 

În general, o căsătorie nu are loc fără încuviințarea respectivelor familii, 
ale mirelui şi miresei. Dar moartea nu are nici o consideraţie pentru 
normele sociale. O mamă, în seara parastasului, şi-a exprimat şocul dureros 
la moartea fiicei în felui următor: 

Uă mîndrucă şî mnireasă 

Uă a me inimă mni-i arsă. 
Uă mîndrucă te-ai măritat 
Nimnic nu ne-ai întrebat. 
Şi nimic n-ai povestit 

Că tu vrei să te măriţi. 

Apoi, ea continuă: 

Scoală şi ni-om sfătui 
C-amu-i sara cununii. 

Mama ştie că „măritişul” fetei sale nu este negociabil, ci inevitabil. 
Aşadar, ea îşi disimulează disperarea sub masca mai consolatoare a meta- 
forei. În seara „nunţii” fetei sale, ea îi propune să mai aibă o ultimă discuţie 
înainte de a se despărţi pentru totdeauna. Căsătoria, ca şi moartea, rupe 
relaţii. 

Una dintre surorile moartei propunea ca, în aşteptarea „nunţii”, să se 
înceapă pregătirile: 

Uă mîndrucă şi mnireasă 
Scoală mîndră hai pîn casă 
Şi noi ti-om găta mnireasă. 
Uă noi mnireasă ti-om găta 
Ş-apoi te duci a giura 

Cum mere tătă lumea. 

Uă noi cu drag ti-om aştepta 
Şi ti-om pune după masă 
C-aşă-i rîndu la mnireasă. 

Bocitoarea face aluzie la îmbrăcatul ritualic al miresei înainte de pleca- 
rea la slujbă, unde urmează să depună jurământul de căsătorie la fel ca toţi 
tinerii. Din nou, afinitatea structurală constă în faptul că, după cum toată 
lumea se căsătoreşte, la fel, toată lumea moare. La nuntă, după încheierea 
slujbei, participanţii se aşază la mai multe mese. La Cererea miresei, ea şi 
mirele se aşază la aceeaşi masă, primind împreună urările de bine ale 
musafirilor. O strigătură apreciază virtuțile comensualităţii : 

Dragu mni-i de casa noastă 
Şi de cine-s după masă. 

„După masă” se referă la cuplul nupţial şezînd de partea cealaltă a 
mesei, în colţul îndepărtat al camerei. Fochi (1964, 516) notează că la 
nunta mortului, mireasa sau mirele nu stau „după” sau „la” masă, ci „pe” 
masă, unde sînt încoronați — săte cunune pă masă. Mesele rituale cinstesc 
şi mortul, iar bocitoarele îl invită mereu să se întoarcă acasă şi să se aşeze 
„după masă”, pentru a împărţi mîncarea cu familia. 

Căsătoria, desigur, presupune reorganizarea relaţiilor sociale ; în cadrul 
familiei, detaliile acestei schimbări sînt de obicei discutate şi stabilite 
dinainte — dar nu şi în cazul nunţii mortului. 

Uă sorucă şi hai Ga 

Nu m-am gîndit de aiestea. 
În lume cînd am pornit 
Vai bine ne-am sfătuit. 
Telegram-am căpătat 

Că îi musai cle plecat. 

Să zinim pînă acasă 
Mîndrucă că ieşti mnireasă. 


În aceste versuri, sora decedatei povesteşte cum a aflat ea de „nunta” 
surorii mai tinere. Cooperativizarea, aşa cum s-a desfăşurat ea în leud, a 
trimis pe cei mai mulţi membri ai familiei. în alte zone pentru a găsi de 
lucru ca muncitori sezonieri. Ei se adunau acasă la ocazii rituale. Astfel, 
toată lumea din casa în discuţie pleca, mai puţin mama şi fiica cea mică, 
Gasie (sau, pe scurt, Ga). Înaintea unei astfel de plecări, surorile „vorbeau 
despre orice”, ştiind că nu se vor mai vedea o vreme. Că acest „pentru o 
vreme” ar fi putut fi „pentru totdeauna”, nu i-a trecut nimănui prin minte. 
Evident, nu exista nici un motiv. Dar tatăl şi fraţii Gasiei primesc telegrama 
fatală, care-i grăbeşte pe drumul de înapoiere acasă. Musai de plecat are 
un dublu înţeles: era necesar ca ei să plece imediat pentru a ajunge la timp 
la „nuntă” ; de asemenea, moartea făcuse ca plecarea să aibă loc imperativ, 
fără amînare (Gasie urma să fie îngropată în trei zile). S-a întîmplat să fiu 
la poştă cînd mama, total năucită, a sosit să expedieze telegrama. Aceasta 
spunea simplu: Gasie s-o făcut mnireasă. Construcţia gramaticală transmi- 
tea exact sensul. Gasie nu a cerut nimănui permisiunea să se mărite. În 
timpul nunţii, mama miresei este învinovăţită pentru soarta fiicei : Maica-ta 
ti-o făcut vînzare. O nuntă are loc cu consimţămîntul matern. O nuntă-în- 
-moarte nu. 

Prin bocetul ei obosit, mama Gasiei dădea glas împotrivirii sale: 

leu de noră nu te-aş da 
Că tu ieşti mai pititea. 

Uă mîndrucă şi tu Ga 
Rău m-ai putut supăra. 
Uă pă cînd o sosit acasă 
Gasie s-o făcut mnireasă. 
Uă tu mnireasă te-ai făcut 
Pă tăte le-ai întrecut. 

leu mai tri fete am avut 
Mînclrucă-naintea ta. 

leu tăt aşă m-am gînclit 
Dacă am fete bugăte 

Nu le-aş da nurori pa tăte. 
Că tu ieşti mai tinere 

Nu te-aş si dat nurore. 
Tu cu mine-n casă-i sta 
Şi ginere mni-oi lua 
Sîngură nu mni-ţi lăsa. 

Mama, prin expresia durerii sale, alternează între autoreflexie şi admo- 
nestarea fiicei. În aceste versuri este expus un comentariu asupra structurii 
relaţiilor sociale. Regulile căsătoriei prescriu ca fetele să se mărite în 
ordinea vîrstei. Două dintre cele trei surori mai vîrstnice ale Gasiei nu erau 
încă măritate. Nu era rîndul ei; cu toate acestea, ea le-a întrecut mări- 
tîndu-se de capul ei, înaintea lor. Această nuntă neaşteptată a stricat 

planurile familiei. O fată singură la părinţi sau care este cea mai mică din 
casă, deseori este scutită de despărţirea de familie şi cle chinurile convie- 
ţuirii cu o soacră. Fata nu se mărită „în afară”, ci tînărul se însoară 
„înăuntru”, ca ginere. Aşa trebuia să se întîmple şi cu Gasie; ea fusese cea 
desemnată să-i ţină companie mamei sale. (În alte momente, mama Gasiei 
se adresează propriei sale mame, în ceia lume. Ea o întreabă dacă a luat-o 
pe Gasie în lumea cealaltă ca să-i uşureze singurătatea.) 

Între timp, surorile Gasiei o dojeneau pentru că şi-ar fi părăsit mama : 


Noi în lume om pleca 
D-apoi, mama, ce s-a fa? 
Că sîngură s-a afla. 


Conflictele emoţionale şi existenţiale pe care moartea le provoacă în 
cei vii au probabil maxim de intensitate în cazul morţii nevîrstnice. Pentru 
cele două surori nemăritate ale Gasiei, moartea acesteia a accentuat tempo- 
rar contradicţia dintre dorinţa lor de a se mărita şi temerile în privinţa 
consecinţelor. Aceste anxietăţi au fost proiectate asupra imaginii nunţii-în- 
-moarte, în care şi-au găsit o expresie pregnantă: 

Uă sorucă sora me 

Tînără se duce ie. 

Tu ieşti fată tinere 

Şi nu te-am dat nurore. 

Nu te-am dat noră din casă 
Că ieşti mai mnică mnireasă. 
Ia-mă sorucă cu tine 

Că la fete-acolo-i bine. 

Îi rău în lume a trăi 

Că ieşti tăt cu străini. 

Şi străinii-s tare răi 

Nu-s ca şi părinţii tăi. 

Uă sorucă şi mnireasă 

Tu bine te-ai măritat 
Dup-un fecior de-mpărat. 
lel ti-o dus la curtea lui 

În fundu păniîntului. 

Uă unde leac de soare nu-i 
Nici nu nînge nici nu-ndeaţă 
Nici să face dimineaţă. 

Ui bine te-ai măritat 

Că la socri nu te-am dat. 
Uă bărbatu nu te-a toi 

Nici socrii nu te-a sfădii. 
Da noi supăraţi om si 

Cît pă lume-om mai trăi. 

În ciuda repetării versurilor citate anterior, am prezentat acest fragment 
în formă neprescurtată pentru că el ilustrează de o manieră mişcătoare 
dihotomia „gîndire-simţire” implicată de bricolarea discursului metaforic?0. 
Versurile de început repetă constatarea social-structurală discutată mai sus, 
despre fata cea mai mică. Dacă ar fi trăit, Gasie nu ar fi plecat ca noră în 
casa soţului ei. Cu toate acestea, la căsătorie ea şi-ar fi asumat o nouă 
identitate, definită de patrilinia soţului. Dacă ar fi murit după căsătorie, s-ar 
fi alăturat familiei acestuia — devenită familia ei prin căsătorie — în ceia 
lume. Relaţiile de rudenie nu se modifică; ele sînt reproduse şi pe lumea 

cealaltă?!. Dar într-o nuntă a mortului, căsătoria este simbolică ; ea nu se 
consumă şi nu creează legături cu familia unui „soţ-străin”. O astfel ce 
mireasă nu se înstrăinează cle familia părintească nici. în această-lume, nici 
în cealaltă. Acest concurs cle împrejurări explică cle ce nunta mortului este 
o „căsătorie ideală”. În mod normal, fetele se mărită pentru a trăi „între 
străini” (care nu sînt niciodată ca familia proprie). După cum ne avertizează 
strigătura, un soţ nu este un frate, iar soacra nu este o mamă; ei nu-i vor 
oferi aceeaşi grijă tinerei soţii??. Sora Gasiei face aluzie la aceste „realităţi” 
cînd afirmă că viaţa în lumea cle dincolo este bună pentru fete. Acolo, 
fetele rămîn printre cei iubiţi. Ele nu devin supuse „altora”. 

Versurile de mai sus cer sensibilitate faţă de particularităţile contextului 
(suprapuse generalităţilor structurii sociale) ; există şi alte nivele de înţele- 
gere ţesute subtil între aceste cuvinte îndurerate. Bocitoarea însăşi urma să 
se mărite în curînd şi să meargă să trăiască „printre străini”, ceea ce făcea 
situaţia celor două surori comparabilă. Oricum, concluzia este că situaţia 
moartei este mai bună?3. Ea a trăit acasă pînă la vremea „căsătoriei”. Prin 
contrast, bocitoarea nu a avut acest noroc. În nefericirea ei, ea îşi exprimă 
şi consternarea faţă de condiţia impusă propriei persoane. Ea făcea parte 
din forţa de muncă migratoare. Deşi era însoţită de membri ai familiei, a 
trebuit să trăiască printre străini chiar şi înainte de căsătorie. Într-un fel, 
această situaţie era la fel de alienantă ca şi căsătoria, luînd dimensiunile 
unei morţi. Ea şi surorile ei erau victimele unei „duble poveri”, de care 
Gasie a scăpat graţie căsătoriei ei „divine”. Desigur, există o anumită 
ambiguitate în percepţia „vieţii” din lumea de dincolo. Pe de o parte, 
mireasa nu este înstrăinată de familia ei părintească ; pe de altă parte, ea a 
fost dusă în grădina soţului aflată în străfundurile pămîntului (reproducîncd 
astfel modelul normal al relaţiilor sociale, în care mutarea la casa soţului 
constituie regula). Într-un sistem patriliniar, nunta mortului elimină greută- 
ţile căsătoriei (în special pentru fete), reprezentînd în acelaşi timp o 
împlinire a idealului cultural despre aceasta. Astfel, se poate spune că o 
nuntă a mortului oferă ce e mai bun din ambele lumi?f. 

Relaţiile dintre cele două lumi sînt modelate prin intermediul unor 
forme variate de schimb. Schimbul este un element esenţial al interacțiunii 
sociale ; el face parte şi din încercările bocitoarei de a da un sens morţii. 
Căsătoria stabileşte relaţii de schimb între familii aparţinînd acestei lumi; 
moartea, între familiile din această lume şi din cea de dincolo. Dar, la 
nunta mortului, componentele materiale care dau consistenţă schimbului 
prilejuit de căsătorie sînt transformate în „bunuri” spirituale. Să ne reamin- 
tim că se aşteaptă ca mirele să asigure casa şi mobilierul; mireasa, restul. 
La nunta mortului însă, asemenea aşteptări sînt imateriale. De pildă, familia 
miresei nu trebuie să se preocupe de zestre: 

Uă bine te-am măritat 

Puţină zestre ţi-am dat. 

Uă mnirele nu o poftit 

Numa popii am plătit. 
Şi-ătîta ţi-o fo zestrea 

Cît am plătit la popa. 

Noi nu ţi-am dat zestre multă 
Numa cît îţi facem nuntă. 


Cheltuielile de nuntă şi ce înmormîntare sînt o grijă importantă pentru 
orice familie. Asemenea evenimente sînt foarte costisitoare şi cer o planifi- 

care prealabilă. Pentru nunţi, pe lîngă mese, taxe plătite la biserică şi altele 
asemenea, trebuie angajaţi ceteraşi, oferită zestre sau construită o casă. 
Din această perspectivă, o nuntă a mortului nu este costisitoare: rareori 
există muzicanți; nu e nevoie de zestre sau casă (deşi sicriul poate fi 
considerat un fel de casă, el este cu mult mai ieftin decît o locuinţă 
obişnuită). La nunta mortului sînt necesare fonduri doar pentru eveni- 
mentul în sine, adică pentru plata preotului, a groparului, a meselor, 
sicriului etc. 

După perioada de doliu, se spera ca una dintre surorile Gasiei să se 
mărite ; deşi sărbătorirea unui eveniment fericit ar fi fost oarecum umbrită, 
totuşi, ar compensa o parte din durerea pierderii. Dar dispariţia prematură 
a Gasiei nu a eliberat familia acesteia din ghearele tragicului (în capitolul III, 
moartea era acuzată ce s-ar fi îndrăgostit de o anume familie, care a trecut 
prin mai multe decese; „ea” era admonestată, cerîndu-i-se să încerce şi o 
altă familie). Plecînd din leud, am regretat că nu am putut lua parte la 
bucuriile acelei familii. După un an şi jumătate, m-am întors în sat pentru 
o perioadă scurtă. La puţin timp după sosire, un mesager m-a invitat la o 
nuntă în familia Gasiei. În agitația sosirii, mesajul a fost neclar. Era vorba 
de o nuntă, într-adevăr, dar nu una de care m-aş fi putut bucura. Fiica cea 
mică a surorii mai vîrstnice a Gasiei urma să fie „măritată”. Mama moartei, 
covîrşită de epuizare, bocea: 

Sorucă şî hăi Ga 
Scoală-te şi îi zini 
Mîndrucă pînă la noi 

Că la noi astăzi îi nuntă. 
Scoală-te şi îi zini 

Cu druşca ta îi grăi. 

Uă mîndrucă tu Mări 
Druşc-ai fo la mătuşă-tă. 
Uă mîndrucă tu Mări 

Tu de aici îi porni 

Şi la Gasie îi sosi. 

Mări fusese „domnişoara de onoare” a mătuşii sale. După cum se 
întîmplă cu orice rude apropiate, Gasie fusese invitată la nunta nepoatei 
sale. Însă speranţa dată de metaforă este efemeră; sora Gasiei — mama 
Măriei — ştia că propria ei fiică o va însoţi pe Gasie în ceia lume. Bunicul 
Măriei din partea maternă (deci tatăl Gasiei) stătea fără vlagă pe o bancă, 
comentînd tragediile care dăduseră peste ei: „loi, domnişoară, ce pot să vă 
zic? Aţi văzut că de data asta nu am mai «pus» o druşcă. Cum am face-o? Să 
zice de nunţi că druşca e următoarea la măritat. Şi acuma Mări s-a măritat. 
Aşa e obiceiul şi nu putem lăsa să se mai întîmple o dată”. În ritualul 
nunţii, druşca şi stegarul fac pereche; ei reprezintă simbolic potenţialul 
reproductiv al societăţii. În practică, rareori se întîmplă ca acest cuplu 
constituit ritual să-şi împlinească destinul prescris. Dar nu aceasta e proble- 
ma. Nici faptul că bunicul Măriei credea cu adevărat că tradiţia s-a dovedit 
a fi corectă. Succesiunea evenimentelor determinase însă cel puţin reflecţia 
asupra presupusei înrudiri. 

Oricare ar fi „realitatea”, relaţiile dintre cele două lumi sînt menținute 
printr-o comunicare periodică, pe care funeraliile o fac posibilă, cu mortul. 
Întrucît se crede că relaţiile de rudenie sînt permanente, cei rămaşi pe 
lumea aceasta se întreabă mereu dacă nu cumva ruda moartă cheamă pe 

cel iubit „dincolo”, pentru a-şi alina clorul şi singurătatea. (Poate că nu doar 
„moartea” e cea care perpetuează moartea printre cei vii. „Cine poate şti?” 
se întreba o femeie îndurerată, fără să aştepte însă vreun răspuns.) Mai 
devreme, mama Gasiei se întreba dacă nu cumva chiar propria ei mamă o 
chemase pe Gasie la ea. Acum, o bănuia pe Gasie a fi chemat-o pe Mări: 


Nu ştiu moarte ti-o luat 

Ori Gasie ti-o temat. 

Ori ti-o temat Gasie la ie 

Să nu sie sîngure. 

Uă ti-o luat mîndră şi pă tine 
Uă că la fete acolo-i bine. 


Faptul că pentru fete e bine în lumea de dincolo reprezintă o justificare 
pentru Gasie (vezi discuţia anterioară despre „căsătoria ideală”). 

Şi mama Măriei bănuia că Gasie era răspunzătoare de moartea Măriei, 
pe care o chemase la ea. Dar în astfel de chestiuni nu poate exista 
certitudine; în consecinţă, mama Măriei continua să caute un înţeles în 
toată această poveste: 

În scoală-te şi te uită 

Că zin fetele la nuntă. 
Uă mîndrucă nunta ta 
Ruptu-mni-o inimioara. 
Nu ştiu moartea ti-o luat 
Ori moaşa ta ti-o temat 
Că numele iei l-ai purtat. 


Mări purta numele unei bunici care murise. Poate că bunica — şi nu 
moartea ca fiinţă personificată sau Gasie, pentru care fusese druşcă - o 
luase pe Mări. Mama Măriei şi-a continuat „discuţia” cu fiica sa cît a fost 
posibil. Ea a folosit prilejul şi pentru a trimite un mesaj surorii mai tinere: 


Uă mîndrucă tu Mări 

Uă cînd o fo mai mîndru trai 
Bunucă de şăpte ai 

Te muţi de la noi în rai. 
Mîndrucă tu Mări 

Acolo dacă-i sosi 

Cu Gasie vi-ţi întîlni. 
Spune-i tu Mări, aşe: 
Zie acasă de-a vre 

„Că mama-i supărăţe. 

Că tare rău s-o supărat 
De cînd ie s-o măritat 
Şi pă tine ti-o luat. 

Uă sorucă şi hăi Ga 

Nu te doare inima 
Să-mni iei fata cea mai mare? 
O sorucă şi hăi Ga 

Uă asară dac-a-nsera 

Vă luaţi mîndră de mînă 
Şi ziniţi la noi la cină. 
Că noi cina om găta 

Şi pă voi v-om aştepta 


Mări avusese doar şapte ani. La acea vîrstă, copiii, se crede, merg direct 
în rai, ei nefiind intraţi în stadiul păcatului. Nunţi-în-moarte se ţin de obicei 

pentru cei de vîrsta căsătoriei, pentru cei capabili de păcat. Însă moar- 
tea Măriei era privită în termenii impuşi de tradiţia de nuntă, conform 
căreia domnişoara de onoare devine ea însăşi mireasă ; aşa că a fost şi ea 
măritată25. 
Prin ce diferă nunta Măriei, ca orice nuntă a mortului, de cele care au 

loc între vii? 

Tu Mări la nunta ta 

N-aud zicînd cetera 

Numa zderînd pă mă-ta. 

Bine te-ai măritat 

Că la socri nu ti-o dat. 

Şi socri nu ti-or toi 

Mă-ta supărat-a si. 


La nunta Măriei nu există muzicanți. Muzica instrumentală însoţeşte de 
obicei ocaziile sărbătoreşti ; acest acompaniament este considerat de ieu- 
deni ca nepotrivit la o nuntă a mortului?6. Nu toate satele aderă la respectiva 
practică. În unele comunităţi sînt aduşi muzicanți; în orice caz, aceştia 
umblă cu capul descoperit şi interpretează melodii triste?7. Metafora este 
întodeauna juxtapusă- faptului. 

În Ieud, singura muzică ce însoţeşte o nuntă a mortului este cea 
asigurată de bocetele femeilor. Mama plînge, aşa cum ar face-o şi la o 
nuntă normală, dar din motive diferite. Nu va mai fi învinuită însă că şi-ar 
fi „vîndut” fiica. În ultimele versuri, se produce o inversiune afectivă 
implicită: mireasa nu va fi tulburată de rubedeniile sale, aşa cum ar fi 
normal; în schimb, mama sa va fi. 

Un ultim fragment din aceste nunţi ale mortului ilustrează dispariţia 
figurilor de stil, pe măsură ce o bocitoare se confruntă cu duritatea morţii. 
În timp ce sicriul Măriei era coborit în pămînt, exhortaţiile finale sfişie 
atmosfera apăsătoare: 

Doamne unde ti-or tomni 
Mîndră să nu poţi grăi. 
Tu Mări mîndră mnireasa 
Ca şi-o floare din fereastă. 
Amu vezi că-i înflorită 
Dîntr-o dată-i veştejită. 
Uă mîndrucă mîndra me 
Faţa ta-i ca sansiu 

Sî-a negri ca pămîntu. 
Faţă ta-i ca şi spuma 

Sî-a negri ca şi tina. 

Simbolurile sănătăţii şi ale vitalităţii (deci ale căsătoriei) — carnali- 
tatea dragostei, laptele pur şi hrănitor — vor fi înlocuite de cele ale dece- 
sului fizic (deci ale morţii) — pămîntul negru ca simbol al morţii şi al 
cimitirului?8, 

Relaţia structurală dintre căsătorie şi moarte este deja evidentă. Dar 
există afinități şi cu alte evenimente rituale?. Ele devin explicite cînd 
nunta mortului coincide cu sărbătorile asociate calendarului. Aceste cele- 
brări calendaristice sînt încorporate în conţinutul improvizat al bocetelor, 
care, pe lingă detaliile morţii, descriu şi detalii ale vieţii (din nou, bocetele 
corespund cu anumite momente ale ritualului). Crăciunul şi Paştele sînt 
ocazii importante pentru celebrarea prosperității comunale şi familiale. Ele 

sînt totodată legate de viaţa şi moartea lui Hristos. La Crăciun, sînt dramati- 
zate scene laice şi religioase inspirate de evenimentele morţii-învierii30. 
Biserica legiferează versiunea sacră a învierii lui Hristos la Paşte. Ambele 
rituri sînt precedate de perioade de abstinenţă, recompensate de excesele 
care urmează. Sărbătorile rituale (în măsura în care resursele o permit) şi 
activităţile sociale abundă. În plus, după aceste sărbători se poate face din 
nou curte, fapt interzis pe timpul postului. „Sezonul nunţilor” este redeschis 
de horele comunale ţinute de obicei în a doua zi de Crăciun sau Paşte. De 
aceea, moartea nevîrstnică a lui Dumitru în timpul sărbătorii de Crăciun a 
produs o mare tulburare. El avea în jur de treizeci de ani, fiind gata de 
însurătoare, dar a fost îngropat în ziua de Anul Nou (vezi Anexa C, Il). O 
soră îl bocea: 

Uă de mine măi Dumni 

Uă în scoală-te nu durni 

Ţi-o zinit tăţi pretini. 

O zinit feciori şi fete 

Şi le roagă să te ierte 

Şi altu să nu te-aştepte. 

Nici la gioc şi nici la nuntă 

Că te duci pă vreme multă. 

Nici la nuntă nici la gioc 

Că nu-i mai zini deloc. 

Că altu nu-i mai zini 

Că te duci a putrezi. 

În perioada sărbătorii de Crăciun (din seara de Ajun pînă la Bobotează), 
oamenii se adună pe grupuri de vîrstă şi merg cu colinda din casă în casă. 
Copiii colindă după-amiaza tîrziu, pînă la primele ore ale serii; adolescenţii 
şi cei necăsătoriți încep în jur de nouă seara şi continuă pînă în zori; 
cuplurile căsătorite şi cei mai în vîrstă încep la miezul nopţii. Noaptea 
răsună de muzică şi voie-bună. La fiecare casă, colindătorii intonează 
cîteva cîntece, după care sînt invitaţi în casă să mănînce şi să bea. „Cum să 
sărbătorim faptul că trăim laolaltă ?” remarca un sătean cu o sclipire veselă 
în ochi (în general, duşmăniile sînt temporar „uitate”, deşi unii evită 
anumite case ; într-un sat mare poate fi găsit întotdeauna un motiv plauzi- 
biD. Vizitele oferă şi ocazii discrete pentru ca flăcăii şi fetele să tatoneze 
„căile şi mijloacele” unor posibile căsătorii (lucrul de mînă al fetelor este 
etalat pe pereţi, mese şi paturi). După o vreme, grupul pleacă mai departe. 
Inutil să mai spunem că ajunul Anului Nou la casa lui Dumitru a fost diferit 
de cele anterioare. Toată lumea a venit, aşa cum era de aşteptat, dar cu un 
scop diferit. În mod normal, Dumitru ar fi fost printre colindători. De data 
aceasta, însă, el era indiferent la prezenţa acestora. Sora lui îl îndeamnă 
„să-şi ceară iertare” pentru că şi-a părăsit tovarăşii. lertăciunea este o 
componentă necesară a nunţilor şi funeraliilor şi slujeşte la despărţirea 
unei persoane de rudele sale anterioare. Dumitru nu-şi va mai însoţi 
tovarăşii în activităţile sociale familiare care celebrează tinereţea şi viaţa 
(dansul şi nunta). O verişoară a lui Dumitru comenta pe această temă:, 

Uă de mine măi Dumni 
Aziî noapte cam pă la doi 
S-o strîns fete şi feciori 
Şi o zinit Dumni la voi. 
Şî mîndru ti-o colindat 

Tu-n casă nu i-ai temat 

Nici nimnică nu le-ai dat. 
Cum bdietu să-i temi-în casă? 
C-amu nu mai ai viaţă. 

Că amu nu poţi grăi 

Astăzi pleci a putrezi. 
Anu-aiesta ce-o-nceput 

Tu văruc îi sta în lut. 
Anu-aiesta care zine 

Tu văruc îi sta subt glie. 


Prietenii lui Dumitru veniseră să-l colinde. Dar ei au fost întîmpinaţi de 
tăcere şi moarte. Pe întreaga durată a nuntirii în moarte a lui Dumitru, 
tristeţea a fost amplificată de faptul că s-a desfăşurat concomitent cu 
sărbătoarea Anului Nou (cu puţin înainte de aşteptata lui nuntă). Conver- 
genţa accentelor — diferit plasate — privind căsătoria, moartea şi (re)naşte- 
rea, aşa cum apar ele în obiceiurile de Crăciun şi Anul Nou şi de nuntire 
a mortului, a fost copleşitoare ; la fel a fost şi răspunsul emoţional. În orice 
condiţii, o nuntă a mortului este extraordinară ; confluenţa condiţiilor legate 
de moartea lui Dumitru a amplificat însă ceea ce deja era ieşit din comun. 
Adeseori, cazul limită este cel care aduce esenţa la iveală. 

Nunta mortului, ca mod de conceptualizare şi categorisire a experienţei, 
este adînc implantată în cultura locală. În 1979, o familie a primit, în sfîrşit, 
confirmarea morţii fiului ; acesta nu se întorsese de pe fronturile celui de-al 
doilea război mondial (vezi Anexa C, III). Cînd plecase la război, fiul era 
flăcău. Acum, că moartea lui devenise certitudine, trebuia îngropat cum se 
cuvine pentru ca sufletul să-şi găsească în sfîrşit odihna. Aşadar, trebuia 
însurat. Era necesar să se organizeze o nuntă a mortului. Corpul deceda- 
tului, însă, era absent. În locul acestuia, pe o masă, a fost aşezată pălăria 
unui bărbat tînăr, în jurul ei aflîndu-se mireasa, stegarul şi ceilalţi partici- 
panţi la ceremonie. În faţa Domnului, tînărul a depus jurămintele sacre de 
căsătorie şi a primit sfinta binecuvîntare. El şi rudele sale puteau de acum 
să trăiască în pace. 

Victimele de război, cei morţi printre străini, provoacă mare îndurerare 
familiilor lor. Nu toţi răniții mor însă pe front. Un tînăr a fost destul de 
norocos pentru a se putea întoarce acasă, unde, la scurtă vreme, a decedat. 
A muri acasă reprezenta un lux de care mulţi dintre camarazii săi nu au 
avut parte. La aceste funeralii, tot o nuntă a mortului, s-au auzit următoarele 
cuvinte: 

Uă bunuc şi măi loa 

Multe ti-o putut mînca. 

Cum ai scăpat să nu mori 
Între plumbdi ca ploi din nori. 
Cum ai scăpat cu viaţă 

Între plumbdi ca ploi de deaţă. 
C-a me inimă-i voioasă 

C-ai murit bunuc acasă. 

Pă tine cînd ti-om dori 

Batăr morimîntu l-om şti. 
Bugăţi mor pîn ţări străine 
De-a lor mormînt nu ştie nime. 
Nici nu o avut sălaş 

Nici pînză pă obraz. 

Uă bunuc şi mâi loa 

Uă steag mîndru ţi-am făcut 
Cum alţi feciori n-o avut. 

1 mîndru şi-n tri culori 

Cum n-o avut alţi feciori. 


Din nou, utilizarea inovativă a simbolurilor este mişcătoare — şi la obiect. 

După cum am notat în capitolul anterior, una dintre ororile morţii 
departe de cei dragi este faptul că aceasta survine „fără lumina” care să 
arate calea către ceia lume şi să protejeze mortul de pericolele potenţiale. 
Această soartă crudă este de obicei asociată cu cei care mureau pe front 
sau, mai recent, cu cei care mor în spitale. Un alt context „modern” este cel 
în care moartea fără lumină este rezultatul unei crime. Pînă de curînd, 
crima a fost un fenomen relativ necunoscut în Maramureş. Oamenii auzeau 
că se întîmplă în zonele urbane, dar nu şi în cele din preajmă. Or, în 
prezent, crima, violenţa şi divorţul îşi fac apariţia în comunităţile urbane 
locale şi abundă în poveştile muncitorilor navetişti relatînd experienţele 
lor departe de casă35. Relatări despre furturi, urgii alcoolice sau sexuale 
sau despre accidente oribile de tren sau de maşină lărgesc aria din care se 
alimentează biîrfa cotidiană. Dar în sat, crima este încă un fenomen rar. 
Astfel, o crimă care avusese loc în satul învecinat a zguduit întreaga vale. 
Brutalitatea crimei depăşea orice înţelegere : fusese omorită cu cruzime o 
copilă inocentă. Asasinul, un tînăr dintr-un oraş din sudul Transilvaniei, 
venise în Maramureş pentru a-i admira pitorescul. Se spunea că ar fi avut 
legături vagi cu familia victimei. Puțin timp după sosirea sa în sat, vremea 
s-a îmbunătăţit. Era mijlocul verii şi oamenii erau plecaţi cu treabă la cîmp. 
Străinul s-a oferit să ajute. Satul a rămas pustiu. După cîteva zile, tînărul s-a 
plîns că se simte rău şi a fost trimis la casa familiei viitoarei victime pentru 
a se reface. Din grijă şi ospitalitate, fiica lor de opt ani a fost trimisă să aibă 
grijă de tînăr şi să-i ducă nişte pîine3f. A fost ultima dată cînd fetiţa a mai 
fost văzută. Familia s-a întors, seara tîrziu, şi a găsit casa goală. Fiica nu era 
nicăieri; tînărul dispăruse. Stupefiaţi, au anunţat miliţianul, bănuind o 
răpire. Au petrecut o noapte plină de nelinişte. A doua zi dimineaţă, 
mama fetei a urcat în pod după nişte făină de porumb pentru mămăligă. 
Deodată, s-au auzit strigăte isterice venind din pod. Mama găsise corpul 
fiicei îndesat în sacul cu mălai. Copilul era înjunghiat de două ori, în inimă 
şi în partea superioară a braţului. Era o privelişte înfiorătoare. Mări urma 
să-şi sărbătorească cea de-a noua aniversare tocmai în duminica în care a 
fost măritată cu Fiul lui Dumnezeu. A fost o reparaţie spirituală la violenţa 
umanăs5. 

Tragedia familiei a devenit rapid tragedia comunităţii. Satul a fost 
copleşit de groază şi tristeţe. Spre surprinderea mea, fetiţa nu fusese 
molestată. Era vorba de o crimă greu de înţeles, dar explicaţiile trebuiau 
cumva găsite. Umblau zvonuri că agresorul încercase să pună patul de 
paie pe foc; patul nu a ars şi fata a fost astfel salvată de o ultimă 
„dezonoare” (cel puţin sufletul ei urma să fie eliberat prin ritualul funerar 
în loc să fi fost ars de mînă criminală). Patologicului i s-a opus miraculosul. 
Dumnezeu împiedicase distrugerea satului; majoritatea caselor sînt din 
lemn, iar un foc ar fi fost catastrofal. La nunta-în-moarte a Măriei au 
participat cîteva sute de persoane îndoliate, tineri şi bătrîni. Feţele lor 
oglindeau adîncimea ororii şi a condamnării faptului. Mama Măriei era 


180 NUNTA MORTULUI 


distrusă. Epuizarea ei emoţională era evidentă. Ea nu-şi mai putea „cînta” 
bocetele ; le striga cu o voce răguşită, privindu-şi rătăcită fiica. „Mireasa” 
oferea un spectacol deconcertant. Mări, cu tenul său fără pată şi cu părul 
lung şi blond, stătea întinsă în sicriu, îmbrăcată în alb şi înconjurată de 
flori. Contrastul dintre simbolurile vieţii şi ale morţii era tulburător. Ceea 
ce în altă situaţie ar fi fost o imagine angelică, era deformat cle culoarea 
feţei — semn vizibil al cauzei morţii sale3. Bocetele dădeau glas şocului 
resimţit de toată lumea: 

Rău mă doare inima 

Tu Mări de moartea ta. 

Ai fost ca şi împuşcată 

Şi din cuţit demnicată. 

Nu ti-o tăiet la o mînă 

Ti-o tăiet drept în inimă! 

Tu Mări la moartea ta 

Nu am aprins lumnina. 

Strajnică moarte-ai avut 

Tînără te-ai pus în lut. 

Nimeni nu aprinsese o lumînare pentru a o apăra pe Mări de rău, căci 

nimeni nu ştiuse că ea murise. 

Tu Mări la nunta ta 

Gîndit-am că m-oi găta. 

Cu haine şi cu mărgele 

Nu cu-atita dor şi jele. 

Şi cu struţuri de barşon 

Nu cu lacrimi şi cu dor. 

Nu ti-ai măritat dup-un domn 

Da ti-o tăiet un vagabond. 


Desigur, nu era nunta pe care rudele Măriei şi-o închipuiau pentru 
ea. Ultimele două versuri încorporează două aspecte limită ale vremurilor 
moderne. Pe de o parte, condiţiile de muncă de azi fac posibil ca o tînără 
să întîlnească la oraş un „domn” — pe cineva de acolo sau care adoptase 
modul de viaţă urban. (Termenul conţine o recunoaştere implicită a deose- 
birilor de rang. Înainte, „domnii” făceau întotdeauna parte din rîndul 
celor privilegiați, deşi erau priviţi uneori cu oarecare desconsiderares”. 
Teoretic, astăzi oricine poate deveni „domn” prin mobilitate ascensională.) 
Pe de altă parte, există o criminalitate urbană în continuă creştere ; violul 
şi crima devin tot mai frecvente. Apoi, vagabonzii călătoresc de la oraş la 
ţară, ca şi „domnii”; ei nu rămîn în graniţele oraşului. Mări a devenit 
victima timpurilor în schimbare3. În orice caz, acest rău cumplit a fost 
„îndreptat” de căsătoria spirituală a Măriei cu Fiul lui Dumnezeu. Sufletul 
ei se va odihni în pace în ceia lume. Desigur, acesta este chiar scopul 
nunţii mortului. 

Căsătoria simbolică, indiferent dacă este bazată pe credinţele populare 
sau pe cele religioase, instituţionalizate, cu privire la relaţiile dintre vii şi 
morţi, îşi găseşte rezonanţe profunde în cultura română,. exemplificate în 
special de Mioriţa, inspirata baladă tradiţională din care am extras urmă- 
torul fragment (Fochi, 1964, 772): 


Iar la cea măicuţă 
Să nu-i spui drăguță. 

Că la nunta mea 
A căzut 0 stea. 
Soarele şi luna 
Mi-a ţinut cununa. 
Preoţi munţii mari. 
Păsări lăutari. 

Să-i spui curat 

Că m-am însurat 
Cu-o fată dă crai 
P-o gură de rai. 

Mioriţa, o baladă foarte cunoscută în România şi cu numeroase varian- 
te%, este frecvent caracterizată drept o idealizare romantică a pastora- 
lismului (Pop şi Ruxăndoiu, 1976, 320-29). Mioriţa este povestea unui 
cioban ai cărui tovarăşi plănuiesc să-l omoare şi să-i fure oile. O mioară 
năzdrăvană îl anunţă despre ceea ce îl aşteaptă“. În loc să se apere, tînărul 
cioban se resemnează cu soarta. El cere să fie îngropat în locul preferat — 
la stînă — iar la cap să-i fie aşezate fluierele. El mai cere ca moartea să-i fie 
prezentată mamei sale ca o nuntă a mortului alegorică. Mamei trebuie să 
i se spună că fiul s-a însurat cu pămîntul cel negru sau cu o mîndră crăiasă; 
că soarele şi luna i-au fost nănaşi; că păsările şi mioarele i-au cîntat la 
nuntă etc!. 

Căsătoria simbolică este elementul cel mai semnificativ, comun nunţii 
mortului şi tradiţiei mioritice (dincolo de sincretismul geografic coinci- 
denţial al contextului transilvan)“2. În cadrul nunţii mortului, mireasa sau 
mirele se cunună cu fiul sau fiica lui Dumnezeu; în Miorița, ciobanul se 
cunună cu pămîntul. Structura narativă a acestor forme simbolice oferă 
posibilitatea explorării sexualităţii şi fenomenului morţii, două dintre 
misterele primordiale care ameninţă ordinea socială, sub ochiul veghetor 
al Domnului şi al cosmosului. Sufletul şi sexualitatea „dincolo de spaţiu şi 
de timp” reprezintă preocupări de prim ordin deoarece ele ameninţă 
societatea. Astfel, ambele reprezentări estetice analizează interrelaţia dintre 
dualisme fundamentale, cum sînt cele dintre viaţă şi moarte, feminin şi 
masculin, spirit şi trup. Dacă posibilităţile (şi plăcerile) ispitei sînt tratate 
diferit în evoluţia narativă, în ultimă instanţă ele sînt limitate de dictatele 
lumii sociale patriarhale$. Astfel, sexualitatea înseamnă heterosexualitate 
acceptată doar în cadrul căsătoriei; finalitatea morţii este constatată prin 
proiectarea vieţii în ceia lume. Paradoxurile condiţiei umane sînt rezolvate 
în favoarea controlului cultural al haosului pe care „natura” (umană şi în 
general) îl zămisleşte. Dorinţa îşi caută o expresie; cultura, în virtutea 
tradiţiei istorice, asigură mijloacele“. Nunta mortului este o asemenea 
formă expresivă; Mioriţa, o alta. 

După Fochi (1964, 85), ciobanul din Miorița pare adeseori un „străin”. 
Comentariile sale sugerează că în feudalism păstoritul oferea o alternativă 
viabilă greutăților extreme prin care treceau ţăranii lipsiţi de pămînt. Viaţa 
transhumantă le oferă păstorilor o anumită „libertate” inaccesibilă celor 
angajaţi în munca agricolă. Aceasta pare a fi dat naştere unei anumite stime 
culturale pentru modul de viaţă pastoral şi pentru calităţile umane asociate 
păstorilor, ajungîndu-se, în cele din urmă, la o idealizare a păstorului şi a 
spaţiului mioritic (vezi Blaga, 1969). Indiferent dacă astfel de interpretări 
sînt convingătoare sau nu, relevantă este descrierea păstorului ca străin. 

Într-adevăr, păstorii sînt „străini” în raport cu întîmplările de fiecare zi 
din sat, cel puţin în cea mai mare parte a anului. Deşi sînt participanţi 
deplini la economia de schimb agro-pastorală, ei petrec cea mai mare 
parte a timpului în propria lor lume socialăî5. Această lume împărtăşeşte 
practicile comunităţii săteşti, dar posedă o organizare distinctă proprie. 
Astfel, nu este de mirare că păstorul cere să fie înmormîntat la stînă, 
„spaţiul consacrat” al existenţei sale; acolo el nu se simte „străin”, aşa 
cum s-ar simţi în cimitirul din sat. Moartea îi va fi plînsă de „familia” 
sa: oile, copacii, vîntul etc. Elementele naturii reprezintă alaiul nunţii sale 
funerare. 

Într-un anume sens, păstorul este asemeni miresei care merge să trăiască 
„printre străini”, deşi într-o lume care nu-i e nefamiliară. El se „însoară în 
afară” de ordinea umană, într-una cosmică. Însurătoarea sa proiectează 
realităţile culturale în cadrul naturii, făcînd-o astfel familiară, transformînd 
elementele naturale în elemente cultural apropiate“. În general, căsătoria 
creează relaţii de înrudire de familie şi rituale; căsătoria cu elementele 
naturii creează un fel de înrudire cosmică. Astfel, mariajul spiritual caracte- 
ristic pentru nunta mortului devine, în Mioriţa, unul cosmic. (Eliade, 1972, 
251, descrie mariajul mioritic ca avînd „structuri şi proporţii cosmice”. Este 
un aspect al credințelor religioase ale ţărănimii est-europene denumit de el 
„creştinism cosmic”.)%7 Ambele creează unirea eternă care se opune caracte- 
rului final al morţii. În căsătoria spirituală (vezi Scheper, 1971), are loc o 
unire eternă între suflet şi Hristos (după cum am mai menţionat, toate 
sufletele, atît ale femeilor cît şi ale bărbaţilor, sînt considerate a fi în moarte 
miresele lui Hristos). În căsătoria mioritică sau cosmică, are loc o unire 
eternă între oameni şi natură. Căsătoria, în dimensiunile ei simbolice, 
umanizează eternitatea morţii, fixînd-o (prin obligaţiile de rudenie) într-o 
reţea permanentă de relaţii sociale umane. 

Formarea acestei relaţii de înrudire face ca mortul să fie veşnic „viu”, 
dar ea păstrează şi sexualitatea în cadrul căsătoriei, temperînd astfel 
neliniştile pe care moartea nevîrstnică, în special, le provoacă. Căsătoria 
simbolică reduce frustrările produse de neîmplinirea condiţiei sociale a 
căsătoriei, precum şi de nesatisfacerea dorințelor sexuale. În consecinţă, 
după cum am arătat la începutul capitolului, cei vii îndeplinesc aceste rituri 
(sau le celebrează în balade) pentru a cinsti sufletul mortului; nunta este 
realizată ca o formă de pomană. Însă ea e realizată şi ca o modalitate de 
a preveni revenirea mortului. Să ne reamintim credinţa că strigoii îi moles- 
tează pe cei vii dacă dorinţa lor nu este satisfăcută. Pe de o parte, nunta 
mortului este rezultatul dragostei şi afecțiunii faţă de mort; pe de alta, ea 
este rezultatul fricii. Sociologul român H. Stahl (1983, 165) accentuează 
importanţa acestor temeri şi deosebeşte practica pomenii de cele menite să 
îndepărteze spiritele4. Pomana încorporează mortul între vii (şi morţi), iar 
ei răspund cu generozitate nevoilor sale. Prin contrast, surghiunirea spiri- 
telor presupune acte ostile avînd ca scop întreruperea contactelor dintre 
cei vii şi spiritul ce produce tulburare; de exemplu, prin trecerea unei 
ţepuşe prin inimă sau prin astuparea tuturor orificiilor corpului cu ceară. 
Succesul obţinut în urma distrugerii unei fiinţe maligne readuce individul 
în sînul societăţii şi transformă din nou haosul în ordine. Nunţile simbolice 
servesc simultan ambelor funcţii. Prin intermediul lor, pericolele morţii şi 
ale sexualităţii neînfrînate sînt mediate în avantajul culturii. 

Ambele „texte” culturale — nunta mortului şi Miorița — oferă o rezolvare 
dramatică a unor circumstanţe amenințătoare, scăpate, de altfel, de sub 
control celor vii. Ambele reordonează relaţiile supuse temporar dezordinii, 
relaţii dintre morţi şi vii, dintre natură şi cultură, relaţii dintre sexe. În acest 
scop, nunta mortului permite sătenilor să ia parte activ la procesul configurării 
unui sens al vieţii şi al morţii. Miorița încurajează o abordare imaginativă, 
filosofică a acestor paradoxuri, în special cel al unirii dintre sexualitate şi 
moarte. Drept consecinţă a unor asemenea forme expresive simbolice, 
„celălalt” este încorporat în teritoriul familiarului. Astfel, cultura îşi asigură 
propria reproducere. Dar o şi realizează, oare, în acel mod etern pe care 
respectivele reprezentări îl implică? 


Moartea şi dorinţa într-o lume laicizată 


Trecutul este plin de practici rituale asemănătoare nunţii mortului; 
salvarea, printr-o formă simbolică sau alta, de întunecimea morţii, se bucură 
de o importanţă transculturală. Asemenea manifestări elaborate şi sisteme 
de credinţe complexe sînt, însă, pe cale de dispariţie. În parte, aceasta se 
datorează faptului că, în multe părţi ale lumii, moartea a fost privatizată. 
Ari&s, de exemplu (1982, 612-13), afirmă că societatea „nu mai crede 
necesar să se apere de o natură domesticită o dată pentru totdeauna de 
progresul tehnologiei, în special de cel medical... Ea nu mai posedă în 
suficientă măsură simţul solidarităţii... În sensul tradiţional al cuvîntului, 
comunitatea nu mai există. Ea a fost înlocuită de o masă enormă de 
indivizi atomizaţi”. În general, modernizarea a dus la o lume mult mai 
interesată de reprezentările materiale ale sinelui din timpul vieţii, decît de 
cele ale bunăstării spirituale de după moarte“. Naşterea lentă dar sigură a 
purgatoriului (Le Goff, 1984) a redus consecinţele păcatului. Cunoaşterea 
stiinţifică, „raţională”, a pus existenţa diavolului (şi, drept consecinţă, a lui 
Dumnezeu) sub semnul întrebării. Medicina a prelungit viaţa, în unele 
cazuri dincolo de aşteptări — toate în numele binelui. Dar ce se întîmplă în 
acest caz cu răul? Sursele tradiţionale fiind ascunse, mai este oare el demn 
de atenţie? Şi aşa cum se întreabă Ari&s, „dacă nu mai există rău, ce se 
întîmplă cu moartea ?"5!. 

Este înmormîntată ea însăşi, ignorată în existenţa ei sau devine o marfă. 
Progresul a determinat acest tratament pretutindeni în lume, Transilvania 
nefăcînd excepţie“?. Deşi printre români mai există încă o doză de respect 
sănătos la adresa morţii, în zonele urbane, ritualul cinstirii mortului s-a 
schimbat considerabil. Adeseori, funeraliile se încheie prin incinerarea 
cadavrului şi îngroparea cenuşei (vezi Bellow, 1982). Arareori bocetele 
mai tulbură tăcerea grea a cimitirelor urbane. În oraşe, nunta mortului nu 
se mai practică de mult; ea nu face parte din peisajul vieţii culturale 
urbane (însă, dacă individul va fi înmormîntat în satul său natal, atunci va 
avea loc o căsătorie simbolică). Poate că e o dovadă de justiţie poetică 
faptul că această practică rituală, înainte vreme cunoscută în mai toată 
Europa, persistă astăzi doar într-o regiune izolată din Transilvania, faimoasă 
în lume mai ales printr-o legendă despre morţii-vii impusă din afară. 
Chiar şi în Maramureş însă, încurajată cle stat, laicizarea este în expansiune. 
Cîştigurile aduse de munca sezonieră au determinat adevărate exoduri din 

satele regiunii; dorinţa de a poseda bunuri cle consum a dat naştere 
fetişismului mărfii caracteristic modernităţii (deşi aceste dorinţi, nici gînd 
să fi fost satisfăcute). Mai devreme sau mai tîrziu, nunta mortului va fi şi ea 
îngropată în cimitirul memoriei culturale. 

Dar, aşa cum am relevat pe parcursul acestui capitol, nu tot ceea ce se 
înmormîntează este de-a dreptul mort. Moartea este vampirul fără de 
pereche ce se hrăneşte cu trupurile şi sîngele oamenilor. Moartea refuză să 
dispară, să cedeze propria sa „viaţă”. În cele din urmă, moartea nu va fi 
deplin controlată. Aşa cum subliniază un distih, 


Multă lume-ai îndiţit 
Şi tât nu te vezi hrănit. Să 


Moartea nu cunoaşte limite; „viaţa” ei este nemuritoare. 

Dar, pentru cei vii limitele există. Oamenii sînt muritori. În consecinţă, 
dilemele fundamentale ale vieţii nu se lasă rezolvate cu uşurinţă. Printre 
ele se află şi moartea nevîrstnică, moarte care împiedică realizarea căsăto- 
riei şi împlinirea dorinţei sexuale. Deşi nunta mortului, ca modalitate de 
confruntare a problemei uniunii lor, e pe cale de dispariţie, paradoxul 
central pe care ea îl tratează rămîne. Întrucît dorinţa îşi caută un mod de 
exprimare, rezolvarea problemei este încercată pe alte căi. În cultura 
occidentală, reîncarnarea venerabilului conte Dracula în film, beletristică şi 
teatru este cea care atestă imortalitatea sa. Jameson, discutînd problema 
mass-media, notează că „anxietăţile şi fanteziile culturale şi politice... 
trebuie în ultimă instanţă să aibă o prezenţă efectivă în textul culturii de 
masă pentru a putea fi ulterior «administrate» sau reprimate” (1971, 141). 
Comentariul său este relevant pentru funcţionarea narativă a „textelor” 
culturale în general: „unitatea unui singur mecanism care în egală măsură 
dă şi ia..., care stimulează în mod strategic conţinutul fanteziei, dar în 
cadrele construite cu grijă ale unei structuri de închidere simbolice care e 
menită să-l disperseze, gratificînd dorinţe intolerabile, nerealizabile, la 
drept vorbind neperisabile doar în măsura în care acestea pot fi reduse la 
tăcere” (îbid.). Textele culturale — fie ele cosmologii, teologii sau artă — fac 
posibil jocul cu focul (el însuşi simbol al dorinţei arzătoare), dar niciodată 
dincolo de limitele controlului. Trecut, prezent, viitor — tensiunea dialectică 
dintre dorinţă şi moarte — constituie subiectul unei provocări eterne: viaţa. 

Revenind la tema vieţii, analiza nunţii morţilor se apropie de final. Prin 
acest ritual, cei care s-au sfîrşit prin morţi nevîrstnice sînt căsătoriţi simbolic. 
Lucrurile de care au fost privaţi în viaţă (experienţa sexuală, deci căsătoria) 
sînt satisfăcute în moarte. Astfel, relaţia dintre viaţă şi moarte îşi regăseşte 
înţelesul. Într-adevăr, ciclul de ritualuri ale nunţii, morţii şi nunţii mortului 
formează împreună un sistem integrat de gîndire şi acţiune în care oamenii, 
spiritul, cultura şi natura coexistă într-o reţea ordonată de relaţii. Aceste 
rituri ale ciclului vieţii furnizează un cadru cultural comprehensibil pentru 
găsirea înţelesului condiţiei umane. Pentru ele, atît cei vii, cît şi morţii îşi 
exprimă recunoştinţa. 


CapiroLu. V 
IDEOLOGIE, RITUAL ŞI IDENTITATE 


Lupta dintre diferitele discursuri, definiţii şi sensuri în cadrul 
unei ideologii este întotdeauna o luptă în interiorul semnificării — 
o luptă pentru posesia semnului care se extinde în cele mai 


banale zone ale vieţii de zi cu zi. 
Hebdige, 1979, 19 


Apreciez... aceste opere autentice de artă populară ca o expresie 
a angajării dumneavoastră de a păstra portul şi obiceiurile 
strămoşilor noştri, de a le lega strîns de ceea ce e nou, dar 
sprijinindu-ne pe lradiţia creată de strămoşii noştri în trecut, 
pentru că doar asi/el vom putea construi 0 societate socialistă 
puternică. : 
Aşa că, menţineţi portul şi obiceiurile înaintaşilor noştri, astfel 
încît ei să rămînă veşnic în memoria noastră. Vă cer să nu 
uitaţi niciodală aceasta. 
Nicolae Ceauşescu, 17 octombrie 1974, 
Vişeul de Sus, Maramureş 


După cum o atestă capitolele precedente, ieudenii au acordat atenţie 
cererii preşedintelui ţării*. Tradițiile rituale ale ciclului vieţii precum şi cele 
calendaristice se mai practică şi sînt viabile. Şi în prezent, ei se îmbracă la 
fel ca strămoşii lor: copiii, cei de vîrstă mijlocie şi bătrînii în fiecare zi, iar 
toată lumea duminica şi în zilele de sărbătoare!. Acest ultim capitol va 
analiza semnificaţia tradiţiilor rituale şi a portului țărănesc din Maramureş 
în România contemporană. Ce efecte au avut transformările socio-econo- 
mice şi politice asupra organizării sociale a satului? De ce există, în această 
comunitate periferică, un atît de puternic sentiment al identităţii locale, şi 
nu demoralizare şi depopulare? De ce au devenit ritualurile structuri 
principale prin care comunitatea leudului se reprezintă şi se reproduce? Şi, 
în sfîrşit, care este „semnificaţia” acestor ritualuri într-un stat socialist din 
ce în ce mai laic şi care, în general, se opune unor asemenea practici 
vestigeale?? În căutarea cle răspunsuri la aceste întrebări, voi începe cu o 
scurtă analiză a efectelor generale ale schimbării în România, folosind 
leudul ca referent specific. Sarcina de a construi o societate socialistă cere 
ca statul să se autolegitimeze — atît pentru el însuşi, cît şi pentru cetăţenii 
săi; ceea ce presupune crearea unei culturi naţionale care leagă indivizii 
de stat, cel din urmă construindu-şi propriile tradiţii. În acest context, voi 
aborda problema spinoasă a tradiţiei într-un stat modern. Întrucît noţiunea 
de tradiţie are multiple înţelesuri, este necesar să analizăm modul în care 
ele se articulează. În acest cadru devine esenţială relaţia dintre continuitate 





* Evident, trebuie reamintit că întreaga discuţie care urmează se referă la România 
anilor optzeci (n.ed.). 

şi schimbare, care a facilitat înflorirea tradiţiilor în Ieud. Motivaţiile şi 
modul cum sînt ele înțelese de stat diferă ce cele ale ieudenilor — şi aceasta 
într-un mod fundamental. Dar, deocamdată, ele se servesc reciproc. 


Efectele schimbării 


După cel de-al doilea război mondial, la fel ca toţi ceilalţi locuitori ai 
României, ieudenii au suferit transformări radicale şi profunde în viaţa lor 
pusă în slujba „construirii socialismului”. Relaţiile dintre oameni şi cele 
dintre oameni şi proprietate s-au modificat fundamental?. De-a lungul 
anilor, ei au participat la procese precum cooperativizarea, industrializarea, 
diversificarea forţei de muncă, feminizarea agriculturii şi lărgirea posibilită- 
ţilor educaţionale. Ei au beneficiat de pe urma modernizării vieţii cotidiene 
(prin electrificare, frigidere, activităţi culturale şi timp liber), fapt ce a 
produs o societate orientată spre consum şi care a schimbat înfăţişarea atît 
a zonelor rurale, cît şi a oraşelor. Blocurile de locuit, aceste sterile complexe 
care denotă „modernitatea”, şi străzile asfaltate unde maşinile, autobuzele 
şi pietonii se luptă pentru prioritate de trecere, au devenit parte integrantă 
a peisajului contemporan. După cum am menţionat în primul capitol, prin 
contrast, sătenii obişnuiesc să construiască locuinţe tip vilă, cu unul sau 
două etaje. În leud există azi 700 asemenea clădiri, din totalul de circa 
1260. O autoritate locală comenta că astăzi oamenii „construiesc în sus”, 
evitînd astfel suprafeţele întinse pentru care ar avea de plătit impozite. 
(Acest impozit este de aproximativ 40 lei* pe hectar, mai ridicat pentru 
proprietatea urbană.) De asemenea, restricţiile în construcţie impun ca aceste 
case să aibă minim un etaj. De la electrificare încoace, atît casele vechi cât 
şi cele noi posedă televizoare, aparate de radio, casetofoane sau pick-up-uri. 
Frigiderele, congelatoarele şi aragazele sînt achiziţionate treptat. În ciuda 
raţionalizării benzinei, familiile intenţionează să-şi cumpere maşină. Să ne 
reamintim versurile din Horea găinii a anilor contemporani: 

Cu bani di pă o gâină 
Mni-oi cumpăra o măşină. 
O măşină Dacia 

Cu ie să mă pot căra 

Cu mîndru alăturea. 

C-amu mni-i dragă lumea 
Că nu mni-i hiie de nimnică 
Numa de măşînă mnică. 

Pe de altă parte, succesele au fost temperate de eşecuri“. Preocupări 
internaţionale recente cum sînt pericolul nuclear (vezi Anexa E), datoria 
internaţională şi terorismul au pătruns în teritoriul problemelor cotidiene, 
chiar şi în cele mai îndepărtate colţuri ale ţării. Deşi asemenea chestiuni 
sînt discutate, ele rămîn relativ abstracte. Lumea largă a fost încorporată în 
domeniul privat, dar compoziţia geopolitică a acesteia este doar vag 
înţeleasă”. Juxtapuse acestor probleme globale sînt preocupările obişnuite 
ale vieţii de fiecare zi, din ce în ce mai legată de interesele statului. Statul 
a pătruns în spaţiul privat al corpului social prin introducerea „alimentaţiei 
raţionale” şi a unei aspre politici de sporire a natalității, menite să asigure 





* Circa 3,3 dolari la acea vreme (n.ed.). 

viitorul viziunii socialiste a lui Ceauşescu”. Sacrificiile impuse de realizarea 
acestor măsuri sînt, poate, necesare pentru împlinirea visurilor lui Ceauşescu, 
dar ele obligă populaţia să lupte pentru „realizarea” nevoilor practice ale 
vieţii de zi cu zi”. Pe de altă parte, dificultăţile create de penuria de hrană 
şi criza de energie s-au amplificat: secetei puternice din vara anului 1985 
i-au urmat înghețuri la fel de mari în timpul iernii. Indiscutabil, viaţa zilnică 
este plină de greutăţi. 

Însă circumstanţele nu sînt întotdeauna ceea ce par a fi. După cum 
declară o glumă comună sovieto-est europeană, „nu se găseşte nimic în 
magazine, dar mesele sînt pline; nimeni nu munceşte, dar planul va fi 
realizat”. Ce poate să explice acest paradox dintre semnele materiale ale 
acumulării de capital şi penurie? O analiză detaliată a economiei politice 
româneşti depăşeşte cadrul lucrării de faţă; vom menţiona, însă, cîteva chei 
pentru lectura acestui paradox. Politica naţională a auto-aproviziondrii 
fiecărei regiuni creează diferenţe (şi deci dificultăţi) imense în producţie şi 
distribuţie în întreaga ţară. Astfel, în anumite zone, untul sau carnea pot fi 
cumpărate din magazine, în vreme ce în altele ele pot fi obţinute numai cu 
cartele de raţie. De-a lungul anilor, a avut loc o schimbare dramatică a 
relaţiilor dintre zonele urbane şi cele rurale, parţial ca rezultat al politicilor 
de sistematizare, care urmăresc reorganizarea mediilor rurale şi urbane 
(vezi Sampson, 1982). Ca răspuns la problema suburbanizării, planificatorii 
au avut în vedere o varietate de resurse ale satelor şi oraşelor, în efortul de 
a controla schemele de migrare urbană şi de a impune reglementări 
populaţiei navetiste (suburbanizarea survine atunci cînd industrializa- 
rea excesivă se realizează în detrimentul infrastructurii. Vezi Konrad şi 
Szelenyi, 1976; şi, de exemplu, Cernea, 1974 şi 1978; Moskoff, 1978; 
Sampson, 1982; Matei şi Mihăilescu, 1985). 

O inversiune demnă de semnalat a relaţiilor tradiţionale dintre sat şi 
oraş indică o relativă dependenţă a zonelor rurale de producţia şi distribuţia 
industrială urbană. Produse de bază ca uleiul, făina, conservele şi pîinea 
sînt acum obţinute de la oraş, la fel şi produsele de lux. Pe de altă parte, 
producţia familială asigură cea mai mare parte a necesarului de carne, 
legume şi lactate. Sătenii (cooperativizaţi sau nu) continuă să crească pui 
şi porci şi să-şi cultive loturile personale. Însă această strategie de subzis- 
tenţă nu este neapărat şi suficientă. În ultimii ani, statul a crescut cotele de 
produse ale populaţiei rurale pentru a satisface necesarul de hrană al ţării 
(vezi „Scînteia”, 17-19 ianuarie 1984). Neglijarea îndelungată a agriculturii 
în România şi datoria internaţională plătită parţial prin exportul de produse 
agricole au dat naştere unei situaţii pe care cei mai mulţi muncitori agricoli 
o consideră degradantă: România este o ţară agrară incapabilă să se 
hrănească pe sine. Contractele cu statul sînt obligatorii pentru multe 
activităţi agricole şi pastorale : de pildă, pentru a avea acces la păşuni vara, 
pe pământuri care acum sînt ale statului, posesorii de oi trebuie să accepte 
livrarea unui număr de porci şi a circa 1 kg de lînă de oaie. Circa şaptezeci 
de ouă pe an sînt cerute fiecărei gospodării pentru a-şi putea primi alocaţia 
de „alimentaţie raţională”. Toate acestea împovărează în special pe locui- 
torii satelor semi-cooperativizate, asemeni leudului, ai căror locuitori nu 
au întotdeauna resursele necesare satisfacerii obligaţiilor faţă de stat. 
Consecințele nesupunerii merg de la amenzi la închisoare?. În ceea ce 
priveşte latura antreprenorială, surplusul (după predarea cotelor) poate fi 

vîndut pe piaţa liberă. Statul, însă, este cel care determină nivelul preţurilor, 
ceea ce face adeseori ca vînzarea produselor la piaţă să nu merite efortul 
(vezi Shafir, 1985, 117-18). 

Reţeaua de relaţii socio-economice a fost restructurată ca răspuns la 
exigenţele traiului de fiecare zi. În majoritatea zonelor rurale, legăturile 
extinse de rudenie domină încă relaţiile de schimb dintre sat şi oraş (vezi 
Cole, 1981; Sampson, 1983). În prezent, astfel de relaţii sînt realizate prin 
mijloace monetare sau prin „cadouri” derivate din relaţiile economice tip 
„barter” şi ale economiei secundare. Astfel, salariile reprezintă componente 
necesare dar nu suficiente ale organizării economice a familiei extinse. În 
oraşe, caracterul schimburilor urban-rurale s-a modificat, nemaifiind legat 
în primul rînd de relaţiile extinse de rudenie. Locuitorii Bucureştiului, de 
exemplu, au stabilit relaţii de tip piaţă precum şi tranzacţii la schimb cu 
ţăranii antreprenori din satele învecinate capitalei ; în cele mai multe cazuri, 
nu este vorba de relaţii de înrudire!0. 

Situaţia din leud este tipică pînă la un punct (în special pentru localită- 
ţile periferice), dar are şi trăsături specifice. Un prim rezultat al schimbărilor 
din ultimii treizeci şi ceva de ani este caracterul şi compoziţia forţei de 
muncă. leudenii sînt, în primul rînd, implicaţi în agricultură şi în creşterea 
animalelor (aproximativ un sfert din mîna de lucru este angajată pe o bază 
regulată şi în alte ocupaţii: construcţii, lucrul la pădure, în fabrică, industria 
uşoară, minerit şi transporturi)!!. Uimitor este faptul că 90% din forţa de 
muncă „legitimă” (adică excluzînd copiii şi adolescenţii sub 16 ani, precum 
şi bătrînii) este angajată în munci sezoniere în agricultură, industrie sau 
construcţii. Majoritatea acestor lucrători sînt bărbaţi. Grupuri de ieudeni — 
de obicei pe bază de rudenie, dar nu în mod exclusiv — îşi contractează 
munca pentru bani sau grîne. După cum am menţionat în primul capitol, 
prezenţa rudelor, consanguine sau rituale, asigură şi buna-cuviinţă în ceea 
ce priveşte femeile tinere care se alătură muncitorilor sezonieri. 

Cîştigurile sînt folosite pentru zestre, îmbrăcăminte, bunuri de consum 
şi etalare rituală, construirea şi mobilarea caselor. Munca sezonieră oferă 
avantajul unui cîştig bănesc substanţial şi imediat. Slujbele cele mai bine 
plătite necesită muncă grea (la fin, la cules, în construcţii), ceea ce explică 
predominanţa bărbaţilor. Femeile participă la cules în echipe, dar în 
operaţiile cele mai solicitante ele nu pot lucra la fel de repede ca bărbaţii 
şi deci nu pot câştiga la fel de mult. Cu toate acestea, atît pentru bărbaţi, cât 
şi pentru femei, munca sezonieră este extrem de lucrativă. Moroşenii 
apreciază beneficiile pe care le aduce; în plus, ei sînt obişnuiţi cu munca 
îndelungată şi grea. (Există numeroase poveşti despre desconsiderarea 
manifestată faţă de moroşeni de grupurile venite din alte părţi ale ţării. 
Dorinţa moroşenilor de a-şi utiliza cît mai eficient timpul şi, astfel, să obţină 
profituri maxime, limitează posibilitatea de cîştig a celor care nu vor să lucreze 
la fel de mult.) Datorită posibilităţii de creştere rapidă a capitalului, aproape 
toate categoriile de ieudeni participă la munca sezonieră!?. Astfel, pe timpul 
vacanţelor de vară, învățătorii schimbă cărţile şi creta cu coasa şi secera. 

După cum am menţionat mai sus, muncitorii sezonieri sînt plătiţi cu 
bani-gheaţă sau grîne. Banii sînt folosiţi pentru achiziţionarea de bunuri de 
consum care reflectă statutul social şi pentru acoperirea cheltuielilor curente. 
Grînele sînt depozitate şi folosite după nevoie. În vreme ce mulţi au avut 
de suferit de pe urma exportului şi a dezastrelor naturale ce au lovit 

România în 1985 (distrugînd aproape întreaga recoltă), cei mai mulţi 
ieudeni s-au descurcat. De asemenea, folosind încălzirea cu lemne, ei sînt 
relativ imuni la criza cle energie. Deşi lemnul e scump şi moroşenii resimt 
costurile crescute, ei nu tremură de frig în casăl. O parte a veniturilor 
acoperă aceste cheltuieli obligatorii. Electricitatea este o problemă, ca 
peste tot. Ca soluţie, ieudenii au redescoperit lămpile cu petrol, pe care 
abia le abandonaseră. Să obţii gaz este însă mai dificil şi mai costisitor decît 
înainte'$. În orice caz, recompensele muncii sezoniere le dau posibilitatea 
de a urma calea consumului. Dacă nu reuşesc să-şi satisfacă dorinţele 
personale, aceasta se întîmplă de obicei datorită unor limite fizice personale 
sau a lipsei de acces la materiale; lipsa de fonduri nu este de obicei o 
cauză (aceasta însemnînd, de pildă, că a construi o casă poate lua mai mult 
timp decît era prevăzut. Banii sînt necesari, dar nu suficienţi). Pentru unii, 
munca sezonieră a devenit o adevărată ocupaţie. Pentru alţii, ea e ceva 
temporar, care contribuie la suplimentarea veniturilor. Deşi acest tip de 
muncă nu este nou pentru moroşeni, scara la care ea se practică astăzi este 
în mod sigur un rezultat al restructurării relaţiilor de proprietate!5. Dacă 
anterior prejudecata asociată cu munca sezonieră era una de clasă, acum 
ea este una de sex. 

Un alt aspect al restructurării relaţiilor de proprietate este feminizarea 
agriculturii (vezi Cernea, 1978) şi reconfigurarea concomitentă a relaţiilor 
sociale din cadrul satului. Astăzi, nucleul vieţii de fiecare zi al satului îl 
reprezintă femeile, copiii şi bătrînii; bărbaţii sînt în general absenţi de la 
evenimentele vieţii cotidiene. În mod clar, organizarea practică a familiei a 
fost fundamental transformată de munca sezonieră (chiar mai mult decît de 
naveta zilnică). Femeile sînt capii funcționali ai gospodăriilor, în cel mai 
cuprinzător sens al cuvîntului. După cum munca sezonieră nu este o 
noutate pentru ieudeni, la fel, nici conducerea gospodăriilor de către 
femei nu este un fenomen nou, ci unul bine stabilit, caracteristic organizării 
sociale clin vreme de război (ca în multe alte culturi). Ceea ce prezintă 
interes, însă, este elementul structural care vizează viaţa de fiecare zi. Deşi 
există bărbaţi în sat, compoziţia fundamentală a populaţiei locale s-a 
modificat. Bărbaţii sînt sezonieri!6. Deşi ei recunosc că munca sezonieră, 
ca strategie de a face bani pe termen scurt, este benefică pentru planurile 
şi speranţele viitoare, bărbaţii sînt conştienţi de schimbările substanţiale pe 
care aceasta le-a produs în conţinutul relaţiilor dintre sexe. Mulţi bărbaţi, 
veniţi acasă la mijlocul lui august, de ziua Fecioarei Maria, opinau că nu le 
place îndepărtarea lor de viaţa de familie. Ei recunoşteau de bună-voie că 
acum „femeile poartă pantaloni în familie” şi că, la întoarcerea lor acasă, ei 
sînt cei încorporaţi în uzanţele şi deciziile de fiecare zi ale nevestelor 
lor. Un cuplet hazliu ia notă de schimbările recente survenite în relaţiile 
dintre sexe: 


Amu lume s-o modernizat 
Mere fata la băiet. 


Lungile perioade de absenţă nu au produs nici un divorţ. În Ieud nu 
există nici un caz oficial de divorţ, deşi există un caz de separare admis cu 
greu (rezultat al alcoolismului şi al unor situaţii extreme de abuzare a 
soţiei). Familia continuă să fie centrul vieţii, copiii fiind consideraţi ca şi 
căsătoria realizările cele mai de preţ. Cîştigurile materiale şi consumerismul 

reprezintă doar o înfrumusețare a acestor realizări. În vreme ce orientarea 
către consum motivează din ce în ce mai mult comportamentul economic, 
ea încă nu a alterat valoarea şi sanctitatea familiei!?. 

Pe lîngă schimbarea relaţiilor dintre sexe se modifică şi cele dintre 
generaţii. Copiii necăsătoriți pot acum să participe la economia gospodăriei, 
în special prin muncă sezonieră. Puterea lor economică, la fel ca şi cea a 
femeilor care muncesc, a dat naştere unui grad de autonomie individuală 
pînă acum inexistentă în relaţiile de familie din lumea satului. În măsura în 
care posibilităţile de cîştig ajung să fie asociate cu vîrsta tînără şi sănătatea, 
există un alt proces emergent, legat de primul, dar în sens invers : dispariţia 
drepturilor bătrînilor. Aceste schimbări sînt surprinse în următoarele versuri: 


Lucră tineri din putere 

Că să-şi facă un leac de-avere. 
Fac o casă cît un bloc 

Şi bătrînii nu au loc. 


O murit bdietu tata 

Cine-a me miîni cu vaca? 
Noi merem în lume mare 

Să cîştigăm de mîncare 

Şi hăinuţe frumoşele. 

O sugniţa de o mie 

Ca să aibă şi Marie. 

Şi năframă cu trei sute 

Le-o mai văzut la mai multe. 


Toată lumea a fost sedusă de căutarea bunurilor de consum pentru „a 
ţine rangul cu Pleşii”, ca să spunem aşa. Dar există şi plîngeri legate de 
răsturnarea ierarhiei autorităţii patriarhale şi de dispariţia treptată a norme- 
lor şi valorilor creştine. 

Părerea lor că privilegiile patriarhale dispar în faţa „timpurilor moderne” 
(idee sprijinită de politicile oficiale guvernamentale) este în mod clar 
legată de practicile cotidiene. Cel puţin parţial, aceste practici determină 
răspunsul la paradoxul formulat anterior al acumulării materiale într-o 
economie a penuriei. De asemenea, ele ne spun ceva despre paradoxul 
patriliniar descris în primul capitol, care a: fost atît de important pentru 
înţelegerea relaţiilor dintre sexe. (Acest paradox susţine că femeia este „în” 
dar nu ţine „de” patrilinie.) Însă astăzi, femeile sînt responsabile pentru 
administrarea de fiecare zi a gospodăriei. În acelaşi timp, deşi bărbaţii sînt 
juridic recunoscuţi drept capi ai gospodăriei din care fac parte, deşi ţin 
„de” patrilinie şi sînt determinanţi ai acesteia, ei nu mai sînt „în” familie ca 
membri integrant participanţi. Relaţia dintre etos şi practică a început să se 
bifurce; deocamdată, etosul persistă, deşi nu mai este atît de legat de 
practici!5. Feminizarea agriculturii a făcut ca femeile să fie cele care dau de 
mîncare statului, nu numai familiei lor. Munca sezonieră a adăugat respon- 
sabilităţile. Astăzi, femeile sînt cele care au grijă de respectarea tradiţiei — 
pentru familiile lor, pentru sat, pentru stat!?. Spre aceasta ne vom întoarce 
acum atenţia şi, astfel, vom reveni asupra sensurilor ritualului şi ale portului 
țărănesc în România contemporană. 


IDEOLOGIE, RITUAL ȘI IDENTITATE 191 


Tradiţie 


O tradiţie este un model de sensuri şi evaluări pe care o 
comunilate l-a produs în timp... Tradiţia nu este opusă raţiu- 
nii. Adeseori tradiţia este un argument continuu raţionalizat 
despre binele comunității sau al instituțiilor a căror identi- 
tate aceasta o defineşte. 

Bellah er a/., 1985, 355 


Tradiţia este ineluctabil legată de trecut?. În România contemporană, 
trecutul înseamnă în mare un trecut țărănesc — şi aceasta este o situaţie 
problematică ideologic pentru regimurile marxist-leniniste (Jowitt, 1974; 
Kligman, 1981; Karnoouh, 1982 şi 1984; Verdery, 1983 a, 1983 b). Eroul 
mitic al statului modern este muncitorul, nu ţăranul tînjind după pămîntul 
(a rîndul său mitizat) care este al lui şi nu al statului. În acelaşi timp, însă, 
drepturile bazate pe ceea ce a fost sînt importante, în special din punctul 
de vedere al pretențiilor teritoriale ale statului, în principal în legătură cu 
Transilvania. Cel puţin parţial, aceste drepturi sînt „legitimate de fidelitatea 
istorică” a ţăranilor (Karnoouh, 1982, 105; vezi, de asemenea, Verdery, 
1983 a). „Genealogia” este astfel la fel de importantă pentru interesele statului 
ca şi pentru cele ale ţăranilor din Maramureş?!. Într-un stat multietnic, 
căutarea unor rădăcini culturale „pure” poate fi încurajată de tradiţii. După 
cum virginitatea miresei serveşte în ritualul de nuntă din Maramureş drept 
simbol pentru integritatea neamului, la fel şi tradiţiile au devenit simboluri 
pentru integritatea neamului românesc. În consecinţă, statul şi-a dat bine- 
cuvîntarea pentru o însoţire între tradiţie şi naționalism, care şi-a reprodus 
aparatul politic în forme culturale? (vezi Hobsbawm şi Ranger, 1983, 
despre semnificaţia tradiţiilor inventate). Statul utilizează folclorul — imagine 
a moştenirii culturale (vezi Lane, 1981; Karnoouh, 1982; Kligman, 1983; 
Silverman, 1983) — ca mijloc pentru un scop: construcţia unei culturi 
naţionale, înrădăcinată în tradiţiile ţărăneşti, care să fie o celebrare vie a 
creativităţii culturale din prezent. „Folclorul” este privit ca o modalitate 
viabilă prin care se poate constitui şi comunica specificul moştenirii 
naţionale. Folclorul şi tradiţiile servesc drept semne culturale diferenţiale 
de reprezentare a ideologiei naţionaliste şi de mistificare a „celuilalt”. 
Astfel, din perspectiva ideologilor culturali, „cultura socialistă” încearcă să 
articuleze diverse nivele de identitate — individuală, regională, naţională — 
prin reificarea unui complex noţional care constituie o identitate naţională 
culturală construită în termeni „familiali”. Patria este familia simbolică a 
întregului popor?. Prin această construcţie simbolică a unui context cuprin- 
zător, statul se autolegitimează şi, în acest proces, încurajează transformarea 
„ţăranilor în români”, am spune, parafrazînd titlul lui E. Weber (1976). 

Modalitatea principală cle autoreproclucere în forme culturale a statului 
a fost instituţionalizarea festivalurilor; în acest proces, turismul joacă şi el 
un rol important, deşi pentru majoritatea cetăţenilor sistemul este cel al 
festivalelor naţionale de tipul „Cîntarea României”, care alătura trecutul 
prezentului (Kligman, 1983 ; Giurchescu, 1984; Karnoouh, 1984). Cinstirea 
trecutului aduce tradiţia în prim-plan: segmente de ritualuri (Kligman, 1981, 
139-51), dansuri, cîntece şi muzică folclorică instrumentală. Creativitatea 

prezentului este ilustrată prin film, arte plastice, muzică populară şi clasică. 
„Masele” participă la competiţii pe categorii: profesionişti şi amatori (vezi 
de exemplu „Cîntarea României”, 1981, 3). Ceauşescu, întemeietorul acestui 
eveniment cultural naţional, îl caracterizează drept „cel mai larg cadru de 
intensificare a activităţilor cultural-educative, de participare a maselor în 
dezvoltarea unor noi valori spirituale patriotice — o nouă formă de afirmare 
a talentelor, sensibilităţii şi geniului creator al poporului nostru” (îbid., 5). 

Statul dezvoltă în mod consecvent cultura ca resursă pedagogică. S-a 
creat un nou ciclu de obiceiuri calendaristice socialiste (vezi Lane, 1981 şi 
Hobsbawm şi Ranger, 1983, în scopuri comparativiste). Deşi au existat 
încercări de creare a unor noi ritualuri legate de ciclurile vieţii, acestea nu 
au avut prea mare succes. În general, practicile rituale locale s-au schimbat 
ca răspuns la condiţiile materiale de viaţă cotidiană şi nu la directivele 
consiliilor culturale?*. Însă statul a intervenit direct în tradiţiile de Crăciun 
(ritualuri şi colinde) pentru că acestea sînt direct legate de religie. De 
exemplu, în Maramureş, parada anulă de Crăciun şi Anul Nou viza înlocui- 
rea practicilor sezoniere cutumiare. Personajele mascate care interpretează 
în satele lor scenele din Bethleem participă la parada din Sighet, unde 
figurile lui Iosif, a Mariei şi a lui lisus sînt absente. Dar, în multe sate, 
reprezentarea anuală a scenelor din Bethleem a continuat. În schimb, 
parada a îmbogaţit practicile tradiţionale, adăugîndu-le o componentă laică, 
modernă, care se concentrează asupra aspectelor estetice şi dramatice ale 
creativităţii culturale. Contextul de participare în sat este diferit însă de 
parada urbană; participanţii, activi sau pasivi, sînt deplin conştienţi de 
rolurile lor (vezi Kligman, 1981). Modurile de producţie culturală s-au 
schimbat. Parada face parte din cultura de consum?. 

Este important de clarificat aici o problemă de „sens”. Pentru ideologii 
statului, tradiţiile ţărăneşti formează un corpus de artefacte culturale. Ele 
nu sînt privite ca parte constitutivă a relaţiilor sociale actuale ; mai degrabă, 
capacităţii lor de a „produce sens” i se atribuie doar o referenţialitate 
istorică. Cu alte cuvinte, tradiţiile ţărăneşti au o valoare simbolică, dar nu 
şi instrumentală, vizavi de experienţa curentă a actorilor sociali. Limitîn- 
du-le la rangul de reflecţie asupra trecutului, statul interpretează eronat 
natura acestor expresii simbolice. Pe de altă parte, noile tradiţii de creativi- 
tate culturală socialistă sînt considerate atît reflexive, cît şi elementele 
constitutive ale ideologiei şi practicii socialiste. Această distincţie reiese şi 
din comentariile lui Ceauşescu despre sistemul festivalurilor sau despre 
tradiţiile Maramureşului. Aşadar, atunci cînd Ceauşescu le reaminteşte 
moroşenilor să-şi păstreze portul şi tradiţiile, sensul pe care el îl dă acestui 
îndemn nu coincide neapărat cu cel al moroşenilor. Pentru preşedintele 
României, portul şi tradiţiile ţărăneşti sînt artefacte. Mai mult, Maramureşul 
însuşi este un fel cle artefact cultural. Maramureşul este considerat pitoresc, 
dar mult mai înapoiat decît restul României. Pentru a rezolva dilema pe 
care înapoierea o pune statului, aceste vestigii ale trecutului — ţăranii şi 
stilul lor de viaţă — au fost redefinite ca mărturii dinamice ale prezentului 
socialist. Moroşenii au fost distribuiţi în rolul de paznici vii ai moştenirii de 
creativitate culturală românească?f. Astfel, ghidurile turistice descriu regiu- 
nea în următorii termeni: 

Maramureşul este un adeviirat paradis al folclorului. Satele Maramureşului arată ca 

nişte muzee etnografice în aer liber, prezentînd splendori de artă populară. 

Ţara Oaşului şi Maramureşul, leagâne de civilizaţie românească, încîntă pe 
vizitatori cu frumuseţea peisajelor, cu bogăţia şi diversitatea artei lor ţărăneşti 
şi folclorice, cu arhitectura ţărănească — extraordinar de bogatele porţi sculptate 
caracteristice Maramureşului, casele armonios integrate în peisaj şi bisericile 
din lemn cu clopotniţe zvelte, extrem de graţioase. 

Vestită pentru frumuseţea de neîntrecut a satelor sale, Valea Izei are şi o 
importanţă istorică deosebită. La Ieud, de pildă, se află cea mai veche biserică 
de lemn din lume (1364). Tot aici, a funcţionat prima şcoală în limba română şi 
s-a descoperit cea mai veche scriere în limba română — Zbornicul de la Ieud, motiv 
pentru care istoricii consideră leudul drept leagânul scrierii în limba română. 


Această reclamă exprimă interesele Ministerului Turismului. Maramureşul 
este într-adevăr minunat şi are o importanţă istorică deosebită. Dar să 
vorbeşti despre casele armonios integrate în peisaj înseamnă să negi 
realităţile prezentului; locuitorii acestei regiuni minunate, doritori de 
„beneficiile modernităţii”, îşi construiesc plini de elan case cu două etaje, 
din beton sau cărămidă. Cea mai veche biserică de lemn din România se 
află într-adevăr la Ieud, dar în mod sigur ea nu este cea mai veche din 
lume. Exista una mai veche, cîndva, în Maramureş, dar care acum se află 
dincolo de frontieră, în Ucraina de astăzi. Manuscrisul descoperit la Ieud a 
stîrnit o dezbatere aprinsă între istorici. El a devenit şi centrul atenţiei 
pentru un alt festival — o întîlnire „academică” urmată de reprezentații 
folclorice — care are loc la Ieud, leagăn de civilizaţie românească. Maramu- 
reşul, ca şi leudul, funcţionează în cadrul moştenirii naţional-culturale ca 
simbol spaţio-temporal al genealogiei naţiunii?. 

Dar ce înseamnă toate acestea pentru moroşenii înşişi? În mod sigur, 
semnificaţia genealogiei nu a dispărut în rîndul lor. Neamul se află încă în 
centrul relaţiilor sociale în Maramureş. Moroşenii sînt conştienţi de caracte- 
rul special al graiului lor, de caracterul său diferit, de arhaismul lui. Ei sînt 
de asemenea conştienţi de contradicţiile pe care le naşte acest fapt: graiul 
lor îi marchează ca „înapoiaţi”, dar acelaşi grai este lăudat ca martor peste 
timp al istoriei civilizaţiei româneşti (Papahagi, 1925; Vulpe, 1984). În 
orice caz, este un element distinctiv al identităţii maramureşene. (Acest 
grai marchează graniţele includerii şi excluderii ; astfel, cei veniţi din afară, 
care dobîndesc fluenţă, capătă şi identitate locală. A fost atît cazul meu, cît 
şi al lui Claude Karnoouh)?%. Bisericile de lemn au fost întotdeauna mărturii 
pentru mîndria locală, în special în Ieud. Astăzi, ele sînt reperele comerţului 
turistic şi monumente istorice. Noile biserici şi case încorporează elemente 
stilistice regionale ; pe această cale, identitatea locală exprimată prin aceste 
elemente este înscrisă în. structuri durabile. Clădirile prezintă lumii din 
afară sinele colectiv al moroşenilor. La fel şi tradiţiile păstrate — ritualurile 
şi portul (vezi Hebdige, 1979 despre semnificaţia stilului). Dar pentru 
moroşeni, tradiţiile „păstrate” fac parte din ei înşişi şi îi onorează. Ele se 
includ în practicile vieţii: naşterea, căsătoria, moartea. Portul lor semnifică 
statutul şi transformarea acestuia ; el îi protejează de elementele naturii, 
dacă nu şi de privirea lipsită de consideraţie a celor de la oraş (sau de cea 
lacomă a celor ultra-urbanizaţi). 

Cînd conducătorul ţării îi îndeamnă pe moroşeni să-şi cinstească tradiţiile, 
ei „răspund” trăindu-şi viaţa, mîndria lor locală fiind „stimulată” de aproba- 
rea oficială. În acest moment, însă, apare o suprapunere între sensurile 
conferite de stat noţiunii de Patrie şi cel local. Ultimul este utilizat în mod 
„tradiţional” pentru a condensa un set de înţelesuri cu aplicare spaţio-tem- 

porală local circumscrisă: „patria” Maramureşului. Recunoaşterea oficială a 
bogâţiei istorice a tradiţiilor maramureşene, ca parte integrantă a moştenirii 
culturale naţionale, legitimează instituţionalizarea identităţii culturale locale. 
Rezultă o tensiune între familia care este națiunea şi legăturile locale cu 
neamul şi tradiţia. Ambiguităţile, contradicţiile şi ambivalenţele generate 
de această tensiune îşi găsesc expresia în experienţa trăită a moroşenilor 
(de exemplu, în schimbările survenite în instituţia năşiei; practicile orto- 
doxe versus adeziunea uniată; evaluarea filosofică a „comunismului”, 
scepticismul în legătură cu starea sa „existentă”). Pentru moroşeni, această 
experienţă este continuă; ea nu este înţeleasă în termenii producţiei de 
artefacte culturale în folosul istoriei naţionale?. „Muzeul vieţii este perma- 
nent deschis; doar moartea îi închide uşa. 

Aceasta aduce din nou discuţia la riturile ciclului vieţii. Desigur, 
aceste rituri sînt adînc înrădăcinate în identitatea comunităţii leudului, 
după cum — în moduri diferite — sînt înrădăcinate în orice comunitate. 
Perspectivele romantice asupra vieţii ţărăneşti europene au fost promovate 
de elocvente relatări empirice — dar chiar şi acestea trimit tradiţiile în 
planul artefactelor lumii moderne, instruite3%. Se crede că ritualurile sînt 
conservatoare. După cum am văzut, în multe cazuri chiar sînt. Asemenea 
practici tradiţionale sînt denunţate ca împiedicînd dezvoltarea modernităţii. 
În apărarea tradiţiei, alţii deplîng distrugerea comunităţilor omogene. Este 
uşor de argumentat superficial, de pe o poziţie sau cealaltă, în favoarea 
sau împotriva acestor opinii în ceea ce priveşte leudul. Pe de o parte, în 
leud, sat situat departe de pulsul vieţii moderne, se pare că „trecutul” îşi 
desfide moartea bine meritată. Localnicii poartă costume viu colorate; 
femeile stau pe prispă şi torc lîna - totul este foarte pitoresc (nu contează 
că lîna este vopsită într-un roz izbitor); încă mai au loc nunţi elaborate şi 
funeralii răsunînd de bocete; Crăciunul, Paştele şi îndeosebi, Ziua Sfintei 
Maria sînt vibrante sărbători colective. Încît, „conservator” pare a fi un 
termen potrivit. Dar, pe de altă parte, există programe de muncă din cauza 
cărora unele cupluri au nunţi de o zi în loc de trei; televizoarele şi 
aparatele de radio tulbură liniştea obişnuită ; munca sezonieră a transformat 
radical compoziţia satului. Astfel, omogenitatea idilică a unei societăţi 
strîns unite este rapid destrămată de dorinţele consumeriste şi de cerinţele 
muncii salariate. 

De fapt, presupusa omogenitate a satului nu a existat niciodată; în 
general, a existat eterogenitate — de clasă sau de statut, de religie sau rasă. 
Moroşenii de „neam” rămîn conştienţi de faptul că sînt fdrani nemeşi, de 
descendență nobilă. Înainte de al doilea război mondial, leudul era format 
din români, evrei şi ţigani, cu toţii angajaţi în competiţia asupra resurselor?!. 
Astăzi nu mai există evrei — ci doar români şi ţigani. Dar au apărut categorii 
noi. Oamenii pot fi sau nu membri în cooperativă ; ei sînt țărani, muncitori, 
şoferi sau intelectuali. Diferenţa esenţială dintre eterogenitatea de ieri şi 
cea de azi este că azi există mai multe opţiuni; există o mobilitate mai 
mare. leudenii nu sînt constrînşi formal de identitatea socială locală. Ei nu 
sînt desemnaţi pentru un anumit loc în viață pe baza religiei, rasei sau a 
poziţiei lor sociale32. În esenţă, cadrul de referinţă al vieţii nu mai este atît 
de supus restricţiilor. Neamul contează încă. Dar el nu este singurul element 
determinant. Patria cea locală, regională, naţională — este constant reinter- 
pretată ; hotarele ei sînt multiple, într-un sens cotidian (în trecut, singurul 

element de delimitare era războiul). Trebuie semnalat că leudul nu a 
suferit consecinţele sistematizării pe care le-au suferit alte comune, centre 
industriale în devenire (Sampson, 1982). Nu există multe „venituri” în 
leud. Ne-ieudenii rămîn de obicei străini de loc; printre ei se numără 
profesorii, inginerii şi doctorii care îşi îndeplinesc obligaţiile profesionale. 
La capătul perioadei de stagiu, cei mai mulţi dintre ei se mută fericiţi la 
oraşe. (Alţii, precum preotul sau eu însămi, sînt încorporaţi în relaţiile 
sociale din sat.) 

Însă schimbările socio-economice au însemnat şi că mulţi „de-ai locului” 
absentează mare parte din an. leudenii traversează azi ţara în căutare de 
muncă sezonieră. Unii lucrează în Bărăgan; alţii, în Banat. Alţii sînt 
angajaţi pentru mai mulţi ani de întreprinderile de stat. Deoarece con- 
cediile sînt scurte, pe perioada cît sînt angajaţi, întreaga familie se poate 
muta, dar cei care se stabilesc definitiv în alte părţi nu sînt numeroşi. Ca 
mai toţi moroşenii, ieudenii rămîn fideli propriului sat natal. Satul reprezintă 
punctul focal al identităţii lor. Ce facilitează tenacitatea acestei identi- 
ficări? De ce nu a devenit treptat leudul desuet datorită scăderii populaţiei, 
ca atîtea alte sate din zonele periferice? (Vezi Scheper-Hughes, 1979, 
pentru o relatare emoţionantă a procesului de decădere dintr-un sat 
irlandez.) leudul are una dintre cele mai înalte rate ale natalității din ţară, 
rezultat al convingerilor religioase combinate cu ilegalitatea controlului 
asupra naşterilor. Demografia leudului s-a schimbat, dar nu în sensul 
decăderii". Evident, rezultatele transformărilor socio-economice planificate 
au fost diverse, chiar contradictorii (Jowitt, 1974; Chirot, 1978; Verdery, 
1983 a). În mod cert, organizarea socială a satului a fost semnificativ 
alterată. Dar, aşa cum subliniază Bonnell, „organizarea presupune existenţa 
unor baze comunitare, adică a unei identități împărtăşite sau a unei 
conştiinţe comune a scopurilor” (1983, 441). Care este sursa de solidaritate 
în leudul de azi? 

Surprinzător, aşa cum am menţionat în primul capitol, sursa solidarităţii 
este sistemul ritual — religios şi secular — care a apărut ca topologie 
organizaţională stabilă a relaţiilor sociale ale satului şi a identităţii, într-un 
mediu de altfel puternic supus transformării. Ciclul ritual oferă tuturor un 
cadru comun de referinţă; el este adînc implantat în conştiinţa locală. 
Astfel că, întrebînd în vara lui 1985 despre experienţele din timpul acelei 
ierni de o greutate nemaiîntilnită, răspunsul spontan pe care l-am primit a 
fost: „No, dar ce rău ne pare că n-aţi fost aici la Crăciun să colindaţi cu noi! 
A fost foarte multă zăpadă ; a fost cu adevărat frumos”. Temperaturile joase 
şi economia de combustibil care ameninţaseră atîtea vieţi prin alte părţi 
meritau a reflecţie, dar nu mai mult de atît. Pentru locuitorii acestor regiuni, 
iernile grele nu sînt neobişnuite. Era de aşteptat ca asociaţia principală de 
idei legată de iarnă să vizeze frumuseţea naturală care a creat un mediu 
minunat pentru sărbători3. 

Calendarul bisericesc determină în mare parte ritmul activităţii care îi 
leagă pe ieudeni unii de alţii. Muncitorii sezonieri părăsesc satul la începu- 
tul Postului Mare pentru a se întoarce de Paşti. Ciclul este repetat la 
Rusalii, la Sfînta Maria şi la Crăciun (Paştele şi Crăciunul fiind cele mai 
stricte). Majoritatea sătenilor rămîn pe loc în timpul iernilor geroase, cînd 
încă mai au loc nunţi. În orice moment, moartea unui membru al familiei 
depăşeşte în importanţă orice alte obligaţii. Deşi, în termeni practici, 

muncitorii sezonieri trăiesc perioade îndelungate de timp în alte părţi, ei 
nu se asimilează în viaţa comunităţii unde lucrează. În schimb, revin 
periodic (şi cu bucurie) în Ieud, unde participă la viaţa normală a locului, 
reconstituindu-şi astfel sinele familiar. Să ne reamintim rolul proeminent 
jucat de „străini” (sau „venituri”), de cei aflaţi departe de familie sau comu- 
nitate, în concepţiile asupra persoanei, asupra relaţiilor sociale, asupra 
vieţii şi a morţii. A lucra în Bărăgan sau la New York sînt situaţii cognitiv 
echivalente ; ambele înseamnă în străinătate, pe un pămînt străin, ce unde 
să te întorci acasă35. Astfel, ciclul ritual, în special riturile din ciclul vieţii, 
servesc la actualizarea unor elemente importante ale identităţii. Aceste 
rituri consolidează normele culturale legate de genealogie, familie, ierarhie, 
sex şi cosmologie — norme provocate şi reformulate datorită schimbării. În 
această privinţă, ritualul este conservator. El se adresează unei identități 
familiare, unui mod familiar de a înţelege viaţa şi moartea. Confruntaţi cu 
schimbări dramatice sau cu „haosul” (noţiune care a devenit recent comună 
în leud), oamenii caută refugiu în familiar, în lucruri care sînt „cunoscute” 
sau în care cred36. Şi, în cele din urmă, cred că există lucruri în viaţă care 
nu se schimbă. Nu e o surpriză faptul că ritualul funerar, spre deosebire de 
nunţi, a rămas virtual acelaşi. Viaţa este o poveste „zgomotoasă”, în plină 
desfăşurare ; prin contrast, moartea este o eternitate tăcută. Cimitirul satului 
asigură legătura, plasîndu-şi locatarii într-o reţea de relaţii dintre vii şi 
morţi, căci aceasta este concepţia asupra neamului şi aşa trebuie să rămînă. 
Astfel, la moartea fiicei lor de şase ani, un cuplu care locuia în afara 
Bucureştiului s-a întors la leud pentru a o îngropa alături de strămoşi. 
Copila nu trebuia să rămînă printre străini”. 

După Valeri, „ritualul învaţă oamenii să «creadă» în principii culturale 
prin crearea de experienţe în care acestea pot fi percepute... «Înțelegerea» 
pe care o produc ritualurile este o înţelegere a premiselor sistemului 
cultural. Însă, acestea sînt esențialmente implicite şi neformulate ; singura 
cunoaştere clară despre ele este că pot fi «simţite», avînd efect asupra 
acţiunilor şi a dispoziţiilor mentale, în anumite situaţii care implică expe- 
rienţa” (1985, x, 344). Riturile ciclului vieţii constituie un sistem de credinţe 
şi comportamente privind regulile şi normele societăţii. Regulile şi normele 
sînt reprezentări socio-culturale care condensează prescripţii sau modele 
ideal-tipice pentru gîndire şi comportament; ele sînt concepute ca exem- 
plare şi constrîngătoare. În măsura în care sînt date, ele pot fi şi încălcate 
(observaţie adevărată şi pentru planul cincinal, a cărui îndeplinire poate fi 
mai bine înţeleasă din perspectiva ritualului). Ritualul nu este nici univoc, 
nici dogmatic conservator; ritualul ordonează experienţa şi, prin aceasta, 
impune o anumită concepţie dominantă cu privire la realităţile paradoxale 
ale vieţii. Ritualurile fac parte dintre acele practici pe care Bellah et. le 
numesc „«practici ale angajării», pentru că ele definesc schemele de loialitate 
şi obligaţii care ţin comunitatea în viaţă” (1985, 154). Dar experienţa nu 
este la fel de pură ca idealurile sociale valorizate în ritual. 

Ritualul ca acţiune simbolică face parte dintr-o realitate contradictorie. 
În consecinţă, nu există o corespondenţă precisă între normele sau regulile 
prezente în ritual şi particularităţile vieţii de fiecare zi. Acest fapt devine 
evident în analiza ritualului de nuntă în context contemporan. Ritualul de 
nuntă proslăveşte principiile patriarhatului, care sînt, însă, subminate de 
transformările socio-economice. Adeseori, femeile sînt capii funcționali ai 

gospodăriilor. Cum poate fi împăcată, de pildă, insistența repetată a ritua- 
lului cu privire la sindromul de ostilitate soacră/noră, cu graba tinerelor 
fete de a se mărita cît mai de tinere?%%. Revăzînd discuţia din capitolul doi, 
există o discrepanţă considerabilă între comentariile despre soacre şi 
experienţa legată de ele. În cele mai multe cazuri, tinerele mirese nu 
trebuie să-şi suporte soacra pentru perioade lungi — şi niciodată nu au 
trebuit să o facă. Datorită ultimogeniturii, această stare de lucruri reprezintă 
capcana soţiei fiului celui mai mic. În general, un cuplu locuieşte cu 
familia mirelui doar pînă în momentul în care propria lor locuinţă e 
terminată. Tensiunile inerente acestei stări de fapt determină de obicei 
planificare şi grabă. Desigur, există posibilităţi infinite pentru ca lucrurile să 
se termine în bine sau în rău. Dar, în mod cert, cîştigurile materiale oferite 
de munca sezonieră au jucat un rol important în rezolvarea unor asemenea 
probleme. Multe cupluri nu se căsătoresc pînă cînd noul cămin nu poate fi 
locuit. Chiar şi aşa, relaţia transformată dintre exponenţii patriarhalităţii 
(de care aparţine complexul soacrei) şi practicile contemporane nu este 
reflectată în ritualul de nuntă. Patriarhatul prevalează ideologic (în întreaga 
societate). Ritualul de nuntă codifică un sistem normativ de relaţii sociale 
ierarhice între sexe, dar şi în cadrul acestora. La nivel ideatic, căsătoria 
semnifică subordonarea femeii ; la nivel de experienţă, căsătoria presupune 
negocieri continue ale relaţiilor dintre indivizi. 

Deşi practicile în schimbare nu sînt neapărat oglindite în ideologia 
populară — chestiune care stimulează o binecunoscută dezbatere —, practi- 
cile rituale răspund schimbărilor materiale prin intermediul altor dimensiuni 
manifeste. În examinarea acestor răspunsuri, mulţi cercetători argumen- 
tează în favoarea unei distincţii între „rituri” şi „ceremonii” (de exemplu, 
Binns, 1979 şi 1980; Lane, 1981, Humphrey, 1983; M. Pop, comunicare 
personală, 1983). Esenţa acestei deosebiri constă în accentul pus de ritual 
pe relaţia dintre oameni şi forţele supranaturale ; în schimb, ceremoniile 
exprimă natura relaţiilor sociale umane. Cu alte cuvinte, riturile ţin mai 
mult de natura religiei şi a cosmologiei, preocupări legate de „cealaltă 
lume”. Fără îndoială, acestea sînt distincţii mai curînd academice, căci în 
fapt există o relaţie dialectică între ele; în orice caz, din punct de vedere 
euristic, ele pot fi viabile*. În conformitate cu această schemă, nunta 
devine mai ceremonială, în vreme ce funeraliile rămîn mai degrabă asociate 
caracteristicilor definitorii ale ritului. În ceea ce priveşte obiceiurile calenda- 
ristice, Crăciunul reprezintă un amestec de rit şi ceremonie; Paştele tinde 
mai mult înspre rit. Însă artificialitatea acestor clase categoriale academice 
este relevată de relaţia integrală cu credinţa creştină. Deşi laicizarea este 
cert tendinţa dominantă, ea nu dictează îndeaproape practicile zilnice. 
Multe dintre acestea sînt pătrunse de sanctitatea relaţiilor dintre indivizi şi 
cosmos, indiferente la statul laic şi la venerarea crescîndă a bunurilor 
materiale. Astfel, în Maramureş, oamenii continuă să se salute în numele 
lui Hristos. Plecările sînt întotdeauna însoţite de urarea: Dumnezdu să vă 
ajute. leudenii încă se mai aşază la masă numai după ce aduc rugăciuni de 
mulţumire Domnului. Aceste „rugăciuni” iau forma unui prinos oferit în 
tăcere de cineva, în timp ce-şi face cruce, sau a unei binecuvîntări murmu- 
rate în comun. Femeile, copiii şi bătrînii încheie munca zilei cu o rugăciune 
înainte de culcare. Aceasta încorporează cereri „moderne”, ca de pildă 
reuşita nepotului la examenul de intrare la facultate. 

În cea mai mare parte, funeraliile rămîn asociate categoriei ritului (şi a 
sacrului), datorită relaţiei lor esenţiale cu lumea de.dincolo (vezi nota 24). 
Însă, există un accent „ceremonial” sau de „tradiţie inventată” din ce în ce 
mai important în nunta .mortului. Hobsbawm se concentrează asupra 
„tradiţiilor inventate” ca mijloc de a înţelege natura schimbătoare a tradiţiei 
(tradiţiilor) în context local şi naţional: „tradiţiile inventate” reconciliază 
„schimbarea şi inovarea constantă din lumea modernă cu încercările de a 
menţine cel puţin o parte a vieţii sociale din cadrul acesteia ca neschimbă- 
toare şi invariantă” (vezi Hobsbawm şi Ranger, 1983, 2). În cazul nunţii 
mortului, asemenea schimbări sînt specifice după sex. Înainte vreme, doar 
persoanele tinere de vîrsta căsătoriei erau îngropate conform acestui ritual; 
pubertatea era un criteriu determinant. Mai recent, el este pus în scenă 
pentru toate fetele tinere, indiferent de vîrsta lor biologică. După cum am 
arătat, căsătoria este considerată ca realizarea care încununează viaţa. Toţi 
oamenii trebuie săse căsătorească, dacă nu în lumea aceasta, atunci în 
cealaltă. Asemenea justificări mi-au fost date atunci cînd am întrebat de ce 
trei fetiţe, din care nici una nu ajunsese la vîrsta menstruației (fiind între 
şase şi unsprezece ani), fuseseră îngropate ca mirese. Practica nu este însă 
extinsă şi asupra băieţilor înainte de pubertate. Faptul că ea se aplică 
numai fetelor tinere pare să sprijine observaţia mea după care femeile ar 
fi astăzi, în practică, purtătoarele tradiţiei. „Puritatea” (în sens literar, de 
data aceasta) lor metaforică este cea sărbătorită ceremonial ca simbol al 
identităţii culturale locale. 

Elaborarea ceremonială este mai pronunţată la nunţi. În cadrul aces- 
tora, influenţa transformării pe măsura modificării relaţiilor sociale devine 
mai evidentă. Înainte de a discuta dimensiunile variate ale materialismului 
din ce în ce mai accentuat, aş vrea să subliniez faptul că inviolabilitatea 
religioasă a căsătoriei subzistă la nivele de profunzime. Legea cere ca toate 
cuplurile să fie căsătorite oficial înaintea oricărei ceremonii religioase ; nici 
un ritual religios nu poate fi îndeplinit dacă această formalitate nu a fost- 
realizată. Ceremonia civilă leagă cuplul de stat. Din perspectiva ieudenilor, 
însă, nunta religioasă leagă cei doi protagonişti unul de celălalt şi de lume 
în general (această perspectivă este comună şi altor societăţi ţărăneşti 
europene). Astfel, după cum m-a informat o autoritate locală, de regulă, 
un cuplu îşi îndeplineşte obligaţiile civile cu mai bine de o lună înaintea 
nunţii religioase. În ciuda recunoaşterii legale a căsătoriei, cuplul va 
continua să trăiască separat pînă cînd uniunea lor este „încununată” în 
biserică“. Deşi statul operează conform principiilor marxiste, viaţa satu- 
lui continuă în virtutea celor tradiţionale, între care religia este o forţă 
directoare. 

Ce schimbări evidente au survenit în cazul nunţilor? În capitolul doi, 
am menţionat că programul de lucru a redus durata sărbătoririi la o zi şi 
jumătate (în loc de trei). Slăbirea treptată a influenţei endogamiei rurale 
asupra alegerii unui partener joacă de asemenea un rol în această reducere, 
întrucît locul şi modul de desfăşurare ale nunţii depind parţial de prove- 
nienţa celor doi membri ai cuplului. Munca sezonieră, îndeosebi cea de 
lungă durată, favorizează întîlniri semnificative între „străini”. (Aceasta nu 
este încă o tendinţă dominantă, dar este prezentă. Cele mai multe per- 
soane care se căsătoresc „în afară” sînt femei tinere ; în asemenea cazuri, 
nunțile sînt celebrate îndeosebi în Ieud şi ele se desfăşoară, de obicei, 

după tipicul nunţii ţărăneşti, indiferent de statutul ocupaţional al cuplului. 
În acestă privință, nunta devine mai mult o reprezentare „ceremonială” a 
identităţii culturale.) 

Deşi regula endogamiei locale poate fi transformată, aceasta nu duce la 
scăderea atenţiei asupra chestiunilor de genealogie. Este mai dificil de 
dovedit din ce fel de familie provine un consort potenţial atunci cînd 
sursele de informaţie nu sînt la îndemînă ; în orice caz, aceste date critice 
vor fi obţinute, pe o cale sau alta. Moroşenii, ca toate persoanele aparţinînd 
culturilor genealogice, sînt profund interesaţi de chestiunea neamului ; se 
crede că rădăcinile afectează fructele produse prin încrucişare. Astăzi, 
statutul ocupaţional poate diminua opoziţia familiei la căsătorie, dar încă 
nu se crede că poate fi o cauză suficientă pentru a neglija moştenirea de 
familie. Acestea sînt valabile mai ales pentru unirile endogamice locale. Un 
tînăr sărac, dar care provine dintr-un neam bun reprezintă o opţiune 
dezirabilă, o alegere foarte bună pentru o femeie localnică. 

În orice caz, ceea ce se consideră ca lipsuri poate fi compensat prin 
avantaje financiare. Căsătoria creează relaţii economice şi sociale. Deşi 
componenta economică a fost temperată ideologic în ritualul de nuntă, aşa 
cum se desfăşoară el în leud (problemele de statut şi clasă fiind rezolvate 
prin acordul dat la căsătorie), maximizarea beneficiilor materiale a pătruns 
din ce în ce mai mult în jocul ceremonial. Faptul poate fi observat în cele 
mai multe situaţii, cea mai importantă fiind alegerea naşilor. Înainte, doar 
naşii mirelui reprezentau cuplul. Cu timpul însă, interesele miresei au fost 
recunoscute prin adăugarea ndnaşilor mnici. Şi, pe măsură ce consumul şi 
etalarea consumeristă au intrat cu furie în competiţia de pe piaţa de 
simboluri statutare din viaţa satului, a crescut şi numărul naşilor pentru 
fiecare din cei doi parteneri. Bîrfa, care conţine întotdeauna un sîmbure de 
adevăr, susţine că, în prezent, alegerea naşilor se face pe baza cîştigului 
potenţial în termeni financiari, materiali şi de influenţă (ceea ce nu e întru 
totul împotriva vechilor practici). Astfel, ordonarea ierarhică tradiţională a 
relaţiilor sociale, care recunoaşte statutul prin stabilirea de legături rituale, 
poate fi încă operativă atunci cînd, de exemplu, preşedintele cooperativei 
agricole este invitat în mod repetat să fie naş. Este un mijloc de a diminua 
riscul conflictelor potenţiale dintre stat şi cetăţenii săi şi de a structura 
relaţiile sociale şi de statut. Opinia publică este informată asupra acestor 
chestiuni prin intermediul comentariilor incluse în dialogul din negocierea 
rituală a găinii. Bucătăreasa va admite pe faţă că naşul este salariat — aici 
nu e vorba de venituri fluctuante care să provoace griji (ceea ce înseamnă 
că naşul este o „alegere bună”). Sau că naşii au doar unul sau doi copii, 
ceea ce înseamnă că ei posedă resurse pentru a-i sprijini pe fini. Bucătă- 
reasa va mai menţiona şi utilizarea banilor primiţi; „cumpărăturile” sale 
reprezintă simbolurile statutului ei curent. În trecut, cu „banii de pe găină” 
(preţul simbolic al miresei) se cumpăra o pereche de ghete. În urmă cu opt 
ani* se cumpăra un televizor; astăzi, o maşină. Nu este imposibil ca 
ieudenii să adopte şi Dansul miresei, o practică de nuntă comună în alte 
părţi (în Maramureş şi în alte regiuni, atît la sat, cît şi la oraş). Această 
onoare este răsplătită în bani, rezultînd profituri considerabile. Deşi sumele 
adunate sînt folosite la reducerea cheltuielilor de nuntă, de obicei rămîne 
destul pentru a contribui considerabil la întemeierea noii gospodăriif!. 


* În 1980, dacă ţinem cont de data scrierii cărţii (nutr.). 

„Modernizarea” se reflectă de asemenea în inovațiile de tip urban 
introduse la nivelul producţiei şi prezentării. Pentru evenimentele rituale 
cu participare numeroasă, sătenii preferă pîinea produsă industrial care 
poate fi comandată la Sighet. Aceasta este mai scumpă şi presupune 
asigurarea transportului (o dificultate datorată raţionalizării benzinei) ; dar 
reduce munca necesară pentru pregătirea mesei. În acelaşi timp, torturile 
îmbunătăţesc aspectul meselor. O salată ce conţine carne, deprinsă de la 
televizor şi din reţetele publicate prin reviste, a devenit un fel standard 
pentru orice masă bine pregătită (ceea ce înseamnă că a devenit obligatorie 
în termeni de statut, indiferent de efortul necesar pentru achiziţionarea 
ingredientelor). Influenţa stilului urban intervine şi în ţinuta miresei. 
Majoritatea mireselor poartă îmbrăcămintea tradiţională în sat dar, din ce în 
ce mai des, cununile de la magazin au ataşate văluri albe de nylon. Unele 
mirese poartă mantii albe de seară, deşi cei mai mulţi participanţi sînt 
îmbrăcaţi în haine ţărăneşti. 

Toate acestea indică faptul că aspectele laice ale ritualului nunţii au 
devenit mai elaborate din punct de vedere ceremonial, prin sporirea aspec- 
telor materiale“. (Într-o comunicare personală recentă, 1985, Karnoouh 
sublinia procesul istoric care a dat naştere unei relaţii inverse între simplifi- 
carea ritualurilor ciclului vieţii şi expansiunea aspectelor lor financiare.) 
Faptul reflectă schimbările din starea socio-economică precum şi cele din 
modul de producţie. În acest context, ritualurile încă mai funcţionează ca 
mijloace de redistribuire a bogăției şi de structurare a unor sisteme impor- 
tante de relaţii reciproce. Ele mai reflectă şi o reconstrucţie continuă a 
valorii, atît a celei economice, cît şi a celei sociale. Sistemul ritual oferă un 
mijloc instituţional de „investiţii” prin schimburi private, dar controlate 
(ritual). Avînd în vedere că sîntem într-o economie a penuriei, aceste relaţii 
de reciprocitate au şi vor continua să aibă un rol vital pentru ciclurile vieţii 
în viitorul apropiat. Desigur, ritualurile s-au „modernizat”, în raport cu 
progresul „civilizaţiei”. După cum am văzut, s-au produs inovaţii şi adaptări 
în sistemul ritual. Pe de altă parte, nu au avut loc mutații fundamentale în 
principiile culturale care constituie acest sistem. Bunurile se schimbă mai 
repede decît credinţele culturale. Mireasa va purta o mantie de oraş, dar 
aceasta va fi albă, simbol (dacă nu stare de fapt) a virginităţii ei şi a 
purității neamului. Această puritate este reprezentată simbolic; simultan, 
ea este sacralizată prin intermediul caracteristicilor definitorii ale ritului. 
Sistemul ritual continuă să acorde credibilitate culturală unei identități 
regionale şi locale contemporane. 


Continuitate şi schimbare 


Ritualul este conservator, dar şi sensibil la schimbare. Ciclul ritual pe 
care l-am examinat oferă un cadru instituţional în care preocupările de 
fiecare zi, legate de aspectele fundamentale ale vieţii şi morţii, precum şi 
însemnătatea lor existenţială pot fi reprezentate public. Aşadar, ciclul ritual 
este un context prin care pot fi explorate schimbările mediului social, 
economic şi politic. Această explorare în nefamiliar este ancorată în conti- 
nuitatea unei identități comunale familiare şi a unui set de relaţii care leagă 
oamenii unul de altul, de stat şi de transcendenţă. Întrucît ancorele permit 

totuşi un grad de mişcare, această continuitate încorporează schimbările 
survenite în timp în acea identitate şi în acel set de relaţii. Este ceea ce 
semnifică reconstrucţia continuă a unui sistem de valori — material şi 
conceptual. 

Relaţia dinamică dintre continuitate şi schimbare se sprijină pe particu- 
larităţile unor elemente discrete ale ritualului, care intensifică relevanţa 
contemporană a acestuia — în special pentru cei din afară“. Subliniez aici 
tradiţia poetică orală. După cum a devenit evident, poezia în context ritual 
generalizează înțelesurile culturale. Acest mod de expresie formalizată 
mobilizează percepții şi valori care nu sînt prea des recunoscute conştient, 
oferind astfel mijloace prin intermediul cărora experienţa trăită a schimbării 
poate fi articulată şi „simţită”. Astăzi, exprimarea publică a opiniei indivi- 
duale în România este precaută. Dar întrucît textele poetice sînt prezentate 
şi înţelese implicit ca forme obiectivate (Jakobson, 1960, 371), nimeni nu 
poate fi tras la răspundere pentru remarcile incriminatoare din contextul 
ritual. Indivizii nu exprimă opinii; versurile o fac. Astfel, nişte versuri 
tradiţionale ne informează că: 


Nu-i de zină a cui îi gura 
C-aşă mere strîgătura. 


„Licenţele poetice” permit pătrunderea comentariilor socio-politice pe 
tărîmul discursului cvasi-public. Autoritatea tradiţională a ritualului garan- 
tează imunitatea individuală la responsabilitatea faţă de conţinutul rostit ca 
„text”. Este important de subliniat relaţia dintre text şi context; poezia 
orală în contextul ritualului face posibilă manipularea simbolică a înţelesu- 
lui. Comunitatea manifestă uşurinţă în utilizarea codurilor şi a convențiilor 
tradiţiei, la fel ca şi în înţelegerea acestora; în plus, textul aspiră la 
ambiguitatea referinţei contextuale, permiţînd o varietate a interpretărilor 
în cadrul reprezentărilor colective. În consecinţă, ritualurile ciclului vieţii 
pot fi privite ca forumuri pentru exprimarea chestiunilor de interes gene- 
ral“. Aspectul nu este valabil şi pentru obiceiurile calendaristice, în care 
„textele” sînt fixate de tradiţiile religioase. Aceste ritualuri se adresează în 
primul rînd sferei cosmologice mai largi în interiorul căreia există o 
comunitate, precum şi relaţiei acesteia cu Dumnezeu. Viaţa lui Hristos, 
spre deosebire de vieţile muritorilor de rînd, este un referent transcen- 
dental neschimbător ; aceste texte rituale reprezintă o versiune sanctificată, 
invariabilă a istoriei. Virtual, nu există inovaţie orală. Riturile din ciclul 
vieţii cuprind însă atît domeniul laic, cît şi cel sacru al existenţei. Ele 
reprezintă relaţii dintre fiinţe umane, precum şi dintre acestea şi Dumnezeu. 
Există o mare variabilitate; în consecinţă, există multiple interpretări ale 
experienţei. 

Deşi această „discuţie” privind poezia rituală are loc într-un context 
public, natura limbajului ritual (o formă de discurs indirect) neagă eficacita- 
tea sa politică. În această privinţă, textele poetice se consideră a fi mai 
mult expresive decît instrumentale. Aici rezidă contradicţia internă a acestui 
mod formal de comunicare : el facilitează critica ordinii dominante, care, în 
acelaşi timp, îşi apropriază critica însăşi“. 

Un bocet de la nişte funeralii recente ilustrează această idee. În ultimii 
ani, mai mulţi ieudeni au fost preocupaţi cle o dispută cu privire la persoana 
ce are dreptul de a oficia ca diacon la biserică. Facţiunile în cadrul acestei 

controverse nu sînt recunoscute public în termeni de clasă (deşi rezonanţa 
lor este puternică), ci sînt înţelese mai degrabă în termenii normelor 
creştine şi ai unor luări de poziţie politice implicite“. Ritualurile ciclului 
vieţii au constituit evenimente centrale în exprimarea opiniilor şi a răspun- 
surilor pe toată durata disputei. În practicarea lor a fost introdusă „chestiu- 
nea” legitimităţii diaconului“ă. Astfel, la nişte funeralii, o nepoată îndurerată 
bocea, spunîndu-şi păsul mătuşii decedate: 

Ua de mine hăi mătu 

Acolo dacă-i sosi 

Cu părinţii ti-i-ntîlni. 

Cu părinţii şî bătrînii 

Care au mărs a putrezi. 

lei cu drag ti-or întreba 

Gătatu-s-o biserica? 

Spune-le că s-o gătat 

Aşă cum iei o disat. 

Spune-le că-i mîndră tare 

Da-i o mare supărare. 


Spune-le că să să adune 
Şi să fac-o rugăciune. 


Că poate vede oricine 
Ca la tăţi rîndu ne zine. 
Că poate vede oricare 
Că nime n-are scăpare. 


Se crede că relaţiile dintre vii şi morţi sînt continue şi că femeile 
comunică cu mortul prin intermediul bocetelor; de aceea, nepoata a 
transmis prin intermediul mătuşii un mesaj în legătură cu schisma altor 
rude decedate, cu care se va întîlni curînd. Contextul funerar a facilitat 
exprimarea publică a evenimentelor curente, „legitimate” prin însăşi funcţia 
ritualului de comunicare cu morţii. Noutăţile au fost încorporate în structura 
obişnuită a bocetelor. 

Deşi această dispută este predominant locală, chestiunile privind Bise- 
rica au implicat un număr mai mare de personaje. Comunismul a readus 
Biserica ortodoxă înapoi în Ieud, ieudenii fiind uniţi încă din secolul 
al XVIII-lea. (Memoria lor istorică acoperă ultimii 275 de ani; ea tinde să 
reprime secolele anterioare de hegemonie a ortodoxiei în regiune)“. Mulţi 
ijeudeni acceptă ortodoxia ca o impunere din partea statului care trebuie 
suportată. Între timp, se pare că această dispută locală serveşte intereselor 
statului. Deşi Biserica este tolerată de stat şi adeseori folosită de acesta, 
încurajarea unităţii prin solidaritate religioasă nu este unul dintre ţelurile 
transformării socialiste. Pentru ieudeni, procesul de „negociere” a acestei 
crize locale ia forme variate. Riturile ciclului vieţii servesc atît drept ocazii 
pentru lansarea unor provocări, cît şi ca forumuri de „negociere”, ambele 
făcînd parte din efortul continuu de redefinire a identităţii colective a 
ieudenilor în contextul statului socialist. 

Evident că această redefinire presupune un proces complex. Marx şi 
Engels scriau că „indivizii sînt aşa cum îşi definesc existenţa. Ceea ce sînt 
ei coincide, aşadar, cu producţia lor, atît cu ceea ce ei produc, cît şi cu felul 
în care produc” ([1932] 1970, 42). Dar ceea ce produc şi felul în care 
produc s-au modificat brusc (relativ la temporalitatea istoriei) în ultimii 

treizeci şi ceva de ani, după cum s-au transformat şi cei — aş accentua, mai 
degrabă decît „ceea” — ce sînt. Cei mai mulţi ieudeni fuseseră ţărani. Majoritatea 
încă mai gîndesc despre ei înşişi ca ţărani, chiar dacă trăsăturile caracteristice 
familiare ale acestei identități s-au modificat radical. Semi-cooperativizarea 
leudului a însemnat că aproximativ jumătate din populaţie şi-a menţinut 
proprietatea asupra pămîntului. Dar nu toţi membrii acestor familii au 
rămas ţărani; mulţi dintre ei sînt muncitori. Majoritatea bărbaţilor, mai 
puţin bătrânii, sînt ţărani-muncitori (vezi Konrad şi Szelenyi, 1976; Bell, 
'1984). Avînd în vedere feminizarea agriculturii, femeile sînt mai uşor de 
categorisit ca ţărani. Însă chiar şi membrii cooperativei au fost clasificați ca 
muncitori agricoli. Alţii au devenit muncitori din necesitate, dar se privesc 
pe sine ca ţărani; acesta este referentul pentru viaţa cu sens. Şi mai sînt şi 
cei care se consideră ţărani pentru că statul i-a distribuit în rolul de paznici 
vii ai moştenirii culturale. 

Evident, există mai multe modele de clasificare mediate prin persoane. 
Pentru ieudeni, istoria a dovedit în repetate rînduri caracterul trecător al 
categoriilor determinate oficial despre şi pentru existenţa lor. De exemplu, 
pînă în 1918, moroşenii erau ţărani din Ungaria, nu neapărat însă ţărani 
unguri; astăzi, ei sînt ţărani-muncitori (nu neapărat români) în România. 
De asemenea, mai sînt ţărani în „muzeul etnografic în aer liber”. „Întot- 
deauna a existat schimbare ; dar noi trebuie să ne trăim oricum viaţa”, îmi 
spunea un bătrîn. Este un fapt evident. Pe de o parte, o astfel de abordare 
poate alina traumele schimbării; pe de alta, ea mistifică procesul (a se 
referi la Verdery, 1983 a, 1985). Înainte de statul socialist, relaţiile cu cei de 
la putere nu au cunoscut transformări substanţiale, deşi identitățile celor 
de la putere au variat considerabil. Dar o dată cu statul socialist, aşa cum 
este el, transformările fundamentale au afectat în mod esenţial pe fiecare 
cetățean. Mai mult, aceasta s-a făcut în numele „auto-determinării”, înţe- 
leasă ca o îndepărtare a spectrului Uniunii Sovietice din afacerile interne. 
Ceea ce deosebeşte statul contemporan de cel anterior este mărimea puterii 
sale şi gradul de intruzie în viaţa zilnică. Statul centralizat se concepe ca 
fiind angajat activ în „construirea omului nou socialist”%. Or, „omul nou” 
socialist are rădăcini în țărănimea din care a apărut actualul stat (vezi 
Szelenyi, 1981). Astfel că, după cum am semnalat deja, statul, recunoscînd 
o anumită legitimitate tradiţiilor ţărăneşti, a manifestat un interes istoric faţă 
de ţărani, precum şi un interes contemporan pentru transformarea lor (vezi 
Weber, 1976; Karnoouh, 1982; Kligman, 1983; Verdery, 1983 a). Una dintre 
contradicţiile acestui „proiect” cu două feţeeste faptul că statul, intolerant 
faţă de orice opoziţie, aplaudă formal rezistenţa istorică a ţărănimii la 
intruziunile din afară (de exemplu Edroiu, 1982). Aceste acte de rezistenţă 
sînt momentele celebrate din istoria României. „Trecutul eroic” şi-a croit 
drum şi în cultura populară a turismului. În ceea ce priveşte Maramureşul, 
de pildă, aflăm din informaţiile turistice că „locuitorii Maramureşului, care 
au dat primii voievozi ai Moldovei, sînt oameni ospitalieri şi veseli, dar şi 
extrem de mîndri. Ei s-au ridicat în mai multe rînduri împotriva celor care 
au încercat să-i supună.” leudenii înşişi sînt mîndri de sensul istoric al 
unităţii prin rezistenţă a satului. Deşi această unitate este mai degrabă 
romantizată, percepţia ei este semnificativă. 

În calitatea lor de expresii simbolice, ritualurile au potenţialul de a 
sprijini statul în legitimarea moştenirii sale culturale; dar, în acelaşi timp, 

ele permit participanţilor să exprime o anumită rezistenţă faţă de acelaşi 
proces legitimator. Ritualurile şi rezistenţa au fost adeseori aliaţi în tumultul 
transformărilor istorice. Aici, ambiguitatea comentată de Valeri (1985) este 
critică şi presupune dialectica dintre statul hegemonic şi „culturile” subcul- 
turii localeS!. Ţăranii din leud au recunoscut incontestabilele beneficii pe 
care le-a adus cultura dominantă, statul: electrificarea, timpul liber, educa- 
ţia. Dar, ei nu îmbrăţişează cu egal entuziasm toate modificările recente 
din viaţa lor, iar unele nemulțumiri şi-au găsit şi expresie, deşi rezistenţa 
lor rituală este simbolică. În vreme ce unii ar putea caracteriza această 
expresie locală drept „cultură alternativă”, ea poate fi cu greu considerată 
„alternativă” în sensul intenţional pe care Lidtke (1985) îl atribuie mişcării 
socialiste a muncitorilor din Germania imperială sau pe care Hebdige (1979) 
îl atribuie stilurilor subculturii clasei muncitoare britanice şi înţelesului 
acestora. Totuşi, exprimările simbolice (incluzînd ritualul) facilitează „decla- 
rațiile” opoziţioniste. De exemplu, nemulţumirile legate de C.A.P. sînt 
elaborate simbolic. Cooperativa figurează drept simbol vrednic de plîns al 
prezenţei statului în mijlocul lor. Ieudul era unul dintre cele mai bogate 
sate din Maramureş ; astăzi, el este unul din cele mai puţin prospere. 
Declinul este înţeles ca o consecinţă a planificării de stat. Aceşti oameni 
mîndri au fost ţărani liberi; în consecinţă, pentru ei, statul a însemnat ceva 
diferit decît pentru ţăranii din alte părţi ale Transilvaniei care fuseseră 
iobagi (vezi, de exemplu, H. Stahl, 1980; Janos, 1982, 16-30; Verdery, 1983 a, 
72-74). Se subînţelege că, prin impunerea dreptului la uzufruct, statul a 
introdus „iobăgia”. Aceasta a dus la o transformare semnificativă a identităţii 
lor familiare, mîndre, o transformare care nu a fost asumată cu inima 
uşoară. Într-un sens foarte profund, aceşti oameni parcurg o criză de 
identitate. 

Consider a fi nepotrivit să ducem acest tip de opoziţie prea departe. 
Deşi statul este într-adevăr conceput ca „altul”, este improbabil ca opoziţia 
să se exprime în alte forme decât cele simbolice. În România, legitimitatea 
celor de la putere a fost întotdeauna problematică. În istorie, cultura 
politică a fost caracterizată de perceperea unei distincţii între stat şi 
societate. Recent, Verdery (1983 b) a arătat că statul actual este continua- 
torul unei „venerabile tradiţii româneşti”: asemenea predecesorilor săi, el 
se bucură de o legitimitate redusă în ochii populaţiei. Astfel, ieudenii îşi 
exprimă obiecțiile faţă de starea de lucruri într-o manieră simbolică*?. 
Cooperativa este un simbol al statului, nu al lor înşişi. Valorizarea ciclului 
vieţii este răspunsul lor simbolic. Ritualurile acestea sînt ale lor; ele îi 
reprezintă. În acest fel, sinele colectiv al comunităţii este deosebit de 
„alteritatea” colectivizată a statului. 

Înțelegerea subiectivă, de către oameni, a propriei experienţe în timp 
nu este neapărat aceeaşi cu cea atribuită lor obiectiv. Într-adevăr, „istoria” 
ca experienţă trăită este deseori diferită de „istoria” impusă de centru 
periferiei. Pentru a dobîndi profunzime în perspectiva asupra experienţei 
transformării socialiste (şi nu doar asupra consecinţelor sale structurale), 
este necesară explorarea practicilor şi categoriilor culturii locale, care 
permit înţelegerea acelei experienţe (vezi Sahlins, 1981). Astă:.:, ieudenii 
îşi celebrează identitatea comună prin ritualurile lor, dar această identitate 
are rădăcini în moştenirea unei organizări sociale ierarhice înscrise în 
practicile lor rituale. Ţărănimea privilegiată a Maramureşului, posedînd 

titluri din epocile apuse (nemeşii), este cunoscută fiecărei familii. Dacă 
cineva face parte dintr-un neam bun sau rău este o realitate care încă mai 
determină perspectivele de căsătorie şi trage în cumpănă la determinarea 
statutului viitor din lumea de dincolo. Prerogativele patriarhatului se 
conservă în credinţe, chiar dacă acestea nu sînt pe deplin consecvente în 
practicis3. Aceste principii ierarhice sînt în dezacord cu egalitarismul ideolo- 
giei socialiste. Dar, în acelaşi timp, ele sînt în consonanţă cu practicile 
hegemonice ale Bisericii ortodoxe ca şi cu cele ale statului. Biserica este 
ierarhică în spirit şi structură. Teoretic, statul dispreţuieşte ierarhia dar, aşa 
cum este cunoscut de toţi şi neadmis de nimeni, el o practică în organizarea 
puterii. Ritualurile — de stat sau locale — încearcă să integreze principiile 
contradictorii care sînt inerente procesului de schimbare socială (vezi 
Lane, 1981). Indiferent de scopurile ideologice, ritualurile structurează 
relaţii sociale care, din perspectiva sexului sau a economiei politice, nu 
sînt egale. Aceasta este natura puterii şi a proceselor de diferenţiere, de 
separare sau încorporare. 

Structurarea rituală a relaţiilor sociale a devenit explicită în urma 
analizei de detaliu a nunţilor şi funeraliilor. Riturile ciclului vieţii structu- 
rează relaţiile dintre vii şi morţi. De asemenea, ele ordonează relaţiile 
indivizilor şi familiilor cu comunităţile în care trăiesc. Astăzi, aceste relaţii 
sînt integral întreţesute cu cele care privesc statul. După cum am văzut, 
una dintre strategiile de a diminua tensiunile dintre indivizi şi stat este 
transformarea „alter-ului” oficial în rudă rituală pentru constituirea unei 
baze de identitate împărtăşită în experienţa lumii. În orice caz, fuziunea 
relaţiilor personale cu cele oficiale, impersonale sau birocratice (urmîndu-i 
aici pe Max Weber), nu este lesne de realizat. Există o inegalitate structurală 
implicită care nu este uşor de depăşit. Această inegalitate nu reduce 
legitimitatea încercărilor de apropriere a „celuilalt” de sine; o asemenea 
dimensiune este fundamentală relaţiilor sociale umane — în bine sau în rău. 
Ea subliniază avantajul celui aflat pe o poziţie de dominație. Statul este 
angajat în construirea unei culturi naţionale „împărtăşite” formal de locui- 
torii săi, a unui sistem de simboluri şi înţelesuri cu care indivizii să:se poată 
'identifica5î. Faptul că această cultură naţională este un produs intenţional 
nu înseamnă că ea este lipsită de consecinţe, dar nici că rezultatul este în 
conformitate cu planul. 

După cum nota Comaroff, „în măsura în care identitatea socială colectivă 
presupune întotdeauna o formă oarecare de auto-definire, ea este în mod 
necesar bazată pe opoziţia dintre «noi» şi «ceilalţi»; cu alte cuvinte, identi- 
tatea este o relație înscrisă în cultură” (1982, 4). În ceea ce priveşte 
Maramureşul, problema este de a transforma o populaţie predominant 
țărănească în persoane noi, socialiste, recunoscîndu-i totodată tradiţiile ca 
artefacte vii ale genealogiei culturale ale naţiunii (vezi Hobsbawm şi 
Ranger, 1983). Aceste artefacte sînt în fapt expresii culturate ale modului în 
care oamenii îşi înţeleg şi interpretează experienţele trăite şi care, în cazul 
moroşenilor, a dat naştere unei identități regionale ce poate fi comparată 
cu un fenomen etnic. Identitatea lor încorporează negocierea relaţiilor 
dintre înţelesul tradiţional al patriei; şi cel al recent formulatei Parri; 
naţionale. (Identitatea regională trebuie deosebită de complexa problemă 
a „naționalităților conlocuitoare” din România ; clasa este o variabilă semni- 
ficativă, deşi diferită, pentru ambele.) În analiza sa asupra „etnicităţii”, 

Comaroff insistă asupra structurii sale inerent relaţionale şi argumentează 
că „etnicitatea îşi are originea în încorporarea asimetrică a populațiilor 
într-o singură economie politică. În consecinţă, modul în care, cel puţin 
iniţial, conştiinţa etnică este trăită şi exprimată variază în rîndul entităţilor 
sociale în funcţie de poziţia lor relativă în emergenta diviziune a muncii” 
(1982, 5). Această descriere este folositoare (deşi în nici un caz atot- 
cuprinzătoare) în clarificarea poziţiei moroşenilor în statul centralizat. 
Printre efectele schimbărilor impetuoase din Maramureş figurează şi crearea 
unei forţe de muncă sezoniere, ca urmare fie a necesităţii, fie a intereselor 
private. Însă, ceea ce este în special adevărat pentru ieudeni, aceşti 
muncitori nu s-au integrat în viaţa culturală dominantă din localităţile unde 
muncesc. Sugerez că există o corelaţie directă între această neasimilare şi 
accentuarea expresiei culturale a identităţii lor atunci cînd se întorc în 
comunităţile natale. Lipsa de „înrădăcinare” în alte părţi îşi găseşte contra- 
ponderea în reprezentarea rădăcinilor de acasă. După cum a relevat studiul 
de faţă, auto-reprezentările comunitare şi-au găsit expresia contemporană 
în primul rînd în sistemul ritual; conştiinţa istorică îşi găseşte realizarea 
tocmai prin intermediul acestor practici rituale. 


Pe tărîmul posibilităţilor 


leudul este o comunitate în partea de nord a Transilvaniei contem- 
porane. Este departe de preocupările celor mai mulţi dintre conaţionalii 
români şi semnificativ pentru restul lumii doar în măsura în care este un 
loc frumos, „tradiţional” şi fermecător. leudul şi locuitorii lui îmbrăcaţi 
pitoresc trebuie „văzuţi”. Analiza detaliată a ritualurilor ciclului vieţii, care 
structurează viaţa acestor oameni, sugerează că ei ar trebui să fie şi ascultați, 
căci au ceva de spus despre problemele cu valoare universală. Ca şi alţii, 
ei apreciază bucuriile şi luptă cu greutăţile vieţii şi ale morţii. Ca atîtea alte 
colectivităţi nedezvoltate din lume, ei s-au confruntat într-o manieră mai 
degrabă abruptă cu „modernitatea”. Într-adevăr, experienţele lor de viaţă 
se bazează pe specificul istoriei. Dar experienţele lor rezonează profund 
cu ale noastre — modernitatea nu a rezolvat ambiguităţile care înconjoară 
viaţa, moartea, sexul şi natura. Sînt chestiunile cu care ne confruntăm cu 
toţii într-o manieră sau alta. Contradicţiile trecutului şi cele ale prezentului, 
consecinţele schimbărilor radicale socio-economice şi politice, dezvoltarea 
culturilor naţionale şi a aspiraţiei către auto-determinare în cazurile în care 
sinele naţional a fost determinat de alţii — acestea sînt preocupări comune 
în ţările în curs de dezvoltare. Dar arareori avem posibilitatea să ascultăm 
vocea acestor „altora” în încercarea lor de a da un înţeles propriei expe- 
rienţe de lume. Această carte a fost o încercare de a da viaţă unei entităţi 
socio-economice a unui sat românesc comunist, de a asculta sensul pe care 
locuitorii lui îl dau vieţii şi morţii. 

Profundele transformări din toate sferele de existență din România au 
determinat în mod necesar reorganizarea substanţială a vieţii satului. În 
leud — o comunitate izolată a zonei carpantine - procesul de dispariţie 
asociat de obicei cu poziţia marginală faţă de lumea modernă nu s-a 
adîncit (vezi Pine şi Bogdanowicz, 1980). În ciuda schimbărilor dramatice 
care au transformat natura relaţiilor sociale şi organizarea muncii, există un 

sentiment puternic al identităţii locale. În ciuda traumelor cooperativizării 
şi ale reimpunerii ortodoxiei, persistenţa credinţei a dus la încununarea cu 
succes a eforturilor ieudenilor de a-şi construi o nouă biserică. Această a 
treia biserică pare să reprezinte trinitatea sufletului lor colectiv. Iar încrede- 
rea în ei înşişi ca şi comunitate se exprimă şi se reconstruieşte astăzi prin 
cicluri rituale elaborate, ce au dispărut în alte părţi din România. 

Ritualurile ciclului vieţii au stat în centrul acestei lucrări pentru că, în 
calitatea lor de forme eficace de acţiune simbolică, ele reprezintă un 
context pentru analiza continuității şi a schimbării culturale. Ritualurile 
ciclului vieţii pot fi considerate expresii sintetice ale naturii şi dimensiunilor 
relaţiilor sociale şi de schimb. Astfel, ele oferă o modalitate prin care 
putem privi în profunzime preocupările practice şi semnificative ale vieţii 
cotidiene55. Prin obiectivarea experienţei, limbajul şi acţiunea rituală formează 
un puternic mediu simbolic prin care pot fi înţelese idealurile sociale ale 
practicii zilnice. Aceste ritualuri nu se referă la practica cotidiană; ci, mai 
degrabă, ele articulează credinţele şi practicile care constituie colectivităţile 
şi localizează indivizii în cadrul lor. Ele exprimă mai degrabă socio- 
centrismul decît egocentrismul şi conjugă trecutul cu prezentul. Ritualurile 
sînt naraţiuni despre ele însele, despre viaţă şi moarte, despre cum se 
integrează acestea în schema mai largă a universuluis6. Naraţiunile rituale 
explorează relaţia unei comunităţi cu propria sa istorie şi modul în care 
această istorie se articulează cu cea a statului (sau a altor organe ale 
autorităţii). În esenţă, sistemul de ritualuri ale ciclului vieţii se adresează 
elementelor fundamentale ale identităţii — în această lume, precum şi în 
cea de dincolo. Ritualurile „naturalizează” atestarea schimbării ca expe- 
rienţă. Prin ele, oamenii dau sens vieţii lor şi interpretează lumea în care 
trăiesc. Acestea sînt „structurile experienţei” care îndrumă oamenii prin 
transformările rezultate din ciclul vieţii, „treceri” ce obligă actorii sociali 
să-şi reconstruiască periodic „sinele social” în contextul căruia trăiesc. 

Statul socialist a creat un spectru mai larg de mişcare în cadrul „acestei 
lumi”. Transformarea fundamentelor structurale ale vieţii de fiecare zi 
ameninţă cu retragerea ordinii cosmologice din faţa celei a statului. Aceste 
schimbări cu efecte la distanţă au avut loc într-o perioadă de timp relativ 
scurtă, iar statul, în procesul construirii propriei sale identități, a trebuit 
să-şi creeze propriile tradiţii. Pentru aceasta, statul a lansat purtătorilor 
istorici ai tradiţiei — ţăranii — chemarea de a contribui prin experienţa lor la 
construirea socialismului. Şi aici poate fi descoperită cheia pentru înţele- 
gerea enigmelor ce rezultă din combinaţia neverosimilă teoretic dintre 
tradiţiile satului şi transformarea socialistă : conjunctura complexă creată la 
intersecţia religiei, ritualului şi a culturii politice a naţionalismului ţine în 
prezent în viaţă şi în bune condiţii pe ţăranii leudului. 

Va fi oare „viaţa” lor imortalizată în practicile laice? La fel ca şi conjunc- 
tura istorică ce a menţinut, dar a şi transformat modul de viaţă țărănesc în 
leud (şi în mare parte a Maramureşului) — dar pe care în alte părţi l-a 
schimbat sau chiar l-a făcut să dispară —, longevitatea sa va depinde de 
experienţele trăite de ieudeni în interacţiunile lor cu structurile care 
ordonează aceste experienţe. După cum ne aminteşte Sahlins (1985, ix), 
„dacă, aşa cum pretind antropologii, cultura este o ordine cu sens, în 
acţiune, înțelesurile se află întotdeauna sub incidenţa riscului”. În anii ce 
vor veni, S-ar putea să nu mai vedem în leud practici rituale (spre dezamăgi- 

rea turiştilor şi a cercetătorilor din ştiinţele sociale). Dacă munca sezonieră 
va rămîne o necesitate menită să împlinească dorinţe devenite trebuinţe 
(adică dacă ea va deveni mai mult decît o fază percepută ca trecătoare în 
ciclul cle viaţă al unei familii), atunci demografia leudului se va schimba. 
Migrarea s-ar putea să devină o cauză a depopulării locale. Însă dacă o: 
comunitate vecină va fi transformată într-un centru industrial, aducînd 
sistematizarea în Valea Izei, atunci vor apărea alte opţiuni. Dacă, aşa cum 
s-a propus recent, bătrînii vor fi trimişi în sate, în ideea de a elibera infra- 
structura urbană neadecvată, atunci demografia va suporta un alt fel de 
modificare. Dacă problemele care copleşesc viaţa urbană vor fi rezolvate — 
ceea ce depinde de poziţia României în economia politicii internaţionale şi 
de politica internă a statului şi a conducătorilor săi — atunci tot mai mulţi 
tineri ar putea să prefere viaţa la oraş. Dacă dificultăţile de transport şi 
distribuţie nu vor fi remediate, atunci vor apărea noi configurații ale 
raportului sat-oraş. Există un mare număr de „dacă”, oricare putînd deveni 
determinant în dialectica permanentă a existenţei. 

Ritualurile complexe prezentate în această carte — credinţele care le 
formează, precum şi practicile care dau expresie complexităţii lor — pot 
într-adevăr să dispară. Aceasta este „logica” dezvoltării. Este şi logica de 
„construcţie” a „omului nou” socialist. „În propriul său interes”, „civilizaţia” 
l-a împins pe ţăranul îndelung asediat în afara existenţei. În vreme ce 
civilizaţia a fost în stare să cucerească nenumărați „alţii”, încă nu a fost în 
stare să cucerească moartea, ultima ameninţare la adresa ciclurilor de 
producţie şi reproducție. De-a lungul timpului, diferite voci au dat sens 
ciclului vieţii în diverse moduri. Dacă modul nostru pare adeseori o 
încercare de a nega necesara confruntare cu moartea (de exemplu prin 
spitalizarea naşterii şi a decesului, prin celebrarea tinereţii şi ascunderea 
bătrîneţii), aceasta nu face decît să dea expresie vidului de care e cuprinsă 
expresia umanismului nostru şi fricii de natura însăşi“. Ţăranii nu şi-au 
asumat niciodată libertatea de a desfide natura. Poate că experienţa lor ne 
poate oferi o privire privilegiată, mai pătrunzătoare şi mai plină de înţeles, 
în ciclurile vieţii şi în misterele acestora. 


CUVÎNT DE ÎNCHEIERE 


M-am întrebat adeseori asupra împrejurărilor prin care s-a născut această 
carte. După cum statul mediază transformarea ţăranilor în muncitori, eu 
am mediat transformarea lor în „text social” (despre poetica şi politica 
etnografiei, vezi Clifford şi Marcus, 1986, Feld, 1987). Reprezentările mele 
asupra acestor oameni pot diferi de propriul lor mod de a-şi înţelege 
vieţile. În măsura în care intenţionalitatea şi sensul sînt probleme ale 
comunicării în general, „adevărul” este în egală măsură ficţiune construită 
şi fapt. Sper că am putut să reprezint adevărurile lor aşa cum ei înşişi le 
înţeleg. În orice caz, le-am reprezentat aşa cum le-am înţeles. De-a lungul 
experienţei mele cu oamenii din Ieud, ei mi-au oferit ajutor şi încurajări; 
erau nerăbdători să vadă această carte pe rafturile bibliotecii comunale. Ar 
fi interesant de explorat mai complet dinamica în timp a interacțiunii 
sine-celălalt în care Eu şi Ei am trăit laolaltă — interacţiune care mi-a 
construit în lumea lor o altă identitate şi care le-a îngăduit să încorporeze 
o strdind. Semnificaţia metaforică a „străinului” pentru înţelegerea relaţiilor 
sociale a fost subliniată de-a lungul acestui studiu. 

Preocupările legate de istoricitate şi legitimitate, de primă importanţă în 
România, au fost şi ele semnalate. Deşi vocile şi practicile ţăranilor sînt 
centralizate şi mitologizate în canoanele istoriei de stat şi în cele ale 
spectacolelor culturale, pentru mine, aceşti „ţărani” au prezentat o altă 
versiune trăită. Aşa cum accentuează M. Rosaldo, „cultura, departe de a fi 
un simplu catalog de ritualuri şi credinţe, este însăşi materia din care sînt 
create subiectivităţile noastre” (1984, 150). În mod repetat, ieudenii m-au 
invitat să văd şi să „ascult” nuanțele vieţii lor, care cuprind şi schimbările 
din lumea din jur şi din propriul lor sine. De asemenea, m-au invitat să 
privesc şi să ascult morţile lor. Lor nu le este frică de moarte, nici chiar de 
moartea unui mod familiar de existenţă. Dar şi aceasta, asemeni oricărei 
alte morţi, trebuie comemorată. Poate că a existat un fel de previziune a 
faptului că „modernitatea” a adus cu ea modalităţi noi de a-şi oferi cinstirea. 
Această carte este în egală măsură o cinstire a prezentului şi a trecutului. 
Cît despre viitor, deşi este puţin probabil că ţăranii vor continua să fie 
ascultați şi văzuţi în statul socialist, „ei” vor putea fi cel puţin citiţi. 


ANEXA A: Din viaţa satului 


Gavrila lui Birău este un poet popular care, pe lingă faptul că este recunoscut 
local pentru darul său poetic, i s-a decernat titlul naţional de poet folcloric laureat. 

Poezia citată mai jos a fost scrisă în 1978 şi este versiunea versificată a 
legendei Ieudului culeasă de P. Bilţiu-Dăncuş. 


Satul meu vestit şi mare tocmai ca şi alte sate 
Plin de datini şi-obiceiuri de la moşi-strămoşi lăsate 
Se mai văd şi astăzi lucruri făcute cu iscusinţă 
Pe cari satul le păstrează de cînd a luat fiinţă. 


În istoria lui stau scrise toate după vechea modă 

De la-naintaşii noştri Bogdan şi cu Balcu-Vodă 

Să luăm tot începutul cum se naşte cum provine 
Cum noi sîntem şi cum fi-vor cei din zilele de miine. 


Astăzi par'că vremea cere şi mai mult ca altădată 
" Să ne coborîm cu gîndul peste lumea-ndepărtată. 
Peste negura de vremuri cari se pierde în uitare. 
Peste ani şi ani de-a rîndul însemnați în calendare. 


Simt atîta-nviorare cînd calc pe acele urme . 
Pe care au călcat vitejii, oameni mari şi cu renume 
Crucea cari şi azi se vede sus în deal la mănăstire 
Locul unde se găseşte poartă vechia amintire. 


Căci acolo primii oameni au făcut două, trei case 

Şi clin lemn o mănăstire cari de mult se demolase. 
Cînd văd pietri din fundaţie ici şi colo-mprăştiate 

Parcă simt apropierea deşi veacuri ne desparte. 


Toate aceste se făcură pe străvechea temelie 
Pe moşie strămoşească a geto-dacilor dintiie 
Care a fost atîtea rînduri fără milă încercată 
De popoarele străine şi de vremuri frămîntată. 


Dar această aşezare nu era prea cu-ndămîna 
Căci pe locurile-acele era apă prea puţină 
Au fost nevoiţi să plece-n patru laturi fiecare 
Căutînd izvor cu apă şi mai bună aşezare. 


Au mers cale nu prea lungă pîn pădurile de brad 
Unul dintre ei ajunge pe un loc mai ridicat 

Şi de-acolo ce s-audă cînd spre marea lui mirare 
De pe deal aude glasul unei ape curgătoare. 

Şi-a strigat în gura mare, „Haide-ţi mă-ă-ă-ă... că eu aud.” 
Şi la glasul lui puternic toţi tovarăşi-i răspund 

Prin desişul de pădure cînd se mai apropiară 

Cel ce strigă-n gura mare mai repetă a doua-oară. 


„Eu aud cu apă coalea pe sub deal cum sună 

Hai, grăbiţi şi voi mai tare să ne ducem împreună.” 
Şi se duse toţi la vale unde au găsit izvorul 

Şi pe-acela loc s-aşază şi-ş creează viitorul. 


Se fac cele dîntîi case în Băleşti cum i se spune 
După numele lui Balcu om cu vază şi renume 
Şi de-acolo peste apă se fac casă lîngă casă 
Între dealurele pe o-ntindere frumoasă. 


După scurtele cuvinte pronunţate, „Eu aud” 
Din acele vremuri satul poartă numele Ieud 
Multe lucruri din vechime poartă leudu cu sine 
Cari mereu sînt vizitate de popoarele străine. 


Două mici bisericuțe stau de veacuri nemişcate 

Cari ne amintesc trecutul unor vremi îndepărtate 
Cînd cu anii se-nmulţiră oamenii în sat mai tare 
Şi cele două biserici erau-neîncăpătoare. 


Au avut de gînd bătrînii alta nouă să clădească 
Mîndră falnică să fie după moda românească 
Din pricină că atuncia frămîntările-au fost grele 
Hotărîrile luate au rămas fără putere. 


Visul lor de altă dată de-o biserică mai mare 
S-a-mplinit în vremea noastră după multă aşteptare 

Azi biserica cea nouă s-a ivit ca aurora 

Şi-ntr-un timp prea scurt se vede rodul muncii tuturora. 


Pentru toţi este-o mîndrie satului spre-nfrumuseţare 
Cari de noi o să rămînă pentru lumea viitoare 

Ea e far, este lumină, peste-a secolilor drum 

Ea ne reprezintă noul cel din vremile de-acum. 


Toate trei se-mpart în două şi ocupă un loc de centru 
Căci în ele zugrăvit e tot trecutul şi prezentul 

Mulţi vizitatori aleargă la biserici l-amîndouă 

Şi se miră cînd vizită şi biserica cea nouă. 


Este singura pe ţară după unicul ei plan 

Şi e o invenţie nouă în stil maramureşean 

Peste satu-ntreg se vede turla ei cea ridicată 

Cari se-nalţă cătră soare ca sub formă de săgeată. 


În opinci şi haine albe se mai poartă-n sat ţăranii 
După cum odinioară purtau dacii şi romanii 
Dumineca cu duiumul la biserică s-adună 

Cu respect şi cu sfinţenie ţin la datina străbună. 


ANEXA B: Satul meu 


Acest poem, compus de asemenea de Gavrila lui Birău, caracterizează diferite 
aspecte din viaţa satului. 


Maramureş colţ de ţară 
Vatră scumpă milenară 
În care i aşăzat 

Şi leudu al meu sat. 


Sat bătrîn de munţi aproape 
Cu păduri, dealuri şi ape 
Cu grădini cu flori frumoase 
Şi familii numeroase. 


Oameni harnici ce muncesc 
Pe pămîntul strămoşesc 
Cînd începe primăvara 
leudenii împlu ţara. 


Muncesc căci munca le place 
Ş-o viaţă trăită-n pace 

Peste munca tuturor 

Rîde soarele pe-ogor. 


Cîmpia-n cîntec tresare 
Cînd spicul de grîu apare 
Cîntă dealul, cîntă lunca 
Cîntă-n sufletul lor munca. 


Cu sapă şi cu coasă-n mi.ini 
Cîntă doine din bătrîni 

Îşi cîntă jalea şi dorul 
Trecutul şi viitorul. 


ANEXA C: Verșşi 


Versurile care urmează au fost scrise anume pentru decedat. Ele mi-au fost 
oferite de diaconul Gavrila din Ieud, faţă de care îmi exprim întreaga gratitudine 
(a se referi la pp. 137-138, capitolul III). Textele sînt reproduse în versiunea lor 
originală şi nu au fost editate în conformitate cu convențiile dialectale sau 
literare, care au totuşi influenţa lor. 


1. Verşi: Pentru Marie lui Şandri 


Versurile au fost scrise pentru funeraliile Mariei lui Şandri, care a decedat în 
1978. Ea a fost naşa respectată a multor familii din leud. Mătuşa Marie era deja 
ţintuită de boală la pat pe vremea cînd am început să locuiesc în gospodăria sa. 


Lume rea şi-nşelătoare 

Vai, mult eşti amăgitoare 

Tu multe făgăduieşti 

Dar puţine împlineşti. 
Văd că nu eşti desfătare 
Că eşti vale de-ntristare 
În astă scurtă viaţă 
Îi numai năcaz şi ceaţă. 

Cît lucri şi tot trudeşti 

Pe alt an te pregăteşti 

Să-ţi fie trupul hrănit 

Şi de orice rău ferit. 
Tot lucri şi tot munceşti 
Tot ăsuzi şi osteneşti 
Munceşti mereu zi şi noapte 
Numai ca să ai de toate. 

Vezi că-ţi trece viaţa 

Şi vezi că-i aici moartea 

Zilele tale se gată 

Şi vezi că moartea te-aşteaptă. 
Tot ce-ai stîns aici rămîne 
Căci nimic nu duci cu tine 
Tot ce ai de moştenit 
Numai doi coţi de pămînt. 

O groapă-n pămînt săpată 

Asta îi averea toată 

Şi haina-n care vei fi 

Şi-aceea va putrezi. 
Nu-i nimeni în lumea-ntreagă 
Ce cu noi ar vrea să margă 
Că şi cei ce ne iubesc 
La mormînt ne părăsesc. 


Drăgălăşă primăvară 

Ai venit vesălă iară 

Pentru mulţi cu voie bună 

Pentru unii numai brumă. 
Cînd toată lumea doreşte 
Sărbătoarea ce soseşte 
Dorul de mare vedere 
A lui Hristos înviere. 

Numai casa mea jăleşte 

Plînge şi să amăgeşte 

Căci plec şi o las îndată 

În viaţa ceialaltă. 
Cît în lume am trăit 
Mult năcaz mi s-o zinit 
Că ieu am dus mult năcaz 
De soţ tînăr-am rămas. 

Am trăit tot supărată 

Cu patru prunci fără tată 

I-am crescut cum am putut 

Pînă cînd mari i-am văzut. 
Iar acuma de un timp 
Puterile mi-au slăbdit 
N-am căzut de tot pă pat 
Slabă am fost dar am umblat. 

Pruncii mei s-o năcăjit 

Mult cu mine-o cheltuit 

M-o purtat pe la doctori 

Şi mi-o căutat leacuri. 
La Sighet m-o înternat 
Doctorii m-o vizitat 
Doctorii m-o operat 
Şi de boală m-o scăpat. 

Iar de vreo cinci luni de zile 

Mult năcaz a fost pe mine 

O, vai, suferinţa mea 

Nu o aibă nimenea. 
De-atunci a mele picioare 
N-o mai umblat pă cărare 
Nici pe afară n-am mai fost 
Numai cînd alţii m-o scos. 

Cinci luni tot pe pat culcată 

Cu dureri şi supărată 

Cu chin şi durere mare 

Pînă ce-am avut suflare. 
Iar joi dimineaţă tare 
Aşa cam pe la tri oare 
Cînd lumea dormea mai bine 
O venit moartea la mine. 

Atunci toate s-o trecut 

De-atunci nu m-o mai durut 

Ceasul morţii mi-o sunat 

Dragii mei de vă lăsat. 
Dragi prunci eu vă părăsesc 
Azi de voi mă despărţesc 
Veniţi ca să vă sărut 
Că nu v-oi vedea mai mult. 


ANEXA C: VERŞI 


Şi tatul vost cum ştiţi bine 

O plecat de lîngă mine 

lar acuma mă duc eu 

Rămîneţi cu Dumnezău. 
O iubită nora mea 
lată ce durere grea 
Azi mă despărţesc de tine 
Dumnăzeu să-ţi deie bine. 

M-ai îngrijit ca şi pe-o mamă 

N-ai luat nimic în samă 

Dumnăzeu să-ţi dăie bine 

Căci te-ai trudit mult cu mine. 
Veniţi fraţi, nepoți, nepoate 
Neamurile mele toate 
De-aici şi din alte sate 
Rămîneţi cu sănătate. 

Rămas bun zic tuturor 

Finilor şi finelor 

La care ce v-am greşit 

Mă iertaţi la despărţit. 
Vouă vecini şi vecine 
La toţi vă doresc mult bine 
Pînă l-a două venire 
Vecinica ei Pomenire. 


II. Verşi: Pentru Pop Dumitru 


Acest poem a fost scris pentru nuntă în moarte a unui celibatar, care a fost 
bolnav mulţi ani. Inmormîntarea a avut loc de Anul Nou 1978; de aici, referirea 


din versurile finale. 


O moarte rea şi amară 

Iară din cale afară 

Iară iei şi duci cu tine 

Ce-i bun de trăit în lume. 
O moarte sfăşietoare 
Groaznică şi cu întristare 
Că tu ori pe unde treci 
Tot ce afli iei, răpeşti. 

Moarte, moarte ce-ai lucrat? 

Aici dacă ai întrat 

Fecior tînăr ai luat 

Să trăiască n-ai lăsat. 
L-ai tăiat cu a ta coasă 
Moarte amară nemiloasă 
L-ai ciuntat ca pe o floare 
Cîncl o rumpe vîntul mare. 

Asta-i cruda morţii lege 

Căci moartea nimic n-alege 

Smulge, rupe şi coseşte 

Tot ce încolea găsăşte. 


N-are nimen ce să încrede 
De-ar fi tînăr cît de verde 
Pentru că a morţii săgeată 
Şi spre el este îndreptată. 
Aşa-i a noastră viaţă 
Azi stejar plin cle viaţă 
Miine vine crudă moarte 
Şi pune capăt la toate. 
Şi eu mult am chinuit 
De opt ani tot necăjit 
De opt ani a mea viaţă 
A fost numai chin şi ceaţă. 
Traiul meu a fost un chin 
Cînd vedeam tineri îmblînd 
Numai eu stăteam în loc 
Că vedeam că n-am noroc. 
Nici o leacă liniştit 
Ci mereu tot necăjit 
Mă topeam ca şi o floare 
Şi mă uscăm pe picioare. 

Mama me s-o năcăjit 
Şi bine m-o sfătuit 
Să mă duc pe la doctori 
Da de me-ar găsi leacuri. 
Ori la ce doctori m-am dus 
Pentru mine leacuri nu-s 
Ori pe unde am cătat 
Leacuri bune n-am aflat. 
Pe la Sighet şi la Cluj 
Cine unde cum mi-o spus 
De la Cluj la Bucureşti 
Nu mi-i leacul să-l găsesc. 
Acolo m-o operat 
Şi am crezut că am scăpat 
Dar pe zile ce trecea 
Mai mari dureri îmi venea. 
Şi acasă am venit 
Tot bolnav cum am pornit 
Vreo cinci ani acasă am stat 
Slab cum am fost am lucrat. 
După acea m-am dus iar 
La Sighet tot la spital 
Din nou am fost internat 
Şi foarte bine tratat. 
Iar de vreo trei luni de zile 
Vai, ce rău o fost pe mine 
O, vai, suferinţa mea 
Nu o aibă nimenea. 
Iar joi pe la oră trii 
Mare rău mi-o putut fi 
Atunci mi-am dat viaţa 
Atunci mi-o venit moartea. 
Vai cu chin şi cu durere 
Să mori cînd eşti în putere 
Cînd mîndrucă ai 
Chiar treizeci şi doi de ai. 
Scris mi-o fost de la început 
Viaţă cîtă-o am avut 
Să trăiesc cu necaz mult 
Pînă-n ultimul minut. 
Dragă mamă n-am avut 
Noroc să trăiesc mai mult 
Să fiu şi eu sănătos 
Să ai de mine folos. 
La mine satul să vie 
La nuntă şi cununie 
Cu voie bună să fim 
Cu toţi să ne veselim. 

Doar în loc cle veselie 

Prohod pentru veşnicie 

În loc să fie mireasă 

Stau praporii lîngă casă. 
Toate neamurile mele 
Toate-s cu haine de jăle 
Nuntaşi-s cu cărţi deschise 
Şi cu luminile aprinse. 

Acum toate s-o gătat 

Şi sînt gata de plecat 

Ceasul morţii mi-o sunat 

Dragii mei de voi lăsat. 
Vino, mamă mea iubită 
Ştiu că tu eşti cea mai tristă 
O vai, de inima ta 
Cum mai poate rezista? 

Tata tînăr o murit 

Eu mulţi ani tot necăjit 

Acuma fă ce i pute 

Dumnezău te-ar mînghie. 
Dragii mei, nu fiţi scîrbiţi 
Şi nu vă prea necăjiţi 
Durerile m-o trecut 
De joi nu m-o mai durut. 

Vă mulţumesc prea ferbinte 

Pentru ostenele multe 

Cheltuieli nenumărate 

Şi drumuri multe de toate. 
Uncheşi, mătuşi, veri şi vere 
Toate neamurile mele 
La vecini şi la vecine 
La toţi vă doresc mult bine. 

Rămas bun zic tuturor 

La fete şi la feciori 

La care ce v-am greşit 

Mă iertaţi la despărţit. 
An nou fericit vă zic 
Tuturor cu un cuvînt 
Cei care aţi ostenit 
Şi la prohod aţi venit. 

Eu anul nou l-oi începe. 

În pămînt negru şi rece 

Voi acasă îţi înturna 

Şi de mine îţi uita. 
Căci de astăzi niciodată 
Nu vom mai fi laolaltă 
Pînă l-a doua venire 
Vecinica lui pomenire. 

III. Verşi: Pentru Ion Văleanu 


Acest poem a fost scris pentru un tînăr ucis în al doilea război mondial. Cu 
toate acestea, moartea sa nu a fost confirmată pînă în 1978, cînd familia a fost 
anunţată oficial. Atunci, s-a oficiat o nuntă a mortului. 


Neştiut e omul 
Moartea şi mormîntul lui 
Căci nimen nu poate şti 
Unde şi cînd va muri. 
Căci moartea atunci soseşte 
Cînd omul, nici nu se gîndeşte 
Cum trece norul sub soare 
Aşa-n grabă omul moare. 
Unul moare-n casa lui 
Altul moare pe drumuri 
Unul moare stînd pă pat 
Altul de-acasă plecat. 
Unii veselindu-să 
Alţii chinuindu-să 
Unii mor plecaţi departe 
Prin locuri îndepărtate. 
Mulţi mor tineri şi feciori 
Lîngă ei părinţii lor 
Mulţi mor tineri neînsuraţi 
Lîngă ei părinţi şi fraţi. 
Le ţin lumină de său 
Apoi le fac copîrşeu 
Le pun pînză pe obraz 
Şi-i aşază în sălaş. 
La biserică clopoţesc 
Părinţi, fraţi, neamuri jălesc 
A treia zi se adună 
Să-l petreacă împreună. 
Preotul îl prohodeşte 
Familia toată îl jăleşte 
La biserică-l petrec 
Şi mormîntu îl mai văd. 
Dar nu-i jăle aşa mare 
Pentru că şti fiecare 
De ce moarte o murit 
Şi cîte o suferit. 
Şi nu-s aşa supăraţi 
În suflet mai împăcaţi 
Şi-îi mai pun din cînd în cînd 
Cîte-o floare pe mormînt. 
Doar mie mi s-a întîmplat 
Că în război am plecat 
Mi s-a întîmplat moartea 
Departe prin Rusia. 
În război care-o murit 
Mult necaz o suferit 
Căci o murit prin păduri 
Făcut bucăţi de tunuri. 


Mulţi o murit prin cetăţi 
Prin Cîte o pustiătăţi 
Mulţi s-o înecat în ape 
Neavînd modru să scape. 
Mulţi în aer aruncaţi 
Cu pămînt amestecați 
Băgaţi de viu în pămînt 
Nu se şti de ei nicicînd. 
Vedeai feciori răsurnaţi 
Ca brazii-n munte tăiaţi 
Unii au rămas sănătoşi 
S-a-ntors acasă voioşi. 
Dar eu n-am avut noroc 
Acasă să mă întorc 
C-am murit în ţări străine 
Unde n-am avut pe nime. 
Clopotile n-au vestit 
Moartea mea cînd am murit 
Clopotile n-au sunat 
Ca cînd eşti mort în sat. 
N-au sunat clopotile 
Să ştie neamurile 
Pe mine să mă jălească 
La mormînt să mă petreacă. 
La mormîntul meu n-o fost 
Nici un om din satul nost 
Mormântul e neştiut 
Într-un loc necunoscut. 
Dragii mei fraţi şi nepoți 
Rămas bun vă zic la toţi 
Mai ales că vă trudiţi 
Astăzi cînd mă prohodiţi. 
Schimbaţi gîndurile voastre 
Şi uitaţi de a mea soarte 
Vă rugaţi lui Dumnezeu 
Şi pentru sufletul meu. 
Faceţi cîte o rugăciune 
Şi amintiţi şi al meu nume 
C-am murit nespovedit 
Am murit nepregătit. 
Iar voi care aţi ostenit 
Şi la prohod aţi venit 
Tuturor vă mulţumesc 
Zile bune vă doresc. 
Că mai mult pe acest pămînt 
Nu ne-om mai vedea nicicînd 
Pînă l-a doua venire 
Vecinica lui Pomenire. 


ANEXA D: Bocetele nunţii mortului 


Bocetul transcris mai jos a fost înregistrat în octombrie 1978 în Ieud la nunta 
unei tinere. Intenţionează să ofere un context parţial pentru tradiţia bocitului aşa 
cum are ea loc. Extrasele au fost înregistrate în seara dinaintea serviciului 
funerar şi în ziua înmormiîntării, înaintea formării cortegiului funerar. Există o 
doză considerabilă de repetiţie în temele bocetului, determinată în parte de 
circumstanţele spaţio-temporale ale desfăşurării nunţii mortului. Versurile care 
descriu aceste faze ale funeraliilor subliniază cauza morţii, transformarea deceda- 
tei într-o mireasă, pregătirea ei pentru eveniment şi reacţia bocitoarelor la 
„Ccăsătoria” ei. Repetarea temelor de către fiecare bocitoare reprezintă un mod de 
exprimare a durerii şi o modalitate de acceptare a morţii. 

Protagoniste sînt mama decedatei şi surorile sale. Cele din urmă au bocit în 
general fără pauză (mai puţin în timpul rugăciunilor preotului), ceea ce înseamnă 
că exemplele de mai jos sînt incomplete. Se obişnuieşte ca o femeie să bocească 
alături de mort. În timp ce mama sau una dintre surori stăteau lîngă sicriu, 
celelalte ieşeau afară (în timp ce sicriul se afla încă în casă) şi umblau în sus şi 
în jos plîngîndu-şi durerea; sau, în orice caz, se dădeau la o parte, lăsînd 
bocitoarei privilegiul apropierii cle decedat. Alţi participanţi se adună în casă sau 
în curte, împărtăşindu-se din durerea morţii prin expresia puternică pe care i-o 
dădeau bocitoarele. 


Nuntirea mortului pentru Gasie lusco a lui Fliţău 
pe 12 octombrie 1978, în leud. 


În timpul Parastasului 


Mama Gasiei: 


Uă mîndrucă şi te scoală Uă de doru tău nu m-oi scăpa. 
Scoală şi ni-om sfătui 

C-amu-i sara a cununii. Sora 1: 

Uă mîndrucă şi hăi Ga 
Pă cînd fetele-or sosi 

Uă tu ieşti gată cle pornit. 
Uă cînd o zinit acasă 

Tu te-ai făcut mnireasă. 


Tu mnireasă te-ai făcut 


Napoi cînd am zinit 
Uită-te cum te-am găsit. 
În scrisoare nu ne-ai spus 
Uă că tu ieşti gata de dus. 
Uă telegramă-am capătat 


pă tăte le-ai întrecut. 

Uă Domne mîndra mamii 
Supărată pot ieu si 

Cîte zile le-oi trăii. 

Uă mîndrucă şi hăi Ga 

Uă Doamne da ce m-oi fa? 
Fetele tăte-or pleca 

Şi ieu sîngură m-oi afla 


Uă să zin gata de plecat. 
Tu sorucă tu Păla 

Uă gată-te şi-om pleca. 

Uă mîndlrucă şi hăi Ga 

Uă scoală-te de aicea 

Şi ne poveste ceva. 

Uă bine te-ai măritat 

Uă puţine zestre ţi-am dat. 

Uăâ că mnirele nu o poftit 
Uă numa popii i-am dat. 
Uă şi ătîta ţi-o fo zestrea 
Cît am plătit la popa. 

Uă mîndră şi mărişoară 


Uă bine-ai învăţat la şcoală. 


Mîndrucă şi hăi Ga 
Scoală-te de aicea. 
Scoală şi ni-om sfătui 
Că ţi-o sosît tăţi fraţii. 
Scoală bună şi ne spune 


Cînd te-ai dus în ceia lume. 


Cum ai mărs cum ai zinit 
Uă şi cu cine te-ai întîlnit. 
Mîndrucă şi hăi Ga 
Scolă-te de aicea. 

Uă mîndrucă şi mnireasă 
Tînără te duci de-acasă. 
N-am văzut aşă mnireasă 
Să zie popa acasă 

Să-te cunune pă masă. 


Sora 2: 


Uă bine ti-i hodini 

În lume nu-i năcăji. 
Scoală bună şi ne spune 
Cum îi traiu în ceia lume. 


Sora 1: 


Mîndrucă şi mnireasă 
Tînără te duci de-acasă. 
Scolă-te mîndră pîn casă 
Şi noi ti-om găta mnireasă 
Uă noi mnireasă ti-om găta 
Ş-apoi i mere a giora 
Cum mere tătă lumea. 

Uă mîndră mîndrucă fată 
Bine ieşti tu măritată. 

Nu ne-i zini niciodată 

Noi om trăi supărată. 

Uă mîndrucă şi mnireasă 
Uă bărbatu nu ti-o toi 

Da noi supăraţi om si. 
Vai sorucă sora me 

Bine se mărită ie 
Măritat-ni-om tăt aşe. 

În lume cînd am plecat 
Sănătoasă te-am lăsat. 


Sora 2: 


Uă sorucă şi tu Ga 

Nu m-am gîndit de aiestea. 
Niciodată n-am gîndit 

Aşă iut de despărţit. 


Uă scoală-te şi hai pîn casă 
Că noi ti-om gata mnireasă. 
Şi ti-i duce a giora 

Cum merge tătă lumea 

Şi acasă-i-ntrona. 

Uă sorucă sora me 
Tînără-a putrezi ie. 

Faţa ta-i ca sansiu 

Şi a negri ca pamîntu. 
Faţa ta-i ca şi spuma 

Şi a negri ca şi tina. 

Uă sorucă şi tu Ga 
Scoală-te şi om da mîna. 
De cînd soră am sosît 
Nimnic nu mni-ai povestit. 
Scoală-te şi om povesti 

Uă c-am sosit tăţi fraţii. 
Sorucă sorucă me 

Uă bine s-a hodini ie. 

Uă bine s-a hodini 

În lume s-a năcăji. 

Uă cîtu-i de greu a trăi 

În lume cu străinii. 

Că străinii-s tare răi 

Nu-s ca şi părinţii tăi. 

Uă sorucă sora me 

Uă bine să mărită ie 
Mărita-ni-om tăt aşe. 

Uă sorucă şi tu Ga 
Duminică pă sara. 

La Măricuţa ai plecat 
Noapte bună tu ai dat. 
Dimineaţa o zinit 

Uă tu nimnic n-ai povestit. 
Uă sorucă şi tu Ga 

Uă nu m-am gîndit de-aiestea. 
Niciodată n-am gîndit 
Cîte-om ave de-mplinit. 
Mult ieşti moarte blăstămată 
Uă că ai zinit la astă casă. 
Ai zinit la soră-me 

Ai vazut că ne tihne 

Şi nime nu ne sfăde. 

Uă sorucă şi tu Ilea 

Dacă Gasie-a pleca. 

Noi ce bdetucă ni-om fa? 
Că noi în lume om porni 
Uă cu cine ti sfătui? 
Lumea asta-i tare re 

La puţine le tihne. 

Uă sorucă sora me 

Tinără putreze ie. 

Uă sorucă şi mnireasă 
Tiînără te duci de-acasă. 
Tu ieşti fată tînăre 

Şi noi te-am dat nurore. 

Uă nu te-am dat noră din casă 
Că ieşti mai mnică mnireasă. 
Telegramă-am căpătat. 


Scoală-te de aici 

Scoală-te şi hăi pîn casă 

Şi ti-om pune după masă 
C-aşă-i rîndu la mnireasă. 

Uă mîndrucă şi hăi Ga 

Uă spune-m tăt ce-om întreba 
Ce te duci di la mama? 

Uă mîndra mamii 

Tăte în lume mni-or pleca 

Şi sîngură m-oi afla. 

Uă de dorul tău m-oi usca 
Pînă la tine-oi pleca. 

Uă mîndrucă şi hăi Ga 

Tăte în lume or porni 

De dorul tău m-oi topti. 

Uă mîndrucă şi mnireasă 
Tînără te duci de-acasă. 

Uă mîndrucă mărişoară 

Uă bun-ai fost şi cumnincioară 
C-ai mărs unde te-am mînat 
Uă vorbă nu mni-ai înturnat. 
Şohan nu m-ai supărat 

Bine m-ai ascultat. 

Uă Doamne bine mni-o tihnit 
Supărată n-am trăit. 

Uă nu m-am gîndit de-aiestea 
Niciodată n-am gîndit 

Uă cît-oi ave de plinit. 

Uă Doamne mîndra mamii 
Nu ştiu moartea ti-o luat 

Ori mămuca ti-o temat. 

Să aibă şi ie o fată 

Să nu sie supărată. 

Vai mămucă ce-ai lucrat? 

Di pă mîndra mni-ai luat 

Uă Doamne rău m-ai supărat. 
Uă mămucă şi hii ta 

Uă rău m-aţi putut supăra 
Dac-aţi luat pă mîndra. 

Batăr am fete bugăte 

Tăte-or cînta-o cu sete. 
Doamne mni-o tihnit 

Cu iele m-am sfătuit. 

Tu de noră nu te-aş da 

Că tu ieşti mai pititea. 

Uă nu te-aş da nurorea 

Uă Doamne mîndruca me 
Rău îmi pare după ie. 


Uă mîndrucă mărişoară 
Bun-ai fost şi cumnincioară. 
Doamne mîndrele mele 
Au mărs unde le-am mînat 
Vorbă nu mni-o înturnat. 
Doamne mîndra mamii 
Şohan nu m-ai supărat 
Mîndrucă şi hăi Ga 

Pă cînd fetele-o sosît 

Tu ieşti gată de pornit. 

Uă mîndrucă şi hăi Ga 
Rău m-ai putut supăra. 

Uă pă cînd o sosît acasă 
Gasie s-o făcut mnireasă. 
Uă tu mnireasă te-ai făcut 
Uă pă tăte le-ai întrecut 
Uă ieu mai tri fete-am avut. 
Mîndrucă înaintea ta. 

Uă mîndrucă şi hăi Ga 

Nu ştiu luat-ai tu moartea 
Ori te-am temat mămuca. 
Vai mamucă ce-ai lucrat? 
Doamne rău m-ai supărat 
Uă că pă mîndra mni-ai luat. 
Mămucă şi hăi ma 

Ţi-ai luat mamă o fată 

Că să nu sii supărată. 

Uă mîndrucă şi hăi Ga 

Uă scoală şi om grăi 

Uă că ţi-o sosiît tăţi fraţii 
Scoală şi vi-ţi sfătui. 


Sora 2: 


Uă surucă şi tu Ga 

Nu te duce de-aicea 

Că să supără mama. 

Uă că ie ce biată s-ar fa? 
Noi în lume om pleca. 

Cu cine s-a sfătui 

Uă dacă mîndrucă nu-i si? 
Uă sorucă sora me 

Bine s-a hodini ie. 

Ie bine s-a hodini 

În lume n-a năcăji. 

Uă sorucă şi hăi Ga 

Nu m-am gîndit de-aiestea. 
În lume cînd am pornit 
Vai bine ne-am sfătuit. 
Telegramă-am căpatat 

Să zinim pînă acasă 
Mîndrucă că ieşti mnireasă. 
Uă sorucă sora me 

Tinără să duce ie. 

Tu ieşti fată tînere 

$î nu te-am dat nurore. 

Nu te-am dat noră din casă 
Că ieşti mai mnică mnireasă. 
la-mă sorucă cu tine 

Că la fete-acolo-i bine 

I rău în lume-a trăi 

Că ieşti tăt cu stăinii. 

Şi străinii-s tare răi 

Nu-s ca şi părinţii tăi. 

Uă sorucă şi mniresă 

Bine te-ai măritat 

Uă după-un fecior de-mpărat. 
Ti-o dus la curtea lui 

În fundu pămîntului 

Uă unde leac de soare nu-i. 
Nici nînge nici îndeaţă 

Nici să face dimineaţă. 

Uă bine te-ai măritat 

Că la socri nu te-am dat. 
Uă barbatu nu te-a toi 

Nici socrii nu te-or sfădii. 
Da noi supăraţi om si 

Cît pă lume-om mai trăi. 
Vai de mine hăi Ga 


Uă nu m-am gîndit de-aiestea. 


Niciodată n-am gîndit 

Cîte avem de plinit. 

În lume cînd am plecat 
Vai cu drag ne-aţi aşteptat. 
Uă sorucă şi tu Ga 
Soală-te şi-om povesti 
Cîtu-i de greu a trăi 

Uă în lume cu străinii. 


Sora 1: 


Uă sorucă soră creaţă 
Scurt-o fost a ta viaţă. 
Mîndru ţi-o fo numele. 
Scurte ţi-o fo zilele. 

Cîncl o fo mai mîndru trai 
Mîndră la unsprezece ai. 
Nu ştiu ce te-ai supărat 
Uă şi de la noi ai plecat. 
Mînclrucă şî mnireasă 
Tînără te duci de-acasă. 
Bine te-am măritat 

Puţină zestre ţi-am dat. 
Uă mnirele nu-o poftit 
Numa popii am plătit. 

Şi ătîta ţi-o fo zestrea 

Cît am pătit la popa. 

Noi nu ţi-am dat zestre multă 
Numa cît îţi facem nunta. 
Uă sorucă soră me 

Bine s-a hodini ie. 


Şi în lume nu-i năcăji 
Scoală soră şi ţi-oi spune. 


Sora 3: 


Scoală şi ni-om tîrgui 

Cît i zice ţi-oi plăti. 

Cît i zice ieu ţi-oi da 
Scoală-te de aicea. 

Uă mîndrucă şî mnireasă 
Tînără te duci de-acasă 
Nu ştiu mamă ce te lasă. 
Uă mîndrucă şi hăi Ga 
Rău mă doare inima 

Şi nu te mai pot striga. 
Uă sorucă şi hăi Ga 

Uă duminică pă sara. 
Tu la mine ai zinit 

Şi noi bine ne-am sfătuit 
Şi am culcat şi am durnit. 
Uă sorucă şi hăi Ga 
Bunucă noaptea la tri 
leu nu te-am putut trezi. 
leu afară mni-am ieşit 
După tata am zinit 

Şi nici cu iel n-ai grăit. 
Uă iute te-ai măritat 

Pă nimeni n-ai întrebat. 
Uă mîndrucă şi mnireasă 
Tînără te duci de-acasă 
Nu ştiu mama ce te lasă. 
Uă mîndrucă sorore 

Ce m-oi fa fără ie? 

Uă mîndruca mamii 

Fără tine ce om fa? 

Uă sorucă sora me 

Rău îmi pare după ie 

Ca şi după mama me. 
Că amu-i lumea tare re 
Nu-i tihne la nimenea. 
Uă sorucă şi hai Ga 

Uă am zinit bună la tine 
Să văd de nu ţi-i mai bine. 
Uite-te binele tău 

Că ţi-o pus în copîrşeu. 
Uă sorucă şi hăi Ga 

Uă nu ştiu aud sau n-aud 
Tăt te strig şi nu răspunzi. 
Uă sorucă sora me 

Ce m-oi fa fără cle ie? 
Fără tine ce m-oi fa? 

Uă sorucă şi hăi Ga 
Coconii cu cine-or si 
Dacă tu nu-i mai zini? 
Uă sorucă sora me 

Uă bine s-a hodini ie. 

le s-a hodini 

Da noi supăraţi om si 
Cîte zîle le-om trăi. 

Uă sorucă şi hăi Ga 

Uă tu la noi nu-i mai Zini 
Batăr cît cle hie mni-ar si 
Uă să rămiîi cu coconii. 
Uă mînclrucă şî mnireasă. 
Tînără te duci de-acasă. 
Nu ştiu mama ce te lasă. 
Uă sorucă şi hăi Ga 

Zi şi noaptea m-oi cînta. 
Uă sorucă sora me 

Ce m-oi fa fără de ie? 

Că bine m-o ascultat 

O mărs unde o-am mînat. 
Uă mînclrucă surore 

leu nu te mai pot cînta 
Că mă doare inima. 

Uă sorucă sora me 

Ce m-oi fa fără de ie? 


Mama: 


Inima me i de ptiatră 

Vai de mine şi de mine. 
Uă mîndrucă şi hăi Ga 
Spune-m tăt ce ti-oi întreba 
Ce te duci de la mama? 
Nu mă-aşă rău supăra 

Uă pă tătă viaţa. 

Uă Doamne mîndra mamii 
Duminică pă sara 
Mîndrucă tu ai cinat 

La Măricuţa ai plecat. 

Şi voiosă te-ai aflat . 
Noapte bună ţi-ai luat. 

Uă Doamne mîndra mamii 
Uă bine ti-i hodini 

Da ieu supărată oi si. 
Scoală-te şi te uită 

Că cum să facem nuntă. 
Doamne mîndruca mamii 
Nu ştiu moarte ti-o luat 
Ori mămuca ti-o temat. 


Sora 1: 


Uă drag mni-o fo cînd am fo tăte. 


Uă mîndrucă şi mnireasă 
Tînără te duci de-acasă. 

Uă bine te-am măritat 

Puţină zestre ţi-am dat. 

Noi nu ţi-am dat zestre multă 
Numa cît îţi facem nuntă. 

Uă mîndrucă soră creaţă 


Scurtă o fo a ta viaţă 
Mîndru ţi-o fo numele 
Scurte ţi-o fo zilele. 

Cînd o fo mai mînclru trai 
Mîndră la unsprezece ai. 
Bun-ai fost şi cumnincioară 
Mîndrucă şi hăi Ga. 

Uă în lume cînd am plecat 
Sînătoasă te-am lăsat. 
Ş-napoi cînd am zinit 
Uită-te cum ti-am găsit. 
În scrisoare nu mni-ai spus 
Că tu ieşti gată de dus. 
Telegramă-am căpătat 

Să sim gată de plecat. 

Uă sorucă tu Păla 

Gată-te şi om pleca. 

Ni-o temat mama acasă 
Bunucă că ieşti mnireasă. 
Mîndrucă şi hăi Ga 

Noi în lume om pleca 
D-apoi mama ce s-a fa? 
Că sîngură s-a afla. 

Dacă bunuc-ai plecat. 

Cu cine s-a sfătui 

Dacă bunucă nu-i si? 

Şi cine o-a mîngiie? 

Că tu te duci nu rămii. 
Uă mîndrucă şi hăi Ga 
Scoală-te şi om da mîna 
Ş-apoi bună îi pleca. 

Uă mîndrucă mîndra me 
Bine să mărită ie 

Mărita ni-om tăt aşe 

Uă de mine hăi Ga 

Nu ştiu moarte ti-o luat 
Ori morişca ti-o temat. 
Uă mînclrucă şî mnireasă 
Tinără te duci de-acasă. 
Mîndlrucă şî hăi Ga. 


Sora 2: 


Faţa ta ca şi spuma 
Negri-oa ca şi tina. 

Uă sorucă sora me 

Tiînără să duce ie. 

Tu ieşti fată tînăre 

Nu ti-am dat nurore. 

Nu ti-am dat noră din casă 
Că ieşti mai mnică mnireasă. 
Scoală şi om povesti 

C-am sosit tăţi fraţii. 

Uă sorucă sora me 

Bine să mărită ie. 

Ile bine s-a hodini 


ANEXA D: BOCETELE NUNȚII MORTUL.UI 


În lume n-a năcăji. 
Scoală-te şi om povesti 
Cîtu-i de greu a trăi 

În lume cu străinii. 


La Măricuţa ai plecat 
Că să stai cu coconii. 


În timpul serviciului funerar, cînd coşciugul 
este luat din casă şi dus în curte. 


Sora 2: 


Uă sorucă şi tu Ga 

Si bună şi nu pleca. 

Uă sorucă şi hăi Ga 

Oi ieşi-naintea ta 

Că da-de ti-oi întorna. 
Uă de ti-oi putea opri 

Şi de-acasă nu îi porni. 
Uă mîndrucă şi mnireasă 


Mama: 


Uă mîndrucă şi hăi Ga 
leu mă duc la casa ta. 

Că mă doare inima 

Că ai zinit lîngă mama 

Uă Doamne mămucă me 
În scoală-te şi îi vide. 

Că şi nepoata sose 

Şi ti-i sfătui cu ie. 

Uă mămucă şi hăi ta 

Rău m-aţi putut supăra 

Că mni-aţi luat pă mîndra. 
Uă Doamne mîndra mamii 
Nu ştiu moartea ti-o luat 
Ori mămuca ti-o temat. 
Ti-o temat mama la ie 

Să nu sie sîngure. 

Să aibă şi îe o fată 

Să nu sie supărată. 

Uă mîndrucă şi hăi Ga 
Spune-mi ce ti-o întreba 
Ce te duci de la mama? 
Tu de noră nu te-aş da. 
Uă Doamne mîndra mamii 
leu tăt aşă m-am gîndit: 
Dac-am fete bugăte 

Nu le-aş da nurori pă tăte. 
Că tu ieşti mai tînere 

Nu te-aş si dat nurore. 

Tu cu mine în casă-i sta 
Şi ginere mni-oi lua 
Singură nu mni-ţi lăsa. 

Uă mîndrucă şi hăi Ga 

Şi ieu cu tine-aş pleca 
Sîngură nu te-aş lăsa 


Ca şi-o floare din fereastră 
Tînără te duci de-acasă. 
Uă mîndrucă mîndra me 
Tînără a putrezi ie. 

Faţa ta ca sansiu 

Negri-oa ca pămîntu. 

Uă sorucă şi hăi Ga. 


Za groapă: 


Că mă doare imima. 

Uă Doamne mîndruca me 
Duce-m-aş şi ieu cu ie. 
Nu o-aş lasa sîngure 
Dacă-i aşă tînăre 

Să sie supărată. 

Uă mîndrucă şi hăi Ga 
Asară daca-nsera 

Hai acasă cu mama. 

Că ieu cina oi găta 

Şi laolaltă om cina 

Nu ne-a dure inima. 
De-aş şti mîndră că-i zini 
Cu cină m-aş pregăti 
Şî-nainte aş ieşi. 

Doamne bine mni-ar tihni 
Supărată n-aş trăi. 

Da aşă îs tăt supărată 

Şi voioasă niciodată. 
Noapte bună mîndra me 
Văd bine că-i rămîne. 

leu oi si supărată 

Cîte zile oi ave 

Dacă te-ai dus tînăre. 

Uă mîndrucă floare creaţă 
Scurtă-o fi a ta viaţă. 
Mîndru ţi-o fo numele 
Scurte ţi-o fo zilele. 

Cînd o fo mai mîndru trai 
Mîndră la douăsprezece ai. 
Noapte bună zic amu 
C-apoi n-oi zice altu. 
Noapte bună pă viaţă 

Nu pînă mîni dimineaţă. 


ANEXA E: Vrem pace 


Următorul poem de Gavrila lui Birău dă expresie sentimentelor acestui ţăran 
transilvănean faţă de războiul nuclear. În el, este evident ecoul poziţiei politice 


oficiale a României din acea vreme. 


De război întreaga lume 
Este greu ameninţată 
Ce-n istorie aşa ceva 
N-a mai existat vreodată. 


Nori întunecoşi încearcă 
Iar Bătrîna Europă 

Care prevestesc furtuna 
Şi o mare catastrofă. 


. Astăzi cînd sîntem în viaţă 
Şi vedem zile senine 
Ne-ntrebăm în gîndul nostru 
Oare ce va mai fi mîine? 


Cînd cei tari se înarmează 
Şi-ar vrea lumea s-o cuprindă 
Moartea îşi arată colții 

Focul gata-i să se aprindă. 


Porumbelul păcii strigă 
Către orice stat şi ţară 
Jos războiul şi din lume 
Duşmănia să dispară. 


Către voi conducătorii 
Stîlpi ai marilor puteri 
Strigă să-ncetaţi furia 

Şi să începeţi negocieri. 


Înarmărilor nebune 
Să se pună odată frâu. 
Şi să faceţi tratative 
Pînă nu-i prea tîrziu. 


Căci în mîna voastră este 
Viaţa omenirii-ntregi 
Şi cîndva o să răspundeţi 
De orice fărădelegi. 


Sîntem împotriva unui 
Nou război distrugător 

Şi lozinca noastra-i PACEA 
Care spune tuturor: 


„Pace vrem şi pentru pace 
Vom lupta fără-ncetare 
Pînă pacea va ajunge 
Peste tot biruitoare.” 


AS LI a 


6. 


NOTE 


Introducere 


Pentru publicaţii în limba engleză despre personalitatea istorică a lui Vlad Ţepeş, 
vezi lucrările lui Florescu şi McNally (1972; 1973) şi Stoicescu (1978). De asemenea, 
este demn de menţionat studiul lui Cazacu (1987, în limba franceză). Wolf, 1975, 


„Florescu şi McNally, 1972 şi Twitchell, 1981 cuprind referinţe la opere cunoscute 


despre Dracula din literatură, teatru şi film. Bram Stoker, creatorul personajului 
Dracula, cunoştea faptele pe cît de eroice pe atît de macabre ale prinţului transilvan. 
Nu vreau să analizez acum împrejurările care au contribuit la naşterea contelui 
venerat de Occident. 

Doresc să le mulţumesc lui Robert şi Rebecca Tracy pentru că mi-au atras atenţia 
asupra acestui detaliu din Cîrmărețul din fluier din Hamelin de Browning (1931, 1973). 


Şi-ar mai fi înc-o poveste, 

Că-n Transilvania e acum un neam 

Ce poartă alte straie şi alt hram. 

Veniţi par dintr-un alt ţinut 

Pentru săteni necunoscut, 

Ai lor părinţi ieşind afară-n soare 

Dintr-o subpămînteană închisoare 

În care-au fost ademeniţi demult 

În mare ceată şi tumult 

Din burgul Hamelin se pare, din Brunswick, 
De ce şi cum, povestea nu spune nimic... 


În timpul vizitei mele în România, în vara anului 1985, am aflat cu uimire, în cursul 
unei conversații cu un reprezentant al Ministerului Turismului din Bucureşti, că 
legenda Cîntărețului din fluier e răspîndită şi cunoscută de unii saşi din Ardeal (ex: 
Covasna, Mărăşti) ca o legendă a originii lor. 

Craft (1984) şi Twitchell (1981, 125), printre alţii, oferă o analiză diferită şi intere- 
santă a sexualităţii sublimate din romanul lui Stoker. Pentru Craft, aceasta reprezintă 
un erotism homosexual reprimat de etica victoriană, care cerea îndreptarea prin 
heterosexualitate. Twitchell invocă interpretarea psihanalitică oedipiană. 

În ceea ce priveşte partea ştiinţifică, Craft (1984, 125) sugerează în mod provocator 
că Van Helsing este un demn reprezentant al comunităţii -ştiinţifice „ce-şi ascute 
dinţii transformați în ace hipodermice, cu un rafinament cultural ce ascunde siluirea 
sub masca vindecării”. „Van Helsing însuşi se referă la instrumentele lui medicale ca 
fiind -înfiorătoarele unelte ale folositoarei mele meserii», făcînd astfel aluzie la 
relaţia conflictuală dintre «atitudinea paternă şi violenţă». Profesiunea de medic 
legalizează dreptul de a penetra trupul, inventînd instrumente delicate şi definind . 
reguli de procedură, în vreme ce tradiţia religioasă, cu insistenta sa idealizare a 
femeilor, impune o restricţie mobilităţii dorinţei (cine penetrează şi pe cine), 
ameninţind apoi cu pedepse teribile pe cei ce încalcă legea.” 

Vezi, de pildă, lucrările lui Foucault (1972, 1975, 1978). 

Apropo de „Transylvania”, jocul pe computer, „nu este de mirare că Transylvania a 
primit Premiul Revistei de jocuri electronice» pentru efecte vizuale de excepţie. 
Conceptul de „Transylvania” stimulează potenţialul creator al minţii.” („Microtimes”, 
aprilie 1985.) 

Am fost oarecum uimită de reacţia pe care o trezeşte numele de Transilvania. Mulţi 
americani nici nu ştiu că există cu adevărat. Cele mai obişnuite întrebări care mi se 

pun sînt: „Vrei să spui că chiar există un loc numit Transilvania? Unde?” Şi este trist 
că un răspuns simplu nu clarifică nimic, ceea ce indică nivelul general de cunoştinţe. 
Mulţi oameni n-au nici cea mai mică idee unde ar putea să fie România sau Ungaria, 
ştiind numai că sînt ţări „comuniste”. Mai mult, majoritatea americanilor sînt surprinşi 
cînd aud că românii nu au aceleaşi legende despre vampiri ca şi noi. Un articol 
apărut în „San Francisco Chronicle” în 1985, ca urmare a uneia dintre conferințele 
mele, dar care nu a folosit informaţiile date de mine, a provocat emisiuni radiofonice 
şi interviuri cîteva luni de zile. Nu există vampiri în România!?! Reprezentanţii 
turismului românesc, decişi într-o vreme să profite de pe urma acestui capital 
cultural, menţionau aceeaşi reacţie la călătorii americani. Românii cred în alte 
superstiții şi apariţii, dar Contele ca atare este necunoscut poporului (altfel decît 
prin turism). Pentru români, „contele” este domnitorul Vlad Ţepeş. 

Nu pretind să fiu o specialistă în clasificarea vampirilor, deşi am parcurs o mare 
parte din literatura de specialitate. În completarea referinţelor citate în nota 1, vezi 
Twitchell (1981) şi Craft (1984). 

Se pare că, în vremea Inchiziției, procesele legate de vampirism ţineau mai curînd 
de domeniul Bisericii decît de al tradiţiei, dacă e să ne luăm după Ma/leus Maleficarum 
(Ciocanul vrăjitoarelor). „Ma/leus Maleficarum, tipărit acum pentru prima dată 
(1486), are drept autori doi călugări dominicani, Jakob Sprengler şi Prior Heinrich 
Kratmer. Această carte, probabil singura operă importantă asupra demonologiei, a 
fost consecinţa unei bule papale din 1484, în care Inocenţiu al VIII-lea cerea 
alcătuirea unei proceduri pentru procesele vrăjitoreşti.” (Twitchell, 1981, 15). Chiar 
şi în secolul XX însă, preotul ca exorcist continuă să fie o figură cunoscută, atît în 
practica religioasă, cît şi în tradiţia populară. În acest sens, aş recomanda introdu- 
cerea lui Twitchell la lucrarea sa din 1981, (3-38). În general, lucrările lui Twitchell 
prezintă interes pentru toţi cei pasionaţi de cultul vampirilor, conținînd, de aseme- 
nea, analize originale ale unor texte literare familiare. 

Vezi, de exemplu, Pascu, 1944; Seton-Watson, 1963; Hobsbawm, 1972; Verdery, 
1983 a; Giurescu f.d. S-au alcătuit bibliografii vaste pe tema Transilvaniei şi a 
disputei dintre Ungaria şi România. Dracula figurează şi el în disputele privind 
istoria societăţii transilvane. Îi mulţumesc lui Steve Sampson pentru faptul că mi-a 
atras atenţia asupra unei recente emisiuni de la Radio Europa Liberă (23 aprilie 
1986): „Cui îi este frică de Dracula?”. Păunescu, un poet şi jurnalist căzut din 
grațiile partidului, a publicat de curînd un comentariu xenofobic în paginile 
„Contemporanului”, apărînd istoria României împotriva încercărilor Occidentului 
de a o denigra. „Nu este prima dată cînd interese stranii s-au adunat în spatele unor 
aşa-numite opere de artă din străinătate, cu scopul de a defăima şi discredita istoria 
naţională a românilor. Uneori, un atac împotriva istoriei unui popor poate fi mai 
grav decît un atac împotriva politicii actuale a ţării... Filmele despre Dracula, 
laolaltă cu întreaga literatură despre Dracula, reprezintă doar o pagină din vastul 
peisaj al pornografiei politice pe care duşmanii o dirijează împotriva noastră.” 
Articolul pare că a iscat îndelungate discuţii. Deşi o analogie între Ceauşescu şi 
Dracula pare tentantă, ea nu are nici o bază. Trebuie să deosebim arta occidentală 
de politica românească. Trebuie de asemenea menţionat că cei mai buni antropologi 
americani au făcut numai în mod accidental muncă de teren în Transilvania. Vezi, 
de pildă, Cole, 1976; Marrant, 1977; Beck, 1979; Kidekel, 1979; Ratner, 1980; 
Sampson, 1980, 1982; McArthur, 1981; Freedman, 1984; Randall, 1983 şi Verdery, 
1983 a. Toţi, în afară de Cole, Sampson şi Verdery, au doar dizertaţii nepublicate. 
Lista este sugestivă, nu exhaustivă. 

„Maramureşul istoric” s-a redus ca suprafaţă în urma tratatului din 1920, care a 
plasat o parte din acest ţinut sub aripa Uniunii Sovietice. Localnicii din partea 
românească a Maramureşului se referă la satele de pe malul celălalt al rîului ca fiind 
de „peste Tisa”. Rudele au dreptul, cel puţin teoretic, să vină în vizită o dată la doi 
ani. Într-o călătorie cu trenul de la Sighetu Marmaţiei la Bucureşti, se poate vedea 
că partea sovietică a Tisei este luminată puternic. Partea românească a graniţei este 
păzită cu mult mai puţin, în special în comparaţie cu graniţa iugoslavo-ungară, pe 
unde românii încearcă să treacă ilegal înspre Occident. Pentru cititorul interesat de 
o scurtă istorie a Maramureşului, îl recomand pe Marrant (1977, 75-109). 

Într-o cronică pertinentă intitulată „Schimbări în mentalitatea rurală” (revista „Amfiteatru”, 
februarie 1981, 18), A. Mihu observa că „Vrem pămînt”, deviza ţăranilor de dinainte 

NOTE INTR. 


de război, nu mai este de actualitate. De cînd cu colectivizarea, ţăranul preferă să 
fie un „proprietar simbolic şi absent”, fapt ilustrat şi prin această glumă: „Ce este 
ţăranul român? Este cel care stă pe cîmp şi dă indicaţii stuclenţilor, soldaţilor şi 
intelectualilor care lucrează pămîntul”. 


. Nu intenţionez să ofer o bibliografie relevantă pentru acest domeniu. Pentru studii 


despre România privind această problemă, vezi, de pildă, Chirot, 1976 a; H. Stahl, 
1980; Verdery, 1983 a şi Shafir, 1985. 

Literatura despre ţărani este extrem de bogată şi depăşeşte cu mult cadrul acestui 
studiu introductiv. Vezi, de pildă, Wolf, 1966; Berger, 1972; Hobsbawm, 1973, 
Meillasoux, 1973; Brauclel, 1979; Shanin, 1979; Randall, 1983, Verdery, 1983 a şi 
Bell, 1984. 

În sensul iniţial al cuvîntului, ţăranii deja nu mai există. Cu toate acestea, forţa 
semantică a acestui concept (ca noţiune de clasă) este încă operativă în Maramureş, 
aşa cum se va vedea în capitolele următoare. 

Feher (1983, 39) afirmă într-un mod mult mai categoric „supravieţuirea” unor 
„stereotipuri, prejudecăţi şi modalităţi naţionale de comportament” învechite în 
statele socialiste contemporane. „Cu deosebire în provincie, fenomenul modernizării 
a schimbat numai partea superficială a vieţii. Natura relaţiilor umane, cu degradarea 
adusă de dependenţa personală şi inegalităţile brutale, trăsăturile de bază ale 
stilului de viaţă şi cursul vieţii cotidiene au rămas în esenţă aceleaşi. Problema nu 
este lipsa unei forme ideale de viaţă socialistă... ci factorul neliniştitor al maimuţărelii 
groteşti prin care pătura de mijloc a noului aparat al puterii încearcă să reproducă 
valorile şi formele de comportament ale predecesorilor lor pre-revoluţionari — 
moşierii în principal — şi aceea a inversului ei, respectul tradiţional automat, care nu 
pune la îndoială autoritatea... Aceste sisteme sociale s-au dovedit a fi, într-un sens 
important, adînc conservatoare.” 

Vezi, de asemenea, Nicolae Ceauşescu („România Literară” 27, 1981) „Partidul 
Comunist Român şi statul român acţionează în aşa fel încît toate mijloacele culturale 
şi educative pe care societatea le are la dispoziţie vor fi folosite pentru a făuri un 
om cu adevărat nou, inspirat de ideile revoluţionare ale partidului.” Dat fiind că nici 
un asemenea „om nou” nu a apărut pînă acum, se pare că există o discrepanţă între 
ideologie şi aplicarea sa în practică. 

Pentru o discuţie mai pe larg asupra semnificației culturii în România socialistă, 
vezi, în special, Tănase şi Gheorghe, 1984. Asupra construcţiei statului socialist, 
vezi Ferge, 1979; Konrad şi Szelenyi, 1979. 

Szelenyi (1982, 320) face un portret al „noului om socialist” : „Dacă cineva ar analiza 
cu atenţie omul socialist ideal — analiză care nu a fost făcută încă — ar găsi asemănări 
izbitoare cu valorile şi gusturile snoabe ale clasei de mijloc ale oricărei societăţi 
industriale avansate. Omul socialist trebuie să citească cărţi, să asculte muzică, să se 
îmbrace şi să se comporte cu copiii lui ca un intelectual pedant de stînga. Dacă un 
muncitor semi-calificat din Praga. nu se ridică la înălţimea acestui ideal, trebuie să-i 
fie ruşine... Nu se poate să fii mîndru că eşti muncitor sau ţăran: imaginea culturală 
este omogenă, iar valori conflictuale sau competitive pur şi simplu nu există. Există 
o singură ierarhie de valori”. O analiză a „omului nou socialist” oglindit în literatura 
sovietică poate fi găsită, de exemplu, la Brown, 1984, 101, n. 116. Pentru un studiu 
psihologic al acestui fenomen, vezi Heiliger, 1980. 

Maramureşul are o identitate aparte în evoluţia istorică a naţiunii. Clasa ţăranilor 
constituie un grup generalizat, pe care ideologii „se sprijină”. Din nou, ideea de 
ţăran este problematică, din cauză că ţăranii sînt asociaţi cu noţiunea de proprietate, 
o noţiune încă plină de semnificaţie din cauza relaţiei dintre prezenţa teritorială şi 
legitimitatea istorică. Retorica regimului este exemplificată în următoarele şabloane 
ale ştirilor oficiale: „O contribuţie remarcabilă la toate victoriile cîştigate de societa- 
tea socialistă a fost adusă de țărănime — clasa care timp de secole a apiirat vărsîndu-şi 
sîngele, pămîntul strâmoşesc, limba şi fiinţa naţională şi independenţa patriei. În 
noile împrejurări istorice, țărănimea acţionează cu fermitate, în alianţă cu clasa 
muncitoare, pentru făurirea noii agriculturi socialiste, la indicaţiile Partidului... 
aducînd astfel o valoroasă contribuţie la întreaga muncă de construire a societăţii 
socialiste multilateral dezvoltate” (Romanian News, 26 februarie 1982, 6). 
Discrepanţa este evidentă şi în lucrările altor cercetători care au făcut muncă de 
teren în România ; vezi în special Verdery, 1983 a. Discuţiile pe care le-am avut îmi 
clădeau impresia că am locuit în ţări diferite. Obiceiurile de nuntă şi de înmormîntare 
se întîlnesc pretutindeni în România, dar prezenţa poeziei orale şi a ceremoniilor 
rituale a încetat sau s-a diminuat considerabil. 


INTR. NOTE 227 


20. 


21. 


22. 


23. 


24. 
25. 


26. 


27. 


Literatura despre ritual şi simbolism este enormii. Vezi, în special, Van Gennep, 
1960; Durkheim, 1965; Peacock, 1968; V. Turner, 1969, Geertz, 1973, 1983; Ortner, 
1973, 1978; Munn, 1974; T. Turner, 1977; Todorov, 1982; Valeri, 1985. Lucrările de 
specialitate conţin numeroase studii despre anumite ritualuri (descîntece de vinde- 
care, rituri funerare, obiceiuri de carnaval etc.). Această lucrare însă nu-şi propune 
să ofere o bibliografie completă. 
Lane (1981, 24-34) discută importanţa unei abordări standardizate a utilizării 
ritualului ca factor de control în societatea sovietică. Analiza lui clarifică sensul 
„omului nou socialist”, explicînd raţiunile ascunse ale manipulării planificate a 
culturii. Van Gennep a fost primul care a subliniat semnificaţia epocilor de tranziţie 
şi a „administrării” lor. Concluziile lui au contribuit la progresul studiilor despre 
ritual. (Vezi Van Gennep, 1960; V. Turner, 1969 şi, în special, T. Turner, 1977.) 
Riturile reprezintă sisteme ideologice. Nu este o noutate faptul că puterea politică 
se foloseşte de ritualuri şi simboluri. Relaţia dintre ideologie şi practică a provocat 
ample dezbateri printre teoreticienii marxişti. Desigur, avînd în vedere ramificaţiile 
empirice ale acestei relaţii, majoritatea românilor de astăzi ar face haz de argu- 
mentele intelectuale utilizate în dezbateri, relaţia dintre cele două fiind percepută 
în totalitate ca o mistificare. Discrepanţa dintre relaţiile idealizate de şabloanele 
retoricii politice şi realitate este prea mare. 
În România există o bibliografie vastă privind practicile magice. Nu o voi prezenta 
aici, dar referinţele importante vor fi notate în carte şi pot fi de asemenea găsite în 
studiul meu despre Câdluş (1981). 
Despre emoție şi ritual, vezi, de exemplu, Durkheim, 1965 (4-11, în special), Munn, 
1974 şi T. Turner, 1977. 
După cum reiese din capitolul despre rituri funerare, familiile nu ar trebui să 
jelească excesiv moartea unui copil; cu voia lui Dumnezeu, vor mai fi şi alţii. O 
inscripţie pe crucea de lemn a unui copil din neobişnuitul Cimitir Vesel din Săpînţa, 
Maramureş, afirmă: 

Tată mamă mă jălesc 

Şi la mine se gîndesc. 

În lume cînd m-am născut 

Mare voie aţi avut. 

Dar voia vi s-a schimbat 

Dacă eu am reposat. 

Voi părinţi nu mă jăliţi 

Altu copil pregătiţi. 


Copilul îşi dojeneşte părinţii, îndemnîndu-i să-şi trăiască viaţa mai departe. Despre 
Cimitirul Vesel, vezi Eugen Simion, 1972. 

Avortul (cu excepţia unor circumstanţe extreme), ca şi orice alte mijloace anti- 
-concepţionale, este ilegal în România. Apartenența la o generaţie, la fel şi rezidența 
rurală sau urbană sînt semnificative în determinarea atitudinii cu privire la avort şi 
la mijloacele de prevenire a sarcinii. Interdicţia strictă a dus, ca de obicei, la apariţia 
avorturilor ilegale, la respectarea „ciclului” şi la abstinenţă ca principale forme de 
prevenire a sarcinii. 

Herder a fost primul care, în secolul XVIII, a dezvoltat ideea de poezie ca fiind 
sufletul unui popor. Recent, Czestaw Milosz spunea: „În perioade de cataclism şi 
tulburări politice, poezia devine cea mai clară expresie a nădejdii, idealurilor şi 
identităţii unui popor. În asemenea clipe, poezia este cea mai puternică voce a 
libertăţii... şi pentru aceasta există nişte motivații de bun simţ. În Europa ocupată de 
nazişti, poezia era instrumentul cel mai la îndemînă de rezistenţă morală, din cauză 
că puteai copia o poezie şi o puteai apoi trece din mînă în mînă. Proza era prea 
lungă şi prea greoaie pentru acest scop. Există deci diverse motive, istorice şi 
practice” (1986, 34). Vezi Lampland, 1981 pentru un rezumat al poeziei ungare din 
anul 1956. Sînt importante de notat contribuţiile umaniste ale literaturii dizidente şi 
piotestalare, prin care „ideile a jumătate din cultura europeană şi-au găsit expri- 
marea”, şi în mod special „eşecul regimurilor de a înfăptui potenţialul uman al 
socialismului” (Hoffman şi Kitromildes, 1981, 172). 


. În lucrarea sa despre romanul sovietic, Clark se referă la folosirea explicit didactică 


a poeziei de către partidul comunist în scopul „popularizării ideologiei, prezentării 
ei în faţa maselor într-o formă atractivă şi în acelaşi timp accesibilă” (1981, 44). 

Pentru un studiu comparativ al folosirii cîntecelor în scopuri politice, vezi Lidtke, 
1982, despre Germania nazistă. Această lucrare, ca şi cea din 1985, conţine informaţii 
valoroase. 

De fiecare dată cînd primesc scrisori de la prietenii din sat, ele conţin poeme sau 
sînt scrise într-o formă poetică. 

Karnoouh (1983 a, 39-45) critică folosirea termenului de „poezie populară” pentru 
acest tip de poezie. După el, termenul de poezie populară duce la o juxtapunere 
intelectuală cu o categorie din poezia cultă (făcînd astfel posibilă o comparaţie 
între cele două prin aceşti termeni) dar, mai ales, scoate această producţie poetică 
plină de vitalitate din contextul său fundamental. Karnoouh îşi argumentează bine 
punctul de vedere; de aceea, în această lucrare, am optat pentru folosirea termenilor 
de poezie şi distib. 

În România există o literatură vastă despre „poezia populară”, ce constă mai ales 
din colecţii poetice regionale sau pe sate. În aceste antologii, Maramureşul este 
bine reprezentat. Vezi, de exemplu, Ţiplea, 1906; Bud, 1908; Papahagi, 1925; 
Ştefănescu, 1968; D. Pop, 1971; Bartok, (1923) 1975; Doniga, 1980; Şter, 1980. 
Pentru a pune într-o perspectivă justă aceste lucrări scoase din context, îl recomand 
cu căldură pe Karnoouh (1983 a). 

Vezi Mukatovsky, 1979, Needham, 1972 şi Burke, 1966. 

Discursul ritual, atît cel al bărbaţilor, cît şi al femeilor este analizat în monografia lui 
Karnoouh (1983a). Studiul său profund şi provocator este rezultatul mai multor ani 
de muncă de teren într-o altă zonă a Maramureşului istoric şi, prin aceasta, este 
extrem de relevant pentru munca mea. Prezintă, de asemenea, interes pentru 
oricine vrea să studieze discursul ritual. 

Este convenabil să atribuim grija de a nu vorbi prezenţei unui străin, însă nu mi se 
pare plauzibilă presupunerea că în peste şaizeci de ore de versuri înregistrate 
acolo, prezenţa mea i-ar fi făcut să se ferească, mai ales luînd în consideraţie 
cantităţile de alcool consumate de sărbători, băutura făcîndu-i pe oameni să se 
exprime mult mai în largul lor. Totuşi, funcţia politică a acestei cenzuri mi-a fost 
dovedită de autorităţi, cînd mi-au cerut casetele pe care le înregistrasem pentru a 
mi le verifica, înainte de a părăsi ţara. Le era teamă ca nu cumva să fi înregistrat 
lucruri inadmisibile, însă suspiciunile lor au fost nefondate. 

Ideea, urmărindu-i pe Lakoff .şi Johnson (1980), este că metafora şi metonimia nu 
sînt doar mijloace lingvistice. Ele „fac parte din modul în care gîndim şi acţionăm 
în viaţa de zi cu zi” (37). Lucrările despre metaforă şi metonimie sînt interdisciplinare 
şi vor fi citate de-a lungul capitolelor despre nuntă şi înmormîntare. Într-un fel, 
analiza ritualului românesc este analiza metaforelor prin care trăieşte un popor. 
Despre metaforă şi ritual, vezi în special Fernandez, 1974 şi Tambiah, 1979. 


„ Această diferenţă în folosirea locală a celor două cuvinte este rezultatul polemicilor 


din şedinţele de partid. Însă acesta este un subiect pentru o altă discuţie. Despre 
cultură şi civilizaţie, vezi în special Elias, 1978. 

Volumul de faţă nu-şi propune o analiză formală a poeziei în raport cu analiza 
contextuală. Această omisiune va fi frustrantă pentru unii, dar, pe de altă parte, 
includerea unei asemenea analize i-ar plictisi pe alţii. Pentru un studiu asupra 
raportului dintre semantică şi semnificaţie, vezi în special Friedrich, 1979 b. Dintre 
cercetătorii români recenți, vezi Coteanu şi Wald, 1981. 

Această cercetare a fost efectuată după terminarea tezei mele de doctorat, pentru 
care munca de teren a fost desfăşurată tot în România (vezi Kligman, 1981). Ambele 
lucrări au fost sponsorizate de Comisia de Cercetări Internaţionale şi Schimburi 
culturale (IREX). Fiiră îndoială că familiarizarea şi experienţa le permit cercetă- 
torilor să se descurce mai bine, cu toată frustrarea produsă de constrîngerile 
birocratice. Ulterior cercetării mele, climatul politico-intelectual a devenit cel puţin 
descurajant, aşa încît cercetările „nou-veniţilor” aproape că au încetat. 

Cei mai mulţi cercetători vin în România sub egida IREX-ului sau a Departamentului 
Educaţiei cu o bursă Fulbright. Pentru o altă discuţie în legătură cu problemele 
ridicate de munca de teren în România, vezi Verdery, 1983 a. 

Complexitatea acestui duel simbolic este bine exemplificată în cazul României. 
America, în special sub administraţia lui Reagan, a avut interesul să demonstreze 
eşecul comunismului şi încălcarea drepturilor omului. Însă aceeaşi administraţie, 
pînă de curînd, a continuat să acorde României dreptul naţiunii celei mai favorizate. 
România are o politică externă relativ independentă. Are relaţii cu Israelul şi 

continuă să-şi manifeste dezaprobarea la adresa Uniunii Sovietice. Dar a recom- 
pensa România cu o poziţie privilegiată printre celelalte ţări din blocul est-european, 
prin statutul de ţară favorizată, înseamnă să aplauzi ideologia şi să nu iei în 
considerare realitatea. România are unul dintre cele mai represive regimuri din 
blocul comunist; politica internă violează drepturile şi demnitatea umană a tuturor 
cetăţenilor statului, nu numai pe cele ale evreilor, ungurilor şi celorlalte minorităţi. 
Aplauzele cu care a fost răsplitit Ceauşescu (pentru cine ştie ce motive) reflectă 
superficialitatea politicii externe americane. (Dacă situaţia din România este preţul 
„independenţei” relative faţă de sovietici — ceea ce pare un punct de vedere destul 
de superficial —, cu siguranţă nu este o situaţie la care să aspire celelalte ţări 
europene comuniste.) 

Oficialităţile au recunoscut că, deşi colectivizarea forţată, a fost regretabilă, nimeni 
nu a putut să i se împotrivească. Înainte de sosirea mea, oamenii au fost avertizaţi 
să nu răspundă nici unor întrebări legate de politică, istorie, cooperativizare şi aşa 
mai departe. 

Această obligaţie se referă în primul rînd la străinii veniţi din Occident şi din ţările 
lumii a treia, primii fiind mai „periculoşi”, în chip de elemente contaminante. 
Recenta dezbatere asupra continuării statutului de naţiune favorizată pentru România 
a fost cauza campaniei anti-americane din 1985. Colegi şi prieteni de aproape zece 
ani erau în mod vizibil înspăimîntaţi să mă întîlnească. Paranoia generată de frica de 
represiuni este mai puţin simțită la ţară, unde este mult mai uşor să ţii sub observaţie 
mişcările oricărui nou-venit. 

Nu am putut depâşi această dificultate în timpul primei mele şederi în România, în 
1975-76. Desigur, restricţia a avut serioase consecinţe asupra lucrării de doctorat 
(dar mai bine decît să fi avut consecinţe asupra românilor ospitalieri). “N-am 
întîmpinat nici o greutate în a-mi găsi o locuinţă în timpul cercetărilor post- 
-doctorale. Cercetătorii al căror obiectiv se află într-o zonă rurală pot fi încurajați să 
locuiască în oraşul cel mai apropiat de locul cercetării. Dar acest lucru nu este 
practic nici din punct de vedere al metodologiei, nici al comodităţii. Greutățile 
legate de transport, ca raţionalizarea benzinei şi numărul redus de autobuze, cu un 
program nesigur, îngreunează deplasarea dintr-o locuinţă urbană la sat. Oferta unui 
asemenea aranjament poate fi o altă tactică de a descuraja cercetarea fără a încălca 
acordul oficial iniţial. 

Vezi Verdery, 1983 a, Kideckel şi Sampson, 1984, pentru alte discuţii asupra muncii de 
teren în România. Din cauza unei neglijenţe birocratice, mi-a fost imposibil să folosesc 
Biblioteca Academiei din Bucureşti în vara anilor 1983 şi 1985. Pînă cînd s-a rezolvat 
problema, eu plecasem deja în nord, spre satul meu. De obicei, este destul de simplu 
de obţinut o autorizaţie de a lucra într-o bibliotecă publică. Din nefericire, încercarea 
mea de a evita repetarea acestei dificultăţi în 1985 nu a avut nici un succes. 
Detaliile acestui scenariu explică problema confluenței relaţiilor centru-periferie şi 
a interpretării autorităţii, a dificultății luptei de clasă şi a prezenţei unui străin 
neinvitat, sancţionată de câtre stat. Grija şi respectul pentru cei care mi-au îngăduit 
să fac parte din viaţa lor nu-mi permit să fiu mai explicită. Munca mea în acea 
perioadă era numai o mică parte dintr-o serie de nemulțumiri ale oamenilor locului 
faţă de primarul din sat, care a şi fost înlocuit. (O scrisoare trimisă de săteni 
redacţiei revistei „Munca de partid” în 1983 a făcut cazul primarului public.) 

Ca să găsesc informaţiile necesare, ar fi trebuit să primesc aprobare să analizez date 
statistice anterioare anului 1962, anul care a marcat sfirşitul procesului de coopera- 
tivizare. Aceste date mi-ar fi oferit informaţii despre proprietăţi şi relaţiile dintre 
rude, precum şi despre transformarea lor. Mi-a fost imposibil să trasez firul acestei 
istorii întrebîndu-i pe săteni, pentru că aceştia erau înspâimîntaţi. Cînd, însă, printr-o 
neglijenţă birocratică, am obţinut permisiunea de a consulta aceste registre, o altă 
autoritate locală, încercînd să evite un scandal cu autorităţi mai înalte, a aranjat ca 
anumite cifre statistice (cu privire la alcătuirea familiei, educaţie, ocupaţii) să fie 
copiate repede de mînă de o echipă aleasă anume şi să-mi fie înmînate înainte de 
plecare. Nu m-a surprins de loc să văd că unele informaţii (cum ar fi foştii proprietari 
de pămînturi) fuseseră omise. 

„Umbra lungă” era un eufemism delicat ce făcea aluzie atît la membrii Securității 
(poliţia secretă, care se făcea simțită mai ales în Sighetu Marmaţiei, cel mai apropiat 
oraş), cît şi la informatorii locali. Deseori am auzit spunîndu-se că nu mai poţi să te 
încrezi nici în propria-ţi mamă. 

Consiliul Culturii acordă folclorului şi tradiţiei acelaşi loc pe care l-au avut pînă nu 
de mult şi în istoria şi antropologia americanii, ignorînd astfel natura dinamică a 
folclorului şi importanţa sa în studiul culturii. Pentru studii care oferă o „perspectivă 
justă”, vezi, de pildă, Weber, 1975; Glassie, 1975, 1982; Thompson, 1979; Kligman, 
1981; Hobsbawm şi Ranger, 1983. 

Nu intenţionam să studiez ritualul ca atare; acesta a fost punctul de interes al 
primului meu studiu şi speram să cercetez vrăjitoria pentru lucrarea post-doctorală. 
Din nefericire, vrăjitoarea cu care intrasem în leggitură a murit la puţin timp după ce 
am ajuns în Maramureş şi mi-a fost cu neputinţă să duc mai departe proiectul. lar 
semnificaţia ritualului în satul în care am fost trimisă era prea evidentă ca să o pot 
evita. 

Prima lună de muncă pe teren a fost petrecută într-un alt sat din Maramureş, ce-mi 
fusese recomandat de autorităţile de la Bucureşti. S-a dovedit a fi o alegere cum nu 


- se poate mai proastă. Satul este izolat şi are o populaţie mai mică de o mie de 

locuitori; deci este mai uşor de „ţinut sub control”. Pe deasupra, satul este oarecum 
neobişnuit datorită faptului că majoritatea locuitorilor aparţin unei secte religioase, 
ceea ce însemna pentru mine, printre altele, că activitatea rituală era diminuată, 
populaţia redusă devenind astfel un dezavantaj. Mai mult, în România, sectele 
religoase sînt descurajate sau ilegale. Pe de altă parte, ele sînt sprijinite substanţial 
de diverse grupări americane, ceea ce nu părea o situaţie favorabilă pentru mine. 
În plus, mă deranjau remarcile anti-semite care se strecurau acolo foarte des în 
conversaţie. După ce m-am consultat cu intelectualii satului, am cerut să fiu 
transferată în alt sat. Autorităţile locale au decis că ei trebuie să aleagă satul unde 
să fiu mutată, din moment ce ei, şi nu etnografii de la Bucureşti, cunosc cel mai 
bine regiunea. 

De obicei, acasă nu erau decît femeile: eu, mama-soacră şi gazda mea. Soţul şi 
copiii gazdei locuiau în Sighet, oraşul din apropiere, unde lucrau sau mergeau la 
şcoală. Soţul făcea naveta o dată pe săptămînă ; copiii veneau cînd puteau. Toată 
familia, incluzînd rudele, se aduna numai de sărbători. 

Sosirea mea în primul sat ilustrează această idee. Pentru că era miezul iernii şi totul 
era acoperit cu un strat de zăpadă, a trebuit, împreună cu un etnograf local, s-o 
luăm pe jos. În timp ce ne apropiam de cel din urmă deal, copiii aflaţi la pîndă la 
marginea satului ne-au zărit şi au strigat cuprinşi de entuziasm: „Vine americanca!”. 
Reacţia mea a fost de stînjeneală şi amuzament, în acelaşi timp. În momentul intrării 
în sat, localnicii s-au înşiruit de-a lungul uliţei, uitîndu-se ţintă la mine. Colegul m-a 
prezentat reprezentanţilor satului; am mers mai departe, fără să mă uit nici în 
stînga, nici în dreapta, cu ochii plecaţi în pămînt. 

Relaţia dintre cercetător şi cel cercetat, precum şi natura scrierilor etnografice a 
devenit un subiect de interes intens pentru antropologi. 

Dâcă vremea nu-mi permitea să plec de una singură într-o excursie în împrejurimi, 
puteam să meditez netulburată şi absolut singură în clopotniţa bisericii. Nimeni nu 
mi-a descoperit refugiul. Cea mai mare problemă pe care am avut-o era faptul că 
odaia în care dormeam nu era potrivită pentru cineva cu un somn atît de uşor. 
Deseori lucram pînă noaptea tîrziu, pentru că acestea erau singurele momente 
liniştite, tot satul dormea. Dar membrii familiei îşi începeau ziua la orele 4-5 
dimineaţa. În mod inevitabil, venea o femeie să ceară cîte ceva, să aducă lapte sau 
să înceapă bîrfa zilnică — toate astea înainte de 7 dimineaţa. (Bîrfa era deseori 
despre mine: Ce mîncă? Da pălincă be?) Sătenii sînt obişniţi să vorbească cu glas 
tare şi deci nu prea aveam parte de somn. Am căzut pînă la urmă la învoială ca pînă 
la ora 7 orice discuţie să aibă loc în curte şi cîteodată îmi respectau dorinţa. 
Această situaţie ar fi devenit şi mai complicată dacă şi-ar fi dat seama că mă trag 
dintr-o familie de evrei. Dar ei nu şi-au dat seama, conştient nu le-o spusesem, 
după ce am întors problema pe toate părţile şi m-am sfătuit cu mai multă lume. O 
să revin lu subiectul acesta, în amănunt, în primul şi în ultimul capitol. 

Devenind fluentă în graiul lor, am început să am aceleaşi dificultăţi în modul de-a 
mă adresa gazdelor. Am trăit împreună în aceeaşi casă; am stat de vorbă în modul 
cel mai intim despre toate ale vieţii. Mediul cultural în care am crescut îmi spunea 
că este normal să mă adresez gazdelor în termeni familiari. Însă, în acel context, 
aceşti termeni sunau discordant. Dacă eu trebuia să fiu „domnişoară”, atunci m-am 
simţit mai în largul meu folosind termenul mai puţin protocolar de dumădta cu 
adulţii, sau obişnuitul „unchiule” sau „mătuşă”. 

1. Doresc să-i mulţumesc preotului pensionar lon Marcu pentru permisiunea de a 
copia notele lui P. Bilţiu-Dăncuş, un fost profesor din leud, ce şi-a dedicat viaţa 
alcătuirii unei colecţii folclorice a acestei comune. El este cel ce a cules legenda, 
trimiţîndu-i-o lui Densuşianu în 1893, ca răspuns la un chestionar în scopul unei 
cercetări. Pentru o recentă versiune poetică a legendei, vezi Anexa A. 

2. De dragul clarităţii, mi-am luat libertatea de a mă referi la leud ca la un sat; în 
termeni oficiali, însă, leudul este o comună. O comună este o unitate administrativ- 
-economică alcătuită din unul sau mai multe sate. Pentru că leudul este mare şi are 
patru diviziuni (Grbovo, Monastire, Gura leudului şi Plopşor), este numit în mod 
oficial comună. Cei mai mulţi dintre locuitorii leudului, însă, vorbesc încă despre 
„satul nostru”. 

3. Regii Ungariei Carol Robert şi Ludovic I au acordat titluri unor nemeşi drept 
recunoştinţă pentru serviciile aduse. Documentele garantau drepturi şi privilegii 
acelor familii. Pentru o discuţie mai amplă vezi, în special, Mihaly, 1934; Popa, 1970. 

4.  Biserica'ortodoxă în România datează se pare din Evul Mediu. În 1700 însă, Imperiul 
Austro-Ungar a introdus Biserica greco-catolică sau uniată în Transilvania. Religia, 
în general, în România este discutată în lucrările lui Puşcariu, 1900; Ionescu, 1905; 
Iorga, 1908; Stăniloae, 1939; Hitchins, 1983. Despre Maramureş, vezi, de exemplu, 
I. Bîrlea, 1909; Reli, 1938. Vezi, de asemenea, Sanders, 1982. Unii ieudeni afirmă că 
revendicarea ortodoxiei în această zonă este un rezultat al propagandei regimului 
actual. Memoria istorică pare să înlocuiască dovezile istorice. Schimbarea oficială 
de la greco-catolicism la ortodoxie a adus dezbinare în leud şi pretutindeni. Preoţii 
care nu au fost de acord să treacă de la una la alta şi s-au împotrivit au fost arestaţi. 
Astăzi, ieudenii vor răspunde imediat că sînt ortodocşi; însă răspunsul este mai 
mult de formă decît din inimă, şi este important de observat diferenţa public-privat, 
străini-localnici, oficial-personal. Aceasta poate să fie văzută ca o dualitate religi- 
oasă, după cum o numeşte Herzfeld în mod sugestiv (1982, 205-13). 

5. Sărăcirea leudului se reflectă într-o strigătură culeasă într-un sat din vecini: 


Vai săracu leudu 
Cum o fo şi cum-i amu. 


6. Documentele bisericii din 1977 arată 5.693 de suflete, adică 2.384 de bărbaţi, 
2.307 de femei şi 1.002 copii. Nu mi-e limpede la ce vîrstă copiii nu mai sînt 
consideraţi copii în arhivele bisericii (vîrsta de şapte ani este cea la care copilul este 
socotit capabil să comită un păcat). Cifra aceasta este numărul „sufletelor” din 
biserică, ce poate include persoane din afara leudului şi exclude persoane care sînt 
în leud, dar nu aparţin de biserică. De pildă, profesorii ce predau în leud şi trăiesc 
acolo, dar merg acasă de sărbători, nu sînt cuprinşi în acest total. Din nefericire, nu 
am avut acces la celelalte arhive locale. Populaţia Ieudului, după recensămîntul din 
anul 1979, era în jur de cinci-şase mii. În 1985, părerea autorităţilor locale era că 
populaţia este de aproximativ 4.800, luînd în considerare faptul că 150 de familii 
s-au mutat definitiv din Ieud. În orice caz, leudul este un sat mare. 

7. Această clasificare este necesară dintr-un punct de vedere practic. Fiecare casă se 
cere binecuvântată de preot de Bobotează, pe 6 ianuarie, în ziua în care se 
presupune că s-a botezat lisus. După slujbă, icoana lui Hristos este dusă la rîu şi 
botezată în chip simbolic. Cu această ocazie, fiecare familie în parte îşi dă obolul 
anual bisericii. Din cauză că leudul este aşa de mare, preotului îi este cu neputinţă 
să acopere tot satul. Dacă nu poate să aducă un alt preot dintr-un sat mai mic ca să-l 
ajute, atunci diaconul şi paracliserul trebuie să aibă grijă de jumătate de sat. Din 
cauza dimensiunilor leudului, colecta ia mult timp şi trebuie să fie începută înainte 
de 6 ianuarie. (Nu toate satele sînt atît de omogene din punct de vedere religios. 
Oamenii care nu ţin de biserică — baptiştii, adventiştii etc. — nu-l primesc pe preot 
în casele lor şi nu plătesc nici o contribuţie anuală.) De curînd, o dispută legată de 
chemarea diaconului pentru slujba lui a dezbinat satul şi a adus pizmă şi prăpăd în 
toiul acestor activităţi anuale. În culmea acestei tensiuni, ieudenii care nu erau de 

acord cu preotul nu l-au primit în casă. Această chestiune va fi discutată pe scurt în 
capitolul de încheiere. În perioada îndelungată în care m-am aflat acolo, reprezen- 
tant oficial al comunităţii a devenit un preot mai tînăr. 

8. Această legătură dintre pămînt şi comunitate este extrem de importantă pentru 
înţelegerea conceptului de colective agricole. Cele două forme de proprietate 
colectivă sînt gospodăria agricolă de stat (ferma de stat) şi gospodăria agricolă 
colectivă (ferma colectivă). Vezi Cernea, 1974 b; Kideckel, 1979. 

9. Karnoouh, în discursul lui despre statut (1980, 84-45), sinonim cu gospodărie în 
Ieud (pe vremuri std/ădmînt), menţionează faptul că, pînă la sfîrşitul celui de-al 
doilea război mondial, statutul de nemeş era inviolabil. Constituia, în mod virtual, 
un mini-stat. Nici măcar autorităţile austro-ungare nu puteau să se atingă de cineva 
care era sub protecţia nemeşului (pe pămîntul lui). 

10. Portiţa îţi permite să treci de la o casă la alta fără să trebuiască să faci întotdeauna 
un ocol mare. Eşti socotit „de-al casei” cînd ştii satul îndeajuns ca să foloseşti 
scurtăturile. 

11. Porumbul este folosit la prepararea mămdligii, un terci de mălai asemănător cu 
polenta italienească. În Maramureş, mămăliga este numită tocandsau coleşă. Înainte 
de-a lua obiceiul să facă pîine din făină albă, ţăranii făceau o pîine de porumb, pizăd 
de mălai. Dintre cereale, săcara şi ovăsul sînt cele mai prezente în ritualurile 
practice, ca simboluri ale fertilităţii, fecundității şi aleinteracţiunii sociale. Grîu ales 
simbolizează o poziţie socială privilegiată. 

12. Strigătura care urmează ilustrează legatura intimă dintre om şi casa lui: 


De m-ar ştii fereastă spune 
Cu multe m-ar da la lume. 
Şi fereastă i zinovată 

Nu mă spune niciodată. 


Se înţelege că fereastra e martoră a faptelor de-acasă, unele nelalocul lor, dar nu-l 
dă de gol. 

13. Rădăcini este cuvîntul potrivit. O ramură a familiei se numeşte zid în graiul 
maramureşean. Ziţă mai înseamnă şi un soi de plantă cu rădăcini puternice. Vezi şi 
Karnoouh (1980, 84). Dacă ceva sau cineva e de zițd asta înseamnă că e de calitate 
superioară. 

14. Sublinierea lui Jowitt (1978, 6-21) privind distincţia pe care o face Weber între 
termenii de condiţie socială şi clasă socială este oportună. El accentuează faptul că 
„într-o ţară rurală, categoriile principale se clasifică în funcţie de condiţia socială, 
nu de caracterul de clasă”. „Societăţile împărţite pe clase sînt caracterizate de ponde- 
rea crescîndă a individului şi a nucleului familial ca unitate fundamentală a dinamicii 
sociale în opoziţie cu un grup organizat (cum ar fi asocierile pe rudenii şi vecinătăţi).” 

15. În mod similar, căsătoria cu un reprezentant al partidului de rang înalt, dar de neam 
prost rămîne mai puţin dezirabilă decît căsătoria cu un muncitor dintr-o familie bună. 

16. Deşi căsătoriile cu cineva de familie mai bună sau mai proastă se mai întîmplă, 
nimeni n-a auzit de vreo căsătorie interrasială între românii din leud şi ţiganii 
stabiliţi în sat, care ar fi considerată scandaloasă. (Nu mai există nici un evreu, şi 
nici unguri nu sînt; nu e decît un rutean, care s-a însurat în sat.) 

17. Ca o completare a minunatei cărţi a lui Hammel despre năşie în Iugoslavia (1968), 
vezi, de exemplu, Mintz şi Wolf, 1950 şi Flandrin, 1976 asupra întregii Europe. Pentru 
analiza altor tipuri de relaţii protector-protejat vezi Gellner şi Waterbury, 1977. 

18. Pretenţiile de zestre s-au schimbat, ca răspuns la schimbările socio-economice. Mai 
înainte, mireasa trebuia să aducă o cergă-două de lînă împletită, patru cearceafuri, 
trei-patru perne cu feţe de perne (ţesute sau brodate) şi trei sau patru covoare 
(lucrate de ea la război). Trebuia să aducă zece-douăsprezece icoane felurite, 
precum şi blide pictate de pus pe pereţi. Pentru fiecare trebuia să facă un ştergar 
brodat de drapat în jurul lor. Pentru bucătărie, trebuia să aducă oale, farfurii, 
străchini, feţe de masă şi găleți pentru apă. Mai era nevoie şi de copăi — una pentru 
spălat rufe şi una pentru copii — şi de o troacă de lemn ca să mânînce porcii din ea. 
Fetele de gazde mai aduceau şi un bou sau doi, cîţiva porci, douăzeci de oi sau mai 
multe chiar, o vacă, cufere şi o căruţă. De dorit era şi ceva pămînt de cultivat ovăz, 
grîu, cartofi, porumb şi secară. În ziua de azi, pămîntul nu mai e obligatoriu, pentru 
că mulţi oameni nu-l mai au deloc. Dacă e cu putinţă, i se dă fetei o vacă, trei-patru 

oi, un porc, grîne şi ceva făină. Obiectele casnice sînt încă necesare şi, de asemenea, 
banii. La oraş, necesităţile casnice includ acum şi mobila: o masă cu patru scaune, 
o canapea, un pat, un bufet cu uşi de sticlă, o masă de bucătarie, un aragaz, un 
frigider. 
În mod tradiţional, dacă ginerele era cel care venea în familia fetei, trebuia să aducă 
unul sau doi cai, o căruţă şi propriul lui set de cearceafuri şi o velinţă (în 
eventualitatea că cei doi se ceartă); dacă nu are surori, i se dădea să ia şi un covor, 
o pilotă, icoane şi aşa mai departe. 
Înţelesul cuvîntului gospodărie variază în cuprinsul Maramureşului. În analiza făcută 
de Karnoouh asupra statutului (1980), acesta ar fi un echivalent al stătămîntului în 
Ieud, sau, în termeni mai familiari, al gospodăriei (vezi şi nota 9, de mai sus). 
Recensămîntul nu aplică distincţii spaţiale sau după folosirea pămîntului gospodă- 
riei ; la recensămînt, fiecare cap de familie e socotit capul unei gospodării, indiferent 
de situaţia reală a relaţiilor de viaţă şi producţie. Părerea sătenilor diferă. În leud se 
spune despre unul dintre fii şi familia lui că stau dilitin (trăiesc separat), dacă 
trăiesc într-o altă casă, pe proprietatea familiei sau în altă parte. Dilitin şi gospodăria 
coincid numai dacă toate sînt separate: locuinţa, pămîntul şi chivernisirea muncii. 
Dintre aceste 71, 67 se aplică românilor; 4 sînt nume de familie ţigăneşti. (Numele 
evreieşti nu mai sînt concludente.) Cele 71 de patronime sînt „tradiţionale”, exclu- 
zîndu-l pe preot, care nu e din Ieud, şi pe cei ce stau aici doar temporar. Am ajuns 
la 71 comparînd numele pe care şi le-au amintit oamenii cu cele din lista membrilor 
cooperativei agricole (care era însă incompletă). 
Articolul lui Silverstein (1981 b) despre tipurile de nume prezintă o analiză foarte 
sugestivă a numelor proprii, ca şi a entităţilor pragmatice şi metapragmatice. 
Conţinutul metapragmatic al numelor sau poreclelor folosite în Maramureş îi ajută 
să plaseze sinele în raport corect cu linia de descendență, prestigiul şi interacţiunea 
familială, precum şi cu ceilalţi membrii ai comunităţii. Legătura dintre nume şi 
identitate este de asemenea folosită ca un „truc” pentru a alunga boala sau în vrăji. 
În descîntece, numele omului este schimbat, astfel încît agentul suferinţei să nu-l 
mai poată recunoaşte. La acesta se referă ca la „moartea sortită” cuiva. Vezi 
Golopenţia-Eretescu (1972, 154-55). 
Într-o conversaţie despre obiceiurile privind naşterea unui copil pe care am avut-o 
cu o bătrînă din sat, ea mi-a explicat relaţia dintre numele femeilor şi autoritatea 
patriliniară şi de stat. Cînd era tînără, era cunoscută ca X, nevasta lui Y. Apoi, într-o 
bună zi, i s-a dat numele oficial în scris, şi a avut probleme pînă ce s-a obişnuit cu 
el. Vorbind despre obligaţia nouă de a naşte copii cu asistenţă medicală în locuri 
special amenajate, iar nu acasă sau pe cîmp, ea a remarcat: „Dar e mai bine de 
muierile aistea arestate, le e mai uşor”. Pentru acea bunică bâtrînă, statul, folosind 
numele oficiale ca sa poată ţine evidenţa naşterilor şi a altor lucruri cîndva strict 
personale, şi-a „arestat” cetâţenii. 
Vezi Musset (1981, 168-69) pentru o mai amănunţită analiză a sistemelor de nume, 
în special în forma de genitiv şi posesiv. Deşi trebuie observat faptul că ele diferă 
foarte mult după regiuni. Chiar dacă Musset spune că forma la genitiv a numelui 
mamei nu este niciodată folosită în Moiseni, am găsit-o în leud. Vezi, de asemenea, 
Golopenţia-Eretescu, 1972. 
Aşa-numitul „sindrom al soacrei” este specific Europei de sud-est. Vezi, de pildă, 
Sanders, 1949; Halpern, 1956; Friedl, 1962; Erlich, 1966; Hammel, 1968; Simic, 
1969. Lamphere subliniază că sindromul este exacerbat atunci cînd „universul 
domestic şi ambianța politică sînt complet diferenţiate şi cînd autoritatea este 
ierarhică şi aparţine bărbaţilor familiei” (1974, 104), aşa cum este cazul în familiile 
ţărăneşti patriarhale. 
Cînd cuplul se mută imediat la oraş, nora evită conflictul cu soacra. 
Toate miresele sînt nurori ; mirii, gineri. Ambii termeni sînt determinaţi de condiţiile 
existenţiale. În cazul acesta, servesc nu numai la clasificarea relaţiilor, dar conden- 
sează mai multe înţelesuri în privinţa sinelui, a spaţiului, a căminului şi a autorităţii. 
Din cauză că moştenesc un lot de pămînt, toate femeile sînt, pînă la un anumit 
punct, dezirabile. Chiar şi cea mai slabă de minte, cea mai nepotrivită, cea mai urîtă 
se mărită: 

Sărăcile moine lungi 

Cum mărită mute-n dungi. 

Săracile moine late 
Cum mărită mute-umflate. 


Aceste versuri fac haz de relaţia dintre pămîntul bun de cultivat şi fetele nubile, 
apte de a concepe. Pămîntul poate fi împărţit în loturi mai mari ca de obicei (de 
aici, „sărăcile moine lungi şi late”), ca să mărite o fată care, altfel, nu atrage deloc 
peţitori. 

O femeie de douăzeci şi ceva de ani, încă nemăritată, a fost îngrozită cînd m-au 
chemat să văd moşul din copac pus la fereastra ei. L-a băgat în casă şi n-a lăsat pe 
nimeni să se uite la el. Acoperirea de ridicol în public, tipică acestor rituri, este 
similară franţuzeştilor charivari. 

Costul unei nunţi mari era după cum urmează (în 1979): 


Lăutari 4.000 de lei 
Băutură: ţuică, bere etc. 5.000 de lei 
Pentru preparatul mîncării 
(făină, ulei etc.) 2.000 de lei 
Porci 3.000 de lei 
Pui 0 (dăruiţi) 
Total 14.000 (aproximativ 1.780 $) 


Familia mirelui a avut nevoie de 200 kg de făină albă, 20 kg de zahăr, 20 kg de ulei, 
10 kg de unt, 150 kg de carne de porc, 50 kg de varză acră, 20 de pachete de piper, 
20 kg de orez, 2 kg de sare, 20 kg de amestec pentru umplut sarmalele şi 20 de pui. 
Vezi, de asemenea, Barth (1979, 89) pentru o analiză a Nacbbarscbaften în comuni- 
tăţile de saşi. Musset (1981, 23) notează că în viaţa urbană există relaţii mai strînse 
între vecini decît între membrii aceleiaşi familii care trăiesc însă la depărtare unii de 
alţii. El observă că relaţiile de rudenie şi cele de vecinătate se confundă deseori, 
deoarece fraţii, în interesul proprietăţii, pot fi vecini. 

Am inclus o analiză asupra grupurilor de bărbaţi tineri care colindă împreună. De 
sărbătoarea Crăciunului, feciorii vizitează mai ales casele cu fete de măritat. Ca şi 
hora şi şezătoarea, aceasta este o ocazie importantă în care băieţii pot a face curte 
fetelor. Pentru mai multe detalii, vezi Bîrlea, 1969 şi Brâtulescu, 1981. Pentru o 
analiză mai cuprinzătoare a horei de duminică şi a şezătorii în regiunea învecinată, 
în Oaş, vezi Musset (1981, 39-34) şi Freeman, 1983. De asemenea, Bot, 1969. 
Aceasta este o recapitulare a schemei generale a diviziunii rituale a muncii: bărbaţii — 
obiceiuri publice, calendaristice ; femeile — ciclul vieţii private (Vezi Kligman, 1981, 136). 
Farmecele de dragoste sînt făcute şi de Anul Nou. În noaptea de Ajun, fetele mai 
ales fac felurite farmece care să le arate dacă se vor mărita şi cu cine. Cea mai 
renumită vrajă de dragoste implică planta denumită mătrăgună, o variantă a 
beladonei. Fetele se duc în pădure şi cinstesc buruiana cu vin şi prăjituri. Îi cîntă, 
o laudă şi îi cer următoarele: 


Mătrăgună doamnă bună 
Mărită-mă-n astă lună. 
De nu-n asta, în cealaltă 
Şi mă mărită odată. 

Că de nu mni-i mărita 
leu horincă nu ţi-oi da. 
Nici prăjituri nu ţi-oi da... 


Principalul e să fii măritată. Pentru un studiu al „cultului mătrăgunii”, vezi Eliade, 
1972. O vrăjitoare pricepută mi-a mărturisit, înainte de a muri, că femeile mai 
folosesc buruiana aceasta şi în scopuri rele. În cazul acela se duc în pădure şi bat 
planta, o calcă în picioare şi o ceartă. Cînd vin acasă, o lasă afară-n ogradă, n-o aduc 
în casă şi nici n-o pun la icoane. Râul cere inversarea binelui. 

A ucide pentru sînge este cu siguranţă un fapt plin de semnificaţii în construcţia 
mitului vampirului ; pentru ca să-şi satisfacă setea, un vampir suge întreaga rezervă 
vitală a omului din care se adapă. Twitchell (1981, 14) observă „sincretismul 
entropic” al „concepţiei populare şi ecleziastice despre sînge, deoarece înspre 
sfîrşitul Evului Mediu mitul vampirului a căpătat o nouă vigoare ca un mod de a 
explica cea mai importantă dintre taine, euharistia. Astfel, taina cel mai greu de 
înţeles, ce se bazează pe procesul transsubstanţialităţii, aproape cu neputinţă de 

explicat, poate fi descrisă în termenii mitului vampiric. Pentru că, întocmai precum 
diavolul bea sîngele păcătosului şi se adapă din spiritul lui, aşa şi omul cel drept 
poate bea acum vinul, în fapt împărtăşindu-se din spiritul sfint al lui Hristos. A fost 
un mod simplu şi pe înţelesul tuturor de a explica această taină complexă şi, 
desigur, a sădit teama de diavol cît se poate de viu în păcătos, aşa cum a fost sădită 
nădejdea mîntuirii prin Hristos în cel drept”. 

În romanul Dracula, o dată eliberată din ghearele păcatului, Lucy este capabilă să 
se odihnească în veci, ca logodnică simbolică a lui Arthur. Pentru el, amestecul de 
sînge prin transfuzia dată ca s-o ţină în viaţă le „consacră” căsătoria. Aceasta poate 
fi şi o aluzie la relaţia dintre lisus Hristos şi cei ce cred în transsubstanţialitate. 
Unirea lui Arthur cu Lucy era doar simbolică şi a fost cu adevărat legată numai după 
ce ea a murit cu adevărat, cînd pacea i s-a coborit în suflet şi ea a fost gata, în ceie 
din urmă, să primească taina căsătoriei. Transfuzia de sînge nu i-a putut salva însă 
viaţa, căzută sub influenţa Diavolului. 

Versurile care urmează comentează patima trupească a femeilor: 


Săracile fetele 

Gură dulce place-le. 
De le-ai dat tătă gura 
Şohan nu s-ar sătura. 


Femeile contribuie la perpetuarea propriului statut. Ele cred că sînt, prin firea 
lucrurilor, rele. Aşa cum am mai spus, bătutul nevestelor este un fapt mai curînd 
comun. În general, femeile nu sînt prea încîntate, dar nici nu pun la îndoială faptul 
că merită un asemenea tratament, dacă, desigur, bărbatul lor nu este beţiv. 
Aceasta îmi aminteşte un distih pe care l-am auzit prima oară de la o femeie: 


Nu-s bună de făptură 
Da-s a dracului de gură. 


Se crede despre femei, în mod curent, că ar fi rele de gură şi nu tocmai sincere. 
Femeile sînt, se presupune, sursa tuturor bîrfelor şi scandalurilor. 
Analiza făcută de Karnoouh limbajului ritualic al bărbaţilor şi al femeilor în riturile 
de căsătorie din Maramureş este foarte pătrunzătoare. De asemenea, este demn de 
consultat studiul său despre „ontologia dorinţei”. 
„Procesul de civilizare” analizat de Elias (1983 a) a căpătat un alt sens datorită 
ideologiei dezvoltării. Paradigma amenințării „celuilalt”, care trebuie să se supună, 
este o puternică forţă care motivează mare parte din discursul politic actual. Istoria 
nu a redus în mod substanţial vehemenţa cu care este privit „celălalt”. 
Fragmentul următor face parte dintr-o conversaţie între doi bărbaţi din Ieud, gata 
să-şi ia nevestele acasă de la Sărbătoarea nepoatelor (1979): 

„No c-a mea — de cîte ori n-o spus că n-6 si-mi dea drumu-n casă. Păi, i-am zis 

că n-o făcut ea casa. l-am zis că o să mai beau un pahar-două pînă vin, şi ce?” 

„Şi oricum îşi pierde vremea dacâ-ncuie uşa, că eu intru oricum. Că sîntem 

bărbaţi.” 

„Eu port clopul. Că dacă nu, atunci i-l dau ei. Da ea n-o vrut să-l ieie; de două 

ori i-l dădui. Dacă nu-i şade...” 

„Tu, muiere, nu vrei să-ţi dau clopul să-l porţi tu?” 

(nevasta) „Nu, tu poartă-l.” 

„Vezi, nu-l vrea. Fiindcă nu-i în stare. Nu că ne-ar fi nouă rece la cap, da' nu poţi 

să ai grijă de toate ca noi bărbaţii.” 

„Eşti mai slabă de minte.” 

(nevasta) „Şi nu sîntem noi mai bune de gură ca voi!” 

„Sînteţi mai proaste la lucru.” 
Tensiunea în relaţiile de gen (autoritate, diviziunea muncii) sînt evidente şi, 
probabil, exprimate mai în voie din cauza borincii, a ţuicii de prune româneşti. 
Distincția necurăţenie-puritate făcută între menstruaţie şi lactaţie este bine ilustrată 
de practicile ţigăneşti maribme. Acestea vorbesc despre statutul corpului: partea de 
sus a trupului e mai curată decît cea de jos, care e murdară (în special la femei). 
Hainele purtate în partea de sus şi cele purtate de la brîu în jos trebuiesc spălate în 
bazine separate. Vezi Sutherland, 1977. 
Obiceiul este încă întîlnit în Maramureş. După cîte ştiu, nu este practicat în alte părţi 
ale Transilvaniei. Se mai întîmplă încă să fie întîlnit în Sighetu Marmaţiei, deşi acolo 


236 


42. 


43. 


44. 


NOTE CAP. 1 


este comun la intrarea în casă. Membrii de partid folosesc salutul acesta fără nici o 
problemă cînd se întîlnesc cu ţăranii în oraş. Este în acelaşi timp o convenţie şi un 
semn de respect. 

Trebuie să mărturisesc că nu am făcut cercetări în legătură cu formula de salut 
dintre creştini şi evrei, în parte pentru că astăzi s-au redus diferenţele religioase şi, 
în parte, pentru că, fiind în mod „incognito” evreică, mi-a venit peste mînă să discut 
despre evrei. Colegii români care au lucrat şi ei în zonă sînt însă de acord că 
saluturile erau în funcţie de momentele zilei. 

Antisemitismul ardelenilor nu cere explicaţii suplimentare ; Papahagi (1925, XVI) a 
cules următoarea glumă: 


„Pe cine-ai întîlnit în drum, loa? 
Doar un om şi-un jidan.” 


Hotărîrea mea de a rămîne incognito a fost o problemă. Era limpede că „dîndu-mă 
în vileag” mi-aş fi îngreunat munca. Un coleg pe care îl stimez, un evreu care a 
petrecut mulţi ani la puşcărie, m-a întrebat dacă mă interesează cercetarea şi 
înţelegerea condiţiei umane sau vreau să fiu o martiră. La momentul respectiv, 
întrebarea, în contextul experienţei lui de viaţă, mi-a rezolvat conflictul inte- 
rior. Munca de teren m-a ajutat, în orice caz, să pricep mult mai intim înţelesul 
antisemitismului. Însă mai sînt încă sensibilă la problemele etice ivite (nu este 
comod să ai ceva de ascuns într-o societate controlată de poliţia secretă şi de 
informatori ; şi nici să te prezinţi drept altcineva decît eşti). Deseori m-am gîndit că 
ar trebui să stau de vorbă despre asta cu aceia cu care am legături strînse. De 
curînd, auzind în repetate rînduri că evreii au adus comunismul în România, fapt 
care nu bucură în general pe nimeni, m-am hotărît iar să tac şi să nu aduc subiectul 
pe tapet. Nu sînt o evreică religioasă — şi aspectul religiei este singurul care 
contează. Sentimentele faţă de evrei au fost şi continuă să fie ambivalente. Au fost 
admiraţi pentru fervoarea religioasă, dar duşmăniţi pentru interesele şi practicile lor 
mercantile. Am fost amuzată de un comentariu al unui membru al intelectualităţii 
locale, care pretindea că criza petrolului era provocată de „arabi care sînt nişte 
adevăraţi evrei”. 
Reinstituirea ortodoxiei în leud a întîlnit rezistenţă şi oamenii îşi amintesc de ea cu 
amărăciune. Cei mai mulţi ieudeni se consideră acasă greco-catolici, dar nu vor să 
rişte şi să suporte consecinţele. De asemenea, originea greco-catolică a acestui 
obicei nu prea e cunoscută, aşa că ar fi o greşeală să considerăm că orăşenii nu-l 
ractică din cauză că nu e ortodox, ci greco-catolic. 
În această lucrare mă voi concentra asupra obiceiurilor legate de ciclurile vieţii. Am 
prezentat relaţia dintre ciclul vieţii şi obiceiurile calendaristice în lucrarea mea 
precedentă despre obiceiul calendaristic al Câ/uşului (1981). Asupra obiceiurilor 
calendaristice româneşti, vezi, de asemenea, Marian, 1898; Pamfile, 1914; Valpesea, A 
1927; Brătulescu, 1981. 


Capitolul Ii 


Cartojan scrie că „în viaţa de tip patriarhal a satului, nunta ţărănească este o 
adevărată dramă” (1974, 274). El arată că fiecare din „fazele principale ale nunţii 
sînt subliniate de oraţii”. Analiza sa superficială relevează un accent pus pe 
dominanţa masculină: procesiunea mirelui pînă la casa miresei şi misiunea simbolică 
a însoţitorilor săi de a „culege” (de a escorta) „floarea din ceruri” (mireasa) din 
grădina mamei ei, ca s-o „răsădească în grădina împăratului” (casa mirelui), pentru 
ca la sfîrşitul anului ea să înflorească (să nască copii). Scenariul este de apropriere 
simbolică şi de putere a bărbatului. 

Cititorul interesat ar trebui sâ-i consulte pe Marian, 1890, Meiţoiu, 1969 şi Şeuleanu, 
1985, pentru o mai completă, nu neapărat şi mai sistematică, prezentare a ritualului 
nunţii. l-aş recomanda de asemenea pe Musset, 1981 şi Karnoouh, 1983a. 
Textele sînt extrase din transcrierile complete a patru nunţi şi, de asemenea, 
fragmente din alte zece nunţi din leud şi una din Breb. Dacă nu există altă 
menţiune, atunci textele sînt culese de mine. 

Nu este intenţia mea să analizez acum cărei categorii lirice îi aparţin strigăturile. 
Pop şi Ruxăndoiu (1976, 180) sînt de părere că nunțile au devenit cu timpul mai 

1. 

13. 


14. 


15. 


16. 


orientate înspre spectacol şi unele din oraţiile rituale au fost „contaminate” de 
alte cîntece de despărţire. Pentru o analiză asupra poeziei rituale, vezi Pop şi 
Ruxăndoiu, 1976. 

În cursul muncii de teren pe care am efectuat-o, am cules cîteva mii de versuri: 
strigături, cîntece şi bocete. Cititorul are trimiteri la lucrările lui Karnoouh, precum 
şi la colecţiile de strigături, cîntece şi poezie din Maramureş, cum ar fi Bud, 1908; 
Papahagi, 1925; 1. Bîrlea, 1968; Bartok, 1975; Doniga, 1980 şi Şter, 1980. 
Căsătoria, ca toate celelalte, are preţul ei. În situaţii neobişnuite, cum ar fi pleca- 
rea mirelui în serviciul militar, cînd se cere ca perioada de trei săptămîni să fie 
scurtată, mirele poate plăti o anumită sumă bisericii drept compensație că încalcă 
regulile. 

Cele mai multe fete şi neveste poarta astăzi fote (numite în Maramureş „zadii”) din 
lînă şi fibre amestecate. Pentru strîngerea de mînă rituală însă, sînt purtate numai 
fotele de lînă, chiar dacă trebuie împrumutate. În privinţa legăturii dintre lînă şi 
prosperitate, există un joc desfăşurat în ajunul Anului Nou de fetele de măritat şi de 
feciori, care prezice calităţile sau cusururile viitorului tovarăş de viaţă. Mai multe 
farfurii acoperă fiecare cîte un obiect simbolic; se zice că cine întoarce farfuria şi 
găseşte un ghem de lînă va lua de nevastă sau de bărbat un om prosper. 

Cele mai multe nunţi au loc iarna, cînd sătenii nu sînt atît de ocupați cu mun- 
cile cîmpului (vezi Kligman, 1981, 111), dar aceast obicei e pe cale să se schimbe, 
ca răspuns la transformările intervenite în mijloacele de producţie şi în ocupaţii. 
Trusoul miresei este pregătit de-a lungul anilor de fetele tinere, cu mult înaintea 
nunţii, la clacă, acasă şi cu prietenele, ca să treacă timpul. 

Cusutul steagului era socotit un prilej de jale şi doliu. În secolul al XIX-lea, mirele 
era „jelit” cu cîntece triste la despărţirea de prietenii săi, feciorii. În mod asemănător, 
fetele, făcînd cununa miresei, intonau cîntece triste, pline de nostalgie, toate cu 
lacrimile curgîndu-le pe faţă. Cînd cununa era gata, una din fete o aşeza pe capul 
ei, mai înainte de a fi pusă pe capul miresei. Apoi dansau bucuroase în jurul miresei 
(vezi Dăncuş şi Katz, 1973, 122). 

Mersul la mireasă acasă poate însemna numai o cale de cîteva case sau poate fi o 
adevărată călătorie de un kilometru, un kilometru şi jumătate, noaptea, prin zăpadă 
şi pe gheaţă. „Cărarea” este bătută de multe ori în timpul desfăşurării nunţii. Timpul 
necesar dusului şi venitului e calculat în aşa fel încît oamenii să nu-şi piardă 
răbdarea aşteptînd degeaba. 

Împletitul părului miresei este un adevărat chin; însă nicăieri nu-i atît de complicat 
cum e în Ţara Oaşului. Pentru o descriere a obiceiului, vezi Musset (1981, 107). Tot 
Musset (îbid., 109) observă că portul părului şi cununa miresei sînt simboluri ale 
fecioriei. De aceea, tinerele care şi-au pierdut virginitatea sau femeile care se mărită 
iarăşi (după divorţ sau văduvie) nu poartă părul împletit şi nici.cununa. 

Vezi Bogatyrev, 1971 şi Pop-Cămpeanu, 1979 despre funcţiile costumului ca simbol 
al unei schimbări de statut. 

Mama unei mirese la care m-am dus pentru a vedea îmbrăcarea ei rituală mi-a 
zîmbit şi m-a asigurat că şi fata ei o să plîngă, ca toate miresele. „Nu-ţi fă griji, dacă 
nu plînge, am cepe”, a spus ea. Folosinţa cepelor a fost notată de Marian (1890, 
381): „Daca se întîmplă ca lacrimile să nu curgă de la sine, atunci o bătrînă sau o 
nevastă vine cu o ceapă... aşa ca să nu rămînă mireasa cu ochii uscați”. Plînsul 
ceremonial arată grija pentru opinia publică mai mult decît pentru sentimentele 
personale (Radcliffe-Brown, 1964). 

Acest lucru îmi aduce aminte de alte versuri despre poveştile de dragoste ce rup 
legăturile dintre fete. 


Fost-am patru surorele 
Ca şi patru floricele 

Şi ne-am despărţit cu jele. 
Nu ne-a despărţit jalea 
Fără ni-o despărţit badea. 


M. Pop (1976, 152) spune că, mai înainte, o mireasă care se mărita împotriva voinţei 
ei avea dreptul să îşi jelească în public soarta, în timpul nunţii; acum nu se 
mai obişnuieşte. Bocetele la nuntă sînt vestite printre popoarele slave din vecini. 
Vezi, de exemplu, Sokolov (1950, 213-14); Krimska-lvanova, 1981; Ivanova şi 

Zivkov (1981, 330-38, 359-63, 369-95). Există multe lucrări pertinente cu privire la 
asemenea manifest:iri în Iugoslavia, Bulgaria, Europa Centrală şi de Est şi |ţările 
fostei n.ed.] Uniuni Sovietice. (Bibliografia Krimsca-lvanova este bună pentru 
Uniunea Sovietică şi Bulgaria. Vezi, de asemenea, Grossman, 1980.) 

17. Pe vremuri, îmbrăcatul mirelui includea şi un bărbierit ritual. Acest eveniment, fiind 
prima dată cînd mirele se rădea, marca tranziţia înspre maturitate. (Perechile se 
căsătoreau de foarte tineri.) Vezi, de asemenea, Kligman (1981, 92), pentru alte 
referiri la acest obicei. 

18. Cititorul îi poate consulta pe Marian (1980, 435-36), Leibman (1972, 135-36) şi 
Musset (1981, 118-19) pentru alte descrieri pe scurt ale ritualului cununiei. Este în 
afara obiectului prezentei cărţi să descriu în amănunţime ritualul ortodox. 

19. Observaţia lui Valeri despre participarea la o nuntă a huauluşilor din estul Indoneziei 
este relevantă: „De fapt, acest sistem, care implică participarea tuturor, creează o 
situaţie în care fiecare nuntă cere existenţa altor nunţi (în mod ideal, a nunţii 
tuturor) şi exprimă — la nivelul asimetric, al schimbului şi la cel simetric, al ritualului 
— legătura dintre toate cuplurile, într-un sistem de reciprocitate şi de corespondenţă 
absolută” (1980, 189). 

20. Tema vînătorului este caracteristică pentru poezia de nuntă şi, de asemenea, pentru 
colindele alegorice de Crăciun (Pop şi Ruxăndoiu, 1976, 185-86; Eliade, 1980, 15-17; 
Brătulescu, 1981). Vînătoarea este un obicei bărbătesc şi ea obişnuia să stabilească 
drepturile de suveran; este un simbol central al nunţii într-o societate patriarhală. 

21. Scenariul aminteşte povestea Cenuşăresei, cînd prinţul şi alaiul lui pleacă în căutarea 
femeii pe al cărei picior se va potrivi pantoful. În acest teatru ritual, mirele (împăratul 
sau prințul) pleacă în căutarea celei dintîi flori albe (mireasa fecioară). Sînt încercări 
rituale pe care va trebui să le depăşească înainte de a-şi găsi floarea. Vezi O. Bîrlea 
(1976, 315-23) despre probele peţirii. Lampland (1977, 65-67) descrie un obicei 
similar în ritualul de nuntă unguresc. 

22. Silverstein a observat caracterul metapragmatic şi metasemantic al discursului oficial 
ca fiind trăsături inerente. Să ne amintim că ceremonia oficială de la biserică a avut 
deja loc. Ritualul reia momentul căsătoriei, purtîndu-i pe participanţi prin diversele 
schimbări de roluri şi statut. Silverstein (1981 a) arată că o asemenea desfăşurare 
„dă o structură relaţiilor dintre participanţi, prin faptul de necontestat că este plină 
de metafore ale cotidianului”. 

23. Pînă de curînd (după cel de-al doilea război mondial), proba virginităţii era, cum 
mai este încă în multe părţi ale lumii, pata de sînge de pe cearceaf. Sîngele era ceea 
ce conta; al cui, era mai puţin important şi mai greu de verificat. Mulţi pui de găină 
au salvat în felul acesta onoarea mireselor. 

24. Dansul găinii este legat în mod simbolic de dansul miresei sau Jocul mniresii, care 
acum nu se mai obişnuieşte decît la familiile de ţigani din Ieud, deşi este popular 
încă în alte zone din Româniâ. Era obişnuit în leud în familiile sărace, ca mijloc de 
a acoperi cheltuiala şi de a înzestra o pereche cu resurse limitate. În timpul Jocului 
mniresii, mireasa dansează cu oricine vrea să plătească pentru aceasta. La sfîrşit, 
mirele „îşi răscumpără” mireasa ; al lui e ultimul dans. 

25. Există versuri care laudă pe cei buni de gură -— în sensul bun al cuvîntului: 


Nu-s frumoasă de făptură 
-  Da-s a dracului de gură. 


La omuţu bun de gură 
Nu-i mai trebe băutură. 


26. Un bătrîn din sat a declarat că, mai demult, naşul încerca mireasa ca să vadă de-i 
fecioară. Se impunea deci ca naşul să se culce cu ea. Sîngele de pe cămaşă sau de 
pe cearceafuri era proba fecioriei ; altfel, mirele avea dreptul să anuleze căsătoria. 
Sursa mea de informaţii mi-a mai spus, însă, că nu crede ca un asemenea lucru să 
se fi făcut într-adevâr, pentru că ar fi fost cu păcat. Dar o bâtrînă l-a contrazis, 
spunîndu-i că se poate plăti pentru păcate. Ea ştia un catren dintr-un sat din vecini 
care vorbea chiar despre acest lucru: 


Naşule ţi-ar si păcat 

Să te culci cu sina-n pat. 
Da nănaşu-are parale 

Şi a plăti sălindare. 

Textul acesta a fost cules în 1980 de la o femeie din comuna Sâliştea de Sus, venită 
în vizită la rudele ei din Ieud. leudenii nu ţipă strigăturile pornografice, deşi acestea 
sînt comune în tot restul Maramureşului. leudul este însă cel mai consecvent din 
punct de vedere religios şi tradiţional ; strigăturile acestea sînt considerate murdare. 
Dar nu a fost întotdeauna aşa. Folcloristul G. Dâncuş a cules strigtituri „fără perdea” 
în leud, înainte de cel de-al doilea război mondial, din care dau următoarele 
exemple: 


Rău mă doare, rău mă doare 
Cînd mă fute, bine-mi pare. 


Să trăia bărbatu mneu 
C-are pula ca un zmeu. 
Cînd văd că bărbatu zine 
Gîndesc că m-a fute bine. 


Schimbările socio-economice au creat în România o situaţie oarecum asemănătoare 
cu modul de producţie capitalist. Rolul conservator îndeplinit de soţia-casnică este 
binevenit. Landes (1977-78, 406) atrage atenţia că „familia îi învaţă pe cei ce 
muncesc să-şi vîndă forţa de muncă de dragul consumului, lucru pe care îl vor 
înţelege atunci cînd va veni timpul recreerii. li învaţă că plăcerea, şi nu activitatea 
productivă e cea care dă sens vieţii”. 

Se obişnuia pe vremuri ca ciocul să fie pus între două felii de pîine şi să-i fie dat 
ceteraşului. Simbolismul sexual este evident. Naşul întreba dacă ciocul era de 
cioară sau de gongoi (primul mascul care calcă pasărea femelă). Oamenii spun că 
practica a încetat cînd țiganii au devenit sensibili la aluzia peiorativă; cioară e 
folosit adesea ca o insultă pentru ţigani. (Majoritatea lăutarilor sînt ţigani.) 
Lampland (1977, 72) descrie Cîntecul cucoşului ce însoţeşte împărţirea păsării în 
timpul ritualului de nuntă unguresc. Aluzia sexuală este şi în acest caz evidentă. 
Bătutul nevestei este o situaţie generală, după cum o indică versurile care urmează: 


Că nu-i bărbat aşă de bun 
Să nu-ţi dăie cîte-un pumn. 
Nu-i bărbat aşă de drag 

Să nu te tragă de cap. 

Că bărbatu nu ţi-i frate 

Să gîndeşti că nu te-a bate. 


Portul basmalei este adînc înrădăcinat. Vreme de un an întreg, trăind în aceeaşi 
casă, rareori mi-am văzut gazda fără basma, nici măcar cînd eram singure acasă. 
Femeile nu dorm cu basmalele pe cap, dar şi le pun de îndată ce se scoală. 

O discuţie amănunţită despre nunțile de la oraş nu face obiectul acestei cărţi. Pe 
scurt, în Sighetu Marmaţiei, mireasa este însoţită la primărie sau la biserică cle 
familie şi de prieteni. Poartă de obicei rochie albă de mireasă. După slujba religioasă, 
căsătoria este sărbătorită cu o petrecere de o noapte întreagă la un restaurant sau 
într-o sală închiriată special pentru ocazie. Nu lipsesc mîncarea, băutura, muzica şi 
dansul. 

Mulţi oameni care trăiesc la oraş se întorc în sat ca să facă o nuntă ţărănească ; aşa 
e obiceiul din moşi-strămoşi şi, urmîndu-l, acesta le redă identitatea lor specifică în 
structura societăţii. Dacă mirele şi mireasa se trag din sate diferite, atunci slujba de 
la biserică, prima masă rituală şi Jocul găinii au loc în satul miresii. Se sare peste 
peţitul miresii. Apoi se pleacă la mire acasă, ca să se continue nunta acolo. Distanţa 
este bine evaluată, ca să se hotărască momentul propice plecării. 


Capitolul III 


Literatura antropologică despre moarte conţine printre cele mai importante studii 
pe cele ale lui Warner, 1959; Hertz, 1960; Van Gennep, 1960; Goody, 1962; Hubert 
şi Mauss, 1904 şi Durkheim, 1965. Lucrări reprezentative recente despre subiect au 
şi Huntington şi Metcalf, 1979; Thomas, 1980; Weiner, 1980; Humphreys şi King, 
1981; Bloch şi Parry, 1982 şi Danforth, 1982. 

Problemele filosofice şi existenţiale cu privire la moarte nu sînt rezolvate cu uşurinţă 
de ideologia marxist-leninistă, deşi sovieticii au făcut încercări disperate de a 
îndrepta situaţia. Vezi Lane (1981, 82-88, 236). Membrii de partid de rang înalt din 
România, în general, evitau orice contact cu Biserica. Cu toate acestea, importanţi 
membrii de partid au fost duşi la groapă cu binecuvîntarea preotului. În descrierea 
făcută de Bellow (1982, 207-15) unei înmormîntări de la oraş e mai puţină ficţiune 
decît şi-ar putea închipui cineva. 

În acest capitol, voi vorbi despre credinţele şi practicile legate de moarte aşa cum 
se întîlnesc în mod special în leud, şi apoi în Maramureş. Deşi sistemul de credinţe 
este în general acelaşi în întreaga Românie (din cauza influenţei creştine), practic, 
ritualurile diferă considerabil. În sudul României, metafora morţii se manifestă 
diferit prin ritualul denumit pomul mortului şi există bocitoare de profesie şi 
cîntece anume pentru zori, cele trei spirite ale dimineţii (ursitoarele). Pentru o 
prezentare şi o analiză a riturilor funerare în Oltenia, vezi ]. Barnabe, 1980. Este 
folositor, ca termen de comparaţie. 

Pentru un studiu mai amănunţit al tradiţiilor europene de lamentare, vezi, de pildă, 
de Martino, 1975, 1-235 asupra obiceiurilor euro-mediteraneene (164-94 sînt despre 
România); Alexoiu, 1974; Caravelli, 1980 şi Danforth, 1982, asupra obiceiurilor 
greceşti, precum şi Kaufman, 1981, despre bocetele bulgăreşti. 

Pentru o discuţie sumară asupra tautologiei rituale, vezi Tambiah (1979, 134-41). 
Faptul că repetiţia este una dintre caracteristicile ritualului îmi creează probleme 
în încercarea de a da un sens componentelor afective şi cognitive ale expe- 
rienţei rituale. Pentru că, pusă într-o carte, îşi pierde considerabil complexitatea 
senzorială, a cărei exprimare firească presupune o multitudine de mijloace. De 
fapt, există o contradicţie implicită în reprezentarea literară a formei rituale. Redun- 
danţa este un păcat stilistic; pentru ritual, ea este o virtute. Pentru că un interpret 
poate repeta o temă de mai multe ori în timpul lungii desfăşurări rituale, am ajuns 
la un compromis în încercarea de a reda în formă literară tehnica emoţionantă a 
acestui ritual. În cursul discuţiei despre secvențele rituale voi prezenta fragmente 
de bocete, dar prezentarea lor este mai curînd arbitrară, determinată mai mult de 
structura narativă a mijloacelor mele de redare. Sînt pe deplin conştientă (şi frustrată 
în acelaşi timp) de limitele acestei metode. Versurile specifice unei secvenţe rituale 
sînt consemnate ca atare. 

Vezi, de asemenea, Burks, 1949, Jakobson, 1971 şi Silverstein, 1976. 

Un alt mesager al morţiieste pasărea. Păsările însă nu figurează în tradiţia bocetelor. 
Bocetele funcţionează ca un mediu reflexiv de comunicare între cei vii şi cei morţi. 
Păsările sînt vestitorii morţii în balade. Acolo, păsările sînt reprezentări figurative 
ale sufletului. (Iarăşi, se crede că sufletul „dă tîrcoale” pe la uşă în timpul înmor- 
mîntării.) De asemenea, păsările, ca mesageri din altă lume, pot spune celor vii 
numai ceea ce ei ştiu deja. „Ceia lume” este un loc construit de imaginaţia poetului, 
şi aşa va rămîne mereu. 

Mihai Pop, parafrazîndu-l pe Maxim Gorki, observă că „datorită caracterului lor 
improvizat şi elementelor luate din viaţa reală, bocetele sînt documente sociale 
preţioase prin care ţăranii oprimaţi îşi exprimă cîteodată, în clipele tragice ale 
înmormiîntării, toate greutăţile şi suferinţa lor... nu numai în legătură cu viaţa de 
familie, ci despre satul întreg, despre muncă şi despre condiţiile de viaţă.” (1976, 171). 
Nu toată lumea este de acord cu locul comun că moartea celor mai în vîrstă nu 
merită jale şi o suferință adîncă. În drum spre cimitirul din Săliştea de Sus, cîteva 
femei în vîrstă de cinzeci, cinzeci şi ceva de ani jeleau moartea unchiului lor, în 
vîrstă de şaptezeci şi opt de ani: 


Vai de mine măi unte 
Aşă zice lumea-n sat 
Moară-un bătrîn nu-i păcat. 
Cine zice rău greşă 

Un părinte mult plăte. 
Numa acela ce-i cuminte 
Şti cît plăte un părinte. 
Lă ai cui te jelui 

Şi lumea-n sat nu te-a şti. 
Ai la cine cere-un sfat 

Şi nu te şti lumea-n sat. 

Dragostea de părinte e un dar rar. Se poate conta pe un părinte în orice situaţie 
delicată sau la orice nevoie: îi poţi spune bucurii, dureri, temeri, confidenţe. Ca 


. nimeni altul, într-un părinte se poate avea încredere; deci pierderea lui este 


iremediabilă. (Aici, importanţa legăturilor de sînge e implicită. Teoretic, pe părinţi 
se poate conta mai mult decît pe neveste sau pe soți; în realitate, desigur, depinde 
de cum e fiecare.) 
Traube, 1983, într-o prelucrare elocventă a Eseul/ui despre dar al lui Mauss, 1967, 
accentuează concluzia lui finală, scoţînd în evidenţă faptul că „schimbul acesta 
poate fi perceput ca un substitut cultural al celor două extreme anti-sociale, izolarea 
şi stagnarea, pe de o parte, războiul şi distrugerea pe de altă parte”. Ceea ce relevă 
această analiză este un lucru limpede: cosmologia morţii neagă parţial ambele 
componente, şi cea de însingurare, şi cea de distrugere. Într-un discurs inspirat 
asupra schimbului de daruri şi a informaţiilor, Traube notează că acest mod de 
comunicare are legătură cu „construcţia culturală a sinelui” ca „celălalt”, „un străin 
pe care fiecare din noi trebuie să-l descopere, să înveţe să-l respecte şi să-l 
aprecieze. Şi cum altfel poate crea cineva o punte înspre acest sine-străin decît 
dîndu-i ofrande, oferindu-i dovezile materiale ale respectului şi grijii faţă de el, 
oaspetele necunoscut ascuns acolo, sus”. 
Într-una din ocaziile în care cineva venise să povestească un vis pe care îl avusese, 
Juji, gazda mea, a fost ispitită deodată să-mi spună un vis pe care l-a avut cînd i-a 
murit fratele. Visul o afectase profund. Îl reproduc aici pentru consistenţa lui 
simbolică şi ca exemplu impresionant pentru cei interesaţi în analiza viselor. 
Sincretismul simbolic este foarte bine articulat: 
„Fratele meu Văsîle a murit cînd era de 37 de ani — de hepatită. Am fost tare 
năcăjită ; am fost foarte apropiaţi. La două săptămîni după înmormîntarea lui, am 
avut un vis în care se făcea că fiu-meu Văsîle a murit şi el. El, ca şi frate-meu, e 
copilul de mijloc. Am fost tare năcăjită. Aşa că îmi îngropam copilul; aveam 
înmormântarea. Eu mă boceam: 

“Vai de mine măi Văsî 

Măi Văsî ce-ai făcut tu 

De mni-o luat pruncuţu? 

Nu-i bugăt c-ai murit tu 

Da şi ai luat pruncuţu?» 


M-am bocit tăt drumul spre cimitir. Ştiam că l-am înmormîntat pe Văsîle. După o 
săptămînă, am zînit acasă şi iată acolo-mi era pruncul aşezat la masă; şădea pe laviţă. 
“O, Vasilică frumosul mamei, tu ai murit; cum de-ai înviat?» L-am ţucat şi-am spus: 
„L-ai întălnitără tu pe unchi-tău Văsîle?. El a zîs: -L-am întîlnit.» -Şi pe unchi-tău 
Gavrilă ? «Nu, dar alţii mulţi au venit la mine şi mi-au zîs că-mi sînt moşi.» «Da cum 
sînt oamenii pe-acolo? Ca pe-aicea?. -Nu, da tăt oameni.» -Da Văsî, ce mănîncă? O 
fi acolo de mîncare?» -Au de tăte cele; sînt mesele pline.» -Da cum ai ajuns acolo? 
Cin” te-o luat?» La asta n-o răspuns. -Ei, cum o fo?» -Ah, mamă, prin întuneric da' 
puteam vedea.» -Vai, şi ţi s-o spus să zici cum e acolo?» «Nu». N-o mai vrut să zică ni'ică 
despre cum e viaţa pe-acolo. M-am trezit pe la 4 dimineaţa. N-am mai putut dormi.” 
Visul este bazat pe credinţa într-o legătură reală între cei vii şi cei morţi, aşa cum 
am văzut în tot acest capitol. Consider important de subliniat faptul că Juji este 
foarte preţuită pentru priceperea ei la oraţii şi strigături; nu este în nici un fel 
surprinzător că bocetul este întreţesut în structura visului ei. 

Pe oameni îi interesează tot ce e legat de vis. Cărţile despre vise circulau pe sub 
mînă, printre tineri şi bătrîni. Fiecare simbol anunţă o altă consecinţă. Oamenii 
veneau adesea la mine ca să mă întrebe care este semnificaţia unui vis pe care l-au 
avut. Înţelesul dat viselor, după tradiţie, se apropie mai mult de interpretarea 
universalistă (jungiană) a viselor decît de teoriile lui Freud. De pildă, a visa un dinte 
scos înseamnă că o să fie moarte în familie; a visa un avion înseamnă că o să 
sosească scrisoare. Desigur, inconsistenţa oricărei discuţii referitoare la aceast 
serie de simboluri arată limitele inerente respectivului tip de interpretări ale viselor. 
Oamenii trag deseori concluzia: „Visele sînt toate cu susu-n jos; nu-s adevărate”. 
Pentru un studiu interesant asupra „timpului, spaţiului şi vieţii”, vezi Feuerbach 
(1980, 48-107). Acesta, foarte succint, notează că „exişti numai în spaţiu şi timp; 
începi în ele şi te sfirşeşti tot în ele; ele sînt hotarele fiinţei tale. Ca individ, nu poţi 
să exişti în afara timpului şi spaţiului; de aceea, exişti numai în această viaţă 

spaţio-temporalii. Pentru că exişti în spaţiu şi timp, eşti înzestrat cu suflet şi trup — 
cu alte cuvinte, o fiinţă vie. Laolalti, trupul şi sufletul alcătuiesc viaţa ta” (ibid., 47-48). 
Vezi şi Fabian, 1983, în special concluziile (143-82). 

Viaţa nu este determinată de conştiinţă, ci conştiinţa este determinată de viaţă” 
(Marx şi Engels, 1932, 1970, 47). Marx şi Engels discutii mai departe pe marginea 
relaţiilor dintre conştiinţă, limbaj şi societate : „Limbajul este la fel de vechi ca şi 
conştiinţa, el este în practică modul în care conştiinţa se manifestă faţă de ceilalţi... ; 
limbajul, ca şi conştiinţa, se naşte numai de nevoie, din necesitatea interacțiunii cu 
ceilalţi” (51). Vezi, de asemenea, Volosinov, 1973. 

Arderea la crematoriu este cunoscută la oraş, deşi nu este foarte curentă. Vezi 
descrierea făcută de Bellow (1982, 207-15) unei înmormîntări în oraş. Nu sînt 
capabilă să ofer nici un comentariu asupra soartei de care ar avea parte sufletele în 
cazul respectiv. Din moment ce urbanizarea înmormîntărilor implică pînă la un 
punct un anumit respect faţă de religie, cremaţiunea nu poate fi explicată pur şi 
simplu printr-o lipsă crescîndă de frica lui Dumnezeu. Cu toate acestea, membrii de 
partid, în general, sînt arşi la crematoriu. După cum remarca cineva, glumind, nici 
măcar Diavolul, o închipuire a creştinătăţii, nu ar trebui ars în crematoriu! 
Timpul trecut este folosit aici pentru că, deşi mai există încă o mică comunitate de 
evrei în Sighetu Marmaţiei (locul unde a copilărit Eli Wiesel), nu mai este nici unul 
în leud. Pentru cei mai mulţi dintre „moroşeni”, evreii există doar în istorie. 
După cum scrie R. Williams (1977, 24): „Limba vorbită este în mod specific umană... 
Limbajul este, cu siguranţă, o deschidere ca nici o alta a lumii înspre fiinţă şi a fiinţei 
înspre lume: nu este o înzestrare separată sau instrumentală, ci una constituentă”. 
Limbajul deosebeşte lumea viilor de cea a morţilor. 

Vezi L. Wolf (1975, 27) despre folclorul oglinzilor. El mai observă şi asocierea 
populară dintre oglinzi şi Dracula. Dracula, care se află pe pragul dintre cei morţi 
şi cei vii, nu-şi vede reflectarea în oglindă. Nu este înzestrat cu suflet. 

Apa este asociată atît cu viaţa, cît şi cu moartea. Să ne amintim că apa primei bâi 
care se face unei fetiţe se toarnă peste straturile cu flori, astfel încît ea să aibă mulţi 
peţitori; pentru un băiat, se aruncă numai pe o floare, ca el să cîştige inima fetei pe 
care o doreşte. Vezi Kligman, 1984, 175. 

Două întîmplări au lăsat urme adînci în memoria mea în vreme ce făceam acolo 
muncă de teren, şi au scos în evidenţă încrengătura relaţiilor ierarhice. Am participat 
la pregătirea meselor funerare, în parte pentru a mă integra vieţii comunităţii. Multe 
femei muncesc împreună într-o asemenea ocazie şi, după cum am bânuit c-o să se 
întîmple, mi-au simţit prezenţa de îndată. M-am alăturat grupului femeilor care 
făceau sarmale ; am văzut că alte femei făceau baluşte, sau curechi umpluţi, cum li 
se zice acolo. Umplutura nu era aceeaşi. Una din femei mi-a explicat că acelea nu 
conţin amestecul obişnuit de porumb şi orez, ci numai orez şi carne. Aceste 
„delicatese” erau pentru domnii ce veneau la înmormîntare : intelectuali ca preotul 
şi profesorii de la oraş. Aceia mîncau de asemenea din farfurii separate, cu furculiţe 
şi linguri de aluminiu, iar nu din aceeaşi strachină, cu linguri de lemn, precum 
„oamenii de rînd” (adică țăranii). În mod similar, la masă sînt aduse două feluri de 
pîine: una de mălai şi una albă. O femeie care servea la masă a fost certată aspru 
de domni că mi-a dat din turta de mălai. Era o insultă la adresa statutului meu, 
n-avea nici o importanţă dacă mie-mi plăcea mai mult. 

Conceptualizarea morţii ca femeie este întîlnită şi în mediile urbane şi intelectuale. 
În privinţa tragicei morţi a dramaturgului şi prozatorului evreu Mihail Sebastian, 
Geo Bogza scria : „El a trecut printr-un loc pe unde moartea nu stătea la pîndă — aşa 
cum stă pentru milioane de oameni —, ci doar se întîmpla să fie acolo. Şi ea era 
trudită, în aşa fel încît, după raidurile aeriene şi miile cle tancuri arăta doar ca un 
biet camion. Sub roţile sale, el, ce a avut falsul noroc de a scăpa din toate primejdiile 
şi ororile războiului, aşa a întîlnit-o”. Îi sînt îndatorată Irinei Livezeanu care mi-a 
trimis, cu multă bunăvoință, o copie a articolului ei (1984, 279), unde acest citat 
apare într-o notă de subsol. Gestul ei colegial, deşi făcut fără nici o legătură cu 
lucrarea de faţă, a venit la timp, într-un mod nebănuit. 

Mama nu este singura acuzată că-i înşelătoare : 


Că popa-i tare înşelător 
Că te-ntreabă de tre ori. 
Ş-apoi te pune să giuri 
Şi te bagi-n giug să mori. 

În timpul slujbei de cununie, preotul îi întreabă pe rînd, pe mire şi pe mireasă, dacă 
îl iau pe celălalt ca soţ legiuit — de trei ori. Apoi li se cere să se jure şi li se 
„chezăşuieşte” soarta. 

Relaţia dintre natură şi moarte şi dintre femei şi tradiție este asemănătoare şi totuşi 
complet diferită. În vreme ce femeile sînt incluse în relaţiile patriliniare, dar nu iau 
parte la ele, şi în vreme ce moartea este o parte a tradiţiei, şi totuşi în afara ei, 
moartea inversează ordinea firească a relaţiilor. Moartea evită paradoxul patriliniar. 
Aşa cum vom vedea în capitolul următor, fetele ce mor nemăritate ies de sub legile 
patriarhatului. Ele sînt „salvate” de la moarte şi nu sînt vîndute de mama lor. 

Eliade observă relaţia dintre Mama-Glie şi Zeița Morţii: „Cînd Glia devine o zeitate 
a Morţii este numai din cauză că este considerată a fi pîntecele universal, sursa 
inepuizabilă a întregii creaţii... Aspectul înfricoşător al Mamei-Glie, ca Zeiţă a 
Morţii, este explicat prin nevoia cosmică de sacrificiu, care ea singură face posibilă 
trecerea de la un fel de a fi la altul şi asigură totodată fluxul neîntrerupt al vieţii” 
(citat în Beane şi Doty, 1976, 249). 

Alte versuri se referă la aceleaşi relaţii metaforice dintre flori, nuntă-moarte şi ceruri 
şi între spini, nuntă-moarte şi iad: 


Căte flori sunt pe pămînt 
Toate merg la jurămînt. 
Numa floarea soarelui 
Şede-n poarta raiului. 
Face loc sufletului 

Şi hodină trupului. 
D-apoi florea spinului 
Şede-n poartă iadului. 


Vezi Burada (1882, 109). Textul a fost cules în Moldova. Simbolismul florilor ce 
merg la jurămînt e dublu: toate florile (fetele) se duc să se mărite, şi florile (toată 
lumea) mor. Expresia a mere la jurămînt înseamnă că o persoană se duce să facă 
legămîntul de căsătorie. 

M-am folosit de înmormîntarea Mariei ca de un fir narativ al acestui studiu. 
Exemplele ce nu sînt date ca făcînd parte din înmormîntarea ei sînt extrase din 
numeroasele însemnări culese în timpul cît am făcut muncă de teren.: Deşi mi-ar fi 
fost cu putinţă să istorisesc mai multe „poveşti” în acest capitol, m-am gîndit că 
faptul nu ar stîrni decît mai multă confuzie într-un ritual care şi aşa este caracterizat 

rin redundanţă. 

În acelaşi fel, cînd moaşa a murit, toate „finele” ei au venit să o jelească. Ea le-a 
adus copiii pe lume. Următoarele versuri ale bocetului sînt ilustrative : 


Vai moşică şi odor 

De şepte ori m-ai sculat 
“Moşică di pă al mneu pat 
Cu mînă m-ai rădicat. 

Pe obraz mni-ai netezit 
Din gură mîndru-ai grâit 
Inima mni-ai întărit. 


O zinit să te jălească 
Moşică să-ţi mulţumească. 
Că mult bine le-ai făcut 
Batăr sâlar n-ai avut. 

Cu săptămîna ai umblat 
Moşică la ele la pat 

Cît de bine le-ai cătat. 
Doamne bine le-ai doicit 
Coconii i-ai ciupâăit. 

Nu ai stat la dispensar 
N-ai fost moaşă cu sălar. 
N-ai fost moaşă cu liceu 
Cu dar de la Dumnezâu. 
Da amu să se adune 

Şi să-ţi fac o rugăciune 

Sa te primea în ceia lume. 


244 NOTE CAP. III 


Această moaşă fusese foarte iubită de femeile pe care le îngrijise în viaţa ei. Îşi 
învățase meşteşugul de la mama ei. Statul impusese restricţii asupra acelora fără 
pregătire, interzicîndu-le să mai practice. Dar finele ei au continuat s-o sărbătorească 
an de an, venind şi la înmormîntarea ei. 

27. În timpul ritualului nunţii, alături de un ceremonios rămas bun pe care şi-l ia 
perechea de la părinţi, femeile închină paharul pentru mama-soacră, reamintind 
tuturor dificultăţile structurale din relaţia dintre soacră şi noră. De obicei, aceste 
strigături îi cer să fie miloasă : 

De ţi-a greşi cîteodată 
O sărută şi o iartă. 


Observaţi asemănările dintre acest distih şi bocet. Aici, o nevastă îi aminteşte 
suratei ei despre potenţiala comportare a nurorii, la timpul viitor; în bocet, sora 
moartei îi aminteşte despre comportamentul real al nurorii. Timpurile sînt în 
opoziţie, ca şi împrejurările vieţii. 

28. Indemînarea Niţei în folosirea metaforei şi a mijloacelor poetice a mişcat pe toată 
lumea, inclusiv pe mine, pînă la lacrimi. Cuvintele ei ne-au intensificat şi ne-au 
domolit durerea, în acelaşi timp. Niţa şi-a cîntat mîhnirea în stilul vechi, pe o 
melodie mult mai ornamentată şi mai complexă decît auzi în sat în ziua de azi. 
Sentimentele cărora le-a dat Niţa glas — că viaţa nu mai poate fi adusă înapoi, că 
părinţii sînt nepreţuiţi — erau lucruri comune, dar felul în care le exprima ea era 
aparte: „Le ştie ca nimeni alta”. Vezi nota 9 de mai sus pentru un text asemănător. 

29. Vezi Kubler-Ross, 1969 asupra stadiilor morţii. Lipsa de sens a împotrivirii face în 
cele din urmă loc acceptării. Procesul este limpede şi în lamentări. Versurile trec prin 
întregul proces al jelirii, de la neacceptare înspre resemnare şi împăcare cu soarta. 

30. Din cauză că am trăit alături de ei în casă în ultimele săptămîni de viaţă ale Mariei, 
pot să atest adevărul acestei păreri despre felul în care îşi trata Juji soacra. De fapt, 
tocmai din pricina situaţiei în care se afla mama-soacră şi a trudei de a avea grijă de 
ea tot timpul s-a împotrivit la început să ia om străin în casă. Se temea că o să fiu 
la fel de neajutorată ca şi soacra ei. Din cauza legii ce interzice străinilor să stea în 
casele românilor, nu am luat parte la discuţiile preliminare în legatură cu locul unde 
voi locui şi totul a fost aranjat de autorităţile locale. 

31. Mai tîrziu, în aceeaşi zi, Juji şi-a exprimat în acelaşi fel recunoştinţa faţă de 
mama-soacră: 

Lă buna me şi scumpa me 
Rău îmi pare după ie. 

Şi de coconi mni-ai cătat 
Şi bine i-ai învăţat. 

Că ieu numai i-am făcut 
Şi dumnăta i-ai crescut. 

Că ieu m-am dus ş-am lucrat 
Şi Doamne bine i-ai cătat. 
Pentru ce i-ai legănat 

Nici o plată nu ţi-am dat. 
Pentru ce i-ai ciupâit 
Nimnică nu ţi-am plătit. 
Batăr că ieu te-am câtat 
Tăt nu ţi-am împrumutat. 


Nu numai câ Juji îşi exprimă recunoştinţa, dar explică în parte grija plină de 
generozitate ce a avut-o faţă de soacra ei. În ciuda relaţiei uneori incomode dintre 
cele două femei, sentimentul datoriei reciproce, foarte puternic la Juji, în mod 
special între cei în viaţă şi cei morţi, a făcut-o să treacă peste orice fel de posibile 
resentimente. Măcar atît putea face ea ca să o răsplătească pe mama-soacră că i-a 
stat alături, la vremuri de nevoie. 

32. Acesta este un alt moment unde apare tema înstrăinării. Locul cel mai comun este 
cel al consecinţelor patriliniarităţii şi al configurației patriarhale a spaţiului în cadrul 
căruia trăiesc femeile. Vezi Buga, 1967, pentru o reflectare mai adîncă a acestei 
teme în folclorul românesc. 

33. Feuerbach (1980, 1) arată de asemenea care era legătura dintre moarte şi doctori: 


Mai bun doftor pe lume nu-i 
Nici leacuri ca ale lui; 

Oricît de bolnav ai fi 
Natura o va lecui. 


Singura speculație pe care sînt în stare s-o fac e aceea că identitatea masculină a 
doctorului reflectă o tendintă, comună Occidentului, de a privi medicina ca pe o 
profesie a bărbaţilor. 

Nevestele în general poartă straie predominant negre. Se poate afirma că, o dată 
măritate, femeile sînt într-un perpetuu doliu după propria viaţă, deoarece măritişul 
este considerat a fi un fel de moarte simbolică. 

Coşciugele sînt din lemn; unele sînt împodobite cu simboluri pictate sau sculptate. 
Acestea sînt în funcţie de prestigiul avut, dar, în general, oamenii sînt îngropaţi în 
sicrie simple. Ce diferă este felul lemnului; cei mai înstăriți pot folosi un lemn mai 
rezistent. Aceasta împlineşte nevoia de respect acordat rangului de cei rămaşi în 
viaţă, dar, evident, nu are nici o importanţă în ceea ce priveşte confortul celui ce a 
murit. Unele femei strigă: 


Să-ţi fac copîrşeu de-aramă 
Că ne-ai fost tare bună mamă. 
Să-ţi fac copîrşeu de-argint 

Să nu te bag în pămînt. 


Primul distih atestă importanţa persoanei cu pricina, în cazul acesta, o mamă. Ea 
merită un coşciug bun, de metal. Nobilii — oamenii „cu greutate” — erau îngropaţi, 
se pare, în sicrie bătute în argint. Al doilea distih se referă la durabilitatea argintului. 
Acest coşciug, spre deosebire de unul de lemn, va împiedica trupul să putrezească 
în pămînt. 
În latină, Ritu naturae capite bominem gigni mos est, pedibus efferi. 
Cuvîntul probod este de origine slavă, probabil derivat dintr-un cuvînt rutean. 
Proboditi înseamnă a pleca; probodeti, a însoţi. Cortegiul funerar le face pe amîn- 
două: mortul pleacă din această lume şi din sînul comunităţii (simbolizate de curte) 
în comunitatea lumii de dincolo (cimitirul) şi este însoţit pînă la mormînt de rude 
şi prieteni. 
Vezi F. Child (1962, 481, 491) sub titlurile „morminte, îndrăgostiţi, plante şi arbori” 
şi „plante de pe morminte”. Această temă comună se referă la împletirea tulpi- 
nilor sau a ramurilor pentru a simboliza rezistenţa iubirii pămînteşti, dincolo de 
moarte. 
Oraţiile de nuntă conţin şi tema amînării inevitabilei despărţiri. Următoarele versuri, 
care fac iarăşi o legătura între moarte şi căsătorie, sînt oferite ca exemplu de Buga 
(1967, 82). 

Sus în stîlpu vraniţii 

Şade mama mniresii. 

Să roagă sfîntului soare 

Să ţie ziua mai mare 

C-are-o fiică ducătoare. 

Păste munţi la alte curţi 

La părinţi necunoscuţi. 
Niţa, sora Mariei, se jelea în acelaşi fel la moartea fratelui ei mai mare, în vara care 
a urmat. Apropiindu-se de cimitirul din Săliştea de Sus, a început să „vorbească” cu 
fratele lor, aflat deja acolo: 


Lă de mine măi Mitrucă 

Uă destide poarta larg 

Lă că zine cine ţi-i drag. 

Uă că şi Văsîle o zinit 

Că o ştiut că ţi-i urît. 

Uă scoală-te fă tu bine 

TŢipă pînza di pă tine 

Şi te uită cine zine. 
Marian (1982, 359) povesteşte un obicei interesant pe care l-a observat pentru 
prima dată în cursul înmormîntării unui geamân. Cel rămas în viaţă a avut dreptul 
să-şi facă „un frate de cruce” (la fel cu un frate sau o soră de sînge). Alesul trebuia 
să fie născut în aceeaşi lună, fără a fi neapărat de acelaşi sex. După ce mortul a fost 

coborit în groapă, cel rămas în viaţă a coborit şi el în mormînt. Apoi fratele sau sora 
de cruce l-a scos afară din mormînt; au luat un colac, l-au frînt şi l-au sărutat ca să-şi 
pecetluiasc:i relaţia de frăţie. Căszitoria cu o soră sau un frate de acest fel era 
interzisă. Vezi, de asemenea, Kligman, 1981, 176, n. 31. 

41. În visul lui Juji, fiul ei mort a venit seara la cină (vezi nota 11, mai sus). Cei care 
cunosc bine filmul lui Paradjanov Umbrele strămoşilor uitaţi îşi aduc cu siguranţă 
aminte de numeroasele ocazii cînd se crede că iubitul mort s-a reîntors la ceasul 
cinei sau în vizită. Tema filmului este chiar tema acestei cărţi. Felul mistic, asemână- 
tor viselor, în care este lucrat filmul, în concepţia criticilor, prezintă, prin alte 
mijloace, sistemul cosmologic explicat în paginile de faţă. 

42. Danforth (1982, 99-106) prezintă un fenomen înrudit, întîlnit în Grecia rurală. 
Discursul se concentrează asupra metaforei trupului uman în chip de hrană media- 
toare între viaţă şi moarte, construind o paralelă între viaţa umană şi cea a vegetației, 
şi vorbeşte despre relaţia de consumare inversată dintre natură şi cultură. 
Sacrificiul vieţii umane pentru Mama-Glie sau pentru zei este o temă familiară 
tuturor şi nu voi include aici o bibliografie reprezentativă; lucrarea cea mai 
cunoscută este Hubert şi Mauss, 1964. A face din altul o victimă, pentru a te hrăni, 
este, desigur, rădăcina legendei lui Dracula. Vampirii îşi menţin bunăstarea nocturnă 
sugînd forţa vitală a unui om în viaţă. Bînd sîngele altora, propriul lor sînge le curge 
prin vene, dîndu-le posibilitatea să „trăiască” în moarte. Aceste creaturi sînt situate 
cu adevărat „între” lumea de aici şi cea de dincolo, fiind doar „pe jumătate” în 
ambele locuri. După cum am văzut, disjuncţia dintre cele două lumi pare a fi 
completă; orice supravieţuieşte în amîndouă spaţiile stîrneşte în mod necesar 
groaza şi este un agent al răului. Pentru a combate aceste forţe ale răului, există un 
întreg sistem de farmece, descîntece şi alte practici rituale, (De pildă, în zona 
Banatului, se zice că trupul unui strigoi, al unei stafii, era dezgropat şi îngropat la 
loc, cu usturoi în gură. Alţii spun că i se tăia capul, ca să nu mai poată mînca inimile 
celor vii. Acestea sînt doar variante ale pironului bătut prin inima celui bănuit a fi 
vampir.) Parte din aceste practici sînt asociate cu gîndirea şi modul de acţiune 
creştin — cum ar fi Cartea de desfăcut, care circulă şi acum printre oameni — iar 
altele nu. Vezi, de pildă, Marian, 1893; Gorovei, 1931; Muşlea şi Bîrlea, 1970, 
163-74, 462-93, 515-18; Rosetti, 1975; O. Bîrlea, 1976, 152-62, 382-88; Kligman, 1981. 
Un studiu recent asupra sistemului de simboluri vrăjitoreşti la ţăranii francezi, ce 
poate fi de referinţă, a fost publicat de Favret-Saada, 1980. Vezi, de asemenea, A. 
Strathern (1982) pentru analiza unor teme înrudite, legate de vrăjitorie, lăcomie, 
canibalism şi moarte. 

43. Cele mai uimitoare relatări ale unor cazuri de auto-flagelare sau auto-mutilare din 
arhivele antropologice (vezi, de pildă, Durkheim, 1965, 431-64) nu se întîlnesc aici. 
Femeile pot încerca să se azviîrle în groapă sau pe mormînt, cerîndu-i mortului să 
le ia cu el sau să le lase pe ele să fie luate în schimb. 

44. Interpretări variate au fost oferite în legătură cu înţelesul praznicului. Unele sugerează 
că este o formă de necrofilie, mîncatul simbolic al mortului. Pămîntul digeră morţii, 
şi tot aşa fac cei rămaşi în viaţă. Vezi, de exemplu, de Martino (1975, 225-29). 
Fajans, 1985, oferă o interpretare diferită, declarînd că a observat printre cei din 
Baining că unele dintre persoanele îndoliate mănîncă taro înmuiat în lichidele 
eliminate de trup, ca o reafirmare a legăturilor naturale ce există între mort şi rudele 
în viaţă ; între timp, legăturile sociale sînt rupte prin diferite alte tabuuri legate de 
hrană. Felul în care se ia parte la moartea celui răposat, în mod simbolic, printr-un 
prînz ritual, aduce aminte de împărtăşania cu sîngele lui Hristos. 

45. Ariăs (1981, 167-68) spune că milostenia faţă de săraci face parte din înmormîntare. 
Arată de asemenea că „toate acele daruri şi pomeni sînt nu numai o reafirmare a 
generozit:iţii şi prosperității celui decedat, ci şi un mod de a interveni în favoarea 
acestuia la porţile raiului. Adunarea săracilor la înmormîntarea sa a fost ultimul lui 
act de milostenie”. Cei săraci profită de astfel de zile, ca Ziua morţilor sau Paştele. 
Chiar înainte de Paşte, într-un alt sat, au sosit ţigani pribegi. De Duminica Paştelui, 
ţaranii au adus traistele la biserică pline cu pîine, ouă, carne şi băutură, ca să le fie 
binecuvîntate de preot. După ce slujba s-a sfîrşit, ţigăncile, cu pruncii agăţaţi la 
piept, au trecut de la om la om. Şorţurile lor largi s-au umplut în curînd de bucate. 
Mulţi săteni privesc cu necaz obiceiul acesta, văzîndu-l ca pe o înşelăciune, dar 
n-au ce să facă, întrucît aşa e voia lui Dumnezeu. 

R. Rosaldo, 1984, pune accent pe următorul fapt: „Ritualurile pot servi ca vehicole 
pentru procesele ce se petrec înainte şi după ele. Ritualul înmormîntării, de pildă, 
nu conţine întregul proces al doliului. Este o greşeală să le confunzi, pentru ci nici 
jelirea şi nici ritualul nu se cuprind şi nici nu se explică în întregime unul pe 
celălalt.” În ciuda încercărilor academice de a explica exact contrariul, punctul său 
de vedere e bine argumentat. 

Vezi cartea de rugăciune a lui Vancea de Buteasa, 1893. Cu credinţă în acest obicei, 
femeile ţineau întotdeauna să mă întrebe înainte de-a pleca data exactă cînd aveam 
să pornesc la drum. Aveau să se roage ca avionul să-mi ajungă în siguranţă. 
Calculul datelor cînd trebuie sti aibă loc mesele rituale de pomenire nu este precis. 
Unii socotesc a treia zi ca fiind ziua ce urmează înmormîntării (a patra zi de cînd 
persoana a murit) şi apoi a şasea săptămînă în funcţie de aceasta. Intervalele 
reflectă patimile lui Hristos; cele şase săptămîni sînt aproximarea a patruzeci de 
zile. Slujba de patruzeci de zile şi cea de un an sînt variante ale parastasului care 
are loc în seara dinainte de-a duce mortul la groapă. Slujba este o versiune mai 
scurtă a celei de înmormîntare. În general, oamenii se referă la slujbele de după 
înmormîntare ca la „dezlegarea morţilor”, pentru că acesta este rolul lor. 

Mi s-a spus că în a şasea săptămînă li se face slujbă celor ce s-au sinucis, dar nu şi 
copiilor care au murit nebotezaţi. Marian (1892, 355) povesteşte că a luat parte la 
o pomenire după şase săptămîni a cuiva care a murit departe de casă. „Obiceiul 
este să se facă un par îmbrăcat într-o cămaşă bărbătească sau o ie, după cum 
persoana care a murit era un bărbat sau o femeie, şi apoi să facă slujbă de 
înmormîntare, cu tot ritualul, şi la sfîrşit să îngroape parul în pămînt.” Voi avea o 
relatare asemânătoare în capitolul care urmează. 

Deşi se spune că morţii sînt de faţă în toate ocaziile rituale, de Moşi, pe 1 noiembrie 
(Ziua tuturor sfinţilor în calendarul bisericesc), ei sînt celebraţi în mod special. În 
ziua respectivă, în Ieud, toată lumea merge cu familia la cimitir. Cei ce merg iau cîte 
o lumînare pe care o aprind la mormînt. Alţii curăţă mormîntul şi îl împodobesc cu 
flori. Femeile aduc colaci şi lumînări la biserică, unde îl aşteaptă pe preot. Acestuia 
i se dă o foaie de hîrtie pe care sînt scrise numele morţilor din familie (împreună 
cu fiecare listă este pusă o bancnotă de 10 lei). La sfîrşitul slujbei pentru morţi, 
preotul rosteşte numele tuturor celor aflaţi pe listă. Apoi se spune dez/egarea 
pentru toţi morţii satului. Toată lumea se adună la cimitir. Lumînările sînt aprinse, 
aşa că cimitirul este luminat şi întunericul nopţii se spulberă. Ziua tuturor sfinţilor 
mai este sărbătorită încă şi la oraş, în special acolo unde sînt mulţi unguri. Datorită 
mărimii cimitirului şi a nenumăratelor lumînări aprinse, priveliştea e impresionantă. 
Mai mult, pomenile pot fi întinse chiar pe mormînt şi mîncate împreună „cu mortul”. 
Cîteodată, sînt chemaţi ceteraşii să le cînte morţilor. 


Capitolul IV 


Ideea centrală a nunţii a fost deja discutată în Capitolul II. Nunta simbolică specifică 
sudului Transilvaniei şi Olteniei diferă de cea din Maramureş. În prima variantă, 
elementul cel mai important este Cîntecul bradului, bradul fiind în mod simbolic 
steagul de nuntii. Vezi, de pildă, M. Pop, 1976, 161-65 şi Bernabe, 1980. 

Această categorie de fiinţe are nume foarte variate. Vezi, de pildă, Kligman, 1981, 
capitolul II şi Senn, 1982, pentru sursele româneşti. Karnoouh (1983 a, 85, 106) 
susţine că termenul de strigoi este legat etimologic de cuvîntul strigăruri. Rădăcina 
latină a cuvîntului, srriga, se referă la o vrăjitoare sau un vampir. (În italiană, 
vrăjitoarele sînt strege.) Deşi nu ştiu dacă există într-adevăr o asociaţie conştientă 
între aceşti doi termeni, analiza lui pare convingătoare. Discursul lui Karnoouh 
continuă pe marginea relaţiei dintre femei şi Diavol. 

Unii oameni sînt sortiţi să devină strigoi, precum cei născuţi cu căiţă sau cu coadă 
(deşi corectarea rituală a comportării datorate acestor însemne se crede că este 
eficace); pentru alţii, acest lucru e consecinţa unor greşeli ce s-au petrecut în 
desfăşurarea ritualului de înmormîntare, cum ar fi o pisică ce a trecut peste sau pe 
sub cadavru sau neoferirea tuturor pomenilor. Dar cel mai mare pericol îi aşteaptă 
pe cei cu vieţi neîmplinite. Desigur, aici reîntîlnim tema vampirului, a mortului viu. 
Ea constituie sîmburele central al romanului lui Stoker. (Cuvîntul vampir nu este 

comun folclorului românesc. Pentru o relatare a acestei legende în zonele înveci- 
nate, vezi, de pildă, du Boulay, 1982, despre Grecia şi Georgieva, 1983, 153-83, 
despre Bulgaria.) Lucrarea lui Wolf (1975) conţine o listă a filmelor despre vampiri. 
Capodopera regizorului sovietic Paradjanov, Umbrele strămoşilor uitaţi, trateazii 
tema dragostei neîmplinite şi a reîntoarcerii printre cei vii. Filmul este foarte bogat 
din punct de vedere etnografic. La sfîrşitul filmului, Ivan primeşte „sărutul morţii” 
de la iubita lui. Imaginea este foarte potrivită : braţele ei livide se întind să-l tragă 
înspre lumea sa; apoi culoarea lui Ivan este întocmai cu a ei şi cu aceea a pădurii 
de mesteceni care îi înconjoară. Se crede că în pădurile de mesteceni trăiesc 
sufletele morţilor (ca şi în alte locuri, cum ar fi în apâ). Înmormîntarea lui Ivan (în 
versiunea originală) conţine un priveghi î în care relaţia dintre moarte şi sexualitate 
este reprezentată în modul cel mai viu. O temă înrudită şi destul de răspîndită este 
aceea a „mortului recunoscător” (vezi Gerould, 1908). Această temă îşi are rădăcina 
în credinţa despre datoria sacră de a-i îngropa şi a le arăta respect celor morţi, pe 
care, dacă ţi-o îndeplineşti, sufletele îşi vor afla odihna şi vor fi „recunoscătoare”. 

3. Împerecherea” obligatorie, dar contradictorie a sexualităţii cu moartea a dat 
naştere psihanalizei, existenţialismului, fatalismului şi religiei — dar şi lui Woody 
Allen, legendei „mortului recunoscător” şi veneraţiei Occidentului pentru Contele 
Dracula (în scopuri comerciale şi de divertisment). Las în sarcina cititorului să 
continue lista. 

4. Aceasta îmi aduce aminte de un vers din Durerea somnului a lui Coleridge: 
„dorinţă amestecată cu un dezgust ciudat”. Craft, în remarcabilul său articol „-Săru- 
tă-mă cu ale tale buze roşii» — gen şi inversiune în Dracula de Bram Stoker” (1984), 
analizează relaţia ambivalentă dintre dorinţă şi teamă în privinţa vampirismului. 
Analiza lui sensibilă pune accent pe elementele de erotică homosexuală prezente 
în poveste (şi pe „anxietatea sexuală generală a culturii tîrzii victoriene”). 

5. Este limpede că nu toţi oamenii se căsătoresc. Cei trecuţi de vîrsta naşterii copiilor 
nu au parte de nunţi simbolice; ei sînt înmormîntaţi doar ca simpli robi ai lui 
Dumnezeu. Pentru femei, se spune că „şi-au păstrat fecioria”. 

6. Wolf (1975, xviii), scriind despre atracţia pe care o are pentru toţi Dracula, „un 
personaj care ne confruntă cu toate misterele primordiale: moartea, sîngele şi 
iubirea”, spune că Stoker „ne face să înțelegem prin propria noastră experienţă de 
ce se spune că vampirul este invizibil în oglindă. El este acolo, dar noi nu îl 
recunoaştem din pricină că propriul nostru chip ne stă în cale.” Într-adevăr, „sinele” 
(altul decît conştiinţa de sine) nu reuşeşte să se recunoască niciodată ; ci proiectează 
în „celălalt” ceea ce preferă să nu vadă în el însuşi. Şi astfel începe discursul 
mistificator despre sine şi celălalt. 

7. Vezi, în special, Herzfeld, 1981; Danforth (1982, 71-115) şi du Boulay, 1982. 
Literatura scrisă pe seama metaforei e foarte cuprinzătoare. Ca lucrări clasice, sînt 
de consultat, de pildă, Jakobson, 1960, 1966, 1968; Black, 1962 şi Richards, [1936] 
1964. Ca lucrări mai recente, vezi Fernandez, 1974; Ricoeur, 1977; de Man, 1978; 
Sacks, 1978; Ortony, 1979 şi M. Johnson, 1981. Ţin să îi mulţumesc Chanei Kronfeld 
pentru ajutorul pe care mi l-a dat în privinţa bibliografiei. Vezi, de asemenea, 
Kronfeld, 1983. 

8. Lucrări reprezentative despre România sînt, în mod special, Muşlea, 1972; Fochi, 
1964 (491-530, pentru o cercetare comparativă a literaturii etnografice); H. Stahl, 
1983. Despre Grecia: Herzfeld, 1981; Danforth, 1982. Despre China: Martin, 1985; 
E. Johnson, 1985. Africa: Levy-Bruhl (1963, 395-96). 

Cititorul nu trebuie să creadă cti legătura dintre nuntă şi moarte e tipică numai unor 
culturi „exotice”. Voi cita aici următorul fragment din folclorul francez, asemânător 
cu balada românească Miorița (Fochi, 1964, 80, n. 40): 


Ne dites pas ă ma mere que je suis noy€. Nu-i spuneţi mamei că m-am înecat. 
Mais dites-lui plutât que je suis mari€ Ci-i spuneţi că m-am însurat 

Avec la plus belle fille, qu'il y eut Cu cea mai mîndră fată ce-am aflat. 
dans la cite. 


Fochi, 1964, este una din cele mai comprehensibile surse de material comparativ, 
în mod special slav şi european. Segalen (1983, 28) include de asemenea diverse 
zicători cu privire la subiect, ca aceasta din Gasconia, de pildă: „Quand on se 
marie, ă mort il faut penser” (Cînd te căsătoreşti, trebuie să te gîndeşti la moarte). 

Pentru o analiză mai detaliată asupra acestui subiect, vezi, de pildă, Warner, 1959; 
von Hildebrand, 1970; Scheper, 1971; Maltz, 1978; Feeley-Harnik, 1981. 
Warner (1959, 368-69) notează următoarele pasaje din Cîntarea Cîntărilor : „El m-a 
dus în casa de osptiţ şi sus drept steag era iubirea” (2, 4); „Iubitul meu este al meu 
şi eu sînt a lui. El printre crini îşi paşte mieii” (2, 16); „Sora mea, mireasa mea, tu 
mi-ai robit inima” (4, 9). 
Într-un comentariu ce atrage atenţia asupra articolului lui Fernandez despre metu- 
foră (1974, 139), Maltz observă, „importanţa folosirii unor metafore multiple pentru 
a plasa un singur subiect în dou:i domenii diferite în acelaşi timp, ca un mijloc de 
a transcende caracteristicile unuia singur”. Steagul negru pare fi un exemplu tipic. 
La înmormîntările femeilor ce n-au fost niciodată măritate sau ale unor văduve 
foarte pioase, femeile (în special cele trecute de menopauză), şi nu bărbaţii, cum 
se obişnuieşte, poartă coşciugul, urmîndu-le ultima dorinţă. Din nou se face o 
separare de ordin sexual în convoi. În cazul acestora, moarta este ca o fată, 
neangajată în relaţii sexuale, şi de aceea este însoţită de alaiul ei, alcătuit din femei. 
Analiza trăsăturilor formale ale poeziei rituale nu poate fi făcută în această carte. Nu 
intenţionez să bagatelizez semnificaţia relaţiei dintre formă şi conţinut; este embrio- 
nară şi, într-un fel, se regăseşte în tot cuprinsul acestei lucrări. În ceea ce priveşte 
paralelismul, în afară de Jakobson (de exemplu: 1960, 1966, 1968), vezi Fox, 1977. 
Despre metaforă în folclorul maramureşean, a se vedea Brătulescu, 1963. 
Sînt pe deplin conştientă de calitatea subiectivă a acestei declaraţii. Nu vreau să 
diminuez suferinţa din lamentările de la o înmormîntare „normală”. Riturile funerare 
sînt extenuante din pricina emoţiei în orice împrejurare. Părerea sătenilor, însă, este 
că moartea cuiva nemăritat ori neînsurat este cel mai greu de suportat. Acest lucru 
este exprimat în ritul funerar ca un fenomen cataclismic. Ţesătura orală şi vizuală 
de metafore şi metonimii este  copleşitoare. În vreme ce am fost emoţionată pînă la 
lacrimi de imaginile evocate în bocete şi la alte înmormîntări, nu numai la nunta 
mortului, era şi mai greu să păstrezi distanţa în prezenţa unei fete tinere moarte, 
îmbrăcate în mireasă. Participarea la aceste evenimente a ajuns să fie o bună lecţie 
despre „poetica” morţii. (Pînă în acel moment, eram obişnuită cu practicile mai 
alienate ale societăţii noastre „avansate”.) În decursul muncii mele de teren, am fost 
prezentă la cinci nunţi ale mortului. Voi prezenta particularităţile fiecăreia pe 
parcursul capitolului. 
Multe dintre aceste apelative sînt precedate de pronumele de persoana a Il-a în 
forma lui familiară. Aceasta micşorează distanţa dintre cei morţi şi cei vii. Aşa cum 
am văzut în capitolul precedent, morţii înseşi i se adresează în această manieră : 
„Tu, moarte”. 
Vezi discuţia precedentă despre relaţia dintre lisus Hristos şi Biserică şi mai cu 
seamă dintre fecioare şi lisus. Von Hildebrand (1970, 89) dă următorul citat din 
Apologia ad Imp. Constantium a Sf. Atanasie: „lisus Hristos, Fiul lui Dumnezeu, 
Domnul şi Mîntuitorul nostru, ne-a dat prin virginitatea Lui o pildă de sfinţenie 
angelică şi de aceea Biserica le-a numit întotdeauna pe fecioarele ce şi-au păstrat 
această virtute mirese ale lui Hristos”. 
Despre căsătoria divină, vezi, de pildă, Dumezil, 1979. O formă înrudită de nuntă 
divină este „nunta cosmică” din Mioriţa (ciobanul este căsătorit cu forţele divine ale 
naturii). 
Se poate presupune că această căsătorie a fetelor cu Fiul lui Dumnezeu îşi are 
rădăcinile în tradiţia creştină; însă explicaţia nu a fost niciodată oferită de un 
ieudean în mod spontan. La vremea respectivă, nu ştiam prea multe despre această 
tradiţie, aşa că nu am insistat. 
Brăiloiu (1938, 56) a cules versuri asemănătoare peste munţi, la vecini, în Ţara 
Oaşului: 

Cetirile îz clopotile 

Şi stiagu îz prapurile 


A ta nuntă-i mohorîtă 
La tătă lumea-i urîtă 

A tău steagu-i supăratu 
Că nu-i roşu şi cu alb 
Nouă să ne fie dragu. 


Versuri asemănătoare pot fi găsite şi în alte colecţii de poezie orală, cum ar fi 
Marian, 1892, Papahagi, 1925; 1. Bîrlea, 1968. 

20. M-am referit în mod constant la versurile prezentate ca fragmente” sau „citate”, 
ciuda lungimii. Bocitoarele nu contenesc, pînă cînd sînt silite să se oprească de 
regulile rituale (de pildă, cînd preotul rosteşte rugăciunile) sau din cauza epuizării. 
În decursul acestei „nunţi”, am înregistrat-o pe una din surorile lui Gasie, timp de 
o oră şi jumătate fără oprire. Aş fi putut face acelaşi lucru cu oricare dintre surorile 
ei. Vezi Anexa D. Durerea poate fi covîrşitoare. La unele femei, ea se manifestă prin 
bocetul în starea de transă; altele sînt mult prea copleşite ca sc se vaite în felul 
acesta. Mama Gasiei era bolnavă de inimă ; ceilalţi membrii ai familiei o domoleau, 
cu îngrijorare, în impulsul ei de a jeli necontrolat. Ritualul în întregime este 
extenuant. După cum spun femeile, bocitul uşurează durerea. 
Chiar dacă un tînăr vine în casă ca ginere, nevasta pe el trebuie să-l asculte şi se va 
alătura neamului lui în ceia /ume. 
22. Capitolul II redă numeroase versuri despre greutăţile vieţii după căsătorie pentru 
femei. În fragmentul de bocet, se spune cum socrii nu se vor certa cu ea. De 
comparat aceasta cu, de pildă: 


21 


Să ai pe unde a-nturna 
Cînd socra ta te-a certa. 
Să ai pe unde-a zini 

Cînd socra-ta te-a sfădi. 


Aceste versuri atrag miresei atenţia că mama ei va fi acolo pentru ea, ori de cîte ori 
n-o să mai poată îndura greutăţile vieţii de nevastă. Desigur că, spre deosebire de 
căsătorie, unde, cel puţin teoretic, mai e „cale de întoarcere”, din moarte nu mai 
există întoarcere. 

23. Faptul îmi aminteşte de următoarea strigătură auzită la nunţi: 


Decît măritată rău 

1 mai bine în copîrşeu 

O fată pă trăiul tâu. 
Moartea oferă o anumită autonomie pe care o căsătorie rea o neagă printr-o 
exagerată supunere. 

24. Punctul de vedere al lui Danforth este important: „Se alege perspectiva miresei 
deoarece, într-o societate în care locuinţa după căsătorie este cea a bărbatului, din 
chiar această perspectivă, analogia dintre moarte şi nuntă este extrem de evidentă” 
(1982, 75). 

25. În bocetele de mai sus, în toate exemplele date, există o „evidentă” violare a consis- 

tenţei logice. În vreme ce se crede că Mări o să se ducă la ceruri, fiindcă are numai 
şapte ani, faptul totuşi nu e sigur. Nu este sigur nici că Gasie are vreo legătură cu 
moartea ei. Dar chiar şi dezbaterile ştiinţifice devin nesigure în faţa morţii (vezi 
dilema : morţii legale). Lacunele din consistenţa logică a analizei acestui sistem 
conceptual sînt compensate prin consistenţa simbolică. 
În ceea ce priveşte nunta, sînt destule căsătorii neobişnuite şi printre acelea 
„normale”. Pentru acestea, se cere aprobare medicală sau de la biserică. Vezi 
capitolul 1. 

26. Brăiloiu (1938, 34) citează nişte versuri pe aceeaşi temă: 


a» 


N'ireasa-i în temet'eu 
Niirele la tată-său 
N'ireasa-i pusă-n sălaş 
Nuntă fără ceteraş. 


(Cuvintele folosite aici pentru cimitir şi sicriu pot fi auzite ocazional şi în Maramureş, 
dar sînt mai puţin obişnuite decît fintirim sau copîrşeu.) 

27. În Breb, în afară de ceteraşi, cîțiva tineri însoțesc convoiul, sunînd din cînd în cînd 
din trâmdiță, o goarnă lungă muntenească din care se sună şi cu alte ocazii. 
Trîmbiţele nu se află însă în raza de vedere a celor din convoiul funerar. Cei care 
suflă în ele merg pe un drum paralel. Sunetele sînt ca nişte ecouri dintr-o altă lume, 
chemînd sufletul mortului. (Cei ce au văzut Umbrele strămoşilor uitaţi îşi amintesc 
că şi acolo se aud sunete similare de goarnă.) În vreme ce convoiul de nuntă se 
îndreaptă spre biserică, se cîntă melodii de jale elaborate pe tema morţii-nuntă. 
Această muzică solemnă nu durează însă decît cîteva momente, fiind urmată de cea 
triumfătoare de după slujbă. 

28. 


29. 


30. 


31. 


32. 


Există relatări ale unor priveghiuri la nunta mortului de pe vremuri cînd relaţia 
dintre sexualitate şi moarte era de-a dreptul explicită. Mortul era aşezat în mijlocul 
unei camere în care lumea benchetuia — în cinstea lui. Eventual, unii făceau curte, 
pentru a anihila efectul morţii. (O versiune dramatizată a acestui obicei apare în 
filmul lui Paradjanov.) 

Aceste versuri au fost rostite la moartea Gasiei. O soră a strigat o altă variantă: 


Faţa ta ca bujoru 
Cum s-a face ca lutu. 
Faţa ta ca viola 

Cum s-a face ca tina. 


În discuţia despre nuntă şi moarte şi repetiţia ciclurilor vieţii, naşterea are o 
semnificaţie aparte. Cu fiecare nuntă şi fiecare moarte, avem o nouă „naştere.” Aşa 
cum am arătat în introducere însă, naşterea nu este la fel de puternic marcată prin 
ritualuri precum celelalte evenimente. Dat fiind subiectul acestei cărţi, naşterea nu 
a fost un punct central al discuţiilor. Este ca o continuă prezenţă absentă. 
Relaţiile structurale dintre rituri, calendaristice ori ale ciclului vieţii, au fost discutate 
pentru prima oară de Van Gennep, 1960. Vezi, de asemenea, T. Turner, 1977. 

În sat sînt jucate piesele despre moarte şi înviere. Viflaimul se joacă în faţa bise- 
ricii; a primit în mod limpede un ton de teatru folcloric. Şi el, ca şi toate celelalte 
sărbători creştine, au fost descurajate de partid. Piesele despre moarte şi înviere 
sînt legate de ciclul naturii. Ele presupun de obicei un păstor, o capră şi un ţigan. 
(Studiile despre folclorul românesc sînt pline de relatări şi analize ale acestei teme. 
Pentru cîteva succinte opinii, vezi M. Pop, 1976, 33-84; Kligman, 1981, 134-38.) 
Personajele mascate merg de la o casă la alta, ceea ce este tipic în tradiţia teatrului 
de acest gen. 

Următoarea iertăciune este luată din Marian (1892, 259). M-am hotărît să o includ, 
din cauza orizontului larg de trăiri prezentate — natura, relaţiile de rudenie, hrana: 


le-ţi Marie ziuă bună 
Dela soare, dela nori 
Dela a tale surori. 

Dela struțu de busuocu 
Dela feciori, dela jocu. 
Dela fete din uliţă 

le-ţi Marie ziuă bună 
Dela păhăruţu cu miere 
Dela feciori, dela bere. 


Ideea de a „muri slujindu-ţi ţara” este importantă pentru acceptarea acestui tip de 
moarte. Baladele despre ravagiile războiului sînt extrem de emoţionante ; la fel şi 
scrisorile — în versuri — trimise acasă de pe front. Într-una dintre balade găsim un 
dialog între un soldat care moare şi pădurea cu care omul se sfătuieşte adesea. El 
se poate încrede în ea ca într-o mamă bunzi. Soldatul îi cere codrului st îl ascundă 
de mama lui adevărată. (În Mioriţa i se cere oiţei să îi spună mamei că ciobănaşul 
s-a însurat. În balada de război, soldatul moare ca un erou, neştiut de nimeni.) 


Codrule orice-i vedea 

În tine cît oi şedea 

Nu spune la mama mea. 
De mi-i vedea mort în tine 
Spune maicii că mi-e bine. 
De mi-i vedea c-am murit 
Spune ci nu m-ai întîlnit. 
Lasti-mi frunze de-nvelit 
Crengile d-acoperit. 

Ziua vîntu şi-a sufla 
Noaptea frunze şi-a pica. 
Pă mine m-or astupa 

Şi nimen nu m-a afla. 

33. În timpul amplei munci de teren pe care am efectuat-o, un vecin a murit de o 
moarte rea în mîinile „huliganilor”. Era cunoscut drept om serios, care muncea din 
greu să cîştige bani suficienţi să-şi întreţină familia. Îl aşteptau să vină acasă de 
sărbători, dar felul cum s-a întors a fost o lovitură pentru ei. Fusese înjunghiat de 
mai multe ori cu cuțitul. 

34. În acest punct, cînd îmi amintesc de povestea aceea de groazii, îmi dau seama ci 
eram deja conştientă de confruntarea dintre două culturi. Ascultîndu-i cum vorbesc, 
reacţia mea era determinată de cultura din care veneam. Crima îmi evoca răspunsuri 
stereotipe, bazate pe experienţa mea de la Chicago. Primul meu gînd a fost că nici 
un om sănătos la cap nu ar fi trimis o fetiţă, de una singură, într-un sat pustiu, cu 
un bărbat tînăr care le era aproape necunoscut. Imagini învălmăşite din Jarna 
decanului de Bellow îmi veneau în minte. Dar eram în Maramureş, nu în Chicago. 
Nu exista nici un precedent pentru „fireasca” mea teamă. Era perfect normal, un 
gest de omenie, exploatat în mod tragic. Pe mine ideea mă îmbolnăvea. 

35. Nimeni nu părea să-şi pună întrebarea de ce, în primul rînd, nu împiedicase 
Dumnezeu acest omor înfiorător. Asta i-a fost soarta. De asemenea, înjunghiată 
fiind, părea curios că nu exista nici o urmă de sînge pe podea, care să-i ajute pe cei 
din familie s-o descopere. Medicul a declarat că, uneori, în funcţie de poziţia în care 
pătrunde cuțitul în inimă, poate să nu curgă sînge. Dar sîngele tot ar fi trebuit să fie 
prezent din cauza rănii de la umăr. 

36. A fost unul din acele momente cînd a fotografia moarta mi s-a părut aproape de 
nesuportat. Familia mi-a cerut să fac poze şi mi s-a părut că era singurul lucru ce-l 
puteam face pentru ei. Dar a fost îngrozitor. Camera era mică, înghesuită şi înăbuşi- 
toare. Tovarăşele de joacă ale Măriei se uitau ţintă la ea, acoperindu-şi gura cu 
amîndouă miinile. Uitîndu-mă la scena aceea de disperare mută, mi se părea că se 
învîrte camera cu mine. 

37. Karnoouh (1983 a, 125) analizează o denotaţie lingvistică similară, datorată unor 
schimbări economice în sat. Cuvîntul bocoran se referă la acel nouveau ricbe care 
şi-a cîştigat averea în urma înşelării muncitorilor sezonieri. Termenul îl distinge de 
fostele gazde, bogaţii avînd un statut moştenit din moşi-strămoşi. 

38. Un incident petrecut în timpul nunţii mortului arată de asemenea schimbările 
aduse de timpurile moderne. În toiul înmormîntării, în sat a apărut o maşină plină 
de turişti japonezi. Din cauză că moroşenii s-au dat politicos la o parte ca să 
treacă „domnii” şi străinii, turiştii s-au trezit în curînd lîngă coşciugul împodobit cu 
flori, scos deja din casă. Capacul nu fusese încă bătut în cuie, pînă cînd convoiul 
nu era gata să pornească. Oamenii în doliu nu au dat prea mare atenţie nou 
veniţilor şi invers. După cîteva clipe, turiştii s-au şi înşirat cu aparatele de fotografiat 
scoase. Au făcut poze timp de cinci minute şi apoi s-au suit înapoi în maşină. Nici 
nu s-au mai obosit să se ducă pînă la vechea biserică de lemn. Episodul a fost 
pentru mine o vie reprezentare a stereotipului turistului, ca şi a obiectivizării 
„celuilalt”. Ă 
L-au prins pe ucigaşul Măriei în gara unui oraş din sud. Era travestit în femeie. Ceea 
ce am înţeles eu la timpul respectiv era că acuzatul trebuia să fie adus şi judecat în 
sat. Nu am aflat niciodată cum s-a terminat procesul. 

39. Vezi în special Fochi (1964, 491-552). Pentru variante în spaţiul Maramureşului, vezi 
Rîpă, 1972; în general, Mioriţa este cîntată în chip de colind de Crăciun, 7rei 
păcurărei. 

Mioriţa a inspirat multe interpretări de specialitate. De curînd, unii cercetători 
politici au sugerat că o „cauză” a aparentei pasivităţi a românilor poate fi acel 
fatalist Welanschauung pe care îl implică Miorița. Shafir (1985, 405) observă: 
„După Blaga, fiinţa românească este o continuă contopire cu natura şi o contemplare 
a acesteia, ceea ce implică o absenţă din dimensiunile temporale ale istoriei, sau o 
ignorare a lor, rămînînd în schimb conştientă de eternitatea lor spirituală.” Nu este 
stilul meu să mă angajez în „filosofări” de genul acesta ; interpretările date de Blaga 
baladei (ca şi de Eliade) au fost combătute de H. Stahl (1983). Nu amintesc de 
Mioriţa din cauza pretinsei contribuţii aduse la înţelegerea culturii politice româ- 
neşti; ceea ce mă interesează este alegoria moarte-nuntă. 

Muşlea (1972, 34) spune că începuturile cercetărilor etnografice în legătură cu 
„nunta mortului”, temă ce i-a pasionat pe specialiştii în Miorița, s-ar datora scriitoarei 
M. Bibescu, în 1923, care a atras atenţia asupra acestui fapt, scriind: „Inmormîntarea 
flăcăilor şi fetelor tinere îmbracă toate aspectele unui ritual de nuntă, pentru că cei 

40. 


41. 
42. 


43, 


44. 


45. 
46. 


ce mor la o vîrstă la care alţii caută un soţ sau o soaţă se zice că s-au îndrăgostit de 
moarte.” Acest punct de vedere a fost contrazis de etnografi, opinie la care mă 
alătur şi eu. Brăiloiu (1946, 1973), printre alţii, cum ar fi H. Stahl, argumentează că 
„simularea nunţii sugerează sufletului că menirea lui pe pămînt a fost îndeplinită”. 
În esenţii, „Miorita nu exprimă „renunţarea voluntară”, nici „adorarea morţii”, ci, mai 
curînd, apărarea vieţii înseşi. 

Mieii sînt în general socotiți sacri; se zice despre ei că s-au jucat cu lisus copil. 
Păstorii, formînd o civilizaţie aparte, de sine stătătoare în cadrul civilizaţiei ţzirăneşti, 
îşi petrec nopţile lungi pe munte, la păşune, povestindu-şi unii altora. Mioara 
năzdrăvană este principalul personaj în acest folclor. Relaţia dintre cioban şi mioara 
năzdrăvană este o relaţie foarte specială, de sexualitate sublimată (fapt, de altfel, 
adevărat pentru toate formele rituale sau literare). Din nou, tema purității şi a 
căderii în picat apare în urzeala acestor poveşti. Multe dintre ele (cel puţin din cele 
auzite de mine) sînt o versiune a legendei căderii omului. Pe scurt, păstorul, 
prosperînd cu ajutorul mioarei, începe să aibă o legătură din ce în ce mai strînsă cu 
lumea satului. În cele din urmă, îşi va aduce mîndruţa la stînă. Mioara socoteşte 
faptul drept o trădare şi îl izgoneşte pe păstor de la stînă. Certîndu-se, păstorul 
blestemă mioara şi o lasă însărcinată. Elementul concepţiei imaculate este evident. 
Următoarea poveste din acest ciclu (una conducînd la alta de-a lungul seriei) 
relatează despre viaţa fiului mioarei. Vezi şi Densuşianu, 1966, despre poezia 
pastorală. 

Aduceţi-vă aminte că moartea Gasiei le-a fost anunţată la fel surorilor ei: printr-o 
telegramă ce le spunea că s-a măritat. Este convenţia obişnuită. 

Nunta mortului şi Miorița se întîlnesc în Transilvania, dar nu numai. Cu alte cuvinte, 
Transilvania e doar unul din locurile de răspîndire a motivului, şi nu sursa lui. 

Ar trebui observat faptul că aceeaşi idee a căsătoriei simbolice constituie un aspect 
important al operei literare Dracula. Arthur este în cele din urmă căsătorit cu Lucy, 
aşa cum, într-un mod pervers, prada lui Dracula se căsătoreşte cu el. Legăturile lui 
Dracula, prin specificul prerogativelor înrudirii de spirit şi al deposedării de sînge, 
denaturează relaţiile celor de acelaşi sînge. Victimelor sale, la care el se referă ca la 
„familia” sa, nu le mai pasă deloc de nici unul din tabuuri, nici chiar de cele mai 
sfinte ; incestul şi crimele devin preocuparea lor favoritii, în fiecare noapte. Această 
căstitorie spirituala este cu totul diferită de cea despre care discutăm; este bleste- 
mată, nu binecuvântată. În cele din urmă, nu i se îngăduie să dureze. De asemenea, 
lumea lui Dracula este o inversare a ordinii fireşti a relaţiilor sociale. Din acest 
punct de vedere, romanul este similar ritualului, iar Dracula poate fi privit ca un 
personaj literar înrudit cu figura bufonului sau a nebunului din cultura populară. 
(Vezi Kligman, 1981, capitolul IV, pentru un studiu al inversiunii în ritualul româ- 
nesc.) Ca exemplu tipic de inversiune rituală, Dracula permite o alternativă la 
tabuuri, în locul unei actualizări a lor. 

De pildă, în Horea gdinii sexualitatea este un subiect „de joacă”. Această secvenţă 
rituală este în întregime despre sexualitate şi, bine ascunse în cadrul ritualului, 
secretele sale cele mai intime pot fi împărtăşite cu îndrăzneală. Deşi glumele 
sexuale excită în general, totuşi cu toţii sînt uşuraţi atunci cînd în cadrul căsniciei 
predomină normele fireşti, de zi cu zi, ale fidelității. Ritualurile împing lucrurile 
pînă la limită, fără a sancţiona depăşirea acesteia. 

Tensiunea dintre dorinţă şi înfrînare şi-a găsit exprimarea în relaţia dintre sacru şi 
profan, identitate şi supra-eu, individual şi social. Cele zece porunci sînt un exemplu 
de text mijlocitor. 

Păstorii au propriul lor tezaur de practici magice, diferite de cele obişnuite. Magia 
lor este specifică pentru nevoile stînii şi ale ciobanilor. 

Danforth (1982, 81) citează o variantă greacă ce cuprinde această temă: 


Voi, tineri păstori, voi tineri fâr' de noroc, 
Miine vă veţi întoarce în sat, în tristul nostru ţinut natal. 


Nu le spuneţi că m-au ucis. 

Nu le spuneţi că sînt mort. 

Spuneţi-le doar că m-am însurat şi mi-am luat nevastă bună. 

Piatra de mormînt mi-am luat-o drept soacră, neagra ţărînă drept nevastă, 
Şi-am pietricele drept cumnate şi cumnaţi. 

Danforth atrage atenţia asupra naturii relaţiilor de rudenie, în analiza pe care o face 
acestui fragment: „Greutatea pietrei de mormînt sugerează natura oprimantă a 
relaţiilor cu soacra, care în folclorul grecesc este întotdeauna un personaj negativ. 
Negreaţa pimîntului sugerează culoarea rochiei de doliu pe care o va îmbrăca 
văduva, ca urmare a căsătoriei lui cu ţirîna. Aici este un contrast implicit între 
rochia neagră şi cea albă pe care ar fi purtat-o la nunta ei. În final, pietricelele 
devenite cumnaţii şi cumnatele lui sînt parte din lumea naturalii. Astfel, trecerea 
celui ce moare din căminul şi familia lui în mormînt, dintr-o stare socială ori 
culturală la una naturală, este cuprinsă în ecuaţia mutării sale din casa şi familia sa 
iniţială în casa elementelor naturale înrudite cu el.” 

Eliade (1972, 251) scrie: „În Mioriţa, întregul univers este transfigurat. Sîntem 
transpuşi într-un univers liturgic, în care Tainele (în sensul religios al termenului) 
sînt aduse la îndeplinire... Una din caracteristicile creştinismului țărănesc al româ- 
nilor şi al Europei de Est este prezenţa multor elemente religioase «păgîne», arhaice, 
cîteodată abia creştinate. Este o nouă creaţie religioasă, ciudată pentru sud-estul 
Europei, pe care o numim «creştinism cosmic», pentru că, pe de o parte, proiectează 
taina cristică asupra întregii naturi, iar, pe de alta, trece cu vederea elementele 
istorice ale creştinismului, pentru a se retrage, în schimb, în dimensiunea liturgică 
a existenţei omului în lume”. În alt loc, el defineşte creştinismul cosmic ca fiind 
„dominat de o nostalgie a naturii sfinţite de prezenţa lui lisus” (în H. Stahl, 1983, 
170). Noţiunea lui Eliade de „creştinism cosmic” pare sugestivă dintr-un punct de 
vedere hermeneutic. Cu toate acestea, mă alătur punctului de vedere al lui H. Stahl, 
în general critic, asupra interpretărilor oferite de Eliade (şi Blaga). Eliade, ca şi Blaga 
şi alţii, îşi construieşte viziunea sa proprie asupra comunităţii ţărăneşti, cu care o 
muncă de teren extensivă nu poate cădea de acord. Vezi H. Stahl, 1983, 154-75. 
Pop şi Ruxândoiu (1976, 329) discută şi ei aspectul veşniciei. Autorii observă 
contradicţia dintre condiţia muritoare a omului şi „sentimentul şi conştiinţa infini- 
tului”. Veşnicia mediază această contradicţie, eterna tragedie a condiţiei umane. Ei 
declară că păstorul devine veşnic prin actul nunţii. H. Stahl (1983, 166) se referă la 
relaţia de transformare ce există între nunta mortului şi nunta cosmică din Mioriţa. 
Cea din urmă devine o metaforă a unei reprezentări simbolice (nunta mortului). În 
nunta mioritică, elementele naturii substituie oamenii ce joacă de obicei rolurile 
rituale în nunta mortului; de pildă, soarele şi luna stau în locul naşilor. Stahl este 
de părere că „această încriptare a simbolismului de bază în alte simboluri ridică 
nivelul versurilor pînă la o poezie sofisticată şi încîntătoare.” 

Stahl (1983, 162-67) notează că el şi cu Brăiloiu (1946, 1973) sînt în general de 
acord în analizarea Mioriţei şi a legăturii ei fundamentale cu materialul etnografic. 
El preferă însă să atragă atenţia asupra sentimentului de teamă care motivează 
aceste practici, în vreme ce Brăiloiu pune accentul pe pomenire. Dezacordul, dacă 
poate fi numit aşa, pare de ordin academic. Ambele sînt trăsături „cauzale”, într-o 
relaţie dinamică. Critica pe care Stahl i-o aduce lui Eliade este, după părerea mea, 
meritată, deşi tonul pare cam strident. Eliade (1972, 250) declară: „În universul 
țărânesc, teama de strigoi nu pare să joace rolul central pe care i-l acordă Brăiloiu. 
În România, ca şi în alte părţi ale Europei de Est, teama de vampiri şi de strigoi e 
mai curînd rezultatul unei crize ocazionale, al unei panici răspîndită repede în 
întreaga comunitate, ca urmare a unor calamităţi neobişnuite — epidemii, de pildă, 
sau catastrofe de proporţii cosmice sau istorice”. Păstrîndu-mi respectul pentru 
uriaşa erudiție a lui Eliade, mă văd nevoită să arăt că declaraţia este în întregime 
nefondată (după cum demonstrează această carte, precum şi excelentele lucrări ale 
şcolii româneşti de sociologie). Credinţa în spiritele răuvoitoare mai există încă. 
Teama de „morţii vii” este în mod limpede legată de mitul vampirului, asociat cu 
Dracula. 


. Aceste păreri sînt generalizate şi nu ne referim acum la regula relativismului cultural, 


care ar putea argumenta că fenomenul nu este adevărat într-o anume comunitate. 
Pensulaţiile largi ale istoriei şterg particularităţile experienţelor. Raționalismul ştiin- 
ţific, tehnologia, comerţul — toate acestea nu au drept principală preocupare sufletul 
şi mîntuirea lui. (Dimpotrivă, mulţi ar putea să argumenteze că au contribuit la 
coruperea sufletului.) Progresul nu lasă prea mult loc ideii de moarte. Dar a 
pretinde că moartea nu există nu face ca ea sti şi dispară. De aceea se întîmplă ca, 
fiind confruntaţi cu moartea celorlalţi, oamenii sii devină „religioşi” în ciuda unei 
vieţi de negare a credinţei şi a practicilor religioase. În lumea contemporană, criza 

este aceea care aduce în centrul atenţiei reconsiderarea morţii şi a înţelesului ei. 
Gîndiţi-vă doar la semnificaţia pelerinajului la mînăstiri făcut de cei ce suferă de 
cancer în ultima fază. 


. Ari&s (1982, 614) rezumă această degenerare a morţii: „Moartea unui pacient în 


spital, acoperit de tuburi, devine o imagine familiară, mai înspăimîntătoare încă 
decît scheletul, simbolul vremelniciei folosit de retorica macabră... Credinţa în 
păcat era necesară pentru îmblînzirea ideii de moarte ; dispariţia păcatului a readus 
moartea la sălbăticia ei originară”. Alăturarea paradoxală a sexualităţii şi a morţii se 
manifestă în cele din urmă tragic (în viaţa cotidiană, iar nu simbolic) prin victimele 
SIDA. Argumentaţia fundamentaliştilor şi a conservatorilor afirmă că este o pedeapsă 
a violării regulilor heterosexuale. Pedeapsa divină a morţii este în acest caz 
manifestarea voinţei lui Dumnezeu. 

Probabil că o manifestare a umorului politic a fost cea care, pînă de curînd, a 
permis românilor să comercializeze patima turiştilor din Occident pentru fanteziile 
„decadente” ; astăzi, poate fi parcurs un drum al Contelui, cu ajutorul unor ghiduri 
ce invită oaspeţii în „Ţinutul lui Dracula”. Turismul românesc însă nu profită pe cît 
ar trebui şi nu exploatează pînă la capăt fanteziile străinilor. În 1985, Biroul de 
Turism m-a informat că sosise un grup de şaizeci de americani ca să petreacă 
Halloweenul în Transilvania. Nu prea ştiau exact ce să facă cu ei, deoarece 
Halloweenul nu este sărbătorit acolo. 

Nu am informaţii dacă aceste obiceiuri de la nunta mortului se mai practică şi în alte 
zone din România. 


Capitolul V 


De obicei, copiii şi fetele tinere poartă costumele tradiţionale zilnic, la fel şi 
femeile. Bărbaţii poartă în general cămăşi şi pantaloni ca la oraş. Însă şi ei poartă 
o vestă de lînă sau de piele cusută în casă. În timpul iernii grele, poartă de 
asemenea iţarii groşi, „ţărăneşti”, de lînă, iar vara, cînd e arşiţă, gatii răcoroşi şi 
largi. Mai toţi însă poartă în sat haine tradiţionale duminica şi de sărbători, mîndrin- 
du-se cu faptul că sînt ieudeni. Aşa se întîmplă şi în restul Maramureşului. Cei ce 
trăiesc la oraş, în Baia Mare, Sighet şi Vişeu, s-au obişnuit să amestece stilurile de 
îmbrăcăminte. Deseori, rudele de la ţară vin îmbrăcate ca-n sat să-i viziteze pe cei 
dela oraş ori să cumpere cîte ceva. De obicei, cînd orăşenii se duc în sat la 
sfîrşitul săptămînii, îmbracă şi ei portul tradiţional. Mai ales cei tineri şi mai puţin 
„intelectuali”. 

Cartea aceasta nu îşi propune să polemizeze cu privire la statutul României de stat 
socialist sau nu. Ceauşescu o prezenta ca atare, iar cetăţenii ţării o considerau 
socialistă. Important pentru studiul nostru este ceea ce înţeleg ei prin aceasta, şi nu 
sensul dat de doctrina marxistă sau acela prins în broşurile ideologizante. Vezi 
Burawoy, 1978, pentru o expunere a „înţelegerii” socialismului printre muncitorii 
din Ungaria, ca şi Haraszti, 1978 şi Kenedi, 1982. 

Este limpede că războiul a adus schimbări profunde în viaţa lor. Modificările aduse 
însă de perioada postbelică în România sînt fără precedent. 

Vezi Jowitt, 1974; de asemenea, Georgescu, 1985 şi Shafir, 1985. Pentru o docu- 
mentaţie mai cuprinzătoare asupra înrăutăţirii condiţiilor economice şi sociale în 
Româşia, concomitent cu afirmarea cultului personalităţii al lui Ceauşescu, de tip 
hegemonic, se pot consulta înregistrările Radio Europa Liberă din 1985, precum şi 
presa internaţională, pentru articole precum Criza de energie în România: Noapte 
în miezul zilei, „Wall Street Journal”. 10 aprilie 1985; România se agaţă de cultul hui 
Ceauşescu, în vreme ce națiunea se prâăbuşeşte într-un declin rapid, „Wall Street 
Journal”, 27 ianuarie 1986; Naştere şi mearte în România, „New York Review of 
Books”, 23 octombrie 1986. 

Este o experienţă interesantă să discuţi pe larg chestiuni internaţionale. Cum poate 
cineva, de pildă, să critice idealizarea mitică a Statelor Unite, cînd atiţia din cei ce 
vorbesc cu autoritate despre acest subiect nici nu prea ştiu exact unde se află 
America? Televizorul le dă voie din cînd în cînd să arunce cîte o privire asupra 
stilului de viaţă american, în aspectul ei pozitiv sau negativ, dar nu există nici un 
criteriu spaţial sau temporal. Nu că n-ar putea să existe. Pe măsură ce România a 
devenit din ce în ce mai xenofobică, rolul postului Radio Europa Liberă a devenit 

din ce în ce mai important, ca mediator al informaţiilor dinspre Occident spre Est 
şi invers. Ambele surse ale comentariilor au probleme din punct de vedere ideologic 
şi au contribuit amîndouă, în mod diferit, la „mitologizarea” faptelor. Trebuie sâ 
menţionez însă că Radio Europa Liberă permite accesul la evenimente curente altfel 
imposibil de aflat; postul este deci important, în ciuda rezervelor pe care le am faţă 
de tonul emisiunilor. 

Ideea de alimentaţie raţională sau ştiinţifică a apărut în mod oficial în iulie 1982. 
Teoretic, încuraja o reformare a regimului alimentar; au fost publicate tabele cu 
greutăţile în funcţie de înălţime, în conexiune cu numărul de calorii zilnice. Popu- 
laţia nu a fost prea receptivă, considerînd lucrul acesta ca un alt subterfugiu al 
încercării de a raţionaliza o producţie şi o distribuţie inadecvate, iar pe de altă 
parte, pentru a deghiza accesul exclusivist al elitei la bunuri ce nu existau în 
cantităţi îndestulătoare. Discrepanţa între înţelegerea oficială şi cea populară a 
acestui fapt este revelată de semantică. Ceea ce este „alimentaţie raţională” pentru 
politica oficială devine „raţii” pentru popor. Un funcţionar de partid din localitate 
mi-a corectat repede exprimarea, cînd l-am întrebat de situaţia „raţiilor”, cum le zice 
toată lumea. La momentul respectiv, uleiul, orezul, făina şi zahărul se obțineau cu 
cartelă, amintind de anii '50, din perioada lui Stalin, de după război. Vezi, de 
asemenea, Georgescu (1985, 18-19). Verdery reflectează asupra semanticii reprezen- 
tării istorice şi a politicii de stat într-o conferinţă intitulată „Istoria ca fetiş şi hrana 
ca simbol: Construcţia colectivă a culturii naţionaliste în România” (1983 b). 
Campania de creştere a natalității a început să fie şi mai vehementă din 1984. Vezi, 
de exemplu, „Scînteia”, 3, 8 şi 9 martie 1984. Vezi, de asemenea, Mcintyre, 1975; 
Moskoff, 1980; şi în mod special Nydon, 1984. 

Proviziile de mîncare şi combustibil constituie grijile principale. Electricitatea şi apa 
caldă erau de asemenea probleme grave, în special la oraş. Aşa cum notează 
Verdery într-o altă lucrare, populaţia „începe acum să se întrebe dacă România nu 
este de fapt industrializată pe spinarea maselor, nicidecum spre profitul lor”. Aceeaşi 
îngrijorare însă a stat la baza tulburărilor ce s-au stîrnit în secolul al XIX-lea, în 
timpul industrializării Europei Occidentale. 

Uleiul şi făina fac parte dintre bunurile „raţionalizate”; untul este şi el pe lista 
alimentelor raţionalizate, în special la sate. În vara anului 1985, nu era nici un pic 
de unt în regiunile rurale (deşi Bucureştiul nu suferea de această lipsă). Nu mai 
există nici o moară activă în leud; de aceea, oamenii sînt dependenţi de surse 
străine de sate. (Morile au fost expropiate şi lăsate în părăsire.) Ca parte a centrali- 
zării producţiei, grîul e măcinat şi făcut făină iar pîinile coapte în întreprinderi de 
stat. Pîinea este adusă în sat şi, în general, este raţionalizată. Lumea stă la cozi lungi, 
în mijlocul satului. La întrebarea mea, de ce femeile nu-şi mai coc pîinea acasă (cum 
o făceau pînă în urmă cu doi ani) mi-au răspuns minunîndu-se: „Că tare ne-ar 
place, şi cum o să coacem colacii de Crăciun şi Paşti la anul? Domnişoară, da' nu-i 
drojdie n'ica !” Pretinsa acoperire a nevoilor familiei din producţia proprie de carne, 
legume şi lactate e relativă. De curînd, noile legi în privinţa tăierii vitelor au agravat 
problema cărnii, încurajînd în acelaşi timp anumite inovaţii în privinţa relaţiilor de 
schimb dintre sat şi oraş şi ale noii economii, ce nu se pot exclude reciproc. 
Aceleaşi prevederi se aplică şi la legume şi produse lactate. 

Aceste practici ne aduc aminte de tactica stalinistă folosită pe vremuri pentru a 
învinge rezistenţa ţărănimii cu privire la pămînt. Este caracteristic pentru ţărani să-i 
auzi spunînd cu amărăciune că se încearcă distrugerea lor. E de asemenea un fapt 
obişnuit să auzi un ţăran plîngîndu-se de dispariţia a ceea ce era specific în 
structura ţăranului: „Cine a mai auzit ţăran să-şi bleastăme vitele? Da dacă nu pot 
să le mai ţin!” Proprietarilor de animale li se cere să ţină vacile care au fătat timp 
de doi ani (pentru lapte) ; viţeii trebuie păstraţi timp de şase luni, chiar dacă aceasta 
înseamnă dispariţia resurselor familiei. Mulţi încercau să se strecoare şi să nu-şi mai 
înregistreze animalele. Din aceste motive, ţăranul se considera adesea vita de 
povară a regimului. Amintiţi-vă şi că aceşti ţărani nu au fost iobagi şi veţi înţelege 
mai bine modul lor de-a privi cele ce li s-au întîmplat. 

Ar fi interesant să amintim diferenţierea de clasă pe care o implică fenomenul. În 
vederea acestor tranzacţii, „cumpărătorii” trebuie să aibă acces la o maşină. În acest 
caz însă ei trebuie să plătească partea lor din benzina consumată. Mersul cu maşina 
presupune tot mai mult cheltuieli greu de suportat. Această reţea de întrajutorare 
este extrem de importantă pentru a înţelege paradoxul efortului de a ajunge pînă 

la resurse, într-o economie deficitară. Aceste reţele se întindeau în lung şi în lat prin 
toată ţara. Nici nu e de mirare că cei ce aveau o legătură cu transportul devin 
oamenii cei mai importanţi şi cunoştinţele cele mai folositoare. 

Toate statisticile oferite nu sînt decît cifre aproximative menţionate în discuţiile cu 
oficialităţile; nu mi s-a permis accesul la arhive. 

Un text recent care circulă prin Maramureş comentează schimbările socioeco- 
nomice: 


A făcut partidul bine 

Şi cel gazdă-i ca şi mine. 
N-are cară şi nici boi 
Nici botei mari de oi. 
N-are brînză de vîndut 
Nici lapte de-ntrecut. 
Amu tătă lume vede 

Şi iel poartă salopete. 

Şi iel mere-n lumea mare 
Să cîştigă de mîncare. 


Din punct de vedere ideologic, statul este ferm hotărît să elimine discrepanţele 
sociale şi dintre clase şi să impună distribuţia egală de bunuri materiale. Semi- 
cooperativizarea a „scăpat” satul de proprietarii de pămînturi. Oamenii muncesc 
acum pentru stat, în loc să muncească spre folosul persoanelor privilegiate. Mai 
mult, aceste persoane nu se mai deosebesc astăzi în nici un fel de ceilalţi; şi ei 
trebuie să-şi pună salopeta albastră, simbol al muncitorului din industrie. Şi ei se 
alătură lucrătorilor sezonieri, la care se referă versurile de la urmă. (Acesta este un 
text lung de 139 de versuri. Îmi este cu neputinţă deci să îl prezint sau măcar să fac 
o analiză a comentariilor sale ambivalente.) 

Pădurile sînt naţionalizate ; de aceea, accesul „liber” la lemne a fost oprit. Preţurile 
sînt controlate de către stat. 

Majoritatea ieudenilor nu au încă apă curentă ; deci lipsa apei calde, o problemă pentru 
cei ce trăiesc în apartamente, pe ei nu îi afectează în nici un fel (cu excepţia 
„intelectualilor” ce locuiesc în cele două blocuri de mici proporţii construite în leud). 
Acest tip de muncă a fost asociat în general cu un statut de clasă şi îi avea în vedere 
în mod special ori pe cei nevoiaşi, ori pe cei înstăriți, ce călătoreau periodic ca să 
vîndă turme. Majoritatea populaţiei locale este alcătuită azi (în deceniul opt, n.ed.) 
din muncitori sezonieri. 

Criteriile după care se face categorisirea cuiva drept muncitor sezonier au provocat 
o concluzie surprinzătoare în privinţa propriului meu statut în Ieud. În decursul 
anilor, am căpătat identitatea unei ieudence simbolice pentru mulţi dintre localnici. 
În vreme ce unele familii s-au mutat definitiv din sat, eu am continuat să mă întorc 
periodic. Din cauza aceasta, în timpul muncii de teren făcută în vara lui 1985, am 
fost şi eu etichetată drept sezonieră. Ca atîţia alţi ieudeni, vin şi pleacă. Şi deşi 
perioadele mele de absenţă sînt considerabil mai lungi, toţi se aşteaptă să mă 
întorc. Acest fapt vorbeşte despre o fundamentală schimbare în identitatea mea, în 
felul în care m-au acceptat în cele din urmă sătenii. Grija acordată identităţii mele 
se leagă de experienţa lor proprie de transformare a identităţii, o problemă centrală 
a vieţii lor. 

Este mai presus de posibilităţile acestei cărţi să discute materialul comparativ 
asupra consecinţelor fenomenului gastarbeiter european. Există, într-adevăr, simili- 
tudini, deşi românilor nu li se îngăduie să muncească în afara graniţelor ţării, decît 
în condiţii cu totul şi cu totul speciale. 

Mai e mult pîn:i la un stil de viaţă yuppie în România, şi încă şi mai mult pînă să 
afecteze în vreun fel Maramureşul. Această păstrare a valorilor familiale părea 
foarte potrivită cu politica din România, de creştere a natalității. Motivația este însă 
diferită de cea a statului: ieudenii se opun ideii de avort din considerente religioase. 
Această împărţire poate fi privită ca o separare a minţii de trup, ceea ce contribuie 
la dezintegrarea unei cosmologii unitare. De asemenea, lipsa oricărei legături dintre 
teorie şi practică este în mod frecvent pomenită de români în legătură cu ideologia 
sau politica actuală şi condiţiile materiale. Vezi, de exemplu, Georgescu, 1985. 
Bellah et. al. (1985, 86) notează o observaţie a lui Tocqueville asupra rolului religiei 
în America secolului al XIX-lea, relevantă şi pentru importanţa femeilor din România 

ca păstrâtoare ale tradiţiei: „Religia, spune el. stabileşte în modul cel mai concret 
moravurile şi, ordonînd viaţa domestică, face şi statul să funcţioneze după anumite 
legi”. În Ieud, ritualul şi religia sînt strîns legate între ele. Femeile sînt păstrătoarele 
lor cele mai active. 

20. Textele despre tradiţie sînt nenumiirate ; este în acelaşi timp subiectul şi obiectul unei 
intense cercetări interdisciplinare. Nu am de gînd sti discut aici complexităţile tradi- 
ţiei, aşa cum apar ele în literatură. Cei curioşi pot începe de la Shils, 1981. Cu sigu- 
ranţă că Hobsbawm şi Ranger trebuie şi ei incluşi într-o bibliografie despre tradiţie. 

21. Cunoscâtorii evaluează deseori ideologia în termenii unei religii politice, vezi, de 
exemplu, Lane, 1981. Aici aş vrea să încurajez aplicarea punctului de vedere al unei 
„antropologii politice” a statelor marxist-leniniste. Vezi, de pildă, Jowitt, 1985. Un 
asemenea punct de vedere este necesar pentru a înţelege politica României din 
anii '80 şi el a dat naştere printre non-antropologi la termeni cum ar fi: clan de 
partid (Jowitt, 1978) şi socialism dinastic (Georgescu, 1985). Această îngrijorare 
este exprimată şi într-un mod mai glumeţ: socialismul românesc consta „într-o mare 
familie”. PCR, acronimul Partidului Comunist Român, stă drept acronim şi pentru 
Petrescu, Ceauşescu şi Rudele ; Petrescu este numele de familie al Elenei Ceauşescu. 
Echivalenţa simbolică dintre acronimul oficial şi ruda sa neoficială se referă la 
deținerea unor poziţii politice importante de către membrii familiei. Căsătoria, după 
cum am văzut, creează relaţii. În acest caz, familiile înrudite au făcut o afacere bună 
(percepută dintr-un punct de vedere tradiţional țărănesc). 

22. Lucrările scrise pe seama naţionalismului românesc sînt nenumărate. Se poate 
consulta (în limba engleză) Hitchins, 1983, 1985; Verdery, 1983 a, 1983 b. Dintre 
lucrările româneşti mai recente, vezi, de pildă, Edroiu et. a/., 1982 şi S. Ştefănescu, 
1984. Naționalismul românesc atrage duşmănia atît din partea ungurilor, cît şi a 
grupurilor de români emigraţi, deşi din motive diferite. De pe orice poziţie, acade- 
mică sau non-academică, naționalismul românesc este un subiect „fierbinte”. Nu 
pot să discut aici toate contradicţiile ivite între politica de convieţuire paşnică a 
naţiunilor (a grupurilor etnice) şi construirea unei obîrşii „pure”. În vreme ce 
spectacolele folclorice sînt menite să reprezinte această puritate culturală, ele 
trebuie totuşi să includă şi alte naţiuni conlocuitoare, care contribuie la alcătuirea 
poporului român. 

23. Noţiunea este concepută în termeni patriarhali. Se potriveşte de minune cu stilul de 
„familie conducătoare” al preşedintelui şi probabil că este aplicată cu un sens prea 
literal în practică. 

24. În capitolul III, s-a văzut că statul nu se amestecă în ritualurile morţii, dar că la oraş, 
ritualurile de nuntă se pierd, datorită unei accelerate desacralizări. În 1972, de 
pildă, tatăl lui Ceauşescu a fost îngropat după ritul ortodox în satul unde s-a născut. 
(Episcopul de Rîmnic şi Argeş a fost asistat de treisprezece preoţi.) Au fost de faţă 
sătenii şi membrii Comitetului Central. Masa de pomenire a fost aşezată în funcţie 
de apartenenţa !a aceste grupuri diferite: una pentru oaspeţii de la oraş şi alta, 
tradiţională, pentru oamenii din sat. 

25. Nu intenţionez să susţin că în ziua de astăzi reprezentaţia din sat nu este văzută ca 
un spectacol. În parte, este. Dar a afirma că ea este în primul rînd dramatică 
înseamnă să simplifici mult prea tare influenţa pe care o are credinţa religioasă. 
Reprezentarea dramatică este doar una din modalităţile de manifestare ale unei 
scheme complexe de evenimente care constituie comemorarea lui Hristos. După 
cum am văzut, actele comemorative sînt respectate. 

26. Importanţa Maramureşului pentru legitimitatea naţională nu este un fenomen tipic 
statului socialist; Maramureşul a jucat în mod frecvent un rol asemănător în 
problema teritorială a Transilvaniei. Vezi, de pildă, Morariu, 1944; 1. Ştefănescu, 
1968; şi de asemenea Marrant, 1977, 96-104. 

27. Accentul pus pe originea geto-dacă ce a îmbicsit în ultima clecadă toate cercurile 
academice apare şi într-o broşură turistică: „Maramureşul este una din cele mai 
interesante provincii din România. Originile numelui său sînt probabil daco-romane, 
deşi unii cercetători propun o rădăcină mult mai veche. In orice caz, istoria 
Maramureşului se pierde în trecutul îndepărtat şi ocupă un loc cu totul special în 
istoria întregului popor român”. 

28. Deşi graiul maramureşean este ridicat în slăvi la modul abstract pentru semnificaţia 
sa istorică în cadrul identităţii poporului român, în practică este privit ca un semn 
de înapoiere: „Moroşenii ar trebui să înveţe să vorbească corect româneşte”. În 

29. 


30. 


31. 


acelaşi timp, fluenţa în grai a unei strâine ca mine stîrneşte reacţii diferite, întrucît 
cei ce vorbesc engleza sau franceza, limbi civilizate, nu pot fi înapoiaţi (mai ales 
dacă sînt profesori). De aceea, intelectualii sînt încîntaţi, îşi manifestă admiraţia — şi 
speră că acelei demonstraţii de virtuozitate antropologico-lingvistică îi va urma 
„vorbirea corectă”. (Am fost de acord sti dau un interviu în primul an de muncă de 
teren în Maramureş. Fiind enervată de elitismul reporterului, m-am hotărît szi-i 
răspund la întrebări în dialect. Un conferenţiar britanic mi-a spus mai tîrziu că 
studenţii lui îi vorbiseră despre acel interviu pe care l-au auzit; fuseseră îngroziţi că 
o profesoară străină vorbea ca o ţărancă!). Alţii nu au ştiut ce să creadă. Semnele 
şi semnificaţile sînt pentru ei confuze: stilul de îmbrăcăminte indică o identitate 
occidentală, dar limba sugerează cu totul altceva. De obicei, sînt întrebată cînd am 
părăsit ţara sau dacă sînt unguroaică. 

A te percepe pe tine însuţi ca pe un artefact cultural înseamnă a-ţi nega sinele. 
Pentru stat, ţăranii ce continuă să se identifice pe ei înşişi ca atare nu există. Ceea 
ce intenţionează statul este asemănător cu atîtea alte „muzee vii” de pretutindeni în 
lume. Perversiunea constă în a considera o regiune drept muzeu: muzeele se 
închid la o anume oră şi actorii revin la viaţa lor obişnuită; moroşenii sînt ca nişte 
actori în societatea românească, aşa cum o vede statul. Or, ei sînt nişte simple piese 
de muzeu. 

Conflictul dintre ficţiune şi practica reală îşi găseşte expresia în nenumărate feluri. 
„Reîntoarcerea la sursele” ethosului contribuie la o mistificare a ţăranului ce neagă 
asprimea subordonării, trăsătură structurală a existenţei lui. Problema „artefactelor” 
şi a înţelesului lor a devenit un subiect central de dezbatere în muzeologie şi 
sociologia artei. Ce înseamnă jefuirea altor culturi de obiectele de rit şi transformarea 
lor în obiecte de artă? Ce ne poate spune acest lucru despre procesul evoluţiei, 
despre imperialism şi aşa mai departe? Şi de ce este necesar să diminuăm semnifi- 
caţia ritualului în cadrul vieţii moderne? 

Cînd evreii au fost deportaţi, exodul lor a fost considerat o pierdere pentru 
identitatea satului. Este un lucru care se poate remarca şi acum, ori de cîte ori 
ieudenii vorbesc despre cimitirul evreiesc şi despre vizitele ocazionale ale celor 
rămaşi în viaţă. Aceasta nu diminuează însă înclinația înspre un antisemitism arhaic. 
Evreii nu erau agreaţi din cauza afacerilor pe care le făceau, trăsătura clasică a 
stereotipului evreiesc. În acelaşi timp, erau foarte respectaţi pentru cunoştinţele şi 
pioşenia lor, amîndouă la mare preţ printre ieudeni. Stereotipurile mai există şi 
astăzi, deşi nu mai e nici un evreu în Ieud. Mulţi dau vina pe ei pentru resursele 
silrace şi constrîngerile din ziua de azi (o temă veche, asociată cu evreii) ; evreii sînt 
cei ce au adus primii comunismul în România. Versurile următoare ilustrează 
caracterul variat al antisemitismului: 


În grădină la vecinu 
Este un nuc 

Şi în nuc, cînta un cuc 
Ciubuc, ciubuc, ciubuc. 


Toată lumea le spunea evreilor fjidani, un termen popular şi peiorativ — dar care era 
parte din identitatea lor locală. În 1944, ei au devenit îvrei, termenul rasial oficial, 
şi relaţia cu lumea din jurul lor s-a schimbat în mod radical. 


Mai demult eram jidani 
Şi-aveam cai şi aveam bani. 
Dar de cînd sîntem ivrei 
Nici i casti, nici îs lei 

Afară cîntă o cuculie: 
Puşcărie, puşcărie. 


Acele puşctirii au fost lagărele de concentrare. 

Reproşul adus evreilor cum că sînt „coţcari” poate fi văzut ca un caz de proiectare 
a sinelui în celălalt. Şi românii, nu numai evreii, sînt ţinuţi de rău pentru coţcăriile 
lor. $mecberii sînt invidiaţi, deşi cu o ambivalenţă derogatorie, pentru priceperea 
de a întoarce orice tîrg în favoarea lor, de a nu se lăsa traşi pe sfoară de nimeni, pe 
scurt, fiindcă sînt isteţi. Azi, şmecberia este cea pe care se dă vina pentru răspîndirea 
corupţiei. 

NOTE CAP. V 


Nu vreau sti înţelegeţi că domneşte un socialism democratic. Pentru tinerii din 
regiunile limitrofe este greu sâ treacă examenul la facultăţi cum ar fi medicina, 
dreptul şi altele sau să aibă destule relaţii ca sti se descurce. Există o inegalitate 
structurală în întregul sistem. Dar, în acelaşi timp, sînt liberi să încerce. Există o 
libertate de alegere de o amploare nemaiîntilnită. Pe vremuri, nici o femeie 
nu părăsea satul pentru o perioadă îndelungată de timp, dacă nu se mărita în 
afara lui. 

Nu mi s-a permis si consult arhivele locale, deci nu sînt capabilă decît să generalizez 
datele demografice ale Ieudului din discuţiile pe care le-am avut cu oficialităţile 
locale. Rata estimată a natalității este de 120-140 de naşteri anual. Cifra mortalităţii 
care mi-a fost prezentată este de 1-2 la mie (mai scăzută decît ar părea să indice 
numărul înmormîntărilor). Din cele 1.800 de familii, 150 s-au mutat din sat. Dar, 
după cum vom vedea, ele nu au întrerupt legăturile cu Ieudul. 

Cînd am sosit în leud, auzisem deja nenumărate poveşti despre iarna grea ce 
trecuse. Poveştile au dat o notă şi mai personală relatărilor înfiorătoare pe care le 
citisem în presa occidentală. De aceea, nu eram deloc pregătită pentru răspunsul 
neaşteptat pe care mi l-au dat la întrebările mele născute dintr-o prejudecată. Însă, 
în contextul Ieudului, răspunsul fusese absolut de bun simţ, în special fiindcă 
ieudenii îmi cunoşteau subiectul cercetării, concentrat asupra ritualului (lucru ce 
nu trebuie scăpat din vedere). Ei au sobe cu lemne. Faptul că iarna a fost ceva mai 
geroasă nu a schimbat, în esenţă, nimic. Lipsurile erau un necaz mult mai mare. 
Nimic nu egalează jalea ieudeanului pentru distrugerea capacităţii agricole a ţării, 
la care sînt martori. În această ecuaţie se adaugă conştiinţa datoriilor externe şi a 
bunurilor trimise la export. Pentru oamenii aceştia, nu exista nici o explicaţie şi nici 
o scuză pentru asemenea lipsuri amarnice într-o ţară agrară. 

Înțelegerea spaţiului este determinată local. Vezi Buga, 1967. De asemenea, amin- 
tiţi-vă oraţia de nuntă în care miresele erau considerate străine, precum şi bocetele 
pentru cei ce au murit pe front. Vezi paginile 171-172 pentru bocetul care îmbină 
înțelesurile înstrăin:irii aduse de căsătorie şi ale plecării fetelor de-acasă ca munci- 
toare. Singurul tip de înstrăinare absolută este moartea. În privinţa statutului care 
mi s-a atribuit la început, în primii ani de acomodare printre ieudeni am fost o 
„străină”. La nunţi, obişnuiau adesea să compună versuri în onoarea mea, folosind 
această metaforă. Identitatea mea ca străină este însă acum mult mai ambiguă ; sînt 
Străini şi străini. Apartenența mea americană fusese temperată de identitatea cîştigată 
ca un alt tip de muncitor sezonier (vezi nota 16). 

Dezintegrarea orînduirii structurilor familiare, ca şi a familiei, a dat naştere, în America 
şi în alte părţi, unor mişcări fundamentaliste. Libertinismul şi „eliberarea” aduse de 
anii '60 şi '70 au făcut loc securităţii şi conservatorismului lui Reagan, din anii '80. 
Înmormîntarea lîngă Bucureşti printre străini ar fi însemnat o capitulare în faţa 
marilor probleme aduse de epoca modernă: însingurarea şi înstrăinarea. Vezi 
capitolele II şi IV pentru o analiză a conceptului de „strâin”, şi nota 35, de mai sus. 
Pentru ca acest copil să poată fi adus la Ieud, au trebuit precauţii speciale ca să-i 
transporte sicriul cu trenul, ceea ce s-a realizat în grabă; pe vremuri, era ilegal ca 
un vagon să poarte un mort, dacă nu se obținea o aprobare specială. 

Femeile măritate fac mereu comentarii despre vîrsta măritişului, din ce în ce mai 
fragedă. Nu sînt încîntate şi sînt de părere că e destul timp pentru „acelea toate” şi 
îşi doresc sti fi avut mai multă vreme parte de tinereţea lor. Însă fetele din sat sînt 
cele ce aleg să se mărite de tinere. Cele ce învaţă meserie nu se grăbesc aşa de tare; 
dar sînt în minoritate. 

Discursul lui Hobsbawm despre „tradiţiile inventate” este probabil mai de ajutor în 
a înţelege natura schimbătoare a tradiţiei în contextul local şi naţional (vezi 
Hobsbawm şi Ranger, 1983, 2). El face distincţie între „tradiţie”, caracterizată prin 
invariabilitate, şi „obicei”, asociat cu un precedent istoric, totuşi permiţînd schimbă- 
rile. După cum notează el, „-obiceiul» nu-şi poate permite să fie invariabil, pentru 
că nici măcar în societăţile «tradiţionale» viaţa nu este aşa” (îbid.). Aceste distincţii 
pot mult mai degrabă să cuprindă contradicţiile inerente practicilor contemporane 
şi să captureze limitele „obiceiului”, ca şi procesul „invenţiei”, la nivel local sau 
naţional. Deşi probabil că ar fi interesant să le ilustrez printr-o analiză, scopul 
imediat al studiului meu sînt practicile locale, aşa cum se manifestă ele, în acest 
spectru dat. 

Însă în sudul României, cuplurile căsătorite legal pot trâi împreună şi creşte copii, 
mari cîteodat:i, pîn:i cînd împrejurările le permit efectuarea cisătoriei religioase, şi 
deci a nunții. 

Aşa cum am precizat în cel de-al doilea capitol, acest obicei e cunoscut în leud ca 
fiind al celor săraci, ce au nevoie de sprijin financiar. Este în mod obişnuit practicat 
de ţiganii din Ieud. Oamenii sînt de părere că se potriveşte cu obiceiul ţiganilor de 
a profita tot timpul de alţii. Românii se laudă că pentru ei căsătoria este o uniune 
spirituală, ce nu trebuie întinată de consideraţii financiare. Practica însă le contrazice 
convingerile. Interesant mi se pare că ieucdlenii nu au amintit niciodată despre vreun 
beneficiu bănesc asociat cu nunțile evreilor. Pe de o parte, nu mi-a trecut prin cap 
să întreb; pe de alta, ieudenii spun că nu erau de faţă la sărbătoarea cu pricina. O 
nuntă țigănească de la Bucureşti exemplifică sacralitatea căsătoriei şi în practica 
țigănească, dar şi însemnătatea bănească a „darului” făcut perechii. Cei doi au fost 
împreună timp de şaisprezece ani şi aveau deja copii mari. Imprejurările nu le-au 
permis să facă nuntă mai devreme. După slujba de la biserică, nuntaşii se aşază 
pe benchetuit. „Darurile”, oferite din generozitate, dar şi pentru cîştigarea presti- 
giului în cadrul ritual sau ca afirmare a statutului, au acoperit şi au depăşit cu mult 
costul nunţii. 

Recomand cititorului cartea lui Humphrey (1983) despre colectivizarea în Siberia, 
capitolul „Ritual şi identitate”. Sînt, desigur, fenomene comparabile. Ea vorbeşte despre 
declinul structurilor religioase în ritualul buriat (375); expunerea ei este mai pertinentă. 
Pentru cei familiari cu categoriile lui Hobsbawm, utilizarea cuvîntului ritual aici 
este similară cu modul în care el foloseşte termenul de obicei relativ la societăţile 
tradiţionale : „Rolul acestuia [al obiceiului] este de a confrunta orice dorinţă de 
schimbare (sau rezistenţă la inovaţie) cu un precedent deja existent, de a-i da 
continuitate socială, de a o pune sub legile firii şi în cadrul naturii” (1983, 2). 
Ideea de „în afara comunităţii” ne aduce aminte de clasicul studiu al lui Becker 
(1963) şi de tot ceea ce găsim acolo despre deviere şi subculturi. De asemenea, voi 
aduce aminte cititorului că moroşenii înşişi sînt consideraţi a fi „în afară” de către 
cultura dominantă ; sînt neprogresişti, „înapoiaţi”. Această ptirere este uimitor de 
evidentă ori de cîte ori discuţi despre Maramureş cu intelectualitatea urbană. 
Întrebările ridicate aici sînt interesante, dar ele urmează să primească răspuns într-o 
lucrare viitoare. De asemenea, este necesar de precizat că nici contextul ritual nu 
permite o completă libertate de expresie. În vreme ce trăsăturile formale ale 
ritualului şi ale poeziei creează o „anonimitate”, individul trăieşte în cadrul statului 
şi este conştient de acest fapt în permanenţă. Discursul local există în relaţie cu 
discursul dominant. Pînă la urmă, hegemonia culturală a statului pare să influenţeze 
nu numai conţinutul, dar şi contextul oricărui discurs public. Necesitatea anoni- 
mităţii, alături de teama de a-şi lua răspunderea pentru exprimarea unei opinii, 
subliniază o trăsătură :i culturii politice româneşti. Jowitt, în analiza pe care o face 
regimurilor care construiesc sisteme, observă că „nici un eveniment nu are loc, nici 
o decizie nu se ia, nici un fapt nu este luat ca atare pînii cînd nu li se permite să aibă 
loc ori să fie recunoscute” (1974, 1180). 

Există o diferenţă fundamentală între noţiunea de sfera publici, aşa cum este ea 
concepută în analiza relaţiei dintre stat şi societatea civilă, şi cea de „domeniu 
public” al comunicării, aşa cum este conceput el în mediul acesta țărănesc. Este 
importantă aici şi chestiunea conştiinţei şi a diferenţei de clasă. 

Mult timp, disputa a stîrnit o dezbinare gravă în inima comunităţii. Faptul nu 
afectează în nici un fel ideea de bază a prezentei cărţi. Nimeni nu a fost împiedicat 
să participe la ritual, deşi cei prezenţi aveau de suferit. O consecinţă evidentă a fost 
procesul de salut selectiv pe care l-a cauzat. Deşi formele de salut în numele lui 
Hristos erau utilizate pretutindeni, mulţi ar fi vrut să le folosească selectiv. După 
cum am discutat şi în primul capitol, acest tip de salut a funcţionat pe vremuri ca 
o formă culturală de antisemitism. În ziua de azi, fiecare este salutat în funcţie de 
apartenenţa la una dintre părţile aflate în dispută. 

Ritualurile ciclurilor de viaţă sînt focarul stării de iritare, din cauza rolului jucat de 
diacon în ritual. Preotul locului limitase drepturile diaconului de a-şi îndeplini rolul. 
Faptul i-a plasat pe preot şi pe unul din diaconi în tabere opuse. Din cauză câ 
diaconii au relaţii rituale cu familiile din sat de-a lungul ciclurilor de viaţă, a 
interzice unui diacon sii-şi îndeplinească slujba este considerată o intruziune 
nedorită în viaţa personală a acelor familii. 


53. 


55. 


56. 


57. 


NOTE CAP. V 


. Un sătean a încercat să mă convingă czi unul din textele vechi bisericeşti, presupus 


a fi tradus din slavonă, era de fapt propagandă tipâirită de partidul comunist ca si-i 
susţină interesele. 


. Există un amestec evident al statului în viaţa de zi cu zi. Printr-un exces „paternalist”, 


regimul şi-a menţinut controlul asupra copiilor. Promovarea creşterii natalității a 
distorsionat graniţele dintre public şi privat, „infantilizînd” individul. Politica dusă 
în privinţa violului duce la aceleaşi concluzii. 


„ Pentru o analiză a subculturilor, vezi, în special, Hall şi Jefferson, 1976 şi Hebdige, 1979. 


Am preluat termenul, aşa cum este folosit aici, în sensul explicat în lucrările lor. 


. Cu toate că pare tentant să discuţi bazele unei organizaţii, formarea conştiinţei de 


clasă şi aşa mai departe, probabil că toate aceste chestiuni pot fi mai bine examinate 
în termenii unei limitări structurale generate de clasă. Noţiunea acceptată a moşte- 
nirii unei sorţi nedrepte duce deseori la o discuţie asupra pasivităţii istorice a 
românilor, a We/tanscbauung-ului lor fatalist. Din nou, nu găsesc aceasta o expli- 
caţie adecvată. Au existat acte izolate de opoziţie, în mod special grevele minerilor, 
dar ele au fost înăbuşite de aparatul represiv de stat. 

Deşi femeile se îngrijesc de casă, nu toate obiceiurile din trecut au încetat. Bătutul 
nevestei este un bun comun; mai mult, femeile îl acceptă aşa cum îşi asumă propria 
soartă — aşa înţeleg ele rolul fiecărui sex, din învăţăturile biblice. Cel mai adesea 
este pomenită responsabilitatea femeii pentru căderea din Rai. 


. Metodele lui Ceauşescu implicau instituţionalizarea practicilor culturale prin „Cîntarea 


României”. 

Nu mi-am propus să studiez ritualul în sine; totuşi, în urma constrîngerilor impuse 
muncii de teren (întotdeauna altele), am căpătat un respect adînc pentru dinamica 
comunicării prin simboluri, un fenomen general în artă şi mass-media, atît în procesul 
de creaţie, cît şi în cel de analiză; este esenţial pentru sistemul samizdatului, şi 
totuşi ştiinţele sociale tind să-i trivializeze semnificaţia. Aceasta vorbeşte despre 
faptul trist al trivializării socialului în cadrul ştiinţelor sociale şi nu denotă un 
orizont prea larg intelectual (ca să nu mai vorbesc de cel umanist). 

Unii pot obiecta că încercarea mea de a umaniza economia politică a României s-a 
făcut prin intermediul ritualurilor, care poate că îi reprezintă pe oamenii respectivi, 
dar fără să se refere la realităţile lor. Este adevărat că ritualurile oferă un model 
idealizat de relaţii şi schimb social, dar riturile legate de ciclurile vieţii sînt eveni- 
mente pline de semnificaţie în şi despre viaţa oamenilor. Prin aceste structuri vechi, 
dar exprimate în prezent, vocile lor se fac auzite, vorbind despre ei înşişi. Gramsci 
sugerează că „dacă este adevărat că fiecare limbă conţine elementele unei alte 
concepţii asupra lumii şi ale unei alte culturi, atunci este adevărat şi faptul că, 
învăţînd limba cuiva, îţi poţi da seama de complexitatea mai mare sau mai mică a 
viziunii sale despre lume” (Hoare şi Smith, 1983, 325). Aş adâuga că această viziune 
asupra lumii este reconstruită pe parcursul timpului. În scopul unui respect reciproc 
şi dintr-o perspectivă etică, ofer respectivul model ca pe un alt mod de a media 
o prezenţă. 

Trăsăturile structurale ale ritualului ca proces narativ au fost discutate de mulţi 
autori. Lucrările clasice îi includ pe Van Gennep, 1960 şi V. Turner, 1969. Vezi, de 
asemenea, T. Turner, 1977. În cursul unui semestru în care am predat împreună, 
discuţiile pe care le-am avut cu Elizabeth Traube despre tehnicile de apropiere a 
antropologiei de naraţiune au fost extrem de folositoare. Doresc stă îi mulțumesc ei 
şi, de asemenea, studenţilor acesteia, pentru a-mi fi fost o sursă de inspiraţie. 
Aceste generalizări largi sînt menite să sugereze parametrii procesului de civilizare 
ce a adus omenirea pe pragul distrugerii. Ştiinţa a adus multe foloase vieţii; dar în 
multe feluri a dezumanizat-o. A intra în aceste realitijţi complexe (şi a oferi o 
bibliografie relevantă, începînd cu Foucault) e cu neputinţă acum, la sfîrşitul acestei 
cărţi. Renaşterea preocupărilor umaniste este un ecou al întrebtirilor chinuitoare în 
legătură cu „sensul vieţii”, de care o cultură a narcisismului se dezice. 

65, 70, 128, 129, 197, 204-205; şi 
religie 50-51, 54, 56, 109-110, 112; 
şi ritual poetic 39-40; şi rituri 70, 
105, 112, 205, 227n22; şi sexele 
50-51, 54; şi sexualitate 164; 
socialistă 192, 205; şi statul 
226 n 16; structură de clasă 257n12 

ierarhie socială 12, 21, 25-26; 
denumiri 22-23, 35, 76, 233n21, 
252n 37 ; şi familii 30, 32, 34-35, 
258nn 21, 23; şi funeralii 147-148, 
245n 34; şi hora 49; şi identitate 
socială 12; în leud 194; în 
Maramureş 30-32, 204-205; şi mese 
242n 19; şi moarte 117-118, 


126-127; şi modernizare 190; şi 
naşi 33-34; şi nuntă 31-32, 36, 
40-41, 74-75, 93, 104-105, 197, 199, 
232nn 15, 16; şi patriarhat 233n23; 
şi poezie ritualică 30-32; şi religie 
31, 50, 205; şi ritual 106, 111, 
195-196, 199, 205; şi socialism în 
România 204-205; şi statul român 
226n15; ţăranii 12, 232n14 

iertăciune: vezi cererea iertării 

leud: alimentare cu apă 257n14; 
arhitectura 186, 193; căsătoria 
în 232n16; comuna 231n2; 
cooperativizare în 19, 26, 28, 31, 
45, 171, 187, 194, 203-204, 207; 
dansul în 47-48; demografia 208, 
231 n6, 260n 33; evrei în 55; 
familii 30-32, 45-46; forţa de 
muncă 44-45, 57, 171-173, 187-188, 
202-203 ; funeralii în 147-148, 194, 
247n49; geografia 27; identitate 
socială 194, 205-207; ierarhie 
socială 194; istoria 25-26, 203, 
210-211; legenda 25; manuscrise 
26, 193; modernizare 195, 206, 
209; mortalitate 260n 33; moştenire 
culturală 192-193; munca sezonieră 
188-189, 195, 208; naştere 260n33; 
nunta mortului în 166-169, 176; 
nunţi în 168-169, 194, 198-199, 
261n14; portul 185, 194, 206; 
religii în 26, 49-50, 113, 194, 202, 
207, 231nn4, 7, 236n43; ritual 
poetic 77, 185, 195, 204, 207; 
strigături 231n5; tradiţii 194; 
turism 192-193, 207-208; ţăranii din 
202-203, 207-208; vecinătate 46-47; 
venituri 195; 

Inchiziția 225n8 

incinerare: vezi crematoriu 

individual, -itate: Feuerbach şi 
241-242 n 12; şi identitate 35; şi 
moarte 107, 163; şi naştere 16; şi 
producţia socială 202-203 ; şi 
riturile 14-15, 17-18, 58-59, 72, 109, 
207, 237n14; şi statul 12, 185-186; 
structură de clasă 232n 14 

industrializare 12, 44, 57, 186-187, 
195, 256n7, 257n 12 

intelectuali (domni) 20-21, 34, 104, 
148, 180, 194, 226n17, 257n 14, 
258n 28, 261n44 

islamism 10 

Iugoslavia 225n 10, 237-238n 16 


INDEX 283 


Î 


îmbrăcăminte 10; pentru femei 85, 
94, 235n 40, 237n7, 239n31; la 
funeralii 122-123, 137; şi identitate 
socială 43, 45-46, 85, 193; în leud 
185, 194, 206; şi industrializare 
257 n12; în Maramureş 185, 255n1; 
a mirelui 71; a miresei 68-71, 
79-80, 237n 12; la nuntă 200; la 
nunta mortului 166-167; portul 


moroşenilor 195; şi relaţiile sat-oraş 


193, 200, 255n1; şi riturile 185; 
rudele şi 15, 115, 255n1; sexuali- 
tate 85-87; simbolul culorilor 245 
n 34; şi tradiţie 193; la ţărani 186; 
virginitate şi 57, 78-79, 237n 12 
încorporare: şi căsătorie 165, 169; şi 
funeralii 141-142; şi moarte 111, 
123, 149-150, 165; şi nunta 103, 
105-106; şi nunta mortului 168; şi 
riturile 204; şi străinii 21 
înmormîntare: vezi funeralii 
înrudire : patriliniaritate 21, 34-37, 52, 
59, 81, 107, 129, 141, 165, 172-173, 
190, 244n 32; ritual 30, 32-33, 52, 
205, 245-246n 40; scheme de 
rezidenţă 234n 29; şi soacra 
37-40; vezi şi familie, socrii, naşi 
înstrăinare 260n 35; căsătorie şi 36, 
38, 57, 60-61; nuntă şi 57, 60-61, 
69, 100, 102-103, 106-107, 140, 165, 
260n 35; în nunta mortului 168; 
patriliniaritate şi 36-38, 57, 61, 81, 
96-101, 105, 128-129, 168, 171-173, 
190, 244n 32, 366n 35 


J 


Jocul cununii 65-67, 74, 99, 104, 
106-107, 238n 24 

Jocul miresei 46, 238 n 24 

Jocul steagului 64-69, 74, 99, 104, 
106-107 

Jackobson, R. 166 

Jameson, F. 184 

Johnson, M. 228n 34 

Jowitt, K. 232n14, 261n 45 

Jung, C. 24in11l 


K 


Karnoouh, C. 16, 200, 228 nn 30-32, 
232n9, 235n37, 247n2, 252 n 37 
Kratmer, H. 225n8 


L 


Lakoff, G. 228n 34 

lamentaţii: vezi bocete 

Lane, C. 227n21, 240n2 

Levy Strauss, C. 37 

Lidtke, V. 204 

limbaj: fonetică 5; şi identitate socială 
242 n 13; înzestrare constituentă 
242n 16; în Maramureş 5, 193-194, 
258-259n 28; şi moarte 17-18, 120, 
130-131, 242 n 16; şi rituri 17-18, 
111-112; transcriere 5; şi ţăranii 
226n 18; şi viziune despre lume 
262n 55 

lipsa alimentelor 186-187 

lirica (poezie lirică) 16, 236-237 n4 

literatura română 16, 137, 181, 
227n 27; vezi şi poezie rituală 

logodnă 61-62, 79, 104-105 

Ludovic 1 (regele Ungariei) 25, 231n3 


M 


magie 54, 126, 149, 227n23, 234n 32, 
253 n 45 

Malleus Maleficarum 225n8 

Maltz, D. 249n11l 

Manuscrisul de la Ieud 26 

Maramureş: arhitectura 11, 27-29, 
192-193; cooperativizare în 204; 
crimă în 179-180; familiile 30-31; 
funeralii în 121; geografia 11, 
26-27; graiul în 5, 193, 258-259n28; 
identitate socială 13, 30-31; ierarhie 
socială 30-31; istoria. 203, 225 n 10, 
226n 18, 258n27; înapoiere 
culturală 192; modernizarea 10, 
13; munca de teren în 18-22, 
230n47; munca sezonieră 206; 
naționalism 258n25; nunta în 191, 
199; portul în 185, 255n1; religie 
26, 54, 164, 197; ritual în 13, 18, 
57; turismul 193, 203, 258n27; 
ţăranii 191 , 205-207 

Maria (fecioara, sfinta) 53, 116, 164, 
168 

Marian, S. 136, 247n48, 251n31 

Marx, K. 118, 202, 242n13; marxism- 
-leninism 12, 191 

masa 21; la funeralii 123-124, 136, 
147-150, 166, 242n 19, 246n 44, 
247n48, 258n 24; şi Horea gâinii 
80-92; şi ierarhie socială 242n19; 
şi modernizare 200; şi nunta 
61-63, 75-76, 80-92, 166, 173-174, 

240 n 32; la nunta mortului 166, 
170, 174; pîine 232n11, 242n19, 
256n8; şi religie 50, 197-198; 
şi ritual 176-177; vezi şi comen- 
sualitate 

mass-media 184 

Mauss, M. 114, 241n10 

mătrăgună: vezi be/adond 

medicină 133-135, 224n3, 244-245 n 33, 
260n 32 

menstruaţie 51-52, 54, 57, 78, 235n40 

metaforă 17-18, 32, 166, 228n 34, 
246 n 42, 249n 11 ; şi căsătoria ca 
moarte 134, 165-166, 240n3, 
243 n 24; şi ciclul vieţii 131, 140; şi 
curtarea 47-48; şi funeralii 145, 
249n14; şi nunta 334nl; şi nunta 
mortului 168, 170, 172 

metonimie 17-18, 166, 228n 34, 
249n 14 

Mihu, A. 225-226n11 

milostenie 246145 

Milosz, C. 227n27 

Mioriţa 180-182, 248n8, 249n17, 
251 n 32, 252-253 n 39, 254nn 47-49 

moarte : blestem împotrivă 125, 143, 
145; şi boală 131, 133-135; 
şi cadavru 108, 122, 139, 149; 
şi căsătorie 18, 40-41, 57, 59-61, 
64-65, 72, 106, 126-128, 134, 
165-167, 170, 172, 243n 24, 245n 38, 
248n8, 250n 24; şi cei necăsătoriți 
249 n 14; şi ciclul vieţii 118, 128, 
131, 136-138, 140, 150, 164, 208, 
251n 29; comunicarea dintre vii şi 
morţi 110-115, 120-121, 134, 143, 
147, 149, 174-175, 202, 241n11; şi 
copii 113, 119, 175-176, 227n25; şi 
curtarea femeilor 250n 27; şi 
decădere fizică 111, 118, 121, 130, 
168; şi doliu 112-114, 130, 135, 
139, 149-150, 164, 174; şi Dracula 
9; şi familia 118, 123, 133, 141-142, 
145, 149-150, 174-175, 227 n35, 
240-241n9; şi femei 52, 56, 
125-126, 136, 242120, 243 n22; şi 
folclor 246142; şi identitate socială 
120, 117, 150, 241n10; şi ideologie 
112, 126, 240n2; în leud 209, 
240n2; şi incinerare 118; încorpo- 
rare în lumea de dincolo 111, 123, 
149-150, 165; şi limbaj 17-18, 120, 
129, 242n 16; şi lumea de aici (astă 
lume) 117-118, 245 n 36; şi lumea 
de dincolo 109, 116-118, 149-150, 
163-165, 172, 179-180, 198, 245n36; 


a maturilor 112; şi medicina 
modernă 133-134, 244-245n 33; şi 
metaforă 165-167, 240n3; şi 
mitologie 243n23; şi modernitate 
206, 209; şi negociere 130, 136; şi 
normele sociale 163, 170; şi nume 
249n 15; paradoxul patrilinial 
243 n 22; poetica 249n 14; praguri 
de demarcaţie 118; prematură 15, 
163-164, 168-169, 172, 174, 184; 
privatizarea 183; şi raţionalism 
250n 25; în război 114, 122, 147, 
178, 251n 32; şi relaţii sociale 
108-112, 117-118, 121, 126-127, 141, 
143, 147-150, 165, 178, 181, 
183-185; şi religie 108-109, 126, 
164-166, 240n 3, 254-255n 50; şi 
reproducere socială 208; ritualuri 
greceşti 165; şi ritual poetic 117, 
120-121, 244 n 29; şi rituri 15-16, 
18, 56-57, 108, 150, 163-165, 
193-194, 202, 240n3, 246142; şi 
rudele 124-126; şi rudele paterne 
117; şi sărbătorile 115; şi schimburi 
reciproce 244n 31; separare prin 
111, 131, 165; şi sexualitate 126, 
136, 149, 163-165, 181-182, 184, 
247 n2, 248n3, 250-251n 27, 
255n51; şi somn 143, 146; la spital 
122, 134, 173, 208, 355n51; şi 
străinii 241n 10; şi suflet 18-110, 
113, 116, 118, 121-122, 136, 139, 
149, 163-166, 247 n2; şi timp 
117-118, 146, 149-150, 163-164; 
tragerea clopotelor 121; ca trecere 
121, 127-129, 135-136, 138-140, 
147-150; şi universul morţii 
109-110, 113, 115-119, 126, 142; şi 
vitele 110, 114-115, 241n1l; şi 
vîrstnicii 112, 240n9; vezi şi 
ceremonii, funeralii 


moaşă 52-53, 119, 243-244n26; 


sărbătoarea nepoatelor 53 


modernizare 57; şi alimentaţie 


256n6; construcţii şi 11, 186; şi 
crimă 179-181; şi familie 85, 
89-90, 189-190; şi hrana 200; şi 
ierarhiile sociale 190; în leud 199, 
206, 209; medicina 133-134, 183; şi 
moarte 183; şi muzica 169; şi 
nunta 194, 198, 200; nunta mortului 
şi 183-184; şi regulile sociale 180; 
şi religia 190, 197; şi riturile 13, 
109, 183, 200, 206-208, 259n 30; şi 
sănătate 133; şi sexualitate 
180-181; şi socialismul în România 

226n 16; şi statul 11, 85, 109, 186, 
203-204; tradiţie şi 192, 194; ţăranii 
şi 11, 27, 207-208 

mormînt 120, 143 

moroşeni 18, 55, 193, 258-259n28; 
„din afară” 261n 44; folclorul 
51-52; identitate socială 12, 19, 
193, 195, 259n29; munca sezonieră 
189; portul 185; riturile 193-194; 
şi tradiţie 193-194, 203 

munca salariată 43-44, 57, 104 

munca sezonieră 44-46, 57, 119, 171, 
173, 179, 183, 188-190, 194-195, 
205-208, 252n 37, 257nn 12, 15; în 
leud 188-189, 194-195, 207-208; şi 
nuntă 197-199 

munca de teren în România 209, 
226n 19, 228nn 37-38, 229 nn 42-44, 
230nn 47-48, 50-51, 236 nn 42-43, 
242 n 19, 258-259n 28, 260n 35; şi 
birocraţie 18-20; şi relaţiile sociale 
19-22; şi riturile 21-23 

Munn, N. 58-59 

Musset, D. 30, 233n 22, 234n29, 
237n 12 

Mugşlea, L. 352-353n39 

muzică: cîntece 191-192, 234n 30, 
237 n 10; cîntece greceşti 253-254 
n 46; cîntece ţigăneşti 239n29; 
clasică 192; dans 47; la festivaluri 
191-192; la funeralii 247 n 40; şi 
modernizare 169; la nunta mortului 
167, 174, 176, 250-251n27; la nunţi 
62-63, 75, 82-83, 101, 104, 174, 
239 n 32, 250n27; de sărbători 
234 n 30; cu strigături 75 


177, 


N 


naşi 30, 32-34, 36, 52-53, 194; şi 
ierarhie socială 33-34; şi nunta 71, 
73-76, 78-82, 84-91, 95, 103-104, 107, 
128, 199, 337n 26, 343-344 n 26 

naştere 15, 127; şi avort 52; şi ciclul 
vieţii 251n29; control al 15-16, 
195, 227n 26, 257n17, 262n50; 
darea numelui 35, 119, 233n21; 
femeile şi 52; şi individ 16; şi 
moaşe 52-53, 119; şi mortalitate 
infantilă 16; şi persoanele necăsă- 
torite 164; rata natalității 16, 26, 
38, 195, 260n33; şi religie 52, 195; 
ritualuri de 15-17, 32-33, 52-53, 56, 
193; şi stat 233n21; în spitale 
208, 233n21 

natură: şi ciclul natural 56, 118, 126, 

251 n 30; şi cultură 9, 29, 53, 57, 
110, 117, 126, 165, 181-182, 
246 n 42; şi femeie 51-54; şi 
modernitate 206 

naționalism 12, 191, 193-194, 205-207, 
226n 18, 258n25; şi cultură 
socialistă 91-93, 203-204, 207-208; 
şi familie 194-195; şi moştenire 
culturală 191, 193-194 

naţionalizarea: pădurilor 26-27, 85, 
257 n 13 

neam: vezi familie 

nebotezaţi 115-116, 119 

necăsătorit 69, 105, 107, 117-136, 
177, 260n 35 ; şi forţa de muncă 
187-188; şi funeralii 249nn 12, 14; 
şi gospodăria 190; şi moarte 
343 n 22, 249n 14; şi naştere 164; şi 
norme sociale 40-41, 97, 164; şi 
nunta 234n27; şi nunta mortului 
163-164, 166-168; şi patriarhat 
243 n 22 

necurăţenie: şi moarte 123, 167; şi 
sexe 50-54, 167 

negociere: şi moarte 130, 135; la nuntă 
65, 67, 69, 81, 93, 95, 101, 104 

nemeşi 26, 30, 205, 231n3, 232n9 

nume: apelative de familie 34-36, 
133, 167, 223n21; de botez 35, 
233n21; şi cercetarea de teren 
230 n 53; denumiri în familie 28-29; 
geografice 27; şi identitate socială 
35; şi ierarhie socială 21-22, 35-36, 
76, 233n 21, 252n 37; şi moarte 
199, 249n45; şi nunta 233n25; şi 
nunta mortului 167; şi patriliniari- 
tate 35-36, 233n20; şi sexele 36; 
şi sintaxă 233n 20; şi străini 21-22; 
şi vrăjitorie 232 n21 

nunta 13-15, 36, 57, 196; anunţuri 
de nuntă 62; bărbieritul ritual 
238n17; bocetele 70-71, 237-238 
n16; în Bulgaria 237-238n16; 
bun-rămas 70-73, 244n 27; şi cei 
necăsătoriți 234n 37; şi ceremonial 
198-199; cererea miresei 66-67, 
77-82, 93, 95, 101, 104-106; şi ciclul 
vieţii 184; comparaţie cu funeraliile 
165-166, 168-170; şi consumerism 
199; costuri 46, 76, 104, 173-174, 
199-200, 234n 28, 261141; cununa 
66-67, 69-70, 100, 102-107, 164, 200, 
237 n 10; cununia 36, 73, 198, 
237n 10; şi dans 63-67, 72, 101, 
237 n 10, 238n24, 239n 32; daruri 
76, 261141; denumiri 233n 25; şi 

Dezbrăcatul miresei 102-104, 
106-107; druşca 66-67, 71, 73, 79, 
104, 174; şi evreii 261n41; şi 
familia 61, 71, 93, 96-97, 101, 
103-106, 169, 191, 200; Gătata 
miresei 68-71; Horea găinii 80-82, 
93, 104, 106-107, 199, 238n24, 
239n 32; şi identitate socială 
198-199; şi ierarhie socială 103, 
105, 197, 199; iertăciune 71-72, 
105-100, 137, 165, 177; în leud 
168, 194, 198-199, 261n41; 
interdicţie în perioada doliului 113; 
în Iugoslavia 237-238n 16; şi 
încorporare 103-107; şi înstrăinare 
59-61, 69, 100, 102-107, 140, 
165-166, 260n 35; întîlnirea cuscrilor 
104; laolaltă 104-105; logodnă 62, 
79, 104-105; în Maramureş 191, 
199; mese de 50, 62-63, 74-76, 
80-93, 165, 173, 239n 32; şi 
metafora 166, 236n1; şi moderni- 
zare 194, 198, 200; moştenire 
233-234 n 26; şi muzică 62, 75, 
82-83, 101, 103-104, 174, 239 n32, 
250n 37; naşii 32-33, 71-73, 75-79, 
80-82, 84-91, 102-103, 107, 238n 26; 
negocierea 65, 67, 76, 79-82, 85-88, 
91, 130, 169-170, 199; la oraş 

239n 32, 258n 24; şi patriarhat 
58-59, 65, 77, 89, 101, 104, 107, 
196-197, 236n1; plînsul ritual 90, 
105, 237 n14; şi poezie orală 
236n1; poezie rituală 16-18, 31, 
60, 65-67, 69-70, 72, 74, 76-80, 
82-103, 226n 19, 235n 37, 236-237 
n4, 238n 20, 245n 38; şi pominoc 
76, 93, 165; şi preţul miresei 199, 
232-233n 18; şi reguli sociale 
58-61, 70, 84, 197; şi relaţiile 
sat-oraş 239n 32; şi relaţii sociale 
204-205 ; şi religie 69, 73, 198-199; 
şi reproducție socială 174; şi 
rezidența patrilocală 36, 39, 
173-174; şi ritual 58-61, 165-166; 
schimburi reciproce 46, 67, 73, 
76-77, 93, 173; şi separație (despăr- 
ţire) 67-69, 99, 102, 105-107, 
236-237 n4, 237 n 10; şi sexualitate 
59, 64, 66, 72, 81, 83, 85-91, 
105-107; şi simbolul culorilor 64, 
66, 68-69, 165, 200; şi soacră 62, 
81, 92-93, 102-103, 143, 196-197, 
244n27; steagul mirelui 63-69, 99, 
104, 106-107; stegarul 63, 70-71, 
73, 77, 104, 174; şi strigături 30-31, 


60-61, 64-70, 72, 74-76, 78-79, 
81-103, 239n27; toasturi 93-94, 
96-101, 103-104, 165; şi ţăranii 
236n1, 239n 32; şi ţiganii 261n41; 
ţipatul grîului 74-75, 104; în 
Ungaria 238n21; în Uniunea 
Sovietică 237-238n 16; şi virginitate 
50, 59-60, 66, 70, 78-80, 83, 87-88, 
97, 105, 126, 131-132, 200, 230n12, 
238nn21, 23, 26; zestrea 174, 
232-233 n 18; vezi şi nunta mor- 
tului, căsătorie 

nunta mortului 13, 15, 61, 150; 
bocete la 166-178, 180-181, 184, 
249nn14, 19; şi căsătorie 166-167; 
căsătorie cu Hristos 166, 168, 182, 
249nn 16, 18; şi ceremonialul 
197-198; şi Cererea miresei 170; şi 
ciclul vieţii 167, 169, 184; Cîntecul 
bradului 247n1; comparaţie cu 
funeraliile 166; cortegiul 166, 
169-170; costuri 173-174; şi 
cununa 167-168, 170; despărţire 
167-168; doliul 170, 174; şi 
domnişoara de onoare 166, 
174-176; groparii 160, 174; şi 
iertăciunea 177, 251n 31; în Ieud 
167-169, 176; interpretare etnogra- 
fică 252-253n 39; inversiune 
paralelă 168-170, 176; încorporare 
prin 168; şi îngroparea 166-167, 
171, 176; şi înstrăinarea 168, 
173-174, 176; lumînări la 180; 
mese comemorative 166, 170, 174; 
metafore la 166, 168-170, 173, 176; 
metonimii la 166; şi Mioriţa . 
180-182; şi mireasa 166-169, 178; 
mirele 166-169; moarte prematură 
163-165, 168-169, 172, 174, 184; şi 
modernizarea 183-184; muzica la 
167, 174, 176, 250-251n 27; şi 
obiceiurile calendaristice 176-178; 
pomana la 166, 182; preoţii 174; 
la pubertate 198; purtătorii de 
catafalc 167, 169; relaţii sociale şi 
171-173, 183; religie şi 166-168; 
ritual poetic 168-178, 180-181, 184; 
rudele 168, 198; schimb prin 173; 
şi sexualitate 163-165, 182, 184; 
sicriul 167, 174; simbolismul 
culorilor 167, 169-170, 176; şi 
Statutul celor necăsătoriți 163-164, 
166-168; stegarul 166-167, 169-170, 
178; steagul 166-167; strigături 
170; strigoii 182; în Transilvania 
183, 253n 42; turişti la 252n 38; 

veştmintele 166-167; şi virginitate 
166, 168, 248n5 


O 


om nou (socialist) 12, 203, 226 
nn 16-17 

ordine cosmologică 51, 57, 109-111, 
207 


P 


Papahagi, T. 236n42 

Partidul Comunist Român 12-13, 109, 
118-119, 226n 16, 258n21, 262n 43; 
vezi şi Statul Român 

Paşte 21, 33, 42, 48, 51, 56, 115, 177, 
195, 246n 45, 256n8 

patriarhat 34, 45, 89; şi căsătorie 
181, 235n 39, 238n20; şi curtare 
47; şi diviziunea muncii 235 n 39; şi 
familie 130; şi identitate socială 
57-58, 105-106; şi ideologie 66, 70, 
128-129, 196-197, 205; şi ierarhie 
socială 233n 23; şi modernizare 
190; şi necăsătoriţii 243 n 22; şi 
nume 35-36; şi nuntă 58-59, 63, 
66, 77, 89, 101, 104-105, 107, 
196-197, 236n1; şi paradoxul 
patrilinial 37, 48-49, 103, 190, 
234 n 22; şi religie 51-52; şi soacră 
233 n 23; şi structură narativă 181; 
şi ţăranii 233n23 

patriliniaritate : şi înrudire 21-22, 
34-37, 52, 59, 81, 105, 129, 141-142, 
165, 173, 190, 244n 32, 258n23; şi 
înstrăinare 37-38, 56, 59-60, 81, 
96-100, 105, 128-129, 168, 172-173, 
190, 244 n 32, 260n 35 

patrilocalitate : vezi rezidența patri- 
locală 

păcate (grele) 115 

păgînism 56, 109-110, 113, 254n47 

păstorism 28, 42, 45, 54, 180-182, 
187, 253 nn 40, 45, 256n9 

petrecanie: vezi funeralii 

Plinius 136 

poezie orală 22, 238n 22; şi bocete 
241n11; context social 201; 
culegeri de 237n5, 249n19; dans 
şi 47-48; funeralii şi 226n19; 
masă şi 75; şi nunta 236n1; ca 
poezie populară 228n30; ca 
protest popular 201-202; prozodie 
17-18; şi religie 201-202; şi ritual 
16, 60-61, 201-202; şi statul 16-17; 

şi strigături 60; şi tradiţie 22; 
transcriere 5; şi transformările 
sociale 200-201 

poezie ritualică : bocete la funeralii 
16-17, 110-112, 122, 166, 183, 
201-202, 240nn4, 5, 8, 243-244n26, 
244 n 29, 245n 39, 249nn.14, 19; 
bocete la nunta mortului 166-181, 
184; şi căsătorie 31-32, 37, 40-41, 
59-60, 69; şi ciclul vieţii 94, 131, 
169; şi cîntec 15-16; şi criticism 
patetic 17, 201-202, 227 n 27, 
218n 33, 240n8, 261n 45; şi 
curtoazie 47-49, 95-96; şi domeniul 
public 201-202; şi familie 30-31; şi 
funeralii 125-148; şi ideologie 
39-40; şi ierarhie socială 30-31; în 
leud 77; interpretare 17-18; 
inversiune paralelă 117-167; 
înstrăinarea patrilinială 37-40, 
96-101; şi metaforă 17, 131, 134, 
140, 145, 166-167, 169-170, 173-174, 
228 n 34, 243n 24, 249n 14; şi 
metanemie 17-18, 228 n 34, 
249n 14; şi moarte 117-120, 
244 n 29; şi muzică 75; şi nuntă 
16-18, 30-31, 60-61, 64-72, 74, 
77-80, 82-104, 226n 19, 235137, 
236-237 n4, 238n 20, 245n 38; ca 
poezie populară 228n 30; prozodie 
16-18; ca reprezentare colectivă 17, 
201-202; şi sexe 16-17; şi statul 
român 15-17; şi structură narativă 
240n5; şi tradiţie literară 16-17, 
137; şi transformările sociale 
200-201 ; vezi şi poezie orală, 
strigături 

pomană: la funeralii 76, 110, 113, 
124, 148, 165-166, 246n45; la nunta 
mortului 166, 182 

pomenire (masă de): vezi masă 

Pop, M. 16, 237-238n 16, 240n9, 
254 n 48 

Postul Mare 48-49, 195 

Postul Naşterii Domnului 41 

preţul miresei 199, 232-233 n 18 

primul război mondial 54-55, 57 

producţie şi reproducție socială: şi 
familie 13, 239n28; şi individ 
202-203; şi moarte 163, 209; şi 
nuntă 41, 165; şi ritual 185; şi 
sexe 42-45; şi statul român 13; 
vezi şi economie 

progres tehnologic 11, 16, 18, 183, 
254-255 n 50 

proprietate privată 11, 19, 26, 28, 
186; şi căsătoria 233-234n 26; şi 
familie 30-31, 34 

prostituție 115-116 

purgatoriu 115-116, 183 


R 


radio Europa Liberă 255 nn 4-5 

rai 115-116, 119, 122, 168, 243n24 

raţii 187, 256nn6,8 

raţionalism ştiinţific 9-10, 15-16, 109, 
133-134, 183, 220n3, 250n35, 
254-255 n50, 256n6, 262n 57 

rămas-bun 70-72; vezi şi cererea 
iertării 

Reagan, R. 228-229n 39, 260n 36 

regionalism 12; şi identitate socială 
202-206; Maramureşul şi statul 
192-193, 258nn 26-28, 259 n29; şi rit 
22-23; Transilvania 13 

reguli sociale: şi căsătorie "91, 165; şi 
cultură victoriană 9; şi femei 
51-52; forme deviante 179, 
261n44; şi moarte 119, 164, 169; 
şi modernizare 180; şi nunta 
58-60, 70, 84, 197; şi religie 51-52, 
91, 164; şi ritual 14, 41, 60, 70, 
150, 164, 196; şi sexualitate 81-82, 
84, 165; şi statutul celor necăsătoriți 
41, 97, 164 

relaţiile sat-oraş 44-45, 187-188, 
192-194, 207-208, 239n 32, 255n10, 
258n 24 

religie: şi alimentaţia 50; şi bărbaţii 
49-50; catolică 10, 53, 73, 115, 
165-166; şi căsătorie 65-66, 168, 
182, 197-198, 261 n 40; şi cele zece 
porunci 253n44; controlul naşterii 
195, 257n17; şi diviziunea muncii 
54; şi doliu 112-113; şi domeniul 
privat 231n4; şi domeniul public 
49-50, 231 n4; evrei 55, 116, 119, 
194, 236n 42; Fecioara Maria 53, 
116; şi femeile 50-54, 166, 262n53; 
şi folclor 116, 246n 42; fundamen- 
talism 255n 51, 260n 36; şi funeralii 
201-202, 242n 14; şi identitate 
socială 55-56; şi ideologie 51, 54, 
56, 110, 112; şi ierarhie socială 31, 
50, 204-205; în Ieud 26, 49-51, 
55-56, 194, 202, 231n4, 231-232n7, 
236n43; lege canonică 33; în 
Maramureş 26, 53-54, 164, 197; 
mese şi 197-198; şi metaforă 
165-166; şi moarte 108-109, 126, 

146, 163-166, 240n3, 254-255n50; 
model binar 116-117; modelul 
tripartit 115-116; şi modernizare 
190; şi mortalitate 119, 163; şi 
naştere 51-54, 195; şi naționalism 
207-208; şi nunta 73, 198; nunta 
(greco-catolică) 14, 26, 55, 115, 
194, 202, 231n4, 236n43; şi nunta 
mortului 166-167; obiceiuri 
calendaristice 195-196, 201; 
ortodoxie 13, 26, 33, 36, 49-50, 53, 
55, 73, 109-110, 115, 168, 193, 202, 
205, 207, 231n4, 258n24, 262n49; 
şi patriarhat 51-52; şi păcat 51-53, 
57, 88, 109, 112, 115-116, 143, 148, 
175, 183; şi păgînism 56, 107-110, 
113, 254n47; şi poezie orală 201; 
şi răul 183; şi reguli sociale 51-52, 
91-92, 164, 257-258n 19; şi ritual 
13, 52-53, 56-57, 201-202, 207, 
:230n 48, 247 n49, 257-258n19, 
261 n 48; şi rugăciune 114-115, 
124-125, 138, 197; salutul şi 55, 
236n 42, 261 n 47; şi secularizare 
198; şi sexe 50-54, 165-166, 
262 n 53; şi sexualitate 51-54, 
115-116, 163-164, 224n3, 253n40; 
şi statul român 13, 56, 192, 
202-203, 23114, 240n2, 251.n 30; şi 
suflet 109, 112-118, 165-166, 182, 
249n 16; în Transilvania 115, 
231n4; şi ţăranii 254147, şi 
vampirologie 225 n8, 234-235n 33; 
şi virginitatea 168, 249n16; şi 
vrăjitorie 149; zilele nelucrătoare 
195-196; vezi şi Hristos, diavol, 
Dumnezeu, rai, iad, purgatoriu, 
Fecioara Maria 

rezidența (partern-uri de) 27-29, 
234 n 29 

rezidența patrilocală 36-38, 40, 42, 
165, 173 

ritualuri: ca acţiune simbolică 14-15, 
17-18, 58-59, 111, 166-167, 196, 
203-204, 207; şi căsătorie 150, 
164-165, 193, 336nn 19, 22; şi 
ceremoniile 197-198; şi ciclul vieţii 
13-16, 18, 22-23, 29, 42, 56-57, 130, 
137, 150, 164-165, 184-185, 194-196, 
200-202, 204-205, 207, 236n44, 
244 n 27, 251n 29, 261 n 48, 262n55; 
şi colectivitate 14-15, 17, 19-20, 
56-59, 70, 207; conservatorismul 
ritualurilor 194, 196, 200-201; 
context social 14-15, 17-18, 107, 
110-111, 200-201; şi cooperativizare 

171, 173; şi criticism politic 17, 
112, 203-204; şi diviziunea muncii 
234n31; şi domeniul public 17; şi 
Dracula 253n 42; şi estetică 

259n 30; şi familia 22-23, 30, 32-33, 
56, 141-142, 170-171, 195-196, 205, 
261 n 42; şi femeile 16-17, 42, 110, 
257-258n 19; în Grecia 165; şi 
identitate socială 150, 185, 200, 
202-204, 207; şi ideologie 70, 105, 
112, 204-205, 227n 22; şi ierarhie 
socială 106, 111, 196, 204; în leud 
57, 185, 195, 204, 207; şi indexiali- 
tate 111-112, 139; şi individualitate 
14-15, 17, 58, 70, 109, 207, 237n14; 
inversiuni paralele 107, 123, 132, 
139, 141, 149, 164, 167, 169, 176; şi 
îmbrăcămintea 43, 68-71, 122-123, 
166-167, 185; şi încorporare 205; şi 
limbaj 17-18, 111-112; în Maramu- 
reş 57; şi mesele 177; şi metaforă 
165-166, 168, 228n 34; şi metonimie 
166, 228n 34; şi moarte 15-18, 
56-57, 108-109, 150, 163-165, 193, 
202, 205, 240n3, 246n 42; şi 
modernizare 12-14, 109, 183-184, 
200, 206-208, 259n 30; la moroşeni 
193-194; şi munca sezonieră 
188-189; şi munca de teren în 
România 226n19; şi naşii 30, 
32-34; şi naştere 15-17, 32-33, 
52-57, 193-194; şi naționalism 
207-208; şi norme sociale 14, 41, 
60, 70, 150, 164, 196; şi nuntă 
60-61, 165-166; şi obiceiurile 
calendaristice 28, 42, 55-57, 150, 
176-177, 185, 192, 195-196, 201-202, 
234 n 31, 236n44, 251n29; şi 
patriarhat 58-59, 63, 66, 77, 89, 92, 
101; şi poezie orală 16, 60-61, 
200-202; şi pominoc 76, 93; şi 
redundanţă 240n5; şi regionalism 
22-23; şi religie 13, 52-53, 56-57, 
201, 207, 230148, 247n49, 257-258 
n 19, 261 nn 42, 48; ca reprezentare 
colectivă 201-202, 205-206; şi 
reproducție socială 185; şi sărbă- 
torile 56, 185; şi schimbări sociale 
200-201, 202-203, 206-207 ; şi 
schimburile reciproce 67, 73, 76-77, 
93, 200; semantica 111; şi sexe 
16-17, 42, 195-196, 205, 234n 31; şi 
sexualitate 164, 253n 43; şi 
socialism 192; şi statul român 14, 
19-20, 109, 185-186, 193, 198, 
200-201, 203-205, 258n 24, 261n45; 

şi străinii 201; şi structură narativă 
184, 207, 262n56; în Transilvania 
165; şi ţăranii 194; vezi şi nunta 
mortului, funeralii, nunta 

rituri calendaristice: vezi calendar 
ritual 

România 9, 13, 15, 23; vezi şi statul 

Rosaldo, M. 209 

Rosaldo, R. 247n46 

rude ritualice 30, 32-34, 52-53, 205, 
245-246 n 40 

Ruxândoiu, P. 16, 254n48 


s 


Sahlins, M. 207 

salut (formule de) 55, 236n42, 
261 n 47 

sărbătoarea nepoatelor: vezi moaşă 

schimb reciproc 46-47, 113-114, 149, 
173, 200, 238n 19, 244n31; şi 
funeralii 113-114; şi nunta 67, 74, 
76-77 

Sebastian, M. 242 n 20 

sex: diviziunea muncii după sex 
42-43, 49-50, 53-54, 62, 81, 92, 
125-126, 234n 31, 235n 39, 238n20; 
şi funeralii 123, 147-148, 249n 12; 
şi identitate socială 21-22; şi 
ideologie 50-51, 54; îmbrăcăminte 
15, 255n1; şi moarte 125-126; şi 
modernitate 206; şi munca de 
teren 18-22; şi nume 35-36; şi 
nunta mortului 168, 198; 
şi producţie 42-45; şi religie 50-54, 
165-166, 262 n 53; şi ritual 16-17, 
42, 195-196, 234n 31; şi sfera 
publică/privată 42, 47-49; şi trup 
51-54 

sexualitate: şi căsătorie 85-87, 97, 
100-101, 104-105, 107, 164, 181-182; 
şi ciclul vieţii 163-166; şi comporta- 
ment deviant 116; şi Dracula 9, 
224 n3, 248n4; şi femeile 51-54, 
88, 92, 126, 235n 34; homosexuali- 
tate 116; şi ideologie 164; şi 
impuritate 51-54, 253n 40; şi 
îmbrăcăminte 85-87; şi moarte 
126, 135-136, 148-149, 163-164, 
181-184, 247-248n2, 248n3, 
250n 27, 255n 51; şi modernizare 
180-181; şi nuntă 59-60, 64, 72, 
81-86, 88-91, 105-107; şi nunta 
mortului 163, 166-167, 182-184; şi 
reguli sociale 81-82, 84, 165, 179, 
253 n 43; şi relaţii sociale 181, 184; 

şi religie 51-54, 115-116, 163-164, 
224 n 3, 253n40; şi ritual 164, 
253n43; şi strigeituri 228n 34 
Sfinta Maria (ziua) 50, 53, 56-57, 113, 
194 
sicriu (sălaş, copîrşeu): la funeralii 
121-122, 124, 135-142, 245 n 34, 260 
n 37; la nunta mortului 167, 174 
Silverstein, M. 233n21, 238n 22 
simbol şi acţiune simbolică: alimente 
31; apa 122, 135-136, 138, 242 
n18; capra 94; şi căsătoria 40-41, 
57, 164, 168-169, 176-177, 180-182, 
234-235 n 33, 237n7, 243n 24, 
253 n 42, 254n 48; şi comunicarea 
262n 65; copacii 247n1; culorile 
63-64, 66, 68-69, 78-79, 122-123, 
136, 165-167, 169, 176, 200, 
245n 34, 253-254 n 46; cununa 66, 
69-71, 102-103, 168; şi cununia 36, 
73, 166-167; şi diavol 51, 149; 
dragostea 245n 37; Dumnezeu 
168; şi femeile 50-54; fertilitatea 
232n9; focul 125, 130, 139, 143, 
184; florile 70, 78-79, 88, 102, 116, 
126, 128, 140, 170, 236n1, 238n21, 
242 n 18; şi funeraliile 123-125, 
136-138, 149, 247n 48; Gătata 
miresei 68-71; grădina 115, 140, 
147, 168, 236n1; Horea găinii 
80-92, 238n24; Hristos 54-56, 168, 
246n 44; inima 130; şi inversiune 
paralelă 117, 167-168; şi înstrăinare 
patrilinială 60-61, 81; laptele 54, 
176; lumînarea 121-122, 180; mărul 
138; şi metaforă 166, 168, 243n24; 
şi metonimie 138, 166; mielul 
78-79, 94, 253n40; în Miorița 
181-183, 254n 48; şi moarte 122, 
124-125, 130-131, 135, 140, 145-146, 
165, 176-177, 181, 184, 240n7, 
243 n 24, 245n 37; moaşa 52-53; şi 
narativitate 181, 184; negocierea 
67, 76-77, 89-90; şi nunta 58-59, 
63, 106, 236n1, 239n29; şi nunta 
mortului 179, 247n1; oglinzile 
122 ; oile 54, 62; pasărea 240n7; 
şi patriarhat 57-58, 63, 77, 89, 92, 
101, 236n1; pîinea 232n9,; şi 
poezie orală 201; poezie rituală 
14-15, 52-53, 58-59, 106, 167, 
190-191, 207; porţile 137, 141; 
preţul miresei 199; recăsătorie 
164; şi religie 51-57, 168; şi 
reproducere socială 174; şi sexe 
165; şi sexualitate 83, 85, 88-89, 


181, 239n29; sîngele 82; soacra 
62, 80-81; spinii 116, 126, 129, 243 
n 24; steagul mirelui 63-67, 72-73, 
107; steagurile bisericeşti 137; 
străinii 37, 100, 181-182; ţîpatul 
grîului 74; şi vămile 116; vampirul 
228 n 33; virginitatea 17, 70, 83-84, 
88, 238n21; visele 241n1l; şi 
vrăjitorie 119; zînele 51 

simbolismul culorilor 79, 123, 135, 
137; în căsătorie 245n 34; la 
funeralii 123, 165; îmbrăcăminte 
245n 34; şi moartea 253-254n46; 
la nuntă 64, 66, 68-69, 94, 165, 
200; şi nunta mortului 167, 
169-170, 177 

sinucidere 119, 247n 48 

soacră 37-40, 129, 172; şi folclorul 
grecesc 253-254n 46; şi nunta 63, 
80-81, 92-93, 102, 143, 173, 197; şi 
societatea patriarhală 233 n 23 

socialism în România 22-23, 57; şi 
consumerism 45-46; critică 
255n2; şi folclor 191-194; şi 
ierarhie socială 204-205; şi 
modernizare 226115; şi obiceiurile 
calendaristice 192; şi religie 
202-203 ; şi riturile ciclului vieţii 
192; transformare culturală 12-13, 
16, 185-186, 203-206, 207-208, 
226n 16; şi ţăranii 205-207, 209, 
226n 17, 226n 18; şi viaţa cotidiană 
186-187; vezi şi cooperativizare, 
modernizare 

Sprengler, L. 225n8 

stalinism 13, 256nn6, 9 

Stall, H. 163, 182, 252-253 n 39, 
254 nn 47,48, 49 

Statele Unite ale Americii 228-229 
n 39, 229n41, 255-256n5, 260n36 

statul român 57; şi agricultură 
226n 18, 256n8; birocraţia 12, 
18-20; cooperativizare 257 n 12; 
controlul naşterilor 16, 195, 256n6, 
257n17, 262n50; critică 200-202, 
203-204; şi discurs politic 261n45; 
şi domeniul privat 186-187, 
233n 21; şi familie 204-205; şi 
femeile 190; festivaluri 191-192; 
folclor 191-192; greva minerilor 
262 n 52; şi identitate socială 
204-206; ideologie 226n 16, 
227-228 n 28; şi ierarhie socială 
204-205, 226 n15; minorităţi 
228-229 n 39; şi moaşele 53, 
243-244 n 26; şi modernizare 12-13, 

85, 108-109, 185-186, 203-204; şi 
naştere 223n21; şi naționalism 
191-192; şi opinia publică 200-201; 
opoziţie 203-204; păstorism 
256n9; paternalism 262n 50; 
poezie orală 16-17; poezie ritualică 
16-17; politică externă 228-229 n 39; 
poliţia secretă 229n 45, 236 n 42; şi 
religie 13, 55-56, 192, 202-203, 
231 n4, 240n2, 251 n 30; ritualuri 
14, 19-20, 108-109, 186, 192-194, 
198-201, 203-205, 258n 24, 261n45; 
sănătate 133; şi străinii 18-19; 
structură de clasă 257n12; şi SUA 
228-229n 39; şi tradiţie 185-186, 
191-194, 203-207, 230n 46; şi 
Transilvania 204; şi turism 193; şi 
ţăranii 12-14, 190-191, 203-208, 
256n9, 259n 29; şi Uniunea 
Sovietică 203, 228-229 n 39 

Stoker, B. 224nn1, 3 

străini 19, 21, 33, 36, 129, 196 

Străini (venituri) 21, 37, 195-196, 209, 
261n44; şi religie 23114; şi ritual 
201; vezi şi înstrăinare 

strigături 16, 53; şi bătutul nevestei 
239 n 30; şi băutura 94; şi bun 
rămas 70-72; cererea mirtsei 
78-79; şi ciclul vieţii 93-94; şi 
curtoazie 95; la dezbrăcatul miresei 
102-103; în discuţii 98; la gătitul 
miresei 68-69; la horă 47-49; şi 
Horea găinii 60, 66, 80-92; despre 
leud 231n5; la Jocul cununei 
66-67; la Jocul steagului 65; şi 
muzica 75; şi nunta 30-31, 60-61, 
67-68, 76, 236-237 n4, 239n27; la 
nunta mortului 170; şi sexualitate 
88, 235 n 34, 239n17; şi soacra 
92-93, 244 n 27; toastul pentru 
mireasă 60; şi toasturile 96-101; 
țîpatul grîului 74 

strigoi 113, 122, 136, 164, 182, 
246 n 42, 248n2, 254n49 

structură de clasă 205-206, 226n18, 
232n 14, 252n37, 257nn 12, 15, 
261 n:46, 262 n 52 

structură narativă 181, 184, 207, 
240n5, 262 n 56 

subdezvoltare 206 


Ş 


şerbie 26, 204 
şezătoare 47-49, 67, 169, 234n30 


T 


Tambiah, $. 15, 109, 111 

televiziune 11, 27, 45-46, 90, 169, 
194, 199-200, 255n5 

terorism 186 

Thompson, E.P. 13, 22 

toasturi: la funeralii 148, 165; la 
nuntă 93, 95-104, 165 

Tocqueville, A. de 257-258n19 

tradiţie: şi familie 191, 193-194; şi 
femeile 197; festivaluri 191-192; 
inventată 198, 260 n 39; şi 
modernizare 192, 194; moroşenii şi 
203; şi obiceiuri 260n 39, 261143; 
portul 192; şi statul român 
185-186, 191-192, 203-206, 230n46; 
ţăranii şi 13, 19-20, 190-194, 203, 
226n 18 

Transilvania : antisemitism în 236142; 
biserici 10-11; geografia 11; 
grupuri etnice 10; istoria 10-11, 
13, 225n9; joc pe computer 
224n5; munca de teren în 225n9; 
naționalism în 258n 25; nunta 
mortului în 183, 253n42; regiona- 
lismul 13; religia 115-116, 23114; 
ritualuri 165; săteni 12, 22-23, 51, 
204, 206-207; şi statul român 204; 
turismul 255n 52; vampirologie 
9-10, 224-225n6, 226n9 

Traube, E. 241n10 

turism 10, 26, 113, 192-193, 203, 208, 
224-225n6, 252n38, 255n52, 


258 n 24 

Turner, T. 14, 42, 58 

Twitchel, ]. 10, 224n 3, 225n8, 
234-235 n 33 


Ţ 


ţărani: şi ciclul de viaţă 208; şi 
cooperativizarea 225-226n11; 
exploatarea lor 12, 26, 259n30; 
funeralii 240n8; şi identitate 
socială 12, 204; ierarhie socială 
12, 232n14; în leud 195, 203, 207; 
şi intelectualii 104, 226n 17; în 
Maramureş 191, 205-207; şi 
modernizarea 12-13, 207-208 ; şi 
nuntă 236n1, 239n 32; şi patriarhat 
233n 23; portul 185; ca proprietari 
26, 29; şi relaţiile sat-oraş 188; şi 
religie 254n47; şi ritual 194; şi 
statul român 12-13, 191-192, 
203-208, 256n9, 259n29; şi 
structură de clasă 232n 14; şerbi 

26, 30; şi tradiţii 13, 19-20, 
191-192, 202-203, 226 n 18; în 
Transilvania 191; în Ungaria 11-12, 
70-71, 203; şi vrăjitorie 246n42; 
vezi şi moroşeni 

Ritualurile specifice analizate de Gail Kligman sînt momentele cele mai 
importante din ciclul vieţii, pentru că ele produc şi reproduc ordinea 
socială însăşi, adunînd laolaltă ciclurile structurale ale dezvoltării 
individuale şi sociale. Ritualurile ciclului vieţii, în particular, pot fi privite 
ca expresii condensate, simbolice, ale naturii şi dimensiunilor relaţiilor şi 
schimburilor sociale. Nunţile şi funeraliile redirecţionează relaţiile sociale 
şi, astfel, afectează instituţiile economice. Ele reclamă participare socială, 
reprezentînd astfel transformarea rituală a indivizilor ca o transformare a 
colectivităţi. Pe parcursul acestor evenimente, categoriile ordonatoare de 
credinţe, valori şi coduri de acţiune sînt reunite laolaltă şi reorganizate. 
Dezordinea — boala, moartea subită sau răzvrătirea — poate fi astfel 
înglobată în experienţă, într-un mod care dă sens, şi să devină inteligibilă. 
Cazul cel mai evident este nunta mortului — o căsătorie simbolică 
desfăşurată în timpul funeraliilor unei persoane nubile, dar necăsătorite. 
Prin intermediul mişcării ciclice a indivizilor în timp şi spaţiu, acest 
complex de ritualuri privind nunta, înmormîntarea şi nunta mortului 
constituie microcosmosul simbolic al proceselor de continuitate şi 
transformare culturală. 

